
Under  ovenstaaende  Titel  vil  der  fra  1ste  Oktober  paa 
Undertegnedes  Forlag  udkomme  et  Tidsskrift,  hvis  For- 
maal  er  at  udbrede  Kundskaben  til  de  Personligheder 
og  Aandsretninger,  der  i  vor  Tid  fremtræde  paa  Litera- 
turens,  Kunstens  og  Videnskabens  Omraade,  og  som  efter 
deres  Natur  have  Krav   paa  alle  Dannedes  Deltagelse. 

m 

Særligt  vil  Tidsskriftet  beskæftige  sig  med  Alt,  hvad  der 
fortrinsvis  maa  interessere  Danmark  og  Norden.  Sit 
Maal  vil  det  søge  naaet  ved  Meddelelse  af  almenfattelige 
Afhandlinger,  kritiske  Artikler  og  poetiske  Frembringelser, 
og  Udgiverne  have  hertil  sikret  sig  Hjælp  af  ansete  For- 
fattere og  Videnskabsmænd. 

Tidsskriftet  vil  saaledes  i  biografiske  eller  psykologiske 
Skildringer  behandle  de  fremragende  Personligheder,  hvis 
Liv  og  Virksomhed  for  Øjeblikket  har  størst  Betydning 
for  den  fremskridende  Dannelse,  i  æsthetiske  Artikler 
bringe  Meddelelser  om  de  nyeste  poetiske  og  kunstneriske 
Hovedværker,    og  i  populære  Fremstillinger  gøre  Eede 


Paul  Heyse. 


(Gesammelte  Werke  I — X  B.    Kinder  der  Welt  I — IH  B.    Der  Jung- 
brunnen.    Francesca  von  Rimini.  Italienisches    LiederbuclL 

Spanisches  Liederbach.) 


Am  ewig  Gestrigen  klebt  der  PMlister. 

P.  H. 

„Hvori  ligger  det,  spurgte  jeg  nylig  en  udmærket 
Portrætmaler,  at  De,  som  tidligere  med  Held  har  forsøgt 
Dem  i  flere  andre  Kunstfag,  efterhaanden  har  indskrænket 
Dem  til  Portrætet  alene?" 

„Jeg  tror,  svarte  han,  fordi  det  morer  mig  mest  at 
stadere  og  fastholde  saadan  en  Ting,  der  aldrig  har  været 
før  og  aldrig  vil  komme  igjen." 

Det  forekom  mig  som  om  han  i  disse  Ord  slaaende 
betegnede  den  Interesse,  der  drager  En  til  den  enkelte 
Individualitet,  den  indre  som  den  ydre.  Ogsaa  for  Kri- 
tikeren er  Individet  en  særligt  tillokkende  Genstand; 
ogsaa  for  ham  er  det  at  gøre  et  Portræt  en  besynderligt 
fængslende  Beskæftigelse.  Desværre  staa  hans  Midler 
kun  altfor  langt  tilbage  for  Malerens.  Hvad  kan  være 
vanskeligere  og  frugtesløsere  end  i  Ord  at  ville  udtrykke 
det  rent  Individuelle,  der  som  saadant  ikke  lader  sig 
ramme  med  Ord!  Er  Cirklens  Kvadratur  en  mere  umuUg 
Opgave?  Er  ikke  Individualiteten  i  sin  uafbrudte  indre  Strøm 
det  sande  perpetuum  mobile,  der  ikke  lader  sig  konstruere? 

Og  dog  pirre  og  friste  disse  uløselige  Opgaver  En 
bestandig  paany.    Naar  man  efterhaanden  er  bleven  for- 

trolig  med  en  Forfatter,  bevæger  sig  frit  i  hans  Skrifter^ 
dunkelt  føler,  at  visse  Karaktermærker  hos  ham  beherske 
de  andre,  og  saa  af  Naturen  har  en  kritisk  Drift,  lader 
det  En  ingen  Eo,  før  man  har  gjort  sig  selv  Rede  for  sit 
Indtryk  og  klaret  sig  det  utydelige  Billede  af  et  fremmed 
Jeg,  der  har  dannet  sig  i  Ens  Indre.  Man  hører  eller 
læser  Domme  om  en  Skribent  og  finder  dem  dumme. 
Hvorfor  ere  de  dumme?  Andre  Udtalelser  om  ham  synes 
En  halvsande.  Hva;d  mangle  de  i  at  være  virkeligt  sande? 
Man  bliver  næsten  nysgerrig  efter  at  vide,  hvorledes 
man  selv  vilde  karakterisere  hans  Talent  —  og  man 
tilfredsstiller  sin  Nysgerrighed. 

I. 

Den,  der  kaster  Blikket  hen  over  den  lange  Række 
tættrykte  Bind,  der  udgøre  Paul  Heyses  samlede 
Værker,  og  som  erindrer,  at  Forfatterens  Fødselsdag 
falder  i  Aaret  1830,  vil  rimeligvis  først  udbryde:  Hvilken. 
Flid!  Uvilkaarligt  vil  han  tilbageføre  denne  store  Pro- 
duktion til  en  sjældent  udholdende  Vilje.  Ikke  desmindre 
stammer  den  fra  en  sjældent  lykkelig  Natur.  Denne 
Natur  har  i  sig  selv  været  saa  frodig,  at  den  uden. 
Viljesanspændelse  eller  Kraftanstrængelse  har  givet  sin 
Grøde;  den  har  givet  den  saa  mangefold,  at  man  kunde 
tro  den  dyrket  efter  en  Plan  og  med  aarvaagen  Vilje;  den. 
har  imidlertid  øjensynligt  faaet  Lov  til  at  raade  ganske  frit. 

At  lade  Naturen  raade  („sichgehen  zu  lassen")  har, 
som  man  føler,  fra  først  af  været  Heyses  Devise*),  og 
det  er  da  med  Egenskaber,  der  pleje  at  føre  til  en  spredt 
og  knap  og  fragmentarisk  Produktion,  at  han  har  faaet 
ethvert  af  sine  Foretagender  færdigt  og  afrundet,  og 
skrevet  lyriske  og  episke  Digte,  et  større  Epos  (Thekla),. 

*)  Auf  Schritt  und  Tritt  sich  anfzupassen 

Was  soli  es  frommen? 
Wer  nicht  wagen  darf  sich  gehn  zu  lassen 
Wlrd  nicht  weit  kommen.  P.  H. 


mere  end  en  halv  Snes  Dramer,  mere  end  et  halvt 
Hundrede  Noveller  og  et  Par  Bomaner.  Han  begyndte 
tidligt,  alt  som  Skoledreng  begav  han  sig  paa  Vej.  Og 
sorgløs  som  en  Fodvandrer,  fløjtende  sin  Vise,  aldrig 
hastende,  drikkende  af  alle  Kilder,  standsende  foran 
Vejens  Buske  og  plukkende  baade  Blomster  og  Bær, 
hvilende  i  Skyggen  og  vandrende  i  Skyggen  er  det,  at 
han  efterhaanden  har  gennemløbet  en  Bane,  der  synes 
at  forudsætte  Øjet  hæftet  paa  Maalet  under  aandeløs 
Marche.  Det  Værk,  hvis  Indflydelse  man  tidligst  sporer 
hos  ham,  er  Eichendorffs  „Taugenichts".  Det  synes 
næsten  som  om  dette  Fantom  havde  foresvævet  ham 
ved  Begyndelsen  af  hans  Vandring. 

Den  Stemme,  Heyse  følger  som  Skribent,  er  da 
utvivlsomt  Instinktets.  Intet  er  ham,  skønt  han  er 
Nordtysker,  jQemere  end  Instinktløshed  og  Forsætlighed. 
Skønt  født  i  Berlin  slaar  han  Bod  i  Mlinchen  og  finder 
i  den  fuldblodige  sydtyske  Eace  og  i  det  saftrige,  syd- 
tyske Liv  de  Omgivelser,  der  stemme  med  hans  Anlæg; 
skjøndt  hjemme  i  Sydtyskland  føler  han  sig  stedse 
dragen  til  Italien  som  til  det  Land,  hvor  Menneskeplanten 
har  naaet  en  af  Befleksionen  endnu  mindre  forstyrret, 
skønnere  og  yppigere  Vækst,  og  hvor  Blodets  Bøst  er 
klarest  og  stærkest.  Denne  Stemme  er  Sirenestemmen, 
som  lokker  ham.  Natur !  Natur !  lyder  det  i  hans  Øre. 
Tyskland  har  Skribenter,  der  næsten  synes  instinktløse 
og  hvem  en  kraftig  nordtysk  Vilje  alene  har  gjort  til 
hvad  de  ere  (som  Karl  Gutzkow  f.  Eks.),  andre  (som  Fanny 
Lewald,  hvis  Værker  fremfor  Alt  bære  Præget  af  en 
kraftig  nordtysk  Forstand.  Ikke  villende  eller  over- 
vejende, men  følgende  sin  Drift  er  det,  at  Heyse  frem- 
bringer og  former. 

Det  er  for  mangen  Digter  en  Fristelse  at  meddele 
Læseren  et  noget  andet  Billede  af  sig  selv  end  det 
virkelige.  Han  fremstiller  sig  gæme  som  det  han 
ønskede  at  være,  i  gamle  Dage  enten  som  mere  følsom 

eller  mere  melankolsk,  i  nyere  Tid  stundom  som  mere 
erfaren,  eller  mere  kold  eller  mere  barsk  end  han  er. 
Mere  end  én  udmærket  Digter  fi7gter  som  Mérimée  eller 
Leconte  de  Lisle  saa  stærkt  at  stille  sine  Følelser  til- 
skue, at  han  omvendt  kommer  til  at  lægge  en  Følelses- 
løshed  for  Dagen,    der   ikke   er  ham  ganske  naturlig. 
Man  sætter  en  Ære  i  først  at  aande  ret  let  og  frit  oppe 
over  Snelinjen,  hvor  det  Menneskelige  ender,  og  af  Foragt 
for  dem,    der  lavt  nede    søge  Mængdens  Medlidenhed, 
fristes  man  til  at  drive  sig  selv  i  Vejret  til  en  Højde, 
op  til  hvilken  ikke  Instinktet  men  Stoltheden  byder  En 
at  stige.   For  Heyse  eksisterer  denne  Fristelse  ikke.    Han 
har  aldrig  et  Øjeblik  kunnet  eller  villet  skrive  sig  ind  i 
en  større  Hede  eller  Kulde  end  den  han  følte.    Han  har 
aldrig  forsøgt  at  lade  som  skrev  han  med  sit  Hj  ærteblod, 
naar  han  roligt  formede  som  Kunstner,  og  han  har  taal- 
modigt  fundet  sig  i  at  Kritiken  bebrejdede  ham  Mangel 
paa  Varme.    Han  har  paa  den  anden  Side  aldrig  som 
saa  mange  af  Frankrigs  ypperste  Forfattere  kunnet  med- 
dele en  rædselsfuld  eller  oprørende  Handling  med  den 
samme  stoiske  Ro  og  i  den  samme  Tone,   hvori  man 
meddeler,   hvor  en  Mand  af  Verden  køber  sine  Cigarer 
eller   hvor  den   bedste  Champagne  faas.     Han  stræber 
hverken   efter   de   ildfulde   Temperamenters   Flammestil 
eller  efter  Verdensmandens  Selvbeherskelse.    I  Sammen- 
,^^gning  med  Swinbume  synes  han  kølig  og  i   Sammen- 
ligning med  Mérimée  naiv.     Men   den  smalle  Vej,   ad 
hvilken  han  gaar,  er  nøjagtigt  den,  som  anvises  ham  af 
Instinktet  i  hans  Indre,  af  det  rent  individuelle  og  dog 
saa  sammensatte  Væsen,  der  udgjør  hans  Natur. 

n. 

Den  Magt,  man  selv  som  Kunstner  lyder,  bliver 
nødvendigvis  den  Magt,  man  i  sine  Værker  hæver  paa 
Højsædet  og  dyrker.  Heri  ligger  det  da,  at  hvad  Heyse 
som  Forfatter  dyrker  er  Naturen.    Ikke  hvad  Mennesket 


tænker  eller  vil,  men  hvad  det  af  Naturen  er,  giver  det 
Interesse  for  ham.  Den  højeste  Pligt  er  for  ham  at  ære 
Naturen  og  lytte  til  dens  Røst,  den  sande  Synd  er  Synd 
imod  Naturen.    Man  lade  den  raade! 

Der  gives  derfor  ikke  mange  Forfattere,  der  ere  saa 
udprægede  Determinister  som  Heyse.  Paa  den  frie  Vilje 
i  Ordets  traditionelle  Forstand  tror  han  ikke  og  staar 
øjensynligt  ganske  ligesaa  skeptisk  som  Helten  i  hans 
Roman  (Kinder  der  Welt  II,  17)  overfor  Kants  kategoriske 
Imperativ.  Men  tror  han  end  ikke  paa  medfødte  Ideer, 
saa  tror  han  paa  det  medfødte  Instinkt,  og  det  er  dette 
Instinkt,  som  er  ham  helligt.  Han  har  i  sine  Noveller 
skildret,  hvor  ulykkelig  Sjælen  føler  sig,  naar  dette  In- 
stinkt er  blevet  forstyrret  eller  gjort  usikkert.  I  Novellen 
„Kend  dig  selv"  er  det  Intelligensen,  i  „Rejsen  efter 
Lykken"  Moralen  som  er  Fredsforstyrreren. 

I  den  første  Novelle  har  Heyse  fremstillet  den  Kval, 
som  følger  med  en  for  tidlig  eller  forsætlig  intellektuel 
Indgriben  i  Sjælens  instinktive  Liv.  „Sjælen  maa  skaanes, 
siger  han  her,  naar  Aanden  i  Sandhed  skal  komme  til 
sig  selv.  Hin  Ungdommens  skønne  Dumphed,  hin  drøm- 
meriske, ubevidste  Fylde  og  hin  rene  Kraft  til  at  nyde, 
som  friske  Sanser  besidde,  gik  tabt  for  Frants  under 
hans  altfor  tidlige  Stræben  mod  Selvbevidsthed."  Han 
skildrer  her  den  Aandens  Søvnløshed,  der  er  ligesaa 
farlig  for  Sjælens  Sundhed,  som  virkelig  Søvnløshed  for 
Legemets  Vel,  og  viser  hvorledes  den  Refleksionssyge 
taber  „hin  hemmelige  dunkle  Kærne,  der  er  vor  Person- 
ligheds Spirepunkt."*) 

I  Novellen  „Rejsen  efter  Lykken"  er  det  den  kon- 
ventionelle Moral  der  har  splittet  Sjælen  ved  at  for- 
trænge Instinktet.  En  ung  Pige  har  med  Overvindelse 
af  sit  Hjærtes  Drift  paa  Grund  af  indprentede  Sædeligheds- 
hensyn en  sildig  Nat  afvist  sin  Elskede  og  er  derved 


*)  G.  W.  IV,  135. 


uforskyldt  bleven  Aarsag  i  hans  Død.  Nu  forfølger 
Erindringen  om  denne  Ulykke  hende  bestandig.  „Naar 
Ens  eget  Hjærte,  siger  hun,  ikke  viser  En  Vej,  løber 
man  bestandig  vild.  Jeg  er  allerede  én  Gang  bleven 
^lykkelig^  fordi  jeg  ikke  vilde  høre,  om  mit  Hjærte  ogsaa 
skreg  nok  saa  højt.  Nu  vil  jeg  passe  paa,  naar  det 
ogsaa  kun  hvisker  halvhøjt  og  ikke  have  Øre  for  noget 
Andet."*) 

I  Instinktet  er  Naturen  hel  tilstede.  Er  den  indre 
Splittethed  og  Delthed,  der  opstaar,  hvor  Instinktet 
har  tabt  sin  vejledende  Kraft,  nu  saaledes  for  Heyse 
den  dybeste  Ulykke,  saa  bestaar  omvendt  for  de  Karak- 
terer, han  skildrer.  Livsfølelsen,  den  dybeste  Følelse  af 
Lykke  i  Nydelsen  af  deres  Naturs  Helhed  og  Harmoni. 
Det  er  selvfølgelig  langt  fra  at  Heyse  uden  videre  skulde 
betragte  Selvrefleksionen  som  et  for  den  sunde  Livsfølelse 
fjendtligt  Princip.  Det  synes  omtrent  at  være  hans  egen 
Anskuelse,  som  den  Syge  i  „Kend  dig  selv"  udtaler  med 
de  Ord,  at  ligesaa  behageligt  som  det  er  ham  at  vaagne 
op  om  Natten,  tænke  sig  om  og  vide  at  han  endnu  kan 
sove  videre,  ligesaa  herligt  tænker  han  sig  det  maa  være 
for  Andre '  at  rive  sig  ud  af  ^  drøiomeagtige  Lykke- 
stemninger, samle  sig,  reflektere  og  da  ligesom  lægge 
sig  om  paa  den  anden  Side  og  nyde  videre.  Idetmindste 
har  han  i  sin  Roman  „Verdens  Børn"  ladet  Balder, 
Bogens  mest  idealt  mente  Karakter,  udføre  denne  sidste 
Tauike  med  mere  Fylde.  Melankolske  Betragtninger  over 
Livets  Nød  ere  lige  blevne  udtalte.  Betragtninger  over 
Solen,  der  ligegyldigt  skinner  paa  Retfærdige  og  Uret- 
færdige og  belyser  mere  Elendighed  end  Lykke,  over 
Ulykkernes  ubegrænsede  Frodighed,  af  hvilke  en  bryder 
ud,  ligesaa  hurtigt  som  en  anden  fordrives  o.s.v.  Franzel, 
den  unge  socialistiske  Bogtrykker  har  udviklet,  hvorledes 
den,  der  betænker  Menneskenes  almene  Lod,  først  rigtigt 


*)  G.  W.  V,  199. 


slet  ikke  kan  komme  til  Ro,  og  har  i  sin  Smerte  kaldt 
Livet  en  Ulykke  og  en  Løgn,  da  Balder  forsøger  at  vise 
liam,  hvorledes  et  Liv,  hvori  man  kom  til  Ro,  ikke  mere 
vilde  fortjene  dette  Navn.'  Han  forklarer  ham  da,  hvori 
Livsnydelse  for  ham  bestaar,  nemlig  deri  paa  engang  i 
Nuet  at  føle  Fortid  og  Fremtid.  Højst  ejendommeligt 
fremhæver  han,  at  han  ikke  kan  nyde,  med  mindre  han 
fornemmer  sig  helt,  og  at  han  i  Betragtningens  stille 
Øjeblikke  samler  alle  sit  Væsens  spredte  Elementer  til 
en  Samklang:  „Saa  ofte  jeg  havde  Lyst  o:  saa  ofte  jeg 
vilde  have  en  rigtig  Livsfest,  har  jeg  saa  at  sige  opvakt 
alle  Livets  Aldere  i  mig,  min  leende,  legende  Barndom, 
da  jeg  endnu  var  ganske  rask,  saa  de  første  Glimt  af 
Tanker  og  Følelser,  de  første  Ynglingekvaler,  Anelsen 
om  hvad  et  fuldt,  sandt  Mandsliv  maatte  være  og  endelig 
Resignationen,  der  ellers  kun  plejer  at  falde  helt  gamle 
Mennesker  let."  For  en  saadan  Livsopfattelse  er  Menneske- 
livet ikke  udparcelleret  i  Øjeblikke,  der  forsvinde  og  hvis 
Forsvinden  beklages,  ikke  heller  adsplittet  i  hinanden 
modstaaende  Drifters  og  Tankers  Tjeneste;  for  en  saadan 
i  hvert  Øjeblik  Anker  kastende  Eviie  til  at  fornemme 
sit  Væsens  Helhed  og  Virkelighed  kan  Livet  ikke  rinde 
hen  som  en  ond  Drøm.  „Tror  Du,  siger  Balder,  at  den, 
der  i  ethvert  Øjeblik  formaar  at  fremkalde  en  saadan 
Fylde  af  Tilværelsesfølelse  i  sig,  kan  mene  at  det  var 
bedre  ikke  at  være  født?"*).  Man  mærke,  at  det  er  en 
dødssyg  Krøbling  som  taler.  Den  ejendommelige  Art  af 
Nydelsesfilosofi  der  er  udtalt  i  disse  Ord  og  som  ved  en 
Art  synthetisk  Refleksion  samler  hele  Tiden  i  det  evige 
Nu,  er  i  Grunden  Digterens  endelige  Livsbetragtning. 
Det  er  den  harmonisk  anlagte  Naturs  Lytten  til  sine 
egne  Harmonier.  Alt  give  de  uendelige  Guder  jo  deres 
Yndlinge  helt,  alle  de  uendelige  Glæder  og  alle  de 
uendelige  Smerter  helt.    Denne  Livsfilosofi  optager  selv 


♦)  K  d.  W.  n,  162. 

den  uendelige  Smertes  Misklang  i  sin  indre  Harmoni  og 
formaar  for  sig  selv  at  opløse  den.  Her  er  det  Punkt, 
hvor  Hejse  skarpest  skiller  sig  fra  Turgénjew  og  Poesiens 
andre  store  moderne  Pessimister. 

Umiddelbart  er  Instinktet  Blodets  Røst.  Heri  ligger 
at  Individerne  hos  Heyse  grunde  dybt  i  Stamme  og  Race. 
De  synes  at  lære  med  Mose  Lov,  at  „Sjælen  er  i  Blodet". 
De  følge  Blodets  Stemme  og  appellere  til  den.  De  uud- 
viklede ere  et  kraftigt  Udtryk  for  en  Racetype,  de  ud- 
viklede iblandt  dem  kende  deres  Natur  og  respektere 
den,  de  tage  den  som  givet  i  Følelsen  af  at  den  ikke 
lader  sig  ændre;  de  ledes  ligesaa  gennemgaaende  af 
deres  Naturinstinkt  som  Balzacs  Karakterer  af  Egen- 
nytten. Jeg  anfører  for  at  tydeliggøre  min  Mening  et 
Par  Steder  af  Romanen  „Verdens  Børn" :  Da  Edwin  er 
brændende  forelsket  i  Toinette,  er  hans  Broder  Balder 
uden  hans  Vidende  gaaet  til  denne  for  at  bønfalde  hende 
om  ikke  af  en  Grille  eller  i  Letsind  at  vise  Broderen 
tilbage  og  kaste  sig  bort  til  en  Fremmed.  Hertil  svarer 
hun,  at  hun  nu  først  har  erfaret  og  forstaaet,  hvori  det 
ligger,  at  hun  ingen  Lykke  kan  vinde  i  Livet.  Hun  har 
erfaret  Hemmeligheden  ved  sin  Herkomst,  at  hendes 
ulykkelige  Moder  nemlig  kun  tvungen  er  kommen  i  hendes 
Faders  Magt,  og  heraf  forklarer  hun  sig  det  nu,  at  hun, 
som  hun  tror,  ikke  kan  elske.  „Min  Ven,  siger  hun, 
jeg  tror  De  mener  det  godt  med  mig,  baade  De  og 
Deres  Broder.  Men  det  var  en  Forbrydelse,  hvis  jeg 
indbildte  mig,  at  De  kunde  hjælpe  mig,  nu  da  jeg  klart 
indser  Alt  og  véd  min  Skæbne,  at  den  nu  engang 
ligger  mig  i  Blodet"*)  (udhævet  i  Romanen).  Dette 
er  for  hende  det  sidste,  absolut  uimodsigelige  Argument. 
Og  hos  alle  Bogens  Personer  kommer  denne  til  Overtro 
grænsende  Respekt  for  Naturen  frem.  Som  den  findes 
hos  Toinette,  saaledes  hos  hendes  Modpol  Lea.    De  ere 


*)  K.  d.  W.  n,  227. 


paa  alle  Punkter  Kontraster,  kun  i  denne  ene  Henseende 
stemme  de  overens.     Da  Lea  som  Edwins  Hustru  har 
erfaret,  hvor  megen  Magt  Erindringen  om  Toinette  endnu 
har  over  hans  Hjerte,    og  under  sin   Sorg  et  Øjeblik, 
læsende  i  en  af  Edwins  Bøger,  trøster  sig  ved,  hvor  godt 
hun  forstaaer  Meget  af  det  han  har  skrevet,  der  vilde 
været  mangen  anden  Kvinde  for  højt,  kaster  hun  plud- 
selig Bogen  tilside,    thi  det  farer  hende  gennem  Sindet, 
„hvor  afmægtig  enhver  Aandernes  Forstaaelse  er  imod 
Naturernes  blinde,  ufornuftige,  elementære  Tiltrækning 
til  hinanden,  der  trælbinder  al  Frihed  og  endog  bedaarer 
den  Forstandigste."     Hun  er  en  tilsyneladende  rent  in- 
tellektuelt anlagt  Kvinde.   En  levende  Trang  til  Kundskab 
og  aandelig  Klarhed  har  ledet  hende  til  Edwin,  han  har 
undervist  hende  i  —  Filosofi.    Man  kunde  da  troe,   at 
hun  nu  paa  sin  Side  vilde  forsøge  en  Kamp  imod  hin 
Blodets  magiske  Magt  ved  en  Appel  til  de  Aandsmagter, 
der  saa  længe  have  sammenknyttet  hende  med  Edwin. 
Lige  omvendt!     Langt  fra  at  være  karakteriseret  som 
lutter  Sjæl  og  Aand  er  hun  først  og  fremmest  en  Natur. 
Hun  har  altid  elsket  ham  glødende,  men  hun  har  frygtet 
for,  at  hans  Kærlighed,  mindre  hed  end  hendes,  skulde 
skræmmes  tilbage  ved  hendes  Lidenskabsudbrud  og  dog 
har  hun  —  Filosofinden  —  i  sin  Ensomhed  sagt  til  sig 
selv:    „Elskov  er  Daarskab  —  saligt  Vanvid  —  Latter 
og  Graad  uden  Mening  og  Forstand.    Saaledes  har  jeg 
altid  elsket  ham  til  Forgaaen  og  Forglemmen  af  al  For- 
nuft."    Nu,  da  hendes  Ægteskabs  Lykke  staar  paa  Spil, 
udbryder  hun:  „Naar  han  mærker,  at  jeg  har  min  Moders 
Blod  i  mine  Aarer,   hedt  gammeltestamentarisk  Blod  — 
saa  opdager  han  maaske,  at  han  højligt  har  forregnet 
sig ,    naar    han    troede   at    kunne   slutte    „et  Fomuft- 
giftermaal"  med  saadant  et  Væsen.  .  .  .  Maaske  kommer 
den  Dag,  hvor  jeg  tør  sige  ham  Alt,  fordi  han  selv  ikke 
mere  er  tilfreds  med  en  beskeden  Livslykke,  hvor  han 
forlanger  noget  Stoltere,    Overmodigere  —  da  kan  jeg 

sige  til  ham:  Du  behøver  ej  at  søge  langt,  de  stille 
Vande  ere  dybe."*)  Alt  er  her  karakteristisk,  saavel 
Tilbageførelsen  til  Afstamning  og  Race,  som  den  hede, 
kraftige  Naturs  Protest  mod  Formuleringen  af  Natur  og 
Lidenskab  som  abstrakt  Fornuft. 

Den,  der  har  gjort  sig  fortrolig  med  dette  Grund- 
træk  hos   Heyse,   vil   ogsaa  først  ret  forstaa   og  med 
Interesse  læse  et  af  hans  Dramer,  der  ellers  turde  være 
det  svageste,  han  har  skrevet,   og  som  af  flere  Grunde 
ikke  synes  mig  ham  ganske  værdigt;  jeg  mener  „Fornuft- 
gudinden".   Eller  er  det  ikke  højst  ejendommel^t,  at 
Heyse  med  den  hele  gigantiske  franske  Revolution  ud- 
bredt for  sit  Øje  i  den  tilskærer  sig  netop  dette  Stof, 
og  behandler  det  netop  saaledes?   Mangen  Digter  vilde  i 
Valget  af  et  saadant  Sujet  søge  sig  et  Organ  for  Revolu- 
tionens Pathos  eller  lade  Fomuftgudindens  rent  ideelle 
Begejstring  i  det  historiske  Moment  adle  en  uværdig  og 
tankeløs  Fortid,  som  dog  hævner  sig  tragisk.   En  Digter 
som  Hamerling  vilde  kunne  gøre  noget  Tiltalende  ud  af 
denne  Genstand.   Heyse  studser,  overensstemmende  med 
sit  Naturanlæg,   ved    dette   Fænomen:    En  Kvinde,    et 
Stykke  Natur  med  kvindeligt  Instinkt  og  kvindelig  Liden- 
skab udgivet  for  Fornuften,  Fomuftgudinden,  det  vil  sige 
det  18de  Aarhundredes  tørre,  stive,  døde,  rationalistiske 
Fornuft !     Og  han  digter  da  en  Kvinde ,  der  i  Kraft   af 
sin  Naturs  Dybde  (forud  for  sin  Tid  i  Grunden)  føler, 
at  det  uhyre  Alliv  ikke  lader  sig  føre  tilbage  til  nogen 
Skoleformel,    der   elsker   og   frygter,    lider   og   haaber, 
skælver  for  sin  Faders  og  sin  Elskedes  Liv,  fortvivler 
under  Smerten  over  at  miskendes  af  sin  Elsker  —  og 
lader  saa  denne  Kvinde,   der  som  et  ægte  Barn  af  sin 
Digter   har  sagt:    „Mig  er  det  Højeste:   Intet  at  gøre, 
der  bringer  mig  i  SpUd  med  mig  selv,"  hende  lader  han 
med  alle  Fibrer  sitrende  af  Lidenskab,  i  personlig  For- 


*)  K.  d.  W.  m,  242,  210,  256. 

tvivlelse,  uden  en  Tanke  for  det  Almene  og  Abstrakte, 
for  Eepublik  eller  Aandsfrihed,  og  medens  hendes  Fader 
dræbes  foran  Kirkedøren,  nødtvungen  fra  Alteret  for- 
kynde det  nye  Evangelium,  som  hun  selv  spotvis  har 
betegnet  som  den  Verdenslov,  at  to  Gange  to  er  fire. 
Langt  mere  værdifuldt  end  i  poetisk  Henseende  synes 
da  dette  Stykke  mig  som  Bidrag  til  Digterens  Psykologi. 
Man  vilde  gøre  Heyse  højlig  Uret,  ifald  man  af  det 
nu  Fremhævede  vilde  slutte,  at  han  intet  Højere  erkendte 
end  den  elementære  Natur  og  dens  Drifter.  Med  Ordet 
Instinkt  er  her  ment  noget  fra  den  enkelte  Drift  fuld- 
stændig forskelligt.  Instinktet  er  Driften  til  at  bevare 
sig  hel.  Derfor  kan  Heyse  ogsaa  ypperligt  lade  en  fri 
Sympathi  triunåfere  over  Blodets  Baand  og  selv  over  det 
næreste  Slægtskabsforhold.  I  Novellen  „Den  fortabte 
Søn"  skjuler  og  plejer  en  Moder  uden  at  vide  det  sin 
egen  Søns  uskyldige  Drabsmand,  og  da  denne  ved  sin 
Elskværdighed  vinder  saavel  Moderens  som  hendes  Datters 
Hjærte,  lader  Digteren  ham  hjemføre  Datteren  som  Brud. 
„Den  fortabte  Søn"  blev  fældet  i  ærligt  Nødværge  og 
hans  Banemand  har  aldrig  vidst  hans  Navn.  Selv  da 
Moderen  erfarer  Sammenhængen  med  Sønnens  Drab,  lægger 
hun  derfor  ikke  Brylluppet  nogen  Hindring  i  Vejen,  men 
bærer  alene  og  uden  at  indvie  Nogen  i  sin  Hemmelighed 
den  Ulykke,  der  har  ramt  hende.  Her  er  da  med  Per- 
sonhghedens  fulde  Samtykke  et  rent  aandigt  Baand 
traadt  i  Stedet  for  Blodets;  Moderen  antager  den  til 
sin  Søn,  for  hvis  Haand  hendes  egen  Søn  er  falden ;  men 
idet  hun  gør  det,  handler  hun  i  Overensstemmelse  med 
sin  dybeste  Natur  og  bevarer  sin  Sjæl  udelt.  Det  Samme 
gælder  i  alle  de  Tilfælde,  hvor  hos  Heyse  Personligheden 
af  Pligthensyn  trænger  en  virkelig  Lidenskab,  en  dyb 
Elskov  tilbage.  Hvor  det  sker  (som  i  Dramet  „Maria 
Moroni",  i  Novellen  „Die  Pfadfinderin"  eller  i  Romanen 
„Verdens  Børn"),  der  sker  det  netop  for  at  bevare  Tro- 
skaben mod  sig  selv,  for  ikke  at  tilsætte  sit  eget  Væsens 

Helhed  og  Sundhed,  og  Pligten  ses  som  udstrømmende 
af  Naturens  eget  Væld,  idet  den  højeste  og  afgørende 
Regel  for  Pligten  er  den  ej  at  komme  i  Splid  med  sit 
eget  Jeg.  Saa  langt  er  det  fra  at  Heyse  skulde  opfatte 
Naturen  som  fjendtlig  mod  Aand  og  Pligt. 

For  ham  er  den  Alt:  Alt,  hvad  der  staar  i  vor 
Magt,  hvad  vi  udføre  eller  frembringe,  bærer,  forsaavidt 
det  duer  Noget,  usvigeligt  dens  Stempel  og  over  Alt, 
hvad  der  ikke  staar  i  vor  Magt,  over  hele  vor  medfødte 
Skæbne  raader  den  direkte,  umiddelbart,  almægtig  og 
enevældig.  Selv  den  ulykkeligste  Karakter  han  har 
skildret  finder,  saa  ilde  behandlet  hun  end  er  bleven  af 
Skæbnen,  en  Trøst  deri,  at  hun  er  Naturens  Barn,  det 
vil  sige,  at  hun  ikke  er  bleven  forurettet.  „Naar  mit 
Væsens  Elementer,  der  udelukke  mig  fra  Lykken,  have 
fundet  hverandre  og  forenet  sig  med  hverandre  i  Kraft 
af  en  stor  blind  Foranstaltning  af  Verdensløbet  og  jeg  maa 
gaa  til  Grunde  ved  denne  Konstellation  —  saa  er  det 
fatalt,  men  ingen  uudholdelig  Tanke.  En  Gudfader  der- 
imod, der  enten  af  Ligegyldighed  eller  af  pædagogisk 
Visdom  lod  mig  usalige  Skabning  løbe  saa  sørgeligt  om 
meUem  Himmel  og  Jord  —  for  senere  engang  i  Evig- 
heden at  lade  mig  tilflyde  en  Gratifikation  for  den  for- 
fuskede Tid  —  nej  min  Ven,  det  kan  al  durchlauohtig 
og  udurchlauchtig  Theologi  tilsammen  ikke  gøre  mig 
plausibelt."*) 

Saaledes  tyr  hos  Heyse  selv  den,  hvis  Liv  er  mest 
kvalfuldt  forfejlet,  til  Naturbegrebet  som  den  sidste  be- 
roligende Tanke,  og  saaledes  har  han  selv  i  sit  Livs 
smerteligste  Timer  tyet  dertil,  og  de  vidunderlige  Digte 
„Marianne"  og  „Ernst",  det  Dybeste  og  mest  Gribende 
han  har  skrevet,  ere  blevne  tilbage  som  Vidnesbyrd 
derom.  Naturen  er  hans  Udgangspunkt  og  hans  Maal, 
Kilden  til  hans  Poesi  og  dens  sidste  Ord,  hans  Et  og 
Alt,  hans  Trøst,  hans  Credo. 

*)  K.  d  W.  m,  109. 

m. 

Hyad  han  følger,  dyrker,  ærer  og  fremstiller,   det 
er  da  i  al  Almindelighed  udtrykt  Naturen.   Men  som  han 
følger  sin  egen  Natur,   saaledes  fremstiller  han  ogsaa 
sin  egen,  og  Grundtrækket  i  hans  egen  Natur  er  det,  at 
den  er  oprindelig  harmonisk.    En  saadan  Betegnelse  er 
meget  vid  og  vag.     Den  henfører,  ubestemt  som  den  er, 
vel  nærmest  kun  Heyse  til  Goethes  Æt  og  passer  lige 
saa  godt   paa   den   store  Mester.     Denne  Harmoni   er 
imidlertid  nærmere  bestemt   ikke  verdensomspændende, 
men  forholdsvis  snæver,  det  er  en  aristokratisk  Harmoni. 
Der  er  Meget,   den  udelukker.  Meget,  den  ej  forsoner, 
ja  ikke  engang  berører.    Ikke  som  Naturforsker,    men 
som    Skønhedsdyrker    betragter   Heyse   Livets    brogede 
Færd.    Det  er  tydeligt  nok,  at  han  ikke  begriber,  hvor- 
ledes man  kan  have  Lyst  til  som  Kunstner  med  For- 
kærUghed  at  skildre  saadanne  Skikkelser,    som  man  i 
Livet  vilde  lukke  sin  Dør  for*),  ja  han  har  selv  med  stor 
Aabenhed  udtalt,  at  han  aldrig  har  kunnet  tegne  nogen 
Figur,  som  ikke  besad  noget  Elskværdigt,  ingen  kvindelig 
Karakter,    i  hvilken  han  ikke  selv  til  en  vis  Grad  var 
forelsket**).     Derfor  bestaaer  da  hans  hele  Persongalleri 
ogsaa   med   faa  Undtagelser***)    af  ensartede   Figurer. 
De  have  ikke  blot  Race,  men  ædel  Race,   det  vil  sige 
medfødt  Adel.     Deres  fælles  Egenskab  er  hvad  Heyse 
selv  betegner  som  Fornemhed.   Hvad  forstaat  han  ved 
dette  Ord?    Fornemheden  er  hos  alle  hans  Karakterer 
den  medfødte  Uformuenhed  til  at  begaae  noget  Lavt  eller 
Smudsigt,  hos  Naturbarnet  betinget  ved  Sjælens  enfoldige 


*)  Se  K  d.  W.  I,  111,  hvor  Edwin  udtaler  denne  Séfetning. 
**)  Se  Indledningen  til  „Enken  i  Pisa".  G.  W.  VI,  206.  . 
***)  Lorinser  i  Romanen  er  en  saadan  Undtagelse.  Heyse  synes 
ved  denne  Figur  at  ville  sige,  at  den  officielle  eller  halv- 
officielle Hævden  af  forældede  og  absurde  Lærdomme  overalt 
hvor  betydelige  Aandsevner  ere  tilstede,  maa  føre  til  Neder- 
drægtighed. 

Godhed  og  Sundhed,  hos  Kulturmennesket  forsat  med 
Personlighedens  bevidste  Følelse  af  sit  Menneskeværd, 
af  et  fuldt  og  kraftigt  Menneskelivs  Ret,  der  har  sin 
Norm  og  sin  Domstol  i  sig  selv  og  gyser  for  Halvhed 
mere  end  for  Vildfarelse.  Heyse  har  selv  etsteds  defineret 
sin  Yndlingsterminus.     I  „Salamanderen"*)  hedder  det: 

Ich  håbe  meiner  Tugenden  und  Fehler 
Mich  nie  geschåmt,  mit  jenen  nie  geprunkt 
Und  meinen  Siinden  macht  ich  nie  den  Hehler. 

Denn  dies  vor  AUem,  diinkt  mich,  ist  der  Punkt 
Wo  Freigeborne  sich  vom  Pobel  scheiden, 
Der  feig  und  heuchlerisch  herumhallunkt. 

Den  nenn'  ich  vomehm,  der  sich  streng  bescheiden 
Die  eigne  Ehre  giebt  und  wenig  fragt 
Ob  ihn  die  Nachbam  låstem  oder  neiden. 

Og  med  næsten  ganske  lignende  Ord  udtaler  Edwin 
denne  Grundtanke  til  den  af  det  aristokratiske  Skin  be- 
tagne Toinette:  „Der  gives  kun  én  sand  Fornemhed:  at 
blive  sig  selv  tro.  .  .  .  Gemene  Mennesker  bryde  sig  om, 
hvad  Folk  sige  om  dem  og  bede  Andre  om  Oplysninger 
om,  hvorledes  de  egentlig  skulle  være.  Den,  der  har 
Adel  i  sig,  lever  og  dør  af  sin  egen  Naade  og  er  altsaa 
souveræn."**)  Denne  Art  af  Adel  er  da  det  Stempel, 
som- hele  den  af  denne  Digterhjærne  udsprungne  Menneske- 
race bærer.  De  besidde  den  alle  fra  Bonden  til  Filo- 
sofen  og  fra  Fiskerpigen  til  Grevinden.  Den  simple 
Opvartningspige  i  „Rejsen  efter  Lykken"  udtaler  .  en 
Livsanskuelse,  der  nøje  falder  sammen  med  den  nys 
anførte***),  og  Den,  der  overhovedet  vil  gøre  sig  den 
Ulejlighed  at  gennemblade  Heyses  Skrifter,  vil  finde,  at 
det  lille  Ord  fornem  eller  et  af  Ækvivalenterne  derfor 


*)  G.  W.  in,  300. 
**)  K  d.  W.  II,  47. 
*♦♦)  G.  W.  V,  201.    Side  175  anvendes  Ordet  „fornem"  om  hende. 

altid  er  et  af  de  første,  han  anbringer,  naar  det  gælder 
om  at  karakterisere  eller  prise.  Man  se  f.  Eks.  i  et  enkelt 
Bind  af  Novellerne  Brugen  af  Ordet  fornem  for  at  be- 
tegne den  ydre  Tilsyneladelse,  Blik  og  Holdning  (i  „Mutter 
nnd  Kind"  VHI,  44;  i  „Am  todten  See"  VIH,  246;  i 
„Ein  Abenteuer"  VIII,  321).  Eller  man  gennemblade 
for  at  overbevise  sig  om  dette  Karaktermærkes  gennem- 
gribende Betydning  Romanen  „Verdens  Børn".  Alle  de 
sympathetiske  Personer  betegne  hverandre  som  adelige 
Aander:  Franzelius  kalder  Edwin  og  Balder  Menneske- 
hedens sande  Aristokrater,  Edwin  finder  i  Lidenskabens 
Sværmeri  ingen  højere  Ros  for  Toinette  og  Lea  end  den, 
at  de  bære  Adelspræget*),  og  da  Toinette  efter  Mødet 
med  Lea  anerkender  hende  som  Edwins  værdige  Hustru, 
er  det  atter  det  samme  Udtryk,  der  allerførst  frembyder 
sig  for  hende;  hun  betegner  i  Brevet  Lea  som  Edwins 
„saa  fornemme,  kloge  og  huldsalige  Hustru"**). 

Ikke  en  eneste  af  de  anførte  Personer  er  i  Ordets 
gængse  Mening  Aristokrat.  Deres  Herkomst  er  gennem- 
gaaende  yderst  uanselig  og  de  have  næsten  alle  yderst 
demokratiske  Principer.  Men  Fornemheden  ligger  dem 
i  Blodet,  de  høre  til  de  Udkaarne,  der  handle  godt  og 
skønt  og  rigtigt  ikke  af  Pligtfølelse  eller  ved  møjsom 
Overvindelse  af  slette  Drifter,  men  af  Natur.  Saaledes 
stilles  af  Toinette  endog  udtrykkeligt  den  naturlige  Adel 
op  som  Kontrast  til  den  paa  kunstige  Principer  hvilende 
Noblesse:  „Dengang  vidste  jeg  endnu  ikke,  siger  hun,  at 
Intet  er  mere  haabløst  end  hvad  De  kalder  en  Gentleman 
—  selvfølgelig  ikke  som  De  tager  Ordet  og  som  De  og 
Deres  Venner  ere  det,  hvor  Uformuenheden  til  at  begaa 
noget  Uværdigt  stammer  fra  Naturen  og  fra  den  redelige 


*)  K.  d.  W.  II,  333,  ni,  335:    „Dass  du  das  besste,  tiefste,  bol- 
deste,  adligste   Menschenbild   bist."  —   „Das    arme   tapfre 
freigebome  Herz  —  es  hat  seinen  Adel  bewåhrt. 
**)  K.  d.  W.  m,  309. 

Vilje  til  ikke  at   gøre  Menneskeheden  Skam,   men  hvor 
det  kun  gælder  om  ikke  at  krænke  en  Standsbevidsthed"  *). 
Faa  Digtere  have  da  skildret  en  saadan  Række  at 
Karakterer    uden   Falsk    og   uden  Lavhed    som   Heyse. 
Ingen  har  havt  en  bedre  Tro  til  Menneskene.   Det  bedste 
Bevis  for,   hvor  levende  Trangen  hos  ham  er  til  overalt 
at  fremhæve  det  ædle  Malm  i  Menneskenaturen,  leverer 
den  Omstændighed,   at  hvor  hos  ham  et  Omslag  i  den 
Handlendes  Karakter   bereder  Læser   eller  Tilskuer   en 
dramatisk  Overraskelse,    der  beroer  Desillusionen  altid 
paa,    at  Forventningen  overtræffes  og  den  Paagældende 
viser  sig  langt  bedre  og  dygtigere,  langt  mere  ædelsindet 
end  Nogen  havde  anet.    Hos  næsten  alle  andre  Digtere 
er  Skuffelsen  den  modsatte.    I  Novellerne,  som  f.  Ex.  i 
„Barbarossa"  og  i  „Die  Pfadfinderin",  kommer  Forsoningen 
istand  ved  at  den  slette  Person  i  Fortællingen  i  sidste 
Instans  gaar  i  sig  selv,   og  da  dette  Selv  oprindeligt  er 
godt,  og  den  Paagældende  vel  har  mangen  hidsig  og  slet, 
men   ingen   ond   Blodsdraabe   i   sig,    kommer  en  Slags 
Fredsslutning  mellem  ham  og  Læseren  til   den   sidstes 
Forundring  istand.    Men  af  langt  større  Betydning  end 
i  Novellerne  har  denne  karakteristiske  Optimisme    vist 
sig   at   være   i  Heyses  Dramer.     De    skylde    den   uden 
Spørgsmaal    deres   bedste   og  virkningsfuldeste,   maaske 
deres  mest  afgjort  dramatiske  Scener.    Jeg  vil  anføre  et 
Par  Eksempler.     I  „Elisabeth  Charlotte"  har  Chevalieren 
af  Lorraine   benyttet   alle    Slags   uædle   Midler   for    at 
styrte  Heltinden  og  fjerne  Stykkets  mandlige  Hovedperson, 
den  tydske  Udsending  Grev  Wied  fra  Frankrig.    Udfordret 
af  Greven  er  han  bleven  haardt  saaret,    og  da  Greven 
omsnæret  af  politiske  Intriguer  er  bleven  sendt  i   Ba- 
stillen,  optræder  han  i  5te  Akt  i  Kongens  Audiensværelse. 
Hvad  kan  han  ville?    Anklage  Greven  yderligere?   Fort- 
sætte den  uhæderlige  Færd,  der  har  bragt  hans  Modstander 


*)  K.  d.  W.  m,  104. 

saa  megen  Ulykke  og  indbragt  ham  selv  et  Saar,  som 
man  maa  vente,  han  vil  hævne?  Nej  han  kommer  for 
højtideligt  at  erklære,  at  Greven  har  handlet  som  en 
ægte  Adelsmand,  og  at  han  selv  er  Skyld  i  Duellen. 
Han  ndbeder  sig  endog  at  blive  sendt  til  Bastillen  for 
at  hans  Modstander  ej  skal  tro,  han  æreløst  har  angivet 
en  urigtig  Anledning  til  Duellen;  med  andre  Ord:  selv 
i  denne  fordærvede.  Hofmand  lever  Æresfølelsen  som 
Rest  af  den  gammelfranske  Ridderaand,  erstatter  til  en 
vis  Grad  Samvittigheden  og  bringer  i  det  afgørende 
Øjeblik  sin  Besidder  til  at  rejse  sig  fra  sit  smertelige 
Sygeleje  for  at  skride  ind  til  Fordel  for  en  Fjende,  hvem 
han  haardnakket  og  hensynsløst  har  forfulgt.  —  I  det 
levende  og  smukke  Theaterstykke  „Hans  Lange"  er  der 
en  Scene,  som  ved  Opførelsen  holder  Tilskuerne  i  aandeløs 
Spænding  og  hvis  Udgang  altid  bringer  Taareme  til  at 
trille  ned  ad  Manges  Kinder:  det  er  den,  hvor  den  unge 
Junkers  Liv  staar  paa  Spil,  ifald  Rytterne  ane,  at  det  er 
ham,  der  ligger  paa  Bænken  forklædt  som  Jødens  Søn. 
Da  træder  Avlskarlen  Henning  op,  ført  af  Ryttere,  der 
have  hørt  ham  brumme  Noget  i  Stalden  om,  at  han  vel 
véd,  hvor  Fyren  stikker.  Henning  er  bleven  fortrængt 
af  Junkeren;  før  denne  kom  til  Lanzke  var  han  som 
Barn  i  Huset;  nu  er  han  bleven  Skumpelskud  og  han 
har  altid  baajret  Nag  til  ;den  Foretrukne.  Med  største 
Kunst  er  nu  Scenen  ført  saaledes,  at  Henning  trods  alle 
de  Indviedes  Bønner  og  Forbandelser  bestandig  tydeligere 
lader  forstaa,  at  han  vil  hævne  sig  paa  Junkeren,  at 
han  véd,  hvor  han  er  og  at  ingen  Magt  i  Verden  skal 
afholde  ham  fra  at  forraade  sin  Fjende  —  indtil  han, 
sankende  glødende  Kul  paa  de  Andres  Hoved  og  tilfreds 
med  den  indjagne  Skræk  som  Hævn,  endelig  taler  rent 
ud  af  Posen  for  at  lede  Forfølgerne,  der  selvfølgelig  nu  tro 
ham  blindt,  fuldstændigt  paa  Vildspor.  —  Og  nøjagtigt  af 
samme  Natur  er  endelig  den  smukkeste  og  afgørende 
Scene  i  det  patriotiske  Drama  „Colberg".    Der  holdes 

Erigsraad,  men  ogsaa  Borgerne  ere  tilkaldte;  thi  Øje- 
blikkets Vigtighed  gør  det  ønskeligt  at  alle  Stemmer 
høres.  Alt  Haab  synes  ude  for  den  belejrede  By.  Den 
franske  General  har  skrevet  for  at  opfordre  Gneisenau 
til  en  hæderlig  Kapitulation.  Det  hele  Officierskorps 
bestemmer  straks,  at  der  ej  kan  være  Tale  om  Fæstningens 
Overgivelse,  og  Gneisenau  forelægger  da  Borgerskabet 
det  Spørgsmaal,  hvorvidt  man  bør  udbede  sig  en  Frist 
af  Fjenden,  for  at  Byens  Borgere,  Kvinder  og  Børn 
kunne  forlade  den  til  alle  Rædsler  prisgivne  Stad.  Da 
rejser  den  gamle  pedantiske  Pædagog  Zipfel,  en  ægte 
gammeldags  tysk  Filolog,  sig  for  at  svare  i  Borger- 
skabets Navn.  Med  lange  Omsvøb,  med  latinske  Tale- 
maader  spinder  han  under  almindelig  Utaalmodighed  sin 
Tale  ud.  Man  afbryder  ham,  man  lader  ham  forstaa, 
at  man  vel  véd,  han  kun  tænker  paa  at  overlade  Kom- 
mandanten og  Tropperne  det  farlige  Hverv  at  forsvare 
Byen  —  indtil  det  endelig  lykkes  ham  at  faa  den  Mening 
udtrykt,  som  han  har  havt  med  sin  lange  Fortælling  om 
Persiens  store  Konge  og  Leonidas  med  hans  Spartanere, 
den  Mening  nemlig,  at  alle  uden  Forskel  bør  blive  og 
dø.  Denne  Scene  har  Heyse  skrevet  con  amore.  Den 
indeholder  saa  at  sige  hele  hans  System.  Thi  naar 
triumferer  vel  i  den  Grad  hans  gode  Tro  til  Menneske- 
naturen som  naar  han  saaledes  i  Spidsborgeren  kan  af- 
sløre Helten,  i  den  stakkels  Pedant  paavise  den  ubøjelige 
Mand,  som  ingen  Anden  har  tænkt  at  kunne  finde  i  ham, 
uden  Digteren  alene,  der  véd  at  enhver  af  hans  Skikkelser 
dybest  inde  i  sin  Sjæl  har  et  uudsletteligt  Adelsmærke. 

IV. 

De  Skribenter,  der  som  Spielhagen  f.  Eks.  oftest 
dvæle  ved  Bevidsthedens  og  Viljens  Kampe  og  som 
helst  skildre  de  store  sociale  og  politiske  Konflikter, 
ville  nødvendigvis  have  mere  Held  med  sig  i  Mands- 
end  i  Kvindefigurerne.     En  Mandskarakter  som  Leos   i 


19 

„In  Reih'  und  Glied^  søger  sin  Mage,  men  en  ligesaa 
fortrinlig  Kvindeskikkelse  har  Spielhagen  ikke  tegnet 
Den  derimod,  hvis  Aand  søger  den  umiddelbare  Natur- 
ligheds Adel  og  Ynde,  den  synlige  og  sjælelige  Skønhed, 
Til  nødvendigvis  hellere  og  bedre  skildre  Kvinder  end 
Mænd.  Heri  ligner  Heyse  sin  Mester  Goethe.  I  alle 
hans  Produktioner  næsten  staar  Kvindekarakteren  i 
første  Plan  og  de  mandlige  Skikkelser  tjene  mest  til  at 
fremhæve  eller  udvikle  den.  Da  Kvindenaturen  naar 
sin  kraftigste  Udfoldelse  og  sætter  sin  skønneste  Blomst 
i  Elskov,  saa  forherliger  Heyse  med  Forkærlighed  El- 
skoven hos  Kvinden.  I  Elskoven  er  Naturen  som  Natur 
ved  tusinde  Illusioner  adlet  til  Aand.  Han  lovpriser  da 
Elskoven  og  han  lovpriser  Kvinden.  Det  er  hans  højeste 
Lyst  og  Glæde  at  fremstille  disse  to  Stormagter  i  Kamp 
med  hinanden.  Thi  idet  Elskoven  sejrer,  idet  den  staaer 
som  den  Magt,  hvis  Bud  forgæves  trodses,  ses  den  over- 
vældende Modstanden  som  en  Almagt,  og  idet  den  har 
den  Virkning,  at  Kvinden  under  dens  Indflydelse,  i  Trods 
mod  den,  i  Kamp  med  den,  besjælet  af  den,  samler  sig 
i  sit  Køns  hele  Stolthed,  meddeler  den  hende  den  ari- 
stokratiske Skønhed,  som  Heyse  elsker  og  maler. 

Den  medfødte  Pigestolthed,  det  er  for  Heyse  det 
skønneste  i  Naturen.  En  hel  Gruppe  af  hans  Noveller 
kunde  til  Overskrift  have  Ordet  Pigetrods.  Hos  Kierke- 
gaard findes  etsteds  den  Udtalelse,  at  Kvindens  Væsen 
er  en  Hengivelse,  hyis  Form  er  Modstand.  Det 
er  talt  ud  af  Heyses  Hjerte,  og  det  er  denne  „Modstand", 
der  som  den  adelige  Naturs  Særkende  interesserer  og 
fortryller  ham.  Det  er  Kvinden  som  Fæstning,  der 
fremfor  Alt  synes  ham  en  værdig  Genstand  for  Poesien, 
det  er  Kvinden  som  Sfinks,  hvis  Gaade  han  véd.  Den 
søde  Kærne  er  dobhelt  saa  sød  i  sin  haarde  Skal,  den 
ildfulde  Champagne  dobbelt  hed  i  sin  Eingmur  af  Is. 
Der  er  om  Kvinden,  som  Heyse  skildrer  hende  (fra 
L'Arrabbiata  til  Toinette  og  Lea),  en  Isskorpe,  der  skjuler, 

afviser,  vildleder  —  brister  og  smelter.  Hun  hævder  sin 
Adel,  idet  hun  såalænge  som  midigt  vægrer  sig  ved  at 
give  sit  Selv  ud  af  sine  Hænder,  idet  hun  opsparer  og 
opbevarer  sin  Kærligheds  Skat.  Hun  bevarer  sin  Adel, 
idet  hun  eksklusivt  lægger  sit  Selv  i  en  Enestes  Hænder 
og  staar  afvisende  overfor  den  øvrige  Verden.  Hun  er 
ikke  en  blind  Magt  underkastet.  Er  Pigestoltheden  over- 
vunden og  gennembrudt,  finder  hun  sig  selv  paa  den 
anden  Side  af  Svælget  og  giver  sig  frit,  naturfrit  gad  jeg 
sige.  Aldrig  forekommer  hos  Heyse  en  Forførelse;  om- 
tales den  en  eneste  Gang  som  forbigangen  Begivenhed 
(Moder  og  Barn),  tjener  den  kun  til  at  stille  den  stolte 
Selvhævdelse  og  stolte,  bevidste  Selvhengivelse  i  det 
skarpeste  Lys. 

Denne  Selvhævdelse  og  denne  Modstandskraft  (Rabbia) 
er  i  Skildringen  paa  det  Mangfoldigste  varieret :  Atalanta 
i  Dramet  „Meleager"  har  Amazonetypens  hele  friske 
Vildhed;  hun  foretrækker  Livet  og  Legen  i  den  friske 
Natur,  Løb  og  Spydkamp  og  Jagtens  Bedrift  for  blød- 
agtig Ømhed  og  £ælenskab,  som  hun  ikke  forstaar, 
Sejerskransen  for  Brudekransen.  I  Syritha  er  den 
allerførste  Blufærdighed,  der  opskræmmet  flyr  for  Bryl- 
luppet, skildret,  i  L'Arrabbiata^Pigetrodsen,  der  véd  hvor 
nær  ved  den  frygtsomme  Bøn  i  Mandens  Sjæl  den  raa 
Fordring  ligger,  i  Pigen  fra  Treppi  Jomfruelighedens 
instinktive  Vægring,  i  Marianne  (Moder  og  Barn)  Kvinde- 
stoltheden, der  hos  den  saakaldte, faldne  Kvinde  fordobler 
sig  under  den  uforskyldte  Skam,  hos  Madeleine  (Rejsen 
efter  Lykken)  Pligtfølelsen  mod  det  fra  Barndommen 
indprægede  Sædelighedsbegreb,  hos  Lore  (Lorenz  og  Lore) 
Skamfølelsen  over  et  Øjeblik  med  Døden  for  Øje  at  haye 
ladet  Tilstaaelsen  komme  over  sine  Læber,  hos  Lottka 
den  melankolske  Tilbageholdenhed  i  Følelsen  af  nedarvet 
Fornedrelse,  hos  den  skønne  Kåthchen  den  fortvivlede 
Uvilje  over  at  behage  Alle,  der  ønsker  alle  Beundrere 
og  den  egne  Skønhed  Pokker  i  Vold,  hos  Lea  den  ud- 

Tiklede  og  reserverte  Kvindes  Sky  for  at  lade  sin  Svaghed 
ane,  hos  Toinette  det  indefrosne  Hjærtes  Afsky  for  at 
hykle  en  Lidenskab,  det  endnu  ikke  føler  —  indtil  Øje- 
blikket kommer,  da  alle  disse  Baand  blive  sprængte,  da 
alle  disse  Hjerter  flamme,  da  Amazonens  Mandshad  og 
Pigebarnets  Blu  og  Jomfruens  Sky  og  Kvindens  Stolthed 
og  den  Strengtopdragnes  Pligt  og  den  Fornedredes  Tung- 
sind og  Snedronningens  Panser,  Alt,  Alt,  Alt  som  Ved 
til  et  eneste  uhyre  Baal  gaaer  op  i  en  sød  Røg  paa 
Elskovsgudens  Alter. 

Thi  ikke  i  Modstanden,  der  kun  er  Form  og  Slør, 
men  i  Hengivelsen  ser  Heyse  Kvindens  Væsen  og  hendes 
sande  Natur,  og  Naturdyrker  soA  han  er  priser  han 
Eros  som  den  Uimodstaaelige ,  der  gennembryder  alle 
Skranker.  Kvinden  fortryder  aldrig  at  have  underkastet 
sig  hans  Magt,  men  hun  kan  fortryde  at  have  trodset. 
Bettina  siger  etsteds  i  sine  Breve  omtrent  som  saa:  „De 
Jordbær,  jeg  ranede,  dem  har  jeg  glemt,  men  de,  jeg 
lod  staa,  brænde  mig  endnu  paa  Sjælen."  Heyse  har 
givet  mere  end  én  Variation  af  dette  Thema:  Pigen  fra 
Treppi  har  brugt  syv  Aar  til  at  angre  sin  ungdommelige 
Knibskhéd  og  overvinder,  da  den  Elskede  atter  ved  et 
Tilfælde  kommer  til  hendes  Landsby,  i  Kraft  af  en  be- 
gejstret og  overtroisk  Overbevisning  om  sin  Kærligheds 
Magt  og  Ret  alle  de  ydre  og  indre  Hindringer,  der  stille 
sig  i  Vejen  for  hendes  Lykke,  først  og  sidst  den  Elskedes 
Ligegyldighed  og  Kulde.  -Madeleine  i  „Rejsen  efter  Lykken" 
har  som  ovenfor  berørt  en  Nat  vist  sin  Elskede  bort  fra 
sin  Dør  og  da  han  i  Mulm  og  Mørke  maa  ride  bort,  er 
han  styrtet  med  Hesten  og  død  paa  Stedet.  Angeren 
over  hendes  Trods  mod  Kærligheden  lader  hende  ingen 
Ro.  „Hvad  hjælper  min  Dyd  mig,  siger  hun;  den  er  hel 
nok,  og  jeg  kan  vikle  mig  helt  ind  i  den,  men  dog  fryser 
jeg  i  den  til  mit  inderste  Hjærte."  Dog  ikke  nok  med 
at  hun  fortryder  at  have  fulgt  den  konventionelle  Moral: 
Billedet  af  den  Døde   forfølger   hende   Aar   efter   Aar; 

skinsyg  synes  han  at  yaage  over  hende.  Hver  Gang  hnn 
i  sit  Liv  tror  at  kunne  glemme  det  Skete  og  finde  Lykken 
paany,  hører  hun  den  Dødes  Finger  banke  paa  Døren, 
som  han  bankede  den  Nat,  han  blev  afvist.  Strængt 
straffer  Eros  den,  der  ikke  ofrer  paa  hans  Alter.  Og 
Heyse  udfører  i  andre  Digtninge  denne  Tanke  videre 
endnu.  Her  har  den  afviste  Elsker  dog  kun  fiindet  Døden 
som  tilfældig  Følge  af  den  Strænghed,  som  Genstanden 
for  hans  Attraa  har  vist.  Lad  os  sætte  det  Tilfælde,  at 
han  ikke  nærmer  sig  som  Bedende,  men  som  Voldsmand 
og  at  den  stolte  Kvindes  Modstand  istedenfor  at  bero 
paa  en  Pligtfølelse,  der  overvinder  Fristelsen,  kun  er 
Nødværge  mod  en  frygtet  Overrumpling,  hvad  da?  Ogsaa 
da  straffer  Eros  som  en  nidkær  Gud.  Sit  Drama 
„Sabinerindeme"  har  Heyse  øjensynligt  skrevet  for  en 
enkelt  Karakters  Skyld.  Hvorledes  kunde  han  ellers 
falde  paa  at  vælge  sig  det  til  tragisk  Behandling  mindst 
skikkede  af  alle  for  Tragedien  umulige,  rent  burleske 
Sujetter !  Denne  Karakter  er  Tullia,  den  sabinske  Konge- 
datter. Ranet  af  en  romersk  Kriger,  indesluttet  i  hans 
Hus,  dræber  hun  ham,  da  han  i  Brudenatten  vover 'at 
nærme  sig  hende.  At  en  tragisk  Lidelse  i  Skikkelse  af 
Romernes  Hævn  nu  ramte  den  Dumdristige,  vilde  ikke 
undre  Nogen;  men  den  psykologiske  Eointe  viser  sig  i 
Overensstemmelse  med  Heyses  hele  Erotik  at  være  den, 
at  hun  ved  Drabet  paa  sin  Mand  har  søgt  at  dræbe  sit 
eget  Hjærtes  Drift  og  saaledes  irreligiøst  har  sat  sig  op 
mod  Eros. 

Er  neigte 
Sein  Angesicht  herab  zn  meiner  Stim, 
Das8  mich  des  Athems  Hauch  umrieaelte 
Und  seine  leise  Stimme  mir  wie  Gift 
Schleichend  durch  alle  Adem  razin. 

Nu  ræddes  hun  med  søndersplittet  Sjæl  over  sin  dog 
saa  ægte  kvindelige ,  saa  dybt  berettigede  Gerning. 
Overalt  forfølger  Synet  af  den  dødeligt  Saarede  hende, 

men  endnu  mere  end  Synet  af  hans  Lig  'Erindringen  om 
hans  Kærtegn.  „Kun  en  Dag  og  en  Nat,  siger  hun,  ør 
det  siden  hin  Daad  blev  fuldbragt,  og  dog  er  det,  som 
laa  der  bag  niig  tusinde  Aar  og  tusinde  Døde.  Et  kun 
er  nærværende  og  jeg  vil  bestandig  føle  det  som  nu: 
Hans  Kys  paa  mit  Øjenlaag,  hans  Haand  paa  min  Haand.^ 
Henimod  Slutningen  udtaler  hun  da  til  sin  Søster  Stykkets 
Grundide  i  disse  Ord: 

Flieh  vor  der  Liebe  nicht, 
Sie  holt  dich  dennoch  ein.    Greh  ihr  entgegen 
Und  benge  dich  vor  ihr.    Denn  todtlich  zumt  sie 
Dem,  der  ihr  trotzt  und  saugt  das  Blut  ihm  aus. 
Hat  nicht  der  grimme  Gott  die  Jungfraun  alle 
Sich  unterworfen?    Ich  allein,  o  Schwester 
Entgelt'  es,  dass  ich  frei  mich  anfgelehnt. 

Selv  paa  Voldsmanden  kan  Jomfruen  ikke  vredes: 
Han  brød  Freden;  men  hvad  gør  Elskov  Andet?  Han 
overUstede;  men  Elskov  er  listig.  Han  haanede;  men 
spotter  ikke  Elskov  selv  den  Vældige  og  Frie?  —  Med 
andre  Ord:  er  ikke  Eros  selv  en  Voldsmand  uden  Blu, 
en  Forbryder,  der  sprænger  alle  vedtagne  Love? 

Alle  ?  det  er  for  meget;  sagt.  Heyse  kan  vel  paa  saadanne 
Pnnkter  som  de  berørte  føle  en  om  Eleist  utvetydigt 
mindende  Tilbøjelighed  til  rent  pathologiske  erotiske  Pro* 
blemer,  men  han  er  altfor  harmonisk  anlagt,  altfor  moden 
og  altfor  tysk-national  til  at  han  uden  videre  skulde  skildre 
Lidenskaben  som  gennembrydende  Samfundets  Orden  og 
Lov.  Han  er  udviklet  nok  til  at  indse,  at  Lidenskabens 
Love  og  Samfundets  Love  ere  to  højst  uensartede  Ting, 
der  have  saare  lidet  med  hinanden  at  gøre,  men  han 
viser  disse  sidste  den  Respekt  som  de  fortjene,  det  vil 
sige  en  betinget.  Fra  hans  tidligste  Ungdom  af  har  det 
lokket  og  tiltrukket  ham  at  fremstille  disse  Loves  kun 
relative  Sandhed  og  Værd,  at  digte  Tilfælde,  hvor  de 
overtrædes  paa  en  saadan  Maade,  at  Undtagelsen  synes 
at  have  Ket  mod  Reglen  og  selv  den  mest  forhærdede 

Spidsborger  yil  betænke  sig  paa  at  fordømme.  I  sin 
Bekymrethed  for  at  give  Undtagelsen  fuld  uomstødelig 
Ret  er  han  da  undertiden  gaaet  til  Opsøgen  af  rent 
barokke  Undtagelser  som  i  sit  allerførste  —  i  de  samlede 
Værker  ikke  optagne  —  Drama  „Francesca  af  Rimini" ; 
men  gennemgaaende  er  det  hans  Bestræbelse  at  omgærde 
Tilfældet  saaledes  med  Palisader,  at  intet  Stormløb  af 
den  almindelige  gængse  Moral  kan  føre  til  Overspringen 
af  dette  Værn.  Naar  Goethe  sammenstiller  Egmont  og 
Clårchen,  fremstiller  han  ikke  Forholdet  som  om  det 
trængte  til  Undskyldning;  Forholdets  Skønhed  alene 
plæderer  dets  Sag.  Heyse,  den  mindre  storladne,  ligesaa 
cirkumspekte  som  dristige  Digtematur,  har  altid  et  Øje 
fæstet  paa  den  konventionelle  Moral  og  stræber  stedse 
enten  at  forsone  Moralen  ved  ligesom  at  give  den  Ret  i 
alle  andre  Tilfælde  end  netop  dette  ene,  han  skildrer, 
hvor  dens  Overtrædelse  var  saa  at  sige  uundgaaelig,  eller 
at  udsone  Forseelsen  imod  Moralen,  idet  Individet  med 
fuldt  Forsæt  køber  den  forbudne  Lykke  for  saa  høj 
en  Pris,  at  den  saa  dyrekøbt  ikke  vilde  lokke  nogen 
Filister. 

I  „Francesca  af  Rimini"  er  Tilfældet  dette.  Lanciotto 
er  hæslig,  raa  og  fordærvet,  hans  Broder  Paolo  ædel  og 
smuk.  Lanciotto  bliver  lidenskabeligt  forelsket  i  Fran- 
cesca. Forledet  af  Broderkærlighed  til  den  aldeles 
uværdige  Lanciotto  har  nu  Paolo  ladet  sig  misbruge  til 
ej  blot  som  Frier,  men  paa  selve  Bryllupsdagen  i  en 
Forklædning  at  forestille  sin  Broder,  der  frygter  for,  at 
hans  egen  Hæslighed  aldrig  vil  kunne  vinde  Pigens  Ja. 
Først  i  Brudekamrets  Mørke  vover  da  Brudgommen  at 
tilegne  sig  sin  Brud.  Men  ogsaa  Paolo  elsker  Francesca 
som  hun  ham  igjen.  Hvad  Under  da,  at  den  unge  Brud, 
da  hun  opdager  det  plumpe  Bedrageri,  hvis  Bytte  hun 
er  bleven,  føler  sig  vanæret  ved  sin  Ægtemands  Kærtegn 
og  langt  fra  at  betragte  sin  Kærlighed  til  Paolo  som 
Synd,  anser  den  for  berettiget  og  hellig. 

Der  Ku8s  von  deinem  Mund  war  wie  die  Hostie 
Die  den  entelirten  Mund  mir  neu  gereinigt. 

(S.  93). 

• 

For  at  faae  sin  Forskansning  forsvarlig  bygget  har 
da  Digteren  i  dette  naive  Ungdomsarbejde  konstrueret 
sig  det  umuligste  og  mest  haartrukne  Tilfælde;  thi  hvad 
kan  være  urimeligere  end  at  Paolo  af  pur  Lammegodhed 
mod  en  foragtelig  Broder  prisgiver  sin  Elskede  til  det 
nedrigste  Bedrag,  der  ovenikøbet  tilintetgør  hans  egen 
LiTslykke!  men  man  finder  i  dette  grelle  Eksempel  Typen, 
hvorefter  i  Heyses  saa  mange  senere  taktfulde  og  fine 
Arbejder  den  moralske  Kollision  er  konstrueret.  Jeg 
tager  nogle  Eksempler  paa  Slump.  I  „Beatrice^  er  det 
legitime  Ægteskab,  spm  Kærlighedshistorien  gennembryder, 
et  Tvangs-Ægteskab ,  ligesaa  vanhelligt  som  Francescas, 
om  end  bedre  motiveret.  I  „Cleopatra"  værger  den  unge 
Tysker  sig  saa  haardnakket  mod  den  skønne  Ægypterindes 
Kærlighed  som  Graf  Wetter  hos  Kleist  forsvarer  sig  mod 
Kåthchen  von  Heilbronn's.  Først  da  Savnet  af  ham 
bringer  Cleopatra  Døden  nær,  er  det  at  han  forbarmer 
sig  over  hende.  Den  stolte  Gabriele  i  „Im  Grafenschloss" 
lader  sig  først  overtale  til  at  indgaa  sit  „Samvittigheds- 
ægteskab"  med  Greven,  da  han  har  sat  Livet  paa  Spil 
for  hendes  Skyld.  Den  unge  Kvinde  i  „Rafael"  tilkøber 
sig  nogle  Timers  Samliv  med  den  Elskede  for  Inde- 
spærring i  Klosteret  paa  Livstid,  Garcinde  (Geofifroy  og 
Garcinde)  og  Lottka  erhverve  sig  Retten  til  et  flygtigt 
ØjebUks  Lykke  ved  Selvmord,  og  Hengivelsen  adles,  idet 
det  udadtil  bundne,  inderligt  frie  Jeg  ikke  kan  tænke 
sig  en  Hengivelse,  som  Forholdene  forbyde,  paa  andet 
Vilkaar  end  det,  at  den  har  Døden  i  Følge.  Det  Lykke- 
badger,  disse  Personligheder  tømme,  har  deres  Skæbne 
krydret  med  Gift.  Heyse  hævder  da  disse  heroiske 
Sjæle  Retten  til  at  løse  en  Strid  mellem  Pligter  ander- 
ledes end  den  ængstelige  af  smaalige  Vaner  og  Hensyn 
indsnævrede  Filister  plejer  at  gøre  det,  og  i  Lidledningen 

til  sin  Novelle  „Beatrice"*)  har  han  selv  theoretisk  udtalt 
sit  ethiske  Kætteri  med  de  Ord:  „Geniale  Naturer,  der 
have  deres  Støtte  i  sig  selv,  udvide  ved  deres  Handlinger 
ligesaa  sikkert  det  sædelige  Omraades  Grænser,  som 
geniale  Kunstnere  gennembryde  de  overleverede  Skranker 
for  deres  Kunst  og  rykke  disse  videre  ud.  Og  hvad  der 
i  hine  heroiske  Sjæle  kan  røre  sig  som  Selvfølelsens 
Overmod  og  Overmaal,  bliver  det  ikke  lutret  og  udsonet 
ved  den  tragiske  Undergang?"  — 

Ikke  mindre  end  ved  denne  stedse  redebonne  Asso- 
ciation med  Død  og  Ophør  adler  Heyse  endelig  Elskoven, 
legitim  eller  illegitim,  som  allerede  berørt,  ved  Hen- 
givelsens Art.  Den  er  altid  bevidst.  Disse  Kvinder  lade 
sig  aldrig  rive  hen,  de  skænke  sig  selv  frit  bort  som  en 
Gave  —  ifald  de  ellers  skænke  sig  bort.  Saaledes  alle- 
rede i  Arbejder  fra  Heyses  tidligste  Ungdom  som  f.  Ex. 
„Kredsdommeren"**),  saaledes  i  „Eafael",  i  „Lottka"  og 
i  saa  mange  andre  Noveller  i  Prosa  og  Vers.  Overalt 
er  Individets  Selvherredømme  og  Selvbestemmelsesret 
hævdet.  Frit  raader  Kvinden  i  denne  Poesi  over  sin 
Person  og  sit  Liv.  Frit  giver  hun  sig  hen  til  sin  Elskede, 
frit  gaaer  hun  Tilintetgørelsen  imøde  eller  giver  sig 
Døden  med  egen  Haand,  og  hvor  Elskovslykken  ikke 
adles  ved  den  Pris,  den  koster,  der  adles  den  idetmindste 
ved  den  Stolthed,  hvormed  den  skænkes  og  nydes.  Det 
er  i  Kraft  af  denne  Stolthed,  at  Personligheden,  endog 
behersket  af  den  stærkeste  Naturmagt,  føler  sig  uafhængig 
i  Hævdelsen  af  sin  Souverænitet.  Den  er  hos  Heyse  saa 
sikkert  fri  som  Kongen  er  af  Adel. 

fi.  Brandes. 

(Sluttet  i  nnate  Høfl«). 

♦)  G.  W.  Vm,  168. 

*♦)  G.  W.  VI,  71:  Ich  bin  einmal  in  meinem  Leben  verkauft  ge- 
worden.  Wie  wollen  die  Mensehen  mich  non  sclielten,  wenn 
ich  mich  verschenke  nm  jenen  Schmach  zu  verschmerzen. 


Af  Maria  Grubbes  Barndom. 

(Interieur  fra  det  syttende  Aarhundrede). 


I. 

Den  Luft,  der  laa  under  Lindetræernes  Kroner,  havde 
Tugget  sig  frem  over  den  brune  Hede  og  de  tørstige 
Marker;  den  var  bleven  baget  af  Solen  og  støvet  af 
Vejene,  men  nu  var  den  renset  af  det  tætte  Løvhang, 
SYalet  af  de  kølige  Lindeblade,  og  Duften  af  Lindens 
gule  Bioster  havde  gjort  den  fugtig  og  givet  den  Fylde. 
Nu  laa  den  og  blinkede  stille  og  saligt  op  i  det  lyse- 
grønne Hvalv,  kærtegnet  af  sagte  dirrende  Blade  og  af 
hridgule  Sommerfugles  flimrende  Vingeslag.     - 

De  Menneskelæber,  som  aandede  denne  Luft,  vare 
SYulmende  og  friske,  den  Barm,  den  højnede,  var  ung 
og  spæd.  Barmen  var  spæd  og  Foden  vår  spæd,  Midjen 
smal.  Væksten  slank  og  der  var  en  vis  mager  Styrke  i 
den  hele  Skikkelse.  Frodigt  var  kun  det  stærke  dunkelt- 
gyldne  Haar,  der  halvt  var  bundet  og  halvt  hang  løst; 
for  den  lille  mørkeblaa  Fløjelshue  var  gleden  af  og  hang 
om  Halsen  i  sine  knyttede  Hagebaand  ned  paa  Eyggen 
som  en  lille  Munkehætte.  Ellers  var  der  intet  Klosterligt 
ved  Dragten;  en  bred  og  ligeskaaren  Lærredskrave  slog 
ned  over  en  lavendelblaa  Hvergarnskjole  med  korte  og 
vide,  opskaarne  Ærpier;  ud  af  dem  brusede  et  Par 
store  Poseærmer  af  fint  hollandsk  Lin.  En  højrød  Sløjfe 
sad  paa  Brystet  og  højrøde  Sløjfer  paa  Skoene. 

Hun  gik  med  Hænderne  paa  Ryggen  og  med  forover- 
bøjet Hoved.  Med  legende,  sirlige  Skridt  gik  hun  lang- 
somt op  ad  Gangen;  men  ikke  ligefrem;  hun  gik  i  Bugter; 
snart  var  hun  ved  at  støde  imod  et  Træ '  paa  den  ene 
Side,  snart  var  hun  ved  at  komme  ud  mellem  Træerne 
paa  den  anden  Side.  En  Gang  imellem  standsede  hun, 
rystede  Haaret  fra  Kinderne  og  saa  op  mod  Lyset.  Det 
dæmpede  Skær  gav  hendes  bamehvide  Ansigt  en  mat- 
gylden Lød,  der  gjorde  de  blaaladne  Skygger  under  Øjnene 
mindre  synlige;  de  røde  Læber  blev  purpurbrune  og  de 
store  blaa  Øjne  blev  næsten  sorte.  Hun  var  nydelig  var 
hun:  lige  Pande,  svagt  kroget  Næse,  kort,  skarpskaaren 
Underlæbe  og  stærk,  rund  Hage  og  fint  rundet  Kind  og 
ganske  smaa  Øren  og  rent  og  skarpt  tegnede  Bryn  .  .  . 
Hun  gik  og  smilte,  let  og  tankeløst,  tænkte  paa  Ingenting 
og  smilte  i  Harmoni  med  Alt  omkring  hende.  Hun  kom 
til  Ende  med  Gangen,  standsede  og  gav  sig  til  at  svinge 
rundt  paa  Hælen,  halvt  til  Højre  og  halvt  til  Venstre, 
stadigt  med  Hænderne  paa  Ryggen,  med  Hovedet  lige. 
Blikket  opad  og  hun  nynnede  monotont  og  q,f  brudt  i  Takt 
med  sin  Svingen. 

Der  laa  to  Graastensfliser  og  var  Trappetrin  ned  til 
Haven,  til  Haven  og  det  skarpe  hvide  Sollys.  Den  skyfri, 
blaahviste  Himmel  saa  lige  ned  i  den,  og  den  Smule 
Skygge,  der  var,  holdt  sig  tæt  ind  til  Foden  af  de  klip- 
pede Buksbomhække.  Det  skar  i  Øjnene,  selv  Hækken 
stod  og  gnistrede  Lyset  fra  sine  blanke  Blade  i  skarpe, 
hvide  Blink.  Ambraen  slæbte  sig  i  hvide  Snirkler  ud  og 
ind,  frem  og  tilbage  om  tørstige  Balsaminer,  Boboreller, 
Gyldenlakker  og  Nelliker,  der  stod  og  stak  Hovederne 
sammen  ligesom  Faar  paa  aaben  Mark.  Ærterne  og 
Bønnerne  henne  ved  Lavendelhækken  vare  ved  at  falde 
fra  Stængerne  af  Varme,  Morgenfruerne  havde  opgivet 
det  Hele  og  stod  og  saa  Solen  lige  op  i  Ansigtet,  men 
Valmuerne  havde  kastet  deres  store  røde  Blomsterblade 
og  stod  i  de  bare  Stilke. 

Barnet  i  Lindealleen  sprang  ned  over  Trinene,  løb 
gennem  den  solhede  Have,  med  bøjet  Hoved,  som  man 
løber  over  en  Gaard  i  Regnvejr.  Hun  styrede  hen  imod 
en  Trekant  af  dunkle  Takstræer,  smuttede  om  bagved 
dem  og  gik  saa  ind  i  den  store  Løvstue,  der  var  en 
Levning  fra  de  Belowers  Tid.  En  vid  Rundkreds  af 
Ælmetræer  havde  de  flettet  sammen  foroven  saavidt  Grenene 
kunde  naa  og  det  runde  Hul  i  Midten  havde  de  gitret 
til  med  Lægter  og  Rafter.  Slyngende  Roser  og  valske 
Kaprifolier  groede  stærkt  op  i  Ælmeløvet,  og  tættede 
godt,  men  til  den  ene  Side  var  de  slaaet  fejl,  og  Humlen, 
der  var  plantet  efter  med,  havde  forknyttet  Ælmekvistene 
og  magtede  ikke  selv  at  lukke  for  Hullet. 

For  Indgangen  til  Stuen  laa  der  to  hvidmalede  Hav- 
heste;  derinde  stod  der  en  lang  Træbænk  og  et  Bord; 
Pladen  til  Bordet  var  af  Sten;  stor  og  oval  havde  den 
været,  men  det  Meste  af  den  laa  paa  Jorden  i  tre  Stykker, 
kun  et  lille  flerde  laa  løst  over  det  ene  Hjørne  af  Bord- 
rammen.  Ved  det  satte  Barnet  sig,  tog  Benene  op  paa 
Bænken,  lænede  sig  tilbage  og  lagde  Armene  over  Kors. 
Hun  lukkede  sine  Øjne  og  sad  ganske  stille ;  der  kom  et 
Par  smaa  Rynker  i  Panden,  en  Gang  imellem  bevægede 
hun  Øjenbrynene  og  smilte  let: 

„I  Stuen  med  de  røde  Purpurtæpper  og  den  forgyldte 
Alkove  ligger  Griseldis  for  Margrevens  Fødder,  men  han 
støder  hende  bort;  nys  .har  han  revet  hende  op  fra  det  lune 
Leje,  nu  aabner  han  den  smalle,  rundbuede  Dør  og  den 
kolde  Luft  strømmer  ind  paa  den  stakkels  Griseldis,  der 
ligger  paa  Gulvet  og  græder,  og  der  er  intet  Andet  mellem 
det  kolde  Nattepust  og  hendes  varme,  hvide  Legeme  end 
det  tynde,  tynde  Lin.  Men  han  jager  hende  ud  og  laaser 
Døren  efter  hende.  Og  hun  trykker  den  nøgne  Skulder 
op  til  den  kolde,  glatte  Dør  og  hulker  og  hører  ham 
gaa  blødt  inde  paa  Gulvets  Tæpper,  og  gennem  Nøgle- 
hullet kommer  Lyset  fra  den  duftende  Kærte  og  sætter 
sig  som  en  lille,   rund  Sol  paa  hendes  blottede  Bryst. 

Og  hun  lister  sig  bort  og  gaar  ned  ad  den  mørke 
Marmeltrappe  og  der  er  ganske  stille,  hun  hører  ikke 
andet  end  den  bløde,  klappende  Lyd  af  sine  nøgne  Fødder 
paa  de  isnende  Stentrin.  Saa  kommer  hun  udenfor. 
Sneen  .  .  .  nej,  det  regner,  det  skylregner  og  det  tunge, 
kolde  Vand  plasker  ned  paa  hendes  Skuldre;  Linet 
klæber  fast  til  hender  Legeme  og  Vandet  driver  ned  ad 
hendes  bare  Ben  og  hun  tra^der  med  de  skære  Fødder 
i  det  bløde,  kolde  Dynd,  der  glider  glat  ud  til  Siden 
under  Fodbladet.  Og  Vinden  .  .  .  Buskene  river  hende 
og  flænger  hendes  Kjole,  nej,  hun  har  jo  ingen  Kjole 
paa  ....  som  det  flængede  mit  brune  Skørt!  —  der 
maa  vist  allerede  være  Nødder  i  Fastruplund,  alle  de 
Nødder  der  var  paa  Viborg  Marked  .  .  .  Gud  véd  om  Ane 
har  faaet  Ro  i  sine  Tænder  ....  Nej !  Bruhnhylde  1  — 
den  vilde  Hest  sprænger  afsted  ....  Bruhnhylde  og 
Grimmild  —  Dronning  Grimmild  vinker  ad  Mændene, 
vender  sig  og  gaar  bort.  Og  de  slæber  Dronning  Bruhn- 
hylde frem  og  en  lav,  sort  Karl  med  svære,  lange  Arme, 
En  som  Bertel  i  Bomhuset,  tager  i  hendes  Bælte  og 
rykker  det  over  og  han  smøger  hendes  Kittel  og  hendes 
Underkjortel  af  hende  og  med  sine  sorte  Næver  stryger 
han  Guldringene  af  de  hvide,  myge  Arme,  og  en  stor, 
halvnøgen,  brun  og  laadden  Karl  lægger  sin  haarede 
Arm  om  hendes  Liv  og  med  sine  plumpe,  brede  Fødder 
træder  han  Sandalerne  af  hende  og  Bertel  vikler  hendes 
lange,  sorte  Lokker  om  sin  Haand  og  trækker  bort  med 
hende  og  hun  følger  ham  med  foroverbøjet  Krop  og  den 
Store  lægger  sine  svedige  Haandflader  paa  hendes  nøgne 
Ryg  og  skubber  hende  fremad,  fremad  hen  til  den  sorte, 
friysende  Hingst,  og  de  slænger  hende  ned  i  det  graa 
Støv  paa  Vejen  og  de  knytter  Hestens  lange  Hale  om 
hendes  Ankler  .  .  .  ." 

Saa  kom  Rynkerne  igen  og  blev  der  længe,    him 
rystede  paa  Hovedet  og  saa  mere  og  mere  fortrædelig  ud, 

endelig  slog  hun  Øjnene  op,  rejste  sig  halvt  og  saa  sig 
træt  og  misfornøjet  omkring. 

Myggene  dansede  henne  for  Aabningen  mellem  Humle- 
rankerne  og  det  drev  paa  derude  fra  Haven  stødvis  med 
Duft  af  Mynte  og  Hjærtensfryd  og  imellem  med  Duft  af 
Dild  og  Anniskaal.  En  lille,  tummelumsk,  gul  Edderkop 
løb  kildrende  hen  over  hendes  Haand  og  fik  hende  til 
at  springe  op  fra  Bænken.  Hun  gik  hen  mod  Indgangen 
og  rakte  efter  en  Rose,  der  sad  oppe  i  Løvet,  men  hun 
kande  ikke  naa  den.  Saa  gik  hun  udenfor  og  plukkede 
af  Slyngroserne;  jo  mere  hun  plukkede,  jo  ivrigere  blev 
hun,  og  snart  havde  hun  Skørtet  fuldt.  Hun  bar  dem 
ind  i  Løvstuen  og  satte  sig  ved  Bordet.  En  for  en  tog 
hun  dem  op  af  Skødet  og  lagde  dem  paa  Stenpladen  tæt 
op  til  hinanden,  og  snart  var  Stenen  skjult  under  et 
blegrødt,  duftende  Svær. 

Den  sidste  Rose  var  tagen,  him  glattede  Skørtets 
Folder  og  de  løse  Blomsterblade  og  de  grønne  Blade, 
der  havde  sat  sig  fast  i  Kjolens  Luv,  strøg  hun  af,  og 
blev  saa  siddende  med  Hænderne  i  Skødet  og  saa^  paa 
Rosenfloret. 

Denne  Blomsterlød,  der  krusede  sig  i  Skær  og  Skygger, 
fra  Hvidt,  der  rødmer,  til  Rødt,  der  blaaner,  fra  fugtig 
Kosa,  der  næsten  er  tung,  til  et  Lilla  saa  let,  at  det 
kommer  og  gaar  som  om  det  drev  i  Luften  — .  Hvert 
enkelt,  rundet  Blomsterblad,  yndigt  hvælvet,  blødt  i 
Skyggen,  men  i  Lyset  med  tusinde  næppe  synlige  Gnister 
og  BUnk;  med  alt  sit  favre  Rosenblod  samlet  i  Aarer 
og  opredt  i  Huden  ....  og  saa  den  tunge,  søde  Duft, 
den  drivende  Em  af  den  røde  Nektar,  som  koger  i 
Blomsterets  Bund. 

Hurtigt  strøg  hun  sine  Ærmer  op  og  lagde  de  nøgne 
Arme  ned  i  Rosernes  milde,  fugtige  Kølighed.  Hun  vred 
dem  rundt  i  Roserne,  der  med  løste  Blade  flagrede  mod 
Jorden,  saa  sprang  hun  op  og  fejede  med  ét  Strøg  Alt 
det  bort,  der  var  paa  Bordet  og  gik  ud  i  Haven,  rettende 

paa  sine  Ærmer.  Med  blussende  Kinder  og  hastige 
Skridt  gik  hun  ned  gennem  Gangene  og  ud,  og  fulgte 
saa  langsomt  Havediget  op  mod  Kørevejen.  Paa  den 
var  der  kort  før  Indkørslen  til  Gaarden  et  Læs  Hø 
væltet;*  flere  Læs  holdt  bagved  og  kunde  ikke  komme 
frem.  Ladefogden  pryglede  Kusken  med  en  brun  Stok, 
hvis  Politur  glimtede  i  Solen. 

Lyden  af  Slagene  gjorde  et  uhyggeligt  Ludtryk  paa 
Barnet,  hun  holdt  sig  for  Ørerne  og  gik  hastigt  op  mod 
Gaarden.  Kælderdøren  ned  til  Bryggerset  stod  aaben; 
hun  smuttede  derned  og  slog  Døren  i  efter  sig. 

Det  var  den  fjortenaarige  Maria  Grubbe,  Datter  af 
Hr.  Erik  Grubbe  til  Tjele  Hovedgaard. 


Skumringens  blaa  Skær  laa  over  Tjele.  Duggen  var 
falden  og  havde  gjort  Ende  paa  Høkørslen.  Gaårdens 
Piger  var  i  Stalden  og  malkede;  Karlene  rumsterede 
omkring  i  Agerum  og  Selekammer;  Hovbønderne •  stode 
i  Flok  uden  Porten  og  ventede  paa  at  blive  ringet  til 
Nadvrei. 

I  det  aabne  Vindu  stod  Erik  Grubbe  og  saa'  ud  over 
Gaardspladsen :  langsomt  og  en  for  en  kom  Hestene  helt 
fri  for  Seler  og  Grime  udad  Stalddøren  og  gik  hen  til 
Vandingstruget ;  midt  i  Gaarden  stod  en  Dreng  med  rød 
Hue  ved  en  af  Bindestenene  og  satte  nye  Tænder  i  sin 
Rive,  og  henne  i  et  Hjørne  legede  to  unge  Mynder  Tagfat 
mellem  Træhesten  og  den  store  Slibesten. 

Som  Tiden  led  kom  Karlene  tiere  og  tiere  frem  i 
Stalddørene,  saa'  sig  om  og  trak  sig  fløjtende  eller 
trallende  tilbage,  en  Pige  med  fyldt  Malkespand  kom  i 
hurtig,  smaatrinet  Trampen  over  Gaarden,  og  Hovbøndeme 
begyndte  at  trække  sig  inden  Porten  som  for  at  skynde 
paa  Nadverklokken.  Nede  i  Køkkenet  blev  der  stærkere 
Tumlen  og  Raslen  med  Spande,  Fade  og  Brikker,  saa 

bley  der  taget  et  Par  stærke  Tag  i  Klokken  og  den 
rystede  to  Hold  rustne  Toner  af  sig,  der  snart  døde  hen 
i  Træskoklampren  og  Lyden  af  Døre,  der  skurede  mod 
Fældingen.  Saa  var  Gaarden  tom,  kun  de  to  Hunde  stod 
og  gøede  om  Kap  ud  ad  Porten. 

Erik  Grubbe  trak  Vinduet  til  og  satte  sig  betænksomt 
ned.  Det  var  i  Vinterstuen  han  sad.  De  brugte  den 
baade  Vinter  og  Sommer,  baade  til  Dagligstue  og  Spise- 
stue, de  opholdt  sig  næsten  aldrig  i  andre  Stuer  end  den. 
Det  var  et  rummeligt  tofags  Værelse  med  højt  Brystpanel 
af  mørkt  Egetræ ,  Væggene  vare  beklædte  med  et  Tavl 
af  hollandske  Stentøj  sfliser,  de  vare  glasserede,  hvide  i 
Bunden  og  malede  med  store  blaa  Roser.  Kaminen  var 
sat  med  brændte  Mursten,  en  Dragkiste  var  stillet  foran 
Aabningen,  ellers  vilde  det  trække  naar  der  blev  gaaet 
med  Dørene.  Et  poleret  Egetræsbord  med  to  store, 
halvrunde  Klapper,  der  næsten  hang  ned  til  Jorden, 
nogle  •højryggede  Stole  med  Sæcjer  af  haardt,  blankslidt 
Læder  og  et  lille,  grønmalet  Skab,  der  hang  højt  oppe 
paa  Væggen,  andet  var  der  ikke  derinde. 

Som  Erik  Grubbe  nu  sidder  der  i  Mørkningen  kommer 
hans  Husholderske,  Ane  Jensdatter,  ind  med  et  Lys  i 
den  ene  Haand  og  et  Stob  pattevarm  Mælk  i  den  anden. 
Stoben  sætter  hun  for  ham,  selv  sætter  hun  sig  ved 
Bordet  og  Lyset  foran  sig,  dog  giver  hun  ikke  Slip  paa 
Stagen,  men  sidder  og  drejer  den  rundt  med  sin  store 
røde  Haand,  der  glimter  af  mange  Ringe  og  store  Stene. 

„Aaja  saamænd  ja!^   sagde  hun  som  hun  satte  sig. 

„Hvad  er  det?"  spurgte  Erik  Grubbe  og  saa  hen 
paa  hende. 

„Aa,  En  kan  da  nok  give  sig,  naar  En  har  støjet 
om  til  En  hverken  aarker  eller  sanser!" 

„Ja!  —  travle  Tider!  —  Folk  faar  de  Sommerdage 
rende  den  Varme  op,  de  om  Vinteren  skal  sidde  i." 

„Jal  —  I  snakker!  —  der  er  Maade  med  Alting, 
men  Hyvl   i   Grob   og  Hamler  i  Grås    det  er    en  lied 

Kongkyren*).  Jenne  er  En  om  Alting;  de  indenoms  Piger 
er  Trallier  tilhobe,  Kærrestsladder  og  Byssens  Nyt,  det 
kan  de  nok  kom'  igennem;  gør  de  Nøj,  saa  gø'  di-  et 
skidt,  aa  gyres  skal  ed  aa  det  te  Gavns;  men  hvem  der 
kommer  te  ed,  de  æ  misæl  A.  Wulborg  æ  syg  aa  Stine 
aa  Buel,  de  Malosier**),  de  staar  og  bødler  te  di  sveder 
ve  et,  men  li  vidt  kommer  de.  En  ku'  da  osse  ha'  nøj 
Hjælp  a'  Mari  naar  I  vild'  tal'  henne  te',  men  hun  fo' 
da  hverken  Lov  te'  aa  rør'  sæ  te'  de'  jen  heller  de  aant." 

„Naa,  naa!  du  snakker  dig  jo  baade  fra  Vejr  og 
Aande  og  fra  Landsens  Maal  tillige.  Klag  ikke  mig 
Noget  paa,  forklag  dig  selv;  havde  du  havtTaalmod  med 
Maria  i  Vinter  og  lært  hende  lempelig  op  og  vist  hende 
ret  Haandelag  paa  Alting,  saa  havde  du  nu  havt  Gavn 
af  hende;  men  du  havde  intet  Taalmod,  du  var  hidsig 
og  hun  blev  trodsig,  I  var  jo  ved  at  splitte  hinanden 
levende  ad.  Det  er  saamænd  mere  end  Tak  værd,  at 
det  blev  forbi."  ♦ 

„Ja  vist  saa  I  værg  I  kuns  Mari,  I  er  saa  nærmest 
til  det;  men  værger  I  Jeres,  saa  værger  A  min,  og  enten 
I  tager  til  Fortrydelse  eller  hvad  I  gør,  saa  faar  I  vide, 
at  der  er  mere  Sind  i  Mari  end  hun  kan  komme  gennem 
Verden  med.  Men  det  fik  nu  være  den  Fejler  det  er, 
men  hun  er  ond  —  ja!  I  siger  nej,  men  hun  er  ond; 
aldrig  kan  hun  lade  bitte  Ane  gaa  i  Fred,  aldrig!  hun 
ligger  over  hende  med  Pluk  og  Nap  og  lede  Ord  saa 
lang  Dagen  er;  det  sølle  Barn  maatte  ønske  det  aldrig 
var  bleven  til  og'  det  maa  A  og,  og  A  ønsker  det  saa 
travrig  som  det  er.  Aa!  Gud  inderlig  se  i  Naade  til  os! 
I  er  ikke  ens  Fader  for  de  to  Børn;  men  det  forstaar 
sig,  det  er  som  ret  er,  Fædrenes  Synder  skulle  hjemsøges 
paa  Børnene  i  tredje,  ja  i  fjerde  Led,  og  Moderens  Synd 
ligesaadan,   og  bitte  Ane  er  kuns  en  Horeunge,  —  jo! 

*)  Det  er  en  daarlig  Kongekørsel  at  køre  Hjulene  i  Grøften  og 

'Vognhamleme  itu. 
*♦)  Malosie  =  stort,  klodset  Fruentimmer. 

jeg  siger  det  rent  ud,  hun  er  en  Horeunge,  en  Horeunge 
baade  for  Gud  og  Mennesker;  —  men  I!  I,  hendes  Fader! 
I  maatte  skamme  Jer,  maatte  I,  —  ja!  det  siger  Å  om 
I  saa  lægger  Haand  paa  mig  for  det,  som  den  Mikkels- 
dagsaften for  to  Aar  siden,  I  maatte  skamme  Jer,  æ  tvi 
maatte  I  saa!  for  at  lade  Jert  eget  Barn  mærke,  at  det 
er  irndfangen  udi  Synd,  og  I  lader  hende  formærke  det, 
baade  I  og  Mari  lader  hende  og  mig  mærke  det,  ja,  om 
I  saa  slaar  mig  lader  I  hende  det  mærke  .  .  .  /^ 

Erik  Grubbe  sprang  op  og  trampede  haardt  i  Gulvet. 

„Stejler  og  Hjul!  siger  jeg,  er  du  da  spitalstosset 
Kvind?  —  du  er  drukken  er  du,  ind  og  læg  dig  paa  din 
Seng  og  sov  dig  Rusen  og  Galden  væk!  du  fortjente  jeg 
slog  dig  under  dine  Øren,  galsindede  Kvind !  —  nej^  ikke 
et  Ord  til !  —  Maria  skal  bort,  hun  skal  herfra  den  Dag 
imorgen,  —  Fred  vil  jeg  have  i  Fredsens  Tid." 

Ane  hulkede  højt. 

„Aa  Gud,  aa  Gud!  at  det  skulde  times!  —  en  Ver- 
dens Skam!  —  lægge  mig  ud  for  Drik!  —  har  jeg 
nogentid  den  Tid  vi  har  kendt  til  hinanden  og  al  den 
Tid  der  forved,  gaaet  i  Stegers  med  en  ruset  Pande?  har 
I  hørt  mig  snakke  over  mig?  hvor  er  den  Plet  I  har  set 
mig  ligge  mendrukken?  Det  er  den  Tak,  En  faarl  — 
Sove  min  Rus  væk!  —  ja,  give  til  Gud  A  maatte  sove 
hen,  give  til  Gud  A  maatte  synke  død  ned  for  Jer,  som 
I  bær  Spot  og  Spe  ind  paa  mig  .  .  .  ." 

Hundene  glanmiede  op  derude  i  Gaarden  og  der  lød 
Hovslag  under  Vinduerne. 

Ane  tørrede  hastigt  sine  Øjne,  og  Erik  Grubbe 
aabnede  Vinduet  og  spurgte  hvem  det  var. 

„Ridende  Bud  fraFovsing,"  svarede  en  af  Husets  Karle. 

„Saa  tag  hans  Hest  og  lad  ham  komme  herind,"  og 
dermed  blev  Vinduet  lukket. 

Ane  satte  sig  til  Rette  i  Stolen  og  skyggede  med 
Haanden  for  de  rødgrædte  Øjne. 

Saa  kom  Budet  ind  og  bragte  Hilsen  og  Venskab 

fra  Stiftsbefalingsmand  Christian  Skeel  til  Fovsing  og 
Odden,  som  lod  formelde,  at  han  i  Dag  havde  faaet 
Stafet  om  at  Krigen  var  erklæret  under  første  Juni;  af 
den  Grund  var  det  nødvendigt  at  han  for  flere  Aarsagers 
Skyld  tog  til  Aars  og  derfra  mulig  til  København  og 
lod  nu  derfor  spørge,  om  Erik  Grubbe  vilde  slaa  Følge, 
saalangt  Omstændighederne  vilde  Vejen  gøre,  de  kunde 
da  i  alt  Fald  faa  endt  den  Sag,  de  havde  sammen  med 
somme  Aarhusfolk,  og  anlangende  København  saa  vidste 
StiftsbefaUngsmanden,  at  Erik  Grubbe  didhen  havde  mere 
Ærinde  end  nok  var.  I  alle  Fald  vilde  Christian  Skeel 
være  paa  Tjele  henad  fire  Slæt  over  Middag, 

Erik  Grubbe  sagde  dertil,  at  han  skulde  være  rede 
til  Rejsen. 

Med  den  Besked  red  saa  Budet  hjem. 

Nu  talte  Ane  og  Erik  Grubbe  længe  om  hvad  der 
skulde  gøres  medens  han  var  borte,  og  det  blev  da  ogsaa 
bestemt,  at  Maria  skulde  rejse  med  til  København  og 
blive  hos  sin  Faster  Rigitze  et  Aarstid  eller  jio. 

Den  nær  forestaaende  Afsked  havde  gjort  dem  begge 
roligere,  men  den  gamle  Tvist  var  nærved  at  flamme  op 
igen,  da  de  kom  til  at  tale  om,  hvilke  af  sin  salig  Moders 
Smykker  og  Klæder  Maria  skulde  føre  med;  det  blev 
dog  afgjort  i  Mindelighed  og  Ane  gik  for  at  lægge  sig 
tidligt,  da  det  nok  kunde  behøves,  at  den  Dag  imorgen 
blev  gjort  saa  lang  som  muligt  var. 

Lidt  efter  meldte  Hundene  nye  Fremmede. 

Denne  Gang  var  det  dog  ikke  andre  end  Sogne- 
præsten for  Tjele  og  Vinge,  Hr.  Jens  Jensen  Paludan. 

Med  et:  „God  Kvæld  i  Stuen!"  traadte  han  ind. 

Det  var  en  bredskuldret,  knokkelstærk  Mand  med  lange 
Lemmer  og  ludende  Hoved;  rundrygget  var  han  ogsaa, 
og  hans  Haar  var  stort  som  en  Kragerede,  graasprængt 
og  filtret,  og  hans  Ansigt  havde  en  underlig  stærk,  jævn 
og  tillige  ren,  blegrød  Farve,  der  ikke  passede  godt  til 
de  grove,  knortede  Ansigtstræk  og  de  buskede  Bryn. 

Erik  Grubbe  bad  ham  sidde  ned  og  spurgte  ham, 
hvordan  det  gik  med  hans  Høbjergning.  Talen  drejede 
sig  saa  en  Stund  om  Aarstidens  vigtigste  Markarbejder 
og  døde  hen  i  Suk  over  det  forgangne  Aars  daarlige 
Kompriser. 

Præsten  sad  og  skelede  paaskøns  over  til  Stoben  og 
sagde  saa:  „Velbyrdighed  altid  synderlig  maadeholden! 
holder  sig  altid  til  naturlig  Drikke.  —  Det  er  og  det 
sundeste;  nysmalket  Mælk  er  en  Himmerigs  velsignet 
Ting,  det  er  det,  baade  for  ond  Mave  og  æng  Bryst." 

„Jamænd!  Guds  Gaver  er  alle  gode  saa  enten  de 
malkes  eller  tappes  os  til.  —  I  faar  nu  sætte  Smag  paa 
en  Tønde  ægte  Mumme,  vi  forgangen  fik  hentet  hjem 
fra  Viborrig;  hun  er  baade  god  og  tysk  endda  jeg  ikke 
kan  skønne  at  Tolderen  har  mærket  hende." 

Ølkruse  og  en  stor  Tudekande  af  Ibentræ  og  siret 
med  Sølvringe  blev  sat  frem. 

Saa  drak  de  hinanden  til. 

„Heydenkamper!  ægte,  adelig  Heydenkamper!"  ud- 
brød Præsten  med  en  Stemme,  der  skjalv  af  Begejstring 
og  Rørelse,  og  da  han  salig  lagde  sig  tilbage  i  Stolen, 
havde  han  næsten  Taarer  i  Øjnene. 

„I  er  en  Kendere,  Hr.  Jens!"  smiskede  Erik  Grubbe. 

„Ak,  hvad  Kendere!  vi  ere  fra  igaar  og  vide  Intet," 
mumlede  Præsten  aandsfraværende ,  „ellers  tænker  jeg 
paa,**  fortsatte  han  med  hævet  Røst,  „om  det  skulde 
have  sin  Rigtighed  med  det,  jeg  har  ladet  mig  fortælle 
om  de  Heydenkampers  Bryghus.  —  Det  var  en  Frimestere, 
der  fortalte  mig  det,  en  Gang  deroppe  i  Hannover,  den 
Tid,  jeg -rejste  med  Junker  Jørgen.  —  Se!  han  sagde,  at 
de  begyndte  altid  deres  Brygning  en  Fredag  Nat,  men 
inden  Nogen  fik  Lov  at  røre  sin  Haand  til  Nogenting, 
maatte  han  gaa  hen  til  Oldgesellen  og  lægge  sine 
Hænder  paa  den  store  Vægt  og  sværge  ved  Ild  og  Blod 
og  Vand,  at  han  ingen  hadske  og  onde  Tanker  gik  og 
bar  paa,  for  det  vilde  gøre  Øllet  Skade.     Han  fortalte 

ogsaa,  at  Søndag  Morgen  naar  Kirkeklokkerne  begyndte 
at  gaa,  saa  slog  de  alle  Døre  og  Vinduer  og  Lemme  op 
for  at  det  kunde  ringe  ind  over  Øllet ;  men  det  Fornemste 
det  blev  gjort  naar  Øllet  var  sat  hen  for  at  gæres,  saa 
kom  ^esteren  selv  med  en  prægtig  Lade,  deden  op  han 
drog  baade  svære  Guldringe  og  Kæder  og  kostehge  Stene, 
som  der  var  sære  Tegn  paa,  og  det  blev  tilhobe  lagt 
ned  i  Øllet,  og  det  kan  En  da  nok  tænke,  at  saadan 
ædle  Kigdomme  maa  give  Drikken  Lod  og  Andel  i  de 
hemmelige  Krafter,  der  er  i  dem  fra  Naturen  af." 

„Ja,  det  er  ikke  godt  at  vide  Noget  om,"  mente 
Erik  Grubbe,  „jeg  har  nu  mere  Tro  til  den  Brunsviger- 
Humle  og  den  anden  Urtesaad,  de  sætter  til." 

„Jo!"  sagde  Præsten  alvorligt  og  rystede  paa  Ho- 
vedet, „det  maa  vi  ikke  sige,  der  er  meget  Fordækt  i 
Naturens  Rige,  det  er  sikkert  nok.  Hver  en  Ting  baade 
død  og  levendes  har  sit  Miraculum  i  sig,  det  er  kuns  om 
at  gøre  at  have  Taalmod  til  at  søge  og  opladte  Øjne  til 
at  finde,  —  ak,  i  gamle  Dage,  der  det  ikke  var  saa 
lange  Tider  siden  at  Gud  Herren  havde  taget  sine 
Hænder  af  Jorden,  da  var  hver  en  Ting  saa  bespændt 
med  Guds  Kraft,  at  der  sprang  ud  af  dem  Lægedom  og 
alt  Godt,  evigt  og  timeligt,  men  nu  Jorderig  hverken  er 
fin  eller  ny  længer  og  vanhelliget  af  mangfoldige  Slægters 
Synder,  nu  er  det  kuns  ved  besynderlige  Lejligheder  at 
de  lade  sig  formærke,  til  visse  Timer  og  paa  visse  Steder, 
naar  mærkelige  Himmeltegn  ere  oppe;  —  det  sagde  jeg 
nyssens  nu  til  Smeden,  vi  stod  og  taltes  ved  om  det 
gruelig  flammendes  Skær,  der  i  de  sidste  Nætter  har  været 
at  se  den  halve  Himmel  rundt.  —  Ellers  kom- der  den 
Gang  en  ridendes  Stafet  forbi  os  —  herop  til,  jeg  troer?" 
„Det  var  saa  Hr.*  Jens." 

„Han  red  vel  intet  med  Andet  end  som  godt  var?" 
„Han  red  med  det  at  Krigen  er  nu  erklæret." 
„Herre  Jesus,  nej  dal  —  ja,  ja  en  Gang  maatte  det 
jo  komme." 


39 

„Ja,  men  har  de  biet  saa  længe,  skulde  de  biet  til 
Folk  havde  deres  Avl  inde." 

„Det  er  de  Skaaninger,  der  har  drevet  det  frem, 
sagtens;  de  formærke  endnu  den  sure  Svie  af  sidste 
Krig  og  venter  at  komme  efter  den  søde  Kløe  i  denne." 

„Aa!  det  er  intet  Skaaningerne  ene,  Sælandsfareme 
vil  altid  Krig,  de  véd  jo  vel,  at  dem  gaar  den  immer, 
udenom,  —  ja,  det  er  gode  Tider  for  Nøvter  og  Tosser, 
naar  Rigens^  Eaader  ere  galne  tilhobe  ..." 

„De  siger  ellers,  at  Marsken  vilde  nok  nødig  til  det." 

„Ja,  Fanden  tro  det!  —  kan  jo  dog  nok  være,  men  det 
kendes  kun  Udtagtig  at  prædike  Rolighed  i  en  Myretue, 
-—  naa,  Krig  har  vi,  og  nu  gælder  det  om  at  hver 
hytter  sit.     Der  er  nok  at  tage  sig  til  i  alle  Maader." 

Talen  faldt  saa  paa  den  forestaaende  Rejse  og  gik 
nu  en  Tid  om  de  slette  Veje,  vendte  tilbage  til  Tjele, 
til  Fedekvæg  og  Staldfodring  og  gik  igen  paa  Rejse. 
De  havde  imens  ingenlunde  forsømt  Kanden,  Øllet  var 
steget  dem  svært  til  Hovedet  og  Erik  Grubbe,  der  just 
fortalte  om  sin  Rejse  til  Ceylon  og  Ostindien  med  „Perlen", 
havde  ondt  ved  at  komme  frem  igennem  sin  egen  Latter, 
hver  Gang  en  ny  Pudserlighed  randt  ham  i  Minde. 

Præsten  blev  jo  længer  jo  alvorligere;  han  laa 
sammensunken  ned  i  Stolen,  men  en  Gang  imellem 
virrede  han  med  Hovedet,  saa'  bistert  ud  for  sig  og  be- 
vægede Læberne  som  om  han  talte ;  gestikulerede  derhos 
med  den  ene  Haanå,  ivrigere  og  ivrigere,  indtil  han  kom 
til  at  trumfe  i  Bordet;  saa  faldt  han  sammen  igen  med 
et  forskrækket  Blik  over  paa  Erik  Grubbe.  EndeHg  da 
denne  var  kørt  aldeles  fast  i  Skildringen  af  en  over  al 
Maade  enfoldig  Kokkedreng,  fik  Præsten  sig  rejst  op  og 
tog  paa  at  tale  med  en  dump,  højtidelig  Røst. 

„SandeUg,"  sagde  han,  „sandelig!  jeg  skal  vidne 
med  min  Mund  —  med  min  Mund  —  at  I  er  en  For- 
argelse og  en  Forargelsens  Genstand  —  det  var  Jer 
bedre  I  blev  kastet  i  Havet  —  sandelig !  med  en  Møllesten 

og  to  Tønder  Malt,  —  to  Tønder  Malt  dem  skylder  I 
mig,  det  vidner  jeg  højtideligen  og  med  min  Mund,  — 
to  topfiilde  Tønder  Malt  i  mine  egne  ny  Sække,  —  for 
det  var  ikke  mine  Sække  —  aldrig  i  Evighedens  Rige 
—  det  var  jeres  egne '  gamle  Sække  og  mine  ny  dem 
beholdt  I  —  og  det  var  bedærvet  Malt,  —  sandelig! 
se  Ødelæggelsens  Vederstyggelighed  og  Sækkene  hører 
mig  til  og  jeg  vil  betale  —  Dommen  hører  mig  til,  siger 
jeg.  —  Skælver  I  ikke  i  Eders  gamle  Ben  —  I  gamle 
Skørlevnere!  —  kristeligen  skulde  I  leve  —  er  det 
kristelig  at  leve  med  Ane  Jensdatter  og  lade  hende  snyde 
en  kristelig  Sognepræst?  —  I  er  en  —  I  er  en  — 
kristelig  Skørlevnere  —  ja  — ." 

Erik  Grubbe  havde  ved  Begyndelsen  af  Præstens 
Tale  smilet  over  hele  Ansigtet  og  venskabeligt  rakt  sin 
Haand  ud  imod  ham  over  Bordet,  senere  stødte  han  ud 
med  Albuen  som  for  at  puffe  en  usynlig  Tilhører  i  Siden, 
at  han  skulde  se  hvor  ubetalelig  drukken  Præsten  var, 
men  omsider  maa  han  have  faaet  et  Slags  Forstaaelse 
af  Talen;  thi  han  blev  med  Et  kridhvid  i  Ansigtet  og 
tog  Tudekanden  og  slængte  mod  Præsten,  der  tumlede 
baglæns  over  i  Stolen  og  fra  den  gled  ned  paa  Gulvet. 
Det  var  dog  kun  af  Forskrækkelse  han  faldt,  thi  Kanden 
naaede  ham  ikke,  den  blev  liggende  ved  Randen  af 
Bordpladen;  Indholdet  drev  over  hele  Bordet  og  randt 
i  smaa  Strømme  ned  paa  Gulvet  og  paa  Præsten. 

Lyset  var  brændt  ned  i  Stagen  og  flakkede  saa  der 
snart  var  lyst  i  Værelset,  snart  saa  mørkt,  at  den  blaa 
Dagning  saa'  ind  igennem  Vinduerne. 

Endnu  talte  Præsten.  Det  ene  Øjeblik  var  hans 
Røst  dyb  og  truende,  det  andet  pibende  og  næsten 
klynkende. 

„Der  sidder  I  i  Guld  og  Purpur  og  jeg  ligger  her 
og  Hundene  slikke  mine  Saar  —  og  hvad  lagde  I  i 
Abrahams  Skød?  —  hvad  Offer  gav  I?  —  I  lagde  ikke 
en  Sølvotteskilling  i  den  kristelige  Abrahams  Skød.  — 

Og  nu  pines  I  svarligen  —  men  Ingen  skal  dyppe  sin 
Finger  i  Vand  for  Jer,"  og  han  slog  med  Haanden  i  det 
spildte  01,  „men  jeg  vasker  mine  Hænder  —  begge  to  — 
jeg  har  advaret  Jer,  —  hi,  —  der  gaar  I  —  ja,  der  gaar 
I  i  Sæk  og  Aske  —  i  mine  to  nye  Sække  —  Malt .  .  ." 

Han  mumlede  endnu  en  Stund,  saa  faldt  han  i  Søvn, 
men  Erik  Grubbe  gjorde  imens  Forsøg  paa  at  komme 
til  at  hævne  sig;  han  tog  haardt  fast  i  Stolearmen, 
gjorde  sig  lang  og  anstrængte  sig  med  at  sparke  Bord- 
benet eftertrykkeligt  i  det  Haab  at  det  var  Præsten. 

Snart  rørte  sig  Intet  mere,  der  hørtes  kun  de  to 
gamle  Herrers  Snorken  og  den  ensformige  Plasken  af 
Øllet,  der  blev  ved  at  dryppe  ned  fra  Bordpladen. 


H. 

Sal.  Hans  Ulrik  Gyldenløves  Enke  Fru  Rigitze  Grubbe 
havde  sin'Gaard  liggende  paa  Hjørnet  af  Østergade  og 
Pilestræde. 

Paa  den  Tid  var  Østergade  et 'temmelig  aristokratisk 
Opholdssted ;  her  boede  Medlemmer  af  Familierne  Trolle, 
Sehested,  Rosenkrantz  og  Krag;  Joachim  Gersdorff  boede 
ved  Siden  af  Fru  Rigitze,  og  i  Carl  van  Manderns  nye 
røde  Gaard  logerede  som  oftest  to  eller  flere  udenlandske 
Residenter.  Dog  var  det  kun  den  ene  Side  af  Gaden, 
der  var  saa  fint  befolket;  paa  Nikolaj-Siden  vare  Husene 
lave  og  her  boede  mest  Haandværkere,  Kræmmere  og 
Skipperfolk.    Et  Par  Værtshuse  var  der  ogsaa. 

Det  var  en  Søndag  Formiddag  i  Begyndelsen  af 
September. 

I  Kvistvinduet  paa  Fru  Rigitzes  Gaard  stod  Maria 
Grubbe  og  saa'  ud:  ikke  en  Vogn.  Ingen  Travlhed, 
lutter  adstadige  Fodtrin  og  en  enkelt  Østersraabers 
drævende  Sang.  Solskinnet  sitrede  ned  over  Tage  og 
Brosten,  og  alle  Skygger  stode  skarpt  og  kraftigt,  vare 

næsten  firskaarne.      Alt  Fjærnt  laa  i  en  let,   røgblaa 
Varmedis. 

„Passt  au f,"  raabtes  der  bagved  hende  med  en 

Kvindestemme,  der  heldigt  efterlignede  et  af  megen  Kom- 
manderen  hæst  Organ. 

Maria  vendte  sig  om. 

Det  var  Kammerpigen  Lucie,  der  raabte.  Hun  havde 
en  Tidlang  siddet  stille  oppe  paa  et  Bord  og  betragtet 
sine  temmelig  velformede  Ben  med  et  kritisk  Blik.  Om- 
sider var  hun  bleven  ked  deraf  og  havde  raabt,  og  nu 
sad  hun  og  lo  af  alle  Kræfter  og  svingede  overgivent 
frem  og  tilbage  med  Benene. 

Maria  trak  paa  Skuldrene  og  vilde  med  et  halvt 
gnavent  Smil  vende  sig  om  til  Vinduet  igen,  men  Lucie 
sprang  ned  fra  Bordet,  tog  hende  om  Livet  og  tvang 
hende  til  at  sætte  sig  paa  en  lille  Halmstol,  der  stod 
derhos. 

„Hør  Jomfru!"  sagde  hun,  „véd  hun  Noget?" 

„Naa!" 

„Hun  glemmer  at  faa  sit  Brevskab  skrevet  og  halv- 
gaåen  to  har  vi  de  Fremmede,  saa  hun  har  knappe  fire 
Timer.  Véd  hun  hvad  de  skal  have?  Gyldensuppe, 
Flyndere  og  saadan  anden  bred  Fisk,  stegte  Høns  udi 
Trisanet  og  Mansfelder  Kage  med  sød  Spillinge-Moes. 
Fint  er  det,  fedt  er  det  sku  ikke.  Jomfruens  Kæreste 
kommer  da  ogsaa!" 

„Aa  Snak  om  en  Ting,"  udbrød  Maria  ærgerligt. 

„Gud  Fader  bevar  os!  det  er  da  hverken  Lysning 
eller  Trolovelse  fordi  jeg  siger  det.  —  Jeg  kan  nu  ikke 
forstaa,  Jomfru,  at  hun  ikke  gør  mere  udad  sin  Fætter ! 
Det  er  det  dej — ligste,  lysteligste  Mandfolk  jeg  véd.  De 
Fødder  han  har!  —  Og  kongeligt  Blod  er  der  i  ham; 
En  kan  se  det  paa  hans  Hænder  alene,  saa  bitte  smaa 
de  er !  —  aa,  og  saa  ligesom  de  var  støbte  —  bare  hans 
Negle,  de  er  ikke  større  end  Halvsyslinger  og  saa  røde 
og  runde.  —  Hvad!   han  kan  mønstre  et  Par  Ben?   det 

er  K^esom  Staal^edre,  naar  han  kommer  gaaendes  — 
hu  hej !  og  hans  Øjne  de  blistrer  og  blinker  .... 

Hun  slog  Armene  om  Maria  og  kyssede  hende  paa 
Halsen  saa  hæftigt  og  sugende  stærkt,  at  Barnet  rødmede 
og  vred  sig  ud  af  hendes  Favntag. 

Lucie  kastede  sig  paa  Sengen  og  lo  som  en  Besat. 

„Som  du  gør  dig  til  idag!"  udbrød  Maria,  „farer  du 
fort  med  det,  saa  gaar  jeg  nedenunder." 

„Men  hvad  i  Alverden?  En  faar  da  have  Lov  til 
lidt  Lystighed  iblandt.  Der  er  saamænd  Bedrøvelse  nok 
her  i  Verden.  Jeg  har  da  mere  end  jeg  kan  komme 
afsted  med.  Er  nu  intet  min  Kæreste  i  Krigen  og  ligger 
og  døjer  baade  ondt  og  værre?  Det  er  den  rene  Ynk 
at  tænke  paa.  Om  de  nu  har  skudt  ham  enten  død 
eller  gebræklig!  Gud  naade  mig  arme  Pige,  jeg  blev 
da  aldrig  til  Menneske  mere." 

Hun  skjulte  sit  Ansigt  i  Sengeklæderne  og  hulkede: 
„aa  nej,  nej,  nej,  min  egen,  egen  Lorens  —  jeg  skal 
være  dig  saa  tro,  saa  tro,  bare  Vorherre  vil  lade  mig 
faa  dig  hjem  hel  —  aa,  Jomfru,  Jomfru!  det  er  aldrig 
ta  at  udholde!" 

Maria  søgte  at  berolige  hende  med  Ord  og  med 
Kærtegn.  Omsider  kom  hun  saa  vidt,  at  Lucie  satte  sig 
op  og  tørrede  sine  Øjne. 

„Ja,  Jomfru,"  sagde  hun,  „Ingen  véd  hvad  jeg  har 
det  slemt  med  mig  selv.  En  kan  jo  umuligen  immer 
være  som  En  skulde.  Og  det  hjælper  intet  at  jeg  sætter 
mig  for  at  bryde  mig  fejl  om  alle  unge  Karle;  kommer 
de  med  Lystighed  og  Komplimenter,  om  det  saa  var  mit 
Liv  om  at  gøre,  kunde  jeg  ikke  bide  dem  af  og  sippe 
fra  dem;  det  klør  mig  paa  Tungen  for  at  svare  dem 
igen  og  saa  bliver  det  jo  let  til  mere  Ganteras  end  jeg 
strængeligen  kan  forsvare  for  Lorens.  Men  naar  jeg  saa 
tænker  paa,  hvor  farligt  han  er  stedt,  aa!  saa  fortryder 
jeg  det  mere  end  tænkelig  er  for  nogen  levende  Sjæl. 
For  jeg  elsker  ham,   Jomfru,  og  ingen  andre  end  ham. 

det  maa  hun  tro.  Aa!  naar  jeg  er  kommen  i  Seng  og 
Maanen  skinner  ret  der  ind  paa  Gulvet,  saa  bliver  jeg 
et  helt  andet  Menneske;  det  kommer  mig  saa  sørgelig 
for  og  saa  græder  jeg  og  græder  og  det  trykker  her 
oppe  i  Halsen  som  jeg  skulde  kvæles  —  aa,  det  er  saa 
pinagtig;  jeg  ligger  og  slænger  mig  i  Sengen  og  beder 
til  Vorherre  og  véd  knap  hvad  det  er  jeg  beder  om,  og 
sommetider  er  jeg  helt  fra  mig  selv  og  saa  sætter  jeg 
mig  op  i  Sengen  og  holder  paa  mit  Hoved  og  bUver  saa 
forskrækkelig  bange  for  at  jeg  skal  gaa  fra  min  Forstand 
af  at  længes.  —  Men  Herre  Gud,  Jomfru!  hun  græder 
jo;  hun  gaar  da  intet  hemmelig  og  længes  efter  Nogen, 
saa  ung  hun  er?" 

Maria  rødmede  og  smilte  svagt;  der  var  noget 
Smigrende,  for  hende  i  den  Tanke ,  at  hun  kunde  være 
forelsket  og  gaa  og  længes. 

„Nej,  nej  I"  sagde  hun,  „men  det  er  saa  sørgeligt 
det  du  siger,  det  er  ligesom  Alting  var  ene  Kummerlighed 
og  Fortræd." 

„Vist  ikke  saa!  der  er  Andet  iblandt,"  sagde  Lucie 
og  rejste  sig,  da  de  kaldte  paa  hende  dernede,  og  saa 
gik  hun  med  et  skælmsk  Nik  til  Maria. 

Maria  sukkede,  gik  hen  til  Vinduet  og  saa'  ud,  ned 
paa  St.  Nikolaj  grønne,  kølige  Kirkegaard,  paa  Kirkens 
røde  Mure,  henimod  Slottet  med  det  irrede  Kobbertag, 
udover  Holmen  og  Reberbanen,  rundt  til  Østerport  med 
det  spidse  Spir  og  til  Hallandsaas  med  dens  Haver  og 
Træskure  og  med  det  blaalige  Sund  udenfor,  der  gik  i 
Et  med  den  blaa  Himmel,  henunder  hvilken  hvide, 
blødtformede  Skymasser  langsomt  drev  over  mod  den 
sj^aanske  Kyst. 

Tre  Maaneder  havde  hun  nu  været  i  København. 
Dengang  hun  rejste  hjemmefra  havde  hun  trot,  at  det 
at  leve  i  Residensstaden  var  Noget  vidt  forskelligt  fra 
det,  hun  nu  vidste  det  var.  Det  var  aldrig  faldet 
hende  ind,    at  der  kunde  være  mere  ensomt  der  end 

Tjele  Hovedgaard,  hvor  hun  dog  havde  havt  det 
ensomt  nok. 

Sin  Fader  havde  hun  intet  Selskab  af,  han  var 
altid  saa  ganske  sig  selv,  at  han  aldrig  kunde  være 
noget  for  Åndre;  han  blev  ikke  florten  Aar  naar  han 
talte  med  en  Fjortenaarig  og  han  blev  ikke  Kvinde, 
fordi  han  talte  med  en  lille  Pige;  han  var  altid  paa 
den  anden  Side  de  Halvtreds  og  han  var  altid  Erik  Grubbe. 

Faderens  Frille,  der  herskede,  som  var  hun  Hjem- 
mets Frue,  kunde  Maria  ikke  se  uden  at  Alt,  hvad  der 
yar  i  hende  af  Stolt  og  Besk ,  straks  blev  vakt.  Dette 
grove,  magtglade  Bondefruentimmer  havde  saaret  og  pint 
hende  saa  ofte,  at  Maria  end  ikke  kunde  høre  Lyden 
af  hendes  Trin ,  uden  at  hun  straks  og  næsten  ubevidst 
gjorde  sig  haard,  blev  trodsig  og  hadsk.  Halvsøsteren 
den  lille  Ane  var  sygelig  og  forkælet.  Omstændigheder, 
der  ingenlunde  gjorde  hende  omgængelig,  og  nu  kom 
hertil,  at  Moderen  overfor  Erik  Grubbe  altid  søgte  at 
komme  Maria  tillivs  igennem  hende. 

Hvad  Selskab  hun  da  havde? 

Ja,  hun  kendte  hver  en  Sti  og  Vej  i  Bigum  Skov, 
hver  en  Ko,  der  græssede  i  Engen,  hver  en  Fugl  i  Hønse- 
gaarden.  Og  i  Tjenestefolkenes  og  Bøndernes  venlige 
Hilsen,  naar  hun  gik  forbi  dem,  blev  der  sagt :  Jomfruen 
lider  TJskæl  og  vi  ser  det,  vi  er  bedrøvede  over  det  og 
vi  har  det  samme  Sind  til  Kvinden  deroppe  som  I. 

Men  i  København? 

Her  havde  hun  Lucie  og  hun  holdt  meget  af  Lucie, 
men  det  var  jo  dog  et  Tyende;  hun  havde  Lucies  hele 
Fortrolighed  eg  var  glad  ved  den  og  taknemmelig  for 
den,  men  Lucie  havde  ikke  hendes  Fortrolighed.  Hun 
kunde  ikke  give  sine  Klager  Luft  overfor  hende,  hun 
vilde  ikke  have  det  sagt  til  sig  at  det  var  sørgeligt 
saadan  som  hun  var  stillet,  og  hun  kunde  ingenlunde 
taale  at  et  Tyende  talte  om  hendes  ulykkelige  Familie- 
forhold;  end   ikke   om  Fasteren  vilde  hun  høre  et  Ord. 

Og  dog  holdt  hun  slet  ikke  ad  Fasteren,  havde  heller 
ingen  Grund  til  det. 

Eigitze  Grubbe  havde  Tidens  meget  strænge  An- 
skuelser om  det  Gavnlige  ved  en  haard  og  lidet  læmpelig 
Optugtelse,  og  hun  tog  sig  for  at  opdrage  Maria  derefter. 
Hun  havde  ingen  Børn,  havde  heller  ingen  havt,  hun  var 
derfor  en  yderst  utaalmodig  Plejemoder,  dertil  meget 
ubehjælpsom,  da  Moderkærligheden  aldrig  havde  lært 
hende  de  smaa  og  saare  nyttige  Kunstgreb,  der  gør  det 
saa  meget  lettere  for  Barn  og  Læremester  at  komme 
Vejen  frem.  Og  dog  —  en  saadan  barsk  Opdragelse 
havde  maaske  været  Maria  mest  tjenlig.  Hun,  hvis  Sind 
og  Tanke,  paa  den  ene  Side,  næsten  var  bleven  forvokset 
af  Mangel  paa  aarvaagent  og  fast  Tilsyn  og,  paa  den 
anden  Side,  halvvejs  lemlæstet  af  urimelig  og  lunefuld 
Grusomhed,  maatte  næsten  have  følt  det  som  Fred  og 
Lindring  at  blive  styret  støt  og  haardhændet  den  Vej, 
hun  skulde,  af  En,  der  fornuftigvis  ikke  kunde  ville  hende 
andet  end  Godt. 

Men  hun  blev  ikke  styret  paa  denne  Maade. 

Fru  Rigitze  havde  saa  meget  at  tage  Vare  i  Politik 
og  Intriger,  levede  saa  meget  sammen  med  Hofkredsene, 
at  hun  i  hele  og  halve  Dage  var  hjemmefra,  eller  hjemme 
var  saa  beskæftiget,  at  Maria  kunde  gøre  med  sig  selv 
og  sin  Tid  hvad  hun  vilde.  —  Fik  Fru  Rigitze  saa 
endelig  et  Øjeblik  tilovers  for  Barnet,  saa  gjorde  hendes 
egen  Forsømmelighed  hende  dobbelt  utaalmodig  og  dobbelt 
skrap.  Det  hele  Forhold  maatte  derfor  for  Maria  komme 
til  at  tage  sig  ud  som  den  rene,  skære  Urimelighed  og 
var  nærved  at  bibringe  hende  den  Forestilling ,  at  hun 
var  et  Skumpelskud,  som  Alle  hadede  og  Ingen  elskede. 

Som  hun  nu  stod  der  ved  Vinduet  og  saa'  ud  over 
Byen,  kom  denne  Følelse  af  Forladthed  og  Ensomhed 
over  hende;  hun  lænede  sit  Hoved  mod  Vinduskarmen 
og  stirrede  fortabt  op  paa  de  langsomt  glidende 
Skyer. 

Hun  forstod  saa  godt  det  Sørgelige  Lucie  havde 
sagt  om  at  længes;  det  var  ligesom  det  brændte  inden 
i  En  og  der  var  ikke  Andet  at  gøre  end  at  lade  det 
brænde  som  det  vilde,  —  hun  kendte  det  saa  godt.  — 
Hvad  skulde  det  blive  til  ?  —  den  ene  Dag  ligesom  den 
anden  —  Ingenting,  ingenting,  —  aldrig  Noget  at  glæde 
sig  til;  kunde  det  blive  ved?  —  Ja  I  længe  endnu;  — 
ogsaa  naar  En  var  bleven  seksten  Aar?  —  Det  blev  da 
ikke  saadan  ved  for  alle  Mennesker;  —  det  var  da 
umuligt  hun  kunde  blive  ved  at  gaa  med  Barnehue  naar 
hun  var  seksten  Aar!  —  Det  havde  Søster  Ane  Marie 
da  ikke  gjort;  —  hun  var  nu  gift.  —  Hun  kunde  saa 
tydeHg  huske  al  den  Larm  og  Lystighed,  der  var  ved 
Bryllupet,  længe  efter  at  hun  var  bleven  sendt  i  Seng, 
—  og  Musiken.  —  Hun  kunde  da  ogsaa  gæme  blive  gift. 
~  Med  hvem  det  skulde  være?  maaske  med  sin  Svogers 
Broder.  —  Han  var  jo  rigtignok  forfærdelig  grim;  men 
naar  det  skulde  være'  ....  Det  kunde  hun  umulig 
glæde  sig  til.  Hvad  var  der  egenlig  at  glæde  sig  til  her 
i  Verden?  Var  der  Noget?  —  ikke  det  hun  kunde  se. 
Hun  gik  fra  Vinduet,  satte  sig  betænksomt  ved 
Bordet  og  gav  sig  til  at  skrive: 

„Min  ganske  venlig  Hilsen  altid  forsendt  med 
Vorherre,  kære  Ane  Marie,  gode  Søster  og  Ven,  Gud 
bevare  dig  al  Tid  og  have  megen  Tak  for  alt  Godt. 
Jeg  haver  taget  til  at  skrive  pour  vous  congratuler, 
saasom  din  Nedkomst  haver  været  lykkelig  og  du 
nu  er  frisk  og  ved  godt  Helsen.  Kære  Søster,  jeg 
haver  det  godt  og  er  baade  frisk  og  rask.  Faster 
lever  jo  i  megen  Storhed  og  er  her  tidt  mange 
Gæster,  de  fleste  ere  Cavaliers  fra  Hove  og  foruden 
nogle  gamle  Fruer  kommer  her  ikkuns  Mands- 
personer. Der  er  mange  af  dem,  som  have  kendt 
vor  sal.  Moder  og  berømme  hende  for  hendes  Dej- 
Ughed  og  mere.  Jeg  sidder  al  Tid  tilbords  med  de 
Fremmede,  men  Ingen  taler  mig  noget  til  uden  Ulrik 

Frederik,  det  jeg  helst  var  uden,  eftersom  han  immer 
er  mere  for  Chicano  og  Raillerie  end  for  fomumftig 
Konversation.  Han  er  tuns  meget  ung  og  haver 
ikke  det  bedste  Lov  paa  sig  og  ganger  nok  baade 
paa  Herberger  og  Ølstuer  og  disligeste.  Nu  véd 
jeg  knap  andet  Nyt  end  at  vi  idag  have  Forsamhng 
og  at  han  er  deri.  Hver  Gang  jeg  tal'  Franzøsisk 
da  ler  han  meget  og  siger  det  er  hundrede  Aar 
gammel,  som  jo  nok  kan  hænde,  saasom  Hr.  Jens 
var  pur  ung  den  Tid  han  var  paa  Rejser,  ellers 
giver  han  mig  godt  Lov  formedelst  jeg  kan  saa  vel 
sætte  det  sammen,  han  siger  ingen  Hofdame  kan 
det  bedre,  men  det  tror  jeg  er  Komplimenter  og 
bryder  mig  intet  om.  Paa  nogen  Tid  haver  jeg  fra 
Tjele  Litet  fornunamet.  Faster  sværger  og  lader  ilde 
hver  den  Gang  hun  taler  om  den  Enormitåt  det  er  vor 
kære  Fader  lever  den  han  lever  med  et  Fruentimmer 
af  saa  nedrig  Ekstraktion.  Jeg  sørger  tidt  derover, 
som  dog  Intet  baader.  Du  lade  nu  intet  Stycho  se 
dette  Brev,  men  hilse  ham  af  Hjærte.  September 
1657.  Din  kære  Søster 

Maria  Grubbe. 
Velbyrdige  Frue,  Fru  Ane  Marie  Grubbe,  Stycho 
Høeghs    til    Gjordslev,    min    gode    Ven   og   Søster 
venligen  tilskreven." 


Man  havde  rejst  sig  fra  Bordet  og  var  gaaet  ind  i 
Storstuen,  hvor  Lucie  bød  Gyldenvandet  omkring.  Maria 
var  tyet  hen  i  en  Vindusfordybning  og  skjultes  halvt  af 
det  folderige  Gardin.  Ulrik  Frederik  gik  hen  til  hende, 
bukkede  overdreven  ærbødigt  for  hende  og  sagde  med 
et  yderst  alvorligt  Ansigt,  at  det  gjorde  ham  ondt  at 
han  ved  Bordet  havde  siddet  saa  langt  fra  Mademoiselle. 
Som  han  saaledes  talte  lagde  han  sin  lille,  brune  Haand 

i  Vinduskarmen.    Maria  saa'  paa  den  og  blev  rød  som 
et  dryppende  Blod. 

„Pardon  Mademoiselle !  jeg  ser  I  bliver  ganske  rød 
af  Vrede,  at  jeg  tillader  mig  at  gøre  Eder  min  skyldigst 
underdanige  Reyerens.  Det  er  nu  vel  og  for  dristigen 
at  spørge,  hvormed  jeg  har  været  saa  jammerlig  at  for- 
tørne Eder?" 

„Jeg  er  saavist  hverken  vred  eller  rød." 

„Det   gefaller  Eder  at  kalde   den  Kulør  for  hvid? 

Bien!    Det  skulde  kun  forlange  mig  at  vide,   hvorlunde 

I  benævner  den  Kulør,  den  sogenannte  røde  Rose  har?" 

„Men  kan  I  da  aldrigen   sige   et  fomumftigt  Ord?" 

„Ja  —  lad  mig  se  I  —  jo,  jeg  maa  bekende,  at  det 

virkeligen  er  hændtes  mig  —  men  ikkuns  sjældent  — 

Doch  ChloS,  Ghloé  zurne  nichtl 
Toll  brennet  deiner  Augen  Licht 
Mich  wie  das  Hundsgestim  die  Hunde 
Und  Worte  schåumen  mir  aus  Munde 
Dem  Geifer  gleich  der  Wasserscheu  .  .  .** 

„Ja,  det  maa  I  nok  sige!" 

„Ach  Mademoiselle,  I  kender  kuns  lidet  til  Amorns 
Magt!  —  Skulde  I  tro  det?  der  gives  Nætter,  da  jeg 
elskovskrank  sniger  mig  ned  til  Silkegaarden ,  svinger 
mig  over  Ramperteme  til  Christen  Skeel  sin  Have  og  da 
stander  jeg  som  en  Statu  mellem  duftige  Roser  og  Filitter 
og  stirrer  til  Vindvet  i  Jert  Kammers  til  den  smægtige 
Aurora  løber  sine  rosige  Fingre  gennem  mine  Lokker." 

„Ah,  Monsieur!   jeg  formener  I  greb  fejl  af  Navnet, 

der  I  nævnte  Amor;  Evan  skulde  I  visseKgen  sagt  —  og 

maa  hænde  En  le't  gaar    vilse,   naar  En   støjer  om  ved 

Nattetider,   for  intet  har  I  staaet  i  Skeels  Have,  I  har 

været  hos   „Mogens   i   Cappadocia"   mellem  Rømere   og 

Bouteiller ,    og  har  I  intet   kunnet  røre   Jer   og   været 

stille  som  en  Statu,    da  har  det  aldrig  været  Elskovs^ 

tanker,   der  har  udvirket,   at  I  intet  kunde   flytte  Jeres 

Ben." 

4 

„I  gør  mig  storKgen  Uret;  falder  det  sig  saa  ibland 
at  jeg  kommer  i  Vinkyperes  Huse,  da  er  det  intet  for 
Plaser  eller  Lystighed,  det  er  aleneste  at  forgætte  den 
nagendes  Kummer,  der  kyæler  mig." 

„Aa!" 

„I  lider  intet  paa  mig,  I  har  ingen  Tro  til  min 
Amours  Bestandighed  —  Himmel!  ser  I  det  østre  Glamhul 
paa  St.  Nikolaj  ?  trende  Dage  tilende  har  jeg  siddet  der 
og  stirret  paa  Eders  yndelige  Aasyn,  som  I  sad  ved  Jer 
Syramme." 

„Hvad  I  dog  er  uheldig!  I  kan  fast  aldrig  lukke 
Jer  Mund  op.  En  kan  jo  gribe  Jer  i  løs  Tale;  aldrig  har 
jeg  siddet  ved  min  Syramme  ud  til  Nikolaj.  —  Kendef 
I  den  Ramse: 

„Det  var  svart  Nat, 

Mand  fik  i  Trold  fat, 

Mand  sa*  til  Trold: 

„Vil  du  ud  af  min  Vold, 

Vil  du  hjem  i  Nat, 

Saa  lær  mig  brat 

Uden  List  eller  Svige 

Det  Sandeste  du  véd  af  at  sige." 

„Hør!"  sagde  Trold  og  mælte  ej  Ord. 

Mand  slap  og  Trold  f6r, 

Ingen  paa  Jord 

Sige  Trold  paa,  han  med  Løgn  f6r."" 

Ulrik  Frederik  bukkede  ærbødigt  for  hende  og  gik 
uden  at  sige  et  Ord. 

Hun  saa  efter  ham  som  han  gik  hen  over  Gulvet; 
den  var  smuk  hans  Gang;  hans  Silkestrømper  var  saa 
skinnende  hvide  og  de  sad  saa  stramt,  der  var  hverken 
Læg  eller  Fold  paa  dem;  det  var  saa  kønt  det  dernede 
ved  Anklen!  og  den  lange,  smalle  Sko  —  det  var  saa 
morsomt  at  se  paa  ham  —  hun  havde  aldrig  før  lagt 
Mærke  til,  at  han  havde  et  lille  rosenrødt  Ar  i  Panden. 

Hun  kigede  stjaalent  ned  paa  sine  Hænder,  trak  lidt 
paa  Munden,  —  hun  syntes  de  var  for  korte  i  Fingrene. 

J.  ?.  Jacobsen. 


Syndflodssagnet  i  en  oldbabylonsk 

FranQois  Lenormant:   Les  premieres  civilisations 
Daily  Telegraph. 


For  en  tolv,  tretten  Aar  siden  var  der  en  ung 
Kobberstikker  i  London  ved  Navn  George  Smith,  der 
hørte  til  de  flittigst  Besøgende  i  British  Museums  assyriske 
Sale.  Hver  Time  han  kunde  raade  over,  alle  sine  Fri- 
dage anvendte  han  til  at  studere  de  nysankomne  Billed- 
værker fra  Ninive,  gjorde  paa  egen  Haand  Optegnelser, 
anstillede  Sammenligninger,  kopierede  Indskrifter  og  er- 
hvervede sig  tilsidst  en  saadan  Kundskab,  at  han  paa 
egen  Haand  kunde  gennemgaa  de  da  af  den  store  Lærde 
Sir  Henry  Rawlinson  udgivne  arkæologiske  Værker,  som 
han  med  megen  Møje  havde  købt  for  sine  opsparede 
Skillinger.  Hans  sejge,  engelske  Flid  gjorde  ham  det  en 
Dag  muligt  at  overraske  selve  denne  Lærde  i  højeste 
Grad  ved  flydende  at  læse  Tidsangivelsen  for  en  Indskrift 
paa  Bugen  af  Salmanasars  store  Tyr,  der  meldte,  at 
„Jahua,  Søn  af  Eumri,  betalte  Skat  til  mig,  Salmanasar^^ 
Paa  den  Dag  naaede  man  at  bestemme  kronologisk  Tiden 
for  Israels  Konge,  Jehus  Regering,  og  den  historiske 
Bibelkritik  kom  i  Besiddelse  af  et  afgørende  Holdepunkt; 
samtidig  blev  ogsaa  den  unge  Autodidakt  vundet  for  den 
Gren  af  British  Museum,  hvor  han  havde  erhvervet  sine 
første  Lavrbær,  og  der  overgaves  ham  til  fri  Raadighed 
dets  hele  Rigdom  paa  Tavler,  Tyre,  Cylindre  og  itubrukne 

4* 

Teglsten.  Imellem  alle  disse  Ruiner  fra  en  SYimden 
Kultur  opslog  han  fra  nu  af  sit  Bo  og  søgte  paa  Grundlag 
af  disse  at  genopføre  den  Bygning  af  Digtning,  Religion 
og  Videnskab,  som  i  Aartusinder  havde  hénUgget  upaa- 
agtet  skjult  i  Jordens  Skød. 

Allerede  længe  velbekendt  i  Fagmændenes  snævre 
Kreds  trængte  pludselig  for  et  Aarstid  siden  George 
Smiths  Navn  ud  i  det  store  Publikum,  da  de  engelske 
Blade  bragte  den  Efterretning,  at  den  flittige  Embeds- 
mand i  British  Museum  iblandt  dettes  Mindesmærker  i 
Kileskrift  havde  opdaget  en  ældgammel  babylonsk  Beret- 
ning om  Syndfloden.  Med  ét  Slag  blev  George  Smith 
Dagens  Løve.  Det  var  da  ikke  lang  Tid  siden,  at  det 
amerikanske  Blad  New -York  Herald  havde  udsendt 
Stanley  til  Afrikas  vilde  Stammer  for  at  udforske  Living- 
stones  tabte  Spor,  nu  kom  Øjeblikket  til  at  vise,  at  den 
engelske  Presse  med  Hensyn  til  Interesse  for  Nutidens 
store  videnskabelige  Problemer  ikke  behøvede  at  taale 
nogen  Overmand.  Den  rige  londonske  Journal  „Daily 
Telegraph"  forkyndte,  at  dens  Ejere  havde  organiseret 
en  videnskabelig  Ekspedition  til  Assyrien  under  George 
Smiths  personlige  Ledelse.  Toget  skulde  vare  seks 
Maaneder  og  alle  Omkostninger  bestrides  af  „Daily 
Telegraph"  alene,  hvorimod  alle  Indskrifter  eller  andre 
Genstande  af  historisk  Værd,  der  maatte  blive  fundne, 
vilde  blive  skænkede  til  Museet.  Som  Leder  af  dette 
storartede  Foretagende  berejste  George  Smith  virkelig 
senere  Egnene  omkring  Tigris  og  Evfrat  og  havde  en 
rig  Høst  af  interessante  Fund. 

Med  Rette  var  Englændernes  Opmærksomhed  bleven 
vakt  ved  Efterretningen  om  den  nye  Opdagelse,  hvis 
Betydning  for  den  gammeltestamentariske  Beretning  om 
Syndfloden*)    var    iøjnefaldende,    idet  den  fastslog,  at 


*)  Jeg  bruger  overalt  dette   gængse  Ord  for  at  betegne  Vand- 
floden, men  erindrer  om,  at  Forstavelsen  „sjnå*^  skriver  sig 


53 

dette  Sagn  allerede  i  den  ^ærneste  Oldtid  var  kendt  af 
den  semitiske  Stamme.  Herved  rykker  man  Besvarelsen 
af  Spørgsmaalet  om  dets  første  Hjemstavn  nærmere  — 
thi  ogsaa  Inderne  og  andre  Folk  af  den  jafetiske  Stamme 
besad  dette  Sagn  —  og  saaledes  vil  der  kunne  ventes 
en  Afgørelse  af,  hvilke  mythiske  Anskuelser  og  Natur- 
fænomener det  skylder  sin  Oprindelse. 

At  Babyionerne  skulde  have  besiddet  en  Overlevering 
om  Syndfloden,  der  frembød  mange,  slaaende  Ligheds- 
punkter med  den  bibelske  Beretning,  var  dog  Noget,  de 
Lærde  forlængst  troede  at  vide  gennem  opbevarede  Frag- 
menter af  et  antikt  Værk.  En  kaldæisk  Præst  ved  Bels 
Tempel  i  Babylon,  der  hed  Berosos,  havde  i  Tiden  mellem 
280—270  før  vor  Tidsregning  forfattet  sit  Lands  Historie 
i  tre  Bøger  paa  det  græske  Sprog,  og  af  dette  Arbejde 
havde  Kirkefaderen  Eusebius  fra  Cæsarea,  dog  kun  paa 
anden  Haand,  anført  adskillige  Brudstykker  i  den  Hensigt 
at  støtte  den  hellige  Overlevering  ved  Hjælp  ^f  hedenske 
ligeartede  Fortællinger,  blandt  hvilke  ogsaa  nedenstaaende 
lige  siden  Renaissancen  bestandig  omtalte  og  kommen- 
terede Beretning  om  Syndfloden  fandtes.  Efterat  Berosos 
har  omtalt  de  ældste  Konger  og  er  naaet  til  Sisithrus, 
imellem  hvis  Regering  og  den  første  Hyrdekonges  der 
var  forløbet  432,000  Aar,  fortsætter  han  saaledes: 

„Ghid  Bel  aabenbarede  for  Sisithrus  i  Drømme,  at  der  den 
femtende  i  Maaneden  Dæsius  (Solhverv)  skulde  komme  store  Regn- 
skyl og  alle  Mennesker  omkomme  i  Vandfloden,  og  befalede  ham 
at  nedgrave  alle  Skrifter,  de  gamle,  de  mellemste  saavel  som  de 
nye,  i  Solens  Stad  Sippara,  dernæst  bygge  et  Skib  og  indskibe  sig 
sammen  med  sin  Slægt  og  kæreste  Venner.  Ogsaa  Spise  og  Drikke 
skulde  han  bringe  i  Skibet  og  tage  baade  flyvende  og  flrføddede 
Dyr  med.  Sisithrus  gjorde  som  der  var  ham  befalet  og  byggede 
et  Skib  9000  Fod  langt  og  1200  Fod  bredt  og  bragte  Kone  og 


fra  det  oldtyske  Adjektiv  „sint",  der  betyder  „stor"  og  ikke 
staar  i  nogensomhelst  Sammenhæng  med  Substantivet  „Synd". 
Syndflod  er  altsaa  kun  „den  store  Flod". 

Barn,  Slægtninge  og  Venner  ombord.  Oyersvømmelsen  kom.  Da 
Regnen  ophørte,  udsendte  Sisithrus  nogle  Fugle,  men  da  disse 
hverken  fandt  Føde  eller  Hvilested,  vendte  de  tilbage  til  Skibet. 
Nogle  Dage  senere  sendte  han  andre  Fugle  ud,  som  ogsaa  vendte 
tilbage,  dog  de  havde  Dynd  om  Fødderne.  Endelig  lod  han  tredje 
Gang  Fuglene  flyve  ud,  og  da  disse  ikke  kom  igen,  erkendte  han, 
at  Jorden  atter  var  kommen  tilsyne,  gjorde  en  Aabning  i  Skibets 
Tag,  og  opdagede,  at  det  var  standset  paa  et  Bjerg.  Han  gik  saa 
ud  med  sin  Eone,  sin  Datter  og  Lodsen,  tilbad  Jorden,  oprettede 
et  Alter  og  bragte  Guderne  et  Offer;  derpaa  forsvandt  han  med 
sine  Ledsagere.  Da  de,  som  vare  blevne  tilbage  i  Skibet,  nu  gave 
sig  til  at  søge  ham,  lød  hans  Stemme  til  dem  fra  Luften,  at  Grudeme 
til  Løn  for  hans  Fromhed  havde  bortført  ham,  og  at  han  for  Frem- 
tiden sammen  med  sin  Kone  og  Skibets  Lods  boede  hos  Guderne; 
de  andre  skulde  nu  fra  Armeniens  Land,  hvor  de  befandt  sig,  vende 
tilbage  til  Babylon,  opgrave  de  skjulte  Bøger  og  give  dem  til 
Menneskene.  Disse  adlød,  vendte  tilbage  og  opbyggede  Babylon 
paany." 

Paa  Eusebius'  Tid  eksisterede  allerede  ikke  mere 
selve  Berosos'  Værk,  man  besad  kun  to  Uddrag  af  det, 
foretagne  af  senere  Forfattere,  fra  hvilke  Biskoppen  i 
Cæsarea  hentede  sine  Citater.  Spørgsmaalet  var  altsaa, 
hvor  megen  Lid  man  kunde  fæste  dels  til  den  i  Forhold 
til  Sagnenes  Ælde  saa  sent  levende  Berosos'  Troværdighed, 
dels  til  de  Skribenters  Paalidelighed,  der  støttede  sig  til 
hans  Værk,  og  dels  endelig  til  den  fromme  Faders 
Upartiskhed  og  Tendensløshed  i  hans  Citater.  Imidlertid 
havde  allerede  paa  andre  Punkter  de  assyriske  Kile- 
indskrifter  bragt  Berosos'  Nøjagtighed  til  en  høj  Grad 
af  Evidens ,  og  det  nye  Fund  har ,  som  vi  nu  ville  se, 
paa  en  glimrende  Maade  fastslaaet  denne  overfor  Synd- 
flodssagnet. 

I  det  kongelige  Palads  i  Ninive,  der  er  bygget  under 
den  sidste  assyriske  Erobrer  Assurbanipals  Kegering,  var 
Layard  saa  heldig  at  finde  den  Sal,  hvor  Arkiverne  og 
Kongens  Bibliothek  gemtes.  Dette  Bibliothek  bestod 
udelukkende  af  flade  firkantede  Tavler  af  brændt  Ler, 
beskrevne  paa  begge  Sider  med  en  yderst  fin  kursiv 
Kileskrift.    Hver  Tavle  var  numereret  og  dannede  saa- 

ledes  ligesom  et  Blad  i  en  Bog,  der  bestod  af  en  Række 
saadanne  Tavler,  som  laa  opstablede  i  Orden  over  hver- 
andre. Layard  fandt  henved  titusende  Fragmenter  af 
disse  Tavler,  hvis  Tekster  omhandlede  de  mest  forskel- 
lige Emner,  Grammatik,  Historie,  Retsvidenskab,  Mytho- 
logi,  Naturhistorie,  Astronomi  og  Astrologi,  og  bragte 
Størstedelen  til  British  Museum;  desværre  bleve  alle  disse 
Brudstykker  ved  Overflytningen  uden  mindste  Orden 
pakkede  sammen  af  Arbejderne  i  Kasser  og  dannede  ved 
Ankomsten  et  uoverskueligt  Kaos,  hvor  det  kun  ved 
aarelang  Flid  og  Skarpsindighed  lykkedes  atter  at  samle, 
hvad  der  oprindeligt  hørte  sammen:  Saaledes  har  George 
Smith  benyttet  84  Brudstykker  henhørende  til  tre  for- 
skellige Eksemplarer  —  thi  Hofbibliotheket  i  Ninive 
besad  hyppigt  flere  Kopier  af  det  samme  Værk  —  for 
at  konstruere  den  Tekst,  hvis  Indhold  han  har  bragt 
for  Dagen,  og  som  oprindeligt  læstes  paa  tolv  Tavler,  der 
hver  indeholdt  mer  end  280  Skriftlinjer.  Fortællingen 
om  Syndfloden,  der  kun  er  en  Episode  i  et  større  Sagn, 
optog  den  ellevte  Tavle,  saaledes  som  Afskriverne  af 
Originalen  omhyggeligt  have  noteret.  Selve  de  Kopier, 
man  opbevarer  i  London,  bleve  i  det  syvende  Aarhundrede 
før  vor  Tidsregning  paa  Assurbanipals  Befaling  tagne 
efter  et  meget  gammelt  Eksemplar,  der  fandtes  i  Byen 
Unik  i  Kaldæa  (Erech  i  tiende  Kapitel  af  Genesis),  der 
sammen  med  Sippara.  „Bøgernes  By"  var  det  Sted,  i 
hvilken  de  tidligere  kaldæiske  Konger  havde  grundet  de 
ældste  Bibliotheker  og  de  mest  blomstrende  Præsteskoler. 
Hvor  gammel  den  oprindelige,  saaledes  afskrevne 
Tekst  var,  kan  vanskeligt  afgøres  med  Bestemthed,  vist 
er  det,  at  dens  Alder  naar  op  til  det  første  kaldæiske 
Monarkis  Tid,  i  det  Mindste  sytten  Aarhundreder 
før  vor  Tidsregning,  og  rimeligvis  er  den  ældre. 
Heller  ikke  er  det  for  Tiden  muligt  at  fastslaa,  hvorvidt 
den  har  været  affattet  i  det  for  Ninive  og  Babylon  fælles 
semitiske    Sprog    eller   om   den   har   været  oversat   fra 

Accadisk,  det  er  det  turanske  Tungemaal,  som  Ealdæas 
ældste  Beboere  talte.  Det  Eksemplar,  hvorefter  de  tre 
Kopier  paa  Assurbanipals  Tid  toges,  var  skrevet  med 
den  hieratiske  Skrift,  der  allerede  dengang  var  forældet 
og  læstes  med  Vanskelighed  af  Afskriverne,  som  derfor 
undertiden  have  indskrænket  sig  til  blot  at  afbilde  de 
Skrifttegn,  hvis  Betydning  de  ikke  forstod.  Flere  Kende- 
tegn endeUg  sikre  os,  at  selve  dette  Haandskrift  fra 
Uruk  kun  var  en  Kopi  af  et  endnu  ældre  Aktstykke. 

Syndflodsberetningen  hører,  som  allerede  anført,  ind 
under  en  større  episk  Fremstilling  af  en  mythisk  Persons 
Liv  og  Eventyr,  hvis  Navns  Tydning  desværre  endnu  er 
umulig,  men  som  man  foreløbig  har  benævnet  „Izdubar", 
der  er  den  fonetiske  Læsning  af  de  Tegn,  der  som  Ideo- 
grammer  betegne  Navnet.  Assyrerne  og  Babyloneme 
læste  det  sikkert  anderledes,  og  sandsynligvis  ville  vi 
engang  deri  finde  en  Lighed  med  „den  vældige  Jæger" 
Nimrods  Navn,  som  i  hvert  Fald  hører  ind  under  den 
assyrisk-babylonske  Sagnkreds*).  Denne  Izdubar,  der  i 
andre  Tekster  omtales  som  en  Gud,  er  her  i  den  episke 
Digtning  forvandlet  til  en  Helt,  der  gennemgaar  talrige 
Eventyr  og  Prøvelser,  indtil  han  tilsidst  vinder  Udøde- 
lighed. Denne  Gudernes  Heroisering  møde  vi  i  alle 
Mythologier  paa  Jorden,  fra  Herakles  i  Grækenland  til 
Jima  i  Persien,  fra  Stærkodder  i  Norden  til  Krishna  i 
Lidien. 

Indtil  nu  er  der  kun  fundet  løsrevne  Brudstykker, 
som  kunne  henføres  til  de  fem  første  Tavler,  der  dannede 
Heltedigtets    Begyndelse.      Et    af    dem    fortæller    om 


I- 

I  *)  Assnrbanipal  kalder  i  sine  historiske  Indskrifter  Resen,  hvilken 

By  Nimrod  efter  Genesis  skal  have  bygget,  for  „Jægerens  By", 
;  og  Izdubar  siges  paa  de  fundne  Tavler  at  herske  over  Babylon, 

;  Erech,  Surippak  og  Nipur,  hvortil  Genesis  tilsvarende  angiver, 

at  „Babel  var  Nimrods  Riges  Begyndelse  og  Erech,  Accad 
(Folket,  der  beboede  Surippak)  og  Calne  (efter  Talmudisterae 
lig  Nipur). 

Erobringen  af  en  bevinget  Tyr,  som  det  lykkedes  Izdubar 
at  fange  levende  ved  sin  trofaste  Tjener  Nuahbanis 
Hjælp,  der  ledsager  ham  paa  alle  hans  Eventyr.  Paa  et 
andet  læser  man  om  et  Søuhyre  ved  Navn  Bul  (For- 
tæreren),  der  Tid  efter  anden  hævede  sig  op  af  Bølgerne 
for  at  hærge  Landet  og  fortære  de  unge  Piger,  der  bleve 
udsatte  som  Bytte  for  det.  Izdubar  optræder  som  Befrier 
sammen  med  sin  Jæger: 

„Izdubar  talte  saaledes  til  sin  Jæger:  „Gaa,  min 
Jæger,  med  Pigen  Hakirtu  og  Pigen  Upasamra,  og  naar 
Uhyret  nærmer  sig,  lad  saa  begge  Piger  aftage  deres 
Klædning,  saa  deres  Skønhed  kommer  tilsyne;  da  vil 
Uhyret  styrte  sig  over  dem  og  Du  skal  dræbe  det." 
Jægeren  drog  afsted,  med  ham  Hakirtu  og  Upasamra  og 
kom  paa  den  tredje  Dag  til  en  Ørken,  her  ventede  de 
en  Dag  og  en  anden  Dag,  indtil  Uhyret  kom  ....  Det 
styrtede  sig  over  hende  ....  han  dræbte  det  .  .  .  ." 

Slutningen  er  i  en  yderst  daarlig  Forfatning,  men 
tydehgt  nok  have  vi  her  den  samme  mythiske  Hændelse 
som  i  Sagnet  om  Persens  og  Andromeda  og  i  de  mange 
lignende  Ridderbefrielseseventyr. 

Den  næste  Tavle,  den  sjette,  der  fremstiller  Izdubar 
som  Høvding  for  en  Angrebshær,  der  bekriger  Belesu, 
Konge  i  Erech,  begynder  saaledes: 

„Han  nedslog  Belesu.  Som  en  Tyr  rodede  han 
Landet  op;  han  ødelagde  ham  og  Erindringen  om  ham 
svandt.  Landet  blev  undertvunget  og  han  tog  Kronen. 
Dronning  Istar  vendte  sine  Øjne  med  Venlighed  mod 
Izdubar  og  talte  saaledes:  Izdubar,  bliv  min  Mand  I  Dit  Ord 
skal  lægge  mig  i  Baand,  Du  skal  være  min  Mand  og  jeg 
din  Hustru.  Du  skal  føres  i  en  Vogn  af  kostbare  Stene 
og  begive  Dig  til  „Bit-Ani"  (o:  „Himlens  Hus",  det  store 
Tempel  i  Erech)  og  til  dets  hellige  Granlund.  Der  ville 
'Konger,  Prinser  og  Fyrster. underkaste  sig  og  bringe  Dig 
Gaver  fra  Bjergene,  Gaver  fra  Sletterne,  Hyldingsgaver. 
Ingen  vil  være  din  Ligemand." 

Izdubar  ægter  saaledes  Gudinden  Istar,  den  kaldæo- 
babylonske  Venus,  Enke  efter  en  første  guddommelig 
Ægtefælle,  hvis  Navn  paa  Assyrisk  betyder  „Livets  Søn", 
og  som  næppe  er  nogen  anden  end  Tammuz,  den  baby- 
lonske Adonis,  hvis  Kultus  herskede  i  Jerusalem  paa 
Ezechiels  Tid;  dennes  Syner  viste  ham  endog  Kvinderne 
begrædende  Tammuz  i  selve  Jehovahs  Tempel.  Izdubars 
Ægteskab  med  Istar  fører  ham  tilbage  til  Gudekredsen 
og  fastslaar  tydeligt  hans  væsentlige  og  oprindelige  Gud- 
dommelighed. 

Efter  denne  Tavle  mangler  der  flere;  naar  Teksten 
atter  begynder  at  blive  sammenhængende,  har  Helten 
allerede  længe  hersket,  er  bleven  syg  og  „frygter  Døden, 
Menneskets  sidste  Fjende".  I  sin  Nød  bestemmer  han 
sig  til  at  opsøge  Sisithrus,  hvem  Guderne  efter  hans 
Frelse  fra  Syndfloden  tilstod  Udødelighed  i  levende  Live, 
for  at  denne  kan  fortælle,  hvordan  han  selv  blev 
udødelig,  og  hvorledes  Izdubar  kan  opnaa  den  sanmie 
Naade : 

„Izdubar  beklagede  sig  bittert  til  sin  Tjener  Nuah- 
bani  og  laa  udstrakt  paa  Jorden :  Svaghed  har  bemægtiget 
sig  min  Sjæl,  jeg  frygter  Døden  og  jeg  sukker  her  paa 
Jorden.  Jeg  har  begivet  mig  paa  Vej  for  at  finde  Sisi- 
thrus, Ubaratutus  Søn,  og  jeg  er  gladelig  ankommet  til 
Bjergenes  Skygge,  som  jeg  har  naaet  i  Nat.  Jeg  frygter, 
jeg  har  bedt  til  Sin  (Maanens  Gud)  og  min  Bøn  er 
stegen  op  til  Guderne.  De  have  givet  mig  Fred  og 
sendt  mig  en  Drøm.** 

Desværre  findes  Drømmen  kun  i  ulæselige  Brud- 
stykker og  lige  saa  daarligt  er  Beretningen  om  Izdubars 
Rejse  opbevaret,  saa  at  det  ikke  er  muligt  at  bestenune 
dens  enkelte  Eventyr.  Efter  længe  at  have  flakket  om- 
kring træffer  Izdubar  endelig  en  Sømand,  hvis  Navn 
sandsynligst  læses  Ur -Bel  (o:  Gud  Bels  Lys);  denne 
hjælper  ham  med  at  bygge  et  Skib,  paa  hvilket  de 
sammen  besejle  Evfrat  og  komme  efter  en  Sejlads  paa 

en  Maaned  og  femten  Dage  til  et  Land  liggende  Ted 
Mundingen  af  en  Flod  midt  imellem  Sumpe.  Her  finde 
de  Sisithrus  i  sovende  Tilstand,  og  det  synes  at  fremgaa 
af  den  ødelagte  Tekst,  at  Sisithrus  med  sin  Hustru  be- 
finder sig  i  en  yis  Afstand  fra  de  to  Helte  hinsides  et 
Vand,  der  uoyerskridelig  adskiller  de  Dødelige  fra  de 
Udødelige,  hvorfor  Izdubar  fra  det  Fjæme  paakalder 
Sisithrus  Dg  forelægger  ham  det  afgørende  Spørgsmaal 
om  Dødens  og  Livets  Grænser.  Af  hans  Svar  haves  kun 
Slutningen,  der  erklærer  Døden  for  Menneskenes  fælles 
Lod:  „Gudinden  Mamit,  Skæbnens  Skaberske,  har  bestemt 
Menneskenes  skæbnesvangre  Lod,  hun  har  fastsat  Døden 
og  Livet,  men  Dødens  Dag  er  ukendt."  Hermed  ender 
den  tiende  Tavle. 

Den  ellevte  begynder  med  Izdubars  nye  Spørgsmaal 
til  Sisithrus,  om  hvorledes  han  blev  udødelig,  hvorpaa 
denne  i  sit  Svar  fortæller  Historien  om  Syndfloden  og 
erklærer,  at  kun  hans  Fromhed  frelste  ham  fra  Over- 
svønunelsen.  Det  er  denne  Tavle,  af  hvilken  George 
Smith  har  givet  en  saa  vidt  mulig  fuldstændig  Over- 
sættelse, hvis  Tekst  her  følger  i  en  noget  forkortet 
Skikkelse. 

„Izdubar  talte  saaledes  til  Sisithrus  fra  det  Fjæme: 
„Fortæl  mig  Fortællingen,  sig,  hvordan  har  Du  baaret 
Dig  ad  og  vundet  Liv  iblandt  Guderne.  "Sisithrus  talte 
saaledes  til  Izdubar:  „Jeg  skal  aabenbare  Dig  den  skjulte 
Historie  og  lære  Dig  at  kende  Gudernes  Visdom.  Byen 
Surippak,  den  By  Du  har  befæstet,  var  i  fordums  Dage, 
og  Guderne  boede  i  den.  Et  Uvejr  rejste  sig.  Midt  i 
Natten  aabenbarede  Anu  (Himlens  Gud),  Bel  (Jordens 
Gud),  Adar  (Gud  for  Planeten  Saturn)  og  Underverdnens 
Herre  deres  Vilje,    og  jeg    hørte   Gud  Nuah*)    tale  til 


*)  Andre  læse  dette  Navn  „Nisruk".  Nuah  vilde  erindre  mere 
om  Biblens  Fortælling,  om  end  her  den  frelsende  Gud  havde 
faaet  den  Beskyttedes  Navn. 

mig:  Mand  fra  S^rippak,  Søn  af  Ubaratutu,  byg  et  stort 
Skib  for  Dig.  Jeg  vil  ødelægge  Synderne  og  Livet. 
Indskib  alle  Væsners  Livssæd  for  at  bevare  dem.  Skibet, 
som  Du  bygger,  ....  Favne  skal  være  dets  Længde, 
....  Favne  skal  være  dets  Bredde  og  Højde.  Sæt  det 
ud  i  Afgrunden."  Jeg  forstod  og  jeg  sagde  til  Nuah, 
min  Herre:    „Nuah,  hvad  Du  har  befalet,  vil  jeg  gøre." 

Her  mangle  omtrent  femten  Linjer  aldeles,  og  det 
nærmest  Paafølgende  er  yderst  usammenhængengende. 

„Paa  den  femte  Dag  var  dets  Omkreds  forten  Maal 

—  jeg  satte  Taget  ovenpaa  —  jeg  prøvede  det  —  paa 
Afgrunden  uden  Hvile  —  dets  Planker  lod  Vandene 
trænge  ind  i  det  Lxdre,  jeg  saa'  Sprækker  og  Hul  —  tre 
Maal  Beg  udbredte  jeg  i  det  Indre,  tre  Maal  Beg  over  ' 
det  Ydre,  tre  Maal  gemte  Mændene  i  deres  Spande.  — 
De  byggede  et  Alter  —  Pazzir,  Lodsen,  ofrede  Okser  — 
og  Samas  (Solguden)  fuldstændiggjorde  Skibets  Dele  — 
jeg  bredte  Siv  foroven  og  forneden." 

„Alt  hvad  jeg  besad,  samlede  jeg,  alt  hvad  jeg  besad 
af-  Sølv,  samlede  jeg,  alt  hvad  jeg  besad  af  Guld,  samlede 
jeg,  alt  hvad  jeg  besad  af  Livssæd  samlede  jeg,  alt  bragte 
jeg  ind  i  Skibet.  Alle  mine  mandlige  og  kvindelige 
Tjenere,  Husdyrene  fra  Markerne  og  de  vilde  Dyr  fra 
Markerne  og  de  unge.  Mænd  fra  Hæren,  indskibede  jeg. 

—  Samas  gjorde  en  Oversvømmelse  og  talte  om  Natten: 
„Jeg  vil  lade  regne  i  Strømme  fra  Himlen."  Den  Dag, 
hvor  jeg  højtideligholdt  hans  Fest,  den  Dag  han  havde 
bestemt,  blev  jeg  bange,  gik  ind  i  Skibets  Indre  og  luk- 
kede Døren.  For  at  føre  Skibet  hen  til  de  høje  util- 
gængelige Steder,  betroede  jeg  Boligen  i  Lodsens  Haand." 

„En  rasende  Storm  hævede  sig  om  Morgenen,  stræk- 
kende sig  fra  Horisonten  over  hele  Himlen.  Bin  (Luft- 
guden)  tordnede  midt  i  Himlen,  Nebo  (Gud  for  Planeten 
Merkur)  og  Saru  (en  Undergud)  rykkede  frem,  de  hærgende 
Aander  gik  over  Bjergene  og  Sletterne,  Ødelæggeren 
Nergal  (Gud  for  Planeten  Mars)  omstyrtede,   Aandeme 

bragte  Fordærvelse,  i  deres  Glans  fejede  de  Jorden.  Bins 
OyersYømmelse  naaede  indtil  Himlen,  den  straalende  Jord 
blev  forvandlet  til  en  Ørken.  Vandfloden  fejede  Jordens 
Overflade,  ødelagde  alt  Liv  og  Stormen  naaede  indtil 
Himlen.    Broder  saa'  ikke  Broder." 

„I  Himlen  frygtede  Guderne  Uvejret  og  søgte  Ly;  de 
stege  op  til  Anus  Himmel  og  krøbe  sammen  som  Hundene, 
naar  de  skjule  deres  Haler.  Da  holdt  Istar  en  Tale, 
den  største  af  Gudinderne  talte  saaledes:  Verden  har 
syndet  og  derfor  har  jeg  i  Gudernes  Nærværelse  forkyndt 
Ulykken,  forkyndt,  at  alt  mit  Folk  skulde  komme  i 
Ulykke ;  men  jeg  har  ladet  Menneskene  fødes  og  vil  ikke, 
at  de  skulle  fylde  Havet  som  Fiskenes  Unger."  Da  græd 
Guderne  og  Aandeme  med  hende  og  sade  sukkende  paa 
deres  Sæder;  men  deres  Læber  vare  lukkede  paa  Grund 
af  Ulykken,  der  var  kommet." 

„Seks  Dage  og  seks  Nætter  gik;  Tordnen,  Stormen 
og  Uvejret  rasede.  Paa  den  syvende  Dag  lagde  Stormen 
sig  og  Uvejret,  der  havde  ødelagt  lig  et  Jordskælv,  tog 
af.  Havet  tørredes.  Blæsten  hørte  op.  Jeg  sejlede 
gennem  Havet.  Alle  de  Onde,  den  hele  Menneskehed, 
der  havde  givet  sig  hen  til  Synden,  deres  Lig  svømmede 
som  Siv  paa  Vandene.  Jeg  aabnede  Vinduet,  og  Lyset 
kom  ind  i  min  Tilflugt,  og  jeg  satte  mig  rolig,  der  var 
Fred  i  min  Tilflugt.  Jeg  sejlede  over  Strømmen  til 
Havets  Grænse  og  Bjerget  Nizir  standsede  Skibet,  over 
det  kunde  det  ikke  sejle.  Seks  Dage  dvælede  det  der. 
Den  syvende  Dag  udsendte  jeg  en  Due  og  den  fløj  og 
søgte,  men  fandt  intet  Hvilested  og  kom  tilbage.  Derpaa 
udsendte  jeg  en  Svale  og  den  fløj  og  søgte,  men  fandt 
intet  Hvilested  og  kom  tilbage.  Derpaa  udsendte  jeg  en 
Ravn  og  den  saa'  Ligene  paa  Vandene  og  spiste  af  dem; 
den  flakkede  vidt  om  og  kom  ikke  tilbage.  Da  udsendte 
jeg  Dyrene  mod  alle  fire  Vinde,  udgød  et  Drikoffer  og 
byggede  et  Alter  paa  Bjergets  Top.  Jeg  skar  syv  Urter 
af  og   da  Offeret   brændte   godt,   kom  Guderne  til  og 

samlede  sig  over  Offeret,  og  fra  det  Fjæme  lod  den  høje 
Gud  Himlens  store  Lys  straale,  da  kunde  jeg  ikke  ud- 
holde disse  Guders  Glans,  lig  en  straalende  Perle.  Paa 
den  Dag  bad  jeg,  at  jeg  ikke  altid  maatte  lide:  „Gid 
Guderne  maa  komme  til  mit  Alter,  gid  Bel  ikke  komme 
til  mit  Alter,  thi  han  har  ikke  overlagt  og-  fremkaldt  et 
Uvejr  og  givet  alt  mit  Folk  hen  til.  Afgrunden." 

„Fra  det  Fjerne  saa'  da  Bel  i  sit  Løb  Skibet  og  gik 
fuld  af  Vrede  til  Guderne  og  Aandeme:  „Ligen  maa 
komme  levende  ud,  ingen  Mand  maa  frelses  fra  Afgrunden.^ 
Adar  aabnede  sin  Mund  og  sagde  til  Krigeren  Bel :  „Hvem 
skal  da  frelses?"  Nuah  udtrykte  sin  Vilje  —  og  Nuah 
vidste  alle  Ting  — ,  Nuah  aabnede  sin  Mund  og  sagde 
til  Krigeren  Bel:  „Gudernes  Fyrste,  da  Du  var  vred,  har 
Du  fremkaldt  en  Storm.  Synderen  har  syndet,  den  Onde 
har  gjort  Ondt.  Lad  for  Fremtiden  istedenfor  en  Storm 
Løvernes  Tal  forstørres-  og  Menneskenes  formindskes, 
Leopardernes  forøges  og  Menneskenes  formindskes,  lad 
Hungersnøden  komme  og  Landet  blive  ødelagt,  lad  Pesten 
tage  til  og  Menneskene  ødelægges."  Jeg  udforskede  ikke 
Gudernes  Visdom  af  Ærbødighed,  men  da  Bels  Beslutning 
var  taget,  steg  han  ind  i  Midten  af  Skibet,  tog  min 
Haand  og  førte  mig  udenfor  og  lod  min  Hustru  bringe  til 
min  Side.  Han  rensede  Landet  og  gjorde  en  Pagt  og  bort- 
førte Sisithrus  og  Folket  for  at  blive  Guderne  lig.  Saa 
boede  Sisithrus  paa  et  afsides  Sted  ved  Flodernes  Munding." 

Læseren  vil  let  have  dannet  sig  en  Mening  om  den 
Overensstemmelse,  som  denne  poetiske  og  livfulde  Beret- 
ning frembyder  med  det  tørre  og  skeletagtige  Uddrag, 
Berosos  forfattede  for  Grækerne;  der  er  ikke  længer 
nogen  Mulighed  for  at  tvivle  om,  at  Syndflodssagnet  var 
oprindeligt  hjemme  i  Babylon,  og  al  Antagelse  om,  at 
det  kunde  skyldes  en  senere  Lidflydelse  af  jødiske  An- 
skuelser, falder  bort.  Paa  den  anden  Side,  da  Sagnets 
Ælde  i  Babylon  langt  overgaar  den  jødiske  Overleverings, 
og  da  deres  indbyrdes  Lighed  dog  er  saa  iøjnefaldende 

for  enhyer  med  første  Mosebog  Fortrolig,  kunde  man  lige 
modsat  fristes  til  at  slutte,  at  den  bibelske  Fortælling  yar 
en  Slags  rettet  og  renset  Udgaye  af  den  babylonske,  hyor 
hele  det  mythologiske  og  polytheistiske  Apparat  yar  ud- 
visket for  at  paatrykke  Sagnet  et  Præg  af  en  absolut  og 
udadlelig  Monotheisme,  og  at  følgelig  Abrahams  Æt,  der 
drog  ud  fra  Byen  Ur  i  Ealdæa,  ikke  oprindelig  hayde 
medbragt  det,  men  senere  erholdt  det  fra  Grænselandene. 
Herimod  tale  imidlertid  atter  Ulighedspunkteme  mellem 
de  to  Beretninger,  hyis  Natur  netop  synes  at  forudsætte 
to  sideløbende  Strømme,  begge  udspringende  fra  det 
samme  semitiske  Oldsagn  som  Kilde,  men  uden  at  nogen 
af  dem  fører  det  med  i  den  ældste  Form. 

Derfor  er  det  interessant  at  betragte  disse  Uligheds- 
punkter  nærmere.  Bortset  fra  den  hele  det  monotheistiske 
Princips  Modsætning  til  den  rige  Polytheisme  i  den  baby- 
lonske. Version,  skyldes  først  den  gammeltestamentariske 
Fortælling  et  Folk,  der  leyer  paa  Landjorden  uden 
mindste  Forbindelse  med  Sø  og  Hay  og  følgelig  i  Ukendt- 
skab med  Søfartens  enkelte  Dele.  I  Genesis  betyder 
„tebah".  Arkens  Nayn,  „Kasse"  og  ikke  „Skib",  her  er 
ikke  Tale  om  Arkens  Sætten  i  Vandet,  om  Hayet,  om 
Sejladsen,  om  Lodsen. 

Paa  den  babylonske  Tayle  derimod  henleder  Alt 
Tanken  paå  et  søfarende  Folk,  naar  Sisithrus  bestiger 
et  virkeligt,  tydeligt  betegnet  Skib,  naar  dette  Skib 
sættes  i  Vandet,  naar  det  prøyes  yed  en  Forsøgssejlads, 
naar  alle  dets  Sprækker  tættes  med  Beg,  naar  det  oyer- 
gives  til  en  Lods,  saa  klinger  gennem  hyer  Omstændighed 
Ekkoet  fra  Kystbeboemes  Sæder  og  Skikke  yed  den 
persiske  Haybugt.  Endyidere  fremstiller  ligesom  Berosos 
den  assyrisk-babylonske  Tayle  Sisithrus  som  en  Konge, 
der  stiger  ombord  omgiyet  af  Følge  og  Soldater,  i  Biblen 
frelses  kun  Noahs  Familie  sammen  med  Patriarken,  fra 
hvis  tre  Sønner  alene  den  nye  Menneskehed  stammer. 
Hvad  de  medtagne  Dyr  angaar,  saa  fattes  i  Lidskriften 

Adskillelsen  mellem  rene  og  urene.  Naar  der  mellem 
alle  tre  Versioner  findes  nogen  Uenighed  med  Hensyn 
til  Arkens  Dimensioner,  naar  der  endvidere  er  en  ringe 
Uoverensstemmelse  med  Hensyn  til  Fuglenes  Udsendelse 
mellem  de  to  Tekster,  saaledes  at  Kileindskriften  tilføjer 
Svalen  foruden  Duen  og  Ravnen  og  vender  disse  to 
Dyrs  Rolle  om,  saa  maa  der  ikke  lægges  for  stor  Vægt 
herpaa,  derimod  er  det  af  yderste  Vigtighed  for  de  to 
Redaktioners  indbyrdes  Uafhængighed,  at  de  afvige  fra 
hinanden  angaaende  Vandflodens  Varighed  og  det  Tidsrom 
i  Aaret,  paa  hvilket  den  opstod.  I  Biblen  bestemmes 
dens  Afsnit  efter  Maanedeme  beregnede  efter  deres  fort- 
løbende Orden  i  et  Aar,  der  begynder  med  den  første 
Tishri  (Efteraarsjevndøgn).  Regnen  begynder  at  falde 
og  Noah  gaat  ind  i  Arken  den  syttende  Dag  i  den  anden 
Maaned  (o:  Marchesvan),  40  Dage  efter  ved  Vinter- 
solhverv, da  Solen  træder  ind  i  Stenbukkens  Tegn,  faar 
Oversvømmelsen  Overhaand  og  Arken  begynder  at  flyde. 
Vandenes  liøje  Stand  varer  150  Dage,  og  den  syvende  Dag 
i  den  syvende  Maaned  (Nisan)  standser  Arken  paa  Ararat. 
Bjergtoppene  komme  tilsyne  den  første  Dag  i  den  tiende 
Maaned  (Tammuz),  som  netop  er  den  Dag,  da  Evfrats 
og  Tigris'  Vande  trække  sig  tilbage  fra  de  Egne,  de  have 
overskyllet,  og  40  Dage  efter  i  Maaneden  „ab"  (som 
Babyloneme  kalde  „Ildmaaned^')  midt  i  den  største 
Hundedagshede  opdager  Noah,  at  Jorden  begynder  at 
blive  tør  og  udsender  Fuglene,  indtil  han  endelig  paa 
den  første  Dag  i  det  følgende  Aars  første  Maaned  (tishri) 
forlader  Arken. 

Om  alt  dette  véd  den  babylonske  Tavle  intet.  Flodens 
Varighed  er  langt  ringere,  idet  dens  Tiltagen  kun  strækker 
sig  over  syv  Dage,  atter  syv  andre  forløbe  inden  Stormen 
lægger  sig  og  Sisithrus'  Skib  standser  paa  Bjerget  „Nizir". 
Hvad  Tid  paa  Aaret  den  indtraf,  angiver  Indskriften 
ikke  umiddelbart,  imidlertid  synes  det  af  Grunde,  der 
fremgaa  af  det  hele  Heltedigt  om  Izdubar,  som  om  den 

i  Almindelighed  sattes,  i  Forbindelse  med  Maaneden 
„shebat". 

Endelig  findes  den  sidste  betydelige  Uoverensstem- 
melse, hvor  det  gælder  om  at  bestemme,  hvorledes  det 
gik  den  Retfærdige,  der  frelstes  fra  Døden,  thi  Noah 
lever  endnu  350  Aar  iblandt  sine  Efterkommere  og  dør  i  en 
Alder  af  950  Aar.  Sisithrus  modtager  derimod  Udødelig- 
hedsgaven  og  bortføres  „for  at  blive  Guderne  lig"  til  et 
afsides  Sted,  hvor  Izdubar  besøger  ham.  Om  Noahs 
Stamfader  Enoch  fortæller  imidlertid  Genesis  noget  lig- 
nende: „Enochs  hele  Alder  blev  165  Aar  og  Enoch 
vandrede  med  Gud,  og  hån  var  ikke  mere,  thi  Gud  tog 
ham.  Her  mærke  man,  at  Sisithrus'  Faders  Navn  „Uba- 
ratatu"  betyder  „den  nedgaaende  Sols  Eødglans"  og 
Enochs  Faders  Navn  „lirad"  betyder  paa  Hebraisk 
„nedgaaende". 

Det  er  i  denne  Sammenhæng  værd  at  erindre  om, 
at  de  Kapitler  af  Genesis,  der  indeholde  Beretningen  om 
Syndfloden,  høre  til  dem,  hvor  man  tydeligst  kan  kon- 
statere flere  Grundskrifters  Tilstedeværelse,  forskellige 
sideordnede  Fortællinger  eller  Fortællere,  der  ved  den 
endelige  Redaktion  af  første  Mosebog  bleve  ordnede  til 
et  kunstigt  Hele.  Det  er  umuligt  at  læse  Syndflodssagnet 
i  den  hebraiske  Tekst  uden  at  skelne  mindst  to  forskellige 
Beretninger,  hver  for  sig  fuldstændig  tilstrækkelig,  og 
begge  berettende  samme  Begivenheder,  skønt  de  ere 
sammenkombinerede  med  megen  Takt  af  den  endelige 
Redaktør.  For  bedre  at  sammenligne,  kaste  man  Blikket 
paa  nedenstaaende  Oversigt  over  de   enkelte  Verssteder: 

Yngre  Grundskrift. 

Kap.  VI.  5.  Og  Herren  saa', 
at  Menneskets  Ondskab  var  stor 
paa  Jorden,  og  at  alt  hans 
Hjærtes  Tankers  Faafund  var 
ikkun  ondt  hver  Dag. 

7.  Og  Herren  sagde:  jeg  vil 
udslette  Mennesket,  som  jeg  har 

5 


Ældre  Grundskrift. 

Kap.  VI.  12.  Da  saa'  Gud 
Jorden  og  se,  den  var  fordærvet, 
thi  alt  Kød  havde  fordærvet  sin 
Vej  paa  Jorden. 

13.  Da  sagde  Gud  til  Noah: 
alt  Køds  Ende  er  kommen  for 

mit  Ansigt,  tM  Jorden  er  ftild 
af  Vold  af  dem  og  se,  jeg  vil 
fordærve  dem  med  Jorden. 

9.  Disse  ere  Noahs  Slægter. 
Noah  en  retfærdig  Mand  var 
ustraffelig  i  sin  Tid;  Noah  van- 
drede med  Gud. 

18.  Med  dig  opretter  j  eg  min 
Pagt,  og  du  skal  gaa  i  Arken, 
du  og  dine  Sønner  og  din  Hu- 
stru og  dine  Sønners  Hustruer 
med  dig. 

19.  Og  af  alt  det  som  lever, 
af  alt  Kød  et  Par  af  hver  Slags 
skal  du  indføre  i  Arken  at  lade 
leve  med  dig;  Han  og  Hun  skal 
det  være. 

20.  Af  Fuglene  efter  deres 
Slags  og  af  Kvæget  efter  dets 
Slags,  af  allehaande  Kryb  paa 
Jorden  efter  deres  Slags ;  et  Par 
af  hvert  skal  gaa  til  dig,  at  de 
maa  leve. 

17.  Og  jeg,  se,  jeg  lader 
komme  én  Vandflod  over  Jorden 
til  at  fordærve  alt  Kød,  som  har 
Livs  Aande  i  sig  under  Himlen; 
alt  det,  som  er  paa  Jorden,  skal 
udaande. 

22.  Og  Noah  gjorde  det, 
efter  alt  det,  som  Gud  havde 
befalet  ham,  6aaledes  gjorde  han. 

Vn.  11.  I  det  Aar,  da  Noah 
var  seks  hundrede  Aar  gammel, 
i  den  anden  Maaned,  paa  den 
syttende  Dag  i  Maaneden  paa 
den  Dag  opbrast  alle  Kilder  i 
den  store  Afgrund  og  Himlens 
Slu&er  oplodes. 

13.  Paa  den  selvsamme  Dag 
gik  Noah  og  Sem  og  Cham  og 
Jafet,  Noahs  Sønner  og  Noahs 
Hustru  og  hans  Sønners  tre  Hus 
Struer  med  dem  i  Arken; 


skabt,  af  Jorden,  baade  Menneske 
og  Kvæg  og  Kryb  og  Fugle 
under  Himlen,  thi  jeg  angrer,  at 
jeg  gjorde  dem. 


Kap.  vn  1.  Og  Herren  sagde 
til  Noah:  gak  ind,  du  og  dit 
ganske  Hus,  i  Arken;  thi  dig  har 
jeg  set  retfærdig  for  mig  i  denne 
Slægt. 


2.  Tag  dig  af  allehaande  rent 
Kvæg  syv  og  syv,  Hsm  og  Hun, 
men  af  det,  som  er  urent,  et  Par, 
Han  og  Hun; 

3.  ogsaa  af  Fuglene  under 
Himlen  syv  og  syv.  Han  og  Hun, 
at  holde  Sæd  paa  al  Jorden 
i  Live. 


4.  Thi  om  bjy  Dage  vil  jeg 
lade  regne  paa  Jorden  40  Bage 
og  40  Nætter  og  udslette  af 
Jorden  alle  levende  Væsner,  som 
jeg  har  gjort. 

5.  Og  Noah  gjorde  det,  efter 
alt  som  Herren  bød  ham. 

6.  Og  da  Noah  var  seks 
hundrede  Aar  gammel,  da  kom 
Floden  med  Vand  over  Jorden. 


7.  Og  Noah  gik  ind  og  hans 
Sønner  og  hans  Hustru  og  hans 
Sønners  Hustruer  med  ham  i 
Arken  for  Flodens  Vande. 

14.  de  og  allehaande  vilde 
Dyr  efter  deres  Slags  og  alle- 
haande Fugle  efter  deres  Slags, 
alt  det  som  kuiide  flyve,  alt  det 
8om  havde  Vinger. 

12.  Og  de  gik  ind  i  Arken 
til  Noah,  Par  og  Par  af  alt  Kød, 
i  hvilket  der  var  Livs  Aande. 

16.  Og  de  som  kom,  kom 
Han  og  Hun  af  allehaande  Kød, 
som  Gad  havde  befalet  ham;  og 
Herren  lukkede  til  efter  ham. 

18.  Og  Vandet  fik  Overhaand 
og  formeredes  saare  over  Jorden, 
og  Arken  flød  ovenpaa  Vandet 


8.  Af  rent  Kvæg  og  af  det 
Kvæg  som  ikke  er  rent  og  af 
Fuglene  og  af  alt  det  som  kryber 
paa  Jorden, 

9.  gik  Par  og  Par  til  Noah 
til  Arken,  Han  og  Hun,  ligesom 
Gud  havde  befalet  Noah. 

17.  Da  kom  Floden  40  Dage 
overjorden  og  Vandet  formeredes 
og  opløftede  Arken  og  den  hæ- 
vedes op  over  Jorden. 

23.  Og  hvert  Væsen  udslet- 
tedes som  var  paa  Jorden,  fra 
Mennesket  indtil  Kvæg,  indtil 
Kryb  og  indtil  Fugle  under 
Himlen,  og  de  bleve  udslettede 
af  Jorden;  og  Noah  blev  alene 
igen  og  hvad  der  var  med  ham 
i  Arken. 


21.  Saa  udaandede  alt  Kød 
som  rørte  sig  paa  Jorden,  af 
Fugle  og  af  Kvæg  og  af  vilde 
Dyr  og  af  al  den  Vrimmel,  som 
vrimlede  paa  Jorden,  og  hvert 
Menneske. 

22.  Alt  det  som  havde  Livs- 
aande  i  sin  Næse,  alt  det  som 
var  paa  det  Tørre  døde. 

Mærkværdig  nok  bærer  ogsaa  Fortællingen  paa 
Tavlen  fra  Babylon  tydelige  Spor  af  at  være  sammensat, 
om  end  med  mindre^  Kunst,  af  Brudstykker  fra  forskellige 
tidligere  Digtninge,  thi  ikke  blot  indeholder  den  Gen- 
tagelser i  Indhold  og  Form,  men  endog  slemme  Mod- 
sigelser. Saaledes  begynder  efter  den  første  Angivelse 
af  Sisithrus'  Udskibning  en  anden,  der  gentager  de  samme 
Kendsgerninger  og  desuden  indeholder  et  vigtigt  Skelne- 
mærke, idet  her  efter  denne  Eedaktion  Bel  som  Hævnens 
(jud  i  sin  Vrede  opvækker  Vandfloden,  imedens  tidligere 
denne  EoUe  tildeles  en  anden  Gud,  nemlig  Samas. 

Vore  Undersøgelser  have  da  nu  fastslaaet  som  Re- 
sultat Tilstedeværelsen  af  et  semitisk  Oldsagn  om  en 
Vandflod,  fra  hvilken  en  hellig  Mand  med  nogle  faa 
Ledsagere  frelstes  af  Guderne,  og  dette  Sagn  besidde  vi 

5* 


68 

nu  i  to  forskellige  Fremstillinger,  en  babylonsk,  hvis 
ældste  Form  er  den  kilebeskrevne  Tavles  Beretning,  og 
en  jødisk,  hvis  ældste  Form  er  den  første  Forfatters 
Fortælling  i  Genesis.  Endnu  staar  som  ovenfor  berørt 
det  Spørgsmaal  tilbage,  om  Syndflodssagnet  tilhører  op- 
rindeligt den  semitiske  Stamme,  og  kun  derfra,  som 
nogle  Lærde  paastaa,  er  indvandret  til  den  anden  store 
Folkeæt,  Jafeteme;  thi  den  Kendsgerning  er  ubestridelig, 
at  Jafeteme  besad  det,  da  vi  i  Indien  (for  ikke  at  tale 
om  Thessalien  og  Armenien)  i  en  Mængde  Skrifter  baade 
fra  Oldtiden  og  Middelalderen  finde  det  fortalt  i  for- 
skellige Versioner,  oftest  knyttede  til  den  mythiske  Vismand 
Manu.  At  gennemgaa  dem  alle  vilde  føre  for  langt,  jeg 
anfører  kun  til  Sammenligning  den  ældste  Beretning 
som  den  indeholdes  i  Catapatha-Brahmana,  en  Art  For- 
tolkningsværk  tU  de  oldindiske  vediske  -Hymner,  hvis 
Affattelsestid  falder  mange  Aarhundreder  før  *  vor  Tids- 
regning.    I  denne  for  Inderne  hellige  Bog  fortælles: 

„Om  Morgenen  bragte  de  Manu  Yaskevand  saaledes  som 
endnu  bæres  frem  til  at  vaske  Hænderne:  da  han  vaskede  sig,  kom 
der  en  Fisk  imellem  hans  Hænder.  Den  sagde  til  ham;  „Plej  mig, 
jeg  vil  frelse  dig."  —  „Hvorfra  vil  du  frelse  mig?"  —  „En  Vandflod 
vil  bortføre  alle  disse  Skabninger;  derfra  vil  jeg  frelse  dig."  — 
„Hvorledes  skal  jeg  pleje  dig?"  —  Den  svarede:  „Saalænge  vi  ere 
smaa,  ere  vi  i  stor  Fare ;  thi  den  ene  Fisk  spiser  den  anden.  Gem 
mig  først  i  en  Krukke!  K»ar  jeg  bliver  for  stor  til  den,  grav  saa 
et  Bassin  og  sæt  mig  deri!  Naar  jeg  bliver  for  stor  igen,  kan  du 
slippe  mig  ud  i  Havet;  da  vil  jeg  være  Faren  voksen.  —  Snart 
blev  den  en  stor  Fisk,  da  sagde  den:  det  og  det  Aar  vil  Floden 
komme,  tømr  da  et  Skib,  og  naar  Vandet  hæver  sig,  stig  da  om- 
bord, og  jeg  vil  frelse  dig.  —  Han  plejede  den  og  slap  den  ud  i 
Havet;  i  det  Aar,  den  havde  angivet,  tømrede  han  et  Skib,  og  da 
Floden  kom,  besteg  han  Skibet.  Fisken  svømmede  hen  til  ham 
og  ved  dens  Horn  bandt  Manu  Skibets  Tov,  og  Fisken  satte  med 
Skibet  op  til  Nordbjerget.  —  Fisken  sagde:  Jeg  har  frelst  dig; 
bind  Skibet  ved  et  Træ  for  at  Vandet  ikke  skal  skylle  dig  bort, 
mens  du  er  paa  Bjerget;  naar  Vandet  falder,  kan  du  lidt  efter 
lidt  stige  ned."  Han  steg  lidt  efter  lidt  ned,  derfor  hedder  det 
nordlige  Bjerg  nu  „Manus  Nedstigning".    Floden  førte  alle  Skab- 

ninger  bort,  kun  Manu  blev  tilbage.  —  Han  levede,  fastende  og 
bedende,  ønskende  sig  Efterkommere;  da  forrettede  han  Paka- 
Offeret,  ofrede  Smør,  tyk  Mælk,  Yalle  og  sammenløben  Mælk  i 
Vandet,  deraf  opstod  en  Kvinde  efter  et  Aars  Forløb.  —  Manu 
8agde  til  hende:  „Hvem  er  Du?"  —  »Din  Datter."' —  „Hvorledes 
det,  Skønne?**  —  „Af  dine  Offergaver  har  Du  avlet  mig.  Jeg  er 
Mælkesaften!**  —  Med  hende  levede  han  og  avlede  med  hende  den 
Slægt,  som  nu  hedder  Manus  Slægt.** 

Overensstemmelserne  og  Uoverensstemmelserne  og  de 
specielt  indiske  Ejendommeligheder  i  ovenstaaende  For- 
tælling falde  altfor  let  i  Øjnene  til  at  det  er  nødvendigt 
at  dvæle  ved  dem  (jeg  tilføjer  kun,  at  det  senere  indiske 
Heltedigt  lader  Manu  indskibe  al  Sæd  med  sig),  foreløbig 
kan  man  ogsaa  kun  henvise  til  en  mulig  Sammenhæng. 
Om  under  den  stadige  Handelsforbindelse  mellem  Indien 
og  Babylon  semitiske  Søfolk  have  bragt  Sagnet  vestpaa 
eller  Inderne  have  forplantet  det  til  Babylon ,  eller  om, 
hvad  der  næsten  er  sandsynligst,  det  alt  har  været  fortalt 
hos  Urfolket,  de  samboende  Jafeter  og  Semiter,  inden 
deres  Veje  skiltes,  maa  staa  hen,  saalænge  man  ikke  kan 
afgøre,  hvad  der  oprindeligt  var  dets  egentlige  Betydning, 
dets  mythiske  Kærne.  Var  det  dét  babylonske  Lands 
Natur  med  dets  aarlige  Oversvømmelser,  der  fremkaldte 
det,  eller  hører  det  ind  under  de  ældste  mythologiske 
Tanker:  de  første  Mennesker  forestillede  sig  jo  Solen  som 
en  Baad  eller  Fisk,  der  sejlede  gennem  Lufthavet,  og  som, 
naar  Uvejret  overskyllede  Jorden  med  Regnens  Strømme, 
skjultes  for  en  Stund,  indtil  Solguden  førte  den  uskadt 
ud  af  Bølgerne?  Alt  er  her  endnu  kun  Hypothese,  men 
hvordan  end  Fremtiden  vil  løse  alle  disse  Spørgsmaal 
og  Problemer,  som  vi  have  betragtet,  staar  det  dog  fast, 
at  det  uventede  Fund  af  den  babylonske  Tavle  har  løftet 
det  Slør  en  Smule  højere,  der  hviler  over  den  ældste 
jødiske  Sagnkreds,  og  ført  Videnskaben  et  godt  Stykke 
frem  i  den  rette  gammeltestamentariske  Kritik. 

E.  Braftdei. 


Det  danske  Nationaltheater  og  dets  Bestyrelse. 


Man  hører  ofte  paastaa,  at  Skuespilkunsten  ingen  ret- 
mæssig Plads  indtager  i  Kunsternes  Rangforordning,  fordi  den 
er  Andenhaandsgeming,  hvad  ingen  virkelig  Kunst  er,  og 
kun  eksisterer  betinget  og  inspireret  af  den  dramatiske  Poesi, 
medens  al  ægte  Kunst  netop  er  en  evig  første  Bebudelse. 
Og  man  hører  andre  svare,  at  Skuespilkunsten  tvertimod  er 
selve  Kunsternes  Kunst,  som  i  sig  samler  alle  de  andre,  idet 
Arkitektur  og  Maleri  udgøre  dens  smykkende  Klædebon, 
Plastikens  kolde  Skønhed  bliver  dens  levende  Form  og  Musik 
og  Poesi  staa  rede  som  dens  tjenende  Aander.  Unyttigt  vilde 
det  forsaavidt  være  at  mægle  mellem  de  stridende  Parter, 
som  den  formelle  Afgørelse  ene  beror  paa  Bestemmelsen  af 
Begrebet  Kunst,  lurede  der  ikke  paa  Bunden  af  denne  Ord- 
strid en  uhyggelig  Uklarhed  om  den  dramatiske  Kunsts  Væsen 
og  Theatrets  Opgave,  som  absolut  maa  flærnes  for  at  det 
skal  være  muligt  saavel  at  spille  Komedie,  og  dirigere  et 
Theater  som  at  bedømme  Skuespillerens  Præstation.  De 
samme  Hovedanskuelser  danne  Grrundlaget  for  Rollestudiet 
og  Repertoirevalget  og  indlede  enhver  Kritik. 

Skuespillerens  Opgave  er  kortelig  den  at  fortolke  Digter- 
værket. Den  store  Mængde  er  som  et  Barn,  der  ikke  for- 
maar  at  læse  et  poetisk  Arbejde  paa  egen  Haand  og  enten 
trænger  til  en  Forelæser,  der  forstaar  at  foredrage  med  den 
rette  Betoning,  eller  til  en  Kommentator,  der  ved  at  forklare 
Meningen  omsat  i  andre  Ord  lærer  den  at  læse  selv:  den 
behøver  snart  en  Skuespiller,  snart  en  literær  Kritiker.  Thi 
disse  Tvendes  Opgave  er  ens,  deres  Virkemidler  alene  ere 
forskellige.  Skuespillerens  Indskrænkning  overfor  Kritikeren 
beror  paa,  at  han  kun  tør  benytte  Digterens  egne  Ord  til  at 

belyse  hans  Tanker  med,  men  da  hans  Overvægt  er  den 
Talendes  overfor  den  Skrivendes,  den  nemlig  at  virke  paa 
Anskuelsen  paa  samme  Tid  som  paa  Refleksionen,  foretrækker 
Publikum  i  Almindelighed  ham  som  sin  poetiske  Opdrager, 
ligesom  Barnet  lettere  fatter  Globussen  end  den  geografiske 
Lærebog.  Til  sand  Kunstner  hæver  han  sig  kun,  naar  hans 
Fremstilling  er  en  individuel  Gengivelse  af  Digterens  Aand, 
og  overfor  de  poetiske  Fantasiskikkelser  forholder  sig  som 
et  Portrætmaleri,  der  i  sin  Afbildning  af  det  levende  Menne- 
skes ydre  Form  giver  en  fuld  og  sand  Anskuelse  af  dets 
indre  Væsen.  Ellers  bliver  han  som  Fotografen,  hvis  Virk- 
somheds Maal  staar  i  ingensomhelst  Sammenhæng  med  den 
Virkendes  sjælelige  Personlighed,  og  derfor  beror  al  Bedøm- 
melse af  Skuespilleren  paa  det  Spørgsmaal:  har  han  forstaaet 
og  gengivet  Digterværkets  Aand, 

Ved  Hjælp  af  sine  Kunstnere,  disse  talende  Dramaturger, 
er  da  ethvert  Theaters  Opgave  simpelthen  den:  at  give  en 
kritisk  Fremstilling  af  den  dramatiske  Literatur  i  dens  histo- 
riske Udvikling  afjpasset  efber  den  Nations  Sæder  og  psyko- 
logiske Ejendommeligheder,  til  hvilken  det  henvender  sig. 
Et  dansk  Nationaltheaters  fuldstændige  Repertoire  bør  derfor 
indeholde  og  efkerhaanden  fremføre  alle  danske  Stykker,  der 
£ra  Holberg  af  og  indtil  Nutiden  have  bevist  deres* poetiske 
Livskraft,  og  dernæst  af  fremmed  Literatur  et  Udvalg  af 
saadanne  Skuespil,  gamle  og  nye,  der  staa  paa  den  drama- 
tiske Kunsts  Højde,  tydeligst  og  skønnest  bære  det  nationale 
Præg  og  i  hvert  givet  Øjeblik  lettest  kunne  nyde  deltagende 
Forstaaelse  hos  det  danske  Folk.  At  nu  vort  Nationaltheater 
ikke  fremfører  en  slig  Række  af  vekslende  literære  Billeder, 
behøver  vel  næppe  at  bevises;  imidlertid  lad  os  tage  den 
sidste  Sæson  til  Eksempel.  Der  opførtes  af  reciterende 
Skuespil  21  nordiske  Arbejder  og  12  fremmede.  Hvor  ringe 
end  Kvantiteten  forekommer  En  i  Sammenligning  med  uden- 
landske Skuepladse,  saa  staar  det  sig  dog  endnu  daarligere 
med  Kvaliteten,  thi  af  disse  33  fortjente  mer  end  en  halv 
Snes  slet  ikke  at  spilles,  og  de.  andre  vare  saa  udspillede  i 
de  sidste  Sæsoner,  at  delingen  frisk  Næring  tilbød  det  hun- 
grige Publikum  —  iøvrigt  alle  gennemgaaende  ukritisk 
besatte  med  Hensyn  til  Skuespillernes  Tarv,  og  derfor  uheldigt 
fremstillede. 

Ja,  vil  man  sige,   her  er  Knudepunktet.     Der  er  Ingen, 
som  ikke  véd,    hvorledes  det  kongelige  Theater  burde  være. 

Ingen,  som  ikke  mener,  at  det  jo  var  herligt,  om  det  spillede 
Oehlenschlåger  og  Shakspeare,  Holberg  og  Moliére,  Schiller 
og  Hertz,  Heiberg  og  Augier  o.  s.  v.  o.  s.  v. ;  om  hvad  der 
skal  spilles  ere  Alle  enige,  det  kommer  kun  an  paa,  om  det 
kan  spilles,  thi  der  findes  nu  yderst  faa  gode  dramatiske 
Kræfter,  og  hvad  man  end  vil  fordre  af  en  Theaterdirektion, 
stampe  Skuespillere  op  af  Jorden  formaar  den  ligesaa  lidt 
som  opvække  poetiske  Genier  i  vor  æsthetisk  golde  Tid. 
—  Med  Rette  kan  det  ikke  paasjbaas,  at  Theatret«  mangler 
Eræfber,  naar  det  blandt  sit  Personale  besidder  en  halv  Snes 
dygtige  tildels  højst  talentftilde  Kunstnere,  Ulykken  er  kun,  at 
disse  Begavelser,  istedetfor  at  benyttes  rigtig  og  udvikles, 
stadig  misbruges  og  forvanskes.  Et  Theater  kan  lignes  med 
et  Skakspil:  man  har  et  vist  Antal  Brikker  til  at  besætte  et 
vist  Antal  Pladser  med,  kun  maa  man  passe  at  anvende  en- 
hver Brik  efter  dens  Egenskaber,  at  lade  det  plumpe,  men 
tilforladelige  Taarn  skride  frem  i  lige  afinaalte  Linjer,  Løberen 
bevæge  sig  let  og  graciøst,  Springeren  kun  der  gøre  sine 
vovelige  Vendinger,  hvor  Udfaldet  er  velberegnet.  Alene 
Dronningen  er  alle  Pladser  voksen,  men  man  kan  gøre  Reg- 
ning paa  en  Mængde  tro  Bønder,  der  dække  Eliten,  ofre  sig 
for  den  jg  undertiden  svinge  sig  op  til  højere  Poster.  En 
saa  slet  Skakspiller  er  nu  Theaterb esty reisen ,  at  hvert  nyt 
Parti  for  den  er  ensbetydende  med  en  ny  „Mat"  —  tænk 
blot  paa  d^nne  Sæsons  Tragedie  „Eomeo  og  Julie"  —  og 
det  fordi  den  aldrig  anvender  de  kunstneriske  Elementer, 
der  staa  til  dens  Raadighed,  paa  deres  rette  Plads.  Behøves 
Eksempler,  saa  tag  Hr.  V.  Wiehes  Talent,  der  fyldigst  har 
manifesteret  sig  i  enkelte  realistiske  Roller  som  Ægtemandens 
i  „Et  rigt  Parti"  eller  den  berejste  Købmands  i  det  af  Kri- 
tiken  saa  uretfærdigt  medtagne  Lystspil  „Helene",  uden  at 
man  paa  langt  nær  har  forstaaet  at  lægge  den  Bane  aaben 
for  ham,  ad  hvilken  han  burde  gaa.  Og  ligesom  Bestyrelsen 
intet  bringer  ud  af  det  forhaanden  væren  de  Stof,  saaledes 
sørger  man  heller  ikke  for  dets  Fornyelse.  Ad  to  Veje  kan 
Skuespillertilgangen  ventes:  uøvede  Begyndere  kunne  efter 
aflagt  Prøve  stedes  til  Debut  og  aabenbare  Begavelser 
kunne  fra  mindre  Theatre  overflyttes  til  den  højere  Scene. 
Her  er  Fordringen  for  de  Førstes  Vedkommende,  at  Prøverne 
maa  være  af  yderste  Omhyggelighed,  og  derom  har  man  Lov 
at  tvivle,  naar  man  véd,  at  den  urigé  Mand,  der  nu  bog- 
stavelig bærer  den  Holbergske  Komedie,  efter  aflagt  Prøve  i 

sin  Tid  blev  forkastet  og  at  kun  fordi  vor  første  komiske 
Sknespiller,  der  tilfældigvis  hørte,  at  et  ungt  Menneske  havde 
prøvet  i  Holberg,  mod  al  Theaterkoutume  forlangte  personlig 
at  se  ham,  og  straks  opdagede  det  umiskendelige  Talent, 
denne  Ejrafb  ikke  gik  tabt.  Dog,  den  unge  Skuespiller  kunde 
have  forsøgt  sin  Lykke  ved  et  Sekondtheater  og  derfra,  hvis 
han  viste  Talent,  vundet  Fodfæste  paa  Nationalscenen  —  her 
staa  vi  ved  det  andet  Punkt. 

Egentlig  er  det  en  ligefrem  Umulighed,  at  det  kongelige 
Theater  med  Held  kan  rekrutere  sit  Personale  fra  de  ringere 
Sknepladse  saalænge  dets  Repertoiremonopol  bestaar.  Kan 
der  tænkes  noget  Ufornuftigere,  end  at  man  ved  en  Lov 
adelukker  alle  klassiske  Sager,  som  det  spiller,  har  spilt 
eller  vil  spille,  fra  disse  Scener  og  derved  tvinger  dem  ind 
paa  en  særlig  lavkomisk  eller  lavtragisk  Sfære  og  saa  alligevel 
forlanger,  at  Skuespillere  opdragne  med  saadanne  Sager  skulle 
kumie  spille  klassiske  Arbejder,  og  undrer  sig  over  deres 
Kejtethed  og  slette  Vaner,  naar  engang  imellem  en  Ulykkelig 
forvilder  sig  over  paa  de  hellige  Enemærker?  Det  er  derfor 
en  paatrængende  Nødvendighed,  at  Theatret  mister  den  latter- 
lige og  for  Forfatterne  saa  uretfærdige  Forret,  efter  hvilken 
alle  Stykker  fra  deres  25de  Opførelse  af  tilhører  det  i  al 
Evighed,  og  at  den  franske  Ordning  indføres,'  som  bestemmer, 
at  intet  Theater  har  Ejendomsret  over  et  Skuespil,  der 
ikke  er  opført  i  Aar  og  Dag.  Giver  man  vor  dramatiske 
Literatur  og  de  beslaglagte  fremmede  Digtere  fri,  vil  Folk 
forlange  og  Direktørerne  nødes  til  at  byde  den  gode  Kost 
fremfor  de  nuværende  vamle  Sager,  Smagen  vil  hæve  sig  og 
Skuespillerne  kunne  erhverve  sig  kunstnerisk  Uddannelse 
ved  Sekondtheatrene.  Saa  blive  disse  frugtbringende  For- 
skoler til  Nationaltheatret,  hvad  den  naturlige  Udvikling 
byder  og  som  ellers  overalt  er  Tilfældet,  medens  de  nu  ingen 
Understøttelse  yde  det.  Nu  taler  endog  den  offentlige 
Mening  mod  ethvert  herhenhørende  Forsøg  og  Bestyrelsens 
Uforstand  forsømmer  selv  de  heldige  Øjeblikke,  naar  trods 
alle  Hindringer  pludselig  et  Talent  af  første  Rang  dukker 
op,  hvem  alle  Eunstforstandige  spaa  en  stor  Fremtid. 
Et  saadant  var  nemlig  Skuespilleren  Frederik  Madsen, 
men  skønt  hin  ovenomtalte  store  Kunstner  atter  her  stræbte 
at  forskaffe  Theatret  sin  eneste  mulige  Afløser,  forspildte 
Bestyrelsens  Kortsynethed  denne  Chance  og  synes  at  forspilde 
den  endnu. 

Naar  en  Theaterbestyrelse  ikke  ved  ^in  Virksomhied  giver 
visse  theoretiske  Anskuelser  praktisk  Liv,  saa  er  den,  hvad 
økonomiske  eller  andre  Fortrin  den  end  kan  have,  aandelig  dømt. 
Til  Trods  for  vor  rige  dramatiske  Literatur,  vor  gode  Theater- 
tradition  og  mange  enkelte  Begavelser,  er  vor  sceniske  Kunst 
i  et  stadig  synkende  Forfald,  og  der  er  Ingen,  selv  ikke  den 
mest  sangvinske  Theatergænger ,  der  tror  paa  dens  Fremtid. 
Uden  at  den  lavere  Komedielyst  har  tabt  sig,  er  den  fine 
Sans,  den  skelnende  Kritik  og  enhver  Indignation  over  det 
kunstneriske  Lavmaal  sporløst  forsvunden  fra  vort  tidligere 
saa  æsthetiske  Publikum,  og  det  befinder  sig  nu  i  en  indifferent 
Kviesceren  blandet  med  en  vis  Nysgerrighed  efter  hvorledes 
det  Hele  vel  vil  gestalte  sig,  der  i  det  Højeste  bringer  En  og 
Anden  til  med  Yenlighed  at  foreslaa  Hr.  C.  Price  til  Hakon  Jarl 
og  Hr.  Eosenkilde  til  Kong  Olaf.  Og  er  det  nu  ikke  som  en 
blodig  Ironi  af  Skæbnen,  at  samtidig  med  den  uhyre  kunst- 
neriske Tilbagegang  rejses  den  smukke  nye  Bygning?  Som 
i  „Syvsoverdag"  synker  de  gamle  Borgruiner  i  Jorden  og  af 
deres  Grus  opstaar  et  pragtfuldt  romantisk  Slot,  værdigt  til 
at  huse  Skønhedens  og  Kunstens  Genier;  dog  ak,  som  i 
Dramet  fremtræde  de  samme  Skikkelser  i  de  forandrede  Om- 
givelser, kun  med  lidt  tilpudset  Dragt  —  den  samme  æthe- 
riske  Digter,  det  samme  spæde  deklamerende  Pigebarn  og 
den  samme  kun  efter  Køkkenet  og  Økonomien  seende  Tjener- 
sjæl, og  naar  Taagerne  lidt  efter  lidt  fordele  sig,  og  vi 
vaagne  op  af  den  korte  Sommernatsdrøm,  befinde  vi  os  atter 
mellem  Ruiner  i  den  gamle  Spidsborgerverden. 

Dog  hvad  nytte  alle  Indvendinger,  Bladenes  Kritik, 
Publikums  Mismodighed,  Skuespillernes  Bønner  og  Forfatternes 
Klager;  Alt  preller  af  mod  Bestyrelsens  magtpansrede  Tavshed. 
„Den  gaar  sin  retlige,  sin  skæve  Gang'',  som  Oehlenschlåger 
siger,  og  bryder  sig  ikke  om  de  magtløse  Klagere.  Den 
burde  være  Alt  for  Theatret :  Hjæmen  i  dets  Organisme,  dets 
aandelige  Sufflør,  der  tilhviskede  alle  Spillende  deres  Roller, 
den  inkarnerede  Kunstide,  paa  engang  Begyndelse  og  Maal; 
den  er  Intet  —  undtagen  faktisk  bestaaende.  Og  det  er  for 
den  selv  nok. 

Men  selv  over  Theaterbestyrelsen  gives  der  her  i  Landet 
en  Magt,  og  naar  dennes  Haandhæver  engang  betænker,  at 
ikke  alene  Kirkens,  men  ogsaa  Kunstens  Kultus  er  ham 
underlagt;  da  maa  han  som  en  ny  Herkules  lede  de  lutrende 
Vande  ind  i  Augiasstalden.     Alle   de   henfarne  Digteraander, 

alle  de  Kunstens  Ypperste,  man  har  afbildet  paa  Balkonens 
Rund,  ville  anraabe  om  hans  Hjælp.  Og  Holberg  og  Oehlen- 
schlåger,  som  man  har  stillet  udeiSbr  Døren,  ville  sidde  tavse 
8om  Valhals  Guder  paa  deres  Stole,  vende  Theatret  Ryggen 
og  tale  om  gamle  Dage,  hvor  man  baade  kunde  spille  Ko- 
medie og  Tragedie,  medens  nu!  — 

Nu  truer  det  nye  Kunstens  Tempel  med  ikke  at  blive 
et  Hjem  for  de  Muser,  det  er  bestemt  for,  saavist  som  en 
Skuespiller,  der  ikke  giver  en  fii  aandelig  Reproduktion  af 
Digterens  Tanke,  ingen  Kunstner  er,  og  det  Theater,  der 
ikke  ledes  af  en  kunstdannet,  kunstvillende  Bestyrelse,  ingen- 
Bomhelst  Betydning  har  for  Nationens  Aandsliv. 

E.  B. 


Literatur. 


Norsk  Poesi. 

Henrik  Ibsen:  Kejser  og  Gralilæer.    Et  verdenshistorisk 

Skuespil. 

Det  hænder  nu  og  da  en  af  de  gamle  romerske  Kejsere 
i  hans  Elysium,  at  det  ringer  forskrækkeligt  for  hans  Øren. 
Uden  at  han  aner  hvorfor,  er  hans  Navn  paa  engang  blevet 
Genstand  for  saa  lidenskabelig  en  Omtale  som  ellers  kun  et 
levende  Menneskes.  Aldrig  er  August  f.  Eks.  i  sin  Levetid 
eller  efter  sin  Død  blevet  saaledes  studeret  og  bedømt,  saa 
systematisk  forsvaret  af  Nogle,  saaledes  overvældet  med  Had 
og  Haan  af  en  hel  Literatur  som  i  Frankrig  under  Napoleon 
den  Tredjes  Regering.  Ogsaa  han  var  jo  nemlig  sin  Onkels 
Neveu.  Og  aldrig  er  Julian,  siden  han  fandt  Døden  i  det 
parthiske  Felttog,  blevet  omtalt  og  omstridt,  forklaret  og 
skildret  som  i  det  18de  og  19de  Aarhundrede.  Han  er  i 
den  moderne  Tid  vekselvis  bleven  tegnet  som  Ideal  og  som 
Karrikatur,  og  det  med  Henblik  paa  to  preussiske  Konger: 
Voltaire  har  forherliget  Frederik  den  Store  og  Strauss  persi- 
fleret  Fr.  Wilhelm  den  Fjerde  under  hans  Navn;  for  den  Første 
var  han  et  Eksempel  til  Efterfølgelse,  for  den  Anden  et 
Eksempel  til  Afskrækkelse;  for  begge  var  han  en  Type;  for 
Ibsen  er  han  et  Individ. 

For  begge  var  han  en  Type;  thi  begge  søgte  hans  Be- 
tydning i  det,  som  han  for  os  kunde  betyde,  og  stemme 
overens  i  den  Anskuelse,  at  hans  Stræben  i  hans  egen  Tid 
var  frugtesløs,  da  det  ikke  i  ^æmeste  Maade  lykkedes  ham 
at  paavirke  Kristendommens  Udviklingsgang.  Ibsen  derimod 
fremstiller  Julian,  uden  alt  Hensyn  til  hans  Betydning  for  os, 
som  Kristendommens  egentlige  Skaber  i  hans  Samtid, '  det  vil 
sige    som   dens  Grenopvækker   fra   de   Døde.      Hans   verdens- 

Mstoriske  Betydning  bliver  hos  Ibsen  den:  ved  at  forvandle 
Kristendommen  fra  en  Hof-  og  Statsreligion  til  en  forfulgt 
og  undertrykt  Lære  at  have  gengivet  den  dens  oprindelige 
Aandspræg  og  dens  primitive  Martyrlidenskab.  Dette  er  da 
hans  Gerning,  man  kunde  i  Ibsens  Aand  sige  hans  Kald. 
Ikke  nok  altsaa  med  at  han  som  saa  mangen  anden  tragisk 
Helt  forgæves  kæmper  mod  det  Princip,  han  vil  udrydde,  nej 
Lan  meddeler  det  ovenikøbet  selv  først  Liv,  gør  det  selv 
først  til  Livsprincip  ved  sin  Kamp  derimod  —  og  indser  for 
sent  hvor  selvmodsigende  han  har  handlet.  Saa  ejendommeligt 
er  Stykket  anlagt  og  saaledes  potentseret  er  her  den  tragiske 
Skæbne.  —  Lad  os  kaste  et  Blik  ud  over  Dobbeltdramets  Plan  I 

Den  fyrstelige  Yngling  vokser  ved.  et  saakaldt  kristeligt 
Hof  op  i  en  Atmosfære  af  Bloddamp  og  Løgn.  Tronen  hviler 
paa  hans  Nærmestes  Lig ;  Kejseren  ser  i  ham  en  mulig  Hævner, 
hans  Broder  en  Rival.  Og  han,  som  frygtes  og  mistænkes 
af  de  Andre,  maa  fremfor  Alle  frygte  selv.  Bag  hver  Busk 
kan  han  vente  at  finde  en  Lytter,  i  hver  Mødende  en  lejet 
Morder,  i  hver  Ven  en  underkøbt  Forræder,  i  hvert  Spørgs- 
maal  en  Snare,  i  hvert  Favntag  et  Overfald,  i  hver  Læske- 
drik Gift.  Og  al  denne  Løgn  og  Uhumskhed,  al  denne  For- 
stillelse og  Fejghed,  det  er  den  Skikkelse,  hvori  Kristendommen 
først  viser  sig  for  ham.  Hvor  er  den,  spørger  han.  „Hos 
Hoffets  lystne  Halvmænd,  som  folder  Hænderne  over  den 
mætte  Bug  og  piber:  Mon  Guds  Søn  er  skabt  af  Intet?" 

Af  Længsel  efter  en  angstfri  og  skønnere  Verden,  af 
Videlyst ,  først  og  sidst  af  Æresyge ,  drages  han  til  den 
hedenske  Visdom.  Det  er  ham  spaaet,  at  han  „skal  brydes 
med  Løverne".  Han  vil  lære  at  bruge  Ordets  Vaaben  for 
at  vove  en  Dyst  med  Hedenskabets  Store  og  overvinde  dem. 
Saaledes  bliver  han  Libanios'  Discipel.  Men  hvilken  Skuffelse ! 
Løverne  ere  ikke  her.  Storheden  findes  ikke  i  denne  Lejr. 
^Libanios  har  stor  Lærdom,  men  han  er  ingen  stor  Mand". 
Hvor  er  Filosofien?  I  hans  forfængelige,  nidske,  havesyge 
Liv?  Nej  i  hans  Lære.  Og  hvor  er  Kristendommen?  I 
Hoffets  Urenhed,  i  Pøbelens  Slagsmaal  om  Treenighedens 
Væsen?  Nej,  men  i  de  helHge  Skrifter.  Altsaa  fra  begge 
Sider  samme  Svar:  Bøger  —  og  hvad  han  hungrer  efter, 
er  Liv  (S.  95).  Hvad  er  det  Hele?  System  imod  System 
{S.  222),  Hjæmespind  uden  Forhold  til  Livet  og  uden  Virke- 
lighed i  Livet.  Og  det  er  Liv,  han  hungrer  efter.  Under 
dette  Savn  er  det,  at  Eygtet  om  Mystikeren  Maximos'  magiske 
-Undergerninger  naar  til  Julian  og  Længselen  drager  ham  bort 

fra  Religionen,  bort  fra  Videnskaben,  blindt  og  uimodstaaeligt 
„didhen,  hvor  Fakler  tændes  og  hvor  Støtter  smiler**. 

Hos  Maximos  lærer  han  ikke  mere,  han  ser;  i  et  under- 
fuldt Syn  ser  han  sig  selv  som  Tredjemand  sammen  med  Kain 
og  Judas,  og  hører  en  Stemme,  der  varsler  ham,  at  han 
„skal  grundfæste  Riget".  Maximos  tyder  dette  Svar  som  en 
Spaadom  om,  at  Julian  skal  forberede  det  „tredje"  store 
Rige ,  der  skal  sammensmelte  Hedenskab  og  Kristendom, 
grundlægges  „paa  Kundskabens  og  paa  Korsets  Træ  tilsammen". 
Julian  aner  lidet,  at  det  eneste  Rige,  han  kommer  til  at 
grundfæste,  er  Galilæerriget.  Hans  umiddelbart  paafølgende 
Udnævnelse  til  Cæsar  bibringer  ham  den  Overbevisning,  at 
Riget  er  det  romerske  Verdensrige. 

Dette  er  det,  han  nu  først  og  fremmest  udvider  og 
styrker,  idet  han  som  Feltherre  i  Gallien  hævder  Romer- 
herredømmet i  det  halvvilde  Land  —  indtil  han  ved  Om- 
stændighédemes  Magt  tvinges  til  paa  én  Gang  at  sige  sig 
løs  fra  Kejseren  og  fra  Kristus.  Til  Løn  for  alle  de  Tjenester, 
han  har  ydet  Riget,  vil  dets  skinsyge  Hersker  berøve  ham 
først  Æren,  saa  Livet  —  og  samtidig  opdager  han,  at  hans 
Hustru  til  Løn  for  al  den  Ømhed,  hvormed  han  har  omfattet 
^hende,  i  kristeligt  Sværmeri  og  sanselig  Mystik  har  hengivet 
sig  til  en  kristen  Præst,  i  hvem  hun  ser  sin  himmelske  Brud- 
gom repræsenteret  og  inkarneret.  Det  harmfulde  Udbrud 
„Galilæer!"  i  hans  Mund  antyder,  at  han  fra  nu  af  betragter 
Kristenguden  som  sin  personlige,  usynlige  Fjende. 

Han  bryder  med  ham  først  i  sin  Sjæl,  saa  offenligt  som 
Kejser.  Med  Hjærtet  fuldt  af  Begejstring  for  den  gamle 
hedenske  Kultus  og  af  Længsel  efter  hellenisk  Skønhed  for- 
ordner og  anfører  han  et  Dionysostog;  men  de  græske  Guder 
ere  glemte,  deres  Dyrkelse  lader  sig  ikke  mere  føre  tilbage, 
og  ved  en  dyb  tragisk  Modsigelse  drager  Begejstringen  i 
hans  Sjæl  kun  Gøglere  og  Skøger  efter  ham  som  hans  Følge. 
Hans  aabenlyse  Hedenskab  ægger  de  kristelige  Menigheder  til 
Modstand,  man  vil  ikke  vide  af  den  Tolerance,  han  prædiker; 
man  nedriver  de  sidste  græske  Templer.  Saaledes  udæsket 
straffer  han  strængt,  og  hans  Straffe  have  en  af  ham  ikke 
anet  Virkning:  Hans  gamle  Studiekammerater,  hin  Gregor, 
der  ikke  havde  Mod  til  nogen  afgørende  Handling,  som  havde 
„sin  lille  Kreds,  sin  Slægt  at  værne  om"  og  som  hverken 
havde  Magt  eller  Evner  til  at  udrette  mere  (S.  88)  og  hin 
Basilios,  der  „granskede  verdslig  Visdom  paa  sit  Landgods 
(S.  226),  de  rejse  sig  nu  stærke  ved  Forfølgelsen  som  Løver 

imod  ham.  Det  er  med  disse  Løver  han  maa  brydes.  Ja 
selv  de  sletteste  Kristne,  de  hidtil  svage  som  Biskop  Maris 
og  de  hidtil  foragtelige  som  Hekebolios,  faa  Indignationens 
Mod  til  at  lide  og  trodse.  Da  indser  Julian,  at  Galilæeren, 
hvem  „Jøder  og  Bomere  indbildte  sig  at  have  dødet,  endnu 
lever  i  Menneskenes  opsætsige  Sind,  i  deres  Trods  og  Haan 
mod  al  synlig  Magt*"  (S.  393).  I  Analogi  med  Skule  i 
„Kongs-Emnerne"  staar  Helten  da  nu  ogsaa  her  anende  Stor- 
heden hos  den  Magt,  han  bekæmper,  i  det  ulægeligt  skæve 
Forhold  til  den  store,  sejerrige  Ide.  —  Med  Galilæeren  er 
ethvert  Forlig  umuligt.  Dualismen  af  Grud  og  Kejser  kan 
ikke  faa  Lov  at  bestaa,  hvis  ikke  Magtens  Enhed  skal  splittes. 
Om  at  fomye  de  mislykkede  Forsøg  paa  at  genoprette  den 
gamle  Gudedyrkelse  er  ikke  længere  Tale.  Julian  beslutter 
da  at  lade  sig  selv  dyrke  som  Guddom.  Svimmel  griber 
ham:  han  vil  være  Gud;  han  er  det;  har  ikke  Plato  sagt, 
at  kun  en  Gud  kan  herske  over  Menneskene?  Han  brænder 
sine  Skibe,  fordi  de  besværliggøre  hans  Marche,  og  tilintetgør 
saaledes  selv  sit  Redningsmiddel,  han  byder  i  sit  Vanvid 
Vinden  blæse  hvorhen  han  vil  og  vorde  Storm  for  at  tjene 
hans  Planer.     Da  rammes  han  af  Fortvivlelsen  og  Døden. 

I  saa  præcis  og  sammentrængt  Form,  som  det  var  mig 
muligt,  har  jeg  her  forsøgt  med  Fremh«ven  af  alle  Vende- 
punkter at  skitsere  Handlingens  Gang  i  det  storartede  Ibsenske 
Skuespil.  Man  har  da  her  Planen.  Det  staar  tilbage  at  se, 
hvorledes  den  er  udført.  Det  forekommer  mig,  som  om  den 
hist  og  her  er  bleven  noget  fordunklet  under  Udarbejdelsen. 
Jeg  vælger  et  Hovedpunkt  for  at  tydeliggøre  min  Mening. 
Julians  Utaalmodighed  over  at  blive  afspist  med  Bøger  synes 
mig  af  en  afgørende  Betydning.  I  Ordene:  „Hvad  var  det  vi 
syslede  med?  En  Visdomsbygning,  hverken  mere  eller  mindre" 
hgger  hele  Karakteristikon  af  Ynglingens  nysgerrige,  vide- 
lystne Omtumlen  mellem  Systemer,  af  hvilke  han  ikke  prøver 
noget  i  sit  eget  Liv,  ligger  videre  den  gammelgræske  Ynglings 
Slægtskabsforhold  til  den  moderne  Tids  Ungdom  i  Norden, 
for  hvem  Digtet  er  bestemt,  ligger  endelig  Motiveringen  af 
hans  Spring  ind  i  My stiken  og  af  den  levende  Daadstrang, 
der  snart  bringer  ham  til  at  forbavse  Evropa  ved  Bedrifter. 
Men  er  det  ikke  som  bemærkede  man  i  Dramets  Plan  flere 
sammensmeltede  Lag  af  Planer,  naar  det  nu  viser  sig,  at  al 
Julians  Lyst  og  Længsel  straks  efter  Bruddet  med  Bøgerne 
staar  netop  til  Bøger  og  naar  den  literære  Forfængelighed 
ustridigt  fremtræder  som  det  dybeste  Grundtræk  i  Karakteren? 

Hvorfor  fremdrager  Ibsen  saa  stærkt  dette  Træk?  Fordi  det 
er  historisk,  vil  man  sige.  Jeg  paaskønner  saa  fdldt  som 
Nogen  den  Iver,  Digteren  har  lagt  for  Dagen  for  at  give  os 
et  ret  konkret  Billede  af  Julian.  Det  er  og  bliver  Ibsens 
Ære,  at  ingen  tidligere  Digter  paa  langt  nær  har  givet  et 
saa  rigt,  saa  individuelt,  saa  alsidigt  Billede  af  denne  Karakter. 
Kun  forekommer  det  mig  som  om  Alsidigheden  undertiden 
er  saa  stor,  at  nogen  Ensidighed  var  bedre.  Ibsen  lader 
Julian  bestandig  føre  Bøger  i  Munden,  fordi  Kristendommens 
kolossale  Magt  dobbelt  fremhæves  ved  Kejserens  afmægtige 
og  taabelige  Forsøg  paa  at  gøre  det  af  med  den  nye  Verdens- 
religion ved  Hjælp  af  et  Par  Brochurer.  Jeg  sætter  ogsaa, 
at  den  virkelige  Julian  omtrent  har  ment,  at  Saadant  lod  sig 
gøre.  Men  vel  at  mærke  saa  har  den  virkelige  Julian  heller 
ikke  udraabt:  „Kom  jeg  til  Libanios,  saa  lød  det:  Bøger! 
Bøger!  Kommer  jeg  til  Eder  —  Bøger,  Bøger,  Bøger  I'' 
levende  Ord,  ungdommelige  Ord,  letbegribelige  og  dog  vægtige 
Ord,  men  Ord,  som  maa  drage  gennemført  Handling  efter  sig, 
hvis  Karakterløshed  ej  skal  blive  Heltens  eneste  Karakter. 
Har  Julian  som  filosofisk  Pedant  da  glemt  sin  gamle  Foragt 
for  Skriverierne?  og  har  han  glemt  den,  bør  det  da  ikke 
siges  os,  hvorfor  og  hvorledes  han  har  glemt  den?  Det  synes 
mig  utvivlsomt,  at  IJ)sen  ved  den  stærke  Akcentueren  af  dette 
nye  Træk:  Kejseren  som  literær  Pedant  og  Nar  har  skadet 
sin  Plan  som  den  oprindelig  er  anlagt,  og  ikke  nok  hermed 
har  skadet  sin  Helt,  idet  han  ved  dette  ene  Træk  berøver 
ham  al  Storhed.  Men  kun  en  stor  Mands  frugtesløse  Kamp 
mod  en  historisk  Magt  har  tragisk  Interesse;  en  forfængelig 
Magthavers  krampagtige  Anstrængelser  kan  man  kun  misbillige, 
beklage,  væmmes  ved  eller  udle.  Heri  ligger  det,  at  Julian 
i  det  første  Drama,  hvor  han  endnu  er  varm  og  klog  og 
kraftig,  fængsler  Læseren  saa  uendelig  langt  mere  end  i  det 
andet.  Fra  det  Øjeblik  af,  da  hans  Forfængelighed  vokser 
ham  i  den  Grrad  over  Hovedet,  at  den  gør  ham  snart  fra- 
stødende, snart  næsten  komisk  og  snart  ynkværdig,  har 
Læserens  Interesse  for  ham  faaet  et  Stød,  som  ikke  forvindes. 
Hvo  kan  tro ,  at  en  Mand ,  der  i  den  Grad  ^ærer  Præg  af 
den  literære  Dilettant  paa  Tronen,  tillige  er  en  stor  Felt- 
herre, en  uforfærdet  og  raadsnar  homme  d' action?  Hvor 
meget  vilde  ikke  det  sidste  Drama  have  vundet,  om  Ibsen, 
hvad  han  Pb.nen  ubeskadiget  kunde  gjort,  havde  fremhævet 
disse  Egenskaber  hos  sin  Helt  istedenfor  dem,  der  bringe  ham 
til  at  synes  lille ! 

Det  poetiske  Middel,    hvorved  Ibsen  har   søgt  at  hæve 
Julian  ud  af  denne  Smaalighed,  er  næppe  virksomt  nok.    Det 
er  den  ganske  ejendommelige  Metafysik,  hvormed  Stykket  er 
gennemtrukket.     Ved  den  mest  gennemførte  Determinisme  ses 
Alt,   hvad  Helten  gør,    som  udført  med  en  absolut  og  fuld- 
stændig Nødvendighed,    der   tilintetgør  Begrebet   Ansvar   og 
dermed   til   en   vis  Grad   ogsaa   Lidenhed  og  Storhed.     Hed- 
ningen Mazimos  og  Eristinden  Makrina  stemme  overens  i  den 
Tro,  at   Julian   maatte  handle,    som  han   har  handlet,   en 
Tro,    der   finder   sit   kraftigste   og   mest   paradokse  Udtryk  i 
Slutningsudbrudet :   „Maatte  Du  fare  vild,  da  skal  det  visselig 
regnes  Dig  til  Grode  paa  hin  yderste  Dag  o.  s.  v."     Dette  vil 
jo  nemlig  sige:    Individet   faar  sin  Rolle  tildelt  af  „Verdens- 
viljen",   det  spiller  den  ufrivilligt,   ej  som  det  vil,  men  som 
det  maa,  thi  at  ville  er  at  maatte  ville.    Men  den  Skuespiller, 
hvem  Skurkens   eller   Tyrannens   Rolle   (Judas'    eller   Julians) 
er  tiHalden,  og  som  derfor  den  hele  Forestilling  igennem  har 
maattet  lide  under  Publikums  fjendtlige  Stemning,  bør  billigvis 
nyde    des   rigeligere  Løn   af  den,    der   har   tildelt   ham   hans 
Hverv.  —  Er    denne    Tankegang    nu    sund?      Uden   at   ville 
indlade  mig  paa  altfor  vidt  førende  Overvejelser  om  den  frie 
Viljes  Mulighed  eller  Grænser  vil  jeg  blot  i  al  Almindelighed 
bemærke,   at   kun  Forsynstroen ,    ikke  Videnskaben   kan  føre 
til  en  Determinisme  af  denne  Natur.    Den  religiøse  Forsynstro 
alene  kan   pumpe  Individet  i  den  Grad   læns  for  Selvbestem- 
melse; den  videnskabelige  Lovantagelse  derimod  aabner  Indi- 
vidualiteten et  Spillerum.    Videnskaben  ^er  ganske  vist  Historien 
som  underlagt   almene  Love,    hvis   Nødvendighed   til   enhver 
Tid  gør  sig  gældende,    men  disse  Love   indgyde   ingen  Med- 
følelse med  en  Judas,  det  vil  sige  en  Slyngel,  der  sælger  sin 
Herre  og  Mester  for  30  Sølvpenninge.    De  tvinge  ikke  saaledes 
statistisk  det  enkelte  Menneske.    Lad  mig  tydeliggøre  min  Mening 
med  en  Analogi:    Et  Par  Jernbaneskinner  ere  kun  brugelige, 
ifald  de  bestandig  holde  samme  Afstand   fra  hverandre;   men 
maaler  man   nøjagtigt  et  hvilketsomhelst  Par,    vil   man   ikke 
desmindre  finde  en  Mængde  Punkter,  der  fjærne  sig  mere,  en 
Mængde   andre,    der   fjærne   sig   mindre   fra    hinanden,    end 
Regelen  byder;    og   ligefuldt   udslettes   i   det   Hele   og   Store 
alle  disse  Afvigelser  som  intetbetydende.    De  opveje  hverandre. 
I^en  herskende   Lov    er   som    den   normerede   nødvendige  Af- 
stand, Individerne  ere  som  de  utallige  afvigende  Punkter,  og 
Loven   formaar    at    realisere    sin   Nødvendighed   paa   engang 
gennem  og  trods  alle  disse  uberegnelige  og  udenfor  Loven 

faldende  Afvigelser.  At  finde  Nødvendigheden  realiseret  paa 
ethvert  Punkt,  den  historiske  Nødvendighed  altsaa  i  Individets 
enkelte  Viljeshandling,  det  er  Forsynstroen  forbeholdt. 

Den  Omstændighed,  om  man  kan  gaa  ind  paa  den  i 
„Kejser  og  Galilæer"  udviklede  Determinisme,  er  lykkeligvis  dog 
kun  af  ringe  Vægt  med  Hensyn  til  Nydelsen  af  det  Skønne 
og  Dybe  i  Ibsens  Bog.  Hans  Styrke  og  Originalitet  ligger  i 
det  Psykologiske  og  ikke  i  Løsningen  af  metafysiske  Pro- 
blemer. Stykkets  psykologiske  Grundanskuelse  er  den,  at  det 
er  Modgang  og  Lidelse,  der  gør  en  Lære  til  en  Aandsmagt 
og  dens  Disciple  til  Helte,  at  kun  den  Lære  har  indre  Værdi, 
som  er  istand  til  at  inspirere  Martyrer,  og  at  den  Lære 
sikkert  er  uden  Livskraft,  for  hvilken  Ingen  mere  vil  vove 
Noget.  Stykket  er  gennemtrængt  af  den  dybeste  Respekt 
for  det  at  ville  lide  for  sin  Tro  eller  sin  Overbevisning  og 
af  en  dyb  Foragt  for  den  „Visdom",  for  hvilken  Ingen  vil 
sætte  en  Finger  paa  Spil.  Det  fremstiller  den  kæmpende 
Kirke  under  Julian  som  besjælet  af  en  saadan  levende  Tro 
og  den  hedenske  Filosofi  paa  hans  Tid  som  en  saadan  død 
Visdom. 

Er  nu  end  Martyrlidenskaben  i  og  for  sig  ingenlunde 
noget  afgørende  Vidnesbyrd  for  Sandheden  af  den  Sag,  hvilken 
OfiEeret  bringes  —  Mormonerne  have  i  vore  Dage  vist  den  i 
højeste  Grad  —  saa  er  det  dog  ganske  vist  et  stort  Vidnes- 
byrd om  en  Sags  ringe  historiske  Kraft  til  en  given  Tid, 
hvis  Ingen  vil  sætte  sin  Eksistens  ind  paa  den.  Ibsens 
psykologiske  for  den  nordiske  Tænkemaade  saa  ejendommelige 
Kraftmaaler  for  Sandheden  har  derfor  en  afgjort  Berettigelse. 

Ved  den  Prøve,  han  anstiller,  staar  den  hedenske  „Visdom" 
sig  meget  slet.  Vor  dansk-norske  Poesi  har  nu  engang  ikke  noget 
godt  Øje  til  græsk  Visdom.  Som  i  Paludan-MiiUers  „Kaianus" 
en  Epoke,  der  frembringer  en  Aristoteles,  kun  er  repræsenteret 
af  filosofiske  Svaghoveder  og  Snyltegæster,  saaledes  er  i  Ibsens 
„Kejser  og  Galilæer"  en  Tidsalder,  der  kulminerer  i  en  Hypatia, 
repræsenteret  ved  filosofiske  Frasemagere  og  Styverfængere  af 
den  laveste  Art.  I  Modsætning  til  den  er  saa  til  Gengæld 
Datidens  Kristendom  opfattet  og  tegnet  med  sandt  Geni. 
Dens  Lidenskab,  dens  vilde  Begejstring,  dens  fanatiske  og 
sekteriske  Karakter,  dens  Livsforagt  og  glødende  Mod,  Alt 
dette  staar  skarpt  og  ægte  historisk.  Man  ser  den  nye  Reli- 
gion sprudle  uimodstaaelig  frem  af  uudgrundelige  indre  Kilder. 
Man  føler  at  den  maa  sejre,  at  ingen  Magt  paa  Jorden  kan 
hæmme   den   eller   forhindre   den   fra  at   bryde   sig   sin  Vej. 

Hvorfor,  fordi  den  er  Sandheden?  Fordi  den  da  var  Sand- 
heden svarer  Ibsens  Værk.  At  ogsaa  dens  Sandhed  kun  var 
relativ,  er  saa  i  Digtet  let  antydet  ved  Mystikerens  Spaadom 
om  det  „tredje"  Rige,  der  vil  sammensmelte  den  helleniske 
og  den  jødiske  Aand.  Dette  tredje  Rige  staar  her  omtrent 
paa  samme  Maade  utydeligt  i  Baggrunden  som  hin  „Deus 
caritatis",  der  slutter  „Brand".  ^ 

Bet  hele  store  Digt  er  skrevet  i  Prosa,  Dialogen  levende, 
bevæget,  fuld  af  dramatisk  Kraft  og  Ild.  Det  Maal,  mod 
hvilket  Ibsen  her  har  styret,  er  øjensynlig  det  fuldkomment 
Livagtige.  Han  har  villet,  at  man  skal  kunne  tro,  det 
har  gaaet  saaledes  til.  Dette  Maal  har  han  naaet.  Alle 
Dialogens  individuelle  Forskelligheder  beherskes  af  en  Tids- 
farve,  saa  klar  og  sand,  at  Scenerne  mangen  Gang  synes  at 
foregaa  for  Ens  Øjne.  Hvor  Kejseren  bevæger  sig  henimod 
Kirken,  hvor  Helena  røber  sin  Hemmelighed  i  Vanvid,  hvor 
Julian  lader  sig  kaare  af  Kejserens  Tropper  og  fremfor  Alt, 
hvor  han  efter  Ofringen  i  Slutningen  af  første  Del  stiger  op 
i  Dagslyset,  og  Fadervor  som  i  en  ophøjet  Vekselsang  mødes 
med  hans  og  hans  Venners  Udbrud,  paa  saadanne  Steder  er 
det  En,  som  saa'  man  Handlingen  foregaa  for  sine  Øjne,  og 
Ibsen  har  aldrig  naaet  større  Virkning,  næppe  nogensinde 
nogen  saa  stor.  I  den  sidstnævnte  Scene*,  hvor  saa  at  sige 
Stykkets  hele  Pathos  er  sammentrængt  med  fuldendt  Kunst, 
smelter  det  Sublime  og  det  Effektfulde  paa  en  saadan  Maade 
sammen  som  næppe  i  noget  andet  Digterværk  end  Goethes 
Faust,  i  den  Scene,  hvor  Korsangen  i  Kirken  svarer  paa 
Gretchens  Hj  ærteangst  og  Bønner.  Saadanne  Scener  som  de 
nævnte  i  første  Del  eller  i  anden  Del  den  mesterlige  Scene, 
hvor  Julian  fortvivler  over  Dionysosfestens  Udfald,  grave  sig 
for  bestandig  ind  i  Læserens  Erindring,  berige  ham  direkte 
med  aandeligt  Indhold,  levendegøre  ham  Verdenshistorien, 
aabne  ham  Menneskehj  ærtet  og  skænke  ham  samtidigt  en  ren 
æsthetisk  Nydelse  gennem  Beundringen  for  den  Maade,  hvorpaa 
Digterens  Kunst  hos  Ibsen  giver  alt  Det  umiddelbart  gribende 
Magt,  hvad  han  som  psykologisk  Historiker  har  set. 

Totalindtrykket  af  Ibsens  nye  store  Værk  synes  mig  da 
at  være  omtrent  det  samme  som  det  af  „Peer  Gynt".  Det 
er  faldt  af  ypperlige  Ting,  højst  dybsindige,  højst  poetiske; 
men  der  findes  noget  før  Værkets  Slutning  et  Parti  (svarende 
til  4de  Akt  af  „Peer  Gynt"),  hvor  Inspirationen  ikke  har 
fonnaaet  at  beherske  Stoffet.  Paa  dette  Sted  er  det,  som  om 
Digterens    poetiske   Spejl    var  uden  Kviksølv,    havde    mistet 

Evnen  til  med  skarpe  og  rene  Omrids  at  afspejle,  hvad  det 
laa  i  hans  oprindelige  Plan  at  give.  Var  første  Del  bleven 
udgiven  først  som  et  Hele  for  sig,  vilde  man  enstemmig  have 
hævet  den  til  Skyerne.  Et  svagere  Parti  i  aiiden  Del  har 
til  en  vis  Grad  skadet  det  mægtige  Indtryk  af  det  første  helt 
igennem  med  Kæmpehaand  formede  Drama.  Jo  større  Pris 
man  sætter  pa^  en  Digter,  og  jo  mere  man  allerede  skylder 
ham,  des  mere  gaar  man  i  Rette  med  ham,  naar  det  fore- 
kommer En,  at  han  paa  et  afgørende  Punkt  har  skadet  sig 
selv.  Kritiken  kan  ikke  skade  ham.  Den,  der  erindrer, 
hvilken  beskeden  og  ubekendt  Stilling  Ibsen  for  en  halv  Snes 
Aar  siden  indtog  i  det  danske  Publikums  Interesse  og  saa 
har  været  Vidne  til,  med  hvilken  sejerrig  Hast  han  til  Trods 
for  Manges  aabenbare  og  tilslørede  Fjendskab  har  erobret 
sig  den  Plads,  han  nu  indtager,  ved  en  Række  af  storartede 
og  betydningsfulde  Værker,  af  hvilke  hvert  enkelt  købte 
nogle  nye  Fortrin  fremfor  alle  hans  tidligere  Frembringelser 
med  enkelte  svage  og  forfejlede  Partier,  vil  i  det  nye  Dobbelt- 
drama se  Loven  for  hans  Fremgang  stadfæstet.  I  intet  tid- 
ligere Værk  har  han  forstaaet  og  gengivet  Historien  som  her. 

6.  B. 


Jonas  Lie:    Lodsen  og  hans  Hustru. 

Dette  er  en  Historie  om  en  Lods,  som  iHed  sikkert  Øje 
og  ufortrødent  Mod  formaar  at.  frelse  de  i  Havsnød  stedte 
Skibe  ud  af  den  norske  Kysts  farligste  Brændinger,  men 
hverken  véd  at  styre  sig  selv  eller  at  føre  sin  ægteskabelige 
Snække  uskadt  over  de  Skær,    der  true  dens  lykkelige  Fart. 

En  ung  Sømand  ved  Navn  Salve  Kristiansen  elsker  og 
tror  sig  elsket  af  et  fattigt  Pigebarn,  Elisabeth,  hvem  det  er 
hans  Agt  at  lyksaliggøre  med  sin  Haand  ved  Hjemkomsten 
fra  de  lange  Rejser.  Han  køber  allerede  Bryllupsringen  i 
Boston,  dog  da  han  kommer  tilbage  til  Bergen  har  Elisabeth 
rakt  den  Finger,  der  skulde  bære  den,  ja  næsten  den  hele 
Haand  til  en  smuk  og  rig  Søofficer,  med  hvilken  blændende 
Rival  den  ringe  Matros  ikke  vover  at  tage  Kampen  op.  Den 
unge  Pige,  hvis  uerfarne  Sjæl  et  Øjeblik  ikke  har  kunnet 
modstaa  den  ydre  Glans,  der  synes  at  vente  hende  som  den 
højtstaaende  Ynglings  Hustru,  har  alt  forlovet  sig  med  denne, 

da  hun  næsten  i  samme  Time  angrer  at  have  brudt  sit  Ord 
til  Salve,  aner  at  hun  derved  vil  styrte  ham  i  Fordærvelse 
og  fuldstændig  løser  det  nylig  knyttede  Forhold.  Altfor  sent; 
Salve,  der  atter  er  gaaet  tilsøs,  erfarer  vel  langt  fra  Hjemmet 
hendes  Forlovelse,  men  ikke  dens  øjeblikkelige  Ophævelse  og 
styrter  sig  nu  for  at  glemme  ind  i  det  vildeste  Slagsbroderliv. 
Først  mange  Aar  efter  finde  de  to  hinanden  igen,  og  uden 
at  hint  korte  sjælelige  Omslag  hos  Elisabeth  ret  er  blevet 
opklaret  mellem  dem,  indgaa  de  et  Ægteskab,  over  hvilket 
denne  Uklarhed  kommer  til  at  tynge  som  en  Forbandelse, 
der  gør  Salve  mistroisk  overfor  sin  Hustru  og  denne  skjult 
imod  ham,  indtil  den  fra  Begyndelsen  af  kun  lidt  forstyrrede 
Harmoni  ender  i  en  tydelig  Disharmoni.  Da  efter  ti  (!)  Aars 
Forløb  kommer  det  imellem  dem  til  en  fuld  Forklaring, 
Forsoning  og  gensidig  Tilgivelse. 

Digteren  gaar  her  ud  fra,  at  den  rette  og  sande  Kær- 
lighed mellem  Mand  og  Kvinde  kun  eksisterer  som  en  gen- 
sidig ubetinget  Hengivelse,  og  slaar  fast,  at  den  ringeste  Tvivl 
eller  Mistanke,  den  ubetydeligste  Drift  eller  det  svageste  Ønske 
mod  noget  Udenforstaaende  og  Fremmedt,  enhver  partiel 
Sygelighed  øjeblikkelig  breder  sig  som  en  fortærende  Gift  ud 
over  det  hele  Forhold.  Eros  maa  ikke  være  blind,  klart 
skal  den  Elskedes  indre  Væsen  ligge  for  Elskerens  Øje. 
De  forenede  Sjæle  skulle  paa  ethvert  Punkt  gribe  ind  i  hin- 
anden som  to  mekaniske  Hjul,  ved  hvis  mindste  Forstyrrelse 
al  Bevægelse  standser.  Denne  Opfattelse  af  Elskoven  som 
en  saa  enevældig  og  selvherskerisk  Naturmagt,  at  den  ingen- 
somhelst  fremmed  Følelse  taaler  ved  Siden  af  sig  og  knækker 
enhver  trodsende  Længsel,  der  modsætter  sig  dens  fuldstændige 
Besættelse  af  Sjælen,  synes  særlig  norsk  —  man  sammenligne 
Bjørnsons  „De  Nygifte"  og  Lauras  Forhold  til  sine  Forældre 
med  Elisabeths  Stilling  til  Omverdenen;  den  bringer  nogen 
Ensidighed  ind  i  den  psykiske  Skildring,  idet  den  ligesom 
udelukker  alle  de  Afskygninger  og  Halvheder  i  Aandslivet, 
om  hvilke  saa  at  sige  hele  den  nyere  Bomanliteratur  drejer 
sig,  men  laaner  til  Gengæld  Karaktererne  en  vis  storladen 
Kraft.  Naar  Federigo  etsteds  med  et  iøvrigt  stilistisk  saa 
fortrinligt  Udtryk  siger  om  Paolina:  „Hun  var  forresten  saa 
mangfoldig",  saa  er  det  egentlig  netop  det,  hun  slet  ikke  er, 
den  onde,  glødende  Spanierinde  er  vel  meget  absolut 
mævel,  ligesom  Elisabeth  har  for  stærk  en  Glorie  om  Hovedet 
til  at  ikke  dens  Straaler  blænde  det  Øje,  der  ønsker  at 
kunne  se  hendes  Skikkelse  ret  levende  for  sig. 

Det  givne  Stof  vilde  maaske   have  egnet  sig  bedre    for 
en  Novelle   end   for   en   længere   Fortælling,    og  Forfatteren 
synes  selv  at  have  følt  det,  naar  han  saa  stærkt  har  bredet 
sig   i  Bogens   forskellige  Episoder  —  til  Gengæld   ere   disse 
ganske  mesterligt  behandlede.    De  oprulle  for  Læserens  Blik 
en   Bække   Søbilleder,    der   svare   til   det   fortrinligste,     det 
norske  Marinemaleri  har  frembragt:  snart  er  det  en  stormfuld 
Nat  ved  Norges   Kyst,    hvor   det  mægtige   Orlogsskib   synes 
redningsløst  fortabt,   hvis  ikke  den  gamle  erfarne  Chef  sæt- 
tende Alt  paa  ét  Kort  overgiver  Boret  i   den   unge  Lodses 
Hænder,  snart  en  Stranding  paa  Jyllands  Vestkyst,  hvor    det 
usle  Koffardifartøj    opsluges   af  Bevlemes   fraadende  Bølger, 
medens  Mandskabet  i  Bedningsbaaden  vugges  til  Land,  snart 
en   Carravaggiosk  Scene   mellem   halvvilde    Søfolk,    hvor    de 
blinkende  Knive  bestemme  den  Stærkeres  Bet.    Ligesom  disse 
Billeder,  fulde  af  et  dramatisk  Liv  og  en  malerisk  Virkning, 
der  for  bestandig  slaar  dem  fast  i  Læserens  Erindring,    aUe 
ere  uhyggelige  og  malte  graat  i  graat,   saaledes  hersker  der 
i  hele  „Lodsen  og  hans  Hustru^'  som  i  Jonas  Lies  tidligere 
Værker  en  mørk  Grundtone,  der  er  melankolsk  uden  at  være 
pessimistisk.      Forfatteren    skriver  under  Indtrykket    af,    at 
Menneskesjælen    bestandig    løber    Fare    for    at    strande    paa 
utallige   Skær,    der    styrte   den  i  Afsind,    Fortvivlelse   eller 
aandelig  Død,    og  peger  mod  fald  Sandhed   i   alle  Forhold 

„E  lascia  pnr  grattar  dov'é  la  rogna.^ 

Dante:  Farad.  XYII.  129. 

Jeg  ser  en  Aand  hjEfjt  over  Tiden  stande, 
Paa  Fortids  Grundsten  har  han  fæstet  Foden, 
Og  op  i  Fremtids  Skytag  naar  hans  Pande. 

Han  vejer  Slægtens  Daad,  naar  den  er  moden. 
Han  véd  den  Brøst,  som  Herskerstammen  dølger, 
Ham  blænder  Kronen  ej,  han  kender  Roden. 

Tilbunds  han  ser  i  Folkehavets  Bølger, 
Og  gennem  Døgnets  Vandfaldskum  og  Lurmen 
Hans  Øje  roligt  Hj ærtestrømmen  følger. 

Han  river  Purpurpj  alterne  fra  Barmen, 
Han  dømmer  Brystets  Guld,  ej  Stjæmens  Straaler, 
Han  vejer  Spiret  ej,  men  prøver  Armen. 

Kald  ham  Guds  Aand,  Bedrifterne  han  maaler, 
Og  Herren  har  betroet  ham  Gengældssværdet 
Og  laant  ham  forud  Vægtens  store  Skaaler. 

Kald  ham  Erindrings  Aand,  han  bygger  Gærdet 
Om  Graven,  som  de  store  Navne  huser, 
Og  rister  Tegn,  mod  Storm  og  Vejrslag  hærdet. 

Men  kald  ham  ogsaa  Glemsels  Aand,  han  knuser 
Formastelsen  og  styrter  den  i  Havet, 
En  Boble  stiger  —  fremad  Bølgen  bruser. 

Kald  ham  din  Aand,  du  Folk,  som  nys  begraved 
Med  bitter  Sorg  et  ædelt  Fortidsminde, 
Og  saa'  din  Skændsel  bleg,  men  end  ej  avet! 

Kald  ham  din  Aand;  thi  hvad  der  dybest  inde 
Af  Sorg  og  Harm  har  rørt  sig  i  dit  Hjærte, 
Det  har  han  tordnet  ud  for  alle  Vinde. 

Haard  er  hans  Røst  og  volder  Øret  Smerte; 
Det  maa  saa  være  —  Aandens  Ord  er  Flammer 
Og  ulmer  ikke  som  en  døsig  Kærte. 

De  lave  Hytter  ej  hans  Vrede  rammer; 
Men  naar  han  slaar,  da  er  det  Magtens  Tempel, 
Der  synker  under  Vægten  af  hans  Hammer. 

Hans  Slag  er  Ærens  eller  Skammens  Stempel, 
Det  er  ej  nogen  Leg  af  Barnehænder, 
Men  Dommens  Tegn,  der  præges  til  Eksempel. 

Nys  har  han  talt  et  Ord  af  Ild,  det  brænder 
Endnu  i  Asken  af  de  sjunkne  Sale, 
Hvorhen  hvert  Blik  i  Danmark  tungt  sig  vender. 

Hvo  tyder  klart  den  stærke  Hævners  Tale? 
End  skjules  Flammeskriften  halvt  af  Røgen, 
Men  hvad  jeg  skuet  har,  det  vil  jeg  male. 


Sneklædt  i  Vinternatten  lyste  Bøgen, 
Og  som  en  Gravkrans  laa  de  hvide  Lunde, 
Og  Alt  var  tyst,  kun  Eavnen  skreg  og  Høgen. 

Tungsindig  syntes  Borgen  selv  at  blunde, 
Mens  om  dens  Taam  og  Kobbertagets  Plader 
De  kolde  Stjærner  Dødninglinet  spunde. 

Hvert  Lys  var  slukket  i  de  snævre  Gader, 
Hvor  Hus  ved  Hus  om  Slottets  Fod  laa  sanket, 
Lig  Børneflokken  om  den  stærke  Fader. 

En  sildig  Gæst  endnu  paa  Porten  banked, 
Han  lodes  ind.  Alting  blev  atter  stille. 
Og  op  og  ned  Drabanterne  kun  vanked. 

Da  faldt  med  et,  retsom  det  dages  vilde. 
Et  Lys  fraoven  paa  den  frosne  Vove, 
Paa  Tag  og  Taam  og  Murens  røde  Pille. 

Høj  stod  han  i  de  snebedækte  Skove, 

Hin  Vældige,  som  Herren  stundom  sender 

Med  Dommens  Varselstegn  til  dem,  der  sove. 

Han  holdt  et  draget  Sværd  i  sine  Hænder, 
Et  sælsomt  Daggryskær  udgik  £ra  Staalet, 
Blegt,  som  en  Stjæmes  Lys,  naar  Natten  ender. 

Tungsindigt,  alvorsfuldt  hans  Øje  straaled, 
Lnens  han  læned  sig  til  Sværdets  Fæste, 
Ej  mødig,  men  som  Den,  der  staar  ved  Maalet. 

Alt  stille  var,  kun  Nattevinden  blæste; 
Og  Aandens  Blik  henover  Slottet  svæved. 
Som  var  dets  Mur  en  gammel  Skrift,  han  læste. 

Derpaa  sin  Røst  i  Stilheden  han  hæved. 
Da  f6r  et  Skær  lig  Gysning  over  Borgen, 
Det  var  som  blegned  Stenene  og  bæved. 

„Jeg  mindes.  Kongeborg!  din  Fødselsmorgen, 
Da  du  steg  nyfødt  af  de  mørke  Vande, 
Djærv  som  en  Daad,  der  bryder  gennem  Sotgen. 

Jagthornet  klang  fra  skovbedækte  Strande, 
Mens  Riddersalen  fyldte  sig  med  Gæster, 
Der  strømmed  hid  fra  Danmarks  Ør  og  Lande. 

Men  her  paa  Bakken,  hvor  min  Fod  sig  fæster, 
Stod  glad  og  gæv,  med  Øjet  vendt  mod  Slottet, 
Foran  sit  Værk  den  kongelige  Mester, 

Han  ene  var;  kun  Skovens  Fugle  skotted 
Til  Herskeren,  der  stod,  hvor  Løvet  skygged, 
Og  talte  højt,  med  Heltepanden  blottet: 

Guds  Fred  med  dig,  mit  Hus,  som  jeg  har  bygget! 
Stand  i  hans  Varetægt  og  stærke  Værge, 
Lig  Danmarks  Hus,  forvaret  og  betrygget! 


Mod  aabent  Stormløb  skal  I  vel  Jer  bjærge, 
Thi  der  er  dygtigt  Tømmer  i  Jer  begge; 
Blot  ingen  Fjender  bagved  Muren  hærge. 

Guds  Fred  med  dig,  mit  Hus !     Som  Mast  i  Snække, 
Jeg  planted  dig  i  Sø;  Gud  Herren  unde 
Dig  Styrismænd,  forstandige  og  kække! 

Hold  Danmarks  Skjold,  naar  mine  Øjne  blunde. 
Rent  i  din  Hal  —  jeg  har.  Gud  være  lovet! 
Kun  plettet  det  med  Blodet  af  min  Vunde. 

Lad  Ærens  fejre  Træ  ej  vorde  skovet. 
Men  vogt  det  som  din  Borggaards  bedste  Smykke, 
Da  skal  du  stande  fast,  naar  jeg  har  sovet 

Aarhundreder  i  Kongegravens  Skygge, 
Og  minde  Folket  om  et  ærligt  Hjærtei, 
Som  slog  for-  Danmarks  Hæder  og  dets  Lykke. 

Men  kommer  der  en  Dag  —  og  Tankens  Smerte 
Gik  Ug  en  Sky  henover  Kongens  Miner  — 
Da  Løgn  og  Lavhed,  som  en  sodet  Kærte, 

Besudler  frækt  dit  Skjold,  og  Skændslen  triner. 
Vellystig  nøgen  under  Purpurkaaben, 
Højt  i  din  Hal  —  da  synk.  Slot,  i  Ruiner! 

Knus  Lasten  i  dit  Fald,  drøn  som  en  Raaben, 
Der  vækker  Søvnen  og  forfærder  Brøden, 
Brænd  Pletten  ud  af  Danmarks  Riges  Vaaben  — 

Da  vier  jeg  dig  selv  til  Flammedøden!"" 
Saa  talte  Kongen,  harmfuldt  Øjet  lyned. 
Og  paa  hans  Kinder  brændte  Vredesgløden. 

Han  trykked  fast  Baretten  over  Brynet 
Og  vendte  sig  til  Gang,  som  for  at  bryde 
De  mørke  Drømmes  Ring  og  Tankesynet. 

Da  hørte  han  med  et  Slotsklokken  lyde 
Til  Aftensang,  de  dybe  Toner  svømmed 
Saa  roligt  over  Sø,  som  Svaner  flyde. 

Og  milde  Tanker  til  hans  Hjærte  strømmed; 
Han  skued  vidt  fra  Bakken,  hvor  han  dvæled, 
Udover  Skovene,  der  Søen  sømmed, 

Og  over  Mark  og  Eng,  som  fredbesjælet 
I  Aftenvinden  slumrende  sig  svaled; 
Og  atter  blotted  Panden  han  og  mæled: 

„„Min  Herre  og  min  Gud!  hvad  jeg  har  talet. 
Glem  eller  mindes  det,  som  bedst  dig  tykkes. 
Lad  kun  mit  Rige  være  dig  befalet! 

Knus  disse  Hænders  Yærk,  som  du  lod  lykkes. 
Slet  ud  mit  Navn,  hvis  det  er  saa  din  Vilje  — 
Lad  Danmarks  Hus  kun  stærkt  og  varigt  bygges! 

Velsign  det,  Gud!  fra  Højenloft  til  Tilje 
Med  kække  Mænd,  lig  Skud  af  Egestammen, 
Og  Kvinder  lig  Blufærdighedens  Lilje! 

Lad  Folk  og  Konge  trofast  holde  sammen, 
Lad  ej  den  ene  blues  ved  den  anden, 
Men  begge  vorde  Danmarks  Hæder  —  Amen!"" 

Med  denne  Bøn  gik  Kongen  bort  fra  Stranden; 
Men  Lund  og  Sø  og  Slot  har  gemt  i  Tiden 
Den  gamle  Drots  Velsignen  og  Forbanden. 

De  mørke  Mure  have  hvisket  siden 
Hans  Alvorsord  til  mangen  Sjæl  og  rystet 
Slægt  efter  Slægt,  som  hviler  nu  fra  Striden. 

Og  Søen  og  den  grønne  Skov  har  trøstet 
Med  Genlyd  af  hans  Bøn  i  Aftnens  Svale, 
Opløftet  Tanken  tidt  og  frigjort  Brystet. 

Men  endnu  En  har  lyttet  til  hans  Tale 
Og  gemt  hans  Ord,  de  milde  som  de  strænge, 
Lig  Frøkom  hist  i  Evighedens  Dale. 

Velsignelsen  har  baaret  Frugter  længe. 
Nu  kommer  Straffens  Tid  med  Sorg  og  Sone, 
Nu  ses  der  Frugt  paa  Vredestræet  hænge. 

Saa  taler  Han,  som  klæder  Magtens  Trone: 
En  Orm  har  hulet  ud  den  stærke  Stamme, 
En  Rovfugls  Yngel  bygger  i  dens  Krone. 

Men  jeg  vil  hugge  Træet  om  og  ramme 
Formastelsen  med  Slaget  af  min  Vrede ; 
Thi  hvo  som  Gnister  saar,  skal  høste  Flamme!" 

Og  langsomt  løfted  Englen  nu  det  brede, 
Isblanke  Sværd  mod  Slottet  op  og  mæled: 
„Den  Mægtige  har  dømt  dig,  gør  dig  redel" 

Da  faldt  igen,  som  Borgen  var  besjælet, 
Et  Skær,  lig  Gysning,  paa  de  røde  Mure, 
Mens  Aanden  tavs,  med  Sværdet  udstrakt,  dvæled. 

Og  ud  fra  Hj  altet,  langs  den  blanke  Skure, 
F6r  knitrende  et  Lyn  henover  Voven, 
Midt  ind  i  Slottet,  gennem  Stenens  Fure. 

Da  løfted  Englen  tavs  sit  Blik  modoven. 
Som  for  at  sige:  Gud,  sket  er  din  Vilje! 
Og  vendte  sig  til  Gang  og  svandt  bag  Skoven. 

Men  Morgnen  saa'  Guds  Vredes  Flammelilje 
Udfolde  sig  paa  Kongeborgens  Tinde, 
Og  Aftnen  saa'  det  dømte  Slot  paa  Tilje 

Forvandlet  til  en  Grushob  og  et  Minde. 

Chr.  K.  F.  Idbech. 


Aabent  Brev 

til 

Hl.  Professor,  Sr.  S.  N.  Clausen. 


Højærværdige  Hr.  Professor! 

I  Deres  nylig  udkomne  Skrift  „Om  teologiske  Fakul- 
teter"' viser  De  mig  den  Opmærksomhed  at  formode,  at 
jeg  maaske  ikke  vil  være  „upaavirkelig  overfor  en  Alvors- 
stemme  fra  ældre  Mændj  som  have  en  Livserfaring  at 
tage  paa  Raad  med^.  Denne  Formodning  vilde  uden 
Tvivl  være  bleven  forvandlet  til  fuldstændig  Vished,  hvis 
det  havde  staaet  klart  for  Dem,  hvor  gammel  jeg  er. 
Jeg  hører  ikke,  som  De  antager,  til  de  yngre  akademiske 
Borgere.  Snart  tretten  Aar  ere  henrundne,  siden  jeg  tog 
den  teologiske  Eksamen,  og  jeg  er  nu  omtrent  to  Aar 
ældre,  end  De  var,  da  De  som  moden  Mand  optraadte 
som  den  rationaliserende  Teologis  officielle  Repræsentant 
i  Danmark.  Mine  Udtalelser  faa  derfor  kun  en  lidet 
fyldestgørende  Belysning,  naar  De  i  Anledning  af  dem  taler 
om  „tmgdommelig  ustyrlige  Beformere  i  Norden** ;  de  ere 
nemhg  Frugten  af  en  mangeaarig  Prøvelse,  der  netop  paa 
Grund  af  mine  ejendommelige  Forhold  nødvendigvis  har 
maattet  være  af  en  særdeles  omhyggelig  Beskaffenhed.  Da 
jeg  for  tre  Aar  siden  begyndte  at  angribe  Kirkens  Lære, 
vidste  jeg  fuldt  vel,  at  jeg  derved  vilde  saare  Mange,  paa  hvis 
velviUige  Omdømme  jeg  sætter  Pris ;  jeg  vidste  derhos,  at, 

hvad  jeg  foretog  mig,  ikke  betød  Mindre,  end  at  jeg  for 
bestandig  lukkede  mig  ude  fra  de  Virksomheder,  hvortil 
de  teologiske  Kandidater  have  Adgang.  Skridt,  der  gribe 
saa  dybt  ind  i  de  personlige  Livsforhold,  foretages  sandelig 
ikke  uden  den  modneste  Overvejelse.  De  Hensyn,  som 
bød  mig  at  tie,  vare  saa  mange,  at  jeg  tilvisse  havde 
undladt  at  tale,  hvis  jeg  havde  fundet  det  forsvarUgt  at 
beholde  min  Overbevisning  for  mig  selv. 

Som  sagt:  jeg  har  prøvet,  og  jeg  har  prøvet  længe. 
Men  naar  min  alderstegne  Lærer  lægger  mig  paa  Hjærte, 
at  det  Resultat,  hvortil  jeg  er  kommen,  bærer  Umoden- 
hedens Mærke,  saa  følger  det  af  sig  selv,  at  jeg  skynder 
mig  at  prøve  om  igen.  Jeg  har  gentagne  Gange  læst 
Deres  Skrift;  Punkt  for  Punkt  har  jeg  overvejet  de  Ind- 
sigelser, som  De  fremfører.  Men  det  er  desværre  bleven 
uden  Frugt;  min  Overbevismng  er  endnu  urokket  den 
samme  som  tilforn.  Thi  hvor  paavirkelig  jeg  end  er 
overfor  en  Alvorsstemme  fra  ældre  Mænd,  saa  maa  jeg 
dog  tilstaa,  at  jeg  er  af  en  altfor  protestantisk  Natur 
til,  at  jeg  uden  videre  kan  bøje  mig  for  de  Ældre,  fordi 
de  ere  sfeldre;  jeg  formaar  kun  at  give  dem  min  Sam- 
stemning under  den  Forudsætning,  at  de  støtte  deres 
Kendelse  paa  vægtige  Grunde.  Dét  være  nu  langt  fra 
mig  at  nægte,  at  De  fremfører  Grunde;  men  det  fore- 
kommer mig,  at,  naar  De  overhovedet  vilde  tage  Hensyn 
til  mig,  saa  havde  jeg  et  billigt  Krav  paa  en  omstænde- 
ligere Imødegaaelse.  Jeg  har  ikke  indskrænket  mig  til 
i  al  Almindelighed  at  paastaa,  at  det,  som  læres  i  det 
teologiske  Fakultet,  forkastes  af  de  øvrige;  jeg  har  ved 
Belysning  af  de  enkelte  Punkter,  hvor  der  kan  være  Tale 
om  et  Sammenstød,  søgt  at  paavise,  at  der  faktisk  finder 
en  uløselig  Modsigelse  Sted.  Herimod  stiller  De  den 
Forsikring,  „at  just  fordi  disse  Modsætninger  Tcv/n  ere 
forholdsvist,  lade  de  sig  ved  ret  Begrænsning  udj{evne  og 
forlige.^  Men  i  Stedet  for  nu,  som  jeg  maatte  vente,  at 
gendrive  min  Bevisførelse  ved  i  det  Enkelte  at  godtgøre, 

at  det  virkelig  er  muligt  ved  en  ret  Begrænsning  at  til- 
vejebringe en  Udjævning  og  Forligelse,  nøjes  De  med  at 
give  en  almindelig  Skildring  af  den  rette  Begrænsning, 
hvorpaa  Fakulteterne  bør  beflitte  sig.  Jeg  kan  ikke 
skønne  rettere,  end  at  De  derved  omgaar  Sagens  egent- 
lige Kærne.  Almindelige  Formler  forslaa  ikke,  da  Vanske- 
lighederne netop  først  vise  sig,  naar  disse  Formler  skulle 
bringes  til  Anvendelse  i  enkelte  bestemte  Tilfælde. 

Kølge  Deres  Anskuelse   vil   Freden   mellem  Fakul- 
teterne være  vel  betrygget,  saafremt  de  profane  Viden- 
skabsmænd anerkende  Miraklets  Muligbed,   og  saafremt 
man  for  Teologernes  Vedkommende   opgiver  den  Fore- 
stilling,  „at  den  evang.  protest.  Teologi  skal  være  umder- 
given  de  sanme   Vilkaar  som  den  romersk-JcatolsJce ,  sJcal 
være  hunden  til  Bogstavet  i  de  symbolske  Skrifter  med 
samme  Absoluthed,  som  det  hist  er  Tilfældet  med  Triden- 
tiner-Konciliets  Dekreter  ^  med  Pavebuller  og  økumeniske 
Konciliebestemmelser.^      Spørgsmaalet  er  nu,    om   disse 
Fredsbetingelser   ere    tilstrækkelige   og   mulige.      Hvad 
Dyrkerne  af  de  profane  Videnskaber  angaar,  mener  De, 
„a<  der  er  stor  Grund  til  at  tvivle  om,  at  de  besindige 
blandt  dem  —  saadanne,   som  skulde  ku/n/ne  gælde  som 
virkelige  Repræsentanter  for  Videnskaberne  —  skulle  driste 
sig  til  ligefrem  og  ubetinget  at  ruegte  Underets  Mulighed.^ 
Ja^  hvis  man  fastholder,  at  —  for  at  bruge  en  Udtalelse 
af  Deres    „Christelig   Troslære"    (S.   39)   —    „  Ureder ets 
Væsen,  betragtet  fra  sin  Naturside,  i  Forhold  tU  Natur- 
livet og  dets  Love,  ikke  er  Unatur,  Modsætning  til  Natur- 
livets  Qrtmdlove,  men  Overnaturlighed,  Naturlivet  paa  et 
højere  Trin,  hvor  efter  en  fuldJeomnere  Verdensorganismes 
Love  den  hemmelighedsfulde  Enhed  af  Aand  og  Legem, 
af  det  Ethiske  og  det  Fysiske  kommer  til  Syne  paa  et 
enkelt  Punkt^,  —  saa  turde  jeg  være  højlig  tilbøjelig  til 
at  give   Dem   Eet.      Thi    saaledes   forstaaet   udtrykker 
Mirakeltroen,  naar  Alt  kommer  til  Alt,  ikke  Andet  end 
dette,  at  der  gives  højere  Kræfter  i  Tilværelsen  end  de 

rent  mekaniske  og  fysiske,  at  der  bagved  de  fysiske  Fæ- 
nomener ligger  en  højere  Tingenes  Orden,  et  inteUigent 
Princip,  som  styrer  og  leder  det  Helej  og  som  gennem 
sin  Ledelse  ofte  bevirker,  at  det  bliver  virkeligt,   som  i 
vore  Øjne  er  det  Usandsynligste.   En  saadan  Betragtnings- 
maade  kan  kun   y,ligefrem  og  vbetinget^  protesteres  af 
dem,   som  rent  ud  bekende  sig  til  den  materialistiske 
Livsanskuelse,  og  disse  ere  vistnok  afgjort  i  Mindretal. 
Men  hermed  er  Sagen  ingenlunde  klaret.    I  det  teologiske 
Fakultet  tales  der  nemlig  ikke  alene  om  mulige,  men 
ogsaa  om  virkelige  Undere;    det  gaar  bestandig  ud  fra 
den   Forudsætning,   at   de   Undere,   som  omtales  i  det 
gamle  og  nye  Testamente,  —  om  ikke  allesanamen,   saa 
dog  de  vigtigste  af  dem  —  ere  at  betragte  som  tilfor- 
ladelige,  historiske  Begivenheder.     Naar  denne  Forud- 
sætning for  Alvor  gøres  gældende,   bryder  Krigen  ud. 
Det  hjælper  kun  lidet,  om  man  med  Hensyn  til  de  bibelske 
Mirakler  indskærper,  at  der  er  flere  Ting  mellem  Himmel 
og  Jord,  end  vi  drømme  om,  at  det  ikke  er  givet  nogen 
Dødelig  at  beregne   alle  de    guddommelige '  Muligheder. 
Thi  om  disse  Mirakler  gælder  ikke  alene,   at  de  ligge 
udenfor  al  Erfaring,  men  at  de  ere  diametralt  modsatte 
den  Erfaring,  hvoraf  vi  ere  i  Besiddelse.    Det  er  f.  Eks. 
en  Erfaringssag,  at  intet  Menneske  kommer  til  Verden, 
uden  at  han  lige  saa  vel  har  en  menneskelig  Fader  som 
en  menneskelig  Moder.   Det  er  fremdeles  en  Kendsgerning, 
at  hvis  et  Menneske  giver  sig  til  at  vandre  ud  paa  Havet, 
saa  synker  han  til  Bunds.    Paa  disse  og  lignende  Kends- 
gerninger er  det,  at  den  hele  Naturvidenskab  hviler.   Er 
det  muligt,  at  der  kan  foregaa  akkurat  det  Omvendte  af 
disse   Kendsgerninger,   da   styrter  hele   det   System  af 
videnskabelige  Love,  som  vi  derpaa  have  opført,  sammen 
i  Kaos,  ganske  paa  samme  Maade,  som  der  vilde  være 
slaaet  en  Streg  over  den  hele  Mathematik,  hvis  det  for- 
holdt sig  saa,   at  2-f  2  engang  imellem,   om  end  kun 
yderst  sjældent,  kan  være  =  5.    At  forlange,  at  Natur- 

forskeren  skal  anerkende  de  bibelske  Miraklers  Mulighed, 
er  derfor  Et  med  at  forlange ,  at  han  skal  gøre  en  Til- 
staaelse,  som  knuser  hele  hans  Stræben.  Enhver  sand 
Videnskabsmand  indrømmer  gæme,  at  hans  Viden  er 
saare  begrænset,  at,  hyis  han  oversaa  Tilværelsen  fra  et 
højere  Standpunkt,  saa  vilde  Meget,  som  nu  tykkes  ham 
højst  usandsynligt,  staa  for  ham  som  særdeles  muligt. 
Men  han  kan  aldrig  indrømme,  at  den  lavere  Viden,  som 
han  har  opnaaet,  totalt  kan  omstyrtes,  uden  med  det 
Samme  at  bringe  en  Tvivl  ind  i  sin  Sjæl,  som  gør  al 
Videnskabelighed  umulig.  Hvem  kan  føle  Drift  til  at 
forske,  hvem  kan  glæde  sig  over  Studiernes  Gerning, 
hvis  han  hele  Tiden  skal  sige  til  sig  selv,  at  det  er 
muligt,' at  de  Love,  som  han  efter  den  omhyggeligste 
Prøvelse  har  fundet  mest  uforanderlige,  ikke  ere  mere 
holdbare,  end  at  der  kan  ske  just  de  Begivenheder,  som 
ifølge  disse  Love  ere  udelukkede?  Og,  det  er  ikke  blot 
Naturforskeren,  som  tager  Anstød  af  de  bibelske  Mirakler. 
Bet  gaar  den  historiske  Kritiker  paa  samme  Maade. 
Hvis  Vand  kan  forvandles  til  Vin,  hvis  flere  tusinde 
Mennesker  kunne  bespises  med  nogle  faa  Brød,  hvis  et 
Menneske  paa  synlig  Vis  kan  fare  til  Himmels,  —  hvad 
er  da  ikke  muligt?  hvorledes  bærer  Kritikeren  sig  da  ad 
med  at  sætte  Grænsen  mellem  de  falske  og  de  sande 
Muligheder?  Naar  Talen  er  om  de  buddhistiske  Undere, 
om  de  katholske  Helgenlegender  eller  om  de  Mirakler, 
som  nu  siges  at  foregaa  i  den  katholske  Kirke,  saa  finder 
Teologien  det  i  sin  Orden,  at  han  ikke  betragter  dem 
med  et  skeptisk  Blik,  men  rask  og  frejdigt  forkaster  dem. 
Men  hvorfra  henter  han  sin  Berettigelse  til  denne  For- 
kastelse, naar  han  antager  Muligheden  af  andre  Begiven- 
heder, som  ere  aldeles  sideordnede  med  dem?  Hvis 
Videnskaben  i  den  ene  Slags  Tilfælde  kan  gøre  tilforladelig 
Rede  for,  hvordan  det  gaar  til,  at  slige  Forestillinger 
opstaa  og  blive  gangbare,  uagtet  de  ingen  solid  Virke- 
lighed have  at  støtte  sig  til,  med  hvilken  Ret  kan  man 

da   undlade   at   gøre  den  selysamme  Metode    gældende 
ligeoverfor  de  bibelske  Mirakler?    Imod  Gyldigheden  af 
den  Udvikling,  som  jeg  her  har  givet,  imod  Sandheden 
af  ,den  Paastand,    at  Modsætningen   mellem   Teologien 
og  de  andre  Videnskaber  ikke  er  relativ,  men  absolut, 
ligger   det  nær   at  indvende,  at  Fakulteterne  ved  vort 
Universitet  tilsyneladende  leve  i  den  bedste  Forstaaelse, 
at  der  i  de  øvrige  Fakulteter  kun  er  to  Mænd,  nemlig 
begge  de  filosofiske  Professorer,   som  angribe  Teologien, 
og  at  det  med  den  ene  af  disse,  Hr.  Professor  R.  Nielsen, 
ovenikøbet  forholder  sig  paa  den  besynderlige  Maade,  at 
han  med  Hensyn  til  Spørgsmaalet  om  Miraklerne  er  ganske 
enig  med  Teologerne.     Denne  Indvending  taber  allerede 
en  Del  af  sit  Værd,  naar  man  fra  Danmark  ser  hen  til 
hele  Evropa.    Den  Fred,  som  hersker  her,  synes  at  være 
ejendommelig  for  os;  de  fleste  andre  Steder  er  Forholdet 
mellem  den  officielle  Teologi  og  de  eksakte  Videnskaber 
at  bestemme  som  en  aabenbar  Krigstilstand.    Rent  bortset 
herfra  vilde  Indvendingen  kun  have  Betydning,  hvis  man 
af  hin  Tavshed  turde  slutte,  „at  de  øvrige  Fakulteter  vilde 
betragte   Udskillelsen   af  det  teologiske  Fakultet  som  en 
Lemlæstelse   af   Universitetet^      Deres   Højærværdighed 
nærer  i  saa  Henseende  ingen  Tvivl.    Men  hvor  stort  end 
Deres  Kendskab  er  til  Universitetets  Lærere,    saa  kan 
jeg,   indtil  Vedkommende  selv  ytre  sig,  ikke  Andet  end 
anse  mig  for  højlig  berettiget  til  at  betvivle  det.     Tavs- 
heden kan  have  mange  andre  Aarsager.     De  kalder  det 
i  Slutningen  af  Deres  Skrift  for  „et  mærkeligt  Tidstegn, 
at  mit  Foredrag   om   det  teologiske  Fakultet  har  kunnet 
udgives  uden  hos  de,  langt  ovet*  et  Antal  af  1000,  nur 
værende  og  vordende   Gejstlige  at  fremkalde  nogen  Ind- 
sigelse, hvortil  det  i  høj  Grad  opfordrer  ved  den  selvtilUds- 
fulde  Tone,  hvori  Paasta/ndene  fremføres,^    Lige  saa  lidt 
som  jeg    af   den  Omstændighed,   at   Gejstligheden  paa 
ganske  enkelte  Undtagelser  nær  har  undladt  at  tage  til 
Genmæle,  har  anset  mig  for  berettiget  til  at  slutte,  at 

den  er  enig  med  mig,  lige  saa  lidt  føler  jeg  mig  forpligtet 
til  i  de  eksakte  Videnskabsmænds  Tavshed  at  se  et  Vidnes- 
byrd om,  at  jeg  befinder  mig  i  Uenighed  med  dem.  Saa- 
længe  der  ikke  foreligger  udtrykkelige  Erklæringer  i  modsat 
Retning,  foretrækker  jeg  at  betragte  det  som  et  mærkeligt 
Tidstegn,  at  de  ikke  gøre  Indsigelse  mod  det  teologiske 
Fakultet,  uagtet  det  i  høj  Grad  opfordrer  dertil  ved  den 
sikre  Tone,  hvori  det  fremfører  sine  Paastande. 

Men  kunde  det  ikke  tænkes,    at  det  teologiske  Fa- 
kultet maatte  være  villigt  til  at  gøre  saadanne  Indrøm- 
melser, at  de  øvrige  Fakulteter  mistede  al  Anledning  til 
at  protestere  mod  dets  Tilværelse?    Man  fristes  et  Øje- 
blik til  at  tro  det,  naar  man  ser,  hvor  varmt  De  i  Deres 
Skrift  indskærper,  at  det  vilde  være  en  fuldkommen  Løs- 
sigelse  fra  Keformationens  Grundtanker,    dersom  Teolo- 
gien i  den  evangelisk-protestantiske  Kirke  blev  under- 
kastet  det    samme  Autoritetssystem  som    den   romersk- 
katolske Teologi.      Det  er  imidlertid  en  bekendt  Ting, 
at  Teori  og  Praksis  ikke  altid  stemme  overens;  jeg  kan 
ikke  skønne  rettere,  end  at  der  her  foreligger  et  iøjne- 
faldende Eksempel   paa   en  saadan  Uoverensstemmelse. 
Hvad   nytter    det    at   berømme    den   teologiske  Frihed, 
naar  det  alligevel  staar  fast,  at  Loven  for  denne  Frihed 
har  sat  Skranker,   som  Ingen  paa  egen  Haand  har  Ret 
til  at  bryde?    Hvilke   ere   nemlig   de  Fordringer,    som 
kunne  stilles  til  teologiske  Professorer?    For  at  besvare 
dette  Spørgsmaal  skal  jeg  paaberaabe  mig  en  Udtalelse 
af  Dem  selv.   De  erklærede  i  den  sidste  Kirkekommission*), 
^at  det  altid  havde  forekommet  Dem,  at  det  vilde  være 
passende  og  sømmeligt,  at  de  teologiske  Professorer  bleve 
ordinerede    og    derved    betegnede    som   Kirkens    betroede 
Tjenere.'^     De    forlanger  altsaa    selv,   at 'de  teologiske 


*)  Jvfr.  Beretning  om  Forhandlingerne  i  den  ved  allerhøjeste  Re- 
soktion  af  18.  Juni  1868  til  Overvejelse  af  de  kirkelige  Forhold 
nedsatte  Kommission,  S.  225. 

Professorer  i  deres  Forkyndelse  skulle  være  de  samme 
Vilkaar  underkastede  som  Præsterne.  Men  om  Præsterne 
vide  vi  jo,  at  de  love,  y,at  de  ville  beflitte  sig  paa  at 
forkynde  Guds  Ord  rent  og  pu/rt,  sadledes  som  det 
findes  i  de  profetiske  og  apostoliske  Skrifter  og  i  vor 
danske  evangelisk-lutherske  Folkekirkes  symbolske  Bøger ^ 
Naturligvis  vil  intet  rimeligt  Menneske  paastaa,  at  de 
derved  bindes  til  ethvert  Bogstav  og  enhver  Sætning  i 
de  bibelske  og  symbolske  Bøger.  Der  gives  mangehaande 
enkelte  Ting,  med  Hensyn  til  hvilke  en  Afvigelse  maa 
erkendes  for  fuldstændig  beføjet.  Men  skal  der  over- 
hovedet være  Mening  i  hint  Løfte,  saa  er  det  uomtviste- 
ligt, at  de  Intet  tør  lære,  som  staar  i  principiel  Strid 
med  den  Kirke,  hvis  Tjenere  de  ere.  Heraf  følger  f.  Eks., 
at  ingen  Præst  eUer  teologisk  Professor  tør  betvivle 
den  lutherske  Nadverlære.  Thi  denne  Lære  er,  som  jeg 
i  mit  tidligere  Skrift  „Om  kirkelig  Frihed"  har  betonet, 
ikke  en  lejlighedsvis  gjort  Sidebemærkning  i  den  augs- 
burgske  Konfession,  men  et  afgørende  Hovedpunkt,  det 
Punkt  nemlig,  hvori  den  lutherske  Kirke  adskiller  sig  fra 
den  reformerte.  Det  er  —  for  at  tage  et  andet  Eksempel 
—  fremdeles  en  Selvfølge,  at  ingen  Præst  eller  teologisk 
Professor  tør  betvivle  Jomfpifødslen;  thi  Troen  herpaa 
anses  af  Kirken  for  saa  væsenlig,  at  den  gør  Daaben 
afhængig  af,  at  denne  Tro  udtrykkelig  bekendes.  Jeg 
føler  fuldt  vel,  at  jeg  her  staar  ved  et  saare  kildent 
Punkt.  Thi  det  er  en  Kendsgerning,  at  De  Slægt  efter 
Slægt  har  lært  os  om  Nadveren*),  „a^  det  synes  umis- 
kendeligt, at  der  er  en  Forrykkelse  af  Synspunktet  for 
Naademidlets  Væsen  og  Virksomhed,  naar  ikke  aiene 
spekidativ  Indtrængen  i  Naturforholdet  af  Vin  og  Brød 
til  Herrens  Legem  og  Blod  gøres  til  kirkelig  Hovedsag^ 
men  ogsaa  Enhed  i  en  vis  dogmatisk  Teori  angaaende 
dette  Forhold  gøres  til  Betingelse  for  kirkeligt  Samfund 


*)  Jvfr.  Kristelig  Troslære,  S.  432—33. 

og  sakramentligt  Fællesskab,'^  og  at  De  fremdeles  med 
Hensyn  til  Jomfrufødslen  har  lært  os*),  „af  den  evange- 
liske Fremshlling  mindre  er  at  betragte  som  egenlig  For- 
tælling om  det  historisk  Foregaaede  end  som  Anskuelig- 
gørelse i  historisk  Form  af  den  Trossandhed,  at  Kristus 
skar  udenfor  og  ophøjet  ov^  den  faldne  Slægt,  at  saa- 
ledes  Forestillingen  om  den  jomfruelige  Undfangelse  ikke 
er  den  eneste  Form,  i  hvilken  den  evangeliske  Tro  kan 
søge  sit  Udtryk,^  Jeg  fremdrager  ikke  dette  for  at  be- 
brejde Dem,  at  De  har  lært  mig  saaledes.  En  saadan 
Bebrejdelse  yil  allermindst  kunne  komme  fra  mig,  som 
nærer  den  Overbevisning,  at  den  lutherske  Nadverlære 
og  Jomfrufødslen  ikke  have  Noget  med  Kristendommen 
at  bestille.  Jeg  har  kun  ønsket  at  minde  Dem  om,  at 
Deres  Forkyndelse  har  været  af  en  saa  ejendommelig 
Beskaffenhed,  at  man  ikke  derpaa  tør  bygge  noget  Haab 
om,  at  det  teologiske  Fakultet  i  Fremtiden  vil  gøre 
lignende  eller  maaske  endnu  videre  gaaende  Indrømmelser. 
Tiderne  skifte,  og  med  de  vekslende  Tider  forandres  som 
saa  meget  Andet  ogsaa  Opfattelsen  af  de  Gejstliges  For- 
pligtelser. Den  Opfattelse  af  Præsteløftet,  som  De  har 
fulgt  i  Deres  Embedsvirksomhed,  var  i  Samklang  med 
den  Tankegang,  som  var  den  herskende,  dengang  De  blev 
Professor.  Men  —  det  være  nu  med  Rette  eller  Urette  — 
den  deles  ikke  af  den  nuværende  Slægt.  Hvis  nutildags 
en  Præst  eUer  teologisk  Professor  vil  omsætte  Deres 
Tvivl  til  aabenlys  Fornægtelse,  saa  maa  det  anses  for 
givet,  at  han  vil  blive  nødt  til  at  nedlægge  sit  Embede. 
Saalænge  de  nu  gældende  Kirkelove  staa  ved  Magt,  saa- 
længe  maa  en  Begivenhed  som  den,  der  nys  tildrq>g  sig 
med  Sydow  i  Berlin,  regnes  for  en  Umulighed  i  Danmark. 
Men  er  det  ikke  tilladt  at  benægte,  saa  kan  det  heller 
ikke  være  tilladt  at  udtale  Tvivl,  der  ere  af  en  saa  al- 
vorUg  Beskaffenhed,  at  de,  ret  beset,  i  Virkeligheden  ere 


*)  Jvfr.  Kristelig  Troslære,  8.  226  og  S.  228. 

det  første  Trin  paa  Fornægtelsens  Bane.  Hvis  jeg  ikke 
staar  ene  med  denne  Anskuelse,  hvis  jeg  —  og  derom 
er  jeg  fast  forvisset  —  vil  finde  Medhold  hos  alle  dem, 
der  have  en  afgørende  Stemme  i  de  kirkelige  Anliggender, 
saa  kan  den  Fredstraktat,  som  De  tilbyder,  ikke  bUve 
Mere  end  et  fromt  Ønske  fra  Deres  Side,  saa  maa  den 
teologiske  Frihed,  for  hvilken  De  fører  Ordet,  nødvendigvis 
faa  en  saa  vældig  Begrænsning,  at  den  aldeles  ikke  vil 
kunne  bidrage  til  at  udjævne  Modsætningen  mellem  det 
teologiske  og  de  øvrige  Fakulteter.  Gid  det  var  ander- 
ledes! Ingen  ønsker  mere  end  jeg,  at  det  hierarkiske 
Aag,  som  hviler  paa  vort  Fakultet,  maatte  blive  hævet, 
saa  at  der  til  de  teologiske  Professorer  kun  stilledes 
den  Fordring,  at  de  i  deres  Tale  om  de  guddommelige 
Ting  strængt  skulle  følge  deres  Overbevisning.  Skete 
dette,  saa  vilde  jeg  sandelig  aldrig  andrage  paa  det 
teologiske  Fakultets  Ophævelse;  jeg  erkender,  ligesom 
De ,  at  et  Fakultet ,  der  bestaar  af  Mænd  som  Schleier- 
macher,  Marheineke,  Neander  og  de  Wette,  er  til  Gavn 
og  Ære  for  Samfundet.  Men  da  nu  som  sagt  Mænd  med 
en  saa  liberal  Aandsretning,  selv  om  vi  ejede  dem,  for 
Tiden  ikke  vilde  kunne  taales  i  vort  teologiske  Fakultet, 
saa  ser  jeg  ingen  anden  Udvej,  end  at  Fakultetet  ud- 
skilles fra  Universitetet.  De  indvender  rigtignok,  „af  alle 
Videnskaber  uden  Forskel  staa  i  absolut,  ubetmget  Mod-- 
sætning  til  Materialismens  cyniske  Plathed,  og  at  de  øvrige 
Fakulteter  ntseppe  ville  miskende,  at  der  mod  denne  Fjende 
km  og  maa  ventes  den  allerstærkeste  Modstand  fra  det 
teologiske  Fakultet^  Men  jeg  ©r  bange  for,  at,  hvis  der 
ved  Universitetet  vedbliver  at  bestaa  et  paa  orthodoks 
Grundlag  hvilende  teologisk  Fakultet  —  og  et  Fakultet 
af  en  anden  Natur  er,  det  gentager  jeg  atter  og  atter, 
for  Tiden  en  Umulighed  her  hjemme  —  saa  ville  de 
øvrige  Fakulteter  til  Slutning  blive  nødte  til  at  udraab.e: 
Gud  bevare  os  for  vore  Venner!  Thi  det  er  en  Kends- 
gerning, at  er  der  Noget,  som  bidrager  til  at  drive  Ad- 

skillige  af  den  studerende  Ungdom  over  til  Materialismen, 
saa  er  det  netop  den  Omstændighed,  at  Universitetet 
under  Navn  af  Videnskab  og  det  af  en  Videnskab,  der 
er  sideordnet  med,  hvad  der  foredrages  i  de  andre  Lære- 
sale, byder  dem  Paastande,  om  hvis  Uholdbarhed,  i  al 
Fald  om  hvis  videnskabelige  Uholdbarhed  de  nære  den 
sikreste  og  urokkeligste  Forvisning.  Jeg  tillader  mig 
derfor  at  formene,  at  mit  Forslag  er  saa  langt  fra  at 
tjene  Materialismens  cyniske  Plathed,  at  det  tværtimod 
tør  gøre  Fordring  paa  at  være  udsprunget  af  en  vel  for- 
staaet  Omsorg  for  de  ideale  Interesser.  Med  min  bedste 
Vilje  formaar  jeg  ej  heller  at  skønne,  at  det  strider  mod 
den  Kærlighed,  som  jeg  er  Danmark  skyldig.  Ogsaa 
gennem  min  Sjæl  yjdinger  et  lønligt  Suk  fra  det  for- 
urettede  og  mishandlede  Fædreland^,  Men  det  forekommer 
mig,  at  vi  kun  viae  Fædrelandet  en  ringe  Tjeneste  ved 
at  dølge  alvorlige  Overbevisninger.  Fædrelandet  har 
Krav  paa  at  faa  det  Bedste,  som  vi  eje,  og  det  yde  vi 
kun,  naar  vi  efter  moden  Prøvelse  aabent  og  frejdigt 
udtale,  hvad  der  uimodstaaeligt  rører  sig  inden  i  os. 

Paa  den  sidste  Side  af  Deres  Skrift  findes  der  et 
Udtryk,  som  jeg  kunde  ønske,  at  De  ikke  havde  brugt. 
De  beskylder  mig  for  at  have  behandlet  denne  Sag  med 
Ven  vis  Brutcditet^.  En  fornyet  Gennemlæsning  af  mit 
Foredrag  vil  uden  Tvivl  være  tilstrækkelig  til  at  bevirke, 
at  De  selv  indrømmer,  at  De  har  gjort  mig  Uret.  Jeg 
elsker  det  Fine  og  Urbane  for  højt  til,  at  jeg  skulde 
tillade  mig  en  Optræden,  der  paa  nogen  Maade  kunde 
falde  ind  under  den  af  Dem  anvendte  Betegnelse.  Men 
skønt  jeg  anser  hint  Udtryk  for  uretfærdigt,  saa  forstaar 
jeg  dog  fuldt  vel,  hvorledes  det  er  gaaet  til,  at  De  har 
kunnet  bruge  det.  I  over  halvhundrede  Aar  har  De  forsøgt 
at  mægle  mellem  Orthodoksien  og  Fornuften,  eller  med 
andre  Ord :  i  over  halvhundrede  Aar  har  det  været  Deres 
Livsopgave  at  stifte  Fred  mellem  Fakulteterne.  Det  er 
i  sin  Orden,  at  det  har  maattet  saare  Dem  dybt,  da  De 

ved  Deres  Banes  Afslutning  saa'  den  Fred,  for  hvilken 
De  har  kæmpet,  bliye  sat  paa  Spil  ved  en  aabenlys 
Krigserklæring.  Men  Tiderne  skifte;  hver  Slægt  har  sin 
Opgave.  Snart  skal  der  mægles,  snart  skal  der  strides. 
Det  vilde  i  mine  Tanker  være  en  besynderlig  Miskendelse 
af  denne  Bevægelsens  Lov,  om  de  forskellige  Slægter 
vægrede  sig  ved  venligt  at  række  hverandre  Haanden. 
For  mig,  der  helst  vilde  høre  til  en  mæglende,  men  i 
hvis  Lod  det  nu  engang  er  falden  at  høre  til  en  stridende 
Slægt,  for  mig  er  det  kun  en  naturlig  Trang,  jeg  tilfreds- 
stiller, naar  jeg  —  hvorvel  det  i  og  for  sig  er  aldeles 
overflødigt,  efterdi  det  saa  ganske  forstaar  sig  af  sig 
selv  —  ender  disse  Linjer  med  udtrykkelig  at  udtale,  at 
jeg  af  Hjærtet  slutter  mig  til  de  Mange,  som  ønske  Deres 
Højærværdighed  Fred  og  Glæde  i  Deres  Livs  Afben. 

Deres  ærbødige 

A.  C.  Larsen. 


Paul  Heyse. 

(Blnttet). 


V. 

Jeg  har  allerede  sagt,  at  Heyse  som  Digter  umiddel- 
bart er  udgaaet  fra  Eichendorff.  Som  Helten  i  hans 
Novelle  „Ein  Abenteuer"  synes  han  at  have  valgt  sig 
den  romantiske  Taugenichts  til  Ledsager  under  sine  første 
Vandreaar.  Hvor  han  i  en  af  sine  Noveller  (Lottka) 
indfører  sig  selv  som  Yngling,  synger  han  i  den  Eichen- 
dorfifske  Tonart,  og  det  er  tydeligt,  at  han  meget  tidligt 
har  trallet  de  romantiske  Vandremelodier  efter  med 
sjælden  Volubilitet.  I  den  Samling  af  romantiske  Bøme- 
Eventyr,  han  som  Skoledreng  udgav  under  Titlen  „Der 
Jungbrunnen,  Neue  Måhrchen  von  einem  fahrenden 
Schiller"  er  Musje  Morgenroth  en  kødelig  Broder  til  den 
berømte  Eichendorflfske  Helt.  Bogen  er  Bameværk,  men 
har  dog  som  angivende  Digterens  første  Standpunkt  sin 
Interesse.  Den  viser  ogsaa  med  hvilke  Gaver  han  fra 
først  af  var  udrustet:  den  barnagtige,  men  aldrig  smag- 
løse Prosa  flyder  let,  og  Versene,  der  staa  betydeligt 
højere,  ere  med  al  deres  Efterklang  uaffekterede,  sikkert 
formede  og  friske.  Han  synger  efter,  men  han  synger 
rent;  det  er  den  almindelige  romantiske  Taktart,  men 
anslaaet  med  ungdommelig  Frihed  og  Ynde.  At  produ- 
cere naivt  i  Labansalderen,  det  er  allerede  at  være  et 
Fænomen,    og   det  ualmindelige  medfødte  Herredømme 

over  Sproget  sikrer  den  digtende  Skolediscipel  imod  For- 
certhed  og  Maner.  Den  som  det  synes  fra  Faderen,  den 
bekendte  Filolog,  nedarvede  Sprogsans  udviklede  sig  hos 
Sønnen  til  en  Sprogfærdighed,  en  Lethed  til  at  tumle 
med  Ord  og  Rytmer,  der  allerede  i  den  første  Ynglinge- 
alder ikke  var  langt  fra  Virtuositet.  Denne  næsten 
Riickertske  Sprogfærdighed  betingede  som  et  Grund- 
element i  Heyses  Begavelse  de  øvrige  Ejendommeligheder, 
som  hans  Talent  efterhaanden  har  udviklet.  Han  sang  fra 
først  af  ikke,  fordi  han  havde  mere  paa  Hjærte  end  de 
fleste  andre,  men  fordi  det  faldt  ham  uendeligt  naturligere 
og  lettere  end  Andre  at  udsynge  det,  han  havde  paa 
Hjærte.  Da  der  ikke  udfordredes  stærke  indre  Om- 
væltninger eller  indgribende  ydre  Hændelser  for  at  aabne 
hans  Læber  som  for  at  vække  Frembringelseslysten  hos 
dem,  hvem  Formningen  falder  vanskelig,  og  hvem  det 
kun  i  Lidenskabens  Øjeblikke  lykkes  at  bringe  InderUg- 
hedens  Skatte  op  i  Dagslyset,  saa  saa'  han  ikke  indad, 
men  udefter,  grublede  kun  lidet  over  sit  Selv,  sit  Kald 
og  sine  Evner,  men  sig  vel  bevidst,  at  han  i  sit  Indre 
bar  et  klart  Spejl,  der  opfangede  alt  det  af  Omverdenen, 
der  tiltalte  ham,  kastede  han  med  en  bildende  Kunstners 
Modtagelighed  og  Genfremstillelsesdrift  Blikket  til  alle 
Sider. 

Med  en  bildende  Kunstners,  siger  jeg;  thi  længe 
vedblev  han  ikke  at  istemme  den  romantiske  Musik. 
Selv  har  han  sagt: 

Schon  ist  romantische  Poesie, 

Doch  was  man  nennt  beauté  de  unit. 

De  rette  Mænd,  mener  Heyse,  forstaa  at  fatte  deres 
Tanker  å  jour,  og  han  er  i  altfor  høj  Grad  et  Solbarn 
tU  at  han  kunde  være  bleven  stikkende  i  det  romantiske 
Tusmørke.  Lyriker  var  han  overhovedet  ikke,  og  Roman- 
tiken  havde  naturligvis  og  nødvendigvis  sin  Styrke  i  Lyrik. 
Naturomgivelserne  indgøde  ham  heller  ikke  nogen  selv- 
stændig poetisk  Literesse;  en  saadan  Havets  og  Land- 

skabets  Friskhed,  som  er  udbredt  over  Blichers  Noveller, 
maa  man  ej  vente  at  finde  i  hans ;  han  er  ikke  Landskabs- 
maler og  har  aldrig  benyttet  Landskabet  uden  som  Bag- 
grund. Hvad  der  tidligst  og  først  mødte  hans  Blik, 
saasnart  han  var  udviklet  nok  til  at  se  med  egne  Øjne, 
det  var  Mennesket  og  Mennesket  vel  at  mærke  ikke  som 
en  Intelligens  betjent  af  Organer  eller  som  en  Vilje  paa 
to  Ben  eller  som  psykologisk  Mærkværdighed,  men  som 
plastisk  Skikkelse.  Allerførst  har  han  efter  min  Op- 
fattelse ganske  som  Billedhuggeren  eller  Figurmaleren, 
naar  han  lukkede  sine  Øjne,  set  sin  Synskreds  befolket 
med  Konturer  og  Profiler.  Skønne  ydre  Former  og  Be- 
vægelser, Holdningen  af  et  yndefuldt  Hoved,  en  indtagende 
Ejendommelighed  i  Stilling  eller  Gang  har  sysselsat  ham 
ganske  paa  samme  Maade  som  det  sysselsætter  den 
bildende  Kunstner  og  er  af  ham  gengivet  med  sanmie 
Forkærlighed,  ja  stundom  næsten  med  tekniske  Udtryk. 
Og  ikke  blot  Fortælleren,  men  ogsaa  de  optrædende 
Personer  opfatte  ofte  nok  paa  samme  Maade.  Saaledes 
siger  f.  Eks.  Hovedpersonen  i  Novellen  „Kredsdommeren" : 
„Ungdonamen  her  er  sund  og  det  er  den  halve  Skønhed. 
Desuden  have  de  endnu  Race.  Vil  De  lægge  Mærke  til 
Hovedernes  fine  Form  og  Tindingernes  sarte 
Bøjning  og  den  naturlige  Ynde  i  Gang  og  Dans  og 
Sidden"*).  Et  slaaende  Eksempel  paa  denne  Digterens 
Maade  at  se  paa  finder  man  i  Novellen  „Die  Einsamen", 
hvor  hans  Mismod  over  med  sin  Kunsts  Midler  kun  saa 
ufuldkomment  at  kunne  male  er  kommen  til  Orde: 

Kun  Omridset!  sagde  Digteren  i  sin  Lidenskab  hen 
for  sig,  kun  et  Par  Dusin  Linjer!  Hvor  hun  traver 
afsted  paa  det  lille  Æsel  med  det  ene  Ben  hvilende  fladt 


*)  G.  W.  VI,  40.  Die  Jugend  hier  ist  gesund  und  das  ist  in 
jungen  Jahren  die  halbe  Schonheit.  Auch  haben  sie  noch  Race. 
Achten  Sie  auf  die  feine  Form  der  Eopfe  und  die  zarte  Bildung 
der  Schlåfen  und  im  Gang  und  Tanz  und  Sitzen  die  naturHche 
Anmuth. 

og  sikkert  over  Dyrets  Ryg,  det  andet  næsten  strejfende 
Jorden  med  Fodspidsen;  og  den  højre  Albu  støttet  paa 
det  hvilende  Knæ,  Haanden  let  under  Hagen,  legende 
med  Halsbaandet,  Ansigtet  vendt  ud  imod  Havet;  hvilken 
Byrde  af  sorte  Fletninger  i  Nakken!  det  lyser  rødt  deri, 
et  Koralsmykke  —  nej  friske  Granatblomster.  Vinden 
spiller  med  det  løst  omknyttede  Tørklæde  —  hvor  mørk 
brænder  Bonden  og  hvor  meget  mørkere  Øjet  ...*). 

Det  er  Billeder  som  disse,  optegnede  og  fastholdte 
Skitser  som  den  sidste,  med  hvilke  Heyses  Fantasi  fra 
først  af  har  opereret  og  som  danne  dens  ene  Udgangs- 
punkt. Og  om  man  end  nok  saa  meget  føler,  hvor  langt 
fornuftigere  det  er  at  skildre  en  Digter  end  at  rose  ham, 
saa  kan  man  dog  ikke  tilbageholde  et  Udbrud  af  Beun- 
dring over,  hvor  fortrinligt  det  overalt  er  lykkedes  Heyse 
at  fremstille  sine  Skikkelser,  i  Særdeleshed  rigtignok 
Kvindeskikkelserne,  for  Øjet.  Han  hører  ikke  til  den 
beskrivende  Skole,  han  karakteriserer  ikke  vidtløftigt 
hverken  som  Balzac  eller  som  Turgénjew,  hos  hvilke 
Digtere  vi  ofte  endnu  længe  før  Personen  overhovedet 
har  begyndt  at  interessere  os,  erfare  kun  altfor  mange 
Enkeltheder  om  hans  ydre  Fremtræden,  en  Detail,  der 
da  ogsaa  straks  glemmes.  Heyse  skildrer  med  faa  Træk; 
men  hans  Figurer  blive  ligefuldt  i  Erindringen,  og  af 
en  meget  simpel  Grund :  den  nemlig,  at  de  alle  have  Stil. 
En  Bondepige  fra  Neapel  eller  Tyrol,  en  Tjenestepige 
eller  en  ung  Frøken  fra  Tyskland  huskes ,  malt  af  ham, 
fordi  de  alle  ere  adlede  ved  Fremstillingens  strængt 
idealistiske  Methode  og  Kunst.  De  ere  formfuldkomne 
som  Statuer,  de  bære  sig  som  Dronninger.  Ingen  uden 
Maleren  Leopold  Robert,  om  hvem  nogle  af  Heyses 
italienske  Arbejder  minde,  har,  mig  bevidst,  lagt  saa  stor 


*)  G.  W.  VI,  6.  Smlgn.  det  liUe  Digt  I,  43  „Nach  der  Natur", 
der  indeholder  samme  Desperation  over  ikke  bedre  at  kunne 
beskrive  et  ganske  lignende  Skue. 

en  Stil  for  Dagen  i  Tegningen  af  Fiskere  og  Bønder.  — 
Og  denne  Plastik  bliyer  ikke  staaende  ved  den  ydre 
Skikkelse,  den  strækker  sig  til  Følelseslivet.  Hvis  Ud- 
trykket  ikke  er  altfor  vovet,  vilde  jeg  sige,  at  Heyse 
skildrer  Elskoven  plastisk.  Romantikerne  opfattede  den 
altid  lyrisk.  Og  sammenligner  man  Heyses  Kærligheds- 
noveller med  Goldschmidts  fortræflfelige  „Kærligheds- 
historier fra  mange  Lande 'S  vil  man  finde,  at  medens 
Goldschmidt  har  sin  Styrke  i  at  analysere  den  romantiske 
Betagethed  som  saadan  (se  f.  Eks.  „Lnreley")  og  give  de 
besynderligste  ellers  navnløse  Stemninger  Navn,  afspejler 
hos  Heyse  ethvert  psykologisk  Moment  sig  i  en  Mine 
eller  en  Gestus;  Alt  bliver  hos  ham  straks  Anskuelse 
og  synligt  Liv. 

VI. 

Jeg  sagde,  at  Evnen  til  at  fastholde  og  idealisere 
Skikkelser  var  det  ene  Udgangspunkt  for  Heyses  Fantasi. 
Den  har  endnu  et  andet.  Sikkert  næsten  ligesaa  op- 
rindelig som  den  karakterdannende  Evne  hos  ham  er 
Lysten  til  at  opleve  eller  digte  „Eventyr",  det  vil  sige 
Begivenheder  af  ejendommelig,  eventyrlig  Art  og  som 
have  —  hvad  virkelige  Eventyr  næsten  aldrig  have  — 
en  sikker  Kontur^  en  bestemt  Begyndelse,  Midte  og  Slut- 
ning, saa  at  de  for  Fantasien  staa  som  indesluttede  i 
en  Ramme  paa  et  Kunstværks  Vis.  Af  en  hvilkensomhelst 
ydre  eller  indre  Iagttagelse  —  et  Fragment  af  en  Drøm, 
en  Stemning  ved  Synet  af  en  gammel  Bys  middelalderlige 
Taame  i  Solnedgangsbelysning ,  et  Møde  paa  Gaden  — 
er  saa  hos  ham  ved  rivende  hurtig  Ideassociation  en 
Historie  udsprunget,  en  Begivenhedsrække ,  og  da  han 
er  saa  strængt  kunstnerisk  anlagt,  har  denne  Begivenheds- 
følge  altid  antaget  en  rytmisk  Form.  Den  bliver  saa 
at  sige  ligesaa  plastisk  formet  som  Karaktererne.  Den 
har  sin  Leddeling,  sin  Fylde,  fremfor  Alt  sin  tydelige 
og  smalle  Taille.     Evnen   til   at   meddele   en   Historie 

i  knap  og  sluttet  Form,  til  saa  at  sige  at  rytmisere 
den  harmonisk,  udspringer  umiddelbart  af  Heyses  gennem- 
harmoniske  Natur.  Novelleformen,  som  han  har  skaaret 
og  ciseleret  den,  er  en  fuldstændigt  original  og  selv- 
stændig Skabning,  hans  sande  Ejendom.  I  Uddannelsen 
af  denne  Kunstform  har  hans  Originalitet  hidtil  sat 
sig  sit  sikreste  Vidnesbyrd.  Derfor  er  det  ogsaa,  at 
han  især  ved  Prosanovellen  er  bleven  populær.  Hans 
Novelle  har  altid  yderst  faa  og  simple  Faktorer,  Per- 
sonernes Antal  er  saa  ringe  som  muligt,  Handlingen 
sammentrængt  og  overskuelig  med  et  eneste  Blik.  Men 
den  er  ikke  blot  til  for  Personernes  Skyld  som  for  det 
meste  i  den  danske  Novelle,  hvor  det  psykologiske  Element 
er  Hovedsagen,  den  har  sin  særegne  Udviklingsgang  og 
sin  selvstændige  Interesse.  En  Novelle  som  Chr.  Winthers 
ved  Stilens  gammeldags  Ynde  saa  henrivende  „En  Aften- 
scene" har  den  Mangel,  at  der  ikke  sker  Noget  i  den. 
Novellen  er  hos  Heyse  ikke  et  lille  Tidsbillede  eller 
Genrebillede;  der  sker  Noget,  og  der  sker  altid  noget 
Uventet.  Handlingen  er  i  Reglen  saaledes  anlagt,  at 
der  paa  et  vist  givet  Punkt  indtræffer  ét  uforudset  Om- 
slag, en  Overraskelse,  der,  naar  Læseren  saa  tænker  til- 
bage, altid  viser  sig  at  være  overmaade  grundigt  og 
omhyggeligt  motiveret  i  alt  det  Foregaaende.  Det  er 
paa  dette  Punkt,  at  Handlingen  snævrer  sig  sammen  til 
hvad  jeg  har  kaldt  dens  Taille,  dens  slanke  Midje,  som 
giver  det  Hele  Form  og  Sving.  Læserens  Nydelse  beror 
paa  den  Kunst,  hvormed  det  Maal,  hvortil  Handlingen 
stræber,  gradvis  dækkes  og  tilsløres  stedse  mere,  indtil 
Dækket  pludseligt  falder.  Læserens  Overraskelse  beror 
paa  den  Behændighed,  hvormed  han  tilsyneladende  i^æmes 
mere  og  mere  fra  det  lige  over  Udgangspunktet  liggende 
Endepunkt,  indtil  han  sluttelig  opdager,  at  han  er  bleven 
ført  i  en  Spiral  og  befinder  sig  lige  over  det  Punkt,  hvor 
Fortællingen  begyndte. 

Heyse  har  selv  etsteds  i  Indledningen  til  sin  „No- 
vellenschatz"  udtalt  sig  om  det  Princip,  han  i  Novelle- 
compositionen  hylder.  Her,  som  i  Indledningen  til 
.Brodérpigen  fra  Treriso"  gjør  han  overfor  dem,  der 
yiUe  lægge  hele  Vægtei^  paa  Stil  og  Foredrag,  opmærksom 
paa,  at  Fortællingen  som  Fortælling,  hvad  Børn  kalde 
„Historien",  dog  er  og  bliver  den  nødvendige  Grundvold 
for  Novellen  og  har  sin  egen  særskilte  Skønhed.  Han 
betoner,  at  han  efter  sin  Æsthetik  giver  den  Novelle 
Fortrinet,  hvis  Grundmotiv  afrunder  sig  tydeUgst  og  som 
—  hvad  enten  den  nu  har  mere  eller  mindre  Indholds- 
værd —  forraader  noget  Særegent,  Specifisk  i  selve  An- 
læget.  En  stærk  Silhouet,  fortsætter  han,  burde  ikke 
fattes  det,  vi  i  egentlig  Forstand  kalde  Novelle"*).  Ved 
Udtrykket  Silhouet  forstaar  Heyse  Historiens  Grundrids 
som  en  sammentrængt  Indholdsangivelse  udviser  det. 
Med  et  slaaende  Eksempel  og  en  slaaende  Betegnelse 
tydeliggør  han  sin  Mening.  Han  anfører  Indholdsangivelsen 
af  en  Novelle  hos  Boccacio: 

„Federigho  degli  Alberighi  elsker  uden  at  finde 
Genkærlighed.  Under  ridderlig  Bejlen  bortødsler  han  al 
sin  Ejendom  og  beholder  kun  en  eneste  Falk  tilbage. 
Da  den  af  ham  elskede  Dame  tilfældigt  besøger  hans 
Hus  og  han  intet  Andet  har  at  byde  hende  end  den, 
lader  han  den  tilberede  og  sætter  den  for  hende  paa 
Bordet.  Hun  erfarer,  hvad  han  har  gjort,  forandrer 
pludseUg  sit  Sindelag  og  belønner  hans  Kærlighed,  idet 
hun  gør  ham  til  Herre  over  sin  Haand  og  sin  Formue." 

Heyse  fremhæver,  at  der  i  disse  faa  Linjer  ligge 
alle  Elementerne  til  en  rørende  Novelle,  i  hvilken  to 
Menneskers  Skæbne  ved  et  ydre  Tilfælde,  der  imidlertid 
udyikler  Karaktererne  dybere,  fuldender  sig  paa  den 
smukkeste  Maade,    og  han  opfordrer  derfor  ogsaa  den 


*)  Deutscher  Novellenscliatz,  herausgegeben  Ton  Paul  He3rBe  und 
Hermann  Kurz.    B.  I,  S.  XIX. 

moderne  Fortæller  til  selv  ved  det  inderligste  eller  rigeste 
Stof  først  at  spørge  sig  selv,  hvor  „Falken"  er,  det 
Specifiske,  der  adskiller  denne  Historie  fra  tusinde  andre. 
Han  har  i  den  Fordring,  han  stiller  til  Novellen, 
nærmest  karakteriseret  den  Fordring,  han  stiller  til  sig 
selv  og  som  han  har  opfyldt.  Overalt  i  hans  Prosa- 
fortællinger kan  man  være  ligesaa  sikker  paa  at  finde 
en  „Falk",  som  hin  Undersøgelsesdommer  var  det  paa 
at  finde  en  Kvinde.  (At  Kvinden  iøvrigt  heller  ikke 
mangler  her  —  det  forstaar  sig  af  sig  selv.)  I  „L'Arrab- 
biata"  er  Biddet  i  Haanden  „Falken",  i  „Moderens  Billede" 
Bortførelsen,  i  „Fætter  Gabriel"  det  af  Brevbog  for  El- 
skende afskrevne  Brev.  I  den  danske  og  ægte  danske 
Kærlighedshistorie  i  Goldschmidts  Samling  „Henrik  og 
Rosalia"  er  Falken  „den  uromantiske  Gris,  der  har  faaet 
et  Ben  i  Halsen".  Læseren  kan  ved  selv  hos  Heyse  at 
søge  efter  den  nævnte  vilde  Fugl  skaffe  sig  et  Indblik  i 
Digterens  Kompositionsmaade.  Ikke  altid  er  den  saa  let 
at  fange  som  i  de  anførte  Tilfælde.  Med  en  Opfindsomhed, 
en  behændig  Gratie,  der  er  saare  sjælden  hos  en  Ikke- 
Romaner,  har  Heyse  forstaaet  at  slynge  og  atter  opvikle 
den  Begivenhedsknude,  at  stille  og  løse  det  psykologiske 
Problem,  som  han  i  Novellen  isolerer.  Med  et  sandt 
Mesterskab  forstaar  han  at  holde  det  enkelte  ejendomme- 
lige Tilfælde  rent  og  skarpt  novellistisk  ud  fra  den  al- 
mindelige Kultur-  eller  Samfundstilstand,  hvori  det  er  et 
Led,  uden  dog  nogensinde  derved  som  de  romantiske 
Novelleforfattere  at  berøve  det  sin  Virkelighedskarakter 
og  uden  nogensinde  at  lade  det  løbe  ud  i  en  blot  Pointe. 
Hans  Noveller  ere  hverken  korte  Romaner  eller  lange 
Epigrammer.  De  have  paa  engang  Fylde  og  strængt 
sluttet  Form.  Og  saa  knap  denne  Form  end  er,  saa  har 
den  dog  vist  sig  smidig  nok  til  at  kunne  optage  det  mest 
forskelligartede  Stof.  Heyses  Novelle  anslaar  mange 
Strenge,  vel  hyppigst  de  ømme  og  sjælfulde,  men  ogsaa 
de  komiske  (som  i  den  morsomme  Spøg  „Enken  &a  Pisa"), 


115 

de  fantastiske  (som  i  Hoffmanniaden  ,,Cleopatra^),  ja  en 
enkelt  Gang  de  rædselsfulde  (i  det  pinlige  Natbillede 
„Børnenes  Brøde  Fædrenes  Forbandelse").  Novellen,  som 
han  har  behandlet  den,  grænser  op  mod  Alfred  de  Mussets, 
Mérimées,  Hoffmanns  og  Tiecks  Gebeter,  men  har  dog 
sin  helt  særegne  Domæne  ligesom  sin  helt  ejendommelige 
„Silhouet". 

vn. 

Saa  redebon  jeg  nu  imidlertid  er  til  at  anerkende 
denne  skarpe  Silhouets  Betydning  som  individuelt  Karakter- 
mærke for  den  Heyseske  Novelle,  saa  gæme  jeg  ind- 
rømmer dens  absolute  Betydning  for  Novellens  Værd 
som  Novelle,  saa  vanskeligt  falder  det  mig  at  tillægge 
den  Gyldighed  som  afgørende  Norm  for  en  Værdsættelse 
af  den  enkelte  FortæUing. 

Novellen  er  jo  som  ethvertsomhelst  Kunstværk  en 
Organisme,  i  hvilken  skønne  Forhold  af  højst  forskeUig 
Art  relativt  uafhængige  af  hinanden  bidrage  til  Total- 
indtrykket. Vi  have  talt  om  Karaktererne  og  om  Hi- 
storien, Stilen  er  det  tredie  Element.  Min  Overbevisning 
er  nu  den,  at  disse  tre  Elementer  ere  hinanden  ikke 
underordnede,  men  sideordnede,  og  at  ethvert  af  dem, 
naar  det  er  udviklet  til  Mesterskab,  kan  bibringe  Læseren 
en  Uge  fuldkommen  Nydelse,  ja  sætte  ham  i  sand  Hen- 
rykkelse. 

Ganske  vist  kan,  som  Heyse  hævder.  Foredragets 
ensidige  Udvikling  føre  til  aandrige  Kapriccio'er  uden 
Tema,  men  kan  man  paa  den  anden  Side  ikke  ved  at 
lægge  for  megen  Vægt  paa  „Historien**  drives  ud  i  den 
pure  Underholdningsliteratur? 

Turgénjews  „Foraarsbølger"  er  en  Novelle,  hvor 
Handlingen  er  utilfiredsstillende  ført  —  om  Stilen  i 
strængere  Forstand  kan  jeg  ikke  dømme,  da  jeg  ikke 
kender  Fortællingen  i  Originalsproget  —  men  betyder 
denne  Mangel  Stort  ved  et  saadant  Mesterværk  af  indi- 
viduel Karaktertegning?   Opvejer  ikke  Skildringen  af  den 

italienske  Familie  i  og  for  sig  enhver  Ufuldkonunenhed 
i  Begivenhedernes  Motivering?  Hvad  gør  det  om  Læseren 
maaske  ikke  læser  den  sidste  Fjerdedel  om,  ifald  han 
læser  de  tre  første  Fjerdedele  atter  og  atter  om  igen? 

Blichers  „En  Landsbydegns  Dagbog"  er  en  Novelle, 
hvor  Handlingen  er  intetsigende  og  desuden  plat,  Karak- 
tererne med  Undtagelse  af  den  Skrivendes  frastødende 
ved  den  Eaahed,  de  efterhaanden  udfolde,  men  er  den 
derfor  mindre  et  Værk  af  det  højeste  Kunstværd,  det 
største  Kunstværk  blandt  alle  Blichers  Noveller,  fordi 
dens  Hovedstyrke  ligger  i  Stilen,  i  den  gamle  Degns  paa 
ethvert  Punkt  vedligeholdte  næsten  to  hundrede  Aar  gamle 
Diktion?  Denne  Diktion  er  os  en  Borgen  for  Fortællin- 
gens skærende  Sandhed,  en  Sandhed,  hvortil  man  ikke 
let  kommer  ad  Idealismens  Vej,  og  som  derfor  hverken 
8øges  eller  naas  af  Heyse,  jeg  mener  den  Sandhed,  der 
af  de  Franske  betegnes  som  „la  vérité  vraie". 

Og  kunde  man  ikke  slaa  Heyse  med  hans  egne 
Vaaben?  Jeg  tror  det.  Han  vil  med  sin  Akcentueren 
af  det,  som  er  Novellen  i  Novellen,  paa  én  Gang  gøre 
Front  mod  Overvurderingen  af  Stilen  og  Overvurderingen 
af  den  ideelle  Gehalt.  Men  af  alle  hans  versificerede 
Noveller  synes  „Salamanderen"  mig  at  staa  hj^est,  af 
alle  hans  Prosanoveller  er  „Den  sidste  Centaur"  mig  den 
kæreste,  og  hin  bærer  Prisen  paa  Grund  af  Foredraget, 
denne  paa  Grund  af  Ideen. 

I  „Salamanderen  skal  man  ikke  gøre  sig  den  Ulej- 
lighed at  søge  efter  nogen  „Falk" ;  der  er  ingen.  Handling 
findes  ikke,  Karaktererne  udvikle  sig  saa  godt  som  slet 
ikke,  og  dog  vil  enhver  poetisk  modtagelig  Læser  under 
Indflydelsen  af  disse  Terziners  Trylleri  føle  en  saa  levende 
Nydelse,  at  det  forekommer  ham,  som  havde  Digtet  for- 
uden alle  sine  egne  Fortrin  tillige  alle  dem,  det  mangler. 
Af  den  episke  Ro,  af  den  objektive  Stil,  der  er  Heyses 
egentlige  Ideal  for  Novellefaget,  vil  man  her  ikke  finde 
Meget.     Denne   episke  'Ro   passer   maaske    overhovedet 

mindre  for  vor  Tids  urolige  Åand.  Fuldstændigt  er  Heyse 
vel  egentlig  heller  ikke  naaet  til  at  realisere  dette  Ideal 
uden  i  de  Prosanoveller,  der  slet  ikke  berøre  det  moderne 
Kulturliv,  som  i  de  geniale  Pasticher  fra  Fortiden: 
„Brodérpigen  fra  Treviso"  og  „Geofifroy  og  Garcinde", 
hvor  den  gammelt  italienske  eller  provencalske  Fortælle- 
maades  ædelt  enfoldige  Stil  er  idealiseret,  og  i  de  Su- 
jetter, der  ere  grebne  ud  af  den  italienske  eller  tyrolske 
Almues  Liv,  thi  Almuen  er  i  disse  Lande  selv  et  naivt 
og  helstøbt  Stykke  Middelalder.  En  Fortælling  som  den 
lille  Juvel  „L'Arrabbiata",  der  grundlagde  Heyses  Berøm- 
melse, kommer  først  ved  sin  simple  strænge  Indfatning 
til  sin  Eet;  udarbejdet  med  stiUstiske  Forsiringer  eller 
med  psykologisk  tilslebne  Facetter  vilde  den  tabe  sin 
hele  Skønhed,  eller  rettere  være  umulig.  Ligeledes  er 
„Brodérpigen  fra  Treviso",  der  vel  næst  efter  den  fore- 
gaaende  er  den  af  Heyses  Noveller,  der  har  gjort  mest 
Lykke,  i  sin  rørende  Simpelhed  og  Storhed  saaledes  £t 
med  sin  Erønikeform,  at  den  ikke  kan  tænkes  udenfor 
den.  Men  hvor  rent  moderne  Kulturscener  skildres,  der 
kan  Stilen  næppe  være  for  individuel  og  nervøs.  Heyse 
selv  kan  ikke  undlade  i  denne  Henseende  at  rette  sig 
efter  sit  Sujet;  hvor  febrilsk  er  ikke  Fremstillingen  i  den 
smukke  Sygehistorie  i  Breve  „Unheilbar"!  Dog  er  det 
øjensynligt  kun  ligesom  modstræbende  eller  ufrivilligt, 
at  han  lader  sig  henrive  til  en  i  den  Grad  lidenskabeligt 
bølgende  og  sitrende  Stil  som  den  i  „Der  Salamander". 
Det  er  lutter  Foredrag ^  om  man  vil;  men  dog  er  det 
visselig,  som  Svenskerne  sige,  „icke  snak,  men  sak". 
Alt  er  her  levende  Liv,  hvert  Ord  og  hver  stilistisk 
Vending  er  følt  og  gennemsigtig,  man  ser  derigennem 
lige  ned  i  den  Skrivendes  kæmpende  Sjæl.  Situationerne 
ere  ubetydelige  og  hverdags,  ingen  bengalsk  Belysning, 
end  ikke  i  et  Slutningstableau.  Men  disse  mærkværdige, 
utroUgt  udmærkede,  naturstridigt  lette,  personligt  liden- 
skabelige Terziner,  der  spørge  og  svare,  spøge,  synge  og 

klage,  gøre  hver  enkelt  hverdags  Situation  des  mere 
psykologisk  indlysende,  jo  besynderligere  den  tager  sig 
nd  for  en  rolig  bosat  Fornuft.  Til  Afslutning  udmunde 
disse  herlige  Terziner,  der  ved  Behandlingen  ere  blevne 
et  ganske  nyt  Yersemaal,  ligesaa  overraskende  som  genialt 
og  dristigt  i  tre  naturfriske  Ritornellers  Akkorder.  Trods 
alle  Teorier  hævder  en  Digtning  som  denne  sin  Plads. 

Det  forekommer  mig  da  overhovedet,  at  Heyse  gør 
sig  et  urigtigt  Begreb  om  den  poetiske  Stils  Betydning. 
Teoretisk  frygter  han  dens  selvstændige  Udvikling  og 
ynder  ikke  Værker,  der  ere  „lutter  Foredrag  og  Stil". 
Ikke  desmindre  har  han  i  Digte  som  „Das  Feenkind'^ 
og  endnu  mere  i  et  Digt  som  „Frauenemancipation"  selv 
leveret  saadanne  Produktioner.  Det  første  af  disse  Digte 
er  fint  og  gratiøst,  men  Spøgen  noget  vel  lang;  af  Fløde- 
skum spiser  man  jo  ikke  gæme  meget;  det  andet,  hvis 
Tendens  iøvrigt  er  meget  fortræffelig,  lider  under  en 
Snaksomhed  uden  Salt.  Men  en  udarbejdet  Stil  er  jo 
heller  ikke  Et  med  den  formelle  Virtuositet  i  Foredraget. 
At  en  Sprogkunstner  som  Heyse,  Giusti's,  Trubadurernes^ 
de  italienske  og  spanske  Folkesanges  Oversætter,  besidder 
denne  i  allerfuldeste  Maal,  forstaar  sig  af  sig  selv.  Men 
den  i  Sandhed  kunstneriske  Stil  er  ikke  den  formelle 
Ynde,  der  udbreder  sig  ligeligt  over  Alt:  Stil  i  Ordets 
højeste  Forstand  er  Gennem førthed,  punktuel  gennem- 
ført Form.  Hvor  Sprogfarve,  Udtryk,  Diktion,  personlig 
Akcent  endnu  har  en  vis  abstrakt  Ensartethed,  hvor  det 
ikke  er  lykkedes  paa  ethvert  Punkt  at  lade  Karakteren 
afspejle  sig  i  alle  disse  ydre  Former,  der  hænger  Sprog- 
drapperiet,  af  hvor  let  en  Væv  det  end  er,  stivt  og  dødt 
om  den  Talendes  Personlighed.  Den  fuldkomne  moderne 
Stil  derimod  slutter  om  den,  som  Gevandtet  om  den 
græske  Taler,  fremhævende  Legemets  Holdning  og  enhver 
af  dets  Bevægelser.  Den  virtuosagtige  Stil  kan  selv  naar 
den  er  „glimrende"  være  traditionel  og  triviel;  den  ægte 
Stil   aldrig.  —  Paa  Stilen   i   Heyses   Noveller   har  jeg 

Intet  at  udsætte ;  hans  dramatiske  Diktion  derimod  tiltaler 
mig  mindre. 

Mangen  vil  maaske  mene,  at  naar  nogle  af  Heyses 
historiske  Dramer  ikke  have  vundet  den  Anerkendelse 
som  hans  Noveller,  saa  ligger  det  i,  at  de  have  for  lidt 
Handling  og  for  megen  Stil.  Hvis  Ordet  Stil  tages  som 
jeg  her  har  bestemt  det,  maa  man  sikkert  snarere  sige, 
at  deres  Jambeform  var  opslidt,  og  at  de  ikke  have  Stil 
nok.  Diktionen  i  „Elisabeth  Charlotte"  har  hverken  Farve 
nok  af  Tiden  eller  af  Personen,  som  taler.  Man  sammen* 
ligne  blot  Prinsessens  egne  djærve  Memoirer.  Digteren 
har  med  sin  formidable  Færdighed  til  at  gaa  ind  i  enhver 
poetisk  Genre,  til  at  bringe  et  Drama  paa  Benene  lige 
saa  let  som  han  fortæller  en  Historie,  taget  sig  Arbejdet 
noget  for  let.  Den  lille  Tragedie  „Maria  Moroni",  det  af 
Skuespillene,  der  nærmer  sig  mest  til  Heyses  Noveller, 
kunde  saavel  ved  sin  Plan  som  ved  sin  Karaktertegning 
hævde  sig  Rang  med  Alfred  de  Mussets  italienske  Dramer, 
hvorom  det  minder,  hvis  det  ikke  var  saa  meget  tørrere 
i  Sprogfarven.  Mussets  Dialog  er  ikke  blot  tindrende  af 
Vid,  men  blussende  af  Inderlighed  og  Liv.  Heyse  har 
ikke  saa  personligt  og  med  hele  sin  Sjæl  været  tilstede 
paa  ethvert  Punkt  i  sine  Dramer,  medens  han  skrev  dem. 
Men  dette  Paa-ethvert-Punkt  er  Stilen. 

Som  jeg  da  nu  paa  Grund  af  Foredragets  Ypperlighed 
maa  sætte  „Salamanderen"  øverst  blandt  de  versificerede 
Noveller,  saaledes  maa  jeg  sætte  „Centauren"  højest  af 
Prosafortællingerne,  skønt  den  ligeledes  hører  til  de  No- 
veller, der  staa  Definitionen  Qærnest,  og  det  paa  Grund 
af  Ideen.  Denne  Novelle,  til  hvilken  jeg  kommer  tilbage, 
drejer  sig  nemlig  ikke  om  en  Begivenhed  fra  en  enkelt 
Livskreds  eller  en  enkelt  Konflikt,  ikke  om  et  særegent 
psykologisk  Tilfælde,  overhovedet  ikke  om  et  Stykke  Liv, 
men  om  Livet  selv;  den  giver  det  hele  moderne  Liv  af- 
spejlet i  en  snæver  Ramme.  Et  Skud  i  Centrum  gør  saa 
godt.     Hvorfor   nægte   det?     Den   periferiske  Karakter, 

som  enkelte  af  Heyses  andre  Arbejder  have,  er  Skyld  i, 
at  de  interessere  mindre.  Naar  man  har  gennemlæst  en 
lang  Række  Noveller,  kan  man  ikke  godt  lade  være  at 
længes  efter  Kunstformer,  der  give  mere  betydningsfalde, 
almengyldige  Ideer  og  Problemer  poetisk  Form. 

vm. 

Heyse  har  skrevet  et  udmærket  skønt,  rationalistisk 
kristeligt  Epos  („Thekla"),  han  har  allerede  tidligt  forsøgt 
sig  som  Dramatiker,  og  for  faa  Aar  siden  udgav  han  sin 
første  Roman,  der  meget  snart  vil  blive  fulgt  af  en  anden. 

Hans  Dramer  ere  højst  forskelligartede:  borgerlige 
Tragedier,  mythologiske,  historisk-patriotiske  Skuespil  med 
meget  forskellig  Eunstretning;  hans  Talent  er  saa  smidigt, 
at  det  tør  vove  sig  ikast  med  enhver  Opgave.  En  stærk 
Drift  til  det  Historiske  har  Heyse  ikke  havt,  de  historiske 
Dramer  ere  alle  udsprungne  af  en  patriotisk  Følelse  og 
virke  mest  ved  den.  Den  for  Digteren  mest  karakteristiske 
af  disse  Dramagrupper  er  den,  som  drejer  sig  om  antike 
Sujetter.  I  den  Tid,  da  man  overalt  fordrede  politisk, 
moderne  Aktion  af  Digteren,  har  man  i  Tyskland  dumt 
lamenteret  eller  spottet  over  denne  Syslen  med  gammel- 
græske  og  romerske  Sujetter.  Man  spurgte  hvad  i  al 
Verden  der  kunde  interessere  os  i  Stoffer  som  Sabiner- 
indemes  Rov,  eller  Meleager  og  Althæa  eller  Hadrian. 
For  den,  der  læser  med  Kritik,  er  det,  som  jeg  har 
paavist,  tydeligt  nok,  hvad  der  har  draget  Heyse  til  de 
to  første  Sujetter.  „Sabinerindeme"  kunde  efter  Sagens 
Natur  ikke  blive  til  noget  Helt,  men  Meleager  er  et 
dygtigt  og  følt  Arbejde.  Den,  der  vil  sammenligne  dette 
Stykke  med  Swinbumes  „Atalanta^',  som  behandler  samme 
Stof,  vil  derved  faa  Anledning  til  mange  interessante 
Iagttagelser  over  de  to  Digteres  Ejendommelighed.  Med 
Hensyn  til  Hadrian  har  Kritiken  maaske  været  mest  i 
Vildrede.  Hvad  der  kunde  lokke  Digteren  til  et  saa 
fremmed  og  tilmed  om  Skyggesiderne  ved  det  antike  liv 

erindrende  Forhold  som  det  mellem  Hadrian  og  Antinous, 
syntes  næsten  ufatteligt.  Jeg  for  min  Part  sætter  Hadrian 
højest  af  Heyses  Dramer,  og  det  af  den  Aarsag,  at  dette 
Stykke  er  det  mest  personlige  og  derved  det  dybest  følte. 
Det  har  været  mig  umuligt  at  læse  denne  Tragedie  om 
den  unge  skønne  Ægypter,  der  saa  lidenskabeligt  yndet 
af  Verdensherskeren,  omgiven  af  al  Hoffets  Herlighed  og 
Glans,  fri  i  alle  Henseender  undtagen  i  den,  at  han  er 
bunden  til  sin  kejserlige  Beundrer,  længes  og  smægter 
efter  fuldstændig  Frihed  —  uden  at  tænke  paa  en  vis 
ung  Digter,  der  alt  i  sin  tidligste  Ungdom  blev  kaldet 
til  et  sydtysk  Hof,  blev  en  elskværdig  og  vennesæl  Konges 
Yndling  og  levede  misundt  som  et  af  Lykken  forkælet 
Barn,  medens  han  dog  inderst  inde  i  mangen  en  Stund 
maatte  ønske  sig  langt  bort  fra  Hoffet,  og  i  mangen 
bunden  Time  føle,  hvor  lidet  selv  den  bedste  Herres 
Yndest  vejer  op  mod  den  mest  Ubeskyttedes,  men  helt 
Uafhængiges  Frihed. 

Alt  det  Sceniske  og  Theatralske  i  dette  Drama  er  af 
den  højeste  Effekt.  Den  egentlige  Aarsag  til  at  Heyse 
med  sine  store  Evner  for  Scenen  dog  ikke  er  trængt 
afgjort  igennem  her,  maa  efter  min  Anskuelse  søges  i,  at 
den  egentlig  tyske  dramatiske  Pathos  (den  Schillerske)  ikke 
ligger  for  ham.  Først  naar  en  Pathos  er  brudt  eller  knækket, 
naar  det  Pathetiske  er  halvt  pathologisk,  formaar  han  at 
behandle  det  med  fuld  Originalitet.  Den  egentlige  drama- 
tiske Pathos  af  fuldt  Bryst  bliver  hos  ham  let  ukunstnerisk- 
folkelig, fædrelandskærlig  og  en  Smule  hverdags.  Hertil 
konmier,  at  Fremstillingen  af  den  egentlig  mandlige 
Aktion  ikke  er  hans  Sag.  I  hvor  høj  en  Grad  han  end 
i  sin  Poesi  er  Herre  over  det  Mandiges  passive  Egen- 
skaber som  Værdighed,  Alvor,  Ro,  Uforsagthed,  fattes 
ham  ligesom  Goethe  dog  helt  det  aktive  Moment.  En 
kraftig  direkte  indgribende  Handlen  med  et  Maal  for  Øje 
udgør  ligesaa  lidt  Kærnen  i  hans  Dramer  som  i  hans 
Noveller.     Sker  nu  og  da  en  energisk  Handling,  er  den 

næsten  ajtid  desperat:  Indiyidet  er  drevet  ind  i  en  Snæv- 
ring, i  hvilken  det  ej  ser  anden  Udvej  end  at  vove  de 
yderste  Midler,  (Sammenlign  den  unge  Forstmands 
Handling  i  ,,Moder  og  Bam^,  da  han  raner  sin  Elskedes 
Søn).  Alt  i  Alt  ere  imidlertid  de  Hindringer,  der  have 
stillet  sig  i  Vejen  for  Hejses  afgørende  Held  paa  Theatret, 
maaske  ikke  betydeligere,  end  at  han  en  skønne  Dag  vil 
overvinde  dem  og  fejre  en  dramatisk  Triumf.  Foreløbig 
er  han  til  Alles  Forundring  optraadt  i  en  Digtart,  der 
syntes  at  ligge  liam  ganske  fiærn,  men  hvor  han  med  ét 
Slag  opnaaede  et  stort  succes. 

Kun  den,  der  da  opholdt  sig  i  Berlin,  kan  vide 
hvilken  Opsigt  det  gjorde,  da  „Kinder  der  Welt"  først 
udkom  som  Feuilleton  i  „Spenersche  Zeitung^  Man  talte 
bogstaveligt  i  en  Maanedstid  næsten  ikke  om  Andet; 
pludseligt  havde  den  uskyldige,  for  Verdenslivet  saa 
fremmede  Novellist  afsløret  sig  som  en  rent  moderne 
Aand,  der  sluttede  en  filosofisk  Roman  med  Holderlins  Ord: 

Forlad  Du  med  dit  Guddomsskjold, 
Forlad,  o  Du  de  Kækkes  Genios 
Uskyldigheden  aldrig  1 

Man  havde  øjensynlig  hidtil  overset,  at  der  gennem 
Heyses  indsmigrende  Poesi  gik  en  heftig  Frihedstrang, 
en  fuldkommen  Uafhængighed  af  Dogmer  og  konventio- 
nelle Baand.  Derfor  overraskedes  man  nu  langt  mere 
end  tilbørligt.  Digteren  er  af  blandet  Herkomst:  fra  sin 
Fader  har  han  arvet  det  Positive  i  sit  Væsen,  Følelsens 
Fylde  og  Skønhed,  fra  Moderen,  som  var  Jødinde,  en 
kritisk  Aare.  For  første  Gang  bleve  begge  Sider  af 
hans  Væsen  aabenbare  for  det  store  Publikum.  Det 
kunde  ikke  Andet  end  gøre  en  betydelig  Virkning  paa 
Sindene,  at  denne  Fabius  Cunctator,  der  saa  længe  hayde 
holdt  sig  tilbage  fra  Tidens  Problemer,  denne  Sagt- 
modigste blandt  de  Dristige,  nu  følte  Øjeblikket  kommet 
til  at  indtage  sin  Position  iblandt  dem,  der  fægte  Tidens 
Kamp.   Romanen  er  en  værdig  og  fornem  Protest,  nedlagt 

mod  dem,  der  endnu  i  vore  Dage  ville  lægge  Baand  paa 
Tænke-  og  .  Lærefriheden.  Den  har  al  Polemik  mod 
Dogmerne  bag  sig.  Den  fremstiller  alle  sine  Hoved- 
personer som  levende  klart  og  bevidst  i  den  Atmosfære  af 
frie  Ideer,  der  er  den  moderne  Tids  Livsluft.  Det  er  et 
af  de  Værker,  der  have  en  længe  tilbageholdt,  langsomt 
modnet  personlig  Bekendelses  Inderlighed  og  som  derfor 
besidde  en  Levedygtighed,  hvilken  ingen  formel  Ubehændig- 
hed eller  Mangel  kan  skade.  Bogen  mangler  som  et  første 
Forsøg  adskilligt  i  at  være  en  ret  Roman:  Det  skorter, 
som  det  var  at  vente,  dens  Helt  paa  Aktivitet,  paa 
aktiv  Mandskraft,  Bogen  samler  sig  ikke  om  en  enkelt, 
absolut  herskende,  aandelig  Interesse,  den  altopslugende 
Erotik  lader  ikke  Ideen  fremtræde  saa  klart  og  centralt 
som  den  er  tænkt  af  Digteren.  Den  afgørende  Vending 
i  Bogen  synes  at  forestaa,  hvor  Fratizelius  efter  Balders 
Begravelse  paa  Lorinsers  Denunciation  er  bleven  kastet 
i  Fængsel.  Her  siger  Edwin  udtrykkeligt  *):  w^e  ville 
den  aabne  Krig,  de  udfordre  den  selv,  og  der  vil  ikke 
blive  Fred,  før  den  ærligt  er  fægtet  ud."  Men  den 
aabne  Krig  udebliver,  Edwin  og  Bogens  hele  lille  Skare 
nøjes  med  Defensiven,  og  da  Edwin  endelig  bliver  færdig 
med  sin  epokegørende  Bog,  er  Homanen  tilende.  —  I 
nær  Sammenhæng  med  denne  Mangel  paa  krigerisk 
Temperament  hos  Helten  staar  den  vel  store  Blødhed  i 
Følelserne,  som  hersker  i  Partierne  om  hans  Broder 
Balder.  Os  Nordboer  vil  det  altid  forekomme  ligesaa 
besynderligt  og  fremmedt,  at  Mænd  uforbeholdent  Iségge 
deres  varme  Følelser  for  hinanden  for  Dagen,  som  den 
Idræt  at  krænge  sit  Hjærte  falder  mangen  Sydbo  naturlig. 
Den  strænge  Iagttagen  af  Maal  og  Grænse,  der  udmærker 
Heyses  Noveller,  savnes  her.  Men  hvor  var  det  muligt 
andet  end  at  store  Fortrin  i  et  saa  omfangsrigt  Arbejde 
maatte  købes  med  nogle  Mangler?    Ikke  nok  med  at  de 


*)  K  d.  W.  n,  265. 

ideale  Kvindeskikkelser  her  have  samme  Fortrin  som  i 
Novellerne:  Heyse  har  her  i  høj  Grad  udvidet  sit  Om- 
raade ;  netop  de  mindst  ideale  Figurer :  Christiane,  Mohr, 
Marquard  ere  uovertræffelige.  Og  hvilken  Strøm  af  ægte 
Menneskelighed  gaar  ikke  igennem  denne  Eoman !  hvilket 
Fond  af  ægte  alsidig  Dannelse  rummer  den  ikke!  Den 
er  ikke  blot  en  modig,  men  en  opbyggelig  Bog. 

Ved  de  gemene  Angreb,  for  hvilke  den  har  udsat 
sin  Forfatter,  vil  jeg  ikke  dvæle.  Et  Par  smaa  tyske 
Smudsblades  Denunciationer  vare  visselig  ikke  værd  at 
nævne,  hvis  ikke  en  Indsender  i  den  ansete  norske  Avis 
„Morgenbladet",  der  undertegner  sig  F.  G.,  havde  fundet 
det  passende  at  aftrykke  en  af  disse  Smædeartikler  med 
en  Indledning,  der  gik  ud  paa  at  advare  norske  Familie- 
fædre  mod  at  lade*  denne  Bog  komme  over  deres  Tærskel. 
Artiklen  resumerede  i  Sprogets  raaeste  Udtryk  Bogen 
saaledes,  som  om  den  drejede  sig  om  lutfer  dyrisk  For- 
vorpenhed og  Sanselighed.  Man  har  sagt  mig,  at  der  under 
denne  Indsenders  Mærke  skjuler  sig  en  speciel  Beundrer 
af  Goethe's  Faust.  Kald  saa  er,  burde  han  skamme  sig 
tidobbelt  ved  at  anvende  sin  Pen  til  den  Art  Bedrifter*). 


*)  Eller  vilde  maaske  ikke  i  sin  Tid  en  af  Datidens  Herrer  F.  G. 
kunne  have  forfattet  en  „Advarsel"  mod  Goethes  Faust  ganske 
i  Stil  med  den  ovennævnte  saaledes:  „Indholdet  af  dette  usæde- 
lige Skrift  er  følgende:  En  allerede  halvgammel  Læge  (Dr.  med.) 
er  træt  af  sine  Studeringer  og  længes  efter  at  styrte  sig  ind  i 
kødelige  Lyster.  Til  den  Ende  giver  han  sig  Djævelen  i  Vold. 
Denne  fører  ham  efter  forskellige  lave  Forlystelser  (som  £  Eks. 
bestaa  i  at  drikke  halvdrukne  Drankere  endnu  mere  fulde)  til 
en  ung  Borgerdatter,  som  Faust  (Doktoren)  straks  prøver  paa 
at  forføre.  Nogle  Stævnemøder  hos  en  gammel  Eufiferske  bane 
Vejen.  Men  da  Forførelsen  ej  lykkes  hurtigt  nok,  giver  Djævelen 
Faust  et  Juvelskrin,  som  han  kan  forære  Pigen.  Ude  af  Stand 
til  at  modstaa  denne  Grave,  altsaa  ej  engang  forført,  men  købt, 
hengiver  Gretchen  sig  til  Faust,  og  for  at  være  des  mere  ufo^ 
styrret  med  sin  Galan,  indgiver  hun  sin  gamle  Moder  en  Sove- 
drik,  der  dræber  denne.  Efter  dernæst  at  være  bleven  Skyld 
i  sin  Broders  Drab  myrder  hun  det  Barn,  hun  har  undfanget 

En  af  Nationalhadet  og  Selvopholdelsesdriften  dik- 
teret, højst  iiædel  og  indskrænket  Artikel  af  Albert  Réville 
i  „Revne  des  deux  mondes"  imødegaaes  bedst  ved  disse 
Ord  af  Forfatteren  til  „Philosophie  des  Unbewussten" : 
„De  liberale  Protestanters  illiberale  Intolerance  mod  mere 
frisindede  Standpunkter  i  Almindelighed  beror  paa  Fø- 
lelsen af  deres  Stillings  Usikkerhed.  Jo  mindre  Kristeligt, 
de  have  i  deres  Lære,  desto  kunstigere  søge  de  at  holde 
Illusionen  angaaende  deres  Eristelighed  oppe,  desto  ivrigere 
maa  de  naturligvis  vaage  over  den  smalle  Grænse, 
der  ogsaa  i  deres  egne  Øjne  adskiller  dem  fra  Ukriste- 
lighed. Kristne,  der  endnu  have  en  positiv  Religions 
hele  Skatkammer  at  raade  over,  kunne  til  en  vis  Grad 
være  tolerante;  men  hvor  kun  Haarkløveri  og  Æggedans 
kan  holde  Illusionen  om  Kristelighed  vedlige,  der  er 
enhver  Tolerance  umulig"*). 

Paa  et  lille  Hib  fra  Frankrig  af  burde  Heyse  være 
forberedt.  Det  vilde  ikke  været  ufortjent;  thi  de  i  hans 
Roman  forekommende  Udtalelser  om  fransk  Literatur  og 
Aand  ere  ganske  i  den  almindelige  Germanismes  Stil; 
men  Hugget  burde  da  have  været  ridderligere  og  bedre 
ført.  Dog  lad  os  vende  os  bort  fra  denne  Bornerthedens 
stygge  Krig  mod  det,  som  den  ikke  forstaar.  Ubekymret 
om  Ravnenes  Skrig  er  „Verdens  Børn"  gaaet  sin  Gang 


i  tJtngt.  I  Fængslet  synger  hun  smudsige  Viser;  en  begynder 
med  de  Ord:  „Meine  Mutter,  die  Hur'".  At  hendes  Forfører 
lader  hende  aldeles  i  Stikken,  kan  ikke  undre,  naar  man  har  hørt 
hans  religiøse  Principer.  Han  er,  som  Scenen,  hvor  hans  Donna 
udspørger  ham,  tydeligt  viser,  ingen  Kristen,  ja  synes  ej  engang 
at  tro  paa  nogen  Gud,  om  han  end  griber  til  en  hel  Del  tomme 
Udflugter  for  at  dække  sin  absolute  Vantro.  —  Da  denne  mod- 
bydelige Bog  nu  ligefiildt,  som  vi  til  vor  Forundring  høre, 
finder  Læsere,  ja  endog  Læserinder  og  tilmed  skal  laanes  ret 
flittigt  ud  fra  vor  Bys  „Athenæum",  opfordre  vi  alle  Familie- 
fædre til  at  væie  paa  deres  Post." 
*)  Eduard  v.  Hartmann:  Die  Selbstzersetzung  des  Christenthums. 
1874  p.  67. 

gennem  Verden,  har  i  kort  Tid  opleret  fire  Oplag  og  er 
allerede  nu  oversat  paa  Hollandsk,  Fransk,  Italiensk, 
Russisk  og  Dansk. 

IX. 

Vi  have  gennemløbet  Kredsen  af  de  Ideer  og  de 
Former,  i  hvilke  denne  Digteraand  har  givet  sig  Udtryk, 
og  vi  have  set,  hvorledes  de  organisk  udvikle  sig  af 
hinanden.  Vi  saa',  hvorledes  Heyse  tilsidst  i  Romanen 
kom  i  Kast  med  den  moderne  Tids  bevægende  Tanker, 
hvilke  Novelleformen  som  saadan  ikke  kunde  give  Rum. 
Jeg  udhævede  imidlertid  en  enkelt  Novelle,  mig  den 
kæreste  af  dem  alle,  der  er  ligesaa  udmærket  ved  sin  Ide, 
som  „Salamanderen^  ved  sin  Stil:  „Den  sidste  Gentaur". 

Hver  Gang  Heyse  hax  forsøgt  at  afvinde  de  gamle 
Myther  en  moderne  Interesse,  har  han  havt  Lykken  med 
sig.  Det  liUe  henrivende  Ungdomsdigt  „Furien"  hører 
til  det  Bedste,  han  hår  skrevet.  I  et  lille  Drama  „Per- 
sens" (ikke  optaget  i  de  Samlede  Værker)  har  han  givet 
en  ny  Fortolkning  af  Medusa-Mythen :  han  har  følt  Med- 
lidenhed med  den  stakkels  skønne  Medusa,  hvem  den 
grusomme  Skæbne  er  bleven  beskikket  at  virke  forstenende 
paa  Enhver,  og  lærer  os,  at  det  er  avindsyge  Gudinders 
Nid  over  hendes  Kærlighed  til  Persens,  der  er  Skyld 
deri.  Hendes  Hoved  falder  for  hendes  egen  Elskedes 
Haand,  medens  hun  begraver  sit  Ansigt  i  Sandet  for  ej 
at  skade  ham  med  Blikket.  —  Det  er  som  sagt  en  meget 
sørgelig  og  original  Historie.  Men  den  om  Centauren  er 
dog  endnu  bedre.  Man  undres,  naar  man  første  Gang 
ser  Titlen.  Den  sidste  Centaur!  det  klinger  jo  som  den 
sidste  Mohikaner.  Hvad  i  al  Verden  véd  Heyse  om  den 
sidste  Centaur?  Hvor  faar  han  den  indført  i  en  regulær 
Novelle?  O,  det  sker  med  megen  Kunst  og  dog  paa  den 
naturligste  Maade  af  Verden.  Han  drager  først  saa  at 
sige  to  Ringe  inden  i  hinanden,  saa  en  tredje  Ring 
inderst,  og  i  den  maner  han  Centauren  frem.   Den  første 

Ring  er  de  Levendes,  den  anden  de  Dødes  Verden,  den 
tredje  indeslutter  let  og  naturligt  det  Overnaturliges  Rige. 
Fortællingen  begynder  mod  Heyses  Sædvane  rent  selv- 
biografisk, altsaa  med  det  stærkest  mulige  Virkeligheds- 
element:  Forfatteren  kommer  en  sildig  Aften  forbi  en 
Vinstue,  hvor  han  i/ sin  Ungdom  én  Gang  ugentlig  plejede 
at  træffe  sine  kæreste  Kammerater  og  Venner,  og  nu 
lader  han  disse,  alle  afdøde,  passere  Ilevue  i  Erindringen. 
Saa  træder  han  ind  i  Vinstuen,  føler  sig  træt,  og  saa  — 
med  Et  er  det  ham,  som  blev  han  opfordret  til  at  ind- 
finde sig  i  den  gamle  Kreds,  og  da  Døren  aabnes,  se! 
saa  sidde  de  der  aUe.  Men  Ingen  af  dem  rækker  den 
Indtrædende  Haanden;  der  er  over  dem  et  Træk  af 
Frenunedhed,  Alvor  og  Kummer.  Nu  og  da  drikke  de 
en  Ij^ng  Slurk  Vin,  da  gløde  for  et  Øjeblik  de  blege 
Kinder  og  matte  Øjne,  men  straks  derpaa  sidde  de  stive 
og  stunmie  og  stirre  ned  i  deres  Glas.  Kim  En  iblandt 
dem  er  ubøjet  af  den  Skæbne,  der  har  ramt  dem,  og 
hvorom  der  efter  stiltiende  Overenskomst  i  Selskabet  ikke 
tales.  Det  er  GenelU,  den  udmærkede  Maler,  hvis  Cen- 
tanrer  i  Baron  Schacks  Samling  i  Miinchen  alle  Kejsende 
beundre.  En  af  Selskabet  bemærker,  at  disse  Genelliske 
Hestemennesker  se  saa  levende  ud,  at  man  næsten  skulde 
tro,  at  Kunstneren  selv  havde  set  saadan  en.  Og  da  han 
rohgt  svarer:  „Det  har  jeg  ogsaa^^,  glide  vi  umærkeligt 
fra  de  Dødes  Rige  ind  i  Fabelverdenen.  Han  har  set 
Centauren  —  set  ham  med  sine  egne  Øjne  —  som  han 
en  smuk  Sommereftermiddag  uden  at  tænke  paa  noget 
Ondt  travede  ind  i  en  lille  tyrolsk  Landsby,  hvor  Genelli 
netop  sad  og  drak  sit  Glas  Vin.  I  gamle  Dage  havde 
han  været  Læge  af  Profession,  havde  paa  en  Tour  i 
Praksis  over  Bjergene  træt  lagt  sig  til  at  sove  i  en 
Gletscherhule,  var  saa  frosset  inde  —  og  nu  først  efter 
^000  Aars  Forløb  er  Isen  smeltet  om  ham  og  han  kan 
med  forundrede  Øjne  se  sig  om  i  den  forvandlede  Verden. 
Det  er  Søndag  og  lige  i  Kirketiden,   da  han  med  sin 

mægtige  Krop  —  foroven  en  famesisk  Herkules,  forneden 
en  dejlig,  heroisk  Stridshingst  —  med  yajende  Manke 
og  Hale  og  med  en  Rosengren  i  det  tykke  Haar  bag 
Øret  traver  igennem  de  tomme  Gader,  kun  nu  og  da 
forskrækkende  en  gammel  Eærling,  der  med  hæse  Skrig 
flygter  for  Synet.  Han  ser  Kirkedøren  aaben.  Bygningen 
fuld  af  Mennesker  og  en  underskøn  Kvinde  med  et  Barn 
pan  Armen  malt  over  Alteret.  Nysgerrig  uden  at  tænke 
paa  noget  Ondt  traver  han  ind  gennem  Portalen  hen 
over  Stenfliserne,  der  drøne  under  hans  mægtige  Hovslag. 
Man  begriber  hvilket  Spektakel  der  opstaar  over  dette 
direkte  fra  Helvede  opstandne  Uhyre.  Præsten  skraaler, 
stænker  Vievand  imod  ham  og  raaber:  Apage,  Apage! 
(hvad  han  forstaar,  fordi  det  er  Græsk),  Menigheden 
slaar  Kors  for  sig;  forundret  traver  han  da  ud  af  Kirken, 
og  ledsaget  af  alle  Byens  gamle  Koner  og  Børn,  der 
forfærdes  over  „at  se  den  høje  Rejsende  saa  letklædt"^. 
bevæger  han  sig  ned  til  Landsbykroen,  hvor  Genelli 
sidder  paa  Altanen.  Denne  lærer  da  Centauren,  at  han 
er  kommen  et  Par  Hundrede  Aar  for  sent  eller  for 
tidligt  tiUive  igen.  I  Renaissancetiden  vilde  man  rime- 
ligvis have  taget  vel  imod  ham.  Men  nutildags  „i  den 
trangbrystige,  bredpandede,  forskrædrede  og  forskaame 
Pjaltebagage,  der  kalder  sig  den  moderne  Verden!" 
Genelli  vover  ikke  at  stille  ham  noget  lystigt  Horoskop: 
„Hvor  I  lader  Jer  se  i  Byer  eller  Landsbyer  ville  Gade- 
drengene løbe  efter  Jer  og  kaste  raadne  Æbler  paa  Jer, 
og  de  gamle  Kærlinger  raabe  Ak  og  Ve  over  Jer,  og 
Præsterne  udgive  Jer  for  den  lede  Satan  i  Person  o.  s.v.  o.  s.v.'' 
Og  det  gaar,  som  han  har  spaaet  det.  Medens  den  ærlige 
Centaur,  godmodig  som  Styrken  er  det,  lader  sig  beglo 
og  sit  fløjelsagtige  Skind  beføle  af  Publikum,  medens  han 
i  Mag  tømmer  en  Flaske  Tyrolervin  efter  den  anden  og 
rækker  den  tilbage  til  Husets  Altan,  hvor  den  smukke 
Værtshuspige  staar,  hvem  han  straks  har  foræret  sis 
Rose,   lurer  Had  og  Nid   paa   hans  Fordærv.     En  hel 

Sammensværgelse  har  dannet  sig  imod  ham.  J  Spidsen 
stod  naturligvis  den  højærværdige  Gejstlighed,  der  fandt 
det  meget  betænkeligt  for  dens  Sognebørns  Sjælefrelse, 
om  de  saaledes  indlod  sig  nærmere  med  et  rimeUgvis 
udøbt,  fuldkomment  nøgent  og  formodentlig  meget  usæde- 
Kgt  Dyremenneske."  Ligesaa  forbitret  viser  en  Italiener 
sig,  der  paa  Markedet  foreviser  en  Kalv  med  to  Hoveder 
og  fem  Ben.  Centauren  saa'  man  gratis,  han  var  levende 
og  drak  og  snakkede  og  vilde  maaske  endog  lade  sig 
bevæge  til  at  gøre  nogle  Kunstberiderkunster.  Kalven  var 
et  roligt  Geni  og  til  at  gøre  Beriderkunster  viste  den  ingen 
Tilbøjelighed.  I  Konkurrencen  kan  Italieneren  ikke  finde 
sig.  „Der  er  Forskel,  udvikler  han  for  Præsten,  mellem 
en  af  Politiet  approberet  Naturmærkværdighed  og  en 
aldeles  usandsynlig,  aldrig  forhen  set  Vanskabning,  der 
uden  Pas  eller  Vandrebog  foruroliger  Egnen  og  stjæler 
ærlige  fembenede  Kalve  Brødet  ud  af  Munden."  Men 
den  lidenskabeligste  Modstander  af  Centauren  er  dog 
den  lille  skævbenede  Landsbyskrædder,  den  smukke 
Opvartningspiges  Brudgom.  Da  han  i  sin  Skinsyge  har 
kaldt  den  Fremmede  et  nøgent  Bæst,  har  den  skønne 
Nanni  ladet  ham  forstaa,  at  Andre  kunde  være  glade, 
naar  de  behøvede  at  skamme  sig  lige  saa  lidt  ved  at 
vise  sig  nøgne.  Ogsaa  Skrædderen  veklager  da  for 
Præsten:  den  nye  Mode,  den  Ubekendte  indfører,  maa 
jo  ruinere  Skrædderhaandværket  i  Bund  og  Grund  og 
gøre  det  af  med  al  Moral  og  Velanstændighed.  Medens 
Centauren  da  nu  i  sin  muntre  Stemning  netop  er  ifærd 
med  i  Værtshusets  Gaard  at  fornøje  de  Omstaaende  med 
en  højst  gratiøs  og  ejendommelig  Dans,  som  han  opfører 
med  den.  smukke  Nanni  siddende  paa  sin  Eyg,  komme 
alle  de  Sammensvorne  med  beredne  Gensdarmer  for  at 
gribe  ham.  Uden  at  værdige  dem  mindste  Opmærksomhed 
fortsætter  han  sin  Dans,  trykker  den  smukke  Piges 
Hænder  et  Øjeblik  fast  mod  sit  Bryst  og  sætter  saa  i  et 
pragtfuldt,   kongeligt  Spring  bort  over  den  hele  Skares 

HoTed.  Pistolkugler  forfølge  ham  uden  at  ramme,  og 
snart  staar  han  fri  paa  den  nærmeste  Bjergryg.  Da 
lader  han,  bevæget  af  Pigens  Bønner  og  Graad,  hende 
sagte  glide  ned  til  Jorden.  Saa  gæme  hun  havde  taget 
imod  den  Ubekendtes  Hylding  og  saa  daarligt  hendes 
Brudgom  tog  sig  ud  ved  Siden  af  ham,  „kunde  httn  dog 
ikke  vente  nogen  Forsørgelse  af  denne  ridende  Udlænding." 
Hendes  praktiske  Sans  sejrer,  og  som  en  jaget  Gemse 
„springer  hun  fra  Sten  til  Sten  nedad  Skraaningen  i  sin 
Skrædders  Arme."  Et  Udtryk  af  guddommelig  Haan  og 
Melankoli  glider  hen  over  Centaurens  Aasjn,  man  ser 
ham  fjæme  sig  og  kort  efter  forsvinder  han  i  Horisonten. 

Her  standser  Genelli,  den  stille  Kreds  bryder  op  — 
og  Digteren  vaagner  i  Vinhandlerens  Forstue. 

Lutter  Egenskaber,  som  gøre  Læsningen  af  et  Digter- 
værk til  en  Nydelse,  synes  mig  forenede  i  denne  Novelle: 
En  høj  Humor,  der  kaster  et  mildt  Skær  over  alle  Enkelt- 
heder, de  sarteste  Halvtoner  og  det  fineste  Clair-Obsknr, 
der  lader  Handlingen  fra  Dagens  Lys  glide  over  i  en 
Drøm  om  lutter  Døde  for  saa  atter  at  lade  Skygge- 
verdenens Tusmørke  oplyses  af  en  Solstraale  fra  det 
gamle  Hellas.  Man  føje  hertil  en  dyb  Ide,  aldeles  ejen- 
dommelig for  dens  Digter.  Thi  denne  Spøg  er  jo  i  faldt 
Alvor  en  Hymne  til  Friheden  i  Kunsten  som  i  Livet,  og 
til  Friheden,  som  Heyse  altid  har  opfattet  den.  For 
ham  bestaar  Friheden  ikke  (som  f.  Eks.  for  Ibsen)  i 
Kampen  for  Frihed,  men  er  paa  det  religiøse  Omraade 
Naturens  Protest  mod  Dogmet,  paa  det  sociale  og  sæde- 
lige Omraade  Naturens  Protest  mod  Konveniensen.  Gennem 
Natur  til  Frihed!  Det  er  hans  Vej  og  hans  Løsen. 
Saaledes  bliver  Centauren  som  halvt  Naturvæsen,  halv 
Guddom  hans  Fantasi  et  kært  Symbol.  Hvor  skøn  er 
ikke  Centauren  i  sin  stolte  Kraft  ved  den  Best  af 
gammelgræsk  Blod,  der  er  bevaret  i  dens  Aarer!  Hvor 
maa  den  ikke  døje,  Stakkel,  for  den  Levning  af  Oldtids- 
hedenskab,  der  er  genopstaaet  i  den,  og  som  efter  et 

Par  tusinde  Aar  at  have  været  frosset  inde,  først  nu  i 
Yore  Dage,  da  Gletscherne  begynde  at  smelte,  er  vaagnet 
og  vover  sig  frem  for  Dagens  Lys!  Hvor  meget  lære- 
rigere, hvor  meget  mere  satte  og  moralske  finde  ikke 
alle  dens  civiliserede  Omgivelser  dens  interessante  Rivaler, 
de  udstoppede  Kalve  med  to  Tunger  og  fem  aldeles  ikke 
til  Fremskriden  bestemte,  men  højst  konservative  og 
deres  Plads  konserverende  Ben!  Disse  „Mærkværdig- 
heder" overtræde  aldrig  nogen  borgerlig  Vedtægt,  lade 
sig  kun  vise  frem  med  Øvrighedens  og  Gejstlighedens 
Tilladelse  og  ere  ikke  mindre  ualmindelige  for  det.  De 
ville  evigt  vedblive  at  være  Centaurens  Rivaler,  stillede 
jævnsides  med  den  af  Nogle,  langt  foretrukne  for  den 
af  Mange. 

Og  er  ikke  Digteren  paa  sin  Vingehest  midt  i  dette 
smaalige  moderne   Samfund  virkelig  den  sande   „sidste 

Centaur"  ? 

(I.  Bramles. 


Anmærkning. 

For&iteren  forbeholder  sig  Oversæittelsesretten  til  denne  Af- 
handling. 


To  Digte. 

Af  A.  G.  Swinbnrne:  Songs  before  Sanrise. 
Oversatte  af  Ad.  laBseB. 


Frihedens  Pilgrimme, 

„Hvem  er  det,  som  I  elske,  o  I,  der  drage 
syngende  hen?    Og  gælder  jer  sælsomme  Klage 
det,  som  forgik,  eller  Fremtidshaab,  I  har  drømt? 
Thi  Sangen  har  Toner  baade  af  Sorg  og  Glæde."  — 
Hun,  vi  elske,  kan  ikke  beskues  af  Eder: 
ej  har  hun  Hænder  og  Læber  og  Guldhaar,  der  spreder 
bølgende  sig,  ej  .Form;  men  vi,  der  ømt 
elske,  vi  véd,  hun  er  skønnest  af  Alt  hemede. 

„Er  hun  en  Dronning,  med  rige  Gaver  i  Hænde?"  — 
Ja  dem:   at  hvo  der  har  set  hende,  ikke  skal  vende 
sig  bort,  men  tjene  hende  med  Kummer  og  Kval, 
Blod  og  bitre  Taarer  og  Møje  og  Strid; 
byder  hun  dø,  da  maa  han  dø  uden  Klage; 
Alt,  hvad  han  ejer  paa  Jord,  skal  han  lade  tilbage, 
nøgen  i  Hede  og  Regn  han  vandre  skal, 
kæmpe  og  bie  og  vaage  i  al  sin  Tid. 

„Har  hun  ej  Bolig  og  Hjem  i  Verdens  Rige?"  — 
Tiderne  raabe.  Nationerne  kalde  og  skrige: 
„Hvor  er  hun  henne?"  —  Ingen  formaar  det  at  sige. 
Thi  hvis  ikke  hun  er  i  Menneskets  Tanker, 

hvis  ikke  inderst  i  Sjælen  hun  Bo  kan  finde, 
er  det  forgæves,  de  raabe  og  søge  hende, 
er  det  forgæves,  at  Tungens  Lovsange  stige. 
Alt  forgæves,  til  Hjærtet  levende  banker. 

„O  I,  som  følge,  angrer  det  Eder  da  ikke? 

Thi  Dødsdom  staar  skrevet  i  Eders  Pande  og  Blikke, 

et  sælsomt  Kummerens  Tegn,  et  brændende  Mærke: 

at  ej  I  skal  standse  og  hvile  i  Livets  Larm, 

ej  læskes  af  Kærlighed,  ej  Venner  have, 

®j  Tryghed,  Livets  Glæde  og  Søvnens  Gave."  — 

Det  har  vi  ikke;  men  Et  vi  har:  hendes  stærke, 

trofaste  Blik,  hendes  Aasyn  og  nærende  Barm. 

.,0g  I  skal  dø,  før  I  har  naaet,  hvad  I  tror."  — 
Ja,  og  den  gavmilde  Sol  og  den  genfødte  Jord, 
mens  vi  er  Støv,  skal  vandre  skinnende  Veje; 
o,  men  naar'hun  stadig  hernede  vil  blive, 
og  naar  den  gamle  Verden,  med  Lænkerne  sprængte, 
jubler  sin  Tak,  vandt  vi  saa  ej,  hvad  vi  tænkte? 
Ja,  det  er  snarere  Liv  end  Død,  vi  skal  eje: 
Livet  er  ringe.  Døden  er  god  at  give. 

^Og  I  skal  glemmes."  —  Ja,  men  vi  véd  og  tror, 
at  vi  skal  være  et  Led  af  Luft  og  Jord 
og  af  den  lutrende  Ild  og  det  kvægende  Hav 
og  alt  det  Gode;  og  intet  Hjærte  skal  banke, 
hvor  ikke  nogle  Draaber  skal  sitre  og  gløde 
af  vort  udgydte  Blod,  —  som  i  os  nu  det  døde 
Blod  af  de  Slagne,  det  gamle  higende  Krav 
retter  mod  deres  lysende  Spor  vor  Tanke. 

„Men  I,  som  kunde  Jer  svøbe  i  Lykkens  Kaaber, 
hvi  vrage  I  Nutidens  bløde  Lin,  I  Taaber, 
og  hylle  Jer  ind  i  Fremtidens  kolde  Vinde, 
naar  Moder  og  Fader  og  elskede  Søster  og  Broder 

og  al  deres  Kærlighed  som  I  smuldrer  hen^ 
og  ingen  Kærligheds  Livsfrugt  bliver  igen?"  — 
Hun  bliver,  og  mere  Vs^rd  der  ligger  paa  hende 
end  baade  paa  Søster  og  Hustru  og  Fader  og  Moder. 

„Og  sligt  et  Maal  Eders  Liv  I  ofre  kunde? 
Se,  mægtige,  graanede  Tiders  døde  Munde 
spotte  og  le,  hvor  yderst  i  Mørket  de  ligge, 
i  Fortidens  dybe,  aldrig  aabnede  Fængsel,  — 
de  véd,  hvor  Manges  Feltraab  som  Eders  løde, 
og  Alle  er  faldne.  Alle  er  faldne  og  døde;  — 
skal  I  da  staa  op  igen,  og  de  Andre  ikke?"  — 
Ej  vi,  men  hun,  som  ejer  Bod  for  hver  Trængsel. 

„Og  trættes  I  ikke  paa  Vejen  og  føle  Jer  svage, 

naar  Nætterne  I  se  slugte  af  krybende  Dage 

og  Timerne  brændte  i  søvnløse  Flammers  Stigen? 

Søvnløs,  —  og  I,  naar  skal  I  slumre  trygt?"  — 

Vi  er  trætte  i  Hænder  og  Fødder,  i  Hoved  og  Hjærte, 

og  Søvnen  var  det,  vi  helst  af  Alt  begærte, 

ene  undtagen  hin  ubønhørlige  Higen;  — 

hvo  den  fornemmer,  kender  ej  Graad  eller  Frygt. 

„Er  det  da  saa  skønt,  at  selv  I  villig  er  mødt? 
Er  det  saa  sikkert,  hvor  Alles  Haab  er  dødt, 
hin  Drøm,  at  I  gennem  Kamp  og  Møje  skal  hele 
de  knuste  Hjærter,  de  bøjede  Nakker  rette?"  — 
Ja,  var  end  vor  Død  forgæves,  vort  Liv  end  rodløst, 
var  Verdens  Haab  ikke  derfor  mat  og  blodløst: 
en  Gang  skulde  Folkene  broderlig  Vilkaar  dele 
og  atter  hint  flammende  Løsen  paa  Banneret  sætte. 

„Saa  drag  da  hen  og  forbi  os,  lad  os  i  Ro. 

Hvad  Lys  efter  Livet  forjætter  Jer  Eders  Tro? 

Faar  I  at  vide,  om  Verden  bedre  trives? 

Hvem  skikker  Jer  Bud,  hvis  Mennesket  Sejren  vinder?"  — 

O,  Lys  nok  er  det  paa  Livets  korte  Vej, 

at  alle  Mennesker  dø,  men  Slægten  ej : 

vor  Død  som  Livets  Sæd  i  Natten  skal  gives, 

at  Slægten  kan  høste  og  leve,  naar  Dagen  skinner. 


6-enesis. 

I  Kaos,  førend  denne  Jord  blev  avlet, 
før  Rum  og  Form  af  Dybets  Afgrund  fødtes, 
før  Tidens  første  Stund  af  Ægget  kravled, 
før  Nat  med  Maanelys  og  Daggry  mødtes, 

Før  nogen  Verden  blev  af  Lyset  kvæget, 

før  Noget,  kaldet  Gud  og  Mand,  drog  Aande, 

tungt  Nattens  svangre  Sider  sig  bevæged, 

og  Liv  og  Død  sprang  frem  af  Fødslens  Vaande. 

Og  Dybets  Rædsel,  formløs,  lovløs,  øde, 
—  skønt  Alting  slumred  bag  dets  golde  Flade,  - 
hvor  Kærlighed  og  Had  endnu  var  døde, 
hvor  ingen  Bod  skød  ud  i  Blomst  og  Blade, 

Og  Mørket,  hvor  endnu  ej  Tiden  kendtes, 
hvor  Gud  og  Menneske  endnu  sig  dølger, 
i  Former  kløvedes,  og  Lyset  tændtes, 
og  der  blev  Nat,  Ild,  Jord  og  Luft  og  Bølger. 

Og  Sol  og  Stjæmer,  Alt,  hvad  Farve  bringer, 
hver  Form  sig  om  sit  Væsens  Kærne  sanker: 
Død:  Skyggen  ud  fra  Livets  brede  Vinger, 
Gud:  Skyggen  ud  fra  Mandens  Sjæl  og  Tanker. 

10 

Da  opstod  mellem  Lys  og  Mørkets  Dampe 
og  mellem  Stof  og  Skygge,  Død  og  Fødsel 
hint  Kæmpefayntag,  hine  Elskovskampe, 
der  avler,  føder,  giver  Næring  ødsel 

Og  dræber  saa,  hin  Strid,  som  evig  bruser 
i  hvad  vi  kalde  Arbejd,  Liv  og  Grøde, 
de  Samklangs-Toner,  der  hinanden  knuser, 
de  Modklangs-Toner,  der  i  Kyssets  Møde 

Dør  sagte  hen,  —  Alt  samled  sig  til  Vorden. 
Stærkest  begyndte  dog  —  i  Stjærnens  Indre, 
i  Menneske  og  Dyr,  hver  Blomst  paa  Jorden  - 
Livskræfterne  i  helHg  Kamp  at  tindre. 

Én  Lov  dog  Vækstens  store  Gæring  følger, 
og  Død  og  frodig  Fødsel  er  det  Samme, 
Et  er  den  svangre  Jord,  de  golde  Bølger,  — 
den  blege  Luft  og  Solens  røde  Flamme. 

I  Slægtens  Løb  har  denne  Lære  givet 
sig  Præg  og  Udtryk  i  en  evig  Skiften: 
den  skriTes  op  med  dybe  Træk  af  Livet, 
Og  Døden  sætter  saa  sit  Segl  for  Skriften. 

Var  Døden  ej,  saa  var  ej  Livets  Styrke, 
der  Godt  og  Ondt  imod  hinanden  stiller, 
saa  var  der  intet  Lys  og  intet  Mørke, 
ej  Vand  fra  søde  og  fra  bitre  Kilder. 

Thi  hvert  et  Menneske  og  Aar  hemede 
skjult  disse  Tvilling-Magters  Frøkom  rummer: 
det  hvide  Frø  til  Frugtbarhed  og  Glæde, 
det  sorte  Frø  til  Goldhed  og  til  Kummer. 

Og  hvo  det  sorte  Frøkoms  Frugter  nyder 
skal  kvæges  som  af  Honningsafter  søde; 
og  han,  i  hvem  det  hvide  Rødder  skyder, 
faar  ikkun  Sorg  og  Kval  og  Graad  til  Føde. 

Og  hvem  den  søde  Frugt  med  Sundhed  næred, 
fra  ham  skal  Verden  sig  med  Afsky  vende ; 
og  ham,  som  har  den  bitre  Frugt  fortæret, 
skal  Verden  for  en  Gud  tilsidst  erkende. 

Og  ud  fra  disse  tvende  Frøkom  skyder 
alt  det,  som  Slægten  øver  eller  lider; 
Natten  fra  Dagens  Modergemme  bryder, 
og  Solen  avles  under  Nattens  Sider. 

Hvert  Menneske  og  Aar,  til  Jorden  lænket, 
skal  flagre  hid  og  did  og  suge  Føde; 
og  som  det  var,  før  Fødsel  blev  os  skænket, 
saa  skal  vi  atter  synke  blandt  de  Døde. 


10* 


Ludvig  Bødtcher, 


Den,  der  blot  én  Gang  i  en  selskabelig  Elreds  har  hørt 
et  Digt  af  Bødtcher  forelæse,  har  sikkert,  hvis  han  havde 
Sans  for  Poesi,,  næste  Dag  købt  sig  den  lille  Bog,  der  nu,  da 
den  elskværdige  gamle  Mand  er  død,  er  bleven  tilbage  som 
det  levende  Vidne  om,  hvor  fintfølende  og  hvor  poetisk  begavet 
han  var.  Den,  som  skriver  dette,  husker  endnu  tydeligt  det 
Indtryk,  som  det  gjorde  paa  ham,  da  han  en  Vinteraften  for 
15  Aar  siden  første  Gang  hørte  „Mødet  med  Bakkus".  Ind- 
trykket var  Henrykkelse.  Man  véd  ej,  hvad  man  mest  skal 
beundre  i  dette  Digt:  den  plastiske  Klarhed  eller  den  under- 
fulde og  selvopfundne  Rytme,  hvortil  man  kun  hos  Sprog- 
kunstneren A.  W.  Schlegel  finder  en  Art  Pendant.  Hvilket 
Tonefald : 

Han  sænkede  Pokalen  — 
Dei*  kom  en  Ildkaskade, 
En  Brusen,  som  i  Blade, 
Og  saa  en  Duft  af  Vin, 
Der  fyldte  Elippesalen 
Med  Roser  og  Jasmin. 

Hvor  ofte  man  end  har  læst  dette  Digt,  det  taber  ikke 
det  Ringeste  af  sin  fortryllende  Friskhed  og  Harmoni. 

Bødtchers  Digte  ere  meget  ufuldstændigt  daterede;  men 
Samlingen  synes  fredeligt  at  have  bragt  Frugterne  af  Tyveaars- 
alderens  og  Firsindstyveaarsalderens  poetiske  Øjeblikke  under 
samme  Tag.  Man  træffer  ikke  ipaa  Udviklingsstadier.  Alt 
er  modent  og  næsten  Intet  forældet.  Eun  et  og  andet  enkelt 
Digt  som  f.  Eks.  „Turneringen"  gør  et  pudserligt  gammeldags 
Indtryk ;  det  er  en  efter  Opskriften  lyrisk-episk  behandlet  Anek- 
dote, løvrigt  Ensartethed.  Digteren,  der  som  22aarig  Yngling 
oplevede  Slaget  ved  Waterloo  og  som  endnu  kraftig  Mand 
Slaget  ved  Sedan,    synes  i  hele  Mellemtiden  mellem  disse  to 

Begivenheder  at  have  bevaret  samme  idylUske  Stemning  i  sin 
Sjæl  off  i  sin  Cither.  Han  har  skrevet  tre  beeejstrede  og 
alle  lige  «rUgt  mente  Digte  respektive  til  Frederik  den  Sjette, 
Christian  den  Ottende  og  Frederik  den  Syvende.  For  en 
ægte  Søn  af  Frederik  den  Sjettes  Tid  kunde  Kejserriger  opstaa 
og  forsvinde,  Evropas  Kort  omkalfatres  en  halv  Snes  Grange, 
Revolutioner  og  Opdagelser  ryste  en  Verden  og  aabne  en 
Verden,  uden  at  det  afsatte  Spor  i  hans  Indre  eller  i  hans 
Kunst.  Man  opholdt  sig  i  København  og  Kom,  det  vil  sige 
man  ombyttede  en  Tidlang  af  sit  Liv  en  Regnvejrsidyl  i 
Norden  med  en  Solskinsidyl  i  Syden. 

Bødtcher  har  skrevet  eller  dog  udgivet  forbavsende  lidt; 
kan  en  Del  af  dette  lille  Bind  i  Duo  des  har  tilmed  blivende 
Værd,  og  dog  ville  disse  faa  korte  Digte  have  Livsessens  nok 
i  sig  til  at  bevare  hans  Navn  ene  og  alene  ved  den  Trylle- 
kraft,  en  ægte  NÉtturejendommelighed  har.  Disse  Digte  have 
beriget  det  danske  Sprog  med  en  ny  Rytmegang  og  en  ny 
Farvesammenstilling;  de  have  en  vis  bestemt  Klangfarve, 
som  ingen  andre  danske  Digte  have;  derfor  kunne  de  aldrig 
gøres  overflødige  ved  nogen  senere  Udvikling  af  vor  Literatur, 
men  ville  blive  staaende  og  overleve  selv  de  nyttigste  og 
lærerigeste  tykke  Bøger,  selv  de  betydeligste  videnskabelige 
Værker;  thi  disse  ville  ikke  undgaa  den  Skæbne  at  fortrænges 
af  bedre  og  mere  tidssvarende  Produktioner. 

Hvori  bestaar  nu  hin  Klangfarve?  Ja  det  er  lettere  at 
spørge  end  at  svare.  Det  er  som  skulde  man  definere,  hvori 
Violens  Duft  bestaar.     Men  lad  os  forsøge! 

Enhver  føler  straks,  at  Bødtchers  Poesi  er  i  nært  Slægt- 
skab med  Chr.  Winthers.  Ikke  desmindre  fornemmer  man 
uden  at  kunne  gøre  sig  Rede  for  Indtrykket  en  betydelig 
Forskel  saavel  i  Emner  som  i  Diktion.  Skulde  det  ikke 
kunne  lykkes  varsomt  at  bestemme  denne  Forskel?  —  Læser 
man  de  fire  største  Digte,  Bødtcher  har  skrevet:  det  skønne 
sjælfulde  Digt  „Fuglen**,  dernæst  „Mundus  og  Paulina **,  „Den 
gamle  Greve"  og  „Athenodorus"  opmærksomt  igennem,  saa 
finder  man,  at  de  alle  dreje  sig  om  samme  Genstand,  om 
den  Ulykke  og  Uret,  som  en  ubehersket  sanselig 
Lidenskab  kan  afstedkomme.  I  Modsætning  til  Liden- 
skaben og  over  den  er  stillet  den  gamle  Annas  strænge  og 
milde  Overbærenhed,  Paulinas  kyske  Kærlighed  til  sin  Mand, 
Grevindens  ædle  og  verdenskloge  Selvbeherskelse  og  Filosof  ens 
Mod  og  Renhed.  Mere  end  den  brændende  Glød  prises  den 
svalende  Mildhed  og  Klarhed,  det  rene  og  dæmpede  Lys.  — 

Bødtchers  Samling  indeholder  ingen  direkte  erotiske  Digte; 
man  véd  endog,  at  han  med  en  sjælden  Følelsens  Blufærdighed 
har  tilintetgjort  hvad  han  af  saadanne  har  skrevet  for  at 
forhindre  deres  Offentliggørelse.  Hvad  han  har  ladet  trykke, 
er  da  skrevet  efter  eller  udenfor  Lidenskaben  og  har 
derved  sin  sarte  Kolorit  og  sin  forsonede  og  beroligede  Stem- 
ning, som  allerede  Samlingens  første  Digt  „Fredensborg^ 
indeholder  og  definerer.  Bægret  „skummer  aldrig  over  Ilanden". 
Medens  da  Chr.  Winther  staar  i  Centrum  af  vor  nyere  Poesi 
som  dens  store  erotiske  Digter,  uopnaaet  og  uopnaaelig  paa 
sit  vidtstrakte  Felt,  og  medens  hos  Aarestrup  Winthers 
sommerlige  Yarme  er  steget  til  Hede,  er  hos  Bødtcher  den 
samme  Yarme  tilstede,  men  mildnet  og  dæmpet,  og  Luften 
lun  som  paa  en  solklar  September  dag. 

Lad  Andre  med  bevæget  Aand 

Besynge  M%j  din  kælne  Lyst 

Og  Rosen  ved  dit  imge  Bryst 

Og  Nattergalen  i  din  Haand, 

Jeg  fletter  helst  til  Dig  min  Krans, 

Brunlige  Høst  i  Afbenglans, 

Naar  Leens  Klang 

Fra  ^æme  Vang 

Blander  sig  mildt  med  Droslens  Sang. 

Og  hvilken  nok  saa  stor  poetisk  Mester  har  vel  som 
Bødtcher  skildret  den  rene,  forfriskende  Effceraarslufb : 

Din  Loft  jeg  drikker  ren  og  sval, 

Den  kvæger  mig  som  kølig  Yin, 

Der  skænkes  af  en  Haand  saa  fin 

Og  rækkes  i  en  Guldpokal 

Sød  er  min  Ro  paa  Markens  Straa! 

Over  mig  Himlens  dybe  Blaa, 

Den  lille  Sky, 

Som  purpurkry 

Sejler  til  fremmed  Land  og  By. 

(Høstminde.) 

Til  denne  Grundstemning  svarer  Bødtchers  poetiske  Dik- 
tion. Den  er  paa  én  Gang  varm  og  klar,  det  vil  sige  paa 
én  Gang  inderlig  og  logisk.  Aldrig  en  Anslaaen  af  Folkevise- 
tonen,  aldrig  et  Spring  i  Tanken  eller  Billedet,  som  f.  Eks. 
uafladeligt  hos  Hauch,  der  formaar  at  forvandle  sig  til  Folke- 
visedigter, saasnart  han  vil.  Aldrig  skjulte  Antydninger, 
dunkle  Lignelser  som  i  Hauchs  rørende  „Dyvekes  Sang". 
Bødtchers  Haand  sitrer  aldrig,  hans  Tunge  stammer  ikke,  han 
har  ingen  Pathos.  Men  han  har  en  smeltende  Melodi.  Det 
er  ikke  saa  meget  Sang  som  Nynnen;    han   skyr  det  Sonore. 

Det  er  ikke  et  rigt  harmoniseret  Krescendo  og  Diminuendo, 
men  et  ganske  ejendommeligt  musikalsk  Parlando,  balvTale, 
halv  Sang,  men  med  den  fineste  Velklang.  Man  læse  f.  Eks. 
disse  to  Strofer: 

Mod  Aften  samme  Dag,  da  gik  fornøjet 
Paa  Solskins-Vejen  fra  en  landlig  Gaard 
Letklædte  Jommier  med  blottet  Haar 
Og  spejdede  med  Haanden  over  Øjet.  — 

Og  der  blev  spøget  kækt  —  man  var  jo  ene  — 

Og  drillet  lidt  —  Kusinerne  var  med  —  • 

Men  Ingen  kunde  blive  rød  derved. 

Thi  Solen  rødnede  den  hele  Scene.  (Fuglen.) 

Hvor  er  det  fortalt!  saa  simpelt  og  dog  saa  sikkert. 
EUer  man  læse  følgende  Brudstykke: 

Hvor  er  Maria?  er  hun  inde?  — 

Ak,  ti!  jeg  ser  det  Hele  alt! 

Der  staar  den  Lille  jo  og  græder; 

Den  arme  Smaa 

Har  alt  sin  Sørgekjole  paa 

Af  Moders  gamle  brune  £[læder! 

Maria  død!    Hun  var  mig  kær,  — 

Jeg  hørte  gæme  hendes  Stemme, 

Naar  aarle  hun  ved  Morgenskær 

Paa  Klippen  syslede  herhjemme, 

Fik  møjsomt  Hønsene  forenet, 

Bar  travlt  og  kærligt  Føden  frem, 

Men  holdt  med  Kosten  borte  dem, 

Der  ikke  bar  den  røde  Lap  om  Benet.  — 

Nu  er  dit  lille  Dagværk  endt! 

Du  er  hos  ham,  som  kalder  Alle  sammen, 

Hvis  Miskundhed  har  ingen  Forskel  kendt 

Og  holder  Ingen  borte,  —  Amen! 

(Genkomst  til  Nemi.) 

Disse  Linjer  kunde  Ingen  uden  Bødtcher  have  skrevet. 
Den  milde  Humor  forstærkes  og  fremhæves  ved  det  tilsyne- 
ladende skødesløse  recitativiske  Tonefald,  og  dette  Parlando 
findes  i  næsten  alle  hans  Digte.  Det  er  en  Rislen  som  af 
en  spæd  og  ren  lille  Kilde  i  Skoven,  der  mumler  og  nynner, 
plasker  og  synger  sin  Vise,  ubekymret  om  Lynet  slaar  ned  i 
de  højeste  og  kraftigste  Ege  eUer  om  en  Orkan  Dagen  forud 
har  revet  Træer  op  med  Rode.  Hvor  fortræffeligt  har  Bødtcher 
ikke  følt  og  malt  en  saadan  Kildes  Skønhed: 

Je^  kommer  i  den  stille  Kvæld, 
Vil  dvæle  hos  Dig  ene, 
Jeg  er  forelsket  i  dit  Væld, 
Tidt  drømmer  smilende  min  Sjæl 
At  Du  er  Hippokrene! 

Visselig  var  saadan  en  lille  Elilde  netop  Bødtchers 
Hippokrene. 

Først  vil  jeg  tinder  Træets  Hang 
Betragte  ret  din  Kilde, 
Saa  nynner  Du  mig  smukt  en  Sang, 
Tilsidt  saa  drikker  Jeg  din  Klang, 
Og  saa  —  Farvel,  Du  Lille! 

Hvert  Ord  i  dette  herlige  Digt  (Farvel  til  Marthas  Kilde) 
er  ægte  Gnid.  —  Til  denne  fine  Melodi  svarer  saa  hos 
Bødthher  fine  og  skære  Farver.  Ingen  af  de  store  Digtere 
ser  og  anskueliggør  bedre  end  han.  Læs  disse  Lii^er  om 
Fundet  af  Kilden: 

Et  Smil  da  Jørgens  Læber  brød, 
Man  saa'  de  hvide  Tænder, 
Han  snildt  et  Rør  i  Gruset  skød, 
Mens  Vandet  klart  som  Sølvet  flød 
Over  hans  brune  Hænder. 

Bødtchers  Digte  ligne  med  Hensyn  paa  deres  Kolorit 
aandfulde  Pastelmalerier.  Ser  man  hen  til  den  maleriske 
Side  af  hans  Poesi,  kunde  man  kalde  ham  vor  Digtekunsts 
Ernst  Meyer.  Indeholde  de  følgende  Par  Linjer  ikke  et  helt 
lille  Genremaleri  i  denne  ypperlige  Kunstners  Stil: 

Men  selv  den  sidste  Dæmringsscene 

Har  landlig  Ynde  bag  de  dunkle  Grene. 

Teresa  alt  sin  Gonca  hævet  har 

Og  iler  rank  med  Piffeme  til  Kilden. 

Hør  hvQken  Latter,  opøg  og  Drillen, 

Mens  Vandet  sprudler  i  det  kolde  Kobberkar. 

Den  trivelige  Franciskaner 

Gaar  skottende  forbi  paa  hellig  Vis, 

Det  hører  til  hans  fromme  Vaner 

At  sagtne  Gangen  her  og  ta'e  en  Pris.  — 

Ernst  Meyer  blev  i  Rom.  Bødtcher  bevarede  Rom  i  sit 
Hjærte;  Italien  var  og  blev  hans  Sværmeri.  Jeg  husker,  at 
de  faa  Samtaler,  jeg  har  havt  med  den  elskelige  Gamle, 
næsten  udelukkende  drejede  sig  om  Italien  og  hans  Erindringer 
derfra.  En  Straale  af  Italiens  Sol  havde  forgyldt  Tilværeben 
for  ham. 

«.  B. 


Til  Belysning  af  Holbergs  og  Heibergs 

Forbilleder. 


I. 

I  sit  Værk  over  „Holberg  som  Eomedief orf atter ^  —  sikkert 
den  fortrinligste  Monografi  over  denne  Digter,  som  den  nor- 
diske Literatar  besidder  —  skænker  Hr.  Olaf  Skavlan  de  literære 
Laan  udførlig  Omtale,  af  hvilke  Holbergs  „danske  Skueplads" 
vrimler.  Han  dvæler  særlig  ved  Indflydelsen  fra  det  franske 
og  italienske  Drama,  betegner  derimod  de  Ideer,  Holberg  har 
hentet  fra  England,  som  højst  ubetydelige.  Rahbek  havde 
paapeget,  at  Holbergs  Betragtninger  hyppigt  mindede  om 
Tankegangen  i  Steeles  og  Addieons  periodiske  Skrifter;  Hr. 
Skavlan  indrømmer  vel  Sandheden  af  denne  Paastand,  men 
mener,  at  der  dog  herfra  er  et  langt  Spring  til  at  opstille 
dem  som  bestemt  Forbillede,  og  at  der  ingensomhelst  Efter- 
ligning i  Enkeltheder  kan  paavises,  om  end  Addison  hører  til 
Holbergs  nærmeste  Slægtskab.  At  denne  Anskuelse  imidlertid 
ikke  holder  stik,  tror  jeg  at  kunne  paavise  overfor  én  af  Ko- 
medierne idetmindste,  den  første  nemlig:  „Den  politiske 
Kandestøber". 

„The  Spectator"  (udgivet  af  Steele  og  Addison  fra  1711 
til  1713)  tager  ofte  de  ivrige  og  ukyndige  Politikere  til 
(jenstand  for  sin  Satire  og  sysselsætter  sig  særlig  med  de 
politiske  Diskuteringer  i  Kaffehusene,  der  paa  den  Tid  for- 
nemligt udgjorde  Skuepladsen  for  det  offentlige  Liv.  Enhver, 
der  læser  om  „Blræmmeren  Beaver,  omgivet  af  et  Hof  af 
Venner  og  Beundrere,  hver  med  sin  Avis  i  Haanden,  af  hvilke 
dog  ingen  kan  gætte  de  Forholdsregler,  de  forskellige  evro- 
pæiske  Hoffer  ville  tage,  før  Hr.  Beaver  kaster  sin  Pibe  og 
forklarer  dem,  hvad  de  Allierede  have  at  gøre  paa  Grund  a£ 
Sagernes  nye  Stilling^,  kommer  uvilkaarligt  til  at  tænke  paa 

„Gollegium  politicum^.  En  bestemt  udpræget,  betydningsfuld 
Lighed  indeholder  derimod  følgende  Artikel,  af  hvilken  den 
bekendte  franske  Forfatter  Odysse  Barot  har  givet  en  Over- 
sættelse, som  jeg  her  benytter,  da  det  ikke  har  været  mig 
muligt  at  opspore  den  engelske  Original.  Dens  Forfatter  an- 
gives at  være  Addisonj  og  den  har  til  Overskrift: 

Den  politiske  Tapetmager. 

„For  nogle  Aar  siden  boede  i  mit  Nabolag  en  meget 
alvorlig  Mand,  Tapetmager  af  Profession,  der  gjorde  Indtryk 
af  at  være  helt  optaget  af  Forretninger.  Han  stod  tidligt  op 
og  gik  ud  to  eller  tre  Timer  før  end  nogen  af  sine  Naboer. 
Han  havde  en  ejendommelig  Maade  at  rynke  Brynene  paa  og 
en  Hastighed  i  alle  sine  Bevægelser,  der  tydelig  betegnede, 
hvorledes  han  var  opfyldt  af  mange  Bekymringer. 

Men  da  jeg  lærte  hans  Liv  bedre  at  kende  og  kom  til 
at  tale  med  ham,  opdagede  jeg,  at  det  var  den  største  Nyheds- 
jæger  i  det  hele  Kvarter,  at  naar  han  stod  op  før  Dag,  var 
det  kun  for  at  læse  Avisen,  og  at  naar  han  allerede  havde 
været  to  eller  tre  Gange  henne  i  den  anden  Kant  af  Byen 
før  hans  Naboer  endnu  vare  komne  ud  af  Sengen,  var  det 
kun  for  at  se,  om  der  var  kommet  Post  fra  Fastlandet. 

Han  havde  Kone  og  flere  Børn,  men  han  var  langt 
nysgerrigere  efter  at  erfare,  hvorledes  det  stod  sig  til  i  Polen 
end  i  hans  egen  Familje,  og  han  plagede  sig  mere  for  Kong 
Augusts  Vel  end  for  sine  Nærmestes.  Aldeles  fortvivlet  var 
han,  naar  der  var  Dyrtid  paa  Nyheder  ...  Et  saadant  Liv 
blev  hans  Forretnings  Ruin,  og  paa  samme  Tid,  som  hans 
Yndlingsfyrste  mistede  Polens  Trone,  spillede  han  Fallit  og 
forsvandt. 

Jeg  havde  forlængst  slaaet  denne  Mand  og  hans  Liv  ud 
af  Hovedet,  da  jeg  for  tre  Dage  siden  paa  en  Spadseretur  i 
St.  Jamespark  hørte  En  kalde  paa  mig  —  det  var  min  gamle 
Nabo,  Tapetmageren,  Jeg  saa'  straks  i  hvor  høj  Grad  han 
var  under  Fattigdommens  Tryk.  Skønt  det  var  kvælende 
varmt,  bar  han  en  lang  pjaltet  Kappe,  som  dækkede  ham 
indtil  over  Hagen,  uden  Tvivl  for  dermed  at  skjule  det 
manglende  Linned. 

Da  han  nærmede  sig  til  mig,  vilde  jeg  med  en  virkelig 
følt  Interesse  til  at  forhøre  mig  om  hans  nuværende  Stilling, 
men  han  lod  mig  ikke  faa  Tid  dertil,  men  spurgte  mig  hastigt, 
med  dæmpet  Stemme,  om  de  sidste  Korrespondancer  havde 
bragt  paalidelige  Efberretninger  om  BenderafiEeren  og  Karl  den 

Tolvtes  heltemodige  Forsvar.  „Ikke  det  jeg  véd,"  svarede 
jeg  og  spurgte  ham,  om  han  allerede  havde  giftet  sin  ældste 
Datter  bort. 

—  Nej,  svarede  han;  men  sig  mig,  gør  mig  den  Tjeneste, 
sig  mig  ærligt,  hvad  De  tænker  om  Kongen  af  Sverig? 

(Hans  Eone  og  Børn  vare  nærved  at  dø  af  Sult,  og 
hvad  der  bekymrede  ham  mest,  det  var  den  store  Konges 
Handlinger  og  Bedrifter). 

—  Jeg  tænker,  svarede  jeg  med  en  vis  Forlegenhed,  at 
han  er  den  beundringsværdigste  Helt  i  dette  Aarhundrede. 
Apropos:  Deres  mindste  Lille,  der  i  gamle  Dage  var  saa 
spinkel,  har  han  taget  noget  til? 

—  Aa  jo  .  .  .  saa  temmelig  ....  Men  gør  mig  den 
Tjeneste,  sig  mig,  tror  De,  der  er  noget  sandt  i  Historien 
om  hans  Saar? 

—  Jeg  tror  ikke  der  er  nogen  Grrund  til  at  tvivle  derom. 

—  Men  hvorfor  mon  i  Hælen  snarere  end  i  en  anden 
Del  af  Legemet? 

—  Fordi  sandsynligvis  Tilfældet  vilde,  at  Kuglen  traf 
bam  der. 

Ikke  saasnart  var  denne  løjerlige  Meningsveksel  forbi, 
før  han  udtømte  sig  i  en  lang  Udvikling  over  Forholdene  i 
Norden;  derpaa  tilstod  han  mig,  at  han  var  ganske  forvirret 
over  et  Rygte,  nogle  Aviser  havde  meddelt  angaaende  en  vis 
Fyrstes  Planer  og  Intriger,  hvis  Navn  man  ikke  nævnede,  og 
som  foruroligede  Regeringen  noget.  „„Daily  Courant"  taler 
derom  i  forblommede  Udtryk,  „The  Courier"  er  endnu 
hemmelighedsfuldere,  og  „The  Fostman",  som  sædvanligvis  er 
meget  klar,  er  denne  Grang  ligesaa  forbeholden."  ....  Og 
derpaa  tilføjede  Tapetmageren,  som  en  velunderrettet  Person, 
hviskende  —  skønt  der  slet  ingen  var  i  Nærheden: 

„I  Fortrolighed  kan  jeg  sige  Dem,  at  denne  visse  Prins, 
hvis  Navn  alle  Aviserne  ere  bange  for  at  nævne,  ingen  anden 
er  end  Prætendenten  Karl-Edvard." 

Vi  vare  komne  til  Enden  af  Parken,  hvor  der  sad  to, 
tre  Mennesker  paa  en  Bænk.  Jeg  vidste  nok,  at  det  var 
Politikere,  som  kom  der  regelmæssig  hver  Dag  efter  Middags- 
maden paa  det  samme  Sted  for  at  sole  sig,  og  da  jeg  be- 
mærkede, at  de  saa'  yderst  originale  ud  og  vare  bekendte 
med  min  Yen  Tapetmageren,  tog  jeg  Plads  imellem  dem. 

Bænkpolitikemes  Formand  var  ikke  mindre  pjaltet  klædt 
end  min  gamle  Nabo.  Hans  Kappe  gabede  paa  begge  Albuer, 
og  da  Gaben  som  bekendt  er  smitsom,  gabede  ogsaa  den  ene  af 

hans  Sko  paa  en  usømmelig  Maade,  idet  den  lod  Spidsen  af 
hans  Tommeltaa  komme  tilsyne.  Han  havde  sikkert  kendt 
bedre  Dage  at  dømme  efter  den  slidte  Muffe,  han  holdt  i 
venstre  Haand  for  at  give  sig  Mine  af  en  Gentleman.  Den 
højre  Haand  gestikulerede  bestandig.  Han  underrettede  os 
med  synlig  Urolighed  om,  at  han  efter  de  Nyheder  fra 
Rusland,  han  lige  havde  læst,  saa'  at  der  over  det  sorte 
Hav  dannede  sig  et  stadig  voksende  mørkt  Punkt,  der  nemt 
i  et  bestemt  Øjeblik  kunde  give  Landets  Sømagt  adskilligt 
at  bestille. 

—  For  min  Del,  tilføjede  han,  ønsker  jeg  ikke  at  se 
Tyrkerne  udjagede  af  Evropa,  hvad  der  efter  min  Mening 
kun  vilde  virke  skadeligt  ind  paa  vore  Uldmanufakturer. 
Hvad  de  Farer  angaar,  der  fra  Orienten  af  true  Evropas  Fred, 
kan  jeg  fortælle  D.em,  at  de  alene  skyldes  to  Personers  Ind- 
flydelse, som  man  ikke  noksom  kan  tage  sig  iagt  for:  Fyrst 
Mentschikoff  og  Hertuginden  af  Mirandola;  men  herom  véd 
jeg  mere,  end  jeg  tør  fortælle. 

Samtalen  gik  nu  over  til  det  religiøse  Spørgsmaal, 
Pavens  store  Strid  med  de  protestantiske  Stater  og  de  sidste 
militære  Begivenheder.  Den  mest  forbitrede  mod  Katolicismens 
Overhoved  var  en  lille  Olding,  der  ikke  selv  var  nær  saa 
medtaget  som  den  bulede,  uformelige,  rødslidté  trekantede 
Hat,  han  bar  paa  Hovedet;  ingen  Eludekræmmer  fra  Grafton- 
street  vilde  have  taalt  den  i  sin  Butik.  Derpaa  trak  Sel- 
skabets Geograf,  der  omtrent  var  klædt  med  samme  Elegance 
som  sine  Kammerater,  et  fedtet  og  smudsigt  Landkort  op  af 
Lommen  og  begyndte  at  udpege  Hovedpunkterne  paa  Krigs- 
skuepladsen —  med  en  Finger,  der  ikke  havde  været  vaaket 
i  seks  Maaneder. 

Min  Yen  Tapetmageren  tager  derpaa  Ordet  angaaende 
de  nære  og  sandsynlige  Fredsforhandlinger,  der  skulle  aabnes 
i  Utrecht  —  effcer  personlige  Oplysninger.  Han  giver  sig 
derpaa  til  at  forflytte  Fyrster,  bestemme  Kongerigers  Grænser, 
bringe  Ligevægt  istand  mellem  Evropas  Magter  —  alt  med  stor 
Retfærdighed  og  Upartiskhed. 

Jeg  tager  derpaa  Afsked  med  Selskabet  og  gaar  min  Yej ; 
men  jeg  er  ikke  kommet  tredive  Skridt  bort,  før  Tapet- 
mageren løber  efter.  Jeg  antager,  at  han  har  en  eUer  anden 
politisk  Hemmelighed  at  meddele  mig,  som  han  ikke  har 
villet  aabenbare  for  alle  og  enhver,  men  nej!  Han  indskrænker 
sig  til  at  hviske  mig  i  Øret: 

„Kunde  De  ikke  laane  mig  tre  Halvkroner?' 


\UU 

I  denne  ^orte  Skildring  genkende  vi  den  politiske  Kande- 
støber med  alle  hans  Hovedegenskaber :  hans  indbildte  Vigtighed 
og  Viden-alting-bedre,  hans  Ligegyldighed  for  Kone  og  Børn 
og  Interesse  for  Konger  og  Stater,  hans  Dovenskab  og  paa- 
følgende Forarmethed.  Her  træffe  vi  ogsaa  hans  avislæsende 
Eanunerater  lige  indtil  Manden  med  det  smudsige  Landkort. 
Ligheden  er  saa  stor,  at  det  er  sandsynligt  at  antage,  at 
Holberg  har  kendt  og  erindret  denne  Artikel,  da  han  tilmed 
selv  fortæller  at  være  stødt  sammen  med  „Spectator^s  Udgiver 
i  London. 


n. 

Alle  ere  enige  om,  at  Aabningsscenen  i  „Valgerda"  inde- 
holder en  ligesaa  sindrig  som  morsom  Eksposition.  Ved  at 
fremstille  hele  Herregaardsfamilien  sovende  i  landlig  Ro  paa 
Scenen  og  i  denne  Tilstand  lade  den  præsenteres  af  Konrad 
for  sia  Ven  og  for  Tilskuerne,  slipper  Digteren  paa  den 
nemmeste  og  naturligste  Maade  over  den  Vanskelighed,  det 
altid  har  at  faa  Publikum  beriget  med  de  Forkundskaber, 
der  nødvendigvis  fordres  til  at  forstaa  Handlingens  Gang. 
Den  vilde  være  det  første  Mønster  paa  Heibergs  ægte  sceniske 
Begavelse,  hvis  den  virkelig  var  hans  eget  Talents  Skabning; 
desværre  kan  der  næppe  være  Tvivl  om,  at  han  har  laant 
Ideen  til  den  fra  en  fransk  Vaudeville  „la  vie  de  chateau" 
af  du  Mersan  og  Dumanoir,  der  opførtes  for  første  Gang  i 
Paris  den  27de  September  1838,  altsaa  ni  Aar  før  „Valgerda" 
blev  spillet;  man  kaste  et  Blik  paa  nedenstaaende  Sammen- 
stilling. 


la  vie  de  chateau 

(Herregaardsliv) . 

Handlingen  foregaar  hos  Blandurean 
paa  hans  Q-aard. 

Fiarrste  Scene. 

Alle  Personerne  sidde  ^og  sove. 
IMidten  Blandurean,  som  endnu  holder 
en  Avis  i  Haanden.  Ved  Siden  af 
hamAnais,  red  hendes  Fødder  ligger 
en  Bog,  som  hun  har  tabt  ud  af 
Haanden.  Fru  Blandureau  i  Bag- 
gmnden.  Jacqnart  og  Goblot  hver 
paa  sin  Side  af  et  Bord,  paa  hvilket 
der  staar  et  Pambrædt.  Partiet  er 
l>egyndt.  Fru  Jacquart  foran  Klaveret. 
Tjeneren  Labrie  sover  paa  en  Have- 
stol udenfor  Værelset.  —  Goupillon  og 
Thomas  komme  ind. 

Goupillon. 
Kom  dog,  kære  Ven!   denne 


Valgerda. 


Handlingen  foregaar  paa  en  Herre - 
gaard  i  Sjælland. 

Første  Scene. 

Fogel,  Vilhelmine,  J'omfru  Blak, 
Bertelsen,  Alle  sovende,  sidde  om- 
kring det  runde  Bord.  Fogel  og  Vil- 
helmine have  hver  en  Avis  i  Haanden ; 
ved  Bertelsens  Fod  ligger  en  Bog, 
som  man  kan  se,  at  han  har  tabt  ud 
af  Haanden.  Mule  med  en  Havesaka 
i  Haanden  ligger  henstrakt  paa  det 
øverate  af  Trappestigen,  ligeledes 
sovende.  Konrad  træder  ind  med 
Julius. 


Konrad. 
Her,  her  denne  Vej.    Her  er 

Vej.     Jeg  er  en   intim  Ven  af 
Familien.       Jeg   skal    forestille 

Dem  .  .' .  .     (Gaar  hen  i  Forgrimden). 

Mine  Herrer  og  Damer,  jeg  har 
den  Æ  .  .  .     (atandaer)      ah   bah! 


o.  s.  V.  o.  s.  V. 


Goupillon. 

Tillad  mig  først  at  fremstille 

de  Indfødte  for  Dem  —  lad   os 

benytte  os  af  deres  Søvn.  (Pø- 
rende    ham    hen    foran    Blandnreau). 

Æres  den,  som  æres  bør.  Maa 
jeffforestille  Dem  for  Herren  her. 
—-De  behøver  ikke  at  bukke.  o.  s.v. 
Hr.  Goblot,  gammel  Rentier, 
meget  tilbageholden  i  Sel&kab, 
taler  selv  lim;  og  hører  opmærk- 
somt efter,  hvad  han  vilde  have 
megen  Gavn  af,  hvis  han  ikke 
var  fuldstændig  døv  .... 

Naa,  men  nu  gælder  det  at 
vække  dem  i  af  denne  letargiske 

Søvn  ....  (Han  skyder  en  Pistol  af 
i  Luften;  alle  de  Sovende  vaagne  op 
med  Skrig,  kun  Goblot  rører  sig 
ikke)  .... 

Blandureau. 
Gid  Fanden  havde  Dem! 

Fru  Blandureau. 
Jeg  troede  det  var  en  Røver- 
bande. 

Fru  Jacquart. 
For  mig  lød  det  som  en  So- 
nate af  Hertz. 

Goblot. 
Hvad  er  der  paafærde?    Har 
man  sagt  noget  morsomt?  For- 
tæl mig  det! 

Goupillon. 
Det  var  min  Ven,  der  nøs. 

Goblot. 
Gud  velsigne  Dem! 


hele  Selskabet.  Kom  kun  og  lad 
som  Du  var  hj emme.    (Fører  JaUn« 

hen  i  Forgranden).       Tillad,    kære 

Onkel,  at  jeg  bringer  en  god  Ven 
Hr.  (standser).  Ja  det  er  en  anden 
Sag  o.  8.  V.  o.  s.  V. 


Konrad. 
Lad  mig  præsentere  Selskabet 
for  Dig  ....  Maa  jeff  gøre  Dig 
bekendt  med  min  OnkelHr.  Fogel, 
E^'er  af  denne  Herrega&rd.  Naa, 
hvorfor  bukker  Du  &ke?  o.  s.  v. 


Hr.  Bertelsen,  Candidatus 
Theologiæ,  et  grundærligt  Men- 
neske, men  saa  døv,  at  man  ikke 
kan  tale  med  ham. 


Nu  er  det  paa  Tide  at  vække 
dem  alle,  de  ere  ellers  istand  til 

at  sove  til  imorgen.  (Han  skyder 
sit  Gevær  af  i  Laften,  alle  de  Sovende 
springe  op  med  Skrig  undtagen  Ber- 
telsen, som  vaagner,  men  bliver  sid- 
dende og  ser  sig  om.)  .... 

Fogel. 
Men  hvad  var  dog  det? 

Jomfru  Blak. 
Ih,  Gild  forbarme  sig! 

Bertelsen. 
Gud  velsigne  Dem,   Hr.  Ge- 
neral ! 

Fogel. 
Hvorfor  siger  De  ^Gud  vel- 
signe Dem"?. 

Bertelsen. 
Det  forekom  mig,  at  De  nøs. 


Videre  end  til  denne  Scene  strækker  Laanet  sig  ikke; 
iøvrigt  er  „Valgerdas"  hele  Plan  og  Indhold  paa  alle  Punkter 
forskellig  fra  den  franske  „comédie-vaudeville",  men  det  er 
dog  besynderligt,  at  Heiberg  ikke  har  angivet  sin  Kilde. 
Endnu  besynderligere  er  imidlertid  denne  hans  Tavshed  overfor 

et  andet  af  hans  Stykker,  Yaudeyillen  „Ejøge  Hufikors^,  da 
der  her  lader  sig  paavise  det  bestemte  Forbillede,  der  ligger 
til  Grund  for  Stykkets  simple  Motiv :  en  Person,  der  udgiver 
den,  han  skal  arve,  for  død,  for  ved  Hjælp  af  dette  Paafund 
at  franarre  en  Anden  nogle  Penge.  I  Aaret  1672  opførtes 
nemlig  i  Paris  et  Enaktsstykke  af  Hauteroche,  skrevet  i 
flydende  Vers  med  ikke  ringe  Lune,  ved  Navn  „le  deuil" 
(Sorgen),  der  ene  og  alene  hviler  paa  dette  Sujet.  En  kort 
Angivelse  af  dets  Indhold  vil  bedst  vise  dets  Sammenhæng 
med  den  Heibergske  Vaudeville. 

Handlingen  foregaar  i  en  Landsby  nær  ved  Sens. 
Timante  og  hans  Tjener  Crispin  komme  ind  klædte  i  dyb 
Sorg.  Crispin  spørger  med  mange  Vittigheder  om,  hvad 
denne  Udstaffering  skal  nytte  til,  og  faar  til  Svar,  at  Ti- 
mante ved  Hjælp  af,  den  falske  Sorg  vil  indbilde  sin  Faders 
Kommissionær  Jaquemin,  at  Faderen  for  otte  Dage  siden  er 
død  af  et  apoplektisk  Anfald,  og  dernæst  indkræve  en  betydelig 
Pengesum,  Jaquemin  skylder  den  formentlig  Afdøde.  Jaque- 
mins  Datter  Babet  og  hendes  Pige  Perrette  træde  til  og  erfare 
nnder  megen  Graad  den  sørgelige  Efterretning ;  men  da 
Perrette  fjæmer  sig  for  at  bringe  Nyheden  videre,  aabenbarer 
Timante  sin  List  for  Babet  og  overtaler  hende  til  at  flygte 
bort  med  sig  samme  Aften.  Crispin  forbavses  i  høj  Grad 
over  hendes  hurtige  Indvilligelse  ,  og  endnu  mere,  da  han 
derpaa  erfarer,  at  Timante  og  Babet  alt  forlængst  ere  Mand 
og  Kone,  hemmeligt  viede  til  hinanden.  Dernæst  narrer 
Timante  nnder  rigelige  Taarestrømme  Jaquemin  Pengene  fra, 
fortæller,  at  Faderen  er  død  uden  at  sige  et  Ord,  men  senere 
er  gaaet  igen  baade  som  en  hvid  Due  og  som  en  Pudelhund 
for  at  berette  om  sine  Pengesager.  Tjenestepigen  Perrette 
mener  ogsaa  straks  at  have  set  ham  i  Køkkenet  som  en 
rødgraa  Pudel.  (Saaledes  fortæller  Ferdinand  i  „Kjøge  Hus- 
kors",  at  Onklen  har  vist  sig  som  en  „Pudel  sort  med  rødlig 
Blis",  og  Tjenestekarlen  Niels  frygter  at  have  set  ham  som 
Kat).  Perrette  og  Jaquemin  blive  alene  tilbage,  og  mens  hun 
indtrængende  paaminder  ham  om  tidligere  Løfter  mod  hende 
og  om  at  gifte  Datteren  bort,  kommer  pludselig  Timantes 
Fader,  Pirante,  roligt  'gaaende,  hvorpaa  de  forskrækkede  flygte 
for  Gengangeren.  Den  samme  Scene  gentager  sig  med  Høst- 
karlen Nicodéme,  der  vender  hjem  fra  Marken  med  sin  Le, 
som  han  øjeblikkelig  bruger  som  Vaaben  mod  Pirante  (Hge- 
som  Niels  saarer  Grønmeyer  i  Benet  med  sin  Le).    Til  Slutning 

opklares  imidlertid  det  Puds,  der  er  spillet,  og  Forældrene 
h^ve  saa  intet  bedre  at  gøre  end  tilgive  det  unge  Par,  der 
allerede  er  langt  borte. 

Heiberg  har  forandret  den  for  død  udgivne  Fader  til 
en  Onkel  for  at  formilde  noget  af  det  Uskønne  i  Motivet, 
men  iøvrigt  holdt  sig  ganske  til  dette  selv  i  Detailler.  Mnlig 
er  det,  at  han  har  benyttet  en  nyere  Bearbejdelse  af  Haute- 
roches  Komedie. 

E«  Brandes. 


Literatur. 


Yictor   Norfelt:    Er   det    ikke   paa   Tide    at   ophæve 

Folkekirken    og   afskaffe   Statsgejstligheden? 

En  Nutidsbetragtning.     København  1874. 

En  betydelig  og  følgerig,  ypperligt  skreven,  vel  gennem- 
tænkt Produktion  er  denne  i  Foraaret  udkomne  Brochure. 
Forfattet  med  en  Klarhed,  der  gør  Tankegangen  tydelig  selv 
for  den  Tungnemmeste  og  mindst  Udviklede,  besidder  dette 
lille  pædagogiske  Skrift  en  tvingende  Konsekvens,  Desværre 
lader  dets  skræmmende  Titel  ikke  tydeligt  nok  forstaa,  at 
Forf.  paa  ingen  Maade  vil  Religion,  Kirke  og  Grejstlighed, 
men  kun  Statsreligion,  Folkekirke  og  Statsgejstlighed  tillivs. 
Jeg  véd  ikke  i  mange  Aar  paa  Dansk  at  have  læst  Noget, 
der  forener  saa  stor  en  logisk  Sikkerhed  med  en  saa  sand 
Emnanitet,  og  kan  derfor  ikke  andet  end  beklage,  at  dette 
Skrift  endnu  ikke  har  oplevet  andet  Oplag.  Det,  der  gør 
denne  Brochure  enestaaende  i  sin  Art,  er  den  Aandsro  og 
Overlegenhed,  hvorom  den  bærer  Vidne;  den  er  ikke  skrevet, 
fra  noget  Partistandpunkt,  den  henvender  sig  fredeligt  til  alle 
Partier  og  gaar  Ingen  for  nær,  nævner  ikke  et  eneste  Egen- 
navn, polemiserer  ikke  mod  et  eneste  løsrevet  Faktum,  og 
selv  udsprunget  af  en  levende  Overbevisning  er  den  saa 
overbevisende  forfattet,  at  endog  det  Bestaaendes  svorne 
Tilhængere  næppe  ville  kunne  stille  Andet  end  Magtsprog  og 
Udflugter  mod  Hovedpunkterne  i  dens  Argumentation. 

Forf.  tilsigter  at  gøre  den  hele  agtværdige  Del  af  Gejst- 
ligheden til  sin  Forbundsfælle,  han  mener  at  godtgøre,  at 
den  Forandring,  han  kæmper  for,  endog  er  i  Teologernes 
egen  velforstaaede  Interesse  ikke  mindre  end  i  Menighedernes, 
de  Indifferentes,  de  Anderledestænkendes,  og  Statens.  Forf.s 
eneste  Vaaben  er  den  Magnet,  der  bringer  Alt,  hvad  der  er 

Jern,  alle  Søm  og  Stifter  til  at  springe  ud  af  Modstanderens 
Rustning  og  falde  over  paa  hans  Side,  saa  al  Strid  bliver 
umulig  —  den  klare,  sympathetisk  virkende,  dragende  og 
tiltrækkende  Logik. 

Jeg  forudsætter  da  Bogens  Indhold  bekendt  og  forud- 
sætter, at  dens  upartiske  Bo,  dens  ægte  nationale  Godmodighed 
og  dens  Hensyntagen  til  enhver  berettiget  Interesse  ikke  har 
forfejlet  sin  Virkning.  Ønskeligt  var  det,  om  vore  Arbejder- 
førere  og  vore  Bondeførere  ret  indtrængende  vilde  studere 
denne  Bog,  om  hine  særlig  vilde  tilegne  sig  dens  ædelt  hu- 
mane, disse  særligt  dens  tolerante  og  frisindede  Aand.  Da 
vilde  megen  Uklarhed  og  mange  Fordomme  forsvinde.  I  høj 
Grad  ønskeligt  var  det  fremdeles,  om  den  studerende  Ungdom 
vilde  overveje  denne  Bog;  de  unge  og  de  kundskabsrige 
skulde  synes  mest  skikkede  til  at  være  dens  Talsmænd. 

Efter  min  Opfattelse  burde  den  hele  liberale  Majoritet 
af  den  danske  Læseverden  føle,  at  den  kan  slutte  sig  sanmien 
om  denne  Bog  som  om  en  Fane,  tilegne  sig  og  benytte  dens 
Bevisførelse,  der  er  saa  omstændelig  og  saa  uomstødelig,  at 
den  i  lige  Grad  maa  virke  paa  de  Umyndige  og  de  Myndige 
i  Aanden.  Kun  naar  de  Tilhængere,  Bogen  har,  stedse  paany 
bringe  dens  Indhold  paa  Bane,  diskutere  det  ved  alle  passende 
Lejligheder,  hver  i  sin  Kreds,  bringe  de  Sløve  og  Usikre  til 
at  gøre  sig  bekendt  dermed,  tvinge  Modstanderne  til  en  alvorlig 
Diskussion  derom,  er  der  Haab  om  engang  i  Fremtiden  at 
danne,  hvad  Forf.  haaber  at  forefinde,  et  politisk  Parti,  der 
vil  opstille  Adskillelsen  af  Kirke  og  Stat  som  sin  Agitations- 
parole  og  sin  Fordring. 

Vigtige  Punkter  i  et  saadant  Partis  Program  ville  da  blive: 

1)  Ophævelse  af  Daabstvangen. 

2)  Borgerligt  Ægteskab  som  tvungen  Sag  (med 
fuldstændig  Frihed  til  at  lade  den  borgerlige  Vielse  følge  af 
kirkelig,  ifald  det  ønskes).  Dette  Punkt  har  det  betydelige 
Fortrin,  at  Modstanderne  ikke  her  kunne  forsøge  paa  at  kyse 
fra  Fremskridtet  med  Henvisning  til  „vor  sydlige  Nabo,  der 
med  spændt  Opmærksomhed  følger  alle  vore  o.  s.  v.",  eftersom 
tvungent  borgerligt  Ægteskab  fra  1ste  Oktober  af  er  Lov  i 
Preussen  og  snart  vil  være  det  i  hele  Tyskland*). 


*)  Fra  Iste  Oktober  ophørte  ogaaa  Daabstvangen.  „Berliner 
Biirger-Zeit."  for  16de  Oktober  bemærker,  at  „Antallet  af  dem 
synes  at  ville  blive  temmelig  stort,  der  for  Fremtiden  kun  an- 
melde deres  Børns  Fødsel  for  Civiløvrigheden  uden  at  ønske 
den  kirkelige  Daab.    I  enkelte  Distrikter  er  det  endog  kun  en 


153 

3)  Konfessionsløse  Almueskoler.  Dette  Punkt  er 
Hovedpunktet,  tbi  heraf  afhænger  alt  Andet.  Den  dogmatiske 
Religionsundervisnings  absolute  Fjæmelse  fra  Skolen,  dens 
Afløsning  af  Bealundervisning  (deri  indbefattet  historisk 
Religionsundervisning)  er  den,  stærkeste  Garanti  for  Kultur- 
udviklingen. 

Fremfor  Alt  maa  den  Stat,  der  alvorligt  stiller  sig  højest 
mulig  Kultur  som  sit  Formaal,  lægge  Vægt  paa  en  kraftig 
Udvikling  af  Almueskolen.  Ingen  Sum,  den  giver  ud  hertil, 
kan  være  for  høj,  thi  den  forrenter  sig  tusindfold.  Men  for 
at  Almueskolen  kan  svare  til  sit  Formaal,  maa  den  være 
konfessionsløs.  Som  Religionen  er  Privatsag  eller  Menighedssag, 
saaledes  ogsaa  Religionsundervisningen.  Giver  Staten  Kirken 
ud  af  sin  Haand,  saa  maa  den  beholde  Skolen.  Den  tør  ikke 
lægge  den  i  Kirkens  Haand.  Den  tør  lige  saa  lidt  opgive 
Overopsynet  over  den  ved  fuldstændigt  at  give  den  i  privat 
Entreprise.  Thi  det  er  gennem  Skolen  at  den  skal  naa  sit 
Formaal:  den  højest  mulige  Kultur.  Man  finder  med  Hensyn 
til  dette  Punkt  hos  os  undertiden  overraskende  uklare  Ud- 
talelser af  ellers  udprægede  Demokrater.  Jeg  ser  i  et  Digt 
af  Bjømstjeme  Bjørnson  følgende  Linjer: 

Et  Folk,  som  føler  Kaldet,  er  Jordens  største  Kraft, 
For  den  maa  Alting  falde,  det  staa  højt  eller  lavt. 
For  Folkestyre 
Staa  frem,  staa  frem. 
For  Kirke,  for  Skole, 
for  Frihed! 

Ja,  det  gælder  virkelig  om,  hvorledes  de  tre  sidste  Ud- 
brud skulle  forstaas.  Skal  Kirkens  Sag  fremmes  gennem 
Skolen?  Skal  Frihedens  Sag  fremmes  gennem  Skolen? 
Den  udmærkede  norske  Digter  er  her  langtfra  tydelig  nok. 
I  en  Artikel  af  Folketingsmand  Berg  ser  jeg  fremdeles  følgende 
Passus:  „Mon  dette  Eksempel  ikke  kunde  aabne  Øjnene  hos 
adskillige  for  Nødvendigheden  af,  at  Skolen  frigøres  for  Statens 
og  Gejstlighedens  Herredømme  og  overgives  til  Befolk- 
ningens Varetægt."     Hvis  Forf.  ved  Statens  Herredømme  kun 


lille  Brøkdel,  der  erklære  senere  at  ville  forlange  Daaben, 
medens  Flertallet  agter  at  give  Afkald  paa  den.  X^avnlig  er 
dette  paa  aldeles  paafaldende  Maade  Tilfældet  for  de  Arbejder- 
kredsene tilhørende  Familiers  Vedkommende.  Paa  samme 
Maade  forholder  det  sig  med  Ønsket  om  kirkelig  Vielse." 
Selvfølgelig  er  der  endnu  gaaet  for  kort  Tid,  til  at  afgørende 
Slutninger  kunne  bygges  paa  Materialet. 

forstaar  bureaukratiBk  Formynderskab,  da  er  saadant  visselig 
af  det  Onde,  men  ellers  forekommer  det  mig,  at  Gejstlighedens 
Herredømme  i  Skolen  er  ensbetydende  med  Statens  Afinagt 
sammesteds  og  omvendt. 

Den  Grund-Uret,  som  nu  begaas,  er  den,  at  man  istedetfor 
at  anerkende,  at  Kirken  har  ét  Formaal:  Tro,  Skolen  et 
fuldstændigt  forskelligt  Formaal:  Dannelse,  samn^enblander 
disse  uensartede  Formaal  og  lader  Skolen  tjene  en  bestemt 
Konfession.  Skolen  gaar  ud  paa  at  vække  eg  danne 
Tænkningen.  Men  det  er  en  aandelig  Yoldsgeming,  at  man 
i  selve  Skolen  indpræger  et  Barn  Dogmer,  og  derved  netop 
sætter  det  ud  af  Stand  til  Selvtænken  og  Selwælgen,  Eng- 
lænderne, der  trods  deres  stive  Orthodoksi  dog  ikke  kunne 
fornægte  deres  praktiske  Sans,  have  derfor  samtidig  med  at 
de  indførte  tvungen  Elementærundervisning,  paa  det  Bestemteste 
hævdet,  at  Religionsundervisning  blev  udelukket  fra  Almue- 
skolen. I  de  forenede  Stater  er  ligeledes  Religionsunder- 
visningen næsten  overalt  taget  ud  af  Lærerens  Haand  og 
overdraget  til  Gejstligheden.  Et  Religionssamfund,  der  ansaa 
det  for  nødvendigt  at  indpræge  Børnene  dets  Lærdomme  i 
en  Alder,  hvor  de  endnu  ere  ganske  ude  af  Stand  til  at 
danne  sig  Begreber,  og  hvor  man  altsaa  kan  indplante  dem 
enhversomhelst,  selv  den  mest  vildfarende  og  forældede  Lære 
og  gøre  en  saadan  til  en  næsten  uudryddelig  Bestanddel  af 
deres  Væsen,  vilde  derved  tilstaa,  at  det  var  det  mere  om 
Barnets  Afrettelse  end  om  dets  Opdragelse  at  gøre  og  derved 
udstede  sig  selv  et  betænkeligt  Testimonium  paupertatis. 
Skolen  har  i  ethvert  Tilfælde  ikke  Afrettelse,  men  Opdragelse 
til  Formaal. 

Ganske  vist  bør  Skolen  ikke  blot  gaa  ud  paa  at  udvikle 
Forstanden,  den  bør  som  opdragende  Magt  ogsaa  stræbe  at 
lede  Viljen.  Dette  gør  den  allerede  indirekte  ved  den  for- 
ædlende Virkning,  som  al  sand  Viden  og  Kunnen  har,  den 
gør  det  fremdeles  indirekte,  idet  den  gennem  Historieunder- 
visningen fremstiller  Disciplen  store  Forbilleder  for  al  men- 
neskelig Stræben  og  idet  den  gennem  Sprogundervisningen  i 
Prosa  og  Poesi  meddeler  ham  en  Fylde  af  store  Tanker,  ud- 
talte af  de  forskelligste  Landes  betydeligste  Aander.  Den  kan 
endelig,  som  Hr.  Norfelt  har  tænkt  sig  det,  direkte  gøre 
det  gennem  Undervisning  i  Moral. 

Paa  dette  Punkt  ere  mange  Fordomme  at  overvinde, 
især  i  Lande,  hvor  Stikord  fra  'dette  Aarhundredes  Begyn- 
delse endnu  have  Virkekraft.      Dyds-  og  Moralprædikanteme 

fra  forrige  Aarhundrede  ere  i  Vanry.  Men  Ingen  forbyder 
jo  at  undgaa  deres  Fejl  og  deres  Filisterier.  Man  har  anden- 
steds længst  genoptaget  deres  Grundtanker  og  undgaaet  deres 
Vildfarelser.  Hvad  Hr.  Norfelt  attraar  som  noget  Frem- 
tidigt (en  frisindet  Lærebog  i  Moral,  der  tillige  indbefatter 
Samfunds-  og  Statsmoral),  det  findes  f.  Eks.  i  Tyskland.  Jeg 
har  liggende  for  mig  en  „Sittenlehre  fiXr  confessionslose 
Schulen",  der  trods  Mangler,  der  selvfølgelig  ikke  fattes, 
synes  mig  et  fortrinligt  og  fortjenstfuldt  Værk.  Jeg  meddeler 
her  for  Kuriositetens  Skyld  en  enkelt  Paragraf,  der  netop 
drejer  sig  om  saadanne  Temaer,  som  Hr.  Norfelt  ønsker  be- 
handlede i  Skolen: 

§  27. 
Kommunen. 

a.  Ved  Kommune  forstaar  man  et  Samfund,  der  dannes 
af  et  Antal  Mennesker,  som  have  samme  Opholds- 
sted (Bykommune,  Landkommune). 

b.  Ethvert  Kommunemedlem  har  Rettigheder,  altsaa  ogsaa 
Pligter. 

c.  Rettighederne  bestaa  fortrinsvis  i  Ret  til  at  opholde 
sig  paa  Stedet,  til  at  erhverve,  og  til  at  nyde  Under- 
støttelse, Pligterne  i  Overtagelse  af  Æreshverv  og 
Betaling  af  Kommuneskatterne. 

Ordsprog:     Wie  gross  Du  fiir  Dich  seist,  vor*m  Ganzen  bist  Du 

nichti^; 
Doch   als   des  Ganzen   Glied   bist  Du   als   kleinstes 

wichtig. 

(Riickert.) 

Immer   strebe  zum  Ganzen,    und  kannst  Du  selber 

kein  Ganzes 
Werden,  als  dienendes  Glied  schliessSfan '  ein  Ganzes 

Dich  an. 

(Schiller.) 

Das  Alte  stiirzt,  es  åndert  sich  die  Zeit, 
Und  neues  Leben  bliiht  aus  den  Ruinen. 

(Schiller.) 

Eksempler:  Spartanerne.    Romerne.    Kodrus.    Fabrizius.    Arnold 

V.  Winkelried.    Jahn. 

Enhver  Familie  sørger  vel  nærmest  for  sig  og  sin  Ejendom ; 
men  der  gives  Ting,  som  kun  ved  alle  Familiers  Forening 
kunne  bringes  tilveje,  f.  Eks.  Broer,  Gader,  Alleer,  Skoler, 
Hospitaler  og  Forsørgelsesanstalter ,  Fattigkasser,  Beskyttelse 

af  Ejendommen  etc.  Hvorledes  vilde  det  se  ud  i  den  aller- 
mindste Landsby,  naar  Enhver  kun  bekymrede  sig  om  sig  selv! 
Ingen  vilde  da  bo  der.  Derfor  traadte  i  Begyndelsen  gode 
uegennyttige  Mennesker  sammen,  forbedrede  paa  deres  egen 
Bekostning  Yejene,  byggede  Broer,  bevogtede  Markerne  o.  s.  y. 
Saa  fordrede  de  med  Rette,  at  enhver  Beboer  af  Stedet  skolde 
l^ælpe  med  ved  de  fælles  Arbejder,  da  alle  havde  lige  stor 
Nytte  deraf,  og  hvem  der  ikke  selv  kunde  eller  vilde  arbejde, 
maatte  da  betale  en  passende  Pengesum.  Saaledes  opstode 
Kommunerne  og  Kommuneafgifbeme  (Skatter). 

Uforstandige  og  slette  Mennesker  ere  ofte  opbragte  over 
Kommuneafgifbeme,  kalde  dem  en  Plage,  en  Skændighed  o.  s.  v. 
og  søge  at  omgaa  dem,  hvor  de  kunne.  Men  kommer  det 
an  paa  at  benytte  Skolerne  til  Opdragelse  af  deres  Børn, 
Hospitalet  til  Helbredelse  af  deres  Syge,  Markedshallen  til 
Opbevaring  af  deres  Yarer  o.  s.  v.,  saa  trænge  de  sig  hensyns- 
løst frem,  og  skænde  endda  tidt,  naar  disse  Anstalter  efter 
deres  Mening  ikke  ere  store,  bekvemme,  smukke  nok.  Bet- 
tænkende Mænd  derimod  give  gæme  de  nødvendige  Afgifter 
og  vilde  vægre  sig,  ifald  man  vilde  befri  dem  derfor.  Hvem 
der  f.  Eks.  vil  have  sit  Værelse  oplyst,  forlanger  ikke,  at 
Andre  skulle  betale  Olien  eller  Lysene  —  og  med  Gade- 
belysningen forholder  det  sig  dog  ganske  paa  samme  Maade. 
Hvem  der  benytter  den,  maa  ogsaa  J3ære  Omkostningerne  ved 
dens  Vedligeholdelse. 

Fremdeles,  ligesom  En  i  en  Husholdning  beregner  Ind- 
tægt og  Udgift,  fører  Kassen,  bestemmer  hvad  der  skal  an- 
skaffes, udbedres  o.  s.  v. ,  saaledes  maa  ogsaa  i  Kommunal- 
husholdningen  En  eller  Anden  sørge  for  alt  dette  (Regnskabs- 
fører, Foged,  Forstander,  Borgermester,  Byraad).  Er  Kommunen 
lille,  saa  kan  det  fornødne  Arbejde  udrettes  ved  Siden  af 
andet  (Æreshverv),  men  er  den  stor,  og  optage  de  Forret- 
ninger, som  ere  nødvendige,  en  Mands  hele  Kraft,  saa  maa 
Embedsmanden  holdes  skadesløs  derfor ,  og  faar  en  passende 
Lønning.  At  være  misundelig  eller  forbitret  derover  vilde 
være  dumt;  thi  enhver  Arbejder  er  sin  Løn  værd.  Man  maa 
ogsaa  betænke,  at  ved  unøjagtigt  Opsyn  vilde  Kommunens 
Formue  gaa  tilgrunde,  og  at  man  altsaa  ved  Udgifter  til  en 
dygtig  Embedsmand  kun  sparer  Penge. 

Naturligvis  har  Enhver,  der  giver  Pengebidrag  til  Kom- 
munens Formue,  Ret  til  Medbestemmelse  om,  hvortil  den  skal 
bruges,  og  Ret  til  senere  at  blive  bekendt  med  Regnskabet 
Men  hvor  Kommunerne    ere    for    store   dertil,    vælge  Med* 

lemmerne  Mænd,  der  besørge  disse  Forretninger  for  dem 
(Raadmænd,  Borgerrepræsentanter),  og  tage  saaledes  middel- 
bart eller  indirekte  Del  i  Forvaltningen.  Til  saadanne  Æres- 
poster maa  man  iøvrigt  ikke  vælge  sin  „gode  Yen^,  sin 
Bord-  eller  Partifælle,  sin  Nabo  eller  Fætter,  men  den  Mand, 
der  besidder  de  fleste  Kundskaber ,  klar  Forstand  og  god 
Vilje.  Det  er  forekommet,  at  man  har  valgt  En  eller  Anden, 
blot  fordi  ban  var  katolsk  eller  protestantisk,  skønt  han  ikke 
forstod  det  Mindste  af  Sagen.  Hvilken  TaabeHghed!  Ingen 
beder  dog  Skrædderen  komme,  naar  han  trænger  til  et  Par 
Sko,  selv  om  Skrædderen  var  hans  bedste  Yen. 

En  ikke  mindre  taabelig  Tanke  er  den,  at  vælge  den 
Sparsommeligste  eller  Den,  der  ikke  holder  af  „Forandringer". 
Gælder  det  for  Kommunen  om  Ansættelsen  af  en  Lærer,  om 
Opførelsen  af  en  ny  Skole,  om  Bygning  af  en  Bro  eller  en 
Vandledning,  saa  er  Den  en  slet  Borger,  der  siger:  „Det 
fordrer  Omkostninger  eller  Byrder;  eller  —  Yore  Forfædre 
have  hjulpet  sig  meget  godt  uden  saadant  Koget,  hvad  skal 
vi  med  det?"  Den  Fornuftige  vil  derimod  spørge:  „Gavner 
det  Byen  (Landsbyen)?  eller  —  Hvordan  skulle  vi  skaffe 
Midlerne  dertil?"  Endnu  i  Begyndelsen  af  dette  Aarhundrede 
gaves  der  ingen  Dampskibe  eller  Jernbaner,  ingen  Chausseer, 
ingen  Gas  eller  Petroleum,  ingen  Telegrafer,  ingen  Svovl- 
stikker, ingen  Frimærker  o.  s.  v.  Det  er  lutter  nye  Ting  og 
dog  gode  Ting,  som  vi  ikke  kunde  undvære.  Men  havde 
alle  Kommuner  sagt:  „Det  vil  vi  ikke  have;  det  er  for  dyrt, 
og  man  har  jo  hidtil  levet  meget  godt  uden  Jernbaner  o.s.v., 
saa  havde  man  endnu  den  Dag  idag  ikke  disse  nyttige  Ting; 
thi  i  Begyndelsen  kostede  det  mange  Penge  og  stor  Ulejlighed 
at  faa  dem.  Under  en  Hungersnød  skaffede  Frederik  den 
Store  sig  massevis  Kartofler  til  Plantning  og  lod  dem  gratis 
uddele  til  Landkommunerne  for  at  de  for  Fremtiden  ikke 
mere  skulde  sulte;  men  da  man  i  den  hele  Egn  endnu  aldrig 
havde  dyrket  Kartofler,  saa  modsatte  Bønderne  sig  heftigt 
denne  „Forandring"  og  kastede  Kartoflerne  paa  Møddingen. 
Først  ved  Militærmagt  kunde  man  bringe  dem  til  at  plante 
Kartofler,  og  nu  vilde  dog  Ingen  undvære  dem.  Det  Gamle 
er  altsaa  ikke  altid  godt,  og  det  Nye  ikke  altid 
daarligt.  Hvem  der  hænger  fast  ved  sine  gamle  Yaner  og 
i  en  Forsamling  skal  stemme  med  om  nye  Indretninger,  man 
vil  indføre,  bør  derfor  altid  huske  paa  Historien  om  „Frederik 
den  Store  og  Kartoflerne". 


158 


Her  har  man  da  en  Paragraf  til  Prøve.  Efter  enhver 
saadan  Paragraf  følger  nu  i  Form  af  Bud  de  Moralregler, 
som  af  den  kunne  udledes,  og  disse  Bud  læres  udenad  efterat 
deres  Betydning  paa  den  her  i  det  anførte  Eksempel  anvendt« 
Maade  er  forklaret.  Allérede  af  dette  tilfældige  Eksempel 
ses,  hvor  omhyggeligt  denne  Sædelære  er  forfattet,  hvorledes 
Forf.  i  lige  Grad  gaar  ud  paa  at  indpræge  og  paa  at  be- 
grunde, og  hvor  alvorligt  betænkt  han  er  paa  ligeligt  at 
bibringe  Barnet  Respekt  for  det  bestaaende  Fornuftige  og 
vaagen  Sans  for  det  Fornuftige,  som  Barnet  selv  engang  som 
Yoxen  skal  give  det  Bestaaendes  Ret. 

Tvivler  man  paa,  at  en  Skole,  hvor  en  saadan  Moral 
bliver  lært  og  forstaaet  (og  mange  preussiske  Børn  opdrages 
efter  den)  udstyrer  sine  Disciple  bedre  for  Livet  end  en,  i 
hvilken  de  indøves  i  lille  og  stor  Katekismus? 

Den  tyske  Forening  „for  Skolens  Frihed"  har  i  et  af 
sine  kronede  Prisskrifter  formuleret  sin  Overbevisning  saaledes: 

a.  Almueskolen  er  den  konfessionsløse  By-  eller  Land- 
kommunes Ejendom,  der  har  grundet  den  og  vedligeholder 
den.  Hvorledes  den  end  i  det  Enkelte  er  beskaffen, 
maa  den  stræbe  efter  sine  Disciples  muligst  mangesidige 
Uddannelse  for  Livet. 

b.  Nødvendig  for  Livet  er  dogmatisk  Religionsundervisning 
overhovedet  ikke,  næppe  uskadelig,  i  ethvert  Tilfælde 
ikke  nyttig;  men  absolut  fordærvelig  bliver  den  i  Skolen, 
der  aldrig  kan  besøges  af  lutter  nøjagtigt  til  samme 
Konfession  hørende  Disciple.  Dobbelt  skadelig  bliver  den 
der  paa  Grund  af  BortødsUngen  af  Tid  og  Kraft.  I  dens 
Sted  maa  fremfor  Alt  træde  Undervisning  i  Forfatningen 
og  Naturkundskab. 

c.  Overopsynet  over  alle  Skoler  tilkommer  den  højeste 
souveræne  Autoritet  i  det  praktiske  Liv:  den  herskende 
Statsmagt.  Forudsættes  denne  fornuftigt  og  folkeligt 
indrettet,  kan  dens  Overopsyn  over  Skolen  som  over  alle 
andre  Livsomraader  alene  reguleres  og  modificeres  ved 
den  højeste  aandelige  Autoritet,  nemlig  den  videnskabelige 
Verdensanskuelse,  som  Tidsalderen  og  Folket  har  naaet. 

d.  Almueskolen,  der  efter  sit  Væsen  er  konfessionsløs  som 
dens  Beskytter  Kommunen,  som  dens  højeste  Regent 
Statsmagten,  som  dens  Regulator  Videnskaben,  tør  ikke 
meddele  Religionsundervisning.  Den  Lærer  er  Straf 
underkastet,  der  meddeler  religiøse  Anskuelser  anderledes 
end  historisk  refererende. 

e.  Forsaayidt  Forældrene  ønske  Religionsundervisning  for 
deres  Børn,  maa  de  henvende  sig  til  de  paagældende 
Gejstlige  desangaaende ,  og  hvad  disse  lære  dem  ved 
Eftermiddagsundervisning  og  paa  Søn-  og  Festdage,  det 
angaar  ikke  Skolen.  Ligesaa  lidt  angaar  Skoleunder- 
visningen G-ejstligheden. 

Derfor  er  det  denne  Forenings  Maal  at  oprette  konfessions- 
løse Almueskoler  og  i  Forening  dermed  et  Seminarium  for 
Uddannelse  af  Almueskolelærere. 

Hensigten  med  disse  Liljer  var  kun  at  gøre  opmærksom 
paa  en  enkelt  Konsekvens  af  det  Program,  som  Victor  Norfelts 
Brochure  har  opstillet,  nemlig  den  konfessionsløse  Skole.  Den 
og  tvungent  borgerligt  Ægteskab  i  Forening  med  Ophævelse 
af  Daabstvangen  bør  i  social  Henseende  være  enhver  oprigtig 
frisindet  Mands  og  Kvindes  præterea  censeo. 

Jeg  vil  slutte  med  det  Ønske,  at  den  dygtige  lille  Bogs 
pseudonyme  Forfatter  maa  vise  sig  i  Besiddelse  af  lige  saa 
megen  Udholdenhed  som  Humanitet  og  Logik.  Thi  uden  sej  g 
Udholdenhed  kan  han  ikke  vente  at  komme  til  at  se  nogen 
Frugt  af  sin  Stræben. 

Det  gaar  nu  engang  i  denne  Verden  saadan,  at  man 
overdøves  hurtigt  og  glemmes  let.  Der  er  dem,  som  prin- 
cipielt ville  søge  at  slaa  enhver  Bestræbelse  for  at  skille  Kirke 
fra  Stat  til  Jorden.  Og  der  er  dem,  som  ligesaa  principielt 
smile  velvilligt  og  sige:  Det  har  jo  kun  ingen  Hast.  Hr. 
Petersen  giver  Brochuren  Medhold,  men  har  uendelig  god  Tid, 
Hr.  Jensen  finder,  at  Forfatteren  overdriver,  men  indrømmer, 
at  det  forøvrigt  er  meget  muligt,  at  han  er  et  Lys.  Hr. 
Sørensen  endelig  ser  maaske  en  Brandfakkel  i  dette  Lys  — 
og  der  gaar  i  Aandens  Verden  mange  Lyseslukkere  paa  ethvert 

stort  eller  lille  Lys. 

«.  B. 


Det  danske  Nationaltheater  og  Eigsdagen, 


For  den,  der  ved  det  kongelige  Theaters  Aabningsfest 
betragtede  den  forsamlede  Menneskemængde  fra  et  ophøjet 
Standpunkt  i  anden  Etage,  frembød  Parketternes  Publikum 
et  løjerligt  og  usædvanligt  Skue.  Ved  Siden  af  de  broderede 
Kjoler  og  elegante  Silkedragter  kom  grove  Kofter  tilsyne, 
sunde  rødmussede  Bønderansigter  smilede  ved  Siden  af  blege 
Hovedstadsfysiognomier,  røde  Arbejdsnæver  bevægede  Kik- 
kerterne ved  Siden  af  fint  behandskede  Ilænder.  Rigsdags- 
mændene ere  i  Theatret  —  lød  det  rundt  omkring  med  samme 
vekslende  Udtryk  som  i  den  Andersenske  Fortælling:  Lygte- 
mændene ere  i  Byen.  Kunstforfølgeme  indviede  Kunstens 
Bjem,  Billedstormerne  højtideligholdt  det  nye  Billedgalleris 
Aabning.  Man  skævede  rigtignok  lidt  til  dem,  ja  hvad  mere 
er,  man  gav  dem  nogle  for  Lejligheden  ganske  upassende 
Stikpiller  i  Prologen  —  men  man  havde  jo  inviteret  dem  til 
Festen.  Til  Grengæld  for  denne  Høflighed  havde  man  saa 
kun,  naar  de  atter  vare  vendte  tilbage  til  deres  politiske 
Dont,  en  lille  Bøn  til  dem,  om  de  ikke  nok  vilde  være  aaa 
venlige  at  votere  adskillige  Tusinder  af  Dalere  for  at  Theatret 
kunde  vedblive  i  den  Bane,  som  de  havde  været  med  til 
at  aabne. 

Kultusministeren  har  i  Folketinget  forelagt  et  Lovforslag 
om,  at  der  forædet  første  Femaar  skal  tilstaas  det  kongelige 
Theater  en  aarlig  Understøttelse  af  40,000  Daler.  Han  har 
vel  indrømmet,  at  dengang  der  for  faa  Aar  tilbage  voteredes 
en  lidt  større  Sum  for  samme  Tid,  var  Hensigten  dermed  den, 
at  der  naar  •  det  nye  Theater  aabnedes  skulde  træffes  endelig 
Bestemmelse  med  Hensyn  til  de  indviklede  Spørgsmaal  om 
Theaterforholdenes   Ordning,   men  Ministeren   synes   alligevel 

at  mene,  at  Tidens  Fylde  ikke  er  kommen,  og  at  A^ørelsen 
helst  maa  udskydes  fem  Aar  endnu.  Om  Theatret  skal  ved- 
blive at  være  Statsinstitution  eller  om  det  skal  overgives  til 
privat  Entreprise,  om  alle  tre  Kunstarter  skulle  opretholdes 
eller  ikke,  om  Ansættelserne  skulle  være  kongelige,  pensions- 
berettigede  o.  s.  V.,  alle  slige  Undersøgelser  overgives  til 
fremtidige  Eultusministres  og  fremtidige  Rigsdagsmænds  Ini- 
tiativ. Det  er  saa  let  at  forstaa,  at  dette  Forslag  fremføres, 
tbi  det  er  som  bekendt  langt  behageligere  at  slippe  for  An- 
svaret ved  en  Afgørelse  end  at  paatage  sig  et  saadant; 
Spørgsmaalet  er  blot,  om  det  er  rimeligt,  at  Tinget  vil  ved- 
tage Loven.  Foreløbig  hviler  Sagen  i  Finanskommissionens 
Skød,  og  imidlertid  drøfte  i  al  Stilhed  de  brave  Rigsdags- 
mænd dens  For  og  Imod,  og  slibe  eller  sløve,  alt  efber  deres 
Anskuelser,  det  Damoklessværd,  der  hænger  over  den  danske 
Skueplads'  Hoved. 

Theaterbestyrelsen  synes*  ingenlunde  at  formode  nogen 
saadan  Fare.  Den  har  rolig  og  selvtillidsfuld  trukket  det 
fordums  Repertoiremaskineri  op  igen  og  forbereder  sig  til 
Afliringen  af  de  gamle  velkendte  Melodier.  Yi  have  allerede 
faaet  „Bagtalelse",  „Toreadoren"  og  „Skatten" ;  inden  Qorten 
Bage  ere  gaaede,  vil  jeg  vædde,  at  vi  ere  naaede  til  de  „tre 
Dage  i  Padua"  og  „Abekatten".  Én  Forsigtighedsregel  træffer 
den  dog.  Den  lader  meget  fint  udsprede  det  Rygte,  at  den 
arbejder  under  særdeles  vanskelige  Forhold,  trænger  til  Ro 
og  maa  behandles  med  megen  Overbærenhed  og  Humanitet. 
Hyorfor  vides  ikke,  da  det  i  og  for  sig  ikke  synes  slemmere 
at  bebo  et  nyt  og  velindrettet  Hus  end  en  gammel  for- 
falden Hønne,  nok  er  det,  at  den  ønsker  en  Prøvetid  til  at 
finde  sig  tilrette  i,  som  absolut  maa  vare  fem  Aar,  om  saa 
alle  Andre  ville  finde,  at  ét  kunde  være  tilstrækkeligt.  £an 
den  opnaa,  hvad  den  vil,  saa  har  den  jo  Ret  i  at  forlange; 
blot  nu  Folketinget  opfylder  sin  Skyldighed  og  voterer  den 
fornødne  Sum.  Men  er  det  rimeligt?  Lad  os  et  Øjeblik 
sætte  os  ind  i  en  Rigsdagsmands  Stilling,  og  overveje  de 
Indtryk,  efter  hvilke  han  skal  danne  sin  Dom.  De  maa  være 
ham  tilflydte  gennem  de  tre  Hovedkilder:  Pressen,  Publikum 
og  selve  TheaterforestiUingeme. 

Han  vil  da  i  Bladene  have  fundet  en  Mængde  af  utrolig 
modstridende  Domme:  det  Stykke,  den  Ene  dadler,  løfter 
den  Anden  til  Skyerne,  den  Skuespillers  Fremstilling,  i 
hvilken    Denne    ser    det    mest    lovende    Talent,    kalder    Hin 

for  reneFjællebodsløjer;  han  vil  desyærre  ikke  kunne  komme 
til  andet  Resultat  end  det  sørgelige,  at  vi  ikke  for  Tiden 
besidde  nogen  virkelig  Autoritet,  hvis  Stemme  har  afgørende 
Yægt  i  æsthetiske  Sager.  Saa  vil  han  maaske  trøste  sig  med, 
at  der  kun  gives  én  fuldstændig  og  sand  Kritik,  den  mund- 
lige nemlig,  og  han  vil  lytte  efter,  hvad  Folk  almindeligvis 
dømme  om  den  omstridte  Genstand.  Havde  han  da  ved 
Aabningsfesten  f.  Eks.  begivet  sig  ud  i  Korridorerne  og 
Foyeren  og  mærket  sig  de  Spadserendes  Tale,  hvad  vilde 
han  da  have  hørt?  Et  samlet  Kor:  Adjektivet  „kedeUg** 
kompareret  i  alle  tænkelige  Grader,  en  Klagesang  sunget  i 
alle  mulige  Tonearter;  thi  saa  stor  Enighed  der  herskede  om 
Skuepladsens  Skønhed,  saa  fuld  Samstemning  fandtes  der 
ogsaa  om  Fremstillingens  Kunstforladthed,  og  saa  vilde  denne 
samvittighedsfulde  Rigsdagsmand  spørge  sig  selv:  Men  gaar 
det  ogsaa  rigtig  til,  at  alle  Andre,  ligesom  jeg  selv,  have 
kedet  sig  ved  Opførelsen  af  en  af  den  danske  Skueplads' 
klassiske  Prydelser,  et  af  vor  første  dramatiske  Digters 
Mesterværker?  — 

Hvad  der  gør  Kunstværket  til  Kunstværk,  er  at  dets 
Frembringer  evner  at  vække  harmoniske  Stemninger  ved  sit 
Arbejde.  Fabriksproduktet  er  stemningsløst.  Derimod  hvad 
enten  Kunstneren  som  i  Musik  og  Poesi  former  et  Fantasi- 
stof efter  sin  \ilje,  eller  han  som  i  de  bildende  Kunster 
giver  sin  individuelle  Opfattelse  af  Naturen  i  en  Genfremstilling, 
ligger  Dommen  over  hans  Yærk  i  den  Stemnings  Yæsen,  han 
fremkalder.  Maleren  med  sine  Liiger  og  Farver,  Digteren 
med  sine  Ord  og  Rytmer  stemme  den  Skuendes  og  Hørendes 
Sjæl  i  en  bestemt  Akkord,  og  hvad  man  kalder  Teknik  i 
Kunsten,  er  den  forskellige  Maade,  hvorpaa  en  saadan  Stem- 
ning forberedes.  Altid  at  have  i  Erindring,  at  Stemningen 
er  Alt,  er  en  Livssag  for  Musikeren  og  Skuespilleren,  der 
umiddelbart  henvender  sig  til  sit  Publikum  og  under  selve 
Produktionen  faar  sin  Dom  fældet;  en  Orkesteranfører,  der 
ikke  har  opfattet  Musikstykket  paa  kunstnerisk  Yis  og  ikke 
er  sig  bevidst,  at  han  vil  fremkalde  en  bestemt  tilsvarende 
Stemning  hos  Tilhørerne ,  bringer  intet  Kunstværk  istand, 
hvor  gode  Kræfter  han  end  raader  over,  og  et  Skuespil,  der 
ikke  opføres  med  Hensyn  paa  et  bestemt  kunstnerisk  Udslag, 
vil  ingen  anden  Stemning  forefinde  hos  Tilskuerne  end  en  vis 
magisk  Søvndyssethed,  saaledes  som  „Det  lykkelige  Skibbrud^ 
øjeblikkeligt  fremtryllede.     Man  høster  kun,   hvad  man  saar. 

Stykket  var  sat  i  Scene  uden  Spor  af  en  æsthetisk  Opfattelse 
af  Holbergs  Kunst  og  af  denne  Komedies  særegne  Betydning, 
uden  ringeste  Syn  paa  de  enkelte  Sceners  Indgriben  i  den 
hele  Komposition  ( —  paa  denne  beror  det  Tempo,  i  hvilket 
de  bør  spilles  — ),  uden  nogensomhelst  Kendskab  til  Maaden, 
hvorpaa  de  forskellige  Personer  burde  karakteriseres.  Lad 
mig  blot  tage  et  Par  Eksempler. 

Holberg  har  skrevet  „Det  lykkelige  Skibbrud"  halvt 
som  en  Livsbekendelse ,  halvt  som  en  Apotheose  af  sig  selv, 
han  har  fremstillet  sin  egen  Person,  Forfølgelserne  mod  de 
Ideer,  han  forfægtede,  sit  Haab  om  den  retfærdige  Sags 
endelige  Sejr.  Paa  den  Tid,  da  Stykket  for  første  Gang  op- 
førtes, var  der  Ingen,  som  kunde  tvivle  om  dette,  og  Virke- 
lighedens og  Tendensens  hele  Magt  hvilede  over  Komedien 
og  bødede  paa  dens  Svagheder.  Nu,  da  Holbergs  Kamp  ikke 
kæmpes  mer,  ialfald  ikke  med  de  samme  Yaaben,  nu  gælder 
det  om  at  give  Stykket  et  ligesaa  bestemt  historisk  Præg 
som  det  i  sin  Tid  bar  Virkelighedens  Stempel.  Holbergs 
Figur  maa  være  det  tydelige  Midtpunkt.  Allersimplest  vilde 
det  historiske  Indtryk  naas,  hvis  Philemons  Fremstiller  gav 
Bollen. med  Holbergs  Maske,  i  hvert  Fald  maa  han  udruste 
Figuren  med  en  saadan  Glorie  af  Alvor,  Værdighed  og  Satire, 
som  man  véd  Holberg  personlig  besad.  Istedetfor  tillades 
det  Theatrets  intelligenteste  Kunstner  at  fremstille  Philemon 
saa  flovt  og  fladt,  at  det  er  en  Tnk  at  se,  og  dermed  falder 
da  Stykkets  egentlige  Virkning  fuldstændig  sammen.  Og  som 
der  gribes  fejl  af  det  Centrale,  saaledes  forsømmes  ogsaa 
Bipunkteme.  Femte  Akt,  til  hvilken  hele  Stykket  bør  stræbe 
hen  som  en  næsten  tragisk  truende  Afslutning,  faar  ved 
Iscenesættelsen  Udseende  af  en  ganske  overflødig  Tilsætning. 
Man  maa  holde  for  Spøg,  hvad  Holberg  har  ment  som 
rammest  Alvor,  naar  man  ser  Dommeren  stadig  smile  venligt 
hen  til  Philemon,  som  for  at  overbevise  ham  om,  at  der 
ingen  Fare  er  paafærde.  Hvor  bliver  her  den  stadig  voksende 
Spænding  af,  i  hvilken  Digteren  vilde  holde  Tilskuerne? 

Men  lad  os  vende  tilbage  til  vor  Rigsdagsmand.  Han 
har  selv  intet  kunstnerisk  Indtryk  faaet  i  Theatret,  han  har 
af  Venner  og  Bekendte  erholdt  Tilstaaelser,  der  gaa  i.  samme 
Betning,  han  har  ingen  æsthetisk  Autoritet  at  ty  til,  for  at 
erfare,  om  hans  ugunstige  Dom  har  sin  lovmæssige  Beret- 
tigelse, overalt  hører  han  atter  og  atter  gentage,  at  det 
kongelige   Theater  repræsenterer    den   sceniske  Kunsts   fuld- 

komne  Forfald,  og  nu  forlanges  der  af  ham,  at  han  som 
Bestyrer  af  Statens  Penge  skal  votere  en  meget  stor  Smn 
aarligt  for  at  opretholde  denne  Skueplads  som  Statsinstitution. 
Maa  han  ikke  nok  studse  og  betænke  sig.  Staten  skal  af 
sin  Formue  yde  Pengene  ud  fra  den  Betragtning,  at  det  er 
en  Samfundssag  af  højeste  Vigtighed  at  understøtte  Kunsten, 
men  Ulykken  er  just,  at  Beviset  mangler  for,  at  den  dra- 
matiske Fremstilling,  saaledes  som  det  kongelige  Theater  for 
Øjeblikket  driver  den,  falder  ind  under  Begrebet  Kunst.  Ja 
var  dette  bevist,  var  det  virkelig  Tilfældet,  hvor  kunde  da 
nogen  Rigsdagsmand  med  Hjærtet  paa  rette  Sted  tvivle  paa, 
at  den  forlangte  Sum  burde  voteres.  Ja  end  mere,  der  burde 
blot  spørges,  om  den  ogsaa  var  tilstrækkelig  til  at  betrygge 
et  efter  kunstneriske  Principer  styret  Theaters  Eksistens.  Jeg 
skal  her  minde  om,  hvad  Professor  Høedt  i  sin  Tid  skrev, 
da  man  ligesom  nu  forlangte  en  Statsunderstøttelse  til  Thea- 
tret,  der  skulde  gælde  for  fem  Aar:  „Naar  man  vil  have  en 
Kunstanstalt  —  og  i  andet  Fald  kan  man  jo  spare  sig  alle 
Udgifter  —  nytter  det  ikke  at  tale  om,  hvor  lUle  Danmark 
er,  men  hvor  stort  Tilskuddet  maa  være,  for  at  Maalet  kan 
naas;  og  naar  man  ikke  voterer  det  Tilstrækkelige,  ^er  det 
aldeles  ligegyldigt,  om  man  giver  10,  10,000  eller  50,000  Rd.; 
thi  naar  et  Theater  ikke  er  Kunst,  kan  det  for  mig 
være,  hvad  det  vil,  det  har  da  ikke  den  mindste  Be- 
tydning for  Staten,  og  fortjener  ikke,  at  man  ofrer  det 
50  Skilling,  endsige  50,000  Rigsdaler."*)  —  Hvorfra,  maa 
der  da  spørges,  skal  Rigsdagsmanden  tage  sin  Vished  om, 
at  naar  han  voterer  de  forlangte  40,000  Daler,  skaffer  han 
Staten  et  Theater,  „som  er  Kunst",  hvem  indestaar  ham  for, 
at  han  ikke  vilde  gavne  Landet  og  Kunsten  mere  „ved  helt 
at  nedlægge  Theatret  og  løse  de  Baand,  hvormed  det  konge- 
lige Theaters  Privilegier  tvinge  ethvert  betydeligt  Talent  heri 
Landet  til  enten  at  svigte  Kunsten  eller  at  optræde  paa 
Kongens  Nytorv  og  faa  den  Grage,  man  der  behager  at  be- 
stemme"**); ja  hvem  indestaar  ham  derfor?  lUe  Kultus- 
ministeren, thi  han  tier  ganske  stille  herom,  han  lover  intet, 
han  forlanger  kun.  Ja,  hvis  Ministeren  havde  sagt:  hvis 
denne  Lov  voteres,  da  haves  der  betryggende  Sikkerhed  for, 
at  Danmark  vil  besidde   et   kunstnerisk   Theater;    jeg  har  i 


*)  F.  L.  Høedt:  Den  danske  Skueplads  og  Kommissionen,   S.  13. 
**)  Sammesteds,  S.  80. 

Spidsen  for  det  kongelige  Theater  stillet  en  Mand,  den 
bedste,  jeg  kunde  finde,  hvis  Dygtighed  og  Kunstforstand  jeg 
ubetinget  stoler  paa,  som  er  istand  til  at  hæve  den  forfaldne 
Kunst  og  gengive  vor  Scene  dens  gamle  Ry  —  da  var  det 
en  anden  Sag.  Men,  som  sagt.  Ministeren,  der  som  Yiden- 
skabsmand  berømmes  saa  højt  for  sin  geniale  Kritik,  lover 
intet  saadant,  han  lader  som  om  han  ikke  hører  de  mange 
Stemmer,  der  rejse  Tvivl  om  det  nuværende  Theaters  Kunst- 
værdi, og  forlanger  kun. 

Saa  synes  det  mig  ogsaa  rimeligt,  om  den  anden  Part 
paa  sin  Side  gav  sig  til  at  forlange,  og  fordrede  Garantier 
for,  at  Statens  Penge  ikke  bortødsledes  i  ukunstneriske  og 
følgelig  unyttige  Formaal.  Naar  den  franske  Regering  aarlig 
udgiver  store  Summer  til  Understøttelse  af  forskellige  Pariser- 
theatre,  saa  have  disse  til  Grengæld  fastsatte  Forpligtelser  til 
at  opføre  bestemte  Repertoirer.  „Théåtre  Frangais"  f.  Eks. 
skal  opføre  de  klassiske  Stykker,  og  hvis  d*ets  Direktør  gav 
sig  til  at  spille  et  Lystspil  fra  Palais-Royaltheatret,  vilde 
han  upaatvivlelig  øjeblikkelig  blive  afsat.  „Odéon"  har  i 
noget  ringere  Grad  den  samme  Pligt  overfor  Klassiciteten, 
og  da  for  nylig  dets  Bestyrelse  ikke  syntes  tilfuWe  at  have 
opfyldt  sine  Forpligtelser,  var  der  alvorlig  Tale  om  at  und- 
drage den  Regeringsunderstøttelsen ,  og  Direktionen  maattc 
hurtigst  muligt  give  en  Række  klassiske  Forestillinger  for  at 
afvæbne  det  truende  Uvejr.  Det  nyoprettede  „Théåtre  Ly- 
rique^^  skal  alene  opføre  unge  Komponisters  Arbejder,  medens 
den  store  Opera  fomemlig  fremfører  de  nationale  Mester- 
værker o.  s.  V.  —  Har  en  Direktion  et  bestemt  Hverv  at 
røgte,  forhindres  den  ikke  alene  fra  Regeringens  Side  i  et- 
hvert Overgreb,  men  ogsaa  fra  Publikums,  der,  naar  det  ved, 
hvad  det  tør  fordre,  kun  sjældent  er  villigt  til  at  slaa  af 
paa  sin  Ret,  Ulykken  herl^jemme  er,  at  Enhver  aner,  men 
Ingen  med  Bestemthed  véd,  hvilke  Forpligtelser  det  kongelige 
Theaters  Direktion  har.  Man  har  set  æsthetiske  Qyseligheder 
opført,  uden  at  Direktionen  har  faaet  nogensomhelst  ministeriel 
Tilrettevisning,  og  Skuespillere  have  manifesteret  sig  i  de 
uhyggeligste  Præstationer  uden  at  Publikum  er  geraadet  i 
Indignationens  Harnisk  derover. 

Rigsdagen  vilde  da  i  høj  Grad  tjene  den  dramatiske 
Kunst,  hvis  den  vilde  fordre,  at  det  engang  for  alle  fastsloges, 
hvilke  Forpligtelser  det  kongelige  Theater  overtager  til 
Gengæld    for   Statsunderstøttelsen.      Det    forstaar   sig  af   sig 

selv,  at  der  ingen  Detailangivelser  skolde  forlanges,  kun  de 
store  Grundtræk  for  Ordningen  af  Theatrets  Yirksomlied  borde 
afsættes,  et  Program  saa  at  sige  udstedes.  Saa  fik  vi  da 
engang  at  vide,  om  det  danske  Nationaltheater  skal  være  en 
Fornøj  elsesanstalt  regeret  efter  Himlen- véd-hvilke  Anskuelser 
eller  en  Eunstanstalt  styret  efter  kunstneriske  Principer,  og 
saa  kunde  Rigsdagen  diskutere,  om  Regeringen  tilbød  saadanne 
Garantier  for  et  Eunst-Tkeater ,  at  det  var  retfærdigt  at  til- 
staa  det  en  Statsunderstøttede. 


Paa  den  Gyldendalske  Boghandels  Forlag  er  nylig  ud- 
kommet: 

Fra  Hjembygden. 

Fortællinger  og  Udkast 

Lndflg  Eriksen. 

Indhold:    Et  Dalstrøg.y —  En  Moder.  —  Ensomhed  —  Paa 
Vidden.  —  Nordstugubben.  —  Rispedalen.  —  Ole  Spillemand. 

1  Rd.  (66  Sk.  norsk). 


Iste— 8de  Hefte 
af 

ROM 

under  Pius  den   Niende. 

Skizzer  og  Skildringer 

af 

Yilhelm  Bergsøe. 

Med    omtr.  160  større    og  mindre  IlluBtrationer  i  Træsnit, 
ndførte  efter  Tegninger  af  franske  Kunstnere. 

Udkommer  i  omtr.  24  Hefter  k  48  Sk.  (33  Sk.  norsk). 


Træk 

af 

Livet  i   Amerika 

Af  Breve  til  Hjemmet 

fra 

en  dansk  Rejsende. 

(Udkommer  om   kort  Tid). 


Indhold. 


Frederiksborg.     Af  Professor  Chr.  K.  F.  Molbech. 
Aabent  Bre?   til  Hr.  Professor^  Br.  H.  N.  Clausei.     Af 

Cand.  theol.  A.  C.  Larsen. 
Paul  Heyse.     Af  G.  Brandes.     Sidste  Afsnit. 
Swlnbnrne  x  To  Bigte.  Oversatte  af  Cand.  phil.  Ad.  Hansen. 
Lndyig  Bødtcher.    Af  G.  B. 
Til  Belysning  af  Holbergs  og  Heibergs  Forbilleder.    Af 

E.  Brandes. 
Literatnr.      Victor   Norfelt:    Er    det   ikke   paa   Tide   at 

ophæve  Folkekirken  og  afskaffe  Statsgejstligheden? 
Bet  danske  Nationaltheater  og  Rigsdagen. 


I  Bedaktionsanliggender  bedes  man  henvende  sig  til 
Cand.  mag.  E.  Brandes,  Kongens  Nytorv  10,  2den  Sal, 
hvorhen  ogsaa  alle  Bøger  og  Blade,  Tidsskriftet  vedkommende, 
ønskes  sendte. 


^^p  cot. 


(f<<irp.  .^^^,/ 


Det  nittefmMrhundre^ 


Maanedsskrift 


for 


Literatiir  og  Kritik. 


Udgivet  af 


G-eorg  Brandes  og  Edvard  Brandes. 


1874.  —  December. 


København. 

Forlagt  af  d-en  Oyldexidalske  Bogliand^el  (F.  Hegel). 

Trykt  hos  J.  Jørgensen  &  Go. 


V 


Paa  den  Gyldendalske  Boghandels  Forlag  er  nylig  ud- 
kommet og  at  faae  i  alle  Boglader: 

Iste   Hefte 

af 

Haandbog  i  Geographien. 

Af 
Dr.  phil.  B.  LøffLer, 

Docent  i  Q-eographi  ved  KjøbenhaynB  UniTersitet. 

Med  Træsnit  i  Texten. 
Udkommer  i  10  Hefter  k  40  Sk.  (28  Sk.  norsk). 


Kongen  og  Danserinden. 

Lyststpil  i  fem  Akter 

»  af 

Eialidasa. 

Oversat 

af 

Edvard  Brandes. 

Med  Tegninger  af  C.  Thomsen. 

72  Sk.  (50  Sk.  norsk);  eleg.  indb.  1  Rd.  36  Sk. 


Fortællinger  og  Skkzer. 

Af 
Johanne  Schjørring. 

1  Rd.  48  Sk.   (99  Sk.  norsk). 


Urolige  Tider. 

En  Fortælling 

af 

Forf.  til  „Familien  Gorm«*  m.  m. 

(XJdkommer§om  kort  Tid). 


økonomiens  Methode  og  nogle  af  dens 

Begreber. 


økonomien  er  meget  nær  beslægtet  med  Natur- 
videnskaberne; man  kunde  kalde  den  Samfundets  Mekanik, 
thi  ligesom  vi  i  Mekaniken  undersøge  den  Ligevægts- 
tilstand eUer  de  Bevægelser,  som  de  virkende  Kræfter 
maa  fremkalde,  saaledes  søge  vi  i  Økonomien  at  bestenmie 
de  Tilstande  eUer  Forandringer,  som  maa  bidføres  af  de 
virkende  økonomiske  Kræfter.  Vi  genfinde  i  Økonomien 
den  Tredeling,  som  i  Naturvidenskaberne  træder  saa 
tydeligt  frem.  Der  er  først  den  beskrivende,  den  blot 
iagttagende  Videnskab,  der  lægger  det  Stof  frem  for  os, 
som  vi  ville  undersøge  nærmere.  Det  er  Statistiken, 
Samfundets  Naturhistorie.  Jeg  giver  her  Ordet  en  videre 
Betydning,  end  det  ellers  tages  med,  idet  jeg,  hvad  der 
synes  mig  mest  naturligt,  ikke  alene  kalder  Videnskaben 
Statistik,  naar  den  tæller,  men  vedbliver  at  give  den 
dette  Navn,  saalænge  den  blot  beskriver,  meddeler  Fakta, 
uden  at  ræsonnere.  Statistiken  giver  Oplysning  om  Ar- 
bejdernes Antal  og  Brugbarhed,  om  Jordens  Frugtbarhed 
og  Frembringelsernes  Natur,  om  Indretningen  af  Banker 
og  Arbejderassociationer,  om  ædelt  Metal  og  Veksler, 
om  Menneskenes  Fornødenheder  og  den  Rækkefølge,  i 
hvilken  de  søges  tilfredsstillede  o.  s.  v. 

Den  rationelle  Økonomi,  Videnskabens  anden  Hoved- 
afdeling, er  en  ren  logisk  Videnskab.  Den  tager  Stoffet, 
som  det  er  den  forelagt  og  søger  ved  Fornuftslutninger 
af  finde  den  indbyrdes  Sammenhæng  mellem  dets  for- 
skellige Dele.  Medens  Statistiken  viser,  hvad  der  er, 
viser  denne,  hvad  der  maa  være.  Men  Stoffet  er  altfor 
rigt,  de  virkende  Kræfter  altfor  mangfoldige  til  at  man 
med  noget  Haab  om  Udbytte  kan  styrte  sig  hovedkulds 
ind  i  hele  den  givne,  forvirrede,  konkrete  Tilstand.  Sam- 
fundets Mekanik  maa  som  den  døde  Naturs  Mekanik 
skære  Alt,  hvad  der  synes  mindre  væsentligt,  bort  og 
begynde  med  et  ideelt  Samfund,  der  kun  i  sine  største 
og  groveste  Træk  ligner  det  virkelige  Samfund,  og  den 
maa  derpaa  møjsommeligt  arbejde  sig  frem,  idet  den 
stedse  trækker  mere  og  mere  med  ind  i  Undersøgelsen 
og  saaledes  efterhaanden  bringer  sit,  stadigt  rent  ab- 
strakte, ideelle  Samfund,  til  i  flere  og  flere  Punkter  at 
falde  sammen  med  det  virkelige.  Paa  samme  Maade 
begynder  man  i  Mekaniken  med  at  betragte  det  lufttomme 
Rum  for  derpaa  at  gaa  over  til  at  tage  Luftens  Modstand 
med  i  Beregningen;  man  begynder  med  at  undersøge 
Lovene  for  Bevægelsen  paa  fuldkommen  glatte  Flader, 
uagtet  saadanne  ikke  findes  i  Virkeligheden,  og  først 
derefter  tager  man  Hensyn  til  Gnidningsmodstanden. 

Den  rationelle  Økonomi  bliver  saaledes  en  ren  logisk 
Videnskab,  der  kun  beskæftiger  sig  med  Abstraktioner; 
den  støtter  sig  til  Statistiken,  idet  den  abstraherer  ud 
af  dennes  Resultater,  men  paa  den  anden  Side  bliver 
den  vejledende  for  Statistiken,  idet  den  peger  paa  de 
faktiske  Oplysninger,  som  den  har  Brug  for.  Uden  den 
som  ledende  gaar  Statistiken  iblinde,  og  den  skaberi 
sine  umaadelige  Talrækker  en  Armé,  der  er  unyttig,  ja 
ofte  endog  skadelig,  idet  man  forledes  til  af  disse  Tal 
at  ville  uddrage  de  økonomiske  Love;  da  denne  Sæt- 
ning ligner  en  Paradoks,  vil  jeg  forklare  mig  noget 
nærmere. 

Det  forekommer  meget  hyppigt  i  Naturyidenskaben, 
at  man  maa  nøjes  med  Iagttagelser,  hvor  den  logiske 
Forbindelse  mellem  Fænomenerne  er  saa  sammensat,  at 
man  ikke  kan  finde  den.  Naar  f.  Eks.  et  Legemes  Be- 
vægelse paa  en  ru  Flade  tildels  afhænger  af  Gnidnings- 
modstanden, er  man  nødt  til  at  tage  sin  Tilflugt  til 
Forsøg,  for  at  bestemme  de  Love,  efter  hvilke  denne 
virker.  Og  dog  er  der  her  ikke  ny  Kræfter;  dersom  de 
optraadte  enkeltvis,  i  det  Store,  kunde  man  meget  godt 
ad  rent  logisk  Vej  udlede  deres  Virkning  af,  hvad  man 
allerede  kender,  men  de  optræde  her  saa  smaa  og  i  saa 
stor  Mængde,  at  man  ikke  kan  følge  dem,  og  man  maa 
da  nøjes  med  at  iagttage  det  endelige  Resultat  istedetfor 
at  beregne  det.  For  at  dette  skal  kunne  gøres  med 
Nytte,  er  det  imidlertid  nødvendigt,  at  man  kan  variere 
sine  Eksperimenter  paa  saa  mange  Maader,  at  man  er 
vis  paa,  at  man  i  Eesultatet  kun  faar  det  med,  som  man 
vil  have,  og  ikke  tillige  en  Mængde  andre  for  den  stillede 
Opgave  fremmede  Ting.  Ved  det  enkelte  Forsøg  kan 
muligvis  Temperaturen  eller  Luftens  Modstand  eller  andre 
fremmede  Aarsager  have  spillet  en  Rolle,  og  man  maa 
derfor  gøre  sine  Forsøg  paa  en  saadan  Maade,  at  man 
er  sikker  paa,  at  man  netop  faar  de  Virkninger  med, 
som  hidrøre  fra  Gnidningsmodstanden  og  ikke  andre. 
Hvis  man  i  Statistiken  paa  lignende  Maade  kunde  variere 
sine  Forsøg,  kunde  den  gøre  stor  Nytte  ved  at  give  os 
Lovene  ad  empirisk  Vej,  hvor  de  ere  saa  sammensatte, 
at  man  ikke  kan  finde  dem  ad  logisk  Vej.  Nu  maa  man 
imidlertid  ved  statistiske  Undersøgelser  næsten  altid 
nøjes  med  at  tage  Forholdene  som  de  ere;  man  kan  ikke 
pludselig  forøge  Kapitalen  eller  Arbejdernes  Antal  eller 
Guldmængden  for  at  finde  de  Virkninger,  som  saadanne 
Forøgelser  vilde  medføre.  Og  selv  om  man  af  og  til 
kunde  gribe  saaledes  ind,  vilde  man  ikke  kunne  være 
sikker  paa,  at  der  ikke  samtidig  med  disse  Forøgelser 
Tar  indtraadt  andre  Forandringer,  som  ogsaa  havde  Ind- 

flydelse  paa  Resultatet,  og  man  Tilde  ikke  kanne  gøre 
sine  Forsøg  saa  mangfoldige  og  saa  forskellige,  at  man 
kunde  stole  paa  i  Eesultatet  kun  at  hare  det  med,  som 
man  vilde  have.  Anderledes  forholder  det  sig,  naar  man 
allerede  har  et  temmelig  nøjagtigt  Kendskab  til  den 
logiske  Forbindelse  mellem  Fænomenerne,  saa  at  man  véd, 
hyilke  Indflydelser  der  kan  være  Tale  om,  selv  om  man 
end  ikke  kender  deres  Størrelse,  thi  saa  blive  Vanskelig- 
hederne reducerede  til  et  endeligt  Antal,  som  man  kan 
haabe  at  overvinde.  Det  er  derfor  at  jeg  siger,  at  de 
statistiske  Resultater  kun  kunne  faa  Betydning,  naar 
man  allerede  har  den  rationelle  Økonomi;  det  er  den. 
der  skal  vise  mig,  hvilke  Erfaringer  jeg  kan  stole  paa; 
det  er  den,  der  viser  mig  de  mange  smaa  Addender, 
som  jeg  ved  den  statistiske  Optælling  ikke  ser,  og  som 
maaske  tilsammen  spille  en  langt  vigtigere  RoUe  end  de 
faa  store,  som  jeg  ser.  Jeg  ser,  naar  der  paa  ét  Sted 
er  tabt  1000  Rdl.,  men  jeg  ser  ikke,  at  der  paa  10,000 
Steder  er  vundet  én  Skilling;  det  lyder  højere,  naar  En 
skriger,  end  naar  hundrede  tie  stille. 

Jeg  vil  som  et  Eksempel  minde  om  Striden  mellem 
Frihandelsmænd  og  Beskyttelsesmænd.  Det  er  her  umuligt 
ved  statistiske  Undersøgelser  at  komme  til  en  Afgørelse. 
Det  kunde  maaske  nok  lykkes  at  ånde,  hvormeget  de 
Enkelte  vinde  ved  Beskyttelse,  men  det  er  umuligt  at 
tælle  sammen,  hvad  de  Mange  tabe.  Naar  Beskyttelses- 
mændene  henvise  til  det  Tab,  som  det  vil  være  for  Sam- 
fundet, naar  de  ikke  længere  kunne  lønne  deres  Arbejdere. 
er  det  ligesaa  ensidigt,  som  naar  Frihandelsmændene 
henvise  til  den  store  Udvikling,  som  England  fik  sam- 
tidig med  Frihandelens  Indførelse.  Det  er  kun  ad  logisk 
Vej,  at  man  kan  behandle  Spørgsmaalet ;  det  nytterikke 
at  Statistiken  viser,  at  de  to  Fænomener  vare  samtidige, 
naar  ikke  den  rationelle  Økonomi  kan  bevise,  at  det  Ene 
er  en  nødvendig  Følge  af  det  Andet,  og  kan  den  dette, 
bliver  den  statistiske  Eftervisning  overflødig. 

Den  tredje  Hovedafdeling  af  Naturvidenskaberne 
dannes  af  de  tekniske  Videnskaber;  man  anvender  der 
de  Resultater,  som  de  undersøgende  Videnskaber  have 
ført  til;  man  benytter  det  vundne  Kendskab  til  Naturen 
til  at  tvinge  den  til  at  arbejde  hen  mod  et  bestemt 
Maal.  Paa  samme  Maade  skal  den  undersøgende  øko* 
nomiske  Videnskab  lære  os  at  ordne  Samfundsmekanismen 
paa  den  bedste  Maade.  Den  anviser  os  Midlerne,  medens 
Politiken  eller  Moralen  bestemmer  Maalet. 


Naar  jeg  stiller  den  Fordring  til  den  rationelle 
Økonomi,  at  den  skal  være  en  ren  Fomuftvidenskab,  en 
ligesaa  eksakt  Videnskab  som  Mathematiken,  vil  man 
maaske  indvende,  at  det  er  umuligt,  fordi  de  økonomiske 
Forhold  væsentlig  betinges  af  den  fri  menneskelige  Vilje, 
og  at  en  Frihed,  hvis  Ytringer  kunne  beregnes,  er  en 
Selvmodsigelse.  Jeg  skal  hertil  bemærke,  at  vi  netop  i 
Økonomien  forudsætte  en  bunden  Vilje.  Dersom  Enhver 
forudsattes  at  handle  efter  Luner  og  Indfald,  vilde  en 
økonomisk  Videnskab  være  en  Umulighed,  medmindre 
Erfaringen  viste,  at  der  i  selve  disse  Luner  og  Lidfald 
viste  sig  en  vis  Regelmæssighed,  saa  at  vi  kunde  behandle 
dem,  som  vi  i  Forsikkringsvæsenet  behandle  Dødsfaldene. 
Jeg  har  imidlertid  ovenfor  sagt,  at  vi  i  Økonomien  ikke 
behandle  det  virkelige  Samfund,  men  et  idealt  Samfund, 
der  Ugner  det  saa  meget  som  muligt.  I  dette  ideale 
Samfund  erstattes  da  den  frie  Vilje  ved  Selvinteressen. 
Vi  forudsætte  der,  at  Enhver  altid  vil  handle  saaledes, 
som  det  er  ham  fordelagtigst.  Vi  forudsætte,  at  Enhver 
kan  gøre  det  Regnestykke,  som  viser  ham  den  Anvendelse 
af  hans  Penge  og  Bj-æfter ,  som  giver  ham  den  største 
Fordel.  Vi  forudsætte  endvidere  Konkurrencen,  det  vil 
sige  Kamp  om  Fordelene  mellem  Forskellige,  som  kunne 
yde  Samfundet  de  samme  Tjenester,  eller  som  ønske  de 
samme  Tjenester  af  det.    Man  ser  let,    at  naar  denne 

Forudsætning  falder  bort,  falder  ogsaa  det  Lovbestemte 
bort.  Naar  Konkurrencen  falder  bort,  idet  alle  de,  der 
kunne  yde  de  samme  Tjenester,  handle  i  Forening 
(Skruerne),  bliver  Spørgsmaalet  om,  hvem  Fordelen  yil 
tilfalde,  til  et  Spørgsmaal  om,  hvem  der  kan  holde  længst 
ud,  og  dette  Spørgsmaals  Besvarelse  ligger  udenfor 
Videnskabens  Omraade. 

Dersom  man  f.  Eks.  kunde  tænke  sig  Enighed  mellem 
alle  Jordejere,  vilde  det  være  umuligt  at  bestemme  Love 
for  Fødevarernes  Pris.  Dersom  alle  Jordejere  blot  ét 
Aar  bleve  enige  om  at  lade  Halvdelen  af  den  dyrkede 
Jord  ligge  brak  eller  at  ødelægge  Halvdelen  af  det 
høstede  Korn,  vilde  de  opnaa  en  uhyre  Fordel,  thi  ganske 
vist  vilde  Enhver  kun  faa  Halvdelen  af,  hvad  han  plejer 
at  faa,  men  Priserne  vilde  rimeligvis  stige  til  over  det 
Tidobbelte.  Saalænge  der  her  blot  forudsættes  Enighed, 
er  Opgaven  fuldstændig  ubestemt;  saasnart  det  er  skæt 
fast,  hvad  Jordejerne  ere  blevne  enige  om,  er  den  atter 
bestemt,  og  Prisen  kan  beregnes.  Jeg  vil  her  vise,  hvor- 
ledes en  saadan  Opgave  maatte  løses,  idet  jeg  dog,  for 
at  gøre  Forholdet  simpelt,  vil  se  bort  fra  alle  miadre 
væsentlige  Omstændigheder ,  saasom  Transportomkost- 
ninger, Købernes  forskellige  Appetit  o.  s.  v. 

Jeg  antager  da,  at  alle  Køberne  og  alle  Sælgerne 
ere  paa  Markedet  med  alt  det  Kom,  som  ikke  er  ødel^^ 
og  at  der  er  ødelagt  saa  meget,  at  der  ikke  er  nok  til 
Alle.  Det  er  altsaa  givet,  at  Nogle  maa  sulte  ihjel,  men 
Ingen  vil  sulte  ihjel,  som  kan  redde  sig,  om  det  end 
koster  ham  Alt,  hvad  han  ejer.  Deraf  følger,  at  den 
Rigeste  af  dem,  der  sulte  ihjel,  ikke  er  rig  nok  til  at 
købe  det  Nødvendige,  og  at  den  Fattigste,  der  ikke  sulter 
ihjel,  notop  ejer  saa  meget,  at  han  kan  købe,  thi  dersom 
han  fik  Noget  tilovers,  maatte  der  være  en  Anden,  lidt 
fattigere,  der  ogsaa  kunde  købe.  Nu  er  der  en  given 
Mængde  Kom,  og  dette  maa  være  tilstrækkeligt  til  et 
givet  Antal  Mennesker.    Tælle  vi  saa  mange  Mennesker 

fra,  idet  vi  begynde  med  de  Rigeste,  faa  vi  alle  dem, 
der  kunne  købe,  og  da  den  Fattigste  af  disse  betaler 
det,  han  faar,  med  Alt,  hvad  han  ejer,  have  vi  her  Prisen 
bestemt.  Dersom  han  skal  bruge  én  Tønde  og  ejer  50 
RdL,  maa  Prisen  blive  50  Rdl.  for  Tønden.  Ingen  kan 
faa  det  billigere  paa  Grund  af  Konkurrencen  mellem 
Køberne,  thi  dersom  Noget  blev  solgt  billigere,  vilde  en 
af  de  Fattigere  købe,  og  dersom  han  købte,  maatte  en 
af  de  Rigere  sulte  ihjel,  hvilket  er  urimeligt.  Paa  den 
anden  Side  kommer  Ingen  til  at  betale  Komet  dyrere 
paa  Grund  af  Konkurrencen  mellem  Sælgerne;  ingen  af 
disse  vil  beholde  sit  Korn,  og  der  er  ikke  Købere  til  det 
Hele  til  den  højere  Pris.  De  ville  derfor  undersælge 
hverandre,  indtil  den  Pris  naas,  til  hvilken  de  Alle 
kunne  sælge. 

Det  kan  være  lærerigt  at  betragte  denne  Opgaves 
Løsning  noget  nærmere.  Vi  kunne  da  først  lægge  Mærke 
til,  hvorledes  det  her  træder  tydeligt  frem,  hvad  der  er 
Iagttagelse  og  hvad  der  er  Ræsonnement.  Vi  kunne  ikke 
løse  Opgaven,  uden  at  have  Menneskene  ordnede  efter 
deres  Evne  til  at  købe,  men  dette  kunne  vi  kun  opnaa 
ved  Iagttagelse.  Det  er  Statistiken,  der  maa  give  os  de 
herhen  hørende  Tal,  ligesom  det  ogsaa  er  den,  der  maa 
angive  os  Fødemidlernes  Mængde  og  det  for  hver  Person 
nødvendige  Forbrug.  Maaske  kan  den  ikke  opgive  os 
disse  Størrelser,  og  saa  kan  Opgaven  ikke  løses,  men  fra 
det  Øjeblik,  hvor  de  ere  fuiidne,  er  det  en  ren  logisk 
Opgave,  vi  have  tilbage.  Man  vil  maaske  gøre  den 
Indvending,  at  selv  om  denne  Opgave  blev  løst,  var 
det  uden  Betydning  for  Virkeligheden,  fordi  vi  have  set 
bort  fra  mange  Omstændigheder,  der  spille  en  stor  Rolle. 
Den  Fattige  kan,  uden  at  sulte  ihjel,  bruge  noget  mindre, 
end  den  Rige  vil  bruge;  alt  Korn  kommer  ikke  straks 
paa  Markedet,  men  noget  holdes  borte  af  Spekulationen 
0. 8.  V.  Det  er  meget  rigtigt,  at  mange  saadanne  Mo- 
menter maa  tages  med,  naar  man  skal  have  en  praktisk 

brugbar  Løsning;  men  det  Væsentlige  er,  at  derved 
ændres  Grundtanken  i  Løsningen  ikke;  det  kan  blive 
nødvendigt  at  gøre  mange  flere  Iagttagelser,  men  naar 
disse  ere  gjorte,  vide  vi,  hvorledes  den  logiske  Sammen- 
hæng er,  som  tjener  til  at  stille  Opgaven  i  Ligning.  Vi 
kunne  maaske  ikke  løse  Opgaven,  men  vi  vide  da  ialfald, 
hvad  det  er,  vi  mangle  i  at  kunne  løse  den,  vi  vide,  at 
ethvert  Ræsonnement,  som,  uden  at  gaa  ud  fra  disse 
Størrelser  og  uden  at  behandle  dem  paa  denne  Maade, 
prætenderer  at  give  os  en  Løsning,  er  falsk,  og  næst 
efter  at  kende  Sandheden  er  det  vigtigste  det,  at 
vide,  at  man  ikke  kender  den,  og  hvorfor  man  ikke 
kender  den. 

Dersom  vi  paa  samme  Maade  søge  at  bestemme 
Prisen  for  andre  Varer,  se  vi,  at  der  ved  saadanne  bliver 
endnu  et  Spørgsmaal  at  besvare  for  Statistiken,  idet  der 
bliver  en  væsentlig  Forskel  paa  absolut  nødvendige  Ar- 
tikler og  saadanne,  som  kunne  undværes.  Idet  Føde- 
midlerne ere  absolut  nødvendige,  faa  vi  en  Bestemmelse 
med,  som  kun  gælder  for  dette  Tilfælde,  nemlig  den,  at 
Enhver  vil  købe,  som  kan  med  Opbydelse  af  al  sin  Evne. 
Ved  andre  Varer,  som  kunne  undværes,  vil  den  højeste 
Pris,  som  Køberen  vil  gaa  til,  ikke  alene  afhænge  af 
hans  Købeevne,  men  tillige  af  et  personligt  Skøn.  Køberen 
vil  sammenligne  den  Nytte,  hans  Penge  paa  denne  Maade 
kunne  gøre  ham,  med  den  Nytte,  han  ved  anden  An- 
vendelse vil  kunne  have  af  dem.  Da  vi  her  faa  at  gøre 
med  Størrelser,  som  afhænge  af  de  forskellige  Menneskers 
forskellige  Tilbøjeligheder,  kommer  der  et  nyt  statistisk 
Element  ind  i  Løsningen.  Lad  os  f.  Eks.  antage,  at  hele 
Tobakshøsten  er  paa  Markedet  og  se  bort  fra  Spekula- 
tionen, saa  at  vi  antage,  at  Alt  skal  sælges.  Der  er 
maaske  mange  Købere,  der  hellere  vilde  give  5  Ed.  for 
et  Pund,  end  de  vilde  undvære  Tobak,  men  dersom  der 
ikke  er  nok  af  saadanne  Købere  til  at  købe  al  Tobakken, 
vil  Prisen  blive  lavere.    Sælgerne  maa  gaa  saa  langt  ned, 

til  de  have  fundet  Købere  til  den  hele  Høst,  og  Prisen 
vil  bestemmes  af  den  Køber,  soin  vil  give  mindst  af  dem, 
som  Sælgerne  ere  nødte  tU  at  tage  med. 

Man  slutter  let  af  det  Udviklede,  at  en  Forandring 
i  Udbuddet  vil  hidføre  langt  større  Prisforandring  i  et 
Samfand,  hvor  der  hersker  stor  Ulighed  i  Formues- 
forholdene  end  i  et,  hvor  Formuen  er  jævnere  fordelt. 
Nøjere  Undersøgelser  vilde  maaske  vise,  at  den  ved 
Arbejdsstandsninger,  forkortet  Arbejdstid  o.  i.  v.  formind- 
skede Produktion  har  havt  en  større  Indflydelse  paa  den 
aJmindelige  Prisstigning,  vi  have  været  Vidne  til  i  de 
sidste  Aar,  end  de  andre  Momenter,  som  i  Almindelighed 
anføres. 

Opgavens  Løsning  har  endnu  en  Variant,  idet  der 
gives  Varer,  hvis  Udbud  kan  forøges  næsten  uden  Grænse 
i  meget  kort  Tid,  idet  Produktionsomkostningerne  dog  i 
Abnindelighed  blive  større  jo  større  Udbuddet  skal  gøres, 
fordi  man  bliver  nødt  til  efterhaanden  at  benytte  daar- 
ligere  Redskaber  for  Produktionen.  Her  fremkalde  Udbud 
og  Efterspørgsel  gensidig  hinanden,  idet  Efterspørgslen 
sker  til  en  stadig  lavere.  Udbuddet  til  en  stadig  højere 
Pris,  indtil  de  naa  hinanden  i  den  Pris,  der  bliver  den 
gældende.  Her  forlanges  til  Opgavens  Løsning  ikke 
Varemængden,  men  den  Lov,  efter  hvilken  Produktions- 
omkostningerne vokse  samtidig  med  Produktionens  For- 
øgelse, men  denne  Lov  kan  kun  Statistiken  give. 

Begrebet  „Værdi"  har  voldt  Økonomerne  mange 
Vanskeligheder  og  har  givet  Anledning  til  megen  Strid. 
En  skelner  mellem  indre  og  ydre  Værdi,  en  Anden  mellem 
Brugsværdi  og  Bytteværdi;  En  udvikler,  at  Genstandene 
faa  deres  Værdi  fra  det  Arbejde,  de  have  kostet,  en 
Anden,  at  Værdien  hidrører  fra  den  Glæde,  Genstandene 
forskaffe  os  eller  den  Smerte,  som  de  fri  os  for.  Jeg 
anser  alle  de  Ark,  der  ere  fyldte  med  disse  Afhandlinger, 
for  ligesaa  meget  spildt  Papir.  Økonomien  har  kun  at 
bestille  med  det  Faktum,  at  ethvert  Individ  har  Lyst  til 

forskellige  Ting  i  en  af  hans  Personlighed  afhængig 
Kækkefølge,  men  har  liitet  at  gøre  med  Grundene  til 
denne  Lyst.  A  holder  af  Tobak,  men  drikker  aldrig  Vin, 
medens  B  holder  af  Vin,  men  ikke  for  Betaling  vilde 
ryge  Tobak.  Hvorfor  de  have  disse  Tilbøjeligheder,  er 
et  Spørgsmaal,  der  kan  vedkomme  Psykologien  eller  Fy- 
siologien, men  aldrig  Økonomien.  Tobak  er  værdiløs  for 
B ;  selv  om  han  er  Tobakshandler,  har  han  (bortset  fra 
Spekulationen)  ingen  Indflydelse  paa  Prisen,  thi  det  er 
hans  Kunders  og  ikke  hans  Tilbøjeligheder,  der  bestemme 
denne.  Der  kunde  være  Grund  til  at  søge  Aarsagerne 
til  de  forskellige  Tilbøjeligheder,  dersom  vi  kunde  vente 
derved  at  føre  Spørgsmaalet  tilbage  til  andre  Spørgsmaal, 
hvor  det  var  lettere  at  give  den  statistiske  Bestemmelse; 
dersom  man  f.  Eks.  kunde  vise,  at  det,  Folk  vilde  betale 
for  Snustobak,  var  i  et  bestemt  Forhold  til  deres  Næsers 
Længde,  vilde  en  saadan  Sætning  kunne  være  nyttig  ve4 
-at  disse  Længder  lettere  kunde  observeres;  men  da  der 
ikke  kan  være  Tale  om  Eksistensen  af  saadanne  Sæt- 
ninger, vil  man  dog  aldrig  kunne  undgaa  at  gaa  ud  fra 
den  Rækkefølge;  i  hvilken  Individerne  ønske  de  forskellige 
Tarer,  som  given  ved  simpel  Iagttagelse,  og  Alt,  hvad 
der  søger  at  føre  Spørgsmaalet  længere  tilbage,  vil  være 
spildt  Arbejde.  Hvis  Økonomerne  holdt  strængt  fast  paa 
den  Adskillelse  mellem  logiske  og  empiriske  Undersøgelser, 
som  jeg  har  pointeret  saa  skarpt,  vilde  saadanne  Vanske- 
ligheder falde  bort  af  sig  selv. 

Et  andet  Begreb,  som  ogsaa  har  voldet  en  Del  Be- 
svær, er  Begrebet  Formue,  om  hvis  Begrænsning  Økono- 
merne ere  meget  uenige.  Hovedstridspunktet  er  det,  om 
man  til  Formue  kun  skal  regne  materielle  Genstande, 
eller  om  man  ogsaa  skal  regne  den  personlige  Dygtighed 
med.  Begge  de  stridende  Partier  møde  med  gode  Argu- 
menter. En  Malers  Dygtighed  kan  ikke  kaldes  Formue, 
siger  den  Ene,  thi  han  kan  ikke  sælge  den;  det  er  først 
de  Malerier,  han  maler,  som  kunne  sælges,  og  som  derfor 

ere  Formue.  Han  kan  ganske  vist  ikke  sælge  sin  Dyg- 
tighed, siger  en  Anden,  men  det  har  ingen  Betydning; 
han  har  ved  sit  Arbejde  skafiFet  sine  Øjne  og  sine  Fingre 
en  særKg  Evne  til  at  producere,  ligesom  en  Anden  ved 
sit  Arbejde  skaffer  sig  en  Maskine,  ved  hvilken  han  for- 
øger sin  Evne  til  at  producere;  der  er  ingen  væsentlig 
økonomisk  Forskel  paa  disse  to  Anvendelser  af  Arbejdet. 
Dersom  vi  ikke  regne  Dygtigheden  med  til  Formuen, 
kunne  vi  komme  til  det  Resultat,  at  et  Land,  som  har 
anvendt  meget  paa  Undervisning,  er  bleven  fattigere, 
uagtet  maaske  dets  Evne  til  at  producere  derved  er 
bleven  meget  større ,  end  om  det  havde  anvendt  den 
samme  Kapital  til  Maskiner. 

Det  gaar  med  denne  Strid  som  med  saa  mangen 
anden,  at  den,  nærmere  betragtet,  kun  viser  sig  at  være 
en  Strid  om  Ord.  Vi  hente  i  Reglen  vore  Begreber  fra 
visse  simple  Tilfælde,  hvor  de  ere  meget  skarpt  bestemte, 
og  ere  saa  tilbøjelige  til  at  udvide  dem  til  langt  mere 
sammensatte  Tilfælde,  uden  at  lægge  Mærke  til,  at  der 
ved  denne  Udvidelse  er  noget  Vilkaarligt,  som  kræver 
en  ny  Definition,  en  ny  Vedtægt.  Vi  bruge  oprindeligt 
Ordet  Formue  for  at  bestemme  en  Mands  Evne  til  at 
købe.  Paa  en  given  Tid  kunne  vi  altid  vurdere  denne 
Evne  ved  en  vis  Pengesum;  og  der  er  ingen  Vanskelighed 
ved  her  at  bestemme  Begrebet  skarpt.  Nu  betragter 
man  det  som  en  given  Ting,  at  det  Samme,  som  gælder 
om  den  enkelte  Mand,  ogsaa  maa  gælde  om  det  hele 
Samfund,  medens  vi  i  Virkeligheden  her  have  et  nyt 
Forhold,  der  kræver  en  ny  Begrebsbestemmelse.  Den 
enkelte  Mand  kan  sælge,  hvad  han  har,  til  de  gængse 
Priser,  men  det  kan  det  hele  Samfund  ikke.  En  Formue- 
forøgelse er  for  den  Enkelte  en  Forbedring  af  hans 
materielle  Stilling,  medens  den  for  det  hele  Samfund 
kan  være  det  Modsatte.  Dersom  f.  Eks.  Vand  blev  saa 
sjældent,  at  det  maatte  betales,  vilde  Samfundets  Stilling 
være  forværret,  medens  dets  Formue  vilde  være  vokset, 

fordi  Vand,  der  før  var  værdiløst,  nu  havde  Værdi 
Dersom  man  efter  en  meget  daarlig  Høst  vilde  vurdere 
al  Formue  paa  Jorden,,  vilde  man  muligvis  finde,  at  den 
var  vokset  betydeligt,  uagtet  den  hele  materielle  Stflling 
var  meget  forværret.  Jeg  siger  muligvis,  thi  vel  kan  det 
betragtes  som  sikkert,  at  en  ringere  Høst  har  en  større 
Pengeværdi  end  en  større,  men  da  de  dyrere  Fødemidler 
vilde  sluge  saa  meget  af  Folks  Indkomster,  vilde  de 
medføre  et  ringere  Begær  efter  andre  Varer,  og  derved 
faa  mange  andre  Priser  til  at  falde,  og  man  kan  ikke 
forud  angive,  hvad  der  her  vilde  blive  det  Overvejende. 

Vi  se  saaledes,  at  selv  om  det  lykkes  at  blive  enige 
om,  hvad  man  skal  forstaa  ved  et  Lands  Formue,  vil 
det  Begreb,  man  paa  denne  Maade  konmier  til,  bUve  af 
ringe  Betydning,  fordi  Formuen  ikke  bliver  nogen  Maale- 
stok  for  Nationens  materielle  Velvære.  Og  selv  om  man 
bliver  enige  om,  hvor  meget  man  vil  regne  med  til  For- 
muen og  formaar  at  vurdere  Alt  dette  i  Penge,  maa  man 
lægge  Mærke  til,  at  den  Sum,  man  kommer  til  paa  denne 
Maade,  er  en  saadan,  hvor  Addendernes  Orden  ikke  er 
vilkaarlig.  Dersom  den  samme  Formue  blev  fordelt  paa 
en  anden  Maade  mellem  de  samme  Individer,  vilde 
Summen  forandres,  fordi,  som  vi  have  set.  Priserne  ere 
afhængige  af  Formuens  Fordeling. 

Vi  se  saaledes  de  Vanskeligheder,  der  stille  sig  i 
Vejen  for  en  Opsummering  af  Formuen,  men  det  hele 
Spørgsmaal  har  saa  liden  Betydning  for  Økonomien,  at 
man  godt  kan  lade  det  staa  hen.  Det,  som  har  Betyd- 
ning, er,  at  hvert  Land  har  visse  Hjælpemidler  for  Pro- 
duktionen. Disse  ere  dels  gratis  givne  af  Naturen,  dels 
frembragte  ved  Arbejde,  men  selv  denne  Forskel  er 
uvæsentlig,  naar  de  først  ere  færdige.  Et  Sted  har  man 
med  stor  Bekostning  slaaet  en  Bro  eller  gravet  én  Kanal, 
et  andet  Sted  har  Naturen  givet  os  Broen  eller  Kanalen 
gratis.  For  Økonomien  kommer  det  blot  an  paa,  hvad 
der  er,  ikke  paa,  hvorledes  det  er  kommet.     Den  har 

Intet  med  Fortiden  at  gøre;  den  spørger  kun  om,  hvilke 
Tjenester  de  forskellige  Genstande  kunne  yde,  ikke  om, 
hvad  de  have  kostet.  Vi  betale  f.  Eks.  Aktierne  i  en 
Sporvej  efter  det  Overskud,  Driften  giver,  og  det  Antal 
Aktier,  der  eksisterer;  det  er  aldeles  ligegyldigt  for 
Køberne,  hvad  den  har  kostet  at  anlægge,  eller  hvad  der 
er  Aktiernes  paalydende  Værdi.  Staa  Aktierne  f.  Eks« 
i  150,  er  det  ligegyldigt  for  Køberen,  om  de  lyde  paa 
100  eller  200;  for  Sælgeren  repræsenterer  Forskellen 
naturligvis  hans  Tab  eller  Gevinst,  men  dette  Tab  eller 
denne  Gevinst  er  noget  Afsluttet,  som  ikke  mere  hai* 
nogen  Indflydelse  paa  Foretagendets  Værdi. 

Medens  det  saaledes  for  Økonomien  er  uden  Forskel, 
hvorfra  Produktionens  Hjælpemidler  have  deres  Oprindelse, 
maa  den  derimod  tage  et  andet  Hensyn,  idet  det  bliver 
af  væsentlig  Betydning ,  om  disse  Hjælpemidler  ere  saa- 
danne,  som  man  med  samme  Lethed  kan  skaffe  flere  af, 
eller  saadanne,  til  hvilke  der  er  knyttet  særlige  Fordele. 
I  det  første  Tilfælde  vil  nemlig  Værdien  bestemmes  af, 
hvad  Hjælpemidlet  koster  at  frembringe.  Dersom  det 
nemlig  gav  et  til  en  højere  Værdi  svarende  Udbytte, 
vilde  der  skaffes  flere  tilveje,  og  det  forøgede  Udbud 
vilde  bringe  Udbyttet  til  at  falde.  Dersom  derimod  nye 
Hjælpemidler  af  samme  Art  og  Godhed  ikke  kunne  skaffes 
tilveje,  faar  Besidderen  af  disse  Genstande  et  Monopol. 
Et  Eksempel  vil  gøre  Sagen  tydeligere.  Da  man  opfandt 
Vævemaskiner,  maatte  de  Første,  der  fik  saadanne  Ma- 
skiner, faa  en  betydelig  Fordel,  fordi  Prisen  endnu  rettede 
sig  efter  Haandvævemes  Udbytte.  Den  store  Fordel  ved 
Maskinernes  Anvendelse  trak  imidlertid  snart  megen 
Kapital  til  denne  Forretning  og  bragte  derved  snart 
langt  flere  vævede  Tøjer  paa  Markedet.  Prisen  paa  saa- 
danne maatte  da  falde,  den  lavere  Pris  fremlokkede  nye 
Købere,  og  saaledes  blev  det  ved,  til  Fordelen  ved  denne 
Kapitalanvendelse  gik  ned  til  den  almindelige  Fordel, 
det  vil  sige  indtil  Maskinens  Værdi,  vurderet  efter  det 

Udbytte,  den  gav,  svarede  til  Omkostningerne  ved  at 
frembringe  den,  eller  bedre  ved  at  frembringe  en  ny  af 
samme  Slags. 

Noget  forskelligt  bliver  Forholdet,  naar  vi  betragte 
saadanne  Redskaber,  til  hvilke  der  ere  knyttede  særlige 
Fordele,  f.  Eks.  frugtbar  Jord,  patenterede  Opfindelser, 
særlige  menneskelige  Evner.  Der  maa  dyrkes  saa  megen 
Jord,  at  vi  Alle  faa  Fødemidler,  og  da  den  Jord,  som 
Ingen  vil  dyrke,  ingen  Værdi  har,  vil  den  daarligste  Jord, 
der  dyrkes,  have  en  forsvindende  Værdi.  Den  formaar 
kun  at  give  det  anvendte  Arbejde  og  den  anvendte 
Kapital  den  almindelige  Betaling,  men  giver  intet  Over- 
skud for  Benyttelsen  af  Jorden.  De  bedre  Jorder  give 
med  den  samme  Anvendelse  af  Arbejde  og  Kapital  et 
større  Udbytte,  og  det  Overskydende  er  da  det,  som 
Jordens  Ejer  faar,  blot  fordi  han  er  Ejer;  det  er  en 
Fordel,  som  er  knyttet  til  det  Monopol,  som  Ejeren  har 
paa  at  dyrke  den  Jord,  en  Fordel,  som  faar  sit  Udtryk 
i  den  Pris,  for  hvilken  han  kan  sælge  Jorden.  Det  er 
dette  Overskud,  som  man  kalder  Jordrente,  og  Jordens 
Værdi  er  altsaa  den  kapitaliserede  Jordrente. 

Der  er  Forfattere,  som  tillægge  Jordrenteteorien 
stor  Betydning,  medens  andre  paastaa,  at  der  ingen 
væsentlig  Forskel  er  paa  Jordrente  og  anden  Rente. 
Disse  sidste  have  til  en  vis  Grad  Ret.  Jorden  er  Ejerens 
Redskab  og  forøger  Udbyttet  paa  samme  Maade  som  en 
Maskine  forøger  Udbyttet  i  en  anden  Produktion.  Dersom 
jeg  ikke  regner  Maskinen  med  i  Mandens  Kapital,  bliver 
der  ogsaa  i  hans  Forretning  et  Overskud,  analogt  med 
Jordrenten. 

Forskellen  ligger  deri,  at  Maskiner  som  oftest  ere 
byggede  for  ikke  lang  Tid  siden  og  derfor  maa  give  et 
Udbytte,  som  omtrent  svarer  til  deres  Pris.  Dersom  de 
gav  et  større  Udbytte,  vilde  Andre  lade  bygge  lignende 
Maskiner,  til  Konkurrencen  bragte  Udbyttet  ned  til  det 
almindelige;   paa   den   anden   Side   kan  Udbyttet  i  Al- 

mindelighed  ikke  være  usædvanligt  lille,  thi  da  havde 
Ejeren  handlet  mod  sin  egen  Interesse  ved  at  lade  en 
saadan  Maskine  bygge.  Ved  Jorden  derimod  er  det,  som 
det  har  kostet  at  bringe  den  i  dens  nuværende  Kultur- 
tilstand, eflerhaanden  glemt,  fordi  det  er  fordelt  over 
en  saa  lang  Tid.  Det  er  muligt,  at  det  er  mindre  end 
der  svarer  til  Udbyttet,  men  det  er  ogsaa  muligt,  at  en 
Mand  har  købt  sin  Maskine  for  lang  Tid  siden,  da  saa- 
danne  Maskiner  vare  meget  billigere  end  nu,  og  han  vil 
da  have  en  lignende  Fordel  fremfor  sine  Konkurrenter, 
som  Manden  med  den  gode  Jord  har  for  dem  med  daarlig 
Jord.  Hans  Maskine  er  nu  mere  værd,  end  da  han  købte 
den,  han  har  faaet  en  Formueforøgelse  paa  samme  Maade, 
som  Jordejeren  faar  en  Formueforøgelse,  naar  Kornet 
stiger  i  Værdi.  En  Mand,  der  nylig  har  købt  sin  Ma- 
skine, kan,  naar  Udviklingen  gaar  jævnt  og  ikke  nye 
Opfindelser  eller  lignende  foraarsager  pludselige  Pris- 
forandringer, ikke  faa  et  usædvanligt  stort  eller  lille 
Udbytte. 

Den  væsentlige  Forskel  i  økonomisk  Henseende  kunne 
vi  derfor  bestemme  saaledes :  Der  er  Produktionsmidler, 
som  ofte  maa  fornyes,  fordi  de  ikke  have  lang  Varighed; 
ved  saadanne  bliver  Udbyttet  i  et.  temmelig  fast  Forhold 
til  det,  som  det  koster  at  frembringe  disse  Produktions- 
midler; der  er  andre  Produktionsmidler,  som  vare  meget 
lang  Tid,  og  deres  Ejere  ere  tvungne  Spekulanter  og 
maa  som  saadanne  tage  de  Fordele  eller  de  Tab,  som 
følge  med  Forandringerne  i  Samfandsforholdene  i  den 
lange  Tid.  Det  er  saaledes  mere  en  kvantitativ  end  en 
kvalitativ  Forskel,  som  her  er  Tale  om. 

Det  er  bleven  sagt,  at  en  Skat  paa  Indkomsten  af 
Jord  er  retfærdigere  end  en  Skat  paa  anden  Indkomst. 
Skønt  Spørgsmaalet  om  Retfærdighed  ikke  har  noget  med 
Økonomien  at  gøre,  skal  jeg  dog  her  bemærke,  at  det 
ovenfor  Udviklede  ikke,  som  det  ved  første  Øjekast  kunde 
synes,  taler  herimod.    Til  Grund  for  Tanken  om  denne 

Skat  ligger  den  Betragtning,  at  det  er  retfærdigere  at 
tage  det,  som  Konjunkturerne  have  giyet  en  Mand,  end 
det,  som  han  har  erhvervet  sig  ved  sit  Arbejde  og  sin 
Kapital.  Jeg  mener,  at  man  her  maa  skælne  mellem  de 
Tilfælde,  hvor  den  Spekulerende  har  ligestor  Chance  for 
Tab  og  Gevinst,  og  de  Tilfælde,  hvor  der  er  en  høj  Grad 
a.f  Sandsyidighed  for,  at  Konjunkturerne  maa  medføre 
Gevinst.  Ved  Jorden  er  der  nu  stor  Sandsynlighed  for 
en  stadig  stigende  Jordrente,  naar  man  betragter  lange 
Tidsrum,  og  denne  Sandsynlighed  har  næppe  nogen  syn- 
derlig Indflydelse  paa  den  øjeblikkelige  Pris  for  Jorden, 
fordi  Spekulationen  ikke  ser  saa  langt  frem  i  Tiden,  som 
her  er  Tale  om.  Der  er  derfor  Noget,  der  taler  for  det 
Forslag,  at  den  Fordel,  som  efter  lang  Tids  Forløb  vil 
vise  sig  at  være  knyttet  til  Jordens  Besiddelse,  og  som 
den  tilfældige  Ejer  ikke  har  betalt  eller  arbejdet  for, 
bør  komme  det  hele  Samfund  til  Gode. 

Julias  Petersen. 


Om  Adskillelsen  af  Kirke  og  Stat 


„Ved  Flaadens  Underofficiersskole  kan  til  Oktober 
„nogle  Elever  blive  antaget,  og  Adgangsprøve  afholdes  i 
„Slutningen  af  denne  Maaned.  De,  som  ønske  at  under- 
„kaste  sig  denne,  maa  være  i  en  Alder  af  imellem  14  og 
„16  Aar  samt  have  en  sund,  kraftig  og  fejlfri  Legems- 
„beskaffenhed  og  maa  inden  den  28de  dennes  indsende 
„skriftlig  Begæring  herom  til  Søtøjmesterens  Kontor  paa 
„Orlogsværftet,  ledsaget  af: 

„Daabs-,  Vakcinations-  og  KonfirmaUonsattesteTy 
„Vidnesbyrd  om  Flid  og  Opførsel  fra  Skoletiden.  Søfarts- 
nattest,  forsaavidt  saadan  haves,  samt  Attest  for  at 
„kunne  svømme  200  Alen  uden  Sele. 

„Fordringerne  ved  Adgangsprøven  ere: 

„At  kunne  læse  Prosa  saavel  med  gotiske  som  Iq,- 
„tinske  Bogstaver  samt  at  kunne  skrive  nogenlunde 
„læseligt  og  forstaaeligt  efter  Diktat. 

„At  kunne  skrive  en  læselig  Haandskrift  saavel  med 
„gotiske  som  latinske  Bogstaver. 

„At  kunne  regne  saavel  med  benævnte  og  ubenævnte 
„Tal  som  med  Brøk." 

Dette  Avertissement  i  „Berlingske  Tidende"  for  den 
Ude  September  1874,  undertegnet  af  Statens  Søtøjmester, 
interesserede  det  mig  i  høj  Grad  at  træffe  paa,  dog  ikke 
fordi  jeg  var  Aspirant  til  Flaadens  Underofficiersskole. 
Men  i  mit  Skrift  „Er  det  ikke  paa  Tide  at  ophæve 
Folkekirken   og    afskaffe   Statsgejstligheden"    havde  jeg 

fremsat  den  Paastand,  at  der,  uagtet  Gnindloyen  udtryk- 
keligt bestemmer,  at  Ingen  paa  Grund  af  sin  Tros- 
bekendelse kan  berøves  Adgang  til  den  fulde  Nydelse  af 
borgerlige  og  politiske  Kettigheder,  dog  ikke  er  fold 
Religionsfribed  i  Danmark,  fordi  Tilværelsen  af  en  officiel 
Kirke  havde  bevirket,  at  Grundlovens  Tanke  om  at  ind- 
føre Religionsfrihed  hidtil  var  bleven  staaende  paa  Pa- 
piret uden  at  have  gennemtrængt  Samfundet.  Jeg  havde 
sagt,  at  der  tiltrods  for  den  almindeligt  udbredte  Fore- 
stilling om,  at  der  hersker  Religionsfrihed  her  i  Landet 
og  at  der  i  saa  Henseende  ingen  Tvang  udøves,  dog 
hvilede  et  tungt  Aag  af  religiøs  Intolerance  over  alle  det 
sociale  Livs  Forhold,  men  jeg  havde  ikke  tænkt  paa,  at 
Autoriteterne  paa  nogen  Maade  direkte  kunde  være  Skyld 
i  dette  Aag,  og  jeg  havde  endog  udtrykkeligt  udtalt^ 
baade  at  ingen  enkelt  Person  eller  Samfundsklasse  var 
Skyld  deri,  og  at  Ingen  kunde  beskylde  Staten  for  at 
overtræde  Grundlovens  Bestemmelse.  Og  saa  træffer  jeg 
her  uventet  paa  en  Autoritet,  en  Søtøjmester,  altsaa  en 
officiel  Repræsentant  for  Staten,  som  paa  den  utvetydigste 
Maade  af  Verden  og  uden  videre  Omsvøb  gør  vitterligt 
for  Befolkningen,  at  dens  Søimer  ikke  kunne  blive  Uuder- 
officierer  i  Statens  Flaade,  medmindre  de  behørigt  have 
modtaget  Folkekirkens  Daab  og  Konfirmation.  Her  fore- 
ligger altsaa  Sort  paa  Hvidt  for,  ikke  blot  at  det  sociale 
Aag  eksisterer,  men  at  Staten  direkte  bidrager  Sit  til  at 
gøre  det  tungere.  £n  ung  Baptist,  som  maaske  netop 
er  skabt  til  at  være  Underofficier  i  Flaaden,  maa  altsaa 
slaa  denne  sin  kæreste  Drøm  af  Hovedet,  thi  om  han 
saa  kan  svømme  400  Alen  uden  Sele  og  læse  baade 
Dansk  og  Latinsk  nok  saa  flydende:  kan  han  ikke  pro- 
ducere Døbeattesten,  og  den  faar  han  jo  først  senere, 
saa  hjælpe  hans  profane  Færdigheder  ham  intet.  Det 
er  jo  nemlig  aabenbart,  at  det  paagældende  Avertissement 
ikke  indeholder  tilfældige  vilkaarlige  Bestemmelser  af 
Søtøjmesteren,  men  denne  citerer  et  ham  af  Staten  over- 

leveret  Reglement,  og  der  er  ingensomhelst  Rimelighed 
for,  at  en  Myndighed,  tilmed  en  militær  Myndighed, 
skulde  gøre  Undtagelser  fra  et  lovbefalet  Reglement  af 
Hensyn  til  Baptisters  eller  andre  ligesaa  ureglementerede 
Dissenters  Børn.  Dersom  der  ved  Udarbejdelsen  af 
Reglementet  var  tænkt  paa,  at  ogsaa  andre  end  folke- 
kirkelige Børn  kunde  blive  Elever  i  Underofficiersskolen, 
saa  maatte  det  jo  fremgaa  af  Bekendtgørelsen,  men  Ud- 
trykkene i  denne  vise  tydeligt  nok,  at  Meningen  slet  ikke 
har  været  at  give  andre  Trosbekendelser  Adgang. 

Det  er  muligt,  at  det  paagældende  Reglement  er  en 
tilfældig  Forglemmelse  fra  Enevældens  Tid.  I  et  Mini- 
sterium, hvis  Personale  er  saa  uopmærksomt,  at  titusinde 
Tønder  Kul  sporløst  blive  borte  mellem  Hænderne  paa 
en  hel  Række  kontrollerende  Betjente,  vilde  det  ikke 
være  saa  forunderligt,  om  et  Aktstykke,  hvis  Volumen 
er  saa  forsvindende  i  Forhold  til  hint  sorte  Bjerg,  ganske 
undgik  Opmærksomheden.  Men  det  er  dog  rimeligere, 
at  dette  Reglement  ikke  er  enestaaende,  og  at  man  ved 
nærmere  Eftersyn  vil  finde  en  hel  Mængde  af  dets  Fæller, 
andre  Reglementer,  som  ligeledes  kræve  Daabs-  og 
Konfirmationsattester  foruden  de  Sagen  direkte  vedrørende 
Kvalifikationer.  Og  naar  man  nu  opkaster  det  Spørgs- 
maal,  hvortil  disse  Attester  skulle  tjene,  saa  fremgaar 
det  jo  af  Bekendtgørelsen ,  at  de  -  slet  ikke  staa  i  nogen 
organisk  Forbindelse  med  Flaadens  Underofficiersskole; 
for  at  kunne  optages  i  den  skal  man  blot  kunne  læse, 
skrive,  regne  og  svømme  200  Alen  uden  Sele,  men  man 
bliver  ikke  overhørt  i  sin  Daabspagt  og  Kristenlærdom. 
Daabs-  og  Eonfirmationsattesten  tjener  altsaa  blot  som 
et  Slags  Adgangskort  til  Skolen,  men  det  er  jo  netop 
dette,  som  er  forkert;  det  er  netop  dette,  som  der  skulde 
være  gjort  en  Ende  paa  ved  Grundlovens  Bestemmelse 
om,  at  Ingen  paa  Grund  af  sin  Trosbekendelse  kan 
berøves  Adgang  til  den  falde  Nydelse  af  borgerlige  og 
politiske   Rettigheder,  og  omend  senere  Retsregler  som 

L.  13  April  1851,  L.  4  Marts  1857  til  en  vis  Grad  føre 
denne  Grandlovens  Tanke  videre,  hvad  hjælper  det  saa, 
naar  dog  selve  den  administrerende  Statsmagt  vedblivende 
tror  at  kunne  ignorere  slige  Love?  Er  Flaadens  Under- 
officiersskole  end  ikke  noget  saa  misundelsesværdigt  Sted 
at  blive  anbragt  i,  at  Udelukkelsen  derfra  vil  gøre  noget 
stort  Skaar  i  Folks  Velvære  i  Almindelighed,  saa  kan  man 
paa  den  anden  Side  dog  vanskeligt  paastaa,  at  Nydelsen 
af  de  borgerlige  Rettigheder  er  „fiild^,  saalænge  man 
ikke  kan  blive  Elev  i  denne  Skole  uden  at  høre  til  en 
vis  Trosbekendelse.  Og  som  sagt,  naar  man  gransker 
de  forskellige  ministerielle  Reglementer  nøjere  igennem, 
vil  man  vistnok  finde,  at  der  er  mange  andre  Steder, 
hvorfra  man  ligeledes  er  udelukket,  naar  man  ikke  er 
forsynet  med  den  officielle  Indgangsbillet. 

Saa  uskyldig  den  omtalte  Bekendtgørelse  end  staar 
der  i  den  Berlingske  Tidende  mellem  Dagens  trivielle 
Falbydelser ,  saa  vil  man  dog  let  forstaa ,  at  den  er  af 
stor  Interesse  for  det  Spørgsmaal,  vi  her  omhandle. 
Bekendtgørelsen  har,  sig  selv  uafvidende,  ligefrem  en 
videnskabelig,  specielt  en  kulturhistorisk  Betydning.  Hvis 
en  Historieforsker  om  nogle  tusinde  Aar  under  Studiet 
af  Danmarks  Historie  var  i  Tvivl  om,  hvilken  Stilling 
Religionen  indtog  i  Samfundet  i.  Aaret  1874,  og  han  da 
ved  et  lykkeligt  Træf  fandt  hin  „Berlingske  Tidende"  af 
14de  September,  saa  vilde  han  straks  være  paa  det  Rene 
med  hele  Situationen.  Han  vilde  med  videnskabelig 
Stringens  og  med  videnskabelig  Ret  kunne  godtgøre,  at 
Danmark  dengang  sukkede  under  Trykket  af  en  bestemt 
Statsreligion,  som  der  endog  blev  vaaget  saa  strængt 
over,  at  ikke  engang  Statens  Hær  turde  rekruteres  uden 
med  Personer,  der  gennem  den  da  brugelige  Daab  og 
Konfirmation  vare  indlemmede  i  den  herskende  Kirke. 
Men  han  vilde  tillige  med  sit  kritiske  Blik  straks  udfinde, 
at  denne  Religiøsitet  kun  var  som  en  overfladisk  Fernis, 
at  Staten  i  Virkeligheden  kun  tog  Hensyn  til  de  positive 

Kvalifikationer,  men  ikke  brød  sig  om  Beskaffenheden  af 
sine  Bekmters  Religiøsitet,  naar  de  blot  vare  forsynede 
med  det  officielle  religiøse  Stempel.  Og  han  vilde  der- 
igennem paa  en  træffende  Maade  kunne  skildre  den 
religiøse  Overgangsperiode,  som  karakteriseredes  ved,  at 
Staten  bibeholdt  den  religiøse  Skal,  længe  efter  at  Kærnen 
var  forsvunden  hos  Folkets  Flertal,  denne  Periode,  som 
gik  forud  for  den  endelige  og  fuldstændige  Adsldllelse 
mellem  Kirke  og  Stat,  der  som  bekendt  fandt  Sted  i 
Danmark  ligesom  i  de  fleste  evropæiske  Lande  henimod 
Slutningen  af  det  nittende  Aarhundrede.  — 

Jeg  har  anført  denne  Søtøjmesterens  Bekendtgørelse 
og  dvælet  lidt  ved  den,  fordi  den  forekommer  mig  at 
være  betegnende  for  Situationen,  og  fordi  den  i  al  sin 
Magerhed  dog  afgiver  en  fyldig  Illustration  til  flere  af 
de  Paastande,  jeg  har  fremsat  og  nærmere  begrundet  i 
mit  omtalte  Skrift.  Den,  der  angriber  det  Bestaaende, 
har  saa  sjældent  den  Tilfredsstillelse  at  faa  en  officiel 
Bekræftelse  paa  sine  Udtalelser,  at  jeg  ikke  har  kunnet 
nægte  mig  den  Fornøjelse  at  tage  denne  Bekræftelse  til 
Indtægt,  skønt  den  ikke  direkte  er  stilet  til  mig.  Glæden 
derover  er  imidlertid  blandet,  thi  Bekendtgørelsen  er 
tillige  et  Vidnesbyrd  om,  hvor  ringe  en  Virkning  mit 
polemiske  Skyts  har  havt;  det  har  i  ethvert  Tilfælde 
ikke  skudt  nogen  Breche  i  Marineministeriets  sejge 
Pantserbeklædning.  Men  ogsaa  i  dens  Egenskab  af  tavs 
Protest  imod  Ophævelsen  af  Folkekirken  maatte  jeg  med- 
tage Bekendtgørelsen  her,  hvor  jeg  ønsker  at  gennemgaa 
de  betydeligste  af  de  Udtalelser,  der  i  Pressen  ere  frem- 
komne imod  denne  Sag,  og  undersøge,  hvorvidt  der  er 
kommet  noget  Udbytte  frem  igennem  disse  Udtalelser. 
Bekendtgørelsen  er  jo  i  visse  Maader  ogsaa  en  Udtalelse 
om  Sagen  og  maatte  som  karakteristisk  medtages,  men 
6om  et  Væsen  sui  generis  kunde  den  ikke  behandles 
sammen  med  det  øvrige  Stof,  og  som  et  officielt  Akt- 
stykke forekom  det  mig,  at  den  havde  Krav  paa  den 
Hæder  at  blive  stillet  i  Spidsen  foran  det  Øvrige. 

Hvad  der  er  fremkominet  i  Pressen  i  Form  af  An- 
meldelser eller  Udtalelser  i  Anledning  af  Forslaget  om 
Folkekirkens  Ophævelse,  er  i  det  Hele  sparsomt.  Man 
vil  let  indse,  at  da  jeg  ikke  har  skrevet  om  Folkekirkens 
Ophævelse  for  at  aflægge  en  stilistisk  Prøve,  men  for  at 
fremkalde  en  Drøftelse  af  Spørgsmaalets  Væsenhed,  saa 
kan  det  ikke  have  synderlig  Interesse,  naar  Anmeldelserne 
fomemligt  holde  sig  til  Bogens  Form,  medens  blot  nogle 
faa  af  Pressens  Organer  have  indladt  sig  paa  at  belyse 
selve  Sagen. 

Denne  Tilbageholdenhed  med  Hensyn  til  Kealiteten 
synes  ved  første  Øjekast  ikke  at  varsle  godt  for  Sagens 
Fremme.  Naar  et  Spørgsmaal  af  saa  indgribende  Be- 
tydning for  Samfundet  er  bleven  bragt  frem  i  en  Form, 
som  efter  Vidnesbyrd  af  Venner  og  Modstandere  baade 
er  sømmelig  og  forstaaelig,  saa  at  det  uden  Overdrivelse 
kan  siges  at  henvende  sig  til  hele  den  oplyste  Del  af 
Folket,  saa  kunde  man  have  ventet  en  livligere  Drøftelse 
deraf,  og  man  kunde  fristes  til  at  udlægge  Tavsheden 
som  Mangel  paa  Interesse.  Jeg  tror  dog  ikke,  at  dette 
er  Tilfældet.  Gejstlighedens  enstemmige  Tavshed  f.  Eks. 
er  selvfølgelig  ikke  Mangel  paa  Interesse,  den  er  meget 
mere  af  den  Art,  hvorom  Oehlenschlåger  siger:  „Din 
Tavshed  skriger  mer  end  Fenris  Hyl".  Og  noget  lignende 
gælder  ogsaa  om  den  Tilbageholdenhed,  der  er  vist  fra 
andre  Sider,  hvorfra  man  kunde  have  ventet,  at  Spørgs- 
maalet  vilde  være  bleven  taget  op.  Grundene  til  Tilbage- 
holdenheden ere  naturligvis  yderst  forskellige,  men  i  det 
Hele  kunne  de  vel  føres  tilbage  til  det  af  Folkekirken 
frembragte  moralske  Aag.  Alt  tyder  imidlertid  paa,  at 
dette  Aag  er  stærkt  i  Færd  med  at  brydes  isønder.  Det 
knager  og  brager  deri  ligesom  i  Søens  Isdække,  naar  de 
fængslede  Vandmasser  ved  Foraarets  Nærmelse  begynde 
at  sætte  sig  i  Bevægelse  for  at  sprænge  deres  Lænker, 
Frihedens  Venner  kunne  derfor  med  Fortrøstning  se 
Fremtiden  imøde  og  haabe,  at  det  forstenende  og  golde 

Isdække,  hvorunder  Statskirken  i  Aarhundreder,  navnlig 
gennem  Skolerne,  har  holdt  Hovedmassen  af  Folket  nede 
paa  et  aandeligt  Lavmaal  af  Dannelse,  at  det  snart  vil 
løsnes  og  skørnes  saa  meget,  at  den  første  raske  Foraars-> 
storm  vil  feje  det  bort  for  bestandig. 

Blandt  den  Del  af  Pressen,  som  uden  at  være  særlig 
religiøs,  dog  kun  modstræbende  har  villet  indlade  sig  paa 
Spørgsmaalet  om  Folkekirkens  Ophævelse,  indtager  „Dofl'- 
hladet^  en  firemragende  Plads.  Jeg  skal  derfor  blandt 
denne  Gruppe  af  Modstandere  fortrinsvis  beskæftige  mig 
med  dets  Udtalelser,  saameget  mere,  som  de  ere  for- 
holdsvis udførlige  og  tillige  maa  antages  at  deles  af  et 
betydeligt  og  i  social  Henseende  indflydelsesrigt  Publikum, 
hvis  Livsanskuelse  i  det  Hele  taget  ellers  maatte  synes 
at  stemme  det  gunstigt  for  Sagen,  og  med  hvem  en  Dis- 
kussion derfor  kan  ventes  at  ville  bringe  et  virkeligt 
Udbytte. 

„Dagbladet^s  Staiidpunkt  er  ikke  saa  enkelt,  at  det 
kan  betegnes  med  faa  Ord,  og  det  vil  derfor  være  nød- 
Tendigt  at  tage  det  stykkevis  for.  I  en  vis  Henseende 
er  „Dagbladet"  saaledes  en  bestemt  Forkæmper  for  Ad- 
skillelsen af  Kirke  og  Stat.  I  sin  Anmeldelse  (15de  Juli 
d.  A.)  udtaler  det  uforbeholdent:  y^Vor  Tid  maa  arbejde 
for  en  Overgang  til  den  frie  Eirhe  i  den  frie  Sfat^; 
„Spørgsmaalet  kan  ikke  skydes  tilside,  saa  at  man  lader, 
som  om  det  slet  ikke  var  fremme" ;  „Kristendommen,  der 
begyndte  som  Frimenighed,  arbejder  sig  aabenbart  atter 
hen  mod  sin  første  Samfundsskikkelse."  Det  turde  være 
tvivlsomt,  om  dette  Sidste  vil  blive  Tilfældet;  det  kunde 
vel  være,  at  det  fra  sine  kirkelige  Lænker  befriede  Sam- 
fund vil  arbejde  sig  hen  til  noget  ganske  andet  end  til 
en  Genoprettelse  af  de  første  kristelige  Tiders  Tilstand, 
men  derom  er  det  ikke  værdt  for  Øjeblikket  at  strides. 
Hovedsagen  er  at  enes  om  det  Væsentlige:  at  a&yste  den 
middelalderlige  Rest  af  den  officielle  Birke,   der  hviler 

OTer  Land  og  Folk  som  en  tung  Mare,  og  hindrer  dem 
i  at  trække  Vejret  frit. 

Det  er  imidlertid  ikke  med  Glæde,  at  „Dagbladet'' 
slutter  sig  til  de  reformatoriske  Bestræbelser,  der  Yille 
frigøre  Stat  og  Kirke  fra  deres  gensidige  usunde  Favntag. 
„Man  kan  beklage,^  siger  det,  „at  den  statskirkelige  Ens- 
formigheds Idyl  er  i  Færd  med  at  svinde,  at  Jernveje  og 
Telegrafer  have  rykket  Landene  nærmere  til  hinanden  og 
blandet  de  forskellige  religiøse  Bekendelser,  saa  Rom  nu 
er  ligesaa  ivrig  for  at  gøre  Propaganda  i  Protestantismens 
Hovedlande,  som  Protestantismen  efter  i  Kom  at  vinde 
Tilhængere  for  Reformationens  store  Grundsætninger,  — 
man  kan  beklage  en  saadan  Tingenes  Tilstand,  men  man 
maa  ikke  lukke  Øjnene  for  den/  Der  ligger  heri  tydeligt 
nok  udtalt  et  Ønske  om,  at  vi  kunde  vedblive  at  leve  i 
Ro  og  Fred  med  den  glade  Bevidsthed,  at  de  af  Staten 
eksaminerede  og  beskikkede  Gejstlige  ex  officio  sørgede 
for  vort  sjælelige  Vel,  saalænge  vi  som  gode  Borgere 
lode  os  døbe  og  konfirmere  og  begrave  efter  det  officielle 
Ritual.  Det  er  underligt  at  læse  dette  i  „Dagbladet", 
som  for  ikke  lang  Tid  siden  ansaas  for  meget  radikalt; 
men  Tidernes  Omskiften  er  jo  skæbnesvanger  for  os  Alle: 
„Dagbladet^'  har  væreti  den  almindelige  menneskehge 
Regel  underkastet  at  blive  konservativ  med  Aarene. 
Desto  større  Betydning  og  Vægt  har  imidlertid  dets  Al- 
liance. En  Modstander,  der  aabent  erkender,  at  det  ikke 
nytter  at  modsætte  sig  en  Sag,  fordi  Tidsaanden  vil  have 
den  frem,  en  saadan  Modstander  er  en  dobbelt  Allieret 
Selve  dens  Modstræben  er  et  glædeligt  Tegn  paa,  at 
Sagen  i  sig  selv  er  sund  og  at  Sejren  er  vis.  Og  jeg 
kan  heller  ikke  tro  andet,  end  at  „Dagbladet^  og  det 
Publikum,  det  nærmest  repræsenterer,  den  velhavende 
og  dannede  Middelklasse  af  Borgerstanden  og  Land- 
ejendomsbesidderne,  ved  at  gøre  sig  mere  fortrolig  med 
Spørgsmaalet  vil  komme  til  at  se  paa  det  med  ven- 
skabeligere Øjne.    Thi  Frihed  paa  det  kirkelige  og  reli- 


191 

giøse  Gebet  er  et  saa  nødvendigt  Supplement  til  vor 
borgerlige  og  politiske  Frihed,  at  man,  naar  man  holder 
fast  paa  denne  sidste,  som  „Dagbladet^  formentlig  be- 
standig vil,  næsten  uundgaaeligt  synes  at  maatte  medtage 
den  første,  saasnart  Tiden  er  moden  til  at  modtage  den. 
Tiden  er  imidlertid  efter  „Dagbladet^s  Mening  ikke 
moden,  og  her  fremtræder  da  en  bestemt  Meningsforskel. 
„Dagbladet^  vil  gaa  langsomt  tilværks:  „Allevegne,  hvor 
det  liberale  Parti  helt  udfolder  sin  Fane,  findes  Kirkens 
Adskillelse  fira  Staten  indskreven  mellem  de  Maal,  hvorfor 
der  kæmpes.  Nogle  Steder  banes  der  Vej  for  Adskillelsen 
ved  læmpelige  Overgange,  men  andre  Steder  lyder  Parolen: 
Ålt  eller  Intet!  Imorgen  eller  aldrig!  For  en  sund  og 
ædruelig  Betragtning  bliver  det  let  klart,  at  dette  Spørgs* 
maal  er  saa  dybt  indgribende,  at  det  ikke  kan  løses  i 
en  Haandevending  og  mindst  af  alt  er  tjent  med  en 
Løsning  som  den  gordiske  Knudes.-^  Derfor  skal  man 
begynde  smaat  og  først  fjærne  Udenværkerne:  „Der  er 
to  meget  nær  liggende  Maal,  som  der  kunde  arbejdes 
for;  lad  os  blot  nævne  borgerlige  Vielser  og  borgerlige 
Begravelser.  Lad  alle  Ægteskaber,  da  de  jo  have  en 
borgerlig  Side,  blive  afsluttede  for  den  borgerlige  Øvrighed, 
saa  kunne  jo  de,  der  tillægge  Kirkens  Indvielse  nogen 
Betydning,  straks  efter  tage  til  Kirken  og  faa  deres 
Ægteskab  velsignet  der.  Lad  dem,  der  ønske  dette, 
lettere  end  nu  kunne  slippe  for  kirkelige  Begravelser; 
lad  dem,  der  ikke  have  havt  og  ikke  have  villet  have 
noget  med  Kirken  at  gøre,  jordes  saaledes,  at  Venner 
tale  ved  deres  Grav  og  il^e  kristne  Præster.  Den 
borgerlige  Frihed  kræver,  at  Religionen  ikke  paatvinges 
Nogen,  og  Kristendommens  Højhed  fordrer,  at  dens 
Tjenere  ikke  misbruges.  Baade  Kristne  og  Ikke-Kristne 
maa  kunne  mødes  i  alvorligt  Arbejde  for  at  værge  Sam- 
nttighedsfriheden  paa  alle  Punkter  og  at  holde  Religionen 
fri  for  at  blive  dragen  ned  i  Støvet.  Er  man  først  enig 
om  at  arbejde  paa  det,  vil,  om  kortere  eUer  længere  Tid, 

den  Knude  løses,  som  det  vilde  være  ubesindigt  nu  at 
overhugge." 

Denne  Gaaen  paa  Akkord  med  en  social  Keform, 
som  man  selv  erkender  for  nødvendig,  er  aabenbart  et 
uholdbart  Standpunkt.  Det  kan  naturligvis  aldrig  skade 
at  indføre  borgerlig  Vielse  og  borgerlig  Begravelse,  men 
det  fører  heller  ikke  Hovedspørgsmaalet  et  eneste  Skridt 
videre*.  Borgerlig  Vielse  er  jo  desuden  forlængst  tilladt, 
men  bliver  kun  sparsomt  benyttet,  navnlig  fordi  Folke- 
kirkens Medlemmer  forinden  maa  udtræde  af  denne, 
hvorved  de  udsætte  sig  for  at  stilles  i  Gabestokken  som 
Undtagelser  fra  Landets  Skik  og  Brug;  blev  den  paabudt 
som  lovmæssig,  saaledes  som  i  Preussen,  vilde  man 
naturligvis  snart  vænne  sig  dertil,  men  dén  kirkelige 
Vielse  vilde  vedblive  at  være  et  af  den  almindelige 
Mening  paatvunget  Tillæg  til  den  borgerlige.  Og  den 
borgerlige  Begravelse,  som  for  Tiden  af  Lovgivningen 
stilles  i  Klasse  med  og  skal  foretages  med  samme  Cere- 
monier som  den  henrettede  Forbryders,  ogsaa  den  vilde 
jo  aldrig  kunne  blive  almindelig,  medmindre  det  blev  al- 
mindeligt, at  Folk  traadte  ud  af  Folkekirken,  og  det  er 
jo  netop  det,  de  ikke  gør,  saalænge  Folkekirken  bestaar. 
Man  kan  overhovedet  gøre  alle  de  Eksperimenter,  man 
vil,  med  at  lette  Folk  Udgangen  &a  Folkekirken :  saalænge 
Staten  anerkender  en  enkelt  Kirke  som  den  officielle,  saalænge 
vil  ogsaa  det  usunde  sociale  Aag  vedblive  at  eksistere,  s(m 
hestaar  deri,  at  Opinionen  ikke  anerkender  andre  for  nor- 
male Statsborgere  end  dem,  der  høre  til  den  officielle  Kirke, 

Jo  nøjere  man  overvejer  den  Række  Bemærkninger, 
hvoraf  „Dagbladet^s  Anmeldelse  bestaar,  desto  mere 
iøjnefaldende  bliver  det,  hvor  uklar  den  Tankegang  er, 
som  danner  Grundlaget  for  Bladets  Standpunkt  eller 
rettere  for  Bladets  Ulyst  til  en  hurtig  Løsning  af  det 
utindgaaelige  Spørgsmaal.  Det  vil  forsøge  paa  at  stille 
Frihedens  Venner  tiltaals  ved  at  tilkaste  dem  et  Par 
smaa  Brokker  i  Form  af  borgerlig  Vielse  og  en  læmpe- 

ligere  Begravelse,  og  udtaler  i  samme  Aandedræt  de  ægte 
Frihedsprinciper  med  de  Ord:  „Den  borgerlige  Frihed 
hæver,  at  Beligionen  ikke  paatvinges  Nogen,  og  Kristen- 
dommens Højhed  fordrer,  at  dens  Tjenere  ikke  misbruges."^ 
Herom  kunde  vi  snart  blive  enige,  men  det  synes  des- 
værre Ikke  at  være  Alvor  med  disse  Ord  for  „Dagbladet^s 
Vedkommende.  Thi  hvad  den  borgerlige  Frihed  da  først 
og  fremmest  maatte  kræve,  det  var  Indførelsen  af  en 
udelukkende  borgerlig  Indregistrering  af  alle  nyfødte 
Børn;  saalænge  der  bestaar  en  officiel  Kirke,  saalænge 
paatvinges  dennes  Religion  daglig  Massen  af  Folket,  som 
ufrivilligt  er  optaget  deri.  Og  saalænge  der  bestaar  en 
officiel  Kirke,  saalænge  nedværdiges  Kristendommens 
Højhed  og  dens  Tjenere  misbruges  daglig  til  at  udføre 
Religionens  højtidelige  Handlinger  for  Folk,  som  baade 
i  deres  Hjærte  og  aabenlyst  drive  Spot  med  dem  og 
betragte  dem  som  forældede  Løjer.  Derom  synes  det 
ikke,  at  man  for  Alvor  kan  være  uenig.  Og  Konsekvensen 
deraf  maa  dog  for  Enhver,  der  anerkender  disse  Friheds- 
principer, være  den,  hurtigst  muUg  at  faa  en  Ende  paa 
denne  forargelige  Tingenes  Tilstand  ved  at  adskille  Kirken 
fra  Staten  og  ikke  spilde  Tid  og  Kræfter  paa  Smaa- 
forbedringer,  der  dog  aldrig  kunne  rette  det  i  sig  selv 
Uforbederlige. 

Dog,  der  invendes,  at  Spørgsmaalet  er  saa  dybt  ind- 
gribende, at  det  for  en  sund  og  ædruelig  Betragtning 
snart  viser  sig  ikke  at  kunne  løses  i  en  Haandevending. 
For  det  Første  er  det  næppe  rigtigt  at  kalde  det  en 
Haandevending,  thi  det  er  femogtyve  Aar  siden  Grund- 
loven nominelt  indførte  Religionsfrihed,  og  om  den  end 
ikke  gennemførte  denne,  saa  gennemførtes  Frihedsprinci- 
peme  dog  paa  saa  mange  andre  Omraader,  at  Folket  i 
det  Hele  taget  næppe  vilde  blive  overrasket  af  at  se  dem 
gennemførte  ogsaa  paa  Kirkens  Enemærker.  Og  Enhver 
véd  ogsaa,  at  der  er  foregaaet  ganske  betydelige  For- 
andringer indenfor  disse  Enemærker  i  det  forløbne  Tids- 


194 


rum.  Dette  gælder  baade  for  Menighedernes  Vedkom- 
mende, i  det  sociale  Samkvem  mellem  de  fremmeligere 
og  mere  dannede  Menighedslemmer,  hvor  mangt  og  meget, 
som  man  tidligere  ikke'  turde  berøre  uden  at  udsætte 
sig  for  at  blive  henregnet  til  slet  Selskab,  nu  frit  og 
utvungent  bliver  drøftet.  Og  for  Præsternes  Vedkommende 
er  der  nylig  fremkommet  et  offenligt  Vidnesbyrd  om  For- 
andringen i  et  Skrift  af  Kofoed-Hansen  om  Præstens 
Stilling  og  Uddannelse.  Med  en  Gyniskhed,  som  man 
undrer  sig  over,  at  en  Præst  ikke  er  klog  nok  til  at 
lægge  Skjul  paa,  udtaler  Forfatteren  heri  sin  Bekymring 
for,  at  der  snart  vil  blive  Mangel  paa  Sjælesørgere,  fordi 
der  er  Udsigt  til,  at  Præsteembedernes  Maksimum  vil 
blive  nedsat  fra  deres  nuværende  efter  vore  Forhold 
enorme  Størrelse  til  en  Bagatel  af  2400  Rdl.  „Saalænge 
imidlertid  Præsternes  Stilling  og  Vilkaar,***  skriver  Hr. 
Kofoed-Hansen,  „vare  som  hidtil,  kunde  Udsigterne  friste 
og  foranledige  den  Unge  til  at  ofre  sig  for  gejstlig  Virk- 
somhed eller  tilskynde  hans  Forældre  til  at  opfordre  og 
lede  ham  dertil,  men  som  Stillingen  og  Vilkaarene  nu 
begynde  at  udvikle  sig  og  true  med  at  blive,  ville  næppe 
Mange  føle  sig  foranledigede  eller  fristede,  saa  at  den 
Tid  kan  komme,  da  der  vil  blive  Trang  og  Mangel  paa 
Præster."  Det  forekommer  mig,  at  den  Tingenes  Tilstand, 
som  herved  karakteriseres,  dog  maa  kaldes  en  ganske 
læmpelig  Overgang  fra  den  tidligere  rigoristiske  Tid  med 
dens  loyale  Menighedsmedlemmer  og  dens  paa  Piedestaler 
staaende  Gejstlighed  til  en  fuldstændig  Opføsning  af 
Baandet  mellem  disse  nu  ganske  usammenhængende 
Elementer.  Men  selv  om  denne  Overgangsperiode  ikke 
havde  eksisteret,  selv  om  det  virkelig  var  i  en  Haande- 
vending,  uforberedt,  at  man  vilde  give  Samfundet  heri 
Landet  et  Stød  fremefter  ved  at  foretage  den  Adskillelse 
mellem  Kirke  og  Stat,  som  man  er  enig  om  engang  maa 
foretages,  saa  maa  man  dog,  naar  Ens  Ord  skal  hare 
Vægt,  angive  bestemte  Grunde  for  sin  Mening  og  ikke 

nøjes  med  ganske  i  Almindelighed  at  sige,  at  „ethvert 
fornuftigt  Menneske  kan  indse"",  at  det  ikke  gaar  an. 

•Og  endvidere  „Dagbladet"8  Tale  om,  at  „Spørgs^ 
maalet  mindst  af  Alt  er  tjent  med  en  Løsning  som  den 
gordiske  Knudes"",  at  „om  kortere  eller  længere  Tid  vil 
den  Knude  løses,  som  det  vilde  være  ubesindigt  nu  at 
overhugge,"*  hvad  betyder  den  egenlig?  Gives  der  nogen 
anden  Maade  end  Alexanders  til  at  løse  saadanne  Spørgs- 
maal,  hvis  Natur  er  at  være  et  aldeles  bestemt  Enten- 
Eller?  En  Knude  betyder  en  Sammenbinding  af  to  for- 
skellige Stykker,  her  af  Stat  og  Kirke.  Ethvert  Forsøg, 
man  nu  vil  gøre  paa  at  løse  Knuden  ved  at  indføre 
borgerlig  Vielse  o.  desl.,  vil  man  snart  se  vil  være 
frugtesløst,  thi  saalænge  den  officielle  Kirke  bestaar, 
som  Staten  understøtter,  saalænge  eksisterer  Knuden. 
Man  kan  løsne  den,  saa  at  den  ikke  strammer  saa  haardt, 
men  man  kan  aldrig  løse  den  ved  en  saadan  Fremgangs- 
maade.  Knuden  vil  vedblive  at  være  til,  indtil  man  ved- 
tager den  Bestemmelse :  nu  adskiller  vi  Kirken  fra  Staten ; 
men  denne  Løsning,  den  eneste  mulige,  er  netop  efter 
,,Bagbladet""s  eget  Udtryk  at  overhugge  Knuden.  Og  selv 
om  man  venter  nok  saa  meget  „en  kortere  eller  længere 
Tid",  saa  vil  man  dog  aldrig  rykke  Løsningen  nærmere  paa 
Livet  end  man  er  den  nu.  Man  kan  tænke  sig  Trangen 
til  en  Løsning  betydelig  større  og  navnlig  langt  mere 
intensiv  end  den  er  nu,  men  man  vil  aldrig  kunne  bort- 
eskamotere Sagens  Kærne  paa  nogensomhelst  underfundig 
eller  umærkelig  Maade,  man  kan  kun  blive  af  med  den 
ved  en  bestemt  aktiv  Handling,  ved  en  bevidst  Bort- 
fjsemelse,  altsaa  ved  at  overhugge  Knuden.  Jeg  har  i 
^  Bog  fremsat  det  Tankeeksperiment,  at  Folkekirkens 
Menigheder  her  i  Landet  svandt  bort  derved,  at  Med- 
lemmerne meldte  sig  ind  i  andre  Trossamfund  eller 
simpelthen  meldte  sig  ud  af  Folkekirken,  saa  at  Stats- 
gejstligheden  stod  alene  tilbage  i  de  tomme  Kirker.  Men 
selv  i  saadant  et  Tilfælde  vilde  Knuden  ikke  løses  af  sig 

selv;  der  er  Intet  til  Hinder  for  at  tænke  sig  det  folke- 
kirkelige Liv  fortsat  ganske  uforandret  med  alle  dets 
Former,  selv  naar  Menighederne  vare  indskrænkede  til 
Præst,  Klokker  og  Organist,  og  det  vilde  jo  med  absolut 
Nødvendighed  vedbUve  at  fortsætte  sin  Eksistens  lige 
indtil  Folkekirken  blev  ophævet  ved  en  bestemt  Viljesakt 
af  Folkets  Repræsentanter,  altsaa  lige  indtil  Knuden  blev 
overhugget.  Snarere  maatte  man  tro,  at  Folkekirkeii 
vilde  svinde  bort  mellem  Hænderne  paa  Folk,  naar  Hr. 
Kofoed-Hansens  mørke  Anelser  gik  i  Opfyldelse,  altsaa 
naar  Præstekaldene  efterhaanden  kom  til  at  staa  ledige, 
fordi  Ingen  mere  følte  noget  indre  Kald  til  en  gejstlig 
Virksomhed,  der  blev  lønnet  saa  miserabelt.  Men  ikke 
engang  da  kunde  der  komme  en  Ende  paa  det  Miserable 
uden  ved  en  lovmæssig  Ihjelslaaen  af  den  faktisk  afdøde 
Folkekirke;  det  kunde  blive  en  tvingende  Nødvendighed 
at  gøre  det,  fordi  ellers  Alt  vilde  gaa  forkert,  men 
Knuden  maatte  dog  overhugges.  Og  selv  om  man  tænkte 
sig  ligesom  i  Eventyret,  at  hele  Landet  faldt  i  en  for- 
tryllet Søvn,  som  varede  i  hundrede  Aar,  og  at  det  ved 
sin  Opvaagnen  fandt  den  øvrige  civiliserede  Verden  længst 
ude  over  alt  hvad  der  hedder  officiel  Kirke  og  Gejstlighed, 
selv  da  maatte  man ,  naar  man  vilde  staa  paa  loylig 
Grund,  begynde  med  det  Uundgaaelige,  med  at  overhugge 
Knuden. 

Man  kan  gøre  sig  Forholdet  yderligere  klart  ved  at 
se  hen  til  det  absolute  Kongedømme.  Ligesom  Folket 
er  trælbundet  under  dette,  selv  om  det  er  saa  nuldt,  at 
Ingen  mærker  det,  saaledes  er  Folket  ogsaa  trælbundet 
under  en  officiel  Kirke,  selv  om  dens  Baand  ikke  strammer 
Nogensomhelst.  Og  naar  et  Folk  er  blevet  sig  selv 
saa  bevidst,  at  det  forlanger  borgerlig  og  politisk  Selv- 
styrelse, saa  vil  det  ikke  kunne  hjælpe  noget,  at  det 
har  en  nok  saa  liberal  og  human  absolut  Konge,  thi 
Fordringen  om  en  fri  Forfatning  lader  sig  ikke  stille  til- 
freds dermed.    Og  naar  Modstanderne  af  denne  Fordring 

vilde  sige  til  Folk:  Nu  skal  I  nøjes  med  en  raadgivende 
Stænderforsamling  og  med  Trykkefrihed,  saa  kommer 
den  konstitutionelle  Konge  nok  af  sig  selv,  —  saa  vil 
dog  Ingen  for  Alvor  tage  det  for  gode  Varer.  Thi  en 
absolut  Konge  bliver  aldrig  i  Evighed  saadan  af  sig  selv^ 
umærkeligt,  til  en  konstitutionel;  der  maa  en  meget 
bestemt  afgørende  Handling  til;  Knuden  maa  overhugges. 
Og  ganske  paa  samme  Maade  forholder  det  sig  med  den 
officielle  Kirke.  Baadgivelse  og  Trykkefrihed  ere  meget 
gode  Ting,  men  højst  usikre  Goder  under  en  absolut 
Konge;  hvad  den  ene  Konge  har  givet  af  højstegen  Magt« 
fuldkommenhed,  det  kan  den  næste  tage  tilbage  med 
sanmie  Ret.  Og  ligeledes  er  det  meget  godt,  naar  en 
officiel  Kirke  er  liberal  og  tillader  sine  Medlemmer  al 
mulig  Frihed  til  at  tro  hvad  de  ville  og  endog  til  at 
kritisere  selve  Kirken,  men  der  er  ingen  Garanti  for,  at 
dette  vedbliver  at  være  saaledes.  Inden  man  véd  et 
Ord  deraf  kan  der  komme  en  fanatisk  Periode  blandt 
Gejstligheden,  og  naar  Præsterne  da  finde  paa  at  op- 
træde revsende  og  rigoristisk  ligeoverfor  de  dertil  uvante 
Menighedslemmer,  have  disse  kun  Valget  imellem  at  lade 
sig  kujonere  til  at  blive  gode  Kristne  eller  til  at  træde 
ud  af  Folkekirken,  og  begge  Dele  ere  ubehagelige  Alter- 
nativer, saalænge  Folkekirken  og  den  dermed  forbundne 
bomerede  Opinion  bestaar.  En  varig,  garanteret  Frihed 
paa  det  religiøse  Omraade  kan  derfor  aldrig  Cfpnaas  tiden 
ved  at  overhugge  Knuden,  dltsaa  ved  at  afskaffe  enhver 
officiel  Kirke.  —  Det  er  af  største  Vigtighed  at  se  „Dag- 
bladet" s  Ytringer  om  den  læmpelige  Overgang  og  den 
gordiske  Knude,  som  man  ofte  hører  fremsatte,  i  det 
rette  Lys.  Saadanne  Meninger  ere  altid  farlige,  fordi  de 
kun  tjene  til  at  tilsløre  Spørgsmaalet  og  til  at  dysse 
Folk  i  Søvn  med  Hensyn  til  den  virkelige  Tingenes 
Tilstand. 

De   mere   bestemt   formulerede   Indvendinger,    som 
»Dagbladet"  har  at  gøre,  ikke  imod  selve  Adskillelsen^ 

men  mod  en  for  overilet  Adskillelse  af  Kirke  og  Stat, 
ere  udtrykte  i  følgende  Sætninger:  „Det  skal  tilsyneladende 
gaa  saa  let,  at  man  bliver  lidt  betænkelig  derved.  — 
Forfatteren  mener,  at  der,  naar  Adskillelsen  gennemførtes, 
vilde  skabes  den  herligste  Fred;  Enhver,  der  kender  til 
den  kristelige  og  den  atheistiske  Understrøm,  der  gaar 
nnder  den  fredelige  Samfundsoyerflade ,  vil  let  se,  at 
Forf.  tager  fejl,  naar  han  tror,  at  han  er  en  Nattergal 
medens  han  er  en  Stormfugl.  —  Han  synes  ikke  at  haie 
nogen  Forestilling  om  Kristendommens  Betydning  som 
Livsmagt,  og  han  taler,  som  om  Tilknytning  til  den  eUer 
Løsrivelse  fra  den  var  ligesaa  let  som  Kørelse  eller  Åf- 
tagelse  af  et  i  Grunden  unødvendigt  Klædningsstykke. 
Denne  rent  udvortes  Stilling  til  Kristendommen  misleder 
ham  aldeles.  Han  tager  sikkert  fejl,  naar  han  tror,  at 
Størstedelen,  ja  det  aldeles  overvejende  Flertal  af  det 
danske  Folk  kun  finder  sig  i  Kristendommen^  skønt  det 
helst  vilde  være  fri  for  den.  Hvis  han  kendte  Land- 
befolkningen, ja  selv  den  socialdemokratiske  Del  af  Hoved- 
stadens Indbyggere,  vilde  han  se,  at  det  i  Virkeligheden 
er  et  forsvindende  Mindretal,  som  helt  vil  være  fri  for 
Kristendommen.  Hr.  Norfelt  maa  jo  vide,  hvilken  Kamp 
selv  fremmeligere  Aander  maa  gennemkæmpe,  forsaavidt 
de  nogensinde  dybt  og  alvorligt  have  været  knyttede  til 
en  positiv  Religion.  Han  har  den  samme  Fejl  som  ad- 
43killige  moderne  Romanforfattere;  han  overser  den  ube- 
vidste Kristendoms  Magt,  og  glemmer,  at  Kristendommen 
ikke  blot  har  opfyldt  Idioter  og  Hyklere,  men  ogsaa 
baaret  de  ædleste  og  største  Aander  i  Tiderne.  Det  er 
derfor  rimeligt,  at  en  almindelig  Afstemnings  Resultat  i 
høj  Grad  vilde  skuffe  ham." 

Jeg  maa  her  først  rette  en  Misforstaaelse,  som  let 
kunde  komme  frem  gennem  „Dagbladet"s  Udtryk.  Jeg 
har  aldrig  foreslaaet  at  afskaffe  Kristendommen  her  i 
Landet,  men  at  afskaffe  Kirken  som  Folkekirke  og  Gejst- 
ligheden  som   Statsgejstlighed.     Selve   den    evangelisk- 

lutherske  Kirke  vilde  blive  staaende  ganske  uanfægtet, 
selv  om  mit  Forslag  gennemførtes  imorgen.  Jeg  har 
betonet  dette  tilstrækkelig  stærkt  i  min  Bog  til  ikke  at 
burde  blive  misforstaaet,  men  jeg  nødes  dog  til  at  minde 
om  det  her  for  at  holde  Sagen  paa  det  rette  Standpunkt 
og  for  at  orientere  de  Læsere,  der  ikke  ere  bekendte 
med  min  Bogs  Udtryk. 

Hvad  nu  Afstemningen  angaar,  da  ligger  der  jo  ingen 
Vægt  paa  den.  Skønt  jeg  er  overbevist  om,  at  den  vilde 
falde  ud  til  min  Fordel,  forudsat  at  de  Stemmende  vare 
sig  klart  bevidste,  hvad  det  var,  de  stemte  om,  saa  vilde 
det  dog  ikke  undre  mig,  om  den  gik  mig  imod,  hvis  den 
virkelig  blev  udført.  Det  vilde  jo  næsten  være  utænkeligt 
under  det  eksisterende  moralske  folkekirkelige  Aag,  at 
den  store  Masse  af  Befolkningen  skulde  kunne  bringes 
til  virkelig  at  fatte  Betydningen  af  det  stillede  Spørgs- 
maal.  Dertil  udkrævedes,  at  de  først  havde  levet  en 
halv  Menneskealder  udenfor  Trykket,  og  naar  det  Tids- 
punkt først  var  naaet,  saa  vilde  enhver  Afstemning  være 
overflødig,  thi  der  vilde  ingen  Uenighed  være  om  Sagen. 
Væsenlig  set,  om  end  ikke  virkelig  set,  vilde  jeg  imidlertid 
faa  Ret  ved  Afstemningen,  nemlig  naar  man  ser  hen  til, 
at  de  selvsamme  Mennesker,  som  i  deres  aandeligt  træl- 
bundne Tilstand  vilde  stemme  imod,  absolut  maa  antages 
at  stemme  for,  saasnart  de  havde  prøvet  den  virkelige 
Religionsfrihed.  Det  vilde  gaa  dermed,  som  man  nu 
bagefter  kan  se  det  vilde  være  gaaet  i  1848,  hvis  man 
havde  foranstaltet  en  Afstemning  om  en  fri  Forfatning. 
Der  er  næppe  Nogen,  der  vil  paaståa,  at  en  almindelig 
Afstemning  dengang  vilde  have  udvist  en  Majoritet  til 
Fordel  for  en  M  Forfatning  og  imod  det  absolute  Konge- 
dømme. Bondestanden,  Hovedmassen  af  Folket,  var  jo 
næppe  begyndt  at  emanciperes.  De  Fleste  vidste  næppe 
hvad  Talen  var  om;  det  var  en  forsvindende  Minoritet, 
som  forlangte  Friheden  paa  de  Andres  Vegne.  Men  hvis 
man  havde  ladet  de  samme,  dengang  umyndige  Mennesker 

stemme  derom  ti  Aar  senere,  da  de  alle  vidste  hvad  det 
gjaldt,  saa  vilde  det  have  været  en  forsvindende  Mino- 
ritet af  uforbederlige  Reaktionære,  som  havde  stemt  imod 
Friheden.  Og  den,  der  i  1848  havde  paastaaet,  at  Største- 
parten af  Folket  ønskede  en  &i  Forfatning,  han  havde 
dog  i  højere  Forstand  havt  Ret,  selv  om  en  virkelig  Af- 
stemning var  gaaet  ham  imod. 

Og  hvad  den  omtalte  Fred  angaar,  da  ligger  der  jo 
heller  ingen  Vægt  paa  den.  Det  anfægter  slet  ikke 
Spørgsmaalets  Eæme,  om  Adskillelsen  fører  til  Strid  eller 
til  Fred.  Men  jeg  maa  dog  værge  mig  imod  den  Piw- 
stand,  at  jeg  skulde  have  skildret  en  saa  herlig  Fred, 
som  „Dagbladet"  antyder,  eller  at  jeg  skulde  være  op- 
traadt  forsætligt  som  Nattergal.  Jeg  har  blot  fremhævet, 
at  en  virkelig  gennemført  Religionsfrihed  frembringer 
Tolerance,  forudsat  at  den  er  grundet  paa  en  sand  Dan- 
nelse, og  jeg  tror,  at  Erfaringen  vil  bekræfte  dette.  Men 
at  Løsningen  af  kirkelige  Baand  skulde  tilbageføre  den 
fredelige  Ensformighedens  Idyl,  som  „Dagbladet"  beklager 
er  i  Færd  med  at  forsvinde,  det  haaber  jeg  Ingen  har 
mig  mistænkt  for  at  tro.  Jeg  bekender  mig  aabenhjærtigt 
til  den  Anskuelse,  at  der  Intet  er  usundere  for  et  Folk 
end  den  stillestaaende  Dvaletilstand,  som  netop  frem- 
kaldes ved  alt  hvad  der  hedder  et  officielt  Regimente, 
og  det  gælder  baade  paa  det  politiske  og  det  religiøse 
Omraade.  Den  trygge  Søvn,  som  Størsteparten  af  det 
danske  Folk  har  sovet  under  de  absolute  Kongers  fader- 
lige Regering,  kunde  være  fredelig  og  behagelig  nok  for 
Borgerne,  da  de  engang  vare  vante  dertil,  men  den  var 
som  enhver  Stilstand  en  Tilbagegang.  Og  Søvnen  er  nu 
vel  afbrudt  paa  det  politiske  Gebet,  men  den  fortsættes 
uforstyrret  paa  det  religiøse  Omraade  for  Størsteparten 
af  Folkets  Vedkommende,  og  denne  aandelige  Søvn  vil 
vedblive,  saalænge  Folkekirken  bestaar,  saalænge  der 
officielt  bliver  sørget  for  Borgernes  religiøse  Tarv.  Erik 
Bøgh  har  engang  karakteriseret  denne  Tilstand  saaledes: 

Skikkeligheden  er  deres  Religion;  forøvrigt  bekende  de 
sig  til  Statskirken  og  overlade  Dogmatiken  til  Sogne- 
præsten, —  og  denne  Tilstand  finder  endnu  Sted  hos 
Størsteparten  af  Landets  Borgere,  medens  det  fremme- 
ligere Mindretal  dels  er  bevidst  troende,  dels  bevidst 
fritænkerisk.  Og  saalænge  der  bestaar  en  officiel  Kirke, 
saalænge  vil  derfor  ogsaa  det  kunne  ske,  som  ^Dag- 
bladet" ikke  tror,  at  Tilknytning  til  den  eller  Løsrivelse 
fra  den  er  ligesaa  let  (for  den  i  religiøs  Henseende 
skikkelige  eller  indifferente  Størstepart)  som  Iførelse  eller 
Aftagelse  af  et  Klædningsstykke.  Blev  der  f.  Eks. 
oktroyeret  en  ny  Statskirke  med  ganske  nye  Dogmer, 
ligegyldigt  hvilke,  saa  vilde  Folk  fremdeles  være  skikke- 
lige, bekende  sig  til  Statskirken  og  overlade  Dogmatiken 
til  deres  Sognepræst,  forudsat  da  at  ingen  fanatiske 
Præster  opfordrede  dem  til  Modstand.  Enhver  saakaldet 
Religionsfor andring  er  jo  foregaaet  paa  den  Maade,  at 
nogle  Enkelte  have  fundet  det  rigtigt  eller  klogt  at  skifte 
Tro,  og  Kesten  er  da  fulgt  efter  ligesom  en  Flok  Faar 
følger  deres  Anfører.  Men  havde  Folket  først  prøvet, 
hvad  det  var  at  have  virkelig  Religionsfrihed,  saa  vilde 
saadanne  Eksperimenter,  ved  Lovbestemmelser  at  om- 
skabe et  helt  Folk  fra  katolsk  til  protestantisk  eller 
omvendt,  for  bestandig  være  skrinlagte. 

Ligger  der  nu  ingen  Vægt  paa  Afstemningen  og  paa 
Freden,  saa  ligger  der  desmere  paa  „Dagbladet"s  Ytringer 
om  „Kristendommens  Betydning  som  Livsmagt",  om  „den 
ubevidste  Kristendoms  Magt",  om  Kristendonmien  som 
„Bærer  af  de  ædleste  Aander"  o.  s.  fr.  Man  véd,  at  disse 
og  lignende  Sætninger  ere  yderst  kurante  og  tages  for 
gode  Varer  selv  blandt  Folk,  der  ikke  saa  let  burde  lade 
sig  bedrage  af  Skinnet. 

Der  har  været  en  Tid  i  ethvert  kristeligt  Folks  Hi- 
storie, hvor  Kristendommen  var  en  Livsmagt  i  den  For- 
stand, at  den  var  en  civiliserende  Magt,  at  den  bibragte 
det  raa  og  udannede  Hedningefolk  forholdsvis  humanere 

Sæder  og  Skikke.  Denne  Civilisation  yar  saa  meget 
mere  iøjnefaldende,  som  den  i  Reglen  foregik  i  udvortes 
Henseende  temmelig  hurtigt;  Omvendelsen  skete  en  bloc 
ved  Hjælp  af  Krigshære;  de  ti  Bud  bleve  indførte  og 
overholdte  ved  Hjælp  af  Soldater,  saalænge  indtil  Folket 
havde  vænnet  gig  til  at  lade  være  at  slaa  hverandre  ihjel 
for  et  godt  Ord  eller  at  begære  deres  Næstes  Hustru, 
Okse  o.  s.  V.  Det  var  selvfølgelig  ikke  Overbevisning  om 
de  kristelige  Dogmers  Rigtighed,  der  bevirkede  Om- 
vendelsen, men  den  haandgribelige  Kendsgerning,  at  de 
nye  Guder  vare  stærkere  end  de  gamle  og  at  man  maatte 
bøje  sig  for  Magten.  Men  under  Beskyttelse  af  denne 
„Livsmagt"  kunde  den  ubevidste  Kristendom,  det  vil  sige 
den  ædlere  Moral  og  den  humanere  Tænkemaade,  som 
laa  til  Grund  for  Kristendommen,  uhindret  faa  Lov  til 
at  bearbejde  Gemytterne  og  derved  forberede  Vejen 
for  en  kommende  Oplysning  og  Dannelse.  Denne  Art 
fysiske  Livsmagt  er  der  jo  imidlertid  ikke  Tale  om  nu- 
tildags.  Naar  et  kristent  Folk  undertvinger  et  hedensk, 
naar  Englænderne  f.  Eks.  undertvinge  Ashanteeme,  saa 
raadspørger  man  ikke  Kristendommen,  men  Humaniteten, 
og  denne  fordrer  først  og  fremmest,  at  man  respekterer 
de  Overvundnes  Guder  og  deres  Religion,  og  den  over- 
legne Nutidsdannelse  ytrer  sig  altsaa  ogsaa  her  som 
Respekt  for  Andres  personlige  Overbevisning.  Af  hvad 
Beska£fenhed  Kristendommens  Livsmagt  iøvrigt  er,  naar 
den  ikke  som  i  gamle  Dage  støttes  af  en  Hær,  eller  naar 
den  ikke  som  i  de  moderne  Samfund  holdes  oppe  af 
Staten,  ser  man  bedst  af  den  tragikomiske  Virksomhed, 
der  udfoldes  af  det  moderne  Missionsvæsen.  Med  et 
umaadeligt  Apparat  og  store  Pengekræffcer  udretter  det 
ikke  andet  end  hist  og  her  blandt  de  talløse  Hedningefolk 
at  overtale  nogle  enkelte  Stakler  til  at  lade  sig  døbe. 
Dette  indberettes  da  som  en  stor  Sejr  og  som  Bevis  paa 
Ordets  Magt  selv  blandt  Hedningerne,  medens  det  i  ni 
af  ti  Tilfælde  er  Torhaabninger  om  at  tjene  Noget,  der 

bevirker  Omvendelsen,  og  i  intet  Tilfælde  har  vedkom- 
mende Proselyt  tilnærmelsesvis  noget  Begreb  om,  hvad 
det  er  der  foregaar.  I  Stedet  for  at  gaa  den  eneste 
fomnftige  Vej:  at  oprette  Skoler,  hvor  man  bibragte  de 
Vildes  Børn  Nutidens  positive  Kundskaber  og  derved 
gjorde  dem  til  civiliserede  Mennesker,  vælger  man  den 
bagvendte  Vej  at  fratage  dem  deres  gamle  Tro  og  bi- 
bringe dem  de  kristelige  Dogmer,  som  for  dem  fuld- 
stændigt svæve  i  Luften;  man  berøver  dem  deres  Fod- 
fæste her  i  Livet  og  giver  dem  til  Gengæld  en  usikker 
Anvisning  paa  Erstatning  i  det  andet  Liv.-  Følgen  er, 
at  de  stakkels  Vilde,  der  ikke  mere  have  Noget  at  staa 
imod  med,  blive  et  let  Bytte  for  de  Laster,  som  ufra- 
vigeligt fungerer  som  den  evropæiske  Civilisations  For- 
tropper. At  Kristendommen  i  denne  sin  missionerende 
Form  er  en  Slags  Livsmagt,  vil  Ingen  nægte,  men  det 
er  ingen  levendegørende  Magt;  den  medfører  aandelig 
og  legemlig  Tilintetgørelse  for  de  Folkeslag,  hvor  den 
sætter  sig  fast  uden  at  have  tilstrækkelig  fysisk  Rygstød 
til  at  gøre  sin  Autoritet  gældende. 

I  de  moderne  civiliserede  Samfund  er  Forholdet  jo 
imidlertid  et  helt  andet.  Det  Sande  og  Sunde  i  Kristen- 
dommen, den  kristelige  Morals  almengyldige  og  ufor- 
gængelige Principer,  er  jo  forlængst  bearbejdet  af  disse 
Nationers  Lovgivning  og  er  engang  for  alle  optaget  i 
deres  sædelige  Bevidsthed.  Denne  „ubevidste  Kristendom** 
er  bleven  Menneskehedens  Eje  og  kan  ikke  berøves  den, 
selv  om  den  kristne  Religion  blev  udryddet  af  Verden. 
Men  dette  ligger  deri,  at  denne  saakaldte  kristelige  Aand 
ikke  har  noget  med  det  specifikt  Kristelige,  med  de 
kristelige  Dogmer,  at  bestille.  Det  er  det  almindelige 
Humane,  det  evigtgyldige  Menneskelige,  der  er  blevet 
optaget  i  sin  Tid  af  den  store  Reformator,  og  som 
Menneskeheden  har  genkendt  som  sit  eget  og  derfor  vil 
holde  fast  paa,  naar  man  længst  har  sluppet  de  oprinde- 
ligt dertil  knyttede  og  dermed  usammenhængende  Dogmer. 

Navnet  forvirrer  imidlertid  dem,  der  ikke  se  tilbunds  i 
Tingen,  og  det  vilde  derfor  være  godt,  om  man  kunde 
blive  fri  for  den  uklare  Benævnelse.  Men  „Dagbladet" 
er  næppe  uklar  i  denne  Sag;  det  taler  jo  med  utvetydig 
Erfaring  om  den  Kamp,  som  selv  fremmeligere  Aander 
maa  gennemkæmpe  for  at  arbejde  sig  ud  af  den  positive 
Religion,  hvortil  de  ved  Vanens  Magt  have  været  knyttede 
fra  spæde  Børn  af.  Desto  utilgiveligere  er  det  derfor, 
naar  det  fremsætter  saadanne  Bevisgrunde,  som  det  véd 
maa  forvirre  de  Umyndige,  og  som  det  véd  slet  ikke 
vedkonmie  Sagen.  Thi  Forlangendet  om  Adskillelse  af 
Kirke  og  Stat  anfægter  jo  ikke  i  fjæmeste  Maade  „den 
ubevidste  Kristendom",  som  vedbliver  at  udøve  sin  Magt 
gennem  hele  den  moderne  Dannelse  og  Opdragelse. 

Og  paa  lignende  Maade  forholder  det  sig  med  den 
Sætning,  at  Kristendommen  ikke  blot  har  opfyldt  Idioter 
og  Hyklere,  men  ogsaa  har  baaret  de  ædleste  og  største 
Aander  i  Tiderne.  Det  er  aldrig  faldet  mig  ind  at  be- 
nægte dette,  og  det  vedkommer  jo  slet  ikke  Sagen.  Det 
er  en  smuk  Talemaade,  som  ingen  Gavn  gør  og  kun 
tjener  til  at  tilsløre  den  egenUge  Indvending.  Men  det 
er  iøvrigt  ogsaa  en  hul  og  ensidig  Sætning,  naar  den  er 
formuleret  saaledes,  at  den  antyder  det  som  et  Særkende 
for  Eristendommen  at  kunne  begejstre  Menneskene,  og 
den  bliver  derved  fuldkommen  falsk.  Thi  det  gælder 
ikke  blot  om  Kristendommen  og  ikke  blot  om  enhver 
Religion,  men  næsten  om  enhver  Ide,  som  der  er  lidt 
Flugt  i.  Det  er  nemlig  ikke  den  paagældende  Ides 
absolute  Sandhed,  der  betinger  det  Ædle  og  Store  i 
Menneskesjælen,  men  Styrken  af  den  Begejstring,  hvormed 
man  omfatter  den,  og  hvormed  man  helliger  sit  Liv  til 
den.  Ædle  og  store  Aander,  virkelige  Martyrer,  naar 
det  skulde  gælde  deres  Livs  Ide,  finder  man  derfor  Uge 
saavel  indenfor  Fritænkernes,  og  Videnskabmændenes  som 
indenfor  Kristendommens  og  de  andre  positive  Religioners 
Omraade.     Det  gaar  med  denne  Sætning   om  Kristen- 

dommen  som  Bærer  af  de  ædle  Aander  ligesom  med  den 
foregaaende  om  den  ubevidste  Kristendom,  at  man  til- 
lægger Kristendommen  langt  mere  end  der  tilkommer  den, 
og  heri  ligger  det,  at  disse  Sætninger  blive  tendentiøse 
Urigtigheder. 

I  det  Hele  taget  vedkommer  det  slet  ikke  Spørgs- 
maalet  om  isiskillelsen  af  Kirke  og  Stat,  om  Kristen- 
dommen er  en  Livsmagt  for  den  enkelte  Troende.  Det 
vil  jo  efter  Alles  Vidnesbyrd  altid  være  et  ringe  Mindretal, 
som  virkelig  er  troende,  og  da  den  kristne  Kirke  vil 
vedblive  at  bestaa  fuldstændig  uforandret  efter  Op- 
hævelsen af  Folkekirken,  kun  at  den  ikke  længere  under- 
støttes af  Staten,  saa  er  det  aabenbart,  at  Kristendom- 
mens Betydning  som  Livsmagt  i  denne  Henseende  paa 
ingen  Maade  svækkes  ved  Forandringen.  For  de  In- 
differente og  Vantro  er  Kristendommens  Lære  beller  ikke 
nu  nogen  Livsmagt;  de  nøjes  med  „den  ubevidste  Kristen- 
doms" Lidfly delse.  Men  iøvrigt  er  det  øjensynligt,  at  de 
ville  have  samme  Adgang  til  at  paavirkes  af  Livsmagten, 
ogsaa  naar  Folkekirken  blev  ophævet,  da  de  ville  være 
omgivne  af  kristne  Præster  og  Menigheder  paa  alle  Sider 
ganske  som  nu.  At  Kristendommen  nu  er  officiel,  kan 
dog  vel  næppe  gøre  dens  Evne  til  at  være  en  levende- 
gørende Livsmagt  mere  intensiv  for  denne  EQasse  af 
Befolkningen. 

Men  der  er  ét  Sted,  hvor  den  dogmatiske  Kristendom 
ogsaa  i  det  moderne  Samfund  er  en  virkelig  Livsmagt, 
og  det  for  hele  Folkets  Masse  og  i  en  anderledes  skæbne- 
svanger Betydning  end  hvor  Talen  er  om  de  enkelte 
Troende.  Det  er  i  Almueskolerne.  Vi  komme  her  til 
Kærnen  af  „Dagbladet"s  Lidvending.  Skal  Ytringen  om 
Kristendommen  som  Livsmagt  have  Noget  at  betyde, 
maa  det  være  paa  Skolernes  Omraade,  thi  dette  er  det 
eneste  Punkt,  hvor  Adskillelsen  af  Kirke  og  Stat  virkeKg 
vil  berøre  den  kristne  Kirkes  Virksomhed  og  gøre  Af- 
bræk i  dens  Betydning  som  Livsmagt.    For  ret  at  for- 

staa,  hvad  Talen  her  er  om,  vil  det  være  rigtigere  at 
opgive  det  højtidelige  Sprog  „Betydning  som  Livsmagt" 
og  udtrykke  sig  paa  simpelt,  ligefremt  Dansk.  Spørgs- 
maalet  bliver  da  dette :  Er  det  sundt  og  godt  for  et  Folk, 
at  den  ene  Slægt  efter  den  anden  fra  Barnsben  af 
saagodtsom  udelukkende  uddannes  ved  Hjælp  af  en  positiv 
Keligions  Læresætninger,  som  staa  i  best<>mt  Modstrid 
med  Alt,  hvad  Børnene  ellers  lære  i  Skolen  og  med  hvad 
de  lære  senere  i  Livet,  og  som  enhver  „fremmeligere 
Aand"  snarest  mulig  maa  arbejde  sig  ud  af  for  at 
blive  til  et  helt  og  sandt  Menneske?  Er  der  sund  Sans 
og  Mening  i,  at  Størsteparten  af  Folket,  for  hvem  den 
officielle  Kirkes  Dogmer  ingen  virkelig  Betydning  have, 
finder  sig  i,  at  deres  Børns  væsenligste  aandelige  Føde 
bestaar  netop  i  disse  Dogmer?  Nej  og  atter  Nej!  Tænk 
ret  over,  hvor  forfærdeligt  et  Aag  den  officielle  Kirke 
gennem  den  officielle  Religionsundervisning  lægger  over 
Hovedmassen  af  Folket  1  Tænk  paa,  hvormegen  virkelig 
Kundskab  der  kunde  erhverves  i  den  Tid,  som  nu  i  Almue- 
skolerne anvendes  til  en  gold  og  aandløs  Lidbanken  af 
Katekismus  og  Lærebog!  Husk  paa,  at  en  fremmelig 
Dreng  kan  i  en  lærd  Skole  undertiden  tage  Artium  i  sit 
sekstende  Aar,  og  sammenlign  hermed,  hvad  en  Dreng 
bringes  til  at  lære  i  en  Almueskole  til  sit  fjortende  Aar  I 
Hvad  er  Grunden  til  den  uhyre  Forskel,  der  vitterligt  er 
mellem  den  aandelige  Modenhed  hos  en  Elev  i  en  lærd 
Skole  og  en  jævnaldrende  Elev  i  en  Almueskole?  Væsen- 
ligt den,  at  hos  den  første  anvendes  Tiden  paa  en  for- 
holdsvis foi*nuftig  Maade,  hos  den  sidste  saagodtsom 
udelukkende  til  Religionsundervisning.  Det  har  naturUgvis 
meget  at  sige,  at  Almueskolen  har  for  faa  Lærere,  saa 
at  disse  ikke  tilstrækkeligt  kunne  beskæftige  sig  med  de 
enkelte  Børn,  men  det  er  Uligheder,  som  kunne  rettes 
og  som  snarest  mulig  bør  rettes ;  Hovedsagen  er  og  bUver 
dog,  at  gøre  Almueskolerne  fra  en  blot  og  bar  Konfirmand- 
forberedelse til  virkelige  Skoler  for  Livet. 


207 

Og  ved  alt  dette  maa  man  bestandig  huske  påa,  at 
Fordringen  om  Ophævelsen  af  Folkekirken  ikke  i  Qæmeste 
Maade  er  noget  Angreb  paa  selve  Kristendonmien.  Dette 
maa  atter  og  atter  fremhæves,  fordi  Sagens  Modstandere 
saa  gæme  ville  give  det  Udseende  deraf.  Enhver  kristelig 
Familie  her  i  Landet  vil  vedblivende  kunne  lade  sine 
Børn  undervise  saa  meget  den  har  Lyst  i  den  kriste- 
lige Lære.  Man  kan  ikke  engang  tvivle  om,  at  den 
kristelige  Undervisning  vil  faa  langt  større  Værdi  for 
Børnene,  naar  den  bibringes  gennem  Præsten  og  først 
begynder  i  en  senere  Alder;  Børnene  ville  da  gennem 
den  forbedrede  Skoleundervisning  have  naaet  isaa  megen 
aandelig  Modenhed,  at  det  dog  ikke  bhver  rent  mekanisk, 
som  Trylleformularer,  at  de  lære  at  fremplapre  de  kriste- 
lige Dogmer. 

Saaledes  forholder  det  sig  altsaa,  naar  man  ret  ser 
til,  med  „Kristendommens  Betydning  som  Livsmagt^^  Naar 
Alt  kommer  til  Alt,  tror  jeg  derfor,  at  det  nærmest  er 
„Dagbladet",  som  ikke  har  nogen  rigtig  Forestilling  om 
demie  Livsmagts  Betydning.  Eller  vilde  dets  Redaktør 
maaske  selv  være  glad  ved  at  se  sine  Børns  væsenligste 
aandelige  Føde  være  Bibelhistorie  og  Katekismus?  Og  hvis 
han  ikke  vilde  det,  hvorfor  da  lægge  en  saa  stor  Betyd- 
ning i  denne  Livsmagt,  naar  Talen  er  om  andre  Folks,  om 
Bøndernes  og  Almuens  Børn?  Jeg  véd  vel,  at  der  gives 
Mange,  som  for  deres  eget  Vedkommende  ingen  Respekt 
have  for  Religionen,  men  som  holde  fast  paa  den,  navnlig 
paa  dens  officielle  Form,  fordi  de  anse  den  for  et  nyttigt 
Middel  til  at  forhindre  demokratiske  Anskuelser  fra  at 
udbrede  sig  blandt  Folket.  Dette  Parti  forbeholder  sig 
selv  det  fremmeligere  Standpunkt,  at  arbejde  sig  ud  af 
den  positive  Religions  Dogmer,  medens  de  af  alle  Kræfter 
holde  paa  den  Tingenes  Tilstand,  som  tvinger  Hoved- 
massen af  Folket  til  at  give  Afkald  paa  en  frugtbar 
elementær  Undervisning  i  den  bedste  Tid  af  deres  Lære- 
aar.     Men  jeg   antager   ikke,    at  „Dagbladet ^^    og   det 

Publikum,  det  repræsenterer,  for  Alvor  vil  slutte  sig  til 
dette  Parti.  Jeg  kan  ikke  tro  andet,  end  at  dets  fremme- 
ligere Standpunkt  ogsaa  vil  have  ført  det  til  en  saadan 
Humanitet,  at  det  vil  støtte  ethvert  Forsøg  paa  at  gøre 
hele  Folkets  Masse  saavidt  mulig  delagtig  i  Dannelsens 
Goder,  og  det  første  uundgaaelige  Skridt  hertil  er  at 
ophæve  Folkekirken. 

I  ethvert  Tilfælde  vil  Folkets  Flertal,  Bondestanden, 
ved  Siden  af  hvilken  de  andre  Samfundsklasser  ere  for- 
svindende Smaahobe,  næppe  kunne  være  i  Tvivl  om  Sagen, 
naar  det  først  faar  besindet  sig  paa  den.  Bondestanden 
vil  se,  at  Spørgsmaalet  om  Ophævelsen  af  Folkekirken 
hænger  nøje  sammen  med  hele  den  berettigede  Fordring 
om  en  tidssvarende  Undervisning  i  Landsbyskolerne;  den 
vil  faa  Øjnene  op  for,  at  Valget  mellem  at  beholde  en 
officiel  Kirke  eller  at  afskaffe  den  fra  denne  Side  set  er 
ensbetydende  med  Valget  mellem  Fremskridt  og  Stille- 
staaen.  Uden  Ophævelse  af  Folkekirken  kan  der  ikke 
iværksættes  nogen  grundig  Forbedring  af  Landets  Skole- 
væsen, og  uden  en  grundig  Forbedring  af  dette  vil  den 
Emancipation  af  Bondestanden,  som  der  saa  længe  bar 
været  arbejdet  paa,  aldrig  blive  til  en  levende  Virkelighed. 
Thi  et  Folks  Fremgang  er  betinget  af  dets  Delagtiggørelse 
i  den  almindelige  menneskelige,  levende  og  frugtbar- 
gørende Dannelse  og  ikke  af  den  Færdighed,  hvormed 
det  kan  fremsige  de  gennem  Aarhundreder  ubevægelige 
og  stillestaaende  religiøse  Dogmer. 

Hvad  nu  de  egenlig  kirkelige  Organer  og  overhovedet 
den  religiøse  Del  af  Pressen  angaar,  da  er  det  aabenbart, 
at  den  har  manglet  enten  Evne  eller  Vilje  tU  at  sætte 
sig  md  i  Tankegangen  i  min  Bog.  Udtalelserne  fra  denne 
Side  have  gennemgaaende  stillet  sig  i  Opposition  til  en 
tidssvarende  Løsning  af  Spørgsmaalet  om  Kirke  og  Stat. 
Der  indrømmes  vel,  at  der  er  Mangler  ved  den  nuværende 
Ordning,    men   om   nogen   rationel   Adskillelse    af  det 

Kirkelige  og  det  Borgerlige  vil  man  ikke  høre  tale. 
Uenigheden  er  altsaa  straks  iøjnefaldende  som  principiel, 
og  der  er  ikke  videre  derved  at  gøre.  Hvad  der  er 
fremført  som  tilsyneladende  grundede  Indvendinger  mod 
Fremskridtspartiets  Fordringer,  har  efter  min  Formening 
allerede  paa  Forhaand  fandet  sin  Besvarelse  i  mit  Skrift, 
og  det  vil  derfor  være  ørkesløst  Arbejde  her  at  genoptage 
det.  Der  er  vel  fremkommen  Indvendinger,  som  jeg  ikke 
har  besvaret,  men  Grunden  har  da  været  den,  at  Mulig- 
heden af,  at  saadanne  Indvendinger  for  Alvor  kunde 
komme  til  Orde,  ikke  et  Øjeblik  var  falden  mig  ind. 
Hertil  regner  jeg  f.  Eks.  en  Udtalelse  af  en  Landsbypræst 
(Dagstelegrafen,  2den  November  1874)  om  Religions- 
undervisningens Overdragelse  til  Præsterne,  hvilket  jo 
vilde  være  en  nødvendig  Følge  af  dens  Borttagelse  fra 
Skolerne,  at  sige  naar  den  overhovedet  skulde  fortsættes. 
Den  stakkels  Mand  er  bleven  saa  angst  ved  den  Tanke 
at  skulle  bebyrdes  med  to  Timers  ugentlig  Undervisning 
i  Religion,  at  han  i  sin  Kvide  har  opsat  et  meget  langt 
og  meget  indviklet  Regnestykke,  hvis  Facit  er,  at  Præ- 
sterne paa  ingen  Maade  kunne  paatage  sig  en  saa  tryk- 
kende Byrde,  thi  Forberedelsen  til  deres  Prædiken  om 
Søndagen  i  Forbindelse  med  deres  Konfirmander  og 
Sygebesøg  optager  al  deres  Tid.  Jeg  har  været  saa 
naiv  at  gaa  ud  fra,  at  Præsterne  vilde  betragte  det  som 
en  absolut  Vinding  at  faa  Religionsundervisningen  lagt  i 
deres  Hænder,  da  det  er  deres  naturlige  Virkekreds. 
Jeg  har  tænkt  paa,  at  der  paa  Reformatorernes  Tid  om 
Søndagen  blev  holdt  elleve  og  paa  hver  Dag  i  Ugen  to 
Gudstjenester,  ved  hvilke  der  altid  blev  prædiket,  at 
Præsternes  Tid  ved  Siden  deraf  optoges  af  Ungdommens 
kateketiske  Undervisning  og  af  Fattigplejen,  og  at  de 
dog  alligevel  havde  Lejlighed  til  at  holde  ugentlige  Kon- 
venter for  ved  gensidig  Hjælp  at  bevare  Renheden  og 
Enheden  af  Læren.  Men  jeg  burde  naturligvis  have 
husket  paa,  at  der  er  en  himmelvid  Forskel  paa  den 

begejstrede  Reformationstid  og  paa  den  moderne  ens- 
formige „statskirkeKge  Idyl",  og  jeg  burde  ikke  have 
glemt,  at  Landsbypræsterne  nutildags  have  langt  vigtigere 
Forretninger  for  i  deres  ugentlige  Konventer  end  at  be- 
vare Troens  Renhed. 

En  enkelt  Sætning,  der  lejlighedsvis  er  fremkommen 
fra  denne  Side,  maa  jeg  dog  belyse  lidt  nærmere,  fordi 
den,  hvis  den  blev  staaende  uimodsagt,  let  kunde  føre 
Diskussionen  ind  paa  et  urigtigt  Spor. 

Dette  gælder  saaledes  om  den  Betragtning,  hvorfra 
„Fædrelandet"  i  sin  Anmeldelse  (25de  September  1874) 
gaar  ud.  Der  udtales  heri,  at  de,  der  ikke  slutte  sig  til 
nogen  positiv  Religion,  mangle  moralsk  Mod  til  ai  ved- 
hende  sig  dette;  Folkekirken  generer  og  ærgrer  dem, 
derfor  ville  de  have  den  bort,  men  Ophævelsen  af  Folke- 
kirken vil  dog  ikke  hjælpe  dem  noget,  da  de  verdsligt 
Hensyn,  af  hvilke  de  ikke  aahent  tør  fornægte  Kristen- 
dommen, omtrent  vilde  forblive  bestaaende  uforandrede. 

Hvis  jeg  i  en  rettroende  italiensk  Landsby  møder 
en  af  de  bekendte  katolske  Processioner,  der  i  Spidsen 
bærer  en  Afgud,  til  hvis  Ære  Folket  synger  Psalmer  og 
knæler  med  blottede  Hoveder,  saa  tager  jeg  ogsaa  min 
Hat  af,  og  om  det  er  nødvendigt  knæler  jeg  med.  Det 
vilde  jo  nemlig  under  disse  Omstændigheder  være  ganske 
urimeligt  at  protestere  mod  den  barnagtige  Overtro,  og 
det  vilde  være  et  højst  uheldigt  og  ufornuftigt  Valg  af 
Tid  og  Sted  til  at  optræde  som  Oplysningens  Forkæmper, 
da  man  selvfølgelig  ikke  vilde  opnaa  andet  end  at  blive 
overdænget  med  Smuds  af  den  uvidende  Folkehob.  Herom 
vil  man  formentlig  let  blive  enig.  Men  ret  beset  er  det 
dog  ganske  samme  Art  af  verdslige  Hensyn,  som  „Fædre- 
landet" bebrejder  dem,  der  arbejde  for  Fremskridt  paa 
Aandens  Gebet,  at  de  ikke  have  moralsk  Mod  til  at  sætte 
sig  ud  over.  Er  der  nemlig  nogen  væsenlig  Forskel  paa 
den  protestantiske  og  den  katolske  Kirkes  Ceremonier? 
Og  er  der  ikke  det,   saa  er  Situationen  jo  ganske  den 

samme,  enten  man  møder  Ceremonierne  her  i  Landet  eller 
i  Italien.  Man  bliver  sandelig  ligesaa  ublidt  behandlet 
her  i  Landet  af  den  almindelige  Opinion,  naar  man  ikke 
underkaster  sig  de  middelalderlige  Ceremonier,  som 
Folkekirken  endnu  har  Magt  til  at  paatvinge  det  borger- 
lige Liv,  og  det  vilde  derfor  være  højst  ufornuftigt  og 
en  yderst  forkert  Anvendelse  af  moralsk  Mod ,  om  man 
vilde  begynde  at  reformere  Samfundet  ved  at  sætte  sig 
nd  over  de  nævnte  Ceremonier.  Man  vilde  kun  skaffe 
sig  selv  Ulemper,  og,  hvad  der  er  Hovedsagen,  man  vilde 
afskære  sig  Udsigten  til  at  virke  for  den  Sag,  som  man 
troede  at  tjene.  Disse  intetsigende  Former  lønner  det 
sig  slet  ikke  Umagen  at  gøre  sig  til  Martyr  for,  da  det 
sociale  Uvæsen,  hvorfra  de  have  deres  Udspring,  ikke  i 
mindste  Maade  anfægtes  af  et  sligt  Martyrium.  Nej, 
Opgaven  er  at  angribe  selve  dette  Uvæsen  i  dets  egne 
Forskansninger,  belyse  dets  Forkertheder  i  Tale  og 
Skrift  og  henvende  sig  om  Hjælp  til  hele  den  oplyste 
Del  af  Nationen ,  til  Folkets  Førere  og  Repræsentanter. 
Hertil  behøves  der  virkelig  moralsk  Mod,  og  her  er  det 
paa  sin  Plads  at  vise  det,  og  hvis  det  virkelig  skortede 
herpaa,  saa  kunde  „Fædrelandet" s  Bebrejdelser  være 
rigtigt  anvendte,  men  nu  ramme  de  i  Luften. 

Hele  dette  Spørgsmaal  har  imidlertid  en  anden  og 
en  ulige  vigtigere  Side.  „Fædrelandet"  og  dets  Menings- 
fæller forudsætte  ganske  roligt,  at  Folkekirken  kun  er 
et  religiøst  Samfund,  og  give  fra  dette  Standpunkt  det 
Telvillige  Raad  til  de  Ikke-Troende,  at  de  kunne  gaa  ud, 
naar  de  ikke  føle  sig  hjemme  der.  Dette  er  en  Mis- 
kendelse af  StHKngen.  Folkekirken  er  væsentlig  nutildags 
en  lorgerlig  Institution,  der  benyttes  af  Staten  som  Skema 
for  dens  statistiske  Notitser.  Det  er  i  social  Henseende 
et  Gode  at  være  Medlem  af  Folkekirken;  helt  at  staa 
udenfor  det  Religiøse,  borgerlig  talt,  anses  ialfald  endnu 
af  Samfundsmeningen  for  uhæderligt.  Hvorfor  skulde  nu 
vi,  som  ønske  at  befri  det  borgerlige  Samfund  for  Stats- 

kirken,  denne  Bastard  af  Religiøsitet  og  Verdsliglied,  som 
Fortidens  suveræne  Kongemagt  for  at  fremme  sin  egen 
og  Adelens  verdslige  Fordel  egenmægtigt  satte  paa  den 
luneste  Plads  i  det  danske  Folks  Rede,  og  hvis  Sprog 
og  Tænkemaade  gennem  trehundrede  Aar  i  Skolerne  er 
bleven  paatvungen  Folkets  Børn,  saa  at  de  nu  anse  dem 
for  deres  egne,  hvorfor  skulde  vi  give  Afkald  paa  den 
borgerlige  Ret,  vi  have  som  Medlemmer  af  den  borgerlige 
Folkekirke,  og  saaledes  overlade  Modstanderne  Marken? 
Tværtimod,  vi  ville  netop  stille  os  fast  paa  den  borgerlige 
Retsgrund,  Kirken  har  usurperet,  og  langtfra  at  finde  os 
i  at  blive  skubbede  ud  af  Reden  af  den  ubudne  Gæst, 
ville  vi  kæmpe  til  det  Yderste  for  at  genindsætte  det 
borgerlige  Samfund  i  dets  oprindelige,  naturlige  Rettig- 
heder og  give  det  Plads  til  at  røre  sig  og  til  at  udvikle 
sig  frit  i  Skolen  og  i  Livet.  Saaledes  er  Situationen,  og 
det  er  derfor  en  Misforstaaelse  af  „Fædrelandet"  at  ville 
have  os  ud,  da  det  netop  er  vor  Mening  at  ville  blive 
inde,  inde  i  det  borgerlige  Samfund,  hvor  vi  føle  os 
hjemme,  og  da  det  tværtimod  er  vor  Mening  at  ville  have 
vor  Modstander  ud.  De  Læsere,  som  erindre-  sig  „Bleak 
House",  ville  kunne  orientere  sig  i  Situationen  ved  at 
genkalde  sig  den  Scene,  hvor  Mr.  Guppy  ledsaget  af  sin 
Moder  tredje  Gang  kommer  og  frier  til  Esther,  og  hvor 
Mrs.  Guppy,  da  Mr.  Jarndyce  paa  Esthers  Vegne  giver 
et  rent  Afslag,  indigneret  vil  have  Mr.  Jarndyce  ud  af 
hans  egen  Stue.  „Why,  get  along  with  you,"  siger  hun 
til  ham,  „what  do  you  mean?  Ain't  my  son  good  enongh 
for  you?  You  ought  to  be  ashamed  of  yourself.  Get 
out  with  you!"  „My  good  lady,"  svarer  Mr.  Jarndyce, 
„It  is  hardly  reasonable  to  ask  me  to  get  out  of  my  own 
room,"  og  denne  velmotiverede  Protest  kunne  vi  ganske 
gøre  til  vor  egen. 

Sluttelig  kun  et  Par  Ord  om  Gejstlighedens  ForhdU 
til  hele  denne  Sag.    Saavidt  mig  bekendt  har  ikke  en 

eneste  af  Danmarks  tusinde  Præster,  ialfald  ikke  nogen 
navngiven,  fdndet  sig  opfordret  til  at  ytre  sig  desangaaende. 
Er  det  fordi  Spørgsmaalet  om  Folkekirkens  Ophævelse 
er  dem  for  ringe,  eller  fordi  det  er  dem  for  stort  og 
vanskeligt  at  klare,  fordi  den  hele  Diskussion  er  dem 
ubehagelig?  Det  sidste  er  det  rimeligste,  baade  fordi 
det  er  et  almindeligt  Earaktermærke  hos  Nutidens  S[ristne 
at  ignorere  hvad  der  er  dem  religiøst  ubehageligt,  dels 
fordi  Gejstligheden  aldrig  har  yndet,  at  Kirkens  Anlig- 
gender bleve  behandlede  [populært,  saa  Alverden  kunde 
fatte,  hvad  Talen  var  om;  de  have  altid  helst  set  kirke- 
lige Spørgsmaal  drøftede  i  det  filosofiske  tekniske  Sprog, 
som  i  ethvert  Tilfælde  er  uforstaaeligt  udenfor  de  teo- 
logiske Lærdes  Kreds.  Denne  Gejstlighedens  Tavshed  er 
ikke  noget  Nyt,  men  har  vist  sig  ved  mange  Lejligheder 
tidligere.  Jeg  skal  blot  her  minde  om,  at  Biskop  Mar- 
tensen som  teologisk  Professor  fandt  Anledning  til  at 
bebrejde  Gejstligheden  dens  Tilbageholdenhed  overfor 
Datidens  dels  religiøse  dels  fritænkeriske  Bevægelser 
(Heiberg,  Litelligensblade,  1843,  Nr.  3).  Den  lærde  For- 
fatter udtaler  dengang  udtrykkeligt,  at  hvis  „Eeligionen 
i  Sandhed  skal  være  den  Magt,  i  hvilken  alle  Tidens 
Dannelsesmomenter  finde  deres  Middelpunkt,  i  hvilken 
ikke  blot  Følelsen,  men  ogsaa  den  søgende  Refleksion 
finder  Hvile  —  og  Religionen  maa  jo  kunne  være  Alt 
for  Alle  — :  saa  maa  ogsaa  den  kirkelige  Litelligens  kunne 
magte  Tidsalderens  Filosofi."  Maaske  Gejstligheden  har 
erindret  sig  denne  Udtalelse  og  derfor  har  holdt  sig  til- 
bage for  ikke  at  foregribe,  hvad  Kirkens  Primas  havde 
at  sige?  Men  hvorfor  har  denne  da  ikke  benyttet  den 
gode  Lejlighed,  der  nu  frembød  sig?  Skulde  det  være^ 
fordi  Tidsalderens  Filosofi  er  bleven  for  praktisk  til  at 
den  kirkelige  Litelligens  mere  kan  magte  den,  eller  er 
det  fordi  Forudsætningerne  have  forandret  sig,  saa  at 
Religionen  ikke  mere  i  Sandhed  er  den  Magt,  i  hvilken 
alle  Tidens  Dannelsesmomenter  finde  deres  Midtpunkt? 

Hvorom  Alting  er,  saa  burde  Kirkens  Intelligens  for  sin 
egen  Skyld  bryde  denne  ominøse  Tavshed,  thi  ellers  vil 
Folkets  Intelligens,  naar  det  faar  betænkt  sig  lidt  paa 
Sagen,  drøfte  denne  paa  egen  Haand  uden  at  tage  Hensyn 
til  Kirkens  tause  Protest  Er  den  folkelige  Intelligens 
end  ikke  synderlig  dreven  i  videnskabelige  Spørgsmaal. 
saa  megen  praktisk  Filosofi  vil  den  dog  snart  erhverve 
sig,  at  den  vil  se,  hvor  nødvendig  en  fuldstændig  og 
ærlig  ment  Gennemførelse  af  Kirkens  Adskiflelse  fra 
Staten  er  for  Landet.  Uden  denne  Adskillelse  vil  Tiden 
forfejle  sin  Opgave,  thi  Adskillelsen  er  et  af  de  Skidt, 
som  det  nittende  Aarhundredes  civiliserede  Samfund  nød- 
vendig maa  foretage  for  at  komme  paa  den  rette  Vej  iS 
det,  som  Menneskeheden  maa  stræbe  hen  til:  en  sund  o^ 
-sand  Frihed  og  Lighed. 

Victor  Norfelt 


♦ 


En  mærkelig  Historie. 


Den  gamle  Hr.  Top  —  i  en  snævrere  Ereds  ogsaa 
kaldet  Søren  Top  —  havde  saalænge  jeg  kunde  huske 
bestandig  set  ens  ud.  Han  levede  meget  ensomt,  gik 
sjældent  ud  i  Besøg,  skiftede  meget  sjældent  Dragt  og 
smilede  altid  paa  en  egen  halv  sørgmodig,  halv  hemmelig- 
hedsfuld Maade,  naar  Nogen,  det  være  sig  for  Spøg  eller 
i  Alvor,  foreslog  ham  at  gifte  sig.  Jeg  maa  bemærke, 
at  Prædikatet  „den  gamle"  ikke  absolut  tydede  hen  paa 
en  saa  høj  Alder  (han  kunde  vel  være  omkring  de  Fyrre), 
at  han  af  den  Grund  ikke  skulde  kunne  tænke  paa  en 
Forandring  i  sin  Levevis.  „Jeg  gifter  mig  aldrig,"  sagde 
han  selv,  idet  han  efter  Sædvane  gned  sin  nederste 
Frakkeknap  af  med  sit  Ærme;  „ikke  fordi  jeg  ikke  er 
ung  nok  til  at  løbe  en  saadan  Eisiko,  men  fordi  —  naa 
ja,  det  kan  nu  være  det  samme.  Jeg  gør  det  ikke. 
Basta!" 

Det  var  hans  stadige  Svar  paa  alle  mulige  Spørgs- 
maal  og  Forslag  i  denne  Retning,  og  hans  ligesom  et 
svært  Projektil  udslyngede  „Basta!"  var  saa  affejende, 
at  det  nedslog  enhver  yderligere  Spørgelyst  og  stand- 
sede enhver  i  Opmarche  værende  Diskussion  paa  dette 
Omraade. 

En  Gang  om  Aaret  tog  han  en  blaa  Livkjole  med 
blanke  Knapper  ud  af  et  gammelt  Egetræsskab  med  For- 
siringer i  Træværk   og  Messing.     En   Gang   om  Aaret 

anlagde  han  et  sort  Tørklæde  af  svært  kinesisk  Silketøj 
omkring  sin  Hals.  Han  kreppede  da  ved  samme  Lejlighed 
det  brune,  Kdt  graasprængte  Haar  op  i  en  Hanekam 
over  den  alvorlige  Pande,  greb  en  tynd,  mørk  Fiskebens- 
stok  med  Sølvknap,  og  „stutzerede",  som  han  selv  kaldte 
det,  afsted  til  den  Familie,  hvor  jeg  i  Dagens  Anledning 
plejede  at  træffe  sammen  med  ham,  og  hvor  han  da, 
naar  Værtens  og  Fg^dselsdagsbarnets  Skaal  var  bleven 
udbragt,  regelmæssig  plejede  at  udbede  sig  Ordet,  og 
derpaa  i  en  Tale,  der  var  ligesaa  forsiret  med  Snørkler 
som  hans  gamle  Egetræsskab,  lovpriste  Husfruens  Dyder 
og  Fuldkommenheder  i  rigeste  Maal. 

Naar  dette  var  skét^  og  naar  vi  unge  Mennesker 
efter  god  gammel  Skik  havde  raabt  ni  Gange  Hurra, 
henfaldt  Hr.  Top  i  blide  Melankolier,  som  han  da  ifølge 
vore  indtrængende  Opfordringer  søgte  at  jage  paa  Flugt 
ved  en  hyppig  og  varm  Henvendelse  til  Flasken  eller 
Flaskerne  foran  sig. 

Hans  Sindsstemning  ved  Slutningen  af  Maaltidet  var 
da  regelmæssig  hvad  man  kunde  kalde  „erheitert",  og 
særlig  ved  det  Maaltid,  hvortil  jeg  her  sigter,  vare  hans 
Øjne  glansfulde,  og  hans  lange,  regelmæssige  Næse  var 
langs  ned  ad  Kammen  bedækket  med  en  let  Earmintone; 
og  begge  disse  Ting  i  Forening  gjorde,  at  den  „gamle" 
Søren  Top  saa'  yngre  og  mere  vindende  ud  end  til 
Dagligbrug. 

Vi  rejste  os  fra  Bordet,  og  vi  Mandfolk  trak  os 
derpaa  ind  i  Husherrens  Kabinet,  der  paa  denne  Dag 
var  omdannet  til  en  hyggelig  Rygekoupé. 

Det  var  ud  paa  Eftersommeren,  og  det  indtrædende 
Tusmørke  begyndte  at  virke  dominerende  herinde  i  det 
mindre  Værelse.  Den  sejrrige  Majoritet,  som  havde  for- 
hindret Anbringelsen  af  de  vinterlige  Lysestager  paa 
Bordet  i  Spisesalen,  hævede  nu  ogsaa  her,  og  med  sajnme 
Held,  sin  Stenmie  imod  Indførelsen  af  Lys  i  Rygeværelset. 
Det  var  jo  tidsnok  at  tænde  Lys,  naar  Spillebordene 

bleve  satte  frem;  Cigarerne  kunde  jo  teendes  med  Svovl- 
stikker; der  var  jo  Dagslys  nok  til  at  man  kunde  se 
£øgen  og  skælne  mellem  hverandres  Ben.  Og  saaledes 
blev  det  da.  Og  saa  sad  vi  rygende  og  passiarende  i 
det  halvmørke  Værelse,  medens  Kaffen  og  Likøren  blev 
budt  om;  og  den,  der  passiarede  mest,  og  clen,  der  lod 
sig  Likøren  bedst  smage,  og  den,  der  i  det  Hele  taget 
var  mest  oprømt,  var  Hr.  Top. 

Der  blev  talt  løst  og  fast,  og  der  blev  da  ogsaa  talt 
om  Forlovelser,  som  vare. indtrufne  i  Familien  i  det  for- 
løbne Aar.  Herved  fik  da  mangen  ung  Dame  baade  læst 
og  paaskrevet,  og  der  faldt  Udtryk  som  „en  rigtig  sød 
ung  Pige,  men  en  rædsom  Gaas"  etc.  etc. 

Ledet  af  en  vis  konservativ  chevaleresk  Følelse, 
protesterede  Hr.  Top  imod  den  Vending,  som  Samtalen 
havde  taget  overfor  det  smukke  Køn. 

„Aa  Passiar,  gamle  Søren!"  faldt  Værten  ham  i 
Talen.  „Vi  kende  Dig  nok.  Gavstrik.  Du  er  selv  en 
stor  Kritiker  overfor  Damerne;  ellers  var  der  nok  en 
eller  anden,  som  var  løbet  af  med  Dig.  Men  nu  skal 
Du  Piaedød  fortælle  os  Noget  fra  din  Ungdom.  Vi  vil 
vide,  hvorfor  Du  ikke  er  bleven  smeddet  i  Hymens  Lænker. 
1  Amors  Garn  har  Du  da  sikkerlig  været." 

Hr.  Top  vred  sig  som  en  Orm;  men,  hvadenten  det 
nu  skyldtes  Vinflaskerne  paa  Bordet  eller  Likørflasken 
paa  Kaffebakken,  eller  det  maaske  havde  andre  pludse- 
lige, ubestemmelige  Grunde  —  saameget  er  da  vist,  at 
han  omsider  gav  efter  for  Selskabets  forenede  Anmod- 
ninger, og  lovede  at  fortælle  os  Noget. 

„Mine  Tilhørere,"  sagde  han  paa  en  egen  højtidelig 
Maade,  ligesom  om  han  lavede  sig  til  et  videnskabeligt 
Foredrag.  „Mine  Tilhørere!  Jeg  skal  fortælle  Dem 
noget  meget  Mærkeligt.  Men  saa  maa  De  love  mig  først 
og  fremmest  ikke  at  afbryde  mig  med  disse  skeptiske 
Bemærkninger,  som  nu  desværre  er  bleven  Tiden  ejen- 
dommelig,  hvergang  den  hører  Noget,   som  den  tørre 

Forstand  ikke  straks  kan  begribe  eller  godkende.  Og 
dernæst  —  ja  dernæst  maa  jeg  bede  Dem  om  at  laase 
Døren  af.  Thi  jeg  vil  nødig  have  Damer  herind,  medens 
jeg  fortæller." 

„Er  det  saa  slemt,  Søren?"  spurgte  Værten,  og  ea 
almindelig  Munterhed  paafolgte. 

„Du  tager  fejl,"  lød  Hr.  Tops  fuldkommen  rolige 
Stemme.  „Jeg  tager  ikke  Ting  i  min  Mund,  som  jeg 
ikke  med  god  Samvittighed  kunde  lade  en  hvilkensomhelst 
Dame  høre  paa.  Men  —  jeg  har  andre  Grunde,  hvorfor 
jeg  ikke  gæme  vil  have  Damerne  til  at  overvære  min 
Fortælling.  Den  kvindelige  Natur  er  nu  engang  barn- 
agtig, og  Børn  har  ikke  godt  af  at  høre  Spøgelse- 
historier." 

Det  var  med  Nød  og  Næppe  at  vi  formaaede  at  holde 
den  Latter  tilbage,  som  næsten  truede  med  at  kvæle  os. 

„Er  det  da  en  Spøgelsehistorie,  Søren?"  spurgte 
Værten  drillende. 

„ICald  det  for  hvad  I  vil,"  svarede  Hr.  Top  med 
uforstyrret  Ro.  „For  mig  har  dette  Spøgeri  havt  sin 
VirkeHghed." 

Og  saa  fortalte  han: 

„De  véd  maaske,  mine  Herrer,  at  jeg  tidlig  kom  ind 
i  den  Embedsvirksomhed,  som  jeg  endnu,  ganske  vist  i 
en  noget  højere  Charge  end  dengang,  nyder  den  Gunst 
at  beklæde.  Jeg  havde  endnu  ikke  naaet  mit  trediyte 
Aar,  og  jeg  arbejdede  allerede  dengang  i  en  ikke  ganske 
lidet  betroet  Stilling,  som  fordrede  hele  min  Paapassenhed 
og  Anspændelsen  af  alle  mine  Evner  og  hele  min  Flid. 

Jeg  levede  dengang  omtrent  som  jeg  lever  nu. 
Udenfor  mine  Forretninger  kom  jeg  kun  meget  lidt  i 
Berøring  med  Omverdenen.  Naar  mit  Arbejde  i  Departe- 
mentskontoret  var  endt,  og  naar  jeg  havde  spist  min 
Middagsmad  ude  i  Byen,  gik  jeg  hjem  til  min  Bopæl  og 
arbejdede  da  som  oftest  med  Udenomsskriveri  til  sent 
paa  Aftenen. 

Det  var  saaledes  en  Aften  i  det  tidlige  Foraar  for 
en  13—14  Aar  tilbage.  Jeg  havde  spist  til  Middag  og 
havde  dernæst  taget  mig  en  lille  Motion  ud  gennem 
Frederiksberghave  og  Søndermarken,  for  at  se  det  Grønne 
komme  frem  hist  og  her,  hvor  Solen  havde  Magt.  Jeg 
erindrer,  at  Foraarsluften  havde  gjort  mig  noget  træt, 
^g  ^t  jeg  havde  tænkt,  som  man  jo  saa  ofte  gør  om 
Foraaret,  paa  at  komme  nd  og  rejse.  Ellers  véd  jeg 
ikke,  at  der  var  hændt  mig  Noget,  som  kunde  have  bragt 
mig  i  Affekt  paa  nogensomhelst  Maade.  Jeg  fandt  mit 
Værelse  maaske  lidt  snævert,  da  jeg  kom  l^em,  og  maaske 
fandt  jeg  Papirerne  paa  mit  Skrivebord  i  de  blaa  Koncept- 
omslag lidt  kedelige  at  se  paa;  men  Herregud,  hvem 
liar  ikke  fundet  det  samme  ^  naar  han  kom  hjem  fra  en 
Spadseretur ! 

Da  Tusmørket  begyndte  at  indfinde  sig,  tændte  jeg 
de  to  Lys  foran  mig  paa  Bordet,  og  jeg  arbejdede  nu 
til  Kl.  9,  da  min  Værtinde  kom  og  bragte  mig  min  The. 
Efter  mit  Aftensmaaltid,  som  jeg  kan  forsikre  Dem,  mine 
Herrer,  var  meget  frugalt,  satte  jeg  mig  atter  til  Skrive- 
bordet, og  der  blev  jeg  siddende  til  Klokken  omtrent  var 
elleve.  Jeg  blev  da  meget  søvnig,  og  efter  endnu  i 
nogen  Tid  at  have  stridt  imod,  rejste  jeg  mig,  slukkede 
det  ene  Lys  og  gav  mig  til  at  klæde  mig  af. 

Min  Seng  stod  henne  i  den  bageste  Krog  af  Værelset. 
Der  var  et  tyndt  Sengeomhæng,  som  hang  ned  fra  en 
Bing  i  Loftet,  saaledes  at  det  dækkede  over  Hovedenden 
og  Fodstykket  af  Sengen,  men  lod  den  midterste  Del  og 
derved  Udsigten  til  Stuen  fri.  Jeg  satte  mig  paa  Senge- 
kanten, og  da  jeg  var  afklædt,  skridtede  jeg  udover 
Gulvet,  pustede  Lyset  ud,  famlede  mig  tilbage  til  Sengen 
og  krøb  ned  i  den. 

Jeg  havde  som  sagt  fri  Udsigt  over  Værelset,  og 
jog  saa'  da  Lyset  staa  med  en  ulmende  Tande,  eller 
rettere  sagt,  jeg  saa'  kun  den  ulmende,  røde  Tande  der- 
ude i  Stuens  Mørke,  og  ærgrede  mig  over,  at  jeg  ikke 

havde  klemt  Fingrene  om  Tanden  for  at  forebygge  den 
ubehagelige  Lugt,  som  trængte  sig  hen  til  min  Næse. 
Jeg  vilde  just,  med  Blikket  maaske  lidt  arrigt  henvendt 
paa  den  rygende  Glød  der  foran  mig,  springe  ud  for  at 
fuldstændiggøre  Slukningen,  da  det  til  min  ubeskrivelige 
Forfærdelse  forekom  mig,  at  jeg  i  det  svage  Skær,  som 
den  ulmende  Tande  spredte  i  sin  umiddelbare  Nærhed, 
kunde  skælne  en  Række  hvide  Tænder  indesluttet  af  to 
Læber,  som  øjensynligt  pustede  paa  den  glødehde  Funke. 
Jeg  fik  dog  ikke  Tid  til  ret  at  gøre  mig  Hart,  hvad  jeg 
egenlig  tænkte  herv.éd,  da  Lyset  i  det  samme  flammede 
op  og  tændtes.  Ikke  saasnart  blev  der  lyst  i  Værelset, 
førend  min  Angst  var  forbi,  og  jeg  lo  ad  mig  selv  og 
min  Forfærdelse  over  Noget,  som  jeg  kunde  sige  mig 
selv  var  Nonsens.  Mine  Vinduer  vare  langtfra  tætte  nol 
til  at  kunne  holde  et  Vindpust  ude ;  Lyset  var  naturligvis 
bleven  tændt  paa  en  ganskle  naturlig  Maade  ved  Luft- 
trækket. Jeg  sprang  ud  af  Sengen  og  hen  til  Bordet 
pustede  Lyset  haardt  ud,  og  klemte  for  en.  Sikkerheds 
Skyld  mine  to  Fingre '  eftertrykkeligt  om  Tanden,  Saa 
gik  jeg  tilbage  igen  til  Sengen,  puttede  Benene  ind  imder 
Dynen,  og  sad  nogle  Sekunder  oprejst,  for  at  iagttage 
Virkningerne  af  mit  energiske  Skridt.  Der  var  fuld- 
stændig mørkt  ude  i  Stuen,  og  jeg  vilde  just  lade  mig 
falde  tilbage  paa  Puden  med  et  helnmeligt:  Gudskelov, 
da  en  lille,  lysende  Gnist  ligesom  nu  en  af  Deres  Cigarer, 
mine  Herrer,  brød  frem  af  Mørket,  og  straks  derpaa 
viste  hele  den  røde  ulmende  Tande  sig ,  og  bag  den  — 
Tænderne  og  Læberne  ligesom  før. 

Jeg  rejste  mig  op,  næsten  stiv  af  Rædsel.  Det  var 
umuligt  at  jeg  kunde  se  fejl.  Tænderne  skinnede  i  det 
rødlige  Skær,  og  Læberne  bevægede  sig,  pustede  og 
pustede;  jeg  syntes  endogsaa  at  jeg  kunde  høre  den 
blæsende  Lyd.  Med  et  Fortvivlelsens  Mod  greb  jeg  en 
Svovlstik  paa  Natbordet,  der  stod  oppe  ved  mit  Hoved- 
gærde,  og  rev  den  af.    Det  var  en  af  de  ægte  gamle 

Svovlstikker,  og  jeg  glemmer  ikke  den  Evighed,  det  varede, 
inden  dens  spruttende  og  rygende  Bestræbelser  frembragte 
det  forønskede  Lys  i  Stnen,  som  det  lod  til,  at  de  for- 
dømte Læber  derhenne  ikke  kunde  frembringe.  Jeg 
hævede  den  tændte  Svovlstik  ivejret  ligesom  Hero  sin 
Fakkel,  og  jeg  spejdede  ligesaa  ivrigt  som  hun  efter  det 
Legeme,  som  det  mørke  Dyb  gemte  for  mig.  Der  vår 
imidlertid  ikke  Spor  af  Noget  at  se  ude  i  Stuen.  Jeg 
styrtede  med  den  endnu  brændende  Svovlstik  ud  paa 
Gulvet  og  tændte  atter  Lyset.  Derpaa  bar  jeg  det  hen 
til  mit  Natbord,  krøb  atter  iseng,  og  laa  nu  og  stirrede 
paa  det  fatale  Lys,  indtil  jeg  mærkede,  at  mine  J2^ne 
ikke  længer  vilde  yde  mig  deres  Tjeneste.  Jeg  turde 
imidlertid  ikke  lægge  mig  til  at  sove  med  det  brændende 
Lys  saa  nær  ved  Sengen;  men  da  f6r  en  snild  Ide  gennem 
mit  Hoved.  Jeg  hentede  min  Hat  henne  i  Skabet, 
stillede  den  ved  Siden  af  Lyset,  krøb  atter  tilkøjs^  tog 
med  bankende  Hjærte  Mod  til  mig,  blæste  Lyset  ud  og 
satte  med  en  Taskenspillers  Behændighed  Hatten  lynsnart 
nedover  Lys  og  Lysestage. 

Saa  vendte  jeg  mig  med  et  dybt  Suk  om  imod 
Væggen  og  trak  Dynen  helt  op  over  Ørerne;  —  og  saa, 
mine  Herrer;  véd  De  hvad  saa?  —  saa  pikkede  En 
læmpeligt  ovenpaa  Dynen,  og  jeg  hørte  en  smuk,  klang- 
fuld, men  noget  bydende  Stemme  sige  disse  Ord:  „Kom; 
følg  med!" 

Jeg  bævede  af  Eædsel  lige  ind  til  mine  dybeste 
Hjærterødder.  Det  kunde  da  umidigt  være  en  Tyv;  han 
vilde  ikke  have  baaret  sig  saaledes  ad.  Men  hvem  kunde 
det  være,  som  stod  her  udenfor  min  Seng  og  kaldte  saa- 
ledes paa  mig?  Og  kunde  det  i  det  Hele  taget  være 
Nogen? 

Mine  Tanker  begyndte  at  forvildes,  og  mit  Hjærte 
blev  som  en  sydende,  ubevægelig  Klump  i  Brystet.  Da 
lød  Stemmen  atter,  men  mere  bydende  end  sidst,  og  jeg 
rejste  mig  som  en  Automat  og  hviskede:  „Hvem  er  det?" 

»Spørg  iite!**  lød  Stemmen,  og  som  det  forekom 
mig  i  den  modsatte  Ende  af  Stuen.     ,,Kom;  følg  med;"" 

Jeg  strakte  Haanden  skælvende  ud  for  at  finde 
Srovlstikkeme  paa  Natbordet;  men  i  min  Angst  stødte 
jeg  til  det  lille  Bord  og  vcBltede  det. 

„Skynd  Dig!"  raabte  Stemmen,  og  denne  Gang  saa 
truende,  at  jeg  famlende  og  rystende  fik  mine  Klædnings- 
stykker fat ,  trak  dem  paa  og  stod  nu  ude  paa  Gulvet  i 
en  Spænding  og  Angst,  som  jeg  kan  tænke  mig  For- 
bryderen paa  Skafottet. 

„Færdig?"  lød  Stemmen  til  mig  i  en  spørgende  og 
som  det  forekom  mig  noget  formildet  Tone. 

Jeg  ^emstammede  et  Ja,  og  pludselig  hørte  jeg  et 
dumpt  Slag;  Gnister  og  Gløder  dryssede  ned  foran  mig, 
det  blussede  ligesom  fra  et  Baal  for  mine  Øjne,  den  kele 
Stue  blev  oplyst  af  et  flammende  Skær,  og  henne  ved 
Dør^n  stod  en  Skikkelse  med  en  løftet  Fakkel  i  den 
nøgne,  udstrakte  Arm. 

Jeg  var  som  forstenet  af  Rædsel.  Hvad  skulde  jeg 
gøre,  og  hvad  skulde  jeg  tænke?  Jeg  tog  om  mit  Hoved 
med  begge  Hænder,  og  medens  jeg  stod  saaledes,  stirrede 
jeg  med  vidtopspilede  Øjne  paa  Skikkelsen  henne  ved 
Døren. 

Det  var  en  høj,  rank,  ungdommelig  Skikkelse  med 
en  blinkende  Hjælm  paa  Hovedet,  et  Skjold  oyer  den 
ene  Arm,  en  Blouse  af  mørkt  Klæde,  der  naaede  til 
Knæerne,  røde  Benklæder,  der  med  Remme  vare  snørede 
fast  om  Benene;  foran  paa  Brystet  en  hvælvet  Plade  af 
skinnende  Metal.  Armene  vare  nøgne,  kraftige,  men 
smukt  og  slankt  formede.  Over  den  ene  Skulder  var 
kastet  en  Kappe  af  et  eller  andet  svært  Stof^  og  fra  det 
metalbeslagne  Bælte  om  Livet  hang  i  en  Lænke  et  bredt 
Svæird  med  et  paafaldende  kort  Haandtag. 

Hvad  kunde  denne  saa  besynderligt  kostumerede 
Skikkelse  ville  mig?  Det  var  jo  en  Figur  fra  Balletten 
—  og  dog,  nej,  det  var  ingenlunde  disse  Theaterklæder 

og  Theatervaaben,  der  gør,  at  vore  nordiske  Helte  86  ud 
som  forklædte  Spidsborgere  paa  en  Maskerade. 

Enhver  Ting,  som  Skikkelsen  havde  paa,  var  brugt, 
bmgt  eftertrykkeligt,  og  det  paa  en  Scene,  hvor  ingen 
Balletmester  raader.  Jeg  kunde  ligesom  føle,  at  Hjelmen 
maatte  være  tung  at  bære  selv  for  dette  kække  Hoved 
paa  den  kraftige  Hals.  Metalpladen  paa  Brystet  var 
bulet  og  skrammet;  Skjoldet  var  svært  medtaget,  og 
Blonsen  var  fuld  af  Kifter  og  Flænger.  Og  da  jeg  nu 
vovede  mig  til  at  se  ind  i  det  store,  aabne,  smukke  An- 
sigt, belyst  som  det  var  af  Fakkelskæret,  og  fremvisende 
kraftige  Lysmasser  og  dybe  Skygger,  saa  lynede  der  en 
saadan  Bestemthed,  Alvor  og  Styrke  ud  fra  de  klare 
Øjne ,  at  jeg  i  en  Fart  tog  mine  egne  Øjne  til  mig  og 
sagde  til  mig  selv:  Dette  er  ingen  Skuespiller,  men 
en  Helt! 

Skikkelsen  havde  forholdt  sig  ganske  rolig  medens 
jeg  saaledes  stirrede  paa  den.  Nu  sænkede  den  Armen 
med  Fakkelen  og  vinkede,  at  jeg  skulde  træde  nærmere. 

Jeg  adlød  skælvende,  og  nærmede  mig  min  mystiske 
Gæst  paa  tre  Skridt. 

Skikkelsen  søgte  øjensynlig  efter  et  Sted,  hvor  den 
kunde  sætte  Fakkelen  fra  sig.  Min  bløde,  polstrede  Sofa 
stod  i  Nærheden.  Skikkelsen  saa'  lidt  forbavset  til  den, 
stødte  med  Knæet  imod  Hynden  og  huggede  de^paa 
Fakkelens  ene  Ende  voldsomt  ned  igennem  Betræk  og 
Underlag,  og  dér  stod  da  den  anden,  brændende  Ende 
lodret  ivejret,  sprudende  sine  Gnister  og  Gløder  omkring 
paa  det  Pluches  Betræk. 

Min  stakkels  Sofa! 

Da  Skikkelsen  nu  havde  faaet  sin  højre  Arm  fri, 
greb  den  Kappen  fra  Skulderen  og  kastede  den  over 
mig.  Jeg  følte,  da  min  forunderlige  Gæst  bøjede  sig 
over  mig,  en  varm,  sund  Aande  glidende  hen  over  mit 
Ansigt.  Det  var  som  om  denne  Ytring  af  organisk  Liv 
satte   Mod   i  mig.     Noget  Ulegemligt  havde  jeg   da   i 

ethvert  Fald  ikke  at  bestille  med.  Jeg  samlede  Kappen 
sammen  om  mig,  Skikkelsen  rykkede  atter  Fakkelen  til 
sig,  holdt  Skjoldet  foran  mig,  og  med  et  højt:  „Fremad!" 
skred  den  bus  paa  Døren  med  mig  mekanisk  følgende 
efter  sig.  Dør,  Vægge,  Alt  veg  tilside.  Det  Tar  som  gii 
vi  gennem  én  lang,  hvælvet  Gang,  hvis  Mørke  Fakkel- 
skæret spredte;  og  da  vi  saaledes  havde  gaaet  en  rum 
Tid,,  stod  vi  pludselig  ude  under  aaben  Himmel  og  havde 
fladt,  øde  Land  rundtomkring  os  og  Søen  i  nogen  Afstand 
ligefor /os. 

Min  Ledsager  kastede  Fakkelen  fra  sig,  og  vi  styrede 
i  den  stjernelyse  Nat  ned  imod  Vandet,  hvor  et  stærkt 
Blus  af  og  til  flammede  ivejret.  Vi  kom  ned  til  Strand- 
kanten og  traf  et  Dusin  mørke  Skikkelser  siddende  tavse 
omkring  et  Baal;  et  lille  Stykke  fra  Land  øjnede  jeg  de 
mørke  Omrids  af  et  Skib,  som  af  og  til  blev  oplyst  af 
det  røde  Skær  fra  Baalet. 

Ved  vor  Ankomst  sprang  Mændene  omkring  Dden 
.op  med  et  højt  £aab,  som  jeg  ikke  forstod,  men  hvis 
Vildhed  ikke  indgød  mig  videre  Tillid  *til  deres  fredelige 
Hensigter. 

De  saa'  ud  AUesammén  som  de  raaeste  og  stærkeste 
Udgaver  af  vore  Bønder  eller  Fiskere!  Haaret  hang  i 
uordenlige  Tjavser  ned  fra  de  Jærn-  eller  Skindhuer, 
som  bedækkede  Hovederne.  De  Fleste  bar  stort  og 
stridt  Skæg.  Vaaben  havde  de  Alle,  og  Alle  saa'  de  ud, 
Bom  om  de  nok  vidste  at  bruge  dem.  En  af  Mændene 
kom  hen  og  gjorde  en  kluntet  Bøjning  for  min  Ledsager, 
der  saa  overrakte  ham  sit  Skjold  og  gav  ham  en  Ordre, 
idet  han  pegede  hen  paa  mig.  , 

Manden  løb  straks  ned  bagom  Baalet,  stødte  en 
lille,  klodset  Baad  ud  i  Vandet,  greb  en  Stang  og  stagede 
sig  ud  imod  Skibet. 

:  Imidlertid  havde  min  Ledsager  og  jeg  nænnet  os 
Ilden.  Jeg  følte  Nattekulden,  og  strakte  mine  Arme  ud 
for  at  varme  mig.    Ved  denne  Bevægelse  gled  KappeB» 

hvori  jeg  yax  indhyllet,  tilside,  og  tilsyne  kom  da  mine 
moderne  Klæder,  der  ganske  vist  stak  noget  besynderligt 
af  mod  mine  nye  Omgivelser. 

Mændene  saa'  paa  mig  og  laante  mig  et  BHk,  der 
ikke  just  var  meget  smigrende  for  mig.  En  af  dem  greb 
endogsaa  fat  i  min  Kappe,  som  oin  han  vilde  trække 
den  af  mig;  meii  min  Ledsager  hævede  advarende  sin 
Arm,  og  Manden  trak  sig  knurrende  tilbage  ligesom  en 
Lænkehund,  der  har  faaet  et  Spark  af  sin  Herre. 

Der  blev  forøvrigt  saagodtsom  ikke  mælet  et  Ord. 
Min  Ledsager  stirrede  tavs  hen  for  sig  med  korslagte 
Arme;  Grenene  og  Træstykkerne  knitrede  i  Baalet,  og 
Skikkelserne  bevægede  sig  mellem  kverandre,  snart  mørke, 
snart  belyste  af  Ilden,  nu  og  da  mumlende  Noget  i  et 
dæmpet  Sprog  med  et  underligt  raat  Tonefald,  og  frem- 
visende eller  dølgende  de  barske,  utiltalende  Træk  og  de 
svære,  knudrede  Lemmer,  klædte  i  Huder,  Jærn  eller 
tunge,  mørke  Klædesstofifer. 

Saa  skrabede  den  lille  Baad  atter  paa  Sandet,  og 
Manden,  der  var  sendt  bort,  viste  sig  foran  Uden,  bærende 
over  Skuldrene  en  Oppakning  af  Vaaben  og  Klæder. 

Anføreren  —  jeg  maa  vel  nu  kalde  min  gaadefulde 
Ledsager  saaledes'  —  gav  Manden  et  Vink,  og  denne 
vinkede  atter  ad  mig,  at  jeg  skulde  følge  ham. 

Jeg  vilde  oprigtigt  talt  heller  være  løben  min.  Vej, 
men  der  var  nu  intet  Andet  at  gøre  for  mig,  jeg  maatte 
følge  med  og  finde  mig  i,  hyad  man  vilde  foretage  sig 
med  mig.  .  Vi  r^sbmeåe  os  et  lille  Stykke  fra  de  Andre, 
og  nu  kastede  Manden  sin  Opipakning  paa  Jorden,  tog 
Kappen  af  mine  Skuldre,  og  medens  Tænderne  klaprede 
mig  i  Munden  af  Kulde  og  Forskrækkelse,  gav  han  sig 
med  en  Ro  og  Sikkerhed  som  en  Amme,  men  med  be- 
tydelig kraftigere.  Tag  end  selv  det  stærkeste  Bonde- 
fruentimmer ,  til  at  iføre  mig  Stykke  for  Stykke  en 
lignende  Udrustning  som  den,  min  natlige  Gæst  bår. 
Under  denne  Operation  ruskede  han  i  mig  som  en  Storm- 

vind  i  en  spæd  Busk,  og  medens  han  trak  Blousen  ned- 
over mit  Hoved,  befølte  han  mine  Skuldre  og  Overarme, 
og  udstødte  en  gryntende  Latter,  da  jeg  ømmede  mig 
ved  hans  Undersøgelser. 

Saa  var  jeg  da  endelig  klædt  paa  og  bevæbnet,  og 
ikke  uden  en  vis  skadefro  Tilfredshed  førte  min  Amme 
mig  atter  hen  til  Baalet,  hvor  min  Ankomst  vakte  en 
almindelig  Munterhed.  Jeg  tog  mig  vistnok  ogsaa  tem- 
melig pudserlig  ud.  Jeg  følte  mit  Hoved  vakle  under 
den  tunge  Jæmhue,  ganske  som  om  jeg  kunde  have 
baaret  —  med  Tugt  at  melde  —  en  Blyhat.  Jeg  følte, 
at  Brystpladen,  der  var  spændt  med  Eemme,  som  løb 
over  Ryggen  og  vare  fæstede  foran,  jeg  følte,  at  dette 
vistnok  forholdsvis  lette  Pandser  tyngede  min  Overkrop 
nedefter  og  skød  min  Ryg  udefter.  Sværdet  kom  mig 
bestandig  imellem  Benene,  men  Skjoldet  var  dog  min 
værste  Plage.  Det  isnede  min  nøgne  Arm,  hvergang  jeg 
vilde  trykke  det  martialsk  ind  til  Kroppen,  saaledes  som 
jeg  kunde  huske  at  de  gamle  Kæmper  gøre  i  de  Bonr- 
nonvilleske  Balletter;  og  naar  jeg,  skræmmet  af  den 
isnende  Fornemmelse,  lod  det  hænge  ned  i  slap  Arm, 
trak  Vægten  af  Jærnet  og  Træet  mig  helt  *til  den  ene 
Side,  saa  at  jeg  ved  smaa  Ryk  maatte  søge  at  genvinde 
Balancen. 

Da  Munterheden  omkring  mig  havde  varet  en  Stxmd, 
hævede  Anføreren  atter  Armen,  og  der  blev  Stilhed. 
Han  gik  da  hen  til  mig,  lagde  sin  Haand  paa  min 
Skulder  og  saa'  mig  ind  i  Ansigtet  med  et  forunderligt 
Blik,  hvori  paa  engang  Medlidenhed  og  en  vis  Velvilje 
stod  at  læse.  „Det  kommer  nok,"  sagde  han.  „Vær 
ikke  bange.  Jeg  skal  vise  Dig,  hvorledes  man  bliver  en 
Mand,"  Og  derpaa  smilede  han  og  rettede  paa  min 
Hjælm  og  paa  Skjoldet,  idet  han  vedblev  at  stirre  mig 
ind  i  Ansigtet  med  det  forunderlige  Blik,  der  paa  samme 
Tid  gjorde  mig  skamfuld  over  mig  selv  og  drog  mig 
tillidsfuld  hen  til  ham.   Pludselig  rykkede  han  mit  Sværd 

ud  af  Skeden,  bøjede  sig  lidt  tilbage  og  lod  et  Hug  suse 
forbi  mit  Ansigt,  saa  nær  min  Næse,  at  jeg  tumlede  et 
Par  Skridt  baglænds  og  tabte  Hjælmen.  „Du  maa  vænne 
Dig  til  Sligt,"  sagde  han  og  rakte  mig  Sværdet.  „Og  nu, 
Folk,"  og  her  vendte  han  sig  til  Mændene,  „afsted  og 
tilsøs!" 

Det  var  som  Lynild  omkring  mig,  idet  de  blanke 
Klinger  ved  disse  Ord  for  ud  af  Skederne.  Nogle  af 
Mændene  kastede  deres  Sværd  højt  op  i  Luften  og  greb 
dem  ved  Haandtaget  førend  de  atter  naaede  Jorden. 
Det  lignede  Stjærneskud  fra  Nattehimlen.  Saa  klang  og 
baldrede  Staalet  mod  Skjoldene,  og  Mændene  raabte  og 
larmede  som  om  de  vare  besatte.  Et  lignende  Bulder 
og  lignende  Raab  kom,  men  langt  svagere  og  ligesom  et 
Ekko,  derude  fra  Søen,  hvor  nogle  Blus  viste  sig  ombord 
paa  Skibet.  Og  saa  styrtede  hele  Flokken  lig  et  Kobbel 
Jagthunde  ned  til  Strandbredden,  nogle  endogsaa  helt 
ud  i  Vandet;  Skibet  derude  bevægede  sig  med  plaskende 
Aaretag  indefter  saa  langt  det  kunde  flyde ;  og  Anføreren, 
jeg  og  to  af  Mændene  stagede  os  i  den  lille  Baad  ud 
til  Sidbet;  de  Øvrige  af  Flokken  fulgte  vadende  efter. 

Vi  kom  ombord.  Et  stort,  firkantet  Sejl  blev  hejset, 
og  dels  ved  Hjælp  af  Sejlet,  dels  ved  lange,  svære  Aarer 
^ærnede  vi  os  langsomt  fra  Landet;  og  svagere  og  svagere 
blev  Skæret  fra  det  forladte  Baal  derinde  paa  den  øde, 
flade  Kyst."  — 

„Det  bliver  jo  ordenlig  interessant,"  lød  Værtens 
Stemme  i  den  mørke  Stue,  hvor  hidtil  kun  Cigarernes 
ulmende  Gløder  havde  tilkendegivet  Selskabets  Nærværelse. 
Værtens  Stemme  var  maaske  ikke  fuldt  saa  satirisk  som 
umiddelbart  førend  Fortællingens  Begyndelse,  men  ikke- 
destomindre  lød  der  fra  Er.  Top  et  temmelig  skarpt: 
„Jeg  bad  mig  forskaanet  for  Bemærkninger.  Det  var 
Betingelsen  for  at  ...  ." 

„Videre,  videre,"  faldt  et  samlet  Kor  ham  i  Talen. 

Og  saa  fortsatte  Fortælleren. 


yForundetligt,  forvirrende,  næsten  til  at  fortvivle 
over,  havde  min  Skæbne  ført  mig,  mig  kongelig  dansk 
Embedsmand  ud  blandt  disse  raa  Mennesker,  ombord  i 
et  lille,  sletikke  propert  Skib,  ud  paa  Havet  i  Nattens 
Mulm  og  Mørke.  Hvad  skulde  det  bKve  til?  Hvorlænge 
skulde  jeg  blive  i  disse  Menneskers  Vold?  Hvad  vilde 
mån  sige  imorgen  i  Kontoret,  naar  .  .  .  .?  Det  svimlede 
helt  for  mig.  Kontoret!  Min  Embedsgeming!  Selv  om 
jeg  nu  endelig  kom  tilbage  og  meldte  mig  til  Tjeneste: 
Ingen  vilde  da  tro  mig,  naar  jeg  fortalte,  hvor  jeg  havde 
været  henne.  Man  vilde  betragte  mig  som  sindssyg ;  jeg  vilde 
miste  min  Stilling,  min  Anciennetet,  maaske  min  Pension! 
—  Og  naar  saa  endda  blot  Morgenen  vilde  komme;  men 
dette  evige  Mørke!  Ganske  vist  brød  efterhaanden  et 
svagt  Dagskær  frem  derudefra,  hvorhen  vi  styrede;  men 
den  svage  Lysning  efterfulgtes  ikke  af  et  endnu  kraftigere 
Skær,  der  kunde  tyde  paa  Solens  Opgang.  Vi  vedblev 
at  sejle  og  ro,  men  ingen  Sol  stod  op.  Et  underligt 
vekslende  Halvlys,  snart  lidt  mere,  snart  Kdt  mindre 
dæmpet  omgav  os  paa  alle  Sider,  og  i  dette  Halvlys  lærte 
jeg  da  mine  sælsomme  Omgivelser  at  kende. 

Heldigt  for  mig  var  det,  at  je^  som  Dreng  i  den 
lille  Søstad,  hvor  jeg  er  født,  ved  idelige  Sejl-  og  Roture 
saa  nogenlunde  havde  gjort  mig  fortrolig  med  Idvet  tilsøs. 
Jeg  behøvede  da  ikke  at  frygte  for  Søsyge  blandt  de 
andre  Onder,  hvoraf  jeg  muligvis  kunde  komme  til  at  hde. 

Da  Skibet  begyndte  at  slingre  i  den  Dønning,  der 
nu  satte  ind  imod  os,  saa'  Folkene  ombord  hen  til  migr 
som  om  de  i  Samklang  med  min  øvrige  Svaghed  ventede 
sig  et  lille  Lystspil  af  den  sædvanlige  Slags,  hvori  iUce- 
søvante  Personer  pleje  at  tage  Hovedrollen.  Men  jeg 
holdt  mig  tappert,  og  det  lod  til  at  gøre  et,  om  endogsaa 
kun  forbigaaende,  godt  Indtryk  paa  disse  haarde  Ulke, 
der  selv  syntes  at  befinde  sig  ret  i  deres  E&  ombord, 
skønt  Gud  skal  vide,  at  Lejligheden  var  alt  andet  end 
bekvem. 

Forsaayidt  jeg  i  det  omtalte  Halvlys  kunde  overse 
mit  svømmende  Fængsel,  fandt  jegj  at  Skibet  var  saa 
stort  som  en  af  de  større  Paket- Jagter,  med  hvilke  jeg 
i  mine  yngre  Dage  havde  gjort  adskillige  Sejlture  mellem 
min  Fødeby,  Købstaden,  og  mit  tilkommende  Opholdssted, 
Hovedstaden.  Eummet  midtskibs  var  imidlertid  uden 
Dæk  og  afgav  Plads  for  Rorbænke.  Forude  var  et  lille 
Dæk,  hvad  vi  vilde  kalde  en  Bak,  og  agterude  var 
Skansen,  hvor  en  Luge  førte  ned  til  en  Slags  Kahyt, 
opfyldt  med  Vaaben,  Huder  og  Fødemidler.. 

Saaledes  var  Fartøjet.  Folkene  vare  beskæftigede 
ved  Aareme  hvergang  Vinden  løjede  af  eller  forandrede 
sin  Retning;  men  saaiænge  vi  kunde  føre  Sejl  pudsede 
de  deres  Vaaben,  ved  hvilken  Beskæftigelse  En  eller 
Anden  fortalte  en  lang  Historie,  der  syntes  mig  bestandig 
at  indeholde  det  Samme:  Skildringer  af  Slagsmaal,  led- 
sagede af  voldsomme  Fagter.  Engang  imellem  udviklede 
der  sig  af  disse  Skildringer  et  lydeligt  Mundhuggeri,  som 
vor  Anfører  maatte  dæmpe  ved  nogle  korte,  men  fyndige 
Ord.  Jeg  fik  da  Lejlighed  til  baade  at  iagttage  den 
Magt,  som  den  unge,  kække  Mand  havde  over  disse  store, 
raa  Slagsbrødre,  og  tillige  lærte  jeg  Besætningens  Karakter 
at  kende  i  et  Omfang,  der  lod  mig  ane,  hvilke  Voldsom- 
heder der  kunde  afstedkommes,  saasnart  Tøjlerne  blot 
slappedes  en  lille  Smule  overfor  denne  Samling  af  vilde, 
ubændige  Naturkræfter. 

Vor  unge  Anfører  lod  forøvrigt  ikke  til  at  anfægtes 
synderligt  af  sit  Mandskabs  Ejendommeligheder.  Han 
sad  den  meste  Tid  agterude  ved  Roret,  stirrende  lige 
frem  for  sig,  nu  og  da  kastende  et  Blik  ud  til  en  Søfugl, 
som  kom  flyvende  henover  Bølgetoppene,  eller  henvendende 
et  Par  opmimtrénde  Ord  til  mig,  som  stod  ved  hans  Side 
og  øvede  mig  i  at  bære  mine  Vaaben  og  min  øvrige 
Ekvipering  med  nogenlunde  Anstand.  Kun  engang,  da 
to  af  de  største  Slagsbrødre  forude  geraadede  i  Klammeri 
og  allerede  havde  løftet  deres  Vaaben,   sprang  han  op 


230 

med  et  højt,  vredt  TJdraab,  løb  frem  langsmed  Rælingen 
og  slog  til  den  ene  Mands  Årm,  saa  at  den  hævede  Økse 
fløj  langt  ud  i  Søen.  Hans  Øjne  funklede  da  som  en 
ung  Falks,  og  hans  Stemme  dirrede  medens  han  irette- 
satte de  to  forbløffede  Kontraparter.  „Spar  Eders  Økse- 
hug til  Fjenden  og  kævles  ikke  som  to  Kællinger/*  raabte 
han  vredt,  og  hele  det  samtlige  Mandskab  stødte  de  to 
Urostiftere  ned  i  Runmiet  og  udbrød  derpaa  i  begejstrede 
Raab,  hvorimellem  jeg  nu  tydeligt  kunde  skælne  de  enkelte 
Ord:   Hil  Dig  Re  gin!   Hil  Dig,  vor  Drot! 

Den  unge  Helt  besvarede  disse  Leveraab  med  nogle 
korte,  bestemte  Kommandoord,  og  kom  da  atter  tilbage 
til  mig  uden  at  jeg  kunde  mærke,  at  det  Passerede 
havde  gjort  noget  videre  Indtryk  paa  ham.  „Jeg  vil  lære 
Dig  at  bruge  dine  Vaaben,"  sagde  han  til  mig,  og  kaldte 
en  Mand  hen  for  at  tage  Roret  eller  rettere  den  lange 
Styreaare  i  sit  Sted.  Jeg  fik  da  en  formelig  Lektion  i 
at  dække  mig  med  Skjoldet,  bøje  mig  hastigt  til  Siderne, 
gøre  Udfald  og  hugge  dygtigt  til.  Jeg  havde  endnu  be- 
boldt  nogle  Reminiscenser  fra  Huggeøvelseme  i  mine 
Studenteraar,  og  da  den  Fægtekunst,  som  Regin  udøvede, 
just  ikke  var  saa  overordentlig  kombineret,  kom  jeg  ret 
godt  efter  det.  Hvad  det  imidlertid  skortede  mig  paa, 
var  Kræfter  til  at  føre  alle  disse  Hug  med,  og  da  Begin 
indsaa^  dette,  sendte  han  mig  forud  blandt  Folkene,  for 
at  jeg  skulde  tage  fat  med  ved  en  af  de  tunge  Aarer. 

Jeg  kunde  da  saaledes  betragte  mig  som  en  Slags 
Galejslave.  Men  det  svære  Arbejde,  som  bragte  mine 
Armmuskler  til  at  dirre  og  pressede  Sveden  frem  i  store 
Strømme  over  mit  hele  Legeme,  dette  for  mig  saa  uvante 
Slid  var  dog  ikke  det  Værste.  Nej,  Selskabet  omkring 
mig,  det  var  det  Værste.  Jeg  vil  sletikke  tale  om  alle 
de  Skoser,  jeg  maatte  døje  (thi  endskønt  jeg  ikke  ganske 
forstod  Ordene,  saa  forstod  jeg  dog  meget  godt  Meningen); 
nej.  Skoserne  kunde  det  endda  være  det  samme  med, 
men  der  var  andre  Ubehageligheder  ved  mine  Omgivelser. 

Disse  skæggede,  langhaarede  Fyre  i  deres  Klæder  af 
Skind  eller  Uld  vare  aldeles  ikke  renlige  Mennesker.  Jeg 
tvivler  paa,  at  de  nogensinde  skiftede  deres  Tøj;  Kede- 
kam  og  Børste  kendte  de  øjensynligt  ikke  noget  til,  og 
jeg  saa'  dem  meget  sjældent  vaske  sig.  Jeg  vil  ikke 
bestemt  paastaa,  at  mine  Sidemænd  havde  Utøj  paa  sig, 
men  —  jeg  tør  dog  heller  ikke  ganske  benægte  det. 
Renligheden  var  i  ethvert  Fald  ikke  fremherskende  hos 
nogen  af  dem,  og  jeg  blev  meget  glad,  da  Regin  atter 
vinkede  mig  tilbage  til  sig. 

Hos  ham  blev  jeg  siddende  indtil  Halvlyset  atter  gik 
over  til  Mørke.  Saa  blev  Vinden  mere  stadig,  Folkene 
lagde  Aarerne  ind,  og  for  det  store,  firkantede  Sejl  skød 
vort  Fartøj  brusende  og  skummende  gennem  Vandet. 

Regin  var  tavs,  som  han  hele  Tiden  havde  været. 
Jeg  havde  for  min  Part  ikke  Lyst  til  at  tale,  og  saaledes 
bleve  vi  da  siddende  Side  om  Side,  lyttende  til  Søens  ens- 
formige Skvulpen  mod  Skibets  Sider  og  stirrende  ud  i  Mørket, 
som  nu   lagde  sig  tæt*  og  tungt  udover  det  urolige  Hav. 

Jeg  blev  betaget  af  en  saa  knugende  Modløshed  i 
denne  Tavshed  og  dette  Mørke,  at  jeg  vist  ikke  var 
langtfra  at  springe  overbord,  da  en  Ud,  der  blev  tændt 
forude  hos  Folkene,  bragte  mit  Sind  i  Ligevægt  igen. 
Det  sker  jo  ofte,  at  forholdsvis  ringe  Omstændigheder 
foraarsage  et  Omslag  i  Ens  Stemning,  og  denne  Ild,  hvis 
Gnister  for  lysende  bort,  ud  i  Natten,  kastede  atter 
nogle  Haabets  Funker  i  min  Sjæl,  Haab  om  at  dog  en- 
gang alt  dette  Mystiske  vilde  forsvinde  og  jeg  selv  blive 
sat  tilbage  i  min  gamle  Stilling  paa  Landjorden,  meUem 
mine  gamle  Vaner  og  gamle  Omgivelser. 

Saa  lød  der  pludseKg  forude  en  Stemme  —  Sang- 
stemme —  dyb  og  kraftig,  om  end  noget  ensformig  lige- 
som Søens  Brummen  og  Vindens  Susen,  og  derpaa  faldt 
hele  Selskabet  ind  i  et  vildt,  næsten  brølende  Kor,  og 
man  hørte  Vaabenstykker  blive  slaaede  mod  hverandre, 
og  Gnisterne  for  fra  Ilden  langt,  langt  ud  i  den  mørke  Sø. 

Regin  lod  til  at  finde  Behag  heri.  Da  han  havde 
hørt  en  Stund  derpaa,  beordrede  han  Ilden  slukket. 
Sangen  hørte  da  op  af  sig  selv,  og  jeg  blev  sendt  ned- 
under i  Agterrummet  for  at  sove,  hvilket  jeg  ogsaa  snart 
gjorde,  indhyllet  i  et  stort  Bjørneskind  og  vugget  af 
Skibet?  gyngende  Bevægelser. 

Jeg  drømte,  at  jeg  atter  var  hjemme  i  min  egen 
Stue,  at  jeg  laa  i  min  egen  Seng  og  at  hele  denBistorie 
med  Lyset  gentog  sig.  Og  jeg  var  netop  kommen  saavidt 
i  min  Drøm,  at  jeg  havde  set  Fakkelen  blusse  ivejret  og 
den  besynderlige  Fremmede  foran  mig,  da  jeg  med  et 
lille  Skrig  f6r  op  fra  mit  Bjørneskind  og  stirrede  søvn- 
drukken frem  imod  et  Lysskær,  som  syntes  at  nærme 
sig  mine  Øjne  i  en  foruroligende  Grad. 

Det  var  Regin.  Han  bøjede  sig  henover  mig  med 
en  brændende  Fyrrespaan  i  Haanden.  „Sover  Du?'* 
spurgte  han  med  en  langt  blødere  Stemme  end  hidtil. 
Jeg  gned  mine  Øjne  og  svarede  vist  noget  forvirret  Tjajeri. 
Han  smilte ,  stak  den  brændende  Spaan  ind  i  en  Ring  i 
Væggen,  og  satte  sig  paa  et  opredt  Leje  af  Huder  og 
Skind  ligeoverfor  mig.  Han  havde  ikke  længer  den 
blinkende  Hjælm  paa  Hovedet;  det  lange  Haar  flød  i 
fyldige  Lokker  nedover  den  stolte  Hals,  og  en  mørk, 
folderig  Kappe  var  hægtet  over  Brystet  og  bedækkede 
hele  Legemet. 

„Mine  Mænd  have  klaget  over,  at  jeg  har  taget  Dig 
ombord,"  vedblev  han  med  den  samme  bløde  Stemme, 
og  idet  han  saa'  mig  smilende  ind  i  Øjnene.  „De  sige, 
at  Du  er  en  Kvinde,  og  tro,  at  Du  vil  bringe  Uheld  med 
Dig  i  Slaget."  Her  lo  han  paa  en  dæmpet,  ejendommelig 
Maade  og  viste  de  hvide  Tænder.  „Frygt  kun  ikke;  her 
raader  jeg,  og  Ingen  skal  krumme  et  Haar  paa  dit  Hoved, 
saalænge  Regin  kan  svinge  sit  Sværd.  Jeg  skal  lære 
Dig  at  bruge  dine  Vaaben,  saa  at  Du  kan  skærme  Dig 
mod  dine  Fjender.  En  stor  Angriber  vil  Du  vel  aldrig 
blive,  men  netop  saaledes  som  Du  er  kan  jeg  lide  Dig. 

Styrke  og  Mod  har  Regin  kendt  nok  af.  Din  Svaghed, 
Bom  gør  Dig  lidet  anseelig  overfor  de  vilde  Mænd,  har 
vundet  Dig  Eegins  Hjærte." 

Her  bøjede  den  ranke  Skikkelse  sig  frem  imod  mig, 
lod  sin  Haand  glide  langsomt  over  min  Pande  og  Kind 
og  nedover  mit  Bryst,  hvor  den  standsede  ved  mit  Hjærte. 
Et  sælsomt  Udtryk  viste  sig  i  de  store,  klare  Øjne 
ligefor  mig. 

„Frygter  Du  mig?"  syntes  disse  Øjne  at  spørge,  og 
idetsamme  bøjede  det  stolte  Hoved  sig  nedover  mig,  et 
flygtigt  Kys  berørte  min  Pande,  og  en  næsten  bedende 
Stemme  hviskede:  „Eegin  er  din  Ven.  Giv  Kegin  dit 
Hjærte." 

Hvad  var  dog  alt  dette?  og  hvilke  underlige  Tanker 
og  ubestemte  Attraaer  greb  mig?  Det  svimlede  helt  for 
mig,  Skibets  gyngende  Bevægelser  greb  ind  i  min  Tanke- 
gang; jeg  saa'  Alt  som  i  enTaage,  der  uophørligt  viftede 
frem  og  tilbage,  og  da  jeg  atter  med  Klarhed  kunde 
skælne  Omgivelserne,  viste  Fyrrespaanens  rødlige  Skær 
mig  den  sovende  Regin,  udstrakt  paa  sit  Leje  derovre 
ved  den  raat  sammentømrede  Væg  med  de  groteske 
Slyngninger  og  fremspringende  Drageornamenter.  Den 
blottede  Arm,  kraftig,  men  fintf ormet,  laa  knuget  fast 
om  Nakken,  hvorfra  Haaret  spredte  sig  som  en  skummende 
Strøm  ned  til  begge  Sider.  Ansigtet  var  drejet  bort  fra 
^g;  jeg  saa'  kun  den  ungdommeligtrundede  Kind,  hvor 
selv  den  første  Ynglingealders  fine  Dun  endnu  ikke  vare 
fremspirede.  Det  højthvælvede  Bryst  steg  og  sank  i 
regelmæssige  Bølgedrag  under  den  folderige  Kappe. 

Som  Regin  dér  laa,  kunde  man  næsten  have  antaget 
ham  for  en  sovende  Kvinde.  Jeg  smilede  vel  øjeblikke- 
ligt over  min  Antagelse,  men  kunde  dog  ikke  forhindre, 
at  den  paatrængte  sig  mine  Tanker.  Da  gled  Armen 
ned  fra  Nakken,  og  ligesom  mekanisk  greb  Haanden  om 
Sværdet,  der  laa  halvt  uddraget  af  Skeden  ved  Siden  af 
Lejet.    Den  kække,  myndige  Skikkelse  deroppe  fra  Dækket 

mellem  de  stridbare  Vildmænd  randt  mig  øjeblikkelig 
ihu,  og  med  et  Suk  over  min  forunderlige  Stilling,  med 
en  underlig  Hengivenhed  for  den  unge  Helt  ligeoverfor 
mig,  men  forresten  med  fuldstændig  forvirrede  Begreber 
sank  jeg  tilbage  i  en  vis  sløv  Mathed,  der  snart  gik 
over  til  en  tung  Søvn,  fald  af  de  mest  selvmodsigende 
Drømme." 

„Hør  nu,  Søren!  .  .  .  ,"  vilde  just  Værtens  Stemme 
til  at  begynde;  men  en  øjeblikkelig  Hyssen  fra  alle  Kanter 
gjorde  enhver  Formaning  fra  Fortællerens  Side  overflødig, 
og  han  fortsatte,  forøvrigt  som  En,  der  allerede  er  kommen 
saadan  ind  i  sin  Fortællings  Stemning,  at  en  hvilken- 
somhelst  Afbrydelse  overhøres. 

„Jeg  havde  ligget  nogen  Tid  og  drømt  de  aller- 
besynderligste Drønmie,  da  jeg  atter  blev  vækket,  men 
dennegang  ved  et  stærkt  Bulder  oppe  paa  Dækket.  Jeg 
for  op  overende  og  saa'  over  til  Regin.  Han  var  borte. 
Lejet  var  kastet  tilside  og  laa  hultertilbulter  omkring 
paa  Gulvet.  En  Lem  i  Gulvet  stod  aaben,  og  fra  For- 
dybningen stak  Vaaben  op  af  alle  Slags,  Pile,  Spyd, 
Økser  og  Sværd,  Skjolde  og  andre  Dækvaaben.  Eegins 
blanke  Hjælm  laa  henne  i  en  Krog.  Jeg  blev  ganske 
bange.  Skulde  der  være  tilstødt  ham  Noget?  Skulde 
de  vilde  Mænd  paa  Dækket  .  .  .  .?  Jeg  følte  det  løbe 
koldt  ned  ad  Ryggen  paa  mig  ved  Tanken  om,  at  jeg 
maaske  nu  var  overgivet  ene  og  uden  Forsvarer  til  deres 
brutale  Forgodtbefindende.  Jeg  blev  angst,  dødelig  angst; 
jeg  tilstaar  det.  Men  Skammen  over  min  Fejghed  greb 
mig  et  Øjeblik  efter.  Jeg  besluttede  at  sælge  mit  Liv 
saa  dyrt  som  muligt,  og  da  mit  eget  Sværd  forekom  mig 
noget  vel  tungt  at  haandtere,  greb  jeg  en  nem  lille 
Haandøkse  ud  af  Vaabenbunken,  og  stillede  mig  med  frem- 
strakt Skjold  foran  Lugen,  der  førte  op  til  Dækket. 

Idetsanmie  hørte  jeg  Regins  Stemme  ovenpaa,  og  da 
dens  Tonefald  kun  var  myndigt  og  bestemt  som  sædvanlig 
men  sletikke  lod  til  at  varsle  nogen  Fare  for  dens  Ejer- 

mand,  blev  jeg  inderlig  glad.  Og  samtidig,  da  hermed 
Udsigten  til  Fare  for  mit  eget  Vedkommende  var  forbi, 
følte  jeg  ret,  hvor  inderligt  jeg  deltog  i  den  unge  Helts 
Ve  og  Vel,  og  hvor  forfærdeligt  Budskabet  om  eller 
maaske  selve  Synet  af  hans  Død  vilde  have  v^ret  mig. 

Jeg  lagde  atter  mine  Vaaben  fra  mig  og  saa'  mig 
om  —  ja,  ærligt  talt,  jeg  saa'  mig  om  efter  Noget,  der 
kunde  ligne  et  Vandfad  og  en  Redekam.  Men  der  var 
intet  saadant  at  finde.  Jeg  blev  lidt  ærgerlig,  og  maaske 
tillige  lidt  skamfuld  paa  min  Værts  Vegne.  Og  dog,  — 
Tanken  om  Forsømmelighed  i  Toilettet  kunde  jeg  tiltrods 
for  Manglen  paa  Toiletgenstande  sletikke  forene  med 
Kegins  skønne  Skikkelse.  Maaske  han  havde  sine  egne 
Sager,  ligesom  han  utvivlsomt  havde  sine  egne  Tider  til 
sit  Toilette.  Jeg  purrede  da  op  i  mit  Haar  saa  godt  jeg 
kunde,  og  vilde  just  til  at  stige  op  paa  Dækket  for  at 
finde  en  Pøs  eller  lignende  Genstand,  hvori  jeg  kunde 
vaske  mig,  da  Regins  Hoved  viste  sig  i  Lugen.  „Skynd 
Dig;  tag  dine  Vaaben  og  kom  herop!"  raabte  han  hastigt. 

Jeg  greb  Skjold,  Hjælm  og  Økse  og  var  i  et  Nu 
oppe  ved  hans  Side. 

Et  overraskende  Syn  mødte  mig. 

Halvmørket,  Taagen,  eller  hvad  jeg  nu  skal  kalde 
det,  var  næsten  naaet  frem  til  en  vis  dagsvanger  Klarhed. 
Nogle  hundrede  Alen  fra  os  rejste  et  højt  Lands  lodrette 
KUppemure  sig  ivejret,  og  imellem  Landet  og  vort  Skib 
laa  —  et  andet  Skib,  udstyret  omtrent  som  vort  eget 
og  bemandet  med  en  Flok  Mennesker,  der  godt  kunde 
have  passeret  for  Brødre  eller  Søskendebørn  til  dem,  vi 
havde  ombord. 

Jeg  stirrede  forbavset  over  imod  dem,  og  de  paa 
deres  Side  stirrede  over  imod  os.  Men  hvilket  Blik  de 
dog  sendte  os!  Der  var  især  en  3 — 4  Stykker,  svære, 
høje  Karle,  der  stod  langs  Rælingen  agterude  hos  ham, 
der  styrede.  De  saa'  ikke  paa  os,  nej  de  gloede  — 
som  Hunde,  som  Ulve.    Den  ene  holdt  Skjoldet  støttet 

foran  sig  paa  Rælingen  og  havde  sat  Hagen  fastklemt 
ned  over  den  øverste  Skjoldrand,  saa  at  Hovedet  med 
de  brede  Kæbeben  og  de  dybtliggende  Øjne  traadte  frem 
for  sig  alene.  Jeg  kunde  ikke  taale  at  se  paa  dette 
Hoved.  Jeg  kom  til  at  tænke  paa  Scenen  i  „Maobeth" 
hos  Heksene  i  Hulen.  Og  saa  stirrede  det  saa  roligt 
over  paa  mig,  blot  med  en  ganske  svag  Bevægelse  af 
Kæberne!  Jeg  gruede  ved  Tanken  om  at  skulle  møde 
det,  Ansigt  til  Ansigt,  paa  nært  Hold. 

Og  det  kom  os  paa  nært  Hold.  Hele  Skibet  med 
Besætning  bevægede  sig  langsomt  roende  over  imod  os. 
Luften  var  stille,  en  svag  Dønning  brød  sig  inde  under 
den  stejle  Kyst.  Jeg  hørte  den  underlige  sukkende  Lyd 
af  Dønningen  over  Stenene;  jeg  hørte  Lyden  fra  vort 
eget  klaprende  Sejl  og  fra  Aaretagene  ombord  i  den 
fremmede  Skude.  Regin  stod  ubevægelig  ved  min  Side. 
Jeg  skævede  umærkeligt  forudefter  for  at  se,  om  vore 
Folk  vare  parate  til  at  tage  mod  det,  som  jeg  nu  kunde 
sige  mig  uundgaaeligt  maatte  komme. 

Jo,  de  vare  parate!  Deres  Blik  gav  saamænd  ikke 
de  Andres  noget  efter  derovre  ombord  i  det  fremmede  Skib. 

Saa  kom  en  Pil  susende  over  imod  os.  Regin  skød 
sit  Skjold  ivejret  og  opfangede  den  deri.  Jeg  saa'  paa 
den  dirrende  Pil,  hvis  Jærnod  var  trængt  helt  igennem 
Skjoldet  og  havde  ridset  Armen  ved  Haandleddet.  Regin 
lo,  højt,  hoverende,  greb  mit  Skjold  og  kastede  sit  eget 
ned  igennem  Lugen.  „Hent  Vaaben  op!"  bød  han  en  af 
Folkene  og  bøjede  sig  bagover  til  Kast  med  det  Spyd, 
som  han  holdt  i  den  højre  Haand. 

Han  saa'  majestætisk  ud,  saaledes  som  jeg  opfangede 
Billedet  af  ham,  medens  han  tog  Sigte. 

Han  bar  en  Hjælm  med  bred  Skygge  og  var  klædt 
i  en  Pantsersærk,  der  naaede  halvvejs  nedover  Laaret, 
og  som  paa  Armen  rækkede  til  Albuen.  En  Økse  — 
rigtignok  betydeligt  større  end  min  —  hang  i  en  Snor 
ved  hans  Bælte. 

Hvis  Mændene  derovre  lignede  Ulve,  saa  lignede 
Regin  en  ung  Tiger.  Og  nu  skød  pludselig  det  slanke, 
faste,  spændte  Tigerlégeme  sig  frem;  Eingene  raslede  i 
Pantsersærken,  og  ud  f6r  Spydet,  susende  og  hvinende; 
og  det  traf  —  traf  godt.  Manden  med  Hagen  mod 
Skjoldet  fik  ikke  Lov  til  at  stirre  længer  den  Gang. 
Hoved  og  Skjold  og  hele  Manden  drejede  sig  ivejret  som 
en  SpiralQeder  og  styrtede  forover  ned  i  Vandet. 

Et  rasende  Skrig  og  en  formelig  Pileregn  strømmede 
over  til  os.  Jeg  havde  grebet  et  Skjold  og  gjorde  nu 
som  aUe  de  Åndre:  jeg  dækkede  mig  det  bedste,  jeg 
kunde,  og  brølede  forresten  af  alle  Kræfter. 

Og  saa  tørnede  Skibene  sammen. 

Omtrent  samtidig  hermed  begyndte  Klarheden  i  Luften 
at  synke  tilbage  igen  til  det  forrige  Halvmørke,  ja  det 
blev  maaske  endog  mørkere  nu  end  det  før  havde  været. 
Jeg  skal  ikke  saa  nøje  kunne  afgøre  det,  thi  Bulderet, 
Kampskrigene  og  det  rasende  Slagsmaal,  som  nu  opstod, 
gjorde  mig  fuldkommen  udygtig  til  at  anstiQe  nogensom- 
helst  ordnet  Iagttagelse.  Med  en  Iver  og  Begærlighed, 
som  var  der  Tale  om  den  fornøjeligste  Ting  af  Verden, 
stormede  begge  Skibsbesætninger  forud,  hvor  Sammen- 
stødet havde  fundet  Sted.  En  aldeles  utrolig  forvirret 
og  sammenblandet  Masse  af  Skuldre,  som  trængte  sig 
frem,  Hoveder,  som  bøjede  sig  til  alle  Sider,  og  Arme, 
som  hævede  og  sænkede  sig  ligesom  Stempelstøtter  i  en 
Dampmaskine,  en  vanvittig,  mylrende,  i  sig  selv  indflette 
Menneskemasse  bølgede  hid  og  did  for  mit  Blik.  Jeg 
begreb  Alt,  kun  ikke,  at  der  i  det  Hele  taget  var  Plads 
til  at  slaa,  og  at  man  ikke  slog  sig  selv  eller  sin  nærmeste 
Ven  for  Panden. 

Det  lod  ikkedestomindre  til,  at  man  ganske  godt 
fandt  ud  af,  hvor  og  hvem  Slaget  skulde  ramme.  Regin 
f.  Eks.,  som  jeg  bestandig  kunde  kende  paa  det  lange, 
flagrende  Haar,  Regin,  den  unge  Tiger,,  svang  den  tunge 
Økse  som  om  det  kunde  have  været  en  Fluesmække,  og 

jeg  er  sikker  nok  paa,  at  de  Fluer,  som  bleve  tmfiie, 
vare  de  rette. 

Med  en  underlig,  halv  sød,  halv  feberisnende  Gysen 
var  jeg  bleven  staaende  paa  min  Plads  agterude.  Mine 
Fødder  vare  som  lænkede  til  Dæksplankeme ;  jeg  forsøgte 
at  kaste  et  Spyd,  —  hvoraf  der  laa  en  stor  Mængde  paa 
Skansen  —  men  mit  Kast  traf  en  af  vore  egne  Folk,  der 
slog  drabeligt  om  sig  med  en  Stump  Økseskaft  i  Næven. 
Dog  er  jeg  sikker  paa,  at  jeg  ikke  ramte  ham  videre 
farligt.  Han  vedblev  i  ethvert  Fald  at  slaa  om  sig, 
indtil  et  Par  andre  og  rimeligvis  stærkere  Næver  end 
hans  egne  vare  saa  uhøflige  at  kvæle  ham,  ikke  mange 
Skridt  borte  fra  hvor  jeg  stod. 

Kampen  trak  sig  i  det  Hele  taget  mere  og  mere 
agterefter.  Og  da  dette  gik  op  for  mig,  da  jeg  forstod, 
at  Lykken  var  os  imod,  og  da  den  nysnævnte  Kvælescene 
indtil  det  Yderste  havde  angrebet  mine  iforvejen  stærkt 
medtagne  Nerver,  saa  slog  min  Sindsstemning  pludselig 
om  indeni  mig;  jeg  blev  rasende,  jeg  blev  hævngerrig; 
mine  Fødder  løsnede  sig  som  med  et  Ryk  fra  Plankerne, 
og  jeg  styrtede  frem,  frem  til  Kamp  for  Regin,  som  nu 
trængtes  saa  haardt  fra  alle  Sider. 

Hvordan,  hvomaar,  hvorledes  det  var  mig  muligt, 
véd  jeg  ikke.  Men  jeg  naaede  frem  fra  Toft  til  Toft, 
huggende  med  min  lille  Økse  tilhøjre  og  tilvenstre.  En 
varm,  klæbrig  Vædske  sprøjtede  mig  ind  i  Ansigtet  og 
tilklistrede  mine  Fingre.  Jeg  spurgte  mig  ikke  selv,  om 
det  var  Blod.  Jeg  brød  mig  om  Ingenting.  I  ethvert 
Fald  bandt  den  klæbrige  Vædske  mine  Fingre  endnu 
fastere  om  Økseskaftet.  Og  Øksen  skulde  jeg  bruge, 
bruge  eftertrykkeligt  for  at  naa  hen  til  min  dyrebare 
Ven.  Og  jeg  naaede  ham.  Jeg  opfangede  akkurat  et 
overrasket  og  taknemmeligt  Blik  fra  hans  Øjne;  jeg  saa' 
akkurat  at  Blodet  løb  ham  ned  over  Kind  og  Hals,  nedad 
den  højre,  hævede  Arm;  jeg  saa'  at  Armens  Bevægelser 
bleve  svagere  og  svagere ;  jeg  saa'  at  Øjnenes  Dd  flammede 

mindre  og  mindre  stærkt.  Jeg  skød  min  venstre  Arm 
med  Skoldet  hen  for  ham,  jeg  lod  min  højre  Haand 
med  Øksen  sænke  sig  ned  imod  et  Par  glubende,  blod- 
underløbne Øjne  lige  tæt  ved  Regin.  Saa  bragede  mit 
Skjold  sammen  under  et  mægtigt  Slag;  jeg  kastede  Øksen 
fra  mig,  slyngede  begge  mine  Arme  om  min  dyrebare 
Ven,  og  uden  at  gøre  mig  Rede  for  min  Handling,  kun 
følgende  et  Instinkts  hemmelige  Tilskyndelse,  styrtede  jeg 
mig  med  min  blødende,  næsten  sammensunkne  Byrde 
udover  Rælingen. 

Vi  sank  dybt  ned  i  Vandet.  Det  susede  og  brusede 
for  mine  Øren,  og  det  tindrede  som  dansende  Ildluer 
for  mine  Øjne.  Byrden  var  tung;  jeg  holdt  den  fast 
omklamret.     Jeg  troede  aldrig  vi  vare  komne  op  igen. 

Men  det  kolde  Vand  bragte  Liv  i  min  dyrebare 
Byrde.  Med  fælles  Hjælp  skød  vi  opefter  og  med  fælles 
Hjælp  svømmede  vi  videre.  Taagen  laa  nu  rugende  over 
Vandet.  Vi  hørte  Buldret  og  Skriget  fra  Skibene  bag 
os;  men  Lyden  var  dæmpet  og  brudt,  og  snart  hørte  den 
fuldstændig  op.  Saa  øjnede  vi  Klippemuren  lige  for  os. 
Dønningen  bar  os  ind  imod  den,  og  udmattede  lige  indtil 
vore  sidste  og  svageste  Kræfter,  slæbte  vi  os  over  de 
vaade,  tangglatte  Skær  og  krøb  i  Ly  under  nogle  mægtige 
Blokke  ved  Foden  af  Klippemuren " 

„Hvad  var  det  for  et  Land,  Søren?"  spurgte  Værten 
halvhøjt  og  med  en  Betoning,  som  om  han  gæme  vilde, 
men  ikke  rigtig  turde  afbryde.  „Det  staar  da  ikke  i 
Danmarks  Geografi." 

„Det  kan  have  været  Bornholm,"  yttrede  jeg  blidt. 

„Aa  ja,  det  kan  saa,"  svarede  Fortælleren  sagtmodig. 
„I  ethvert  Fald  har  jeg  senere  mange  Gange  besøgt  denne 
smukke  0  for  at  opfriske  .  .  .  ." 

„Videre!"  bad  adskillige  Stemmer. 

Og  Fortælleren  fortsatte. 

„Jeg  sad  bøjet  over  Regin,  som  laa  dybtstønnende 
med  Ryggen  støttet  mod  en  Sten.    Jeg  kunde  ikke  tale, 

men  knugede  hans  Haand  og  søgte  ved  Hjælp  af  min 
Kofte,  som  jeg  trak  af  mig,  at  mildne  hans  haarde  Leje. 
Han  rejste  sig  med  Besvær  overende  og  vilde  afslaa  den 
tilbudte  Hjælp.  „Kan  Du  høre  Noget  fra  Skibene?" 
spurgte  han.  Jeg  lyttede.  Nej,  Alt  var  stille.  „Her 
maa  være  Huler  i  denne  Klippe,"  sagde  han,  „hvor  vi 
kunne  krybe  ind  og  faa  Vunderne  lægte,  —  hvis  de  jellers 
ville  læges."  Jeg  rejste  mig  op.  „Skaf  mig  Drikkevand; 
min  Tunge  brænder,"  sagde  han. 

Jeg  spurgte,  om  jeg  ikke  skulde  hjælpe  ham  den 
tunge  Pantsersærk  af.  „Gaa  blot/*  sagde  han.  „Skaf 
mig  Vand;  søg  en  Hule  op!  Eingsærken  skal  jeg  seh 
besørge ! " 

Jeg  kravlede  over  de  løse  Klippeblokke  og  Stene, 
som  i  Mængde  laa  nedstyrtede  mellem  Fjeldet  og  Havet. 
Taagen  laa  tæt  ude  over  Vandet,  men  herinde  kunde 
man  dog  skimte  Genstandene  nogenlunde  tydeligt  i  en 
Kreds  af  et  halvt  hundrede  Skridt  omkring  sig.  Jeg 
kom  til  en  brat  Skrænt,  hvor  en  græs-  og  buskbegroet 
Jordmasse  var  skredet  ned  ovenfra  mellem  to  stejle 
Klippetaarne.  Højden  af  disse  Taame  kunde  jeg  ikke 
bestemme,  thi  Taagen  rugede  deroppe.  Men  ved  Foden 
var  der  lyst  nok  til  at  jeg  kunde  skælne  en  mørk  Spalte 
i  Muren.  Det  viste  sig  at  være  Indgangen  til  en  nogen- 
lunde rummelig  Hule,  hxor  Lysningen  udefra  faldt  en 
4 — 5  Skridt  ind.  Rundt  om  Indgangen  laa  den  skredne 
Jord,  og  mellem  dens  Planter  sivede  klart  Vand  ned  fra 
Klippen.  Jeg  opsamlede  ivrigt  alt  det  Vand,  jeg  kunde 
overkomme,  i  et  stort  Skræppeblad,  og  vilde  just  med 
mit  gode  Budskab  begive  mig  tilbage  til  Regin,  da  jeg 
til  min  Forbavselse,  ja  næsten  Skræk,  saa'  hatn  langsomt, 
vaklende  fra  Sten  til  Sten,  komme  hen  imod  mig.  Pantser- 
særken  havde  han  krænget  af  sig  og  kastet  bort,  kun 
min  Kofte  holdt  han  i  Haanden.  Blodet  piblede  nedover 
Panden,  og  da  han  begærligt  greb  efter  Skræppebladet 
saa'  jeg,  at  hans,  uldne  Kofte  foran  paa  Brystet  og  langs 
nedad  det  ene  Ærme  næsten  var  stiv  af  størknet  Blod. 

Da  han  havde  drukket,  sank  han  ned  ved  Indgangen 
til  Hnlen.  Han  vægrede  sig  ivrigt  for  at  modtage  min 
Hjælp,  men  krøb  selv  et  Skridt  eller  to  ind  i  Hulen, 
hvor  han  da  siddende  lænede  sig  op  imod  Væggen. 

„Jeg  troede,  Du  havde  sveget  mig,"  sagde  han  nu 
og  fæstede  sine  Øjne  paa  mig.  „Du  blev  saa  længe 
borte."  Jeg  svarede  Intet.  Graaden  kvalte  min  Stemme. 
Og  ligesaa  meget  for  at  skjule  min  Sorg  som  for  at 
komme  den  Haardtsaarede  til  Hjælp,  gav  jeg  mig  til  at 
afirive  Græs  og  Løv  rundtomkring  fra,  og  med  dette 
Underlag  og  min  vaade  Kofte  redte  jeg  da  et  idetmindste 
nogenlunde  blødt  Leje  bagved  den  Siddende. 

Han  stirrede  forundret  paa  mig.  „Du  har  altsaa  dog 
givet  Regin  dit  Hjærte;  Regin,  som  nu  ikke  længer  kan 
bjde  Dig  Noget  til  Gengæld!" 

Han  stønnede  og  tog  sig  til  Brystet.  Jeg  pegede 
paa  Lejet  bagved  ham,  men  han  undslog  sig. 

„Mine  Vunder  ville  ikke  læges,"  vedblev  han  og 
knugede  Haanden  imod  Siden.  „Ikke  om  jeg  nu  laa  paa 
det  kosteligste  Leje  og  Kvinder  med  bløde  Hænder  gik 
mig  tilhaande.  Dog,  hvad  siger  jeg,  Kvinder!  Du  er  jo 
netop  en  Kvinde,  —  som  elsker  mig,  —  en  Kvinde,  som 
har  en  blød  Haand  —  og  et  mildt  Hjærte.  Jeg  er 
Kæmpen,  den  unge  Helt,  hvem  Odins  Ravne  svigtede. 
Men  Du  svigtede  ikke.  Du  var  stærkere  end  alle  hine 
usle  Drog  derude,  som  spottede  over  din  Svaghed,  da 
deres  egen  Styrke  endnu  ikke  var  prøvet.  Lad  Havet 
nu  sluge  dem.  Du  var  den  Stærkeste.  Du  overlever  os 
Alle.  Saa  giver  jeg  da  Regins  Hemmelighed  i  den  Over- 
levendes Haand!" 

Og  hurtig  som  Lynet  greb  den  Saarede  fat  i  Kofte- 
bræmmen  nedenfor  sin  Hals,  flængede  det  uldne  Tøj  fra 
Bryst  og  Skiddre,  og  sank  stønnende  bagover  paa  Lejet. 

Jeg  stirrede  skælvende  frem  for  mig.  Kæmpen,  Helten, 
Anføreren  for  de  vilde  Mænd  ombord  paa  Vikingeskuden, 
var  forsvunden.  Der  laa  ved  mine  Fødder  en  dejlig 
Kvinde.     Dqu   blottede  Jomfrubarm,    snehvid,   hvælvet, 

hævede  og  sænkede  sig,   frembød  og  unddrog  de  kyske i 
Tilsigelser  om  lønUg  Gunst,  Elskovsbebudeme,  Naturens 
Segl  over  Kvindens  Hemmelighed  og  Mandeviljens  dybeste 
Attraa. 

Tilsigelsen  var  min,  Hemmeligheden  var  min!  Ak, 
og  nu  skulde  Livet  ende !  Staalet  havde  brudt  den  Blomst, 
hvis  fine  Støv  ingen  Mandeviljes  Attraa  havde  røvet.  Det 
var  Døden.  Jeg  kunde  ikke  tvivle  derpaa.  Saaret  i 
Panden  fortalte  det  ikke.  Jeg  aftørrede  Saaret,  jeg 
kyssede  Blodet  bort;  dette  var  ikke  Døden.  Den  skønne, 
kraftfulde  Arm  var  flænget.  Jeg  omviklede  den  med 
Blade,  ombandt  den  med  en  Strimmel  af  mit  Tøj.  Men 
Regin  rystede  paa  Hovedet  og  pegede  under  sit  venstre 
Bryst.  Derfra,  hvor  Livets  Kilde  efter  de  evige  Love 
skulde  tage  sit  Udspring,  derfra  rislede  Dødens  mørke 
Strøm,  uvægerligt,  ustandseligt  fort. 

„Jeg  fryser,"  hviskede  hun  og  tildækkede  sig  atter. 
Jeg  lagde  hendes  Hoved  i  mit  Skød  og  strøg  det  lange 
Haar  fra  hendes  Pande.  Hun  blev  blegere  og  blegere. 
Pludseligt  lynede  hendes  Øjne.  „Her  i  Livet  vil  Regins 
Favn  kun  lidet  lønne  din  Elskov;  men  histoppe  vil  jeg 
modtage  Dig  som  Valkyrie ,  og  da  skal '  mit  Favntag 
skænke  Dig  dobbelt  Løn  for  hvad  Du  her  maa  savne. 
Naar  jeg  er  død,  da  drag  ud  til  hint  Skib.  Hug  ham 
Banesaar,  som  gav  mig  mit.  Og  naar  Regins  Død  er 
hævnet,  da  vil  Du  snart  finde  din  Død;  thi  Du  er  dog 
svag,  —  din  Arm  er  ingen  Kæmpes,"  tilføjede  hun  med 
et  Smil. 

Jeg  forstummede.  Hvad  skulde  jeg  svare?  Hvem 
var  dog  denne  Kvinde?  Var  jeg  da  inde  i  hin  forunder- 
lige Tid,  hvis  mægtige  Røst  klinger  helt  ned  til  vore 
egne  vanslægtede  Tider,  men  saa  §æmt,  langvejs  fra,  saa 
ganske  i  Modsætning  til  vort  eget  Liv,  at  vi  næsten  ikke 
uden  at  tage  Hyklerens  Maske  for  Ansigtet  tør  paaberaabe 
os  den  som  Noget,  hvorfra  vi  aflede  Slægtskab  og 
FæUesbo? 

Jeg  svarede  hende  langsomt:  „Jeg  er  Kristen." 

Hun  saa'  paa  mig  og  yendte  derpaa  HoTedet  utaal- 
modigt  bort.     „Jeg  forstaar  Dig  ikke." 

Jeg  søgte  at  forklare  hende,  hvad  jeg  mente.  Hun 
hørte  i  Begyndelsen  efter  ^  men  efterhaanden  adspredtes 
hendes  Miner,  hendes  Aandedræt  blev  tungt,  hun  greb 
min  Haand,  og  idet  hun  ved  min  Hjælp  rejste  sig  over- 
ende, slyngede  hun  den  saarede  Arm  om  min  Skulder 
og  hviskede:  „Jeg  forstaar  Dig  ikke.  Der  er  Guder  nok 
i  Valhalla.  Sæt  ikke  flere  derind;  de  kunne  ikke  forliges. 
Dine  Guder  passe  for  Dig,  mine  for  mig.  Du  og  jeg 
kunne  enes,  fordi  vi  have  vor  Elskov  imellem  os.  Men 
Guderne  vilde  ikke  kunne  enes;  de  vilde  bekrige  hin- 
anden. Og  hvem  tror  jDu  vilde  sejre?  Jeg  tror  paa 
Styrken;  den  har  jeg  troet  paa  saalænge  jeg  har  levet. 
Derfor  kan  jeg  nu  dø  —  saaledes  som  jeg  dør." 

Hun  drog  mig  hæftigt  ind  til  sig.  Jeg  følte  hendes 
sitrende  Kys.  „Bevar  mig  dit  Hjærte  ....  Giv  Ingen 
....  Regins  Hjærte."  Hun  gled  nedover  mit  Bryst. 
Hendes  Blod  strømmede  udover  mig;  jeg  vidste,  hun  var 
død.    Og  jeg  skreg  højt  op  i  min  Smerte.    Jeg  slog  i 

Fortvivlelse  min  Haand  mod  Klippevæggen 

Ja,  mine  Herrer.  Jeg  havde  slaaet  min  Haand  tilblods, 
og  jeg  var  i  en  Tilstand  af  Fortvivlelse  og  Angst,  som 
ikke  lader  sig  beskrive,  da  — " 

„Da  Du  vaagnede,   Søren,"  sagde  Værten  drillende. 

„Ganske  vist  vaagnede  jeg,"  gentog  Fortælleren,  idet 
vi  hørte  ham  rejse  sig  fra  sin  Stol  og  gaa  over  Gulvet 
i  den  mørke  Stue.  „Ganske  vist,  naturligvis!  Og  jeg 
ærgrer  mig  nu  over  at  have  ladet  mig  forlede  til  at  for- 
tælle min  Historie  for  et  saa  lidettroende  Selskab.  Godnat ! " 

Vi  hørte  Døren  gaa.    Straks  efter  kom  Tjeneren  ind 

med  Lys.    Vi  saa'  forbavsede  paa  hverandre.    Fortælleren 

var   virkelig   gaaet.     Virkningerne  af  den  besynderlige 

Fortælling  havde  efterladt  højst  forunderlige  Spor  paa 

Tore  Ansigter. 

lolger  Aradmann. 


[OyerBættelseBret  forbeholdes.] 


Ferdinand  Lassalle. 


Iiassalle  før  Agitationen. 

Flectere  si  neqneo  Snperos,  Acheronta  moTebo. 

Yergil-Iiasaalle. 

En  af  de  Begivenheder,  som  i  dette  Aarhundrede 
have  overrasket  og  forbavset  Evropa  mest,  en  Begivenhed, 
som  man  rundtom  i  de  forskellige  evropæiske  Lande 
endnu  gør  mislykkede  Forsøg  paa  at  forstaa,  det  er  den 
Proces,  ved  hvilken  Hegels  Tyskland  har  forvandlet  sig 
til  Bismarcks  Tyskland.  Man  taler  snart,  som  om  den 
gamle  Slægt  med  ét  Slag  var  uddød  og  den  nye  Stamme 
skudt  op  uden  Rod,  snart  som  om  en  vendisk-slavisk 
Indpodning  havde  fordærvet  eller  forbedret  Stanmien. 
For  Nogle  er  det  nye  Tyskland  Jemmasken.  Det  gamle 
filosofisk-poetiske  Aasyn  var  det  sande,  og  over  det  har 
nu  Preusservæsenet  lagt  sig  som  Masken  over  hin  ulykke- 
lige Fange.  Andre  udfinde,  at  det  gamle  godmodigt- 
romantiske  Ansigt  netop  var  Masken,  bag  hvilken  de 
sande  Træk,  som  nu  vise  sig,  hyklerisk  bleve  smulte. 
Den  ene  af  disse  Anskuelser  er  ligesaa  uforstandig  som 
den  anden,  og  de  bero  begge  paa  samme  Uvidenhed  om 
det  moderne  Tysklands  Udviklingsgang.  Hvo  der  i  Lite- 
raturen  studerer  denne,  vil  Skridt  for  Skridt  kunne  for- 
følge, hvorledes  den  nye  Generations  Ideer,  Handlemaade 
og  Livsanskuelse  har  udviklet  sig  organisk  af  den  ældres. 

Svælget  mellem  Hegels  og  Bismarcks  Tyskland  fylder  sig 
da  efterhaanden  for  Blikket,  Fysiognomierne  paa  denne 
og  hin  Side  af  Svælget  frembyde  beslægtede  Træk.  Enkelte 
interessante  og  højst  udprægede  Fysiognomier,  der  tegne 
sig  kraftigt  paa  Historien  som  Baggrund,  betegne  i  og 
for  sig  allerede  Overgangen  og  Sammensmeltningen  af  to 
Generationers  Aandspræg.  Blandt  disse  Fysiognomier  har 
Tyskland  næppe  et  interessantere  og  skarpere  skaaret 
end  Ferdinand  Lassalles.  Han  fødtes  d.  11.  April  1825 
og  døde,  saaret  i  Duel,  d.  31.  August  1864.  Han  var  en 
fremragende  Discipel  af  Hegel,  og  man  har  i  sin  Tid 
ikke  uden  Grund  kaldt  ham  Bismarcks  Lærer;  thi  lader 
en  direkte  Paavirkning  sig  end  ikke  bevise,  saa  har  dog 
3aavel  i  den  indre  som  i  den  ydre  Politik  den  store 
Statsmands  Bedrifter  med  Hensyn  til  afgørende  Punkter 
nøjagtigt  realiseret  den  filosofiske  Agitators  Program. 

I. 

Den,  der  vil  lære  Lassalle  at  kende,  bør  begynde 
med  Studiet  af  hans  Flyveskrifter.  Man  læser  ikke  kold- 
sindigt denne  Prosa:  En  overordentlig  Lærdom  er  her 
behersket  af  en  aldeles  moderne  Veltalenhed,  strængt  logisk 
og  strængt  saglig,  hvis  tilbagetrængte  Begejstring  staar 
præntet  i  Ddskrift  mellem  Linjerne  for  nu  og  da  at  blusse 
op;  en  ubeskrivelig  Dristighed  i  alle  Angreb  sekunderes 
af  en  urokkelig  jemhaard  Fasthed  i  ethvert  Forsvar;  Sprog 
og  Stil  er  en  Type  for  sig.  Af  Deklamation  intet  Spor. 
Forfatteren  véd  og  kan  for  Meget  til  at  han  skulde  ville 
deklamere.  Men  heller  intet  Spor  af  Lærdommens  Ballast. 
Det  er  en  Tungtbevæbnet,  som  her  fører  sin  Krig;  men 
sjældent  saa'  man  saa  tung  en  Bevæbning  baaret  saa  let. 
^f  trykte  Kilder  erfarer  man  kun  lidet  om  Forfatterens 
Personlighed  og  Liv.  Flere  Rejser  i  Tyskland  med 
lange  Ophold  have  imidlertid  bragt  mig  i  Berøring  med 
et  ikke  ringe  Antal  Personer,  Mænd  og  Kvinder,  paa 
bis  Dom    jeg   sætter   Pris,     der   have   kendt  Lassalle 

personligt.  Som  bekendt  have  de  offenlige  Stemmer 
om  Lassalle,  efter  at  Angrebene  vare  forstummede  ved 
hans  pludselige  Død,  i  vore  Dage  antaget  en  ganske  anden 
Karakter  end  da  han  endnu  var  i  Live.  Aaben  Aner- 
kendelse af  hans  Betydning  og  hans  Evner  er  ikke  sjælden. 
Flertallet  af  de  private  Domme  om  ham  lyde  derimod 
relativt  ufordelagtigt.  Hans  private  Bekendte  have  sjældent 
læst  ham  mere  end  flygtigt,  sjældent  eller  aldrig  delt 
hans  Anskuelser.  Hans  Svagheder  have  tydeligt  nok 
været  af  dem,  som  man  ikke  behøvede  at  være  Psykolog 
for  at  opdage,  og  Størstedelen  af  det  dannede  Publikum 
ligesom  Størstedelen  af  oflfentlige  Personligheders  private 
Bekendte  blive  let  hængende  ved  iøjnefaldende  Svagheder, 
isæi*  naar  disse  rent  overses  af  en  forgudende  Tilhænger- 
skare. Jeg  ventede  ikke  i  den  højere  Borgerstand  at 
komme  til  at  høre  kærlige  Domme  over  En,  der  døde  i 
Strid  med  det  hele  borgerlige  Samfund  i  sit  Fædreland, 
kæmpende  næsten  ene  med  en  hel  Presse  imod  sig; 
alligevel  tilstaar  jeg,  at  en  saa  gennemgaaende  Uvilje, 
en  efter  min  Opfattelse  saa  ufuldstændigt  begrundet  og 
endnu  saa  levende  Misstemning  mod  den  Døde  var  mig 
uventet.  Formodentlig  er  det  denne  Misstemning,  man 
har  at  takke  for  den  Vanskelighed,  det  koster  nutildags 
at  forskaffe  sig  et  fuldstændigt  omfattende  Kendskab  til 
Lassalle.  En  ordentlig,  endsige  en  samlet  Udgave  af  hans 
Skrifter  eksisterer  ikke ;  de  fleste  af  dem  kunne  kun  faas 
gennem  en  socialistisk  Kommissionær  i  Leipzig,  hvis 
grænseløse  Utilforladelighed  omtrent  umuliggør  Anskaf- 
felsen, og  hvad  han  har  paa  Lager  er  ikke  blot  trykt 
paa  det  sletteste  Papir,  men  vansiret  ved  plumpe  og 
vildledende  Trykfejl*).      Sjældnere  Sager   findes  end  ej 

*)  Som  Eksempel  paa  slige  vil  jeg  kun  anføre  to:  „damit  sie 
durch  keinen  Rest  einer  sittlichen  selbstståndigen  Staats- 
an w alt  beengt"  for  „Staatsgewalt"  og  „Ist  es  Vorbereitung 
znm  Hocbverrath  wenn  ich  Jemanden  in  einen  unerlaubten 
Verein  einzutreten  auffordere?"  istedetfor  „erlaubten".  Hoch- 
verrathsprocess  1864,  S.  38,  43. 

paa  Berlinerbibliotheket.  Hvad  der  foreligger  trykt  af 
biografiske  Oplysninger  og  Breve  er  næsten  Intet*).  Men 
tyder  Alt  dette  som  sagt  paa  en  endnu  ikke  udslettet 
Misstemning  mod  Lassalle,  saa  er  denne  Misstemning  dog 
langtfra  at  være  absolut.  Det  har  slaaet  mig,  at  man  i 
Reglen  har  udtalt  sig  om  den  Afdøde  med  des  større 
Velvilje,  Anerkendelse,  Varme,  Beundring,  jo  nøjere  man 
havde  kendt  ham.  Dette  taler  i  høj  Grad  til  Fordel  for 
Lassalle;  thi  det  gaar  altid  saaledes  med  virkeligt  be- 
tydelige Aander.  Medens  de,  der  kun  blænde  ved  Ta- 
lentets eller  Ryets  Prestige,  ligesom  Paven  i  Rom  gælde 
des  mindre,  jo  nærmere  man  kommer  dem  eller  staar 
dem,  finde  betydningsfulde  Personligheder  størst  Hen- 
givenhed hos  dem,  der  kende  dem  bedst.  Jeg  har  nu  i 
et  Par  Aar  ladet  alle  disse  Domme  og  Udtalelser  strides 
og  forliges  i  min  Sjæl,  medens  jeg  atter  og  atter  med 
samme  usvækkede  Interesse  studerede  deres  Genstand 
fuldstændigt,  og  naar  jeg  nu  fordyber  mig  paany  i  dette 
Emne,  danne  alle  hine  Opfattelser  i  Forening  med  alle 
mine  egne  ældre  og  yngre  Stemninger  og  Indtryk  af  deres 
Genstand  en  underlig  mangestenmiig  Symfoni  i  mit  Indre. 
Jeg  kender  Lassalle  saa  godt  som  man  kan  kende  ham 
uden  nogensinde  at  have  set  eller  hørt  ham;  jeg  har 
den  Sympathi,  der  betinger  en  Forstaaelse,  med  Lyssideme 
af  hans  Væsen  og  ser  dem  begrænsede  af  dets  Skygge- 
sider; til  udtømmende  at  vurdere  hans  mangesidige 
Virksomhed  er  jeg  ikke  istand;  dertil  udfordres,  at  man 
i  lige  saa  høj  en  Grad  som  han  er  inde  i  Filologi,  Filo- 
sofi, Jurisprudens  og  Statsøkonomi;  men  jeg  vil  forsøge 
at  give  det  psykologiske  Grundrids  til  et  Portræt. 

Der  er  skrevet  saare  meget  for  og  endnu  mere  imod 
de  af  Lassalle  i  hans  sidste  Leveaar  opstillede  Teorier. 
Man  har  angrebet  og  man  har  konstateret  deres  Rigtighed. 
Der  er  bleven  ført  en  yderst  hidsig  Strid  om  Hensigts- 

*)  Som  bekendt   nedlagde  for   ikke   lang   Tid   siden   Rodbertus 
Protest  mod  Udgivelsen  af  bans  og  Lassalles  Korrespondance. 

mæssigheden  af  hans  seneste  praktiske  Forslag.  Til  at 
fælde  Dom  i  denne  Strid  tiltror  jeg  mig  ikke  Evner  og 
til  at  deltage  i  den  har  jeg  ingen  Lyst.  Hvad  jeg  kunde 
ønske  gjort,  og  hvad  jeg  vil  forsøge  selv  at  gøre,  da 
ingen  Anden  endnu  har  følt  Tilbøjelighed  dertil,  det  er 
hvad  Sainte-Beuve  vilde  kalde:  faire  acte  de  littératme 
med  Hensyn  til  Lassalle,  oplyse  hvad  Slags  Natur  han 
var,  opdage  det  oprindelige  Grundlag  i  hans  Væsen,  hans 
dyhestliggende  sjælelige  Egenskaber  og  hans  herskende 
Ideer,  Grundpræget  i  hans  Aand,  Formen  af  hans  Talent, 
kort  sagt  at  karakterisere  ham  som  Forfatter  uden  at 
blande  denne  Opgave  sammen  med  den  højst  forskellige, 
der  falder  Mange  saa  forunderligt  let,  at  sidde  til  Doms  over 
et  af  vore  Dages  vanskeligste  og  mest  brændende  Spørgsmaal. 
*  Det  Liv,  jeg  vil  oprulle,  blev  ført  med  en  saa  liden- 
skabelig Intensitet,  at  det  ligesom  fér  Samtiden  forbi 
før  denne  kunde  besinde  sig  paa  det.  Lassalles  viden- 
skabelige Værker  kunde  ikke  læses  af  de  almindeligt 
Dannede,  og  hans  Flyveskrifter  kunde  kun  delvis  forstaas 
af  Arbejderne,  der  læste  dem.  Som  kritisk  Tænker  staar 
Lassalle  uanfægtet.  Ingen  Institution  og  ingen  Mand, 
paa  hvem  hans  Haand  er  faldet,  har  nogensinde  forvundet 
Slaget.  Det  betyder  ikke  meget,  om  en  udmærket  Viden- 
skabsmand har  fejlet  i  Enkeltheder.  Tiden  skyller  Vild- 
farelsen bort  og  Menneskeheden  arver  Eesten. 

n. 

Den  gamle  græske  Filosof  Heraklit,  der  saalænge 
var  Genstand  for  Lassalles  Studium,  anvendte  en  Mængde 
forskellige  sindbilledlige  Udtryk  for  at  betegne  sit  Princip: 
Ild,  Strøm,  Ketfærdighed,  Krig,  usynlig  Harmoni,  Bue  og 
Lyra;  de  falde  En  ind,  naar  man  søger  et  Symbol,  der 
kunde  betegne  Livsprincipet  i  Ferdinand  Lassalle.  Et- 
steds i  et  Brev,  der  er  fuldt  af  Utaalmodighed  over, 
hvor  langsomt  Begivenhederne  udvikle  sig,  bruger  Lassalle 
det  Udtryk  „min  glødende  Sjæl";   blandt  tusinde,  der 

kunde  ville  anvende  en  Talemaade  som  denne,  der  er 
bleven  til  Frase,  har  han  alene  brugt  den  uden  Over- 
drivelse: der  var  virkelig  inderst  inde  i  ham  Noget,  der 
bestandig  var  som  Dd.  Hans  brændende  Kærlighed  til 
Videnskab  og  Kundskab,  hans  Tørst  efter  Retfærdighed 
og  Sandhed,  hans  Begejstring,  hans  ubændige  Selvfølelse, 
hans  dybe  Forfængelighed,  hans  Mod,  hans  Magtglæde: 
Alt  havde  den  samme  flammende  og  fortærende  Karakter. 
En  Lysbringer  var  han  og  en  Flammebringer;  en  Lys- 
bringer,  fripostig  og  trodsig  som  Lucifer  selv,  en  Fakkel- 
bærer, der  gærne  stillede  sig  selv  i  fuld  Belysning  ved 
Skæret  af  den  Fakkel,  hvormed  han  bragte  Klaxhed  — 
grand  oseur  et  grand  poseur.  —  I  Heraklits  Verden  var 
Buen  og  Lyren  i  Forening  det  herskende  Princip ;  Lyren 
er  Harmoniens,  det  vil  sige  den  fiildendte  Dannelses 
Symbol,  Buen  med  sin  dræbende  Solpil  betegner  Virk- 
somhed og  Tilintetgørelse.  Ogsaa  i  Lassalles  Aand  raa- 
dede  Buen  og  Lyren  i  Forening,  den  fuldendte  teoretiske 
Dannelse  og  den  rastløse  praktiske  Virksomhedsdrift. 
Sjældent  har  i  Verdenshistorien  en  saadan  Forening  af 
teoretisk  og  praktisk  Begavelse  været  set.  Men  den,  der 
havde  iagttaget  Lassalle  ved  Begyndelsen  af  hans  Bane, 
vilde,  hvis  han  besad  paa  engang  sympatetisk  og  fremad- 
skuende Blik,  paa  ham  have  kunnet  anvende  de  Ord,  han 
selv  anfører  af  den  gamle  nyplatoniske  Tænker  Maximos 
fra  Tyrus:  „Jeg  forstaar  Apollo,  Bueskytte  er  Guden  og 
Musiker,  og  jeg  elsker  hans  Harmoni,  men  jeg  frygter 
hans  Skyttekiinst."*) 

Lassalle  fødtes  i  Breslau;  hans  Fader  var  en  ikke 
fremragende  begavet,  men  brav  og  hæderlig  Købmand, 
begge  Forældrene  israelitiske.  Sønnen  var  oprindeligt 
bestemt  til  Handelsmand ;  men  da  han  paa  Handelsskolen 
i  Leipzig  kun  gjorde  ringe  Fremskridt,  blev  det  besluttet 
at  lade  ham  forberedes  privat  til  Universitetet  i  hans 

*)  Lassalle:  Die  Philosophie  Herakleitos  des  Dnnkeln  von  EphesoB. 
L  111. 

Fædrenestad.     Lassalle   var  hele   sit  Liv   igennem  den 
kærligste  Søn,  og  Forholdet  mellem  ham  og  hans  Familie 
efter  jødisk  Vis   et  meget  inderligt  og  fast.     Moderen 
hang  under  Lassalles  hele  Livsbane  med  største  Begej- 
string ved  Sønnen,  fandt  sig  i  Alt,  hvad  han  foretog  og 
fandt  tilsidst  Alt  godt.     I  den  Alder,   hvor  alle  Drenge 
ere  næsvise  og  fremtrædende,  var  Lassalle  en  ualmindelig 
næsvis  og  højmælet  Dreng.     Hvad  han  selv  i   sit  senere 
Liv  saa  tidt  betegnede  som  sin  „Frækhed",  røbede  sig 
allerede  da.    Vi  staa  her  ved  Racemærket  i   hans  Sind, 
Grundformen  for  hans  Temperament,  ved  den  Egenskab 
hos  ham,   hvis  Spire  mest   træffende    betegnes    ved  det 
jødiske  Ord  Chutspe,  der  paa  engang  er  Aandsnærværelse, 
Frækhed,  Dumdristighed,  Uforskammethed  og  Uforfærdet- 
hed,  og  der  let  forstaas  som  den  Yderlighed,  til  hvilken 
Frygtsomheden  og  den  tvungne  Eftergivenhed  hos  en  et 
Par  Aartusinder   igennem    forpint   og   undertrykt  Race 
naturnødvendigt  ved  indbrydende  Kultur  slaar  om.   Naar 
Lassalle  under  en  af  sine  Kriminalprocesser  i  sin  For- 
svarstale  trods  Præsidentens  Trusler   om   at    Ordet  vil 
blive   ham    berøvet    gennemhaaner    Statsadvokaten,  og 
efterat  Ordet  virkelig  er  bleven  ham  berøvet  tiltvinger 
sig  Ret  til  yderligere  at  tale  ved  nu  at  aabne  en  Dis- 
kussion om,   hvorvidt  det  er  tilladeligt  at  berøve  ham 
Ordet,    saa  er  det  „Chutspe".     Denne   „Chutspe",  der 
hos  almindelige  Individer  af  desjie  Race  undertiden  er 
saa  modbydelig  i  Skikkelse  af  Paatrængenhed  eller  ube- 
rettiget Lyst  til  at  trænge  sig  frem,  undertiden  saa  morsom 
og  snild   som  Uforbløffethed  og  Raadsnarhed,   var  hos 
ham,   i  hvis   Sjæl  saa  store   Evner  slumrede,   kun  det 
Element,   hvoraf  hans  personlige  Daadstrang  udviklede 
sig,  og  hvis  Farve  hans  Virksomhedsdrift  bestandig  be- 
holdt.   Hans  Trang  og  Evne  til  Handling  var  nemlig  ikke 
den  rene  -^  angelsaksiske  eller  amerikanske  —  Fore- 
tagelsesaand,  der  kun  rastløst  og  praktisk  vil  frembringe 
og   ordne.     Det   var   en   Virksomhedstrang ,    der  søgte 

Modstand  og  kun  levede  og  aandede  i  Opposition.  En 
af  Tysklands  Digtere,  der  kun  en  enkelt  Gang  havde  set 
Lassalle  paa  en  Koncert,  sagde  til  mig:  „Han  saa'  ud 
som  lutter  Trods;  men  paa  hans  Pande  laa  en  saadan 
Handlekraft,  at  det  ikke  vilde  have  undret  En,  om  han 
havde  erobret  sig  en  Trone."  —  Inderst  inde  altsaa  en 
Handlekraft,  der  opsøgte  Hindringer  og  overvandt  Hin- 
dringer, og  som  underordnede  sig  alle  de  Midler  til  Sejr? 
der  fandtes  i  hans  Sind:  Koldblodighed,  Kamplyst,  Ær- 
gerrighed, Herskesyge,  uovervindelig  Aplomb  i  det  af- 
gørende Øjeblik. 

Allerede  som  Dreng  paa  15 — 16  Aar  opkastede 
Lassalle  sig  i  et  Hjemmet  forstyrrende  Anliggende 
til  Familiechef,  optraadte  som  bydende  Mand  overfor 
Ældre  og  Voksne  og  ordnede  ved  energisk  Optræden  en 
delikat  og  vanskelig  Sag.  Som  23aarig  Yngling  under 
sin  første  halvaarlige  Varetægtsarrest  plejede  han,  langt 
fra  strængt  at  føje  sig  efter  Fængselsordenen ,  at  give 
Fangevogterne  Befalinger,  og  vilde  disse  paa  nogen  Maade 
lade  ham  føle  deres  Autoritet,  førte  det  til  meget  hæftige 
Optrin.  Da  han  erfor,  at  hans  Søster  havde  indgivet  et 
Bønskrift  om  Benaadning  for  ham,  rettede  han  straks  en 
Skrivelse  til  Kongen  for  at  sikre  sig  mod  enhver  Mis- 
forstaaelse.  Der  var  Noget  af  en  Cæsar  i  denne  Yngling, 
hvem  forskrækkede  Borgermænd  engang  skulde  betragte 
som  en  Catilina.  Han  var  skabt  for  Magten,  han  var 
stemplet  til  Hersker,  og  da  han  ikke  fødtes  som  Prins 
eller  som  Adelsmand,  men  som  Barn  af  Middelstanden 
og  af  en  tilsidesat  Race,  blev  han  Tænker,  Demokrat  og 
Agitator,  for  ad  denne  Vej  at  naa  det  Element,  hvortil 
han  skabtes.  Meningen  er  ikke,  at  Lassalle  var  sig  dette 
bevidst.  Men  Meget,  der  for  Bevidstheden  staar  som 
Maal,  er  for  Naturen  kun  Middel,  og  Naturen  i  ham 
krævede  Magt,  Betydning,  ja  selv  den  Glans  og  de 
Jubelraab,  der  tilkommer  den  betydelige  Fører  for  et 
Folk  eller  en  Stand,   og  det  paa  samme  Tid  som  den 

lod  ham  fødes  paa  yderste  Venstre  og  gav  ham  Seklers 
Ufrihed  og  Seklers  Forurettelser  at  hævne  til  Mødrene- 
arv —  maatte  han  da  ikke  tidligt  føle  sig  paa  engang 
som  revolutionær  og  som  Chef?  Disse  Anlæg  mødtes 
med  den  moderne  Videnskabs  Indflydelse,  og  Lassalle  var 
skabt  til  Videnskabsmand;  men  den  hele  moderne  Viden- 
skab arbejder  efter  sit  Væsen  i  det  radikale  Fremskridts 
Tjeneste,  og  jo  dybere  En  er  grebet  af  dens  Aand,  des 
stærkere  føler  han  sig  draget  til  Opposition  mod  Alt, 
hvad  der  kun  har  det  Nedarvedes  Autoritet. 

Saa  tidligt  Lassalle  nu  end  modnedes  som  Dreng, 
var  det  dog  langtfra,  at  denne  tidlige  Modenhed  udslettede 
eller  dræbte  Barnet  i  ham.  Han  hører  ikke  til  de  Mænd, 
der  aldrig  have  været  Børn;  han  hører  til  dem,  der  be- 
standig bevarede  noget  Barnligt.  Man  maa  ikke  af 
Spielhagens  rent  digteriske  Skildring  af  Helten  i  „In 
Reih^  und  Glied^  lade  sig  forlede  til  den  Antagelse,  at 
Lassalle  var  den  blege,  tavse,  evigt  alvorlige  Dreng  som 
Leo,  Han  havde  endnu  som  Mand  megen  Følelse,  meget 
Gemyt,  besad  kun  liden  Selvbeherskelse  i  det  private 
Liv,  gav  Forbitrelse  og  Herskesyge  frit  Løb  og  faldt  et 
Øjeblik  derefter  med  fuldendt  Elskværdighed  tilføje;  han 
kunde  være  Barn  og  gøre  Barnestreger  saa  fuldt  som 
Nogen.  Til  det  Barnlige,  ja  Barnagtige  hos  ham  hørte 
tidligt  hans  Kærlighed  til  alt  Glimrende  og  hans  Lyst 
til  at  glimre.  Han,  Demokraten,  var  klædt  som  en  Dandy, 
med  udsøgt  Elegance  å  quatre  épingles,  om  end  med 
Smag.  Han  satte  Pris  paa  at  have  sine  Værelser  smag- 
fuldt udstyrede,  ja  udsmykkede.  Man  fandt  i  hans  Hjem 
ikke  blot  Elegance,  men  et  Stænk  af  Dekoration.  Lassalle 
foretog  i  Begyndelsen  af  Halvtredserne  to  Rejser  til 
Orienten  og  medbragte  Drapperier  og  Kunstgenstande 
derfra,  hvormed  hans  Bolig  var  smykket.  Han  var  en 
Smule  af  en  Skuespiller,  som  Herskematurer  ikke  sjæl- 
dent er&  det  (Napoleon,  Byron).  Hans  Dinéer  og  Soupéer 
vare  de  udsøgteste  og  bedste  i  Berlin  paa  samme  Tid  som 

han  Tar  Arbejdernes  Talsmand.  Der  er  heri  visselig  ikke, 
hvad  man  kunde  yille  se  deri,  en  direkte  Modsigelse,  men 
en  Modsætning,  som  den  findes  i  en  rig  og  kompliceret 
Natur,  hos  en  med  levende  Skønhedssans  udrustet  Jakobiner, 
hos  en  med  pragtfuldt  forsirede  Vaaben  stridende  Revolu* 
tionens  Soldat,  hos  en  Mand,  der  endnu  ikke  helt  har 
rystet  Barnet  af  Ærmet.  Der  var  paa  engang  noget  højst^ 
Moderne  og  noget  i  høj  Grad  Antikt  i  Lassalles  Aands- 
anlæg,  og  dette  Antike  var  atter  dobbelt.  Han  var  en 
Alkibiades  i  Nydelsessyge  og  Evne  til  at  finde  sig  tilpas 
i  alle  Omgivelser,  blandt  Videnskabsmænd  som  blandt 
Sevolutionsmænd,  i  Fængslet  som  i  Balsalen,  „i  sin  Ung- 
dom gaaende  i  Fængsel  med  samme  Ligegyldighed  som 
mangen  Anden  til  BaP^*),  og  han  var  en  antik  Romer  i 
Viljestyrke,  Handlekraft,  politisk  Blik  og  Evne  til  at 
erobre  og  organisere. 

Ledet  af  sin  Begejstring  for  den  klassiske  Oldtid  gav 
Lassalle  sig  paa  Universiteterne  i  Breslau  og  Berlin  til 
at  studere  Filologi  og  i  Forening  hermed  Hegelsk  Filosofi, 
hvis  dialektiske  Methode  han  med  Iver  og  Henrykkelse 
tilegnede  sig.  Samtidigt  inddrak  han  det  unge  Tysklands 
revolutionære  Ideer.  Da  han  havde  forladt  Universitetet, 
levede  han  som  ung  uafhængig  Privatmand  ved  Bhinen 
og  studerede  i  Diisseldorf  og  ligeledes  under  et  Ophold 
i  Paris  1845  græsk  Filologi  og  Filosofi. 

I  Paris  lærte  den  da  20aarige  Lassalle  Heinrich  Heine 
at  kende,  og  man  faar  et  højt  Begreb  om  den  unge 
Students  Genialitet,  naar  man  ser,  i  hvilken  Grad  han 
indtager  og  blænder  Tidsalderens  Aristofanes,  som  dog 
sandelig  ikke  var  af  dem,  der  lod  sig  dupere.  Man  faar 
firemdeles  et  højt  Begreb  om  Digterens  psykologiske 
Skarpblik,  naar  man  ser,  i  hvilke  Udtryk  han  taler  til 
og  om  den,  der  overfor  ham  dog  i  Aand  som  i  Aar 
maatte  synes  et  Barn.    Lassalle  har  tydeligt  nok  med 


*)  Proces  i  Dtusseldoif  27de  Jozii  1864,  Slutningen. 

sædvanlig  Energi  taget  sig  af  den  syge  og  forladte  Digters 
altid  saa  pinlige  pekuniære  Forhold  og  ved  kraftig  Op- 
træden til  hans  Gunst  i  Tyskland  ordnet  dem  for  ham. 
I  Brevene  til  Lassalle,  hvem  Heine  stadig  kalder  „sin 
dyrebare  elskede  Ven",  „sin  kæreste  Vaabenbroder", 
forekomme  Ytringer  som:  „Idag  indskrænker  jeg  mig  til 
at  takke  Dem;  endnu  har  aldrig  Nogen  gjort  saa  Meget 
for  mig.  Heller  ikke  har  jeg  endnu  hos  Nogen  fundet 
saa  megen  Passion  og  Forstandsklarhed  i  Handling  for- 
enet. Visselig  har  De  Ret  til  at  være  fræk  —  vi  Andre 
usurpere  blot  denne  guddommelige  Ret,  dette  himmelske 
Privilegium.  —  I  Sammenligning  med  Dem  er  jeg  en 
beskeden  Flue."  Og  et  andet  Sted:  „Lev  vel  og  vær 
overbevist  om,  at  jeg  elsker  Dem  uudsigeligt.  Hvor 
det  glæder  mig,  at  jeg  ikke  har  taget  fejl  af  Dem;  men 
heller  Ingen  har  jeg  havt  en  saadan  Tillid  til  som  til 
Dem  —  jeg,  der  er  saa  mistroisk,  ved  Erfaring,  ikke  af 
Natur.  Siden  jeg  faar  Breve  fra  Dem,  svulmer  mit  Mod 
og  jeg  befinder  mig  bedre."*)  Det  virker  næsten  rørende 
at  se  den  46aarige  Mand,  den  store  af  saa  mange  Lidelser 
knækkede  Digter  søge  Beskyttelse  hos  denne  staalhaarde 
unge  Sjæl,  hvis  Vilje  20  Vintre  have  hærdet  til  Ubøje- 
lighed, og  som  har  Mod  tilovers  for  alle  dem,  der  Hage 
og  besvære  sig  rundt  omkring  ham.  Heine  søgende  Hjælp 
hos  Lassalle,  det  er  Antilopen,  der  stiller  sig  under  den 
unge  Løves  Beskyttelse.  —  En  Antydning  i  et  Brev  til 
Ferdinands  Fader  viser,  at  Lassalle  overfor  Heine  er 
optraadt  som  ivrig  Atheist.  Heine  „gad  se  hans  Ansigt", 
naar  han  hører,  at  den  dødssyge  Digter  har  omvendt  sig  til 
Theismen.  Andre  Antydninger  og  Drillerier  vise,  at  Las- 
salle i  Paris  ikke  var  ufarlig  for  Kvindehjærter.  Til  al 
Lykke  er  imidlertid  i  et  Brev  fra  Heine  til  Vamhagen 
von  Ense  bevaret  os  en  fiildstændig  Skildring  af  Ferdinand 
Lassalle,  en  Skildring,  der  ikke  blot  er  mindeværdig  som 


*)  Heine:  Briefe  3ter  Theil.    Breve  fra  Januar  og  Febraar  1846. 

træffende  Produkt  af  den  sikreste  og  fineste  Pen,  Tyskland 
dengang  besad,  men  dobbelt  interessant  fordi  den  giver  os 
Billedet  af  Lassalle,  som  han  var,  før  Offenligheden  kendte 
hans  Eksistens,  og  før  han  selv  var  optraadt  i  Litera- 
turen.    Vi  have  her  en  Lassalle  avant  la  lettre:  . 

„Min  Ven,  Hr.  Lassalle,  der  bringer  Dem  dette  Brev, 
er  en  ung  Mand  af  de  mest  udmærkede  Aandsevner:  med 
den  grundigste  Lærdom,  den  omfangsrigeste  Viden,  den  største 
Skarpsindighed,  jeg  nogensinde  har  set;  med  den  rigeste 
Fremstniingsgave  forbinder  han  en  Viljens  Energi  og  en 
Habilité  i  Handling,  der  sætter  mig  i  Forbavselse,  og  dersom 
hans  Sympathi  for  mig  ikke  udslukkes,  venter  jeg  den  virk- 
somste Bistand  af  ham.  I  ethvert  Tilfælde  var  denne  For- 
ening af  Viden  og  Kunnen,  af  Talent  og  Karakter  for  mig  et 
glædeligt  Fænomen.  ....  Hr.  Lassalle  er  nu  engang  en  saa 
udpræget  Søn  af  den  nye  Tid,  der  ikke  vil  vide  Noget  af 
den  Forsagelse  og  Beskedenhed,  hvormed  vi  i  vor  Tid  mere 
eller  mindre  hyklerisk  have  hutlet  og  vrøvlet  os  frem.  — 
Denne  nye  Slægt  vil  nyde  og  gøre  sig  gældende  i  den  synlige 
Verden;  vi,  de  Gamle,  bøjede  os  ydmygt  for  det  Usynlige, 
snappede  efter  Skyggers  Kys  og  blaa  Blomsters  Duft,  forsagede 
og  klynkede  og  vare  dog  maaske  lykkeligere  end  disse  haarde 
Gladiatorer,  der  saa  stolt  gaa  Kampdøden  imøde." 

Hvilke  Ord!  i  hver  Linje  Kunstnerens  gennemskuende 
Øje,  Mesterens  Haand  og  Skalkens. fine  Skæmt  og  saa  i 
Slutningssætningen  Seerens  profetiske  Fremtidsblik. 

m. 

Den  Ilte  August  1848  stod  for  Assiseretten  i  Koln, 
anklaget  for  den  moralske  Medskyld  i  Tyveri  af  et  lille 
Skrin,  en  Yngling  med  et  stolt  og  vindende  Ydre,  der 
i  Dommens  Signalement  betegnes  saaledes:  Ferdinand 
Lassalle,  23  Aar  gammel,  Privatmand,  født  i  Breslau, 
sidst  bosat  i  Berlin,  5  Fod  6  Tommer  høj,  med  brunt 
kruset  Haar,  fri  Pande,  brune  Øjenbryn,  mørkeblaa  Øjne, 
proportioneret  Næse  og  Mund,  rund  Hage,  langagtigt 
Ansigt  og  slank  Statur.  Den  saaledes  signaliserede  unge 
Mand  holdt  hin  Dag  en  Forsvarstale,   hvortil  den  gode 

Assiséret  aldrig  havde  hørt  Mage.  Han  var  anklaget  for 
2  Aar  tidligere  at  have  forledet  to  andre  unge  Mænd, 
der  ligesom  han  i  den  Hatzfeldtske  Skilsmisseproces  hayde 
taget  ivrigt  Parti  for  Grevinde  Sophie  v.  Hatzfeldt,  til 
fra  Grevens  Elskerinde  at  rane  en  lille  Kasse,  hvori 
vigtige  Dokumenter  formodedes  indeholdte.  Eetten  dømte 
ham,  men  den  højere  Instans  underkendte  dens  Dom. 
Lassalles  Forsvar  udvikler,  hvilket  Motiv  der  har  bragt 
ham  til  at  føre  Grevindens  Sag: 

„Familien  tav.  Men  det  hedder,  hvor  Mennesker  tie, 
der  ville  Stene  tale.  Hvor  alle  Menneskerettigheder  krænkes, 
hvor  selv  Blodets  Stenmie  forstummer  og  det  hjælpeløse 
Menneske  forlades  af  sine  fødte  Beskyttere,  der  hæver  med 
Rette  Menneskets  første  og  sidste  Slægtning,  Mennesket,  sig. 
De  kende  Alle  og  have  med  Rædsel  læst  den  ulykkelige  Hertug- 
inde af  Praslins  forfærdelige  Historie.  Hvem  af  dem  vilde 
ikke  have  ilet  med  at  staa  hende  bi  i  hendes  Dødskamp. 
Nuvel,  mine  Herrer,  jeg  siger  Dem,  at  her  er  ti  Gange  Praslin. 
Thi  hvad  er  en  Times  korte  Dødskamp  mod  Kvalerne  under 
en  20  Aar  igennem  vedvarende  dødelig  Smerte!  Hvad  ere 
de  Saar,  der  slaas  af  en  Kniv,  mod  det  langsomme  Snigmord, 
som  man  med  raffineret  Grusomhed  begaar  mod  et  Væsens 
hele  Eksistens,  hvad  ere  de  mod  denne  en  Kvindes  uhyre 
Lidelse,  hvisLivsret  man  20  Aar  igeimemDag  for  Dag  træder 
under  Fødder,  og  hvem  man,  for  ustraffet  at  krænke  hende, 
først  med  Flid  forsøger  at  prisgive  til  Foragt." 

Den  unge  Mand,  der  anklaget  i  en  saa  besynderlig 
Anledning  lagde  saa  ridderlige  Følelser  for  Dagen,  havde 
19  Aar  gammel  i  Berlin  lært  den  da  omtrent  dobbelt 
saa  gamle,  men  skønne  og  imponerende  Grevinde  (født 
Fyrstinde)  v.  Hatzfeldt  at  kende,  og  rørt  over  hendes 
Ulykker  kastede  han  sig  ind  i  Processen  mellem  denne 
hørjtstaaende  Dame  og  hendes  Mand.  Den  i  „Kassette^ 
historien"  implicerede  unge  Dr.  Mendelssohn  indførte  ham 
først  hos  hende,  og  det  er  måaske  ikke  for  dristigt  ai, 
antage,  at  den  pur  unge  Mands  betydelige  Skønhed,  hana 
elegante  Skikkelse  og  hans  udmærket  smukke  mørkeblås 
Øjne   gjorde   et   meget   gunstigt   Indtryk.      En  Ven  a£ 

Lassalle  har  meddelt  mig,  at  denne  kort  efter  Bekendt- 
skabet med  Grevinden  gik  til  Greven,  ider  temmelig  en- 
stemmig betegnes  som  et  yderst  slet  og  fordærvet  Subjekt, 
og  udfordrede  ham.  Da  den  højbaame  Junker  i  sin 
fyrstelige  Stilling  kun  svarede  med  at  le   „den  dumme 

w 

Jødedreng"  udj  var  det  at  Lassalle  for  Alvor  besluttede 
at  tage  Grevindens  Sag  i  sin  Haand.  Han  fulgte  hende  til 
Dtisseldorf  og  helligede  nu  i  Aar  af  sit  Liv  sin  hele  Kraft 
til  Kampen  for  hendes  Formuesinteresser  og  sociale  Stilling. 
Man  begriber,  at  Forældrene  i  første  Øjeblik  med 
Sorg  og  Bekymring  saa'  Lassalle  drives  ud  af  sin  Bane 
for  at  hævde  en  dem  ganske  fremmed  Personligheds  Ret. 
Han  havde  som  Filolog  tidligt  røbet  de  ualmindeligste 
Evner,  Mænd  som  Boekh  og  Alexander  v.  Humboldt  lovede 
den  unge  Videnskabsmand  (Underbamet,  som  Humboldt 
kaldte  ham)  den  mest  glimrende  Fremtid,  og  Moderen 
havde  gæme  set  en  Professor  i  Sønnen.  Hun  fandt  sig  dog 
hurtigt  i  det  Skete,  især  da  det  gjordes  hende  indlysende, 
at  Ferdinand  som  Jøde  alligevel  vilde  finde  alle  Veje  til 
en  Universitetskarriére  spærrede.  Haardest  har  det  ganske 
sikkert  været  for  ham  selv  at  blive  udrevet  af  sine  begyndte 
Studier.  Hans  store  Værk  om  Heraklit,  der  alt  i  Begyn- 
delsen af  1846  paa  en  ringe  Del  nær  var  udarbejdet,  saa» 
ved  denne  voldsomme  Distraktion  først  Lyset  i  1859.  Han 
siger  med  Hensyn  hertil^  i  sin  Forsvarstale : 

„Ogsaa  mit  Blik,  m.  H. ,  var  bestandig  rettet  paa  de 
almene  Spørgsmaal  og  Anliggender,  og  jeg  har  maaske  taget 
det  stærkt  i  Betænkning  at  afbryde  min  hele  Løbebane  idet- 
mindste  et  Par  Aar  igennem  og  anvende  min  hele  Virksomhed 
paa  Afværgelsen  af  en  blot  individuel  Misskæbne,  hvor  hjærte- 
Bønderrivende  det  end  er  for  et  Menneske  med  Hjærte  at 
maatte  se  et  andet  Menneske,  hvem  han  anser  for  godt  og 
ædelt,  gaa  hjælpeløst  til  Grunde  midt  i  Civilisationen  overfor 
Voldsmagten.  Men  jeg  saa'  i  dette  Anliggende  almindelige 
Standpunkter  og  Principer  repræsenterede;  jeg  sagde  mig,  at 
Grevinden  yar  et  Offer  for  sin  Stand,  jeg  sagde  mig,  at  man 
kun  i  en  Fyrstes  og  Millionærs  overmodige  Stilling  uden  Sky 
vovede  og  turde  vove  saadanne  Ugerninger,  en  saadan  Eræn* 

kelse  af  Samfandet  i  dets  sædelige  Grund Jeg  skjulte 

mig  ingenlunde  Vanskelighederne  ved  dette  Foretagende.  Jeg 
saa'  vel,  hvilken  vanskelig  Opgave  det  var  at  oplyse  denne 
aargamle ,  historisk  blevne  Uret ,  hvorledes  Sagen ,  hvis  det 
kom  til  Proces,  vilde  gøre  udelukkende  Krav  paa  min  Handle- 
kraft og  saaledes  nødvendiggøre  en  lang  Afbrydelse  af  min 
egen  Karriere ;  jeg  vidste  ret  vel,  hvor  svært  det  er  at  besejre 
et  falsk  Skin,  hvilke  frygtelige  Modstandere  Rang,  Indflydelse 
og  Rigdom  ere,  at  de  og  kun  de  evig  og  altid  finde  Alliance 
i  Bureaukratiets  Rækker,  fremdeles  vidste  jeg,  hvilken  Fare 
jeg  selv  herved  kunde  løbe.  Jeg  vidste  dette  uden  at  det 
kunde  holde  mig  tilbage.  Jeg  besluttede  at  stille  mod  Skinnet 
Sandheden,  mod  Rangen  Retten,  mod  Pengenes  Magt  Aandens 
Magt.  Hindringerne,  Opofrelserne,  Farerne  skræmmede  mig 
ikke;  men  havde  jeg  vidst,  hvilke  uværdige  og  infame  Bag- 
vaskelser der  vilde  træde  mig  imøde ,  hvorledes  man  vilde 
dreje  og  vende  de  reneste  Motiver  netop  til  det  Modsatte  og 
hvilken  beredvillig  Tiltro  de  elendigste  Løgne  vilde  finde  — 
nu,  jeg  haaber,  at  min  Beslutning  heller  ikke  derved  var 
bleven  rokket,  men  det  havde  kostet  mig  en  haard,  en 
smertelig  Kamp." 

Tvungen  af  Forholdene ,  af  Anklageaktens  Hen- 
tydninger, af  Rygter  og  Bagvaskelser  nødes  Lassalle  til 
at  omtale  den  Beskyldning,  man  har  rettet  mod  ham  for 
at  staa  i  et  Kærlighedsforhold  til  sin  Klient.  Intet,  siger 
han,  bliver  almindeligere  troet  end  denne  Beskyldning. 
At  protestere  mod  den  vilde  have  været  latterligt  Han 
beraaber  sig  paa  hvad  Vidner  have  udtalt  som  deres 
Overbevisning  angaaende  dette  Forhold,  paa  fremlagte  Brere 
fra  ham  selv,  hvoraf  det  Modsatte  fremgaar.  Han  forklarer 
hvorfor  han  dog  i  denne  Sag  overalt  er  stødt  paa  Vantro: 

„M.  H. ,  meget  ansete  Mænd  i  denne  By,  Mænd,  som 
vilde  mig  vel.  Mænd,  der  havde  indhentet  Oplysninger  om 
mine  Forhold  og  efter  de  ærefulde  Meddelelser,  der  vare 
gjorte  dem,  ikke  kunde  tro  paa  en  smudsig  Egennytte,  disse 
Mænd  have  til  mig  selv  udtalt  som  deres  Overbevisning,  at 
der  absolut  maatte  bestaa  et  Kærlighedsforhold  mellem  Grev- 
inden og  mig  —  og  da  jeg  tillod  mig  at  spørge,  hvorpaa  de 
grundede  denne  Antagelse,  blev  ligesaa  aabent  svart  mig:  paft 
Intet  —  paa  Intet  i  Verden  uden  derpaa,    at  en  saa  stor 

Opofrelse  for  en  firemmed  Sag  ellers  slet  ikke  lod  sig  for- 
klare! Disse  Mænd,  m.  H«,  jeg  indrømmer  det,  dømte  som 
modne  Verdenskendere  og  erfarne  Mænd.  Men  de  oversaa' 
Et.  De  oversaa'  min  Ungdom,  og  de  oversaa',  at  hvor  meget 
end  vor  Tid  kan  være  Egoismens  Tid,  Ungdommen  dog  til 
alle  Tider  har  været  og  vil  vedblive  at  være  Uegennyttig- 
hedens, Begejstringens  og  Opofrelseslystens  Alder.  ^ 

Der  er  i  disse  Ord  en  vis  Ærlighedens  og  Sandhedens 
Åkcent,  som  ikke  skuffer.  I  hvilket  Forhold  Lassalle 
end  stod  til  Grevinden,  kunde  han  som  Mand  af  Ære 
ganske  vist  ikke  for  Offenligheden  indrømme,  at  et 
Kærlighedsforhold  imellem  dem  fandt  Sted.  Men  Maaden, 
hvorpaa  han  benægter  det,  viser  klart,  at  han  —  per- 
sonlig Begejstring  for  den  paagældende  Dame  ufortalt  — 
fra  Begyndelsen  af  har  kastet  sig  ud  i  dette  Hav  af 
praktiske  Kampe  ledet  udelukkende  af  en  brændende 
Indignation  og  af  en  rent  aandelig  Drift,  der  overvandt 
alle  Betænkeligheder,  Driften  til  at  stille  den  nøgne  Ret 
imod  Magten. 

Lassalles  Forhold  til  Grevinden  i  de  nærmest  føl- 
gende Aar  have  givet  hans  Modstandere  Anledning  til 
stedse  fornyede  Angreb  paa  hans  Moralitet.  Om  dets 
sande  Beskaffenhed  vides  selvfølgelig  Intet,  ligesom  Intet 
sknlde  synes  Offenligheden  mere  uvedkommende.  I  Las- 
salles senere  Leveaar  var  Grevindens  Forhold  til  ham  ganske 
en  anden  Moders,  og  hun  kaldte  ham  mundtligt  og  i  Breve 
bestandig  kun  „Barn".  Grevinde  Hatzfeldt  lever  endnu. 
—  Maaske  vil  det  for  Mangen  tage  sig  ud  som  et  retorisk 
Fif,  naar  Lassalle  paastaar  i  dette  individuelle  Anliggende 
at  have  set  almindelige  Standpunkter  og  Principer 
legemliggjorte.  Denne  Mistro  vilde  sikkert  være  ugrundet. 
Det  er  fremragende  Menneskers  Særkende,  at  de  i  det 
enkelte  Tilfælde,  der  møder  dem  og  som  er  mødt  tusinde 
Andre  uden  at  opfattes  anderledes  end  som  enkelt  til- 
fældig Begivenhed,  se  en  almen  Skæbne;  de  ane  ved  en 
øjeblikkelig  Indskydelse,  hvilken  Mangfoldighed  af  Ulykke- 
lige der  sukke  under  en  lignende  Kval  som  den,  hvortil 

de  ere  blevne  Vidne;  de  søge  bag  Uretten  efter  Urettens 
sociale  Aarsag  og  rette  deres  Angreb  imod  denne  Aarsag, 
hvor  Andre  kun  vilde  tænke  paa  Foruretteren.  Derfor 
tror  jeg,  at  Lassalle  mener  hvad  han  siger,  naar  han 
udtaler  det  Haab,  at  i  hine  Dage  (1848),  da  Løgnens, 
Hykleriets  og  Undertrykkelsens  System  allevegne  styrtede 
sammen,  Sandhedens  Dag  ogsaa  vilde  bryde  ind  „over  et 
Forhold,  der  saa  inderligt  som  kun  et  individuelt  Tilfælde 
kan  det,  som  en  Mikrokosme  afspejler  den  ahnene 
Kval,  den  nu  til  sin  Grav  stundende  og  stønnende  Misere 
og  Undertrykkelse,  og  dermed  ogsaa  over  en  redelig  og 
ved  alle  Kriminal-  og  andre  Forfølgelser  urokket  Stræben 
efter  at  opnaa  mishandlede  Menneskerettigheders  Aner- 
kendelse."*) 

Den  Tale,  hvoraf  jeg  har  meddelt  nogle  Brudstykker, 
er  det  ældste  literære  Produkt,  der  foreligger  fra  Las- 
salles  Haand.  Dets  Interesse  beror  paa  det  Indblik,  det 
yder  i  Mandens  oprindelige  Fond  som  Yngling.  Jeg  har 
gjort  opmærksom  paa  den  Følelsens  Ægthed,  der  Ugger 
til  Grund.  Sligt  røber  sig  i  Stilen  og  lader  sig  ikke 
eftergøre.  En  Tro  paa  Rettens  Sejr  over  Magten  ligger 
dybest  som  varm  ungdommelig  Enthousiasme.  Uge 
op  til  den  ligger  Selvfølelsen,  Lassalle  tror  mindre  paa 
Aandens  Magt  end  paa  sin  egen  Aands  Magt  til  at  trodse 
og  overvinde  alle  Vanskeligheder.  Her  er  RidderUghed 
og  Kamplyst  og  saa  i  Formen  endnu  Noget  af  Advokatens 
Talent  til  at  indtage  en  Position,  til  at  eksploitere  en 
Situation  og  male  med  grelle  Farver:  Meimeskerettig- 
heder  o.  s.  v.  Og  dog  er  dette  allerede  næsten  for  meget 
sagt.     Hvis  noget  Saadant  her  er  tilstede,    da  er  det 


*)  F.  Lassalle:  Meine  VertheidiguBgsrede  wider  die  Anklage  der 
Verleitiing  znm  Gassetten-Diebstahl,  gehsdten  am  11.  August  1848 
vor  dem  kgl.  Assisenliofe  zu  Coln  und  den  Geschworenen.  — 
Der  Griminalprocess  wider  mich  wegen  der  Verleitung  znm 
Cassetten-Diebstahl ,  oder:  Die  Anklage  der  moralischen  Mit- 
schuld.    Ein  Tendenzprocess.    Eoln.    Wilh.  Greven.    18i8. 

endnu  saa  fint,  saa  svagt,  at  det  højest  ligger  som  en 
ganske  svævende  Farvetone  over  Talen.  Men  hvad  der 
her  utvetydigt  træder  frem,  det  er  endnu  en  Egenskab, 
en  dybtliggende  hos  Lassalle :  Hensynsløsheden.  Hensyns- 
løsheden er  et  rent  moderne  Ideal.  Jeg  erindrer.,  at 
Bismarck  etsteds  i  sine  Breve  paa  en  gammel  Lærers 
eller  Vens  Beskyldning  for  altfor  stor  Hensynsløshed 
svarer  de  ærligt  mente  og  højst  lærerige  Ord:  „Ich  bin 
mngekehrt  lange  nicht  riicksichtslos  genug,  eher  feige.^ 
Hensynsløsheden  (jeg  behøver  vel  næppe  at  bede  Læseren 
om  ikke  at  identificere  dette  Ord  med  Raahed,  Pietets- 
løshed eller  lignende)  er  et  Ideal  fra  de  sidste  Aartier. 
Det  var  ikke  vore  Fædres.  Hvor  ofte  have  de  ikke 
citeret  Hamlets: 

Beslutningens  medfødte  Ungdomsrødme 
Dør  i  det  syge,  gustne  Overlæg. 

Hvilke  Fejl  den  nulevende  Generation  end  har.  Hamlets 
Ord  passe  ikke  mere  paa  den.  Hvad  vi  beslutte,  det  udføre 
vi,  forsaavidt  ydre  Forhold  tilstede  det.  At  gaa  mod  sit 
Maal  hensynløst  uden  at  sky  hverken  reel  udvortes  Mod- 
stand eller  reelle,  udvortes  Midler,  det  er  en  rent  moderne 
Dyd  og  Last.  Den  Sag,  der  første  Gang  bringer  Lassalle 
paa  Anklagebænken,  var  af  den  Natur,  at  kun  en  tidligt 
udviklet  Hensynsløshed  kunde  indvikle  ham  i  den.  At 
betegne  det  attenterede  Ran  af  et  Grevinden  tilhørende 
Dokument  uden  videre  som  Tyveri,  vilde  være  ligesaa 
latterligt  som  dumt;  men  en  i  Valget  af  sine  Midler  rigo- 
ristisk Natur  vilde  have  gyst  tilbage  derfor.  Og  har  han 
end  ikke  direkte  havt  Lod  eller  Del  deri,  saa  har  han 
indirekte  havt  det  gennem  det  Herredømme,  han  udøvede 
over  Deltagerne.  Det  karakteriserer  Herskedriften  i  hans 
Sind,  naar  det  udtrykkeligt  i  Anklagen  hedder,  at  han 
skønt  den  yngste  af  Grevindens  Forsvarere  blev  blindt 
adlydt  af  sine  Fæller. 

Fra  1846  af  førte  da  Lassalle  Grevindens  Processer. 
Arbejdet  var  saa  kolossalt,  Vanskelighederne  saa  enorme, 

at  han,  en  Arbejder  uden  Mage,  istedetfor  som  han 
1848  mente:  endnu  at  maatte  bruge' nogle  Aar  dertil, 
tilbragte  næsten  10  Aar  af  sit  Liv  i  disse  Kampe.  Han, 
der  ikke  var  Jurist  af  Fag,  kom  saaledes  ad  praktisk  Vej 
ind  i  en  Videnskab,  hvori  han  teoretisk  skulde  gøre 
Epoke.  En  Mand,  der  længe  er  bleven  anset  for  Tysk- 
lands omtrent  første  Advokat  har  privat  efter  at  haT.e 
studeret  Processen  erklæret,  at  ingen  Fagmand  kunde 
have  ledet  den  bedre.  For  36  Domstole  førte  Lassalle 
Grevindens  Sag.  Kun  en  Vilje  som  hans  kunde  forslaa 
til  en  saa  sejg  Udholdenhed,  som  her  var  nødvendig,  og 
det  medens  han  snart  sad  i  Arrest  som  anklaget  for 
Medskyld  i  det  nævnte  Tyveri,  snart  i  Fængsel  som  dømt 
for  at  have  opfordret  til  at  beskytte  Forfatningen  med 
Vaabenmagt  mod  Statskoupet  1848;  fra  Fængslet  af  førte 
Lassalle  ufortrødent  Processen;  løsladt  førte  han  den 
med  endnu  større  Kraft,  og  det  medens  Filosofi,  Pohtik, 
Økonomi,  alle  hans  Studier,  alle  hans  Livsplaner  atter 
og  atter  opsatte  og  udskudte  ventede  paa  hans  Frigørelse 
fra  dette  utaknemmelige  Hverv.  Endelig  var  hans  Mod- 
stander, Greven,  træt  og  mør.  „Den  duname  Jødedreng" 
havde  gjort  ham  det  for  broget.  Dom  blev  ikke  fældet,  det 
kom  til  Forlig,  og  Lassalle  vandt,  hvad  han  havde  attraaet, 
en  fyrstelig  Formue  for  Grevinden.  Saalænge  Processen 
stod  paa,  havde  han  med  hende  delt  den  ikke  betydelige 
Sum,  der  aarligt  blev  tilstaaet  ham  fra  Hjemmet;  thi  i 
al  den  Tid  havde  Grevinden  Intet;  til  Gengæld  havde 
han  kontraktmæssigt  betinget  sig  en  vis  aarlig  Rente, 
hvis  Sagen  vandtes.  Saaledes  var  han  fra  nu  af  i 
pekuniær  Henseende  uden  Sorger  og  kunde  hellige  sig 
til  abstrakt  videnskabelige,  Intet  indbringende  Studier 
uden  Dag  for  Dag  at  være  henvist  til  Bekymringen  for 

at  tjene  sit  Brød. 

Cl.  irattdes. 

(Slnttei  i  n»ite  HcfteV 


Paa   den  Clyldendalske  ■•^handels   Forlag   udkommer 
om  kort  Tid: 


Italienske  Noveller 

Af 
Vilhelm  Bergsøe. 


Fru  Inger  til  Østråt. 

Skuespil  i  fem  Handlinger 

af 

Henrik  Ibsen. 

2den,  gennemsete  og  rettede  Udgave. 


Billeder  og  Sange 

Nye  Digte 

af 

Christian  Bichardt. 


Goldoni  og  Gozzi. 

tkouoniens  lethode  og  nogle   af  dens  Begreber.     Af 

Dr.  phil.  J.  Petersen. 
Om  AdsUUélsen  if  Kirke  og  Stat.    Af  V.  !f  or  felt. 
En  mærkelig  listorie.     Af  H.  Drachmann. 
ferdinand  Lassalle.     Af  Gr.  Brandes.     (Sluttes  i  næste 

Hæfte). 


I  Redaktionsanliggender  bedes  man  henvende  sig  til 
Cand.  mag.  E^  Brandes,  Kongens  Nytori^^  10,  2den  Sal, 

Det  nittende  Aarhundrede. 


Maanedsskrift 


for 


Literatur  og  Kritik. 


Udgivet  af 


Georg  Brandes  og  Edvard  Brandes. 


1875.  —  Januar  og  Februar. 


København. 

Forlast  af  den.  Gyldendalske  iBogliaxLdel  (F.  Hegel). 

Trykt  hos  J*.  Jørgensen  å  Go. 


Paa  den  (lyldendakke  Boghandels  Forlag  er  nylig  ud- 
kommet: 

Italienske  Noveller. 

Af 
Vilhelm  Bergsøe. 

4  Kr.  25  Øre;  eleg.  indb.  5  Kr.  75  Øre. 


Fru  Inger  til  Østråt. 

Skuespil  i  fem  Handlinger 

af 

Henrik  Ibsen. 

2den,  gennemsete  og  rettede  Udgave. 
2  Kr.  25  Øre;  eleg.  indb.  3  Kr.  50  Øre. 


Billeder  og  Sange 

Nye  Digte 

af 

Christian  Biohardt. 

2  Kr.  25  Øre;  eleg.  indb.  3  Kr.  50  Øre. 


Urolige  Tider. 

En  Fortælling 

af 

Forf.  til  ..Familien  Gorm"  m.  m. 

6  Kr. 


Roms  Kejsere  i  Marmor. 

(Tanker  og  Indtryk  fra  Roms  Musæer). 


Dersom  I  gaa  op  paa  Eapitolium  for  at  se  Julius 
Cæsar  —  og  hvor  skal  man  træffe  ham,  om  ikke  der?  — 
saa  vent  ikke  at  faa  Sullas  „skødesløst  omgjordede  Drenge 
at  se,  med  den  egenraadige  Holdning,  den  overtalende 
Gestikulation,  det  lokkede  Hoved,  de  sorte,  livlige  Øjne 
og  de  velformede,  slanke  Lemmer!  Den  Cæsar,  Afrodites 
Ætling,  hvis  Ungdomsskønhed  tiltrak  sig  de  paa  Forum 
forsamlede  Borgeres  Blikke  og  henrykkede  Kong  Niko- 
medes,  den  Cs^sar  er  forsvunden.  Enten  I  gaa  tilvenstre 
for  at  se  Cajus  Julius'  Brystbillede  i  det  Eapitolinske 
Musæums  Eejsersal,  eller  tilhøjre,  hvor  hans  kolossale 
Statue  venter  Eder  i  Arkaden  til  Konservatorernes  Palads, 
vil  I  ikke  opdage  noget  Spor  af  Spradebassen,  om  hvem 
Cicero  ytrede:  „Naar  jeg  ser  hans  uendelig  omhyggelig 
krøllede  Lokker  og  iagttager,  hvorledes  han  stryger  dem 
med  en  Finger,  forekommer  det  mig  umuligt,  at  det 
Menneske  kan  ruge  paa  en  saa  stor  Ulykke  —  den  ro- 
merske Fristats  Omstyrtning." 

Men  det  er  næsten  Skade,  at  han  er  borte.  Han 
burde  vise  sig  paany,  ikke  alene  in  effigie,  men  lyslevende 
paa  Korso.  Englænderne,  der  i  Skarer  drive  der  omkring, 
vilde  maaske  under  hans  Toga  genkende  en  Frænde  af 
deres  egen  Pelham.    De  unge  Romere  vilde  hilse  ham 

som  deres  drømte  Ideal.  Den  seneste  Nuance  af  Pariser- 
Lapsen,  som,  udgaaet  fra  Jesuiterskoleme,  begynder  at 
fortrænge  det  andet  Kejserdømmes  mislykkede  Mønstre 
paa  mandlig  Elegance,  „?e  petit-crevé^ ,  vilde  forbayset 
stirre  efter  Hedningen,  hvis  aandfiilde  Ansigtstræk  maatte 
faa  forøget '  Eelief  af  det  tomme  og  '^seminaristfromme, 
men  ikke  fordringsløse  Aasyn,  som  er  ejendommeligt  for 
disse  unge  Franskmænd,  og  hvori  man  saa  tydelig  som 
i  en  Kundgørelse  læser:  Je  ne  sats  rien;  done  je  stds  un 
homme  du  mande. 

Julius  Cæsars  kolossale  Statue  i  Konservatorernes 
Palads  er  et  antikt  V^rk,    sandsynligvis  fra  den  første 
Kejsertid,   men  i  ingen  Henseende  et  Mesterværk.    At 
Føreren    for   Roms    gyldne   Ungdom    ikke    engang    til- 
nærmelsesvis kan  anes  her,  maa  vi  ikke  standse  ved,  thi 
det  er  den  alderstegne  Imperator,  Verdens  Enevoldsherre, 
og  ikke  den  unge  Patricier,  som  Billedhuggeren  har  villet 
fremstille.    Men  her  mangler  saa  Meget,  som  vi  troede 
uadskilleligt  fra  Cæsar.     Foran  os  staar  en  fnldtrustet 
Feltherre,  i  hvis  benhaarde  Oldingeansigt  der  aldrig  har 
lyst  et  Kornmod  af  det  Geni,   der  som  Lynild  splittede 
Galliens  og  Germaniens  Hære,  knuste  Pompejus'  Krigerry, 
styrtede  Fristaten  og  tilintetgjorde  Resterne  af  gammel- 
romersk Dyd.    Ikke  et  Glimt  af  den  Elskværdighed,  der 
hos  den  gamle  Cæsar  saavelsom  hos    den   unge  indtog 
Modstanderen,    eller  af  den  Skønhedssans,   som  gjorde 
ham  til  Kunstner  mellem  Historieskrivere  og  Rhetorer, 
eller  af  det  Storsind,    der   med  menneskelig  Adel  for- 
gyldte dæmonisk  Egoisme.   Er  dette  den  Mand,  som  med 
sin  Persons  poetiske  Magt  gjorde  et  mangeaarigt  møj- 
sommeligt Felttog  til  et  højstemt  Heltedigt  for  de  graa- 
nede  Krigere,  som  under  Rustningens  og  Oppakningens 
Byrde   maatte   følge   ham  fra  Yaabenskifte  til  Yaaben- 
skifte  gennem  alle  Gallernes  og  Belgernes  Lande,   over 
Rhinen  ind  i  Germaniens  Skove,    over  Havet  ind  i  det 
ukendte  Britannien?   Manden,  som  med  Lemmer  svækkede 

af  UdsTævelser,  Sygdom  og  Natteyaagen  gik  barhovedet 
i  Solhede  og  Skylregn  foran  sine  Legioner,  og,  naar  et 
Vandløb  standsede  Toget,  først  af  Alle  svømmede  over,  eller, 
naar  en  FyUdng  vaklede,  kastede  sig  ind  i  Slagtummelen, 
kæmpende  som  Soldat  i  Rækkerne,  efter  at  han  som  Felt- 
herre havde  ordnet  Alt  for  Sejren?  Findes  der  Geni  i 
disse  Træk,  saa  er  det  Regnemesterens,  der  af  Tidens 
Krav,  Samfundets  Brøst,  Menneskenes  Dyder,  Lyder  og 
Laster  har  sammensat  et  indviklet  Regnestykke  og  løst 
det  til  egen  Fordel  med  kold  Ihærdighed. 

Findes  der  Samvittighed,  er  det  en  saadan,  der  ud- 
taler sig  i  den  græske  Digters  ironiske  Ord,  som  Cæsar 
ofte  skal  have  havt  paa  Læberne:  Hold  Lov  og  Bet  i 
Ære!  Men  om  Du  bryder  dem,  saa  bryd  dem  for  en 
Trane!  Findes  der  Lidenskab',  er  det  den,  som  de 
kaade  Soldater  sang  om,  naar  de  fdlgte  deres  Feltherres 
Triumfvogn:  Borger,  vogt  nu  din  Husthi!  Maaneskins- 
issen  drager  ind!  Endnu  værre  Ting  sang  de  ved  samme 
Lejlighed  om  deres  forgudede  Høvding,  men  Litet,  som 
ramte  ham  paa  et  mere  føleligt  Sted.  Akilled'  ømskindede 
Punkt  var  Hælen;  Cæsars  Issen.  For  tidligt  bleve  de 
8aa  omhyggeligt  plejede  Lokker  tynde,  og  det  var  et 
ulykkesvangert  Jertegn  for  Rom.  Thi  mere  end  Alexander- 
støtten, som  han  saa'  i  6ades,  drev  dette  ham  frem  mod 
kans  tilsigtede  Maal ;  han  kunde  ikke  føre  Haanden  til 
Hovedet  uden  en  Paamindelse  om,  at  han  havde  den 
Alder  bag  sig,  da  Macedoniens  Helt  havde  erobret  en 
Verden.  Han  søgte  at  hjælpe  sig  ved  „Diskontering"; 
Kammen  laante  fra  Baghovedet  for  at  dække  Issens 
Mangel,  men  tilsidst  var  ogsaa  Laangiveren  blank.  Cæ- 
sars Historieskrivere  paastaa,  at  blandt  de  Udmærkelser, 
som  Senatet  ødslede  paa  ham,  var  Rettigheden  til  altid 
at  bære  Laurbærkrans  den,  der  faldt  bedst  i  hans  Smag, 
fordi  Kransen  skjulte  hans  Skaldethed.  Det  være  nu 
hermed  som  det  vil:  for  hvert  enkelt  Haar,  som  faldt  fra 
dette  Hoved,  voksede  der  en  Lok  paa  „den  Dionæiske 

Cæsars  Stjæme^S  Kometen,  som  varslede  et  nyt  Tidsrum 
for  Rom  og  endnu,  paa  antike  Reliefer,  dvæler  over  hans 
Pande  som  Tvillingstjæmeme  over  Dioskuremes. 

Men  nok  om  denne  Cæsarstatue.  De  andre  Kunsi- 
yærker  under  samme  Arkade  og  i  Paladsets  Gaard  synes 
satte  herhen  og  ordnede  af  en  ironisk  Aand.  I  Nærheden 
ses  to  uhyre  Hoveder:  det  ene,  som  man  tror,  af  en 
Domitianus-Kolos,  ^et  andet  af  en  Otho.  Eæmpefrugter, 
voksede  i  Furen,  som  Cæsar  pløjede.  Lige  overfor  ham 
trykker  en  Løve  vellystig  Kæveme  i  en  Hest,  som  skælver 
under  dens  Kløer.  Borgerkrigene,  som  udsuge  Frihedens 
Blod.  Ved  Siden  af  denne  imponerende  Gruppe  titte 
frem  fra  Skumringen  bag  et  Jæmgitter  fangne  Barbarer 
med  afhugne  Hænder.  Skikkelser  saa  uhyggelige  og 
truende,  som  om  Saga  havde  stillet  dem  der  til  Varsel 
om  hendes  Dødsdom  over  det  cæsariske  Roma.  Ved 
Domitianushovedet  et  Fodstykke  til  Urnen,  som  har  gemt 
den  ældre  Agrippinas  Støv.  £n  Haandfuld  Aske  af 
gammelromersk  Dyd. 

Der  findes  andre  og  bedre  Billeder  af  Kejserdømmets 
Grundlægger.  Ingensteds  møder  man  dog  den  Cæsar,  vi 
drømte  os  paa  Skolebænken.  De  fleste  vise  os  et  lidende, 
mørkt,  ja  kvalftddt  Aasyn.  Dag  og  Nat  væver  denne 
Aand  paa  en  Væv  af  store  nyttige  Tanker,  som  han  vil 
udføre;  men  han  aner,  at  inden  Erindringen  om  hans 
Lovbrud  er  kunnet  blevet  svøbt  ind  i  dette  glimrende 
Slør,  skal  han  selv  segne  under  en  gennemboret  Toga. 
Maaske  aner  han  noget  endnu  Værre:  at  hans  Skygge  er 
dømt  til  et  evigt  Triumftog,  fulgt  af  de  samvittighedsløseste 
Sjæle  fra  alle  Generationer;  at  Afskummet  af  Filosofeme, 
ham  til  Ære  og  hans  større  eller  mindre  Efterabere  til 
Beskyttelse,  skal  opstille  Læren  om  en  dobbelt  Moral, 
en  for  Skæbnehelten  og  en  for  almindelige  Mennesker; 
at  Historiens  mest  lysende  Forbrydere  skulle  pege  paa 
ham  som  et  retfærdiggørende  Forbillede  og,  dersom  de 
falde  for  Skæbnens  Slag,  hylle  sig  i  hans  Kappe,  saafremt 

de  ikke  foretrække  den  korsfæstede  Messias'  Purpnr- 
kjortel,  hvis  Lod  det  jo  blev  at  tilfalde  tæmingspillende 
Soldater  som  Bytte. 

Naar  den  vandrende  Jøde  flakker  gennem  Verden, 
følger  han  det  endeløse  Spor  af  det  cæsariske  Spøgelses 
Trinmfvogn.  Foran  ham  jager  Genfærdet  af  den  Helt, 
som  gav  Lovens  Hellighed  et  ulægeligt  Saar,  da  han 
laante  Forbrydelsen  Lykkens  og  Geniets  forførende  Skønhed; 
bag  ham  lyder  Stemmen  af  den  Helt,  som  gav  sig  selv 
ind  under  Loven  og  lige  til  Døden  paa  Korset  opfyldte 
Retfærdighedens  Krav.  Saaledes  skal  den  arme  Stodder 
fra  Jerusalem  vakle  mellem  Eubikons  og  Jordans  Messias, 
indtil  den  sidste  Røst,  som  lovsynger  Lykkens  Afgud,  er 
forstummet 9  og  det  sker,  naar  det  syvende  Lidsegl  ,er 
brudt  over  Verden. 

Ved  Siden  af  Cæsars  -Billedstøtte  burde  man  opstille 
Gordianus'  —  for  Afvekslingens  Skyld.  Jeg  trpr,  at 
Cæsars  Marmorlæber  vilde  fortrække  sig  til  et  Smil  ved 
Tanken  om  den  Rædsel,  hvormed  Gordianus  saa'  sig  af 
en  Brænding  kastet  op  paa  den  Strandbred,  som  han, 
Cæsar,  med  brændende  Hu  og  med  alle  Skibskunstens 
Midler  søgte  at  naa  ind  til.' 

Det  hændte  engang,  at  en  alderstegen,  ærværdig 
Mand,  som  tilbragte  sine  ledige  Timer  i  Selskab  med 
Bøger,  forstyrredes  i  sine  Tanker  af  Raab,  som  opløftedes 
omkring  hans  Hus.  Soldater  og  Borgere  havde  omringet 
det.  En  Kriger  med  draget  Sværd  i  den  ene  Haand  og 
en  Purpurdug,  revet  af  en  Fane,  i  den  anden,  stormede 
i  Spidsen  for  en  Folkehob  gennem  Porten  ind  i  Atriet 
og  brølede  til  de  skælvende  Slaver:  „Hvor  er  Prokonsulen?" 
Man  pegede  paa  et  Værelse.  Skaren  styrter  ind  og 
finder  sit  Offer  liggende  paa  en  Løjbænk.  Mauricius, 
Hobens  Anfører,  kaster  Purpurdugen  over  den  Gamle, 
hæver  Sværdet  og  raaber:  „Hil  Dig,  Gordianus  Augustus!" 
—  „Hil!"  istemme  alle  de  Andre  og  kaste  sig  paa  Knæ. 
Men  Oldingen  smider  Purpur  dugen  som  en  Nessusskjorte 

med  Rædsel  fra  sig  og  raaber:  „Tilbage!  Maadmiims  er 
Eders  Kejser,  ikke  jeg.^  —  „Maximinus^,  svares  der 
ham,  „er  Guders  og  Memieskers  Fjende!  Maximinus 
staar  Dig  selv  efter  Livet!  Frels  os!  Frels  Fædrelandet! 
Tag  Cæsars  Diadem!"  —  „Aldrig!"  —  „Du  skal.  Vælg 
Diademet  eller  Døden !  Tag  Purpuret,  eller  vi  sønderrive 
Dig!  Du  og  din  Søn,  I  skulle  herske  over  os."  — 
„Skaaner  mig!"  —  »Nej!"  —  Mauricius  griber  Purpuret, 
Eejserværdighedens  Kendemærke,  for  endnu  en  Gang  at 
kaste  det  over  hans  Skuldre.  Oldingen  søger  at  Yssrge 
sig  og  falder  under  Brydningen  til  Jorden.  Man  griber 
ham,  rejser  ham  op,  svøber  Purpuret  med  Magt  omkring 
ham  og  viser  ham  som  Kejser  frem  for  det  jublende  Folk 
Nogen  Tid  derefter  var  den  yngre  G;or(iianu8  faldet 
i  et  Slag  og  den  gamle  havde  selv  lagt  Strikken  om  sin 
Hals  for  at  slippe  Diademet  om  sit  Hoved.  Mennesket 
er  Tingenes  Maal,  sagde  den  græske  Tænker.  Hersker- 
magten over  Verden  har  det  Værd,  man  sætter  paa  den. 
Men  da  Gordianus  ikke  var  en  Julius  Cæsar,  kunde  han 
ikke  heller  vente  Frelse  af  en  Brutus. 


Den  mærkeligste  af  Cæsars  nyere  Biografer  og 
Dommere  er  vel  Napoleon  HI.  I  sin  Fortale  til  „ThisUm 
de  Jules  César^  har  han  sammenkædet  to  forskeUige 
historiske  Synsmaadet  med  hinanden.  For  Cæsars  Ved- 
kommende er  han  „Determinist",  hylder  han  Anskuelsen 
om  en  diamanthaard  Nødvendighed.  Cæsar  maa  man  tage 
som  han  var:  enAand,  saaledes  formet,  at  Tidens  Væsen 
i'  ham  fik  det  mest  tro  Udtryk:  sit  tænkende  Hoved  og 
sin  iværksættende  Haand.  En  saadan  Natur  maa  ikke 
maales  med  Moralens  Maalestok,  thi  over  Moralen  staar 
Nødvendigheden  —  paa  den  høje  Forfatters  Sprog  la 
pravidence.  Forsynet  fremkalder  stundom  Genier,  der 
have  et  Hverv  af  Skæbnen —  une  mtssion  pravidentieUe  — 

at  faldbyrde  her  i  Verden.  De  skulle  nemlig  yise  den 
Vej,  Folkene  bjø^r  følge.  Hvorvidt  de  selv  handle  i  fuld 
Bevidsthed  om  at  være  Forsynets  Sendebud  og  fiedskab, 
er  et  Spørgsmaal,  hvorpaa  Forfatteren  ikke  indlader  sig. 
Kort  sagt:  naar  de  virke,  det  maa  nu  være  i  den  høje 
Følelse  af  deres  Kaldelse  eller  idet  de  følge  egoistiske 
Lidenskaber  og  træde  paa  Alt,  som  hidindtil  har  gældt 
for  helligt,  gøre  de  Forsynets  Gerning.  De  kunde  ikke 
handle  anderledes. 

Hvad  dernæst  Folkene  angaar,  er  den  kejserlige 
Tænker  ikke  Determinist.  De  have  faaet  den  kostbare, 
men  farlige  Gave  af  Valgfrihed.  De  kunne  gaa  den 
Vej,  som  en  Skæbnehelt  har  vist  dem,  eller  tage  en 
anden.  Held  de  Folk,  som  forstaa  og  følge  saadanne 
Frelsere  som  Cæsar  og  Napoleon  I !  Men :  „  Ve  de  Folk, 
som  miskende  og  modarbejde  dem!  De  gøre  som  Jøderne: 
de  korsfæste  deres  Messias;  de  ere  blinde  og  forbryderiske!*^ 
En  højtidelig  Advarsel,  en  streng  Dom!  De  stakkels 
Folk  have  Grund  til  at  klage  over  den  Viljens  Frihed, 
som  er  faldet  i  deres  Lod.  Skæbneheltenes  trygge  Stilling 
vilde  være  at  foretrække;  de  kunne  ikke  samle  Skyld 
over  sig.  Værst  er  det  dog,  at  Folkene,  naar  de  ere 
villige  til  at  følge  det  frelsende  Geni,  som  sendes  dem 
til  Anfører,  ikke  have  et  eneste  afgørende  Kendetegn, 
hvorpaa  de  kunne  skelne  en  sand  Messias  fra  en  falsk, 
efter  at  man  har  berøvet  dem  det  indre  Vidnesbyrd: 
Moralens  Prøvesten,  som  uskikket  til  at  anvendes  t>aa 
slige  Genier.  Eller  er  det  Meningen.,  at  Menneskenes 
Øjne  skulle  aabnes  for  disses  himmelske  Fuldmagt,  naar 
en  Cæsar  trænger  ind  i  Statens  Skatkammer  og  truer  med 
Døden  den  unge  modige  Folketribun,  som,  sin  Pligt  tro, 
har  stillet  sig  paa  Satumustemplets  Trappe  og  holder  Loven 
mod  de  fremstormende  Ransmænd?  Eller  naar  Napoleoner 
sprænge  Rigsdage  og  kaste  Landets  højeste  Domstol  ud 
paa  Gaden? .  Desværre  have  disse  Bedrifter  saa  skuffende 
Lighed  med  Forbrydelser,  at  Folkene  overfor  en  mildere 

Dommer  end  den  høje  Forfatter  maaske  til  en  vis  Grad 
syntes  undskyldte ;  dersom  de  tog  fejl  og  opfattede 
Gerningsmændene  som  kaldede  snarere  til  Tugthuset  end 
til  den  messianske  Trone.  I  saa  Tilfælde  vil  der  vel  altid 
findes  Blinde,  som  mene,  at  den  Messias,  som  har  vidnet 
om  sig  selv  i  Menneskenes  Samvittighed,  er  den  eneste, 
der  fortjener  dette  Navn.  Men  paa  den  anden  Side  — 
og  det  kan  tjene  til  Trøst  —  ville  de  altid  være  mange, 
som  hilse  en  Messiasfane  i  Vimplen  paa  ethvert  Skib, 
som  bærer  en  Cæsar  og  hans  Lykke.  Romerne  forgudede 
deres  Cajus  Julius  og  gjorde  sig  fortjente  til  den  Lykke, 
som  Forfatteren  har  lovet  de  Folk,  som  følge  en  Skæbne- 
helts  Vink.  Under  den  lange  Dødskamp,  deres  Samfunds 
cæsariske  Tidsrum  fremviser,  mættedes  de  med  Brød  og 
moredes  de  med  Skuespil. 


I  Begyndelsen  af  dette  Aarhundrede  foretog  den 
engelske  Konsul  Fagan  Udgravninger  i  Roms  gamle  Havne- 
stad Ostia  og  fandt  da  blandt  Andet  et  Brystbillede  af 
parisk  Marmor,  uskadt  og  af  saa  frisk  en  Glans,  som  om 
det  nys  havde  forladt  Mesterens  Værksted.  Busten,  som 
forestiUer  en  Yngling  med  —  om  jeg  saa  maa  sige  - 
udsøgt  fine  Ansigtstræk,  kan  nu  ses  i  Museo  Ghiaramonti 
i  Vatikanet,  og  Kopier  i  skinnende  Carrara  møder  man 
overalt  i  de  romerske  Kunsthandleres  Vinduer,  thi  dette 
Hoved  virker  magnetisk  paa  de  Forbigaaendes  Blikke. 
Vil  Du  i  din  Lidbildningskraft  gøre  sanmie  Forsøg  som 
Wagner,  Alkymisten,  i  sine  Digler  og  Retorter,  saa  tag 
Duften  af  hellenisk  Dannelse  og  human  Følelse,  tag  ogsaa 
et  fuldt  ^^^,al  af  hellenisk  Snuhed  og  bland  disse  Stoffer 
med  romersk  Ædrulighed  og  Viljekraft,  og  dersom  din 
Sjæl  har  nogen  skabende  Evne ,  vil  Du  have  dannet  Dig 
et  Billede  af  den  unge  Oktavius,  senere  kaldet  Cæsar 
Oktavianus  Augustus. 

Pande,  Øjne  og  Mund  danne  her  et  ejendommeligt 
psykisk  Hele.  Øjnene  have  Intet  af  det  Skarpe  og 
Søg/ende,  som  forraader  Hensigten  at  ville  trænge  ind  i  en 
anden  Sjæls  Lønkroge ;  men  de  aabne  sig  med  et  klarjb  Blik, 
som  fængsler  den  iagttagne  Genstand  og  fører  Indtrykkene, 
rene  og  tydelige,  til  en  Hjæme,  om  hvis  mægtige ^  men 
logisk  rolige  Arbejde  denne  Pande  giver  en  Anelse.  Det 
fine  Smil  om  Læberne  vidner  om,  at  Arbejdet  er  lykkedes, 
at  han  har  gennemskuet  os  og  véd,  hvad  vi  ere  værd. 
Men  dette  Smil  har  Intet,  som  saarer  den  Gennemskuede. 
Hans  Dom  er  ligesaa  mild  som  den  er  træffende.  Vil 
han  end  drage  Fordel  af  vore  Fejl,  vil  han  hellere  be- 
nytte vore  Dyder,  om  vi  have  nogle,  og  han  kaster  gæme 
Velviljens  Lod  i  Vægtskaalen  for  at  lade  de  sidste  mer 
end  opveje  de  første.  Hans  eget  Ansigt  bærer  Præget 
af  en  sjælden  Ligevægt  mellem  Sjælsevneme.  Der  findes 
et  passende  Maadehold  i  Alt,  ogsaa  i  Geniet.  Af  disse 
AQsigtstræk  kunde  Horats,  Cæsar  Augustus'  Ven,  have 
faaet  Ideen  til  sit  ^aurea  mediocritas"' . 

Den  unge  Oktavius  er  snmk,  m^n  kunde  sige  skøn. 
Naar  man  ser  denne  Ansigtsform,  hvor  Pande  og  Næse 
ligge  i  nsrøten  samme  Linje,  og  som  er  mere  hellenisk 
end  mange  af  de  græske  Portrætbuster,  vi  endnu  besidde, 
erindres  man  om,  at  den  oktaviske  Æt  nedstammede  fra 
Thurii,  en  atheniensisk-sybaritisk  Koloni  i  Nedre-Italien. 
Biografen  Suetonius  giver  os  Farverne  til  disse  Former. 
Det  let  bølgende  Haar  faldt  i  det  Gule,  Øjnene  havde 
en  mild  og  venlig  Glan3,  Teinten  spillede  mellem  sol- 
brændt og  hvidt. 

Cæsars  Arving  lignede  ikke  den  unge  Cajus  Julius  i 
lapset  Væsen.  Han  klædte  sig  simpelt  og  fordringsløst. 
Haaret,  som  Cæsar  vilde  have  misundt  ham,  helligede 
han  ikke  en  Tanke,  undtagen  naar  Slaven  ^aarklippeten 
indfandt  sig  med  Saksen.  Det  var  ham  et  ligesaa  kede- 
^gt  Øjeblik  som  Vaskningen  er  for  Smaapoge.  Det 
hændte  da,  at  han  kaldte  paa  endnu  en  Haarskærer  og 

lod  dem  begynde  hver  ved  sit  Øre,  indtil  Saksene  mødtes 
oyer  Issen.  Imidlertid  læste  han  i  en  eller  anden  Bogi 
og  naar  den  kedsommelige  Forretning  var  til  Ende, 
værdigede  han  ikke  Spejlet  et  Øjekast  for  at  se,  om 
Saksenes  ensidige  Arbejde  havde  afstedkommet  et  sammen- 
hængende Hele. 

Rom  har  mange  antike  Marmorbilleder  af  Augastus, 
fremstillende  ham  i  forskellige  Aldere.  Vi  have  nu  set 
ham  som  YngUng.  Det  bedste  Billede  af  ham  som  moden 
Mand,  som  Imperatoren  i  al  sin  Glans  og  Ære,  blev  i 
Aaret  1863  opgravet  af  Kampagnens  Jord  og  staar  nu  i 
Braccio  Nuovo  i  Vatikanet.  En  Spadseretur  til  Finde- 
stedet lønner  sig.  Man  gaar  ud  gennem  Porta  del  Populo 
og  følger  den  gamle  Flaminiske  Vej  over  et  Stykke  af 
Kampagnen,  hvis  historiske  Minder  opfylde  Vandrerens 
Sjæl,  medens  Landskabsbilleder  af  storslaaet  Skønhed 
lægge  Beslag  paa  hans  Øje.  Her  udbreder  den  Valplads 
sig,  som  ^afgjorde  Kampen  mellem  Hedenskab  og  Kristen- 
dom. Her  ved  den  Milviske  Bro,  hvor  nu  St.  Nepomuk, 
tyk  af  affekteret  Aandelighed  og  Barok-Svulst,  spejler 
sig  i  Floden,  druknede  Kejser  Maxentius  i  Tiberdyndet  og 
med  ham  Hedenskabets  Sag.  Kampen  begyndte  i  Nærheden 
af  de  rødlig  skinnende  Klipper  ved  Maalet  for  vor  Gang 
(saxa  rtibra)  og  trak  sig  efterhaanden  ind  mod  Staden. 
Bom  véd  endnu  ikke  Udfaldet,  og  Senator^ne  tænke 
skælvende  paa,  for  hvem  de  skulle  rejse  Triumfbuen, 
hvem  af  dem  —  Konstantin  eller  Maxentius  —  de  skulle 
fejre  som  „Frihedens  Genopretter"  eller  brændemærke 
som  „Tyran",  thi  dette  Spørgsmaal  skal  løses  af  Vaaben- 
lykken.  Endelig  se  de  fra  Pincius'  Skraaninger  de  gamle 
ærefulde  Bannere  med  S.  P.  Q.  K.  synke  i  Støvet  og 
Konstantins  sejrsdrukne  Fylkinger  storme  frem  under 
Korsfanen.  Altsaa:  Hil  Konstantin!  Skændsel  over 
Maxentius'  Minde  1  Guddommen,  dimnitaSy  for  at  tale 
paa  Konstantin-Buens  teologisk  forsigtige  Sprog,  giver  jo 
altid  Dyden  Sejr.    Lykken  er  Fortjenestens  Maalestok. 

Nasonemes  Grav,  som  erindrer  om  Augustns-Smigreren 
Oiddius,  men  som  ikke  kom  til  at  gemme  hans  Støy, 
Nicolas  Poussins  Dal,  Valpladsen,  hror  de  305  Fabiere 
faldt,  gaa  yi  forbi  og  naa  saa  hen  til  Livias,  Augustus' 
Hustrus  Landsted.  I  Gruset,  som  bedækkede  Buineme 
af  denne  pragtfulde  Villa,  opdagede  man  for  ellere  Aar 
siden  den  skøimeste  Augustusstatue,  som  er  kommen  til 
vor  Tid.  Statuen  laa  i  Stykker,  men  disse  vare  fold* 
stændige  og  næsten  uskadte,  saa  at  Eunstrærket  under 
Teneranis  omhyggelige  Hænder  og  uden  nogen  Restau- 
rering, der  er  værd  at  tale  om,  atter  voksede  sammen 
til  et  Hele.  Augustus  staar  her  i  Imperatorens  Skrud, 
i  rigt  smykket  Harnisk,  Tunika  og  Purpurkappe,  med 
Scepteret  i  den  venstre  Haand  og  den  højre  Arm  ud- 
strakt, som  om  han,  beskyttende  og  velsignende,  nedkaldte 
Olympens  Fred  over  Jorden.  Kølge  Suetonius  havde 
Augustus  „en  usædvanlig  smuk  Skabning^.  Den  genfinder 
man  her.  Lemmernes  harmoniske  Forhold  erindre  om 
hans  Aands  Ligevægt.  Stillingen  er  indtagende.  Hovedet 
og  Gestikulationen  prægede  af  den  mildeste  Majestæt. 
Den  harniskklædte  Verdenshersker  synes  at  gentage 
Vergils  til  ham  sigtende  Vers: 
Nu  ere  Kampene  endte^  og  mildnede  SeJdeme  vorde. 


.Paa  denne  Billedstøtte  have  hans  Hustrus  Blik  mangen 
en  Gang  dvælet,  men  med  hvilke  Følelser?  24  Aar 
gammel  giftede  Augustus  sig  med  Livia;  efter  mere  end 
et  halvt  Aarhundredes  Samliv  sov  han  hen  i  hendes 
Favn.  Hans  Øje  søgte  endnu  i  Døden  hendes;  de  sidste 
Ord,  han  ytrede,  vare:  „Livia,  mindes  vort  lyld:elige 
Ægteskabe'  Kan  en  elskende  og  pligttro  Hustru  vinde 
større  Eos?  Ogsaa  den  strænge  Tacitus  giver  Kejser- 
indens private  Liv  de  bedste  Vidnesbyrd.  Og  alligevel 
ere  de  gyseligste  Beskyldninger  rettede  mod  h^nde.   Vare 

de  sande,  vilde  Augustus  yed  sin  Arne  og  sit  Hjærte 
have  næret  en  Aand  fra  Dybet  i  den  Skabning,  som  ban 
troede  var  Mønsteret  for  en  dydig  Kvinde.  Augustas 
var  omgivet  af  en  blomstrende  Slægt,  men  en  hemmeUg- 
bedsfiild  dæmonisk  Magt  havde  sneget  sig  over  hans 
Tærskel,  og  den  Ene  efter  den  Anden  af  dem,  han  el- 
skede, hjemfaldt  til  en  tidlig  Død  eller  en  Skæbne,  som 
gjorde  Døden  ønskelig.  Tilsidst  kunde  han  have  klaget 
med  den  nordiske  Digters  Ord:  „Plyndret  for  Frænder, 
som  Fyrren  for  Grene."  Rygtet'  siger,  at  det  var  hende, 
Livia,  som,  medens  hun  omgav  Augustus  med  øm  Omsorg, 
bortryddede  hans  Søstersøn  og  Svigersøn,  den  unge  haabe- 
fulde  Marcellus,  saavel  som  hans  Dattersønner  Lucius  og 
Cajus  Cæsar,  samt  endelig  ogsaa  blandede  Gift  til  sin 
Ægtefælle  for  at  bane  Tiberius  Vej  til  Tronen.  I  Lateran- 
musæet  staar  hendes  Brystbillede,  men  dette  Ansigts  kolde 
Skønhed  røber  Intet  for  Efterverdenen  af  hvad  det  skjulte 
for  hendes  Omgivelser.  Spaden  har  bragt  frem  for 
Dagens  Lys  de  Vægge  Oppe  paa  Palatiner-Bjerget,  indenfor 
hvilke  hun  ammede  Tiberius  og  sveg  hans  Fader,  for  at 
fange  Augustus'  Hjærte.  Disse  Vægge,  hgesom  Væggene 
i  hendes  Villa  ude  paa  Kampagnen,  skinne  endnu  i  glad 
Farvepragt,  men  gyselige  Sagn  spøge  paa  det  ene  som 
paa  det  andet  Sted,  og  Vandreren  forlader  dem  med 
mørke  Spørgsmaal.  Tæt  ved  Livias  Landsted  stod  den 
Lund,  hvorfra  Grenene  toges  til  Cæsarernes  Laurbær- 
kroner. Paa  mangen  en  romersk  Kejsers  Pande  haye 
disse  Kranse  kastet  en  Skygge  fra  Livias  Tanker. 


Der  findes  flere  gode  Billeder  af  Augustus  end  de, 
som  nu  ere  omtalte.  I  Portikaen  til  Villa  Albanis  Casino 
ser  man  tvende  Tronstatuer,  af  hvilke  særlig  den  ene 
gør  Indtrykket  af  Majestæt.  Fra  Otrikolis  paa  Fund  saa 
rige  Jord  ejer  Vatikanet  en  Augustus  som  Ypperstepræst 

med  togatilsløret  Hoved.  Et  Brystbillede  i  det  Kapito« 
linske  Mnsæum  fremstiller  ham  i  hans  høje  Alderdom, 
men  straalen^e  af  Værdighed  og  Skønhed. 

I  intet  af  disse  Billeder  har  jeg  kunnet  faa  Øje  paa 
hvad  Ampere,  den  geniale  Forfatter  til  ,jVhistovr^  romaine 
å  Rome^j  har  opdaget  i  deres  Træk.  Han  siger,  At  Au- 
gastus  ser  falsk  ud,  at  hans  Blik  røber  Hykleren,  at 
mangeaarige  Kænker,  Angst  og  Løgn  have  givet  ham  et 
uudsletteligt  Præg  af  Uro  og  Trusel.  Dog  Ampere  op- 
træder  ikke  som  upartisk  Dommer,  men  som  ivrig  Sag- 
fører. Det  er  en  ædel  Sag,  Fj^statens  Sag,  han  har 
paataget  sig,  og  det  skader  jo  ikke,  da  mellem  Historie- 
skriverne saa  mangen  en  Lachaud  staar  rede  til  at  tale 
for  den  modsatte.  Han  har  dog  ikke  set  Augustus  i 
Lyset  fra  Palatiums  Sol,  'men  snarere  i  Skinnet  fra 
Tuilleriemes  Gasflammer  en  eller  anden  Nat,  da  en 
nyere  Cæsar  havde  samlet  omkring  sig  Statskupets  Felt- 
herrer, købte  Senatorer,  tvetydige  Damer,  Skæbne-Lærens 
Filosofer  og  den  literære  Verdens  Kameliadyrkere.  Under 
Indtrykket  af  slige  Syner  tegner  Ampere  sin  Augustus 
og  gør  denne  ansvarlig  for  hvad  han  har  set.  Det  er 
at  gribe  langt  nok  tilbage  i  Aarsagemes  Kæde,  uden 
derfor  at  gribe  det  Eette.  En  god  Republikaner  gør 
ikke  en  Kejser  eller  én  Konge  eller  en  Folkefører  eller 
et  Parti  først  og  fremmest  ansvarlig  for  Frihedens 
Og  Sædelighedens  Undergang;  for  ham  er  Folket  selv 
skyldigt  —  det  romerske  i  sin  Cæsarisme,  det  franske  i 
sin.  Det  er  en' uværdig  Lære,  Læren  om  „det  stakkels 
uskyldige  Folk",  og  langt  mere  usand  end  de  Maistres 
Paastand  I  les  peuples  vCont  jamais  que  le  gouvemement 
qtCils  méritent  Og  det  er  et  ynkeligt  Syn,  at  se  et 
mægtigt  og  dannet  Folk,  som  overfor  Verdens  Domstol 
ikke  vil  svare  for  sine  Tilskikkelser,  men  altid  har  en 
Povel  eller  Per  at  skyde  Skylden  paa. 

Augustus  ser  ikke  falsk  ud  —  men  snu,  det  ind- 
rømmes.   Der  er  dog  et  Stykke  Vej  mellem  Snuhed  og 


276 

Falskhed.  Det  Ene  ligger  endnu  indenfor  Hæderens 
Grænseskæl ;  det  Andet  langt  udenfor.  Hvad  „Uroen^  og 
„Truselen"  angaar,  findes  der  ikke  Spor  deraf.  Tværtunod: 
Augustusbusteme  sande  Suetonius'  Ord,  ajb  „hans  Træk 
yare  rolige  og  glade,  enten  han  talede  eller  tav.^  Naar 
man  har  set  dem,  forstaar  man,  hvorledes  Sagnet  har 
kunnet  opstaa  om  en  gallisk  Høyding,  som  vilde  styrte 
Augustus  i  en  Afgrund,  men  hindredes  derfra  af  det 
milde  Udtryk  i  hans  Ansigt. 

Vor  Maade  at  se  paa  paavirkes  mere  end  man  tror 
af  vore  Tanker  om  det  Sete.  Og  Ampere  har ,  som  vi 
vide,  ikkun  daarlige  Tanker  om  Augustus« 

Tacitus  ytrer  sig  om  denne  med  en  Varsomhed,  som 
stikker  af  mod  Ivrigheden,  hvormed  senere  Historieskrivere 
have  villet  afsløre  hans  indre  Menneske,  og  Sikkerheden, 
hvormed  de  have  dømt  dette.  Mere  end  nogen  af  sine 
Efterfølgere  har  Forfatteren  til  „Romerske  Aarbøger^ 
indset  det  Vanskelige  i  at  samle  de  spredte  Træk  af  Au- 
gustus' Liv  til  et  helstøbt  Billede  af  psykologisk  Sandhed. 
En  tilsyneladende  Enhed  kan  vel  opnaas  med  ringe 
Skarpsindighed  og  liden  Kunst,  naar  man  stempler  alt 
det  Gode,  hvormed  han  i  flere  Decennier  foregik  sin  Tid, 
som  ^Hykleri.  Men  til  en  saadan  Godtkøbs  -  Forklaring 
kan  Tacitus  ikke  bekvemme  sig.  Paa  den  anden  Side 
kan  han  ej  heller  rose  en  Mand,  hvis  Dyder  endogsaa 
syntes  ham  skikkede  til  at  fremskynde  det  romerske 
Folks  og  den  tomerske  Stats  Forfdd.  Af  den  Grund 
sparer  han  paa  Domme  eller  lægger  dem  i  Munden  paa 
Andre.  For  strængt  moralsk  at  gøre  Ret  imod  eller  und- 
skylde den,  som  fuldbyrdede  Cæsars  Værk,  stiller  han 
endogsaa  den  forhadte  Enevoldsherskers  Billede  i  det 
gunstigste  Lys,  Sandheden  indrømmer.  Skyggen  af  Au- 
gustus' Ærgerrighed  dæmpes,  naar  man  ser  den  ved 
Siden  af  Folkets  Slavesind.  Tacitus  indrømmer,  at 
Folket  foretrak  Trældommens  Tryghed  for  Frihedens 
Farer.     Det   elskede   sine   Lænker  ligesaa  meget,  som 

Angnstus  sin  Magt.  Tacitus  kaster  den  tungeste  Del  af 
Ansvaret  paa  Folkets  Skuldre  og  Tender  sig,  tavs  bort 
fra  den  Mand,  som  ophøjede  sig  til  Statens  Herre,  da 
han  fornedrede  sig  til  at  være  Tjener  for  Folkeaandens 
Svaghed. 

Gibbon  kunde,  have  lært  Noget  af  den  store  romerske 
Historieskrivers  Forsigtighed  og  Ampere  Noget  af  hans 
veltalende  og  stolte  Tavshed.  Men  Gibbon  griber  straks 
til  Forstillelsen  som  Nøglen  til  den  Gaade,  der  hedder 
Oktavianus  Augustus.  Denne  er  et  koldt  beregnende 
Hoved,  et  følesløst  Hjærte,  en  fejg  Karakter,  en  Hykler, 
som  fra  sit  19de  til  sit  70de  Aar  har  baaret  Hykleriets 
Maske,  uden  at  det  er  lykkedes  Samtiden  at  gennem- 
skue ham. 

Var  denne  Samtid  da  ikke  faldet  dybt  nok  til  at 
mistænke  enhver  Dyd  og  foretrække  enhver  Last? 

Det  Billede,  som.  Gibbon  i  nogle  haarde  Træk  har 
tegnet,  udføres  i  de  fineste  Enkeltheder  af  Ampere.  Men 
med  hver  Slagskygge,  han  lægger  ind,  fremtræder  Billedet 
ikke  alene  hæsHgere,  men  ogsaa  mere  usandsynligt,  og 
naar  han  gør  ethvert  af  Augustus'  Ord,  enhver  af  hans 
Gerninger  til  en  Løgn  eller  et  Bedrageri,  da  maa  Læseren 
tilsidst  spørge  sig  selv,  om  dette  er  en  sund  Psykologi, 
og  om  man  virkelig  har  spredt  Lys  over  hans  Karakter 
og  Drivfledre ,  naar  man  gør  ham  til  et  Monstrum ,  der 
i  50  Aar  uafladelig  og  heldig  spiller  den,  Dydige,  uden 
at  RoUen:,  som  hos  andre  Skuespillere,  slaar  ind  i  Sjælen 
og  gaar  over  til  et  Slags  Natur. 

Augustus  smykkede  Rom  med  herlige  Bygninger  og 
Kunstværker,  men  ikke  med  noget  kejserligt  Palads.  Paa 
en  Tid  af  tøjlesløs  Yppighed,  da  romerske  Borgere  omgav 
sig  med  østerlandske  Kongers  Pragt,  og  østerlandske 
Konger  rejste  Templer  for  det  romerske  Senats  Fyrste, 
boede  denne  paa  Palatiner-Bjerget  i  et  lille  Hus,  som 
før  havde  tilhørt  Taleren  Hortensius.  Paa  hver  Side 
af  Indgangen   stod   et  Laurbærtræ;   over    Døren  hang 

den  af  Senatet  skænkede  Egeløyskrans.  Søjlegangen 
udenfor  Huset  var  lille  og  opført  ikke  af  Marmor,  ikke 
engang  af  Travertinsten,  men  af  den  plettede  Yulkanske 
Tufsten,  Peperinen,  som  er  det  tarveligste  af  romerske 
Bygningsmaterialier.  Den,  der  traadte  ind  i  Haab  om 
bag  de  fordringsløse  Mure  at  finde  Marmorstøtter,  kunst- 
nerisk Bohave,  kostbare  Mosaiker,  havde  taget  fejl.  Der 
opdagedes  Intet,  som  vidnede  om  den  rige  Mand  og  fine 
Kunstkender,  ^orde.  Løjbænke  og  hvad  Andet  man  saa', 
erindrede  om  et  beskedent  borgerligt  Hus.  Et  lille 
Kammer  i  det  øverste  Stokværk  var  Værténs  Arbejds- 
værelse, bet  kaldte  han  sit  „Syrakusa".  Helst  arbejdede 
han  dog  omgiven  af  sin  Familie. 

I  denne  Bolig  levede  det  romerske  Eiges  Hersker 
over  40  Aar.  De  Børn,  som  voksede  op  ved  hans  Arne, 
lærte  han  selv  at  læse.  Hvor  saa'  han  ikke  med  Til- 
fredshed sine  kvindelige  Slægtninge  ved  Ten  og  VævestoL 
Til  Hverdagsbrug  bar  Kejseren  aldrig  andre  Klæder  end 
dem,  som  vare  forfærdigede  af  Hustru,  Søster  eller  Datter. 

Hvorfor  valgte  han  denne  Levevis,  naar  han  havde 
kunnet  overstraale  Persiens  fordums  Storkonge  i  Pragt? 
Det  Svar  ligger  nær,  at  han  gjorde  saaledes,  fordi  det 
var  hans  Natur.  Et  andet  Svar  ligger  heller  ikke  langt 
borte :  han  var  sine  Medborgeres  højeste  moralske  Dommer 
og  holdt  sig  forpligtet  til  at  være  dem  et  Mønster  med 
Hensyn  til  Fædrenes  ukunstlede  Livsvaner. 

Men  nej!  Ampere  har  set  dybere,  Naar  det  glæder 
Augustus  at  se  sin  stolte  Livia  eller  sin  smukke,  endnu 
dadelfri  Julia  ved  Tenen,  eller  naar  han  tager  den  lille 
Lucitis  Cæsar  paa  Knæet  og  taalmodig  lærer  ham  Bog- 
stav for  Bogstav,  saa  er  det  Hykleren,  der  med  smaa 
idylliske  Billeder  vil  narre  Romerfolket  til  at  glemme 
Enevoldsherskeren  over  den  beskedne  Husfader.  Bordene 
og  Stolene  ere  ikke  saa  uskyldige,  som  de  se  ud  til: 
den,  der  har  gennemskuet  deres  Ejer,  øjner  i  dem  les 
ruses   de  son   caractere   et  Vhypocrisie    de  sa  politique. 

Sely  Peperinen  i  Husets  Piller  er  et  Skælmsstykke: 
jusque  ^dans  le  choix  de  sa  nmson  et  des  materiaux,  dont 
die  étcdt  fofmée,  Auguste  semble  avow  cherché  d  tromper 
sur  la  nature  de  son  pouvoir. 

I  Kærheden  af  sit  Hus  byggede  Augustus  et  pragtfuldt 
Apollotempel,  hTor  han  indrettede  en  udvalgt  Bogsamling, 
smykket  med  Billedstøtter  eller  Buster  af  berømte  For* 
fattere.  Atter ^  en  Snare  I  Tof^ours  le  métne  calcul:  il  se 
faisait  petits  powr  se  faire  puissant  Naar  han  lagde  et 
Dyt  Forum  ud  for  Romerne,  yar  det  for  at  bortmane 
Frihedømindeme,  som  spøgede  paa  det  gamle,  skønt  det 
maa  indrømmes,  at  disse  Spøgelser  i  Skikkelse  af  Templer, 
Basilikaer,  Billedstøtter,  Talerstole  o.  s.  y.  levnede  Bor- 
gerne det  knappeste  Albuerum..  Og  naar  stædige  Hus- 
ejer« hindrede  ham  i  at  give  sit  Torv  en  regelret  Form, 
var  den  Agtelse,  han  heri  viste  for  den  private  Ret,  ikkun 
et  Middel  til  ustraffet  Krænkelse  af  den  offentlige. 

Naar  jeg  læser  disse  Amperes  Forklaringer,  faar  jeg 
Indtrykket  af  Overanstrængelse.  Augustus  overanstrænger 
sig  og  Ampere  ligesaa:  den  Ene  for  at  hykle  i  Stort  og 
Smaat,  Vigtigt  og  Uvigtigt,  Muligt  og  Umuligt;  den  An- 
den for  at  være  skarpsindig  i  Tide  og  J  Utide,  samt  for 
at  overtyde  Læseren  om,  at  har  den  listige  Oktavianus 
ført  hele  Verden  bag  Lyset,  saa  har  han  nu  endelig 
truffet  paa  et  Øje,  som  følger  Bedrageren  i  alle  hans 
Krinkelkroge  og  Smuthuller,  ja  som  endogsaa  opdager 
ham  gennem  Peperinen. 

For  mit  Ve/ikommende  har  jeg  ingen  Lyst  til  at  af- 
klæde Augustus  aUe  andre -menneskelige  Egenskaber,  for 
at  gøre  ham  til  en  legemlig  Abstraktion  af  Forstillelse. 
Jeg  vil  ikke  nægte  ham  den  Lettelse  en  Gang  at  være 
sig  selv  overfor  Verden.  Lad  ham,  ligesom  enhver  Anden, 
have  havt  sine  Modsætninger  og  Modsigelser.  Menneske- 
sjælen er  en  elastisk  Ting  og  har  Plads  for  saadanne. 
Udenfor  det  Muliges  Omraade  ligger  ikke  engang  den 
Kunst    i    samme   Barm    at    huse    Frihedskærlighed    og 

Ærgerrighed,  republikansk  Samvittighed  og  kongelige 
Tilbøjeligheder.  Den  Forstillelse,  som  mest  driyes,  gaar 
ikke  ud  paa  at  narre  Verden  men  sig  selv.  Man  Til 
overtale  sig  til  at  tro,  at  Samvittigheden  et  tilfredsstillet, 
naar  man  giver  efter  for  Lidenskaben.  I  den  Forstand 
var  Augustus  uden  Tvivl  en  Hykler.  Og  vi  naaå  dønmie 
ham  strængt  derfor!  Det  er  vor  Ret,  det  er  vor. Pligt. 
Thi  dersom  vi  dømte  ham  nuldt,  hvor  meget  snarere 
vilde  vi  da  ikke  bære  over  med  samme  Fejl  hos  —  visse 
Andre.  Lad  os  nemlig  tilstaa,  at  der  findes  en  Hykler 
af  samme  Art,  som  staar  Enhver,  af  os  nærmere  end 
Augustus! 

Oktavianus  var  en  fintdannet  Aand  med  Modtage- 
lighed for  de  mest  forskellige  Lidtryk  og  Ideer  —  vel 
ikke  nogen  dyb,  men  en  omfangsrig  og  klar  Modtage- 
lighed, forenet  med  Evnen  til  at  veje  og  vurdere  Lad- 
trykkene. Ved  nærmere  Granskning^  finder  man  i  hans 
Liv  en  Mængde  Træk,  som  uimodsigelig  vidne  om,  at  han 
havde  Sans  for  det  moralsk  Ophøjede  saavelsom  Smag 
for  det  Skønne.  Men  for  en  Eomer,  selv  den  mest  van- 
slægtede, forudsat  at  han  endnu  havde  moralsk  Følelse, 
gaves  der  intet  mere  opløftende  Syn  end  den  gande  Fri- 
stat med  dens  strænge  Heltesind,  haarde  Lovlydighed  og 
uudtømmehge  Offervillighed.  Og  nu  at  mistænke  Augu- 
stus for  at  være  en  dødelig  Fjende  af  denne  Storheds 
Minder,  og  i  ham  at  se  den  ihærdige  Hykler,  som  under 
Frihedsvennens  Maske  ruger  paa  uophørlig  nye  Mord- 
planer mod  borgerlig  Selvstændighed,  det  er  i  psykolo- 
gisk Henseende  lige  saa  voldsomt  som  unødvendigt.  Det 
løser  ikke,  men  forvirrer  han&  Sjæls  Gaade.  Det  er  min 
Overbevisning,  at  han  beundrede  Bepubliken  og  elskede 
dens  Minder.  Jeg  skynder  mig  dog  at  tilføje:  beundrede 
Republiken,  fordi  Lagen  vilde  oprette  den,  elskede  dens 
Minder,  fordi  de  laa  saa  langt  borte^  paa  den  anden 
Side  af  Borgerkrigenes  og  Diktaturernes  Rædsler.  Altsaa 
platonisk  Kærlighed,  Beundring  paa  Afstand.    Men  det 


281 

er  de  ærligste  af  alle  Følelser.  De  komme  tmndst  i 
Strid  med  vore  egoistiske  Formaal.  Vi  tro  paa  dem, 
fordi  vi  aldrig  faa  Lejlighed  lil  alvoriig  at  prøve  dem. 
Med  denne  Opfattelse  gør  jeg  ikke  Augustus  nogen  Ære, 
og  det  er  heller  ikke  Meningen ;  men  jeg  gør  ham  mindre 
monstrøs,  mere  menneskelig,  for  saa  vidt  han  over  for 
sig  selv  undser  sig  ved  kun  at  tilbede  sin  Egennytte. 
Jeg  sætter  ham  i  Stand  til^  i  Lighed  med  alle  os  Andre, 
i  et  af  Sjælens  Kamre  at  indrette  et  Kapel  for  noget 
mere  Tilbedelsesværdigt,  som  han  oprigtig  føler  for,  fordi 
denne  Tilbedelse  adler  bam  i  egne  Tanker  uden  at  volde 
hans  Egoisme  Ulejlighed.  Mere  end  en  Fyrste  har  ment 
han  var  en  god  Republikaner,  saalænge  der  ikke  var 
Spørgsmaal  om  at  oprette  Republiken. 

Jeg  vover  at  gaa  et  Skridt  videre.  Har  jeg  været 
dristig  nok  til  at  udtale  den  Mening,  at  Augustus  nærede, 
lad  det  nu  være  platoniske,  Følelser  for  Friheden,  maa 
jeg  tilføje,  a^  denne  Kærlighed  ikke  var  aldeles  uvirksom, 
ikke  aldeles  ørkesløst  nedsænket  i  Betragtning  af  et 
uskadeligt  Ideal.  Ville  vi  være  retfærdige,  maa  vi  ind- 
rømme, at  den  samme  Mand,  hvis  kraftige  og  maadeholdne 
Regering  gav  Verden  en  hidtil  aldrig  nydt  Frodefred, 
at  den  samme  Mand  førte  en  indre  Krig  nied  stor  Ihær- 
dighed mod  saadanne  Lyder  i  Tiden,  som  fremkalde  og 
støtte  Enevælden.  Forsigtig  førtes  Krigen,  det  er  sandt, 
thi  Forsigtighed,  sagde  han  selvj  er  en  Feltherres  ypperste 
Dyd;  men  om  Alvoret  i  hans  Stræben  vidne  de  djærve 
Slag  han  slog,  hvor  Mildhed  ikke  strakte  til.  Kan  man 
tænke  sig,  at  en  hemmelig  Fjende  af  en  fri  Samftmds- 
indretning  vilde  sætte  sit  eget  Liv  paa  Spil,  for  at  puste 
nyt  Liv  i  Statsinstitutioner,  som  havde  været  og  endnu 
havde  til  Opgave  at  være  Frihedens  Bærere  ?  Dette  vovede 
Augustus,  da  han  med  passende  Midler  rensede  Senatet 
for  Hundreder  af  Medlemmer,  der  fremfor  Andre  vare 
skikkede  til  Redskaber  for  Enevælden:    Ødelande,   som 

paa  Undergangens  Rand  ventede  Frelse  af  Cæsars  Naade, 

Spytslikkere,  som  havde  følt  sig  hædrede  Ted  de  skæn- 
digste Ærinder  i  Magtens  Tjeneste.  Ogsaa  Ridderstanden 
søgte  han  at  hæve,  og  Folket  lod  han  vide,  at  Almisser 
yanærede  det,  at  den  fattigste  Romer  formedelst  sin  Borger- 
ret skulde  være  Adelsmand  med  Pligter  mod  Samfundet  og 
sig  selv.  Augustus  saa'  at  hvad  der  forhen  havde  været 
og  endnu  kaldtes  det  romerske  Folk,  mere  og  mere  ud- 
tyndedes til  en  kosmopolitisk  Pøbel.  Ingen  Forandring 
var  gunstigere  for  Enevælden.  Et  Folk  har  Minder  og 
føler  sig  som  retsgyldig  Samfundsmagt.  Men  en  Pøbel 
uden  Stamtavle,  uden  fædrelandske  Erindringer,  uden 
national  Følelse  lever  heller  end  gæme  af  Imperatorens 
Komuddelinger,  glædes  ved  hans  Skuespil  og  følger  hans 
Vink.  Augustus  søgte  at  standse  dette  Forfald.  Romer- 
folkets Blod  maatte  ikke  udarte,  dets  gamle  Aand  ikke 
fuldstændig  kvæles  under  det  voksende  Trællesind,  og  med 
dette  for  Øje  iværksatte  Kejseren  Foranstaltninger,  som 
et  større  Syn  paa  Menneskehedens  Krav  ikke  vilde  have 
tilstedet  ham,  idet  han  nemlig  vanskeliggjorde  Slavens  og 
den  Frigivnes  Overgang  til  Borgerklassen.  Cæsarismen  var 
ellers,  som  man  véd,  højlig  „liberal",  naar  det  gjaldt  om 
at  nedbryde  Skranker,  der  vare  Ligheden  til  Hinder,  men 
kunde  tjene  Friheden  til  Bolværk. 

Denne  hans  Følelse  for  Romerblodets  Hellighed  ytrede 
sig  ogsaa  i  Forsøg  paa  at  værne  den  gamle  qviritiske 
Nationaldragt,  Togaen,  mod  udenlandske  Moder,  helleniske 
og  galliske.  Et  saadant  Sværmeri  var  tilgiveligt.  Hvor 
store  Minder  knyttede  sig  ikke  til  denne  Dragt!  Mere 
end  en  Gang  havde  Verdens  Skæbne  været  baaret  i  Toga- 
fligen. Og  hvor  plastisk  rig  er  den  ikke  i  sine  statelig 
nedfaldende  Folder!  Da  Augustus  en  Dag  gik  over  forum 
romanum  og  i  Folkevrimlen  saa'  saa  faa  Togaer  og  saa 
mange  Kapper  af  andet  Snit  og  Farve,  gjentog  han  ve- 
modig det  Vergilske  Vers: 
Romerne,  Jordens  Herrer,  det  Folk  der  hylles  i  Toga 


283 

Fjæmt  laa  nu  de  Dage,  da  „romersk  Husmoder"  var 
et  Hædersnavn.  Syndefaldet  i  Samfundet  begynder  ikke 
med  Eva  men  med  Adam.  Længe  værner  Kvinden  om 
god  Sæd;  hun  gør  det  af  nedarvet  Vane,  om  ej  af  Drift 
til  det  Ærbare.  Men  naar  Manden  har  gjort  hende  til 
sin  Lige  i  Last,  synker  hun  hurtig  dybere  end  han,  og 
Fordærvelsen  er  da  ulægelig,  thi  Slægtens  Vugge  staar 
ved  en  skændet  Arne.  Dertil  var  det  kommet  i  Rom. 
Det  romerske  Folks  Forfald  røbede  sig  mest  afstikkende 
i  den  romerske  Kvinde,  De  ældste  og  ædleste  Ætter 
døde  ud,  de  frie  Borgeres  Skare  smeltede  aarlig  sammen, 
fordi  Mændene  frygtede  foi^'Ægteskabets  Farer.  Gifter- 
maal  var  det  Samme  i^om  at  give  sit  Navn  hen  til  at 
vanæres  af  en  udsvævende  Hustru.  Man  foretrak  da  den 
frie  Kærlighed,  thi  at  narres  af  en  Slavinde  fandt  man 
mindre  krænkende  end  at  bedrages  af  en  Ægtefælle. 
Augustus  greb  ind  med  Lovens  Haand  for  at  beskytte 
Hjem  og  Stat.  Men  Loven  er  afmægtig,  naar  Moralen 
er  død.  Dog  er  det  et  Billede,  der  er  værd  at  mindes: 
den  gamle  Imperator  staaende  oprejst  i  sin  Loge  i  Skue- 
spilhuset, medens  man  allevegne  fra  Riddernes  Bænke 
raaber  til  ham  under  den  hæftigste  Gestikulation:  „Ned 
med  dine  Ægteskabslove!^  DaRaabet  lyder  med  forøget 
Styrke,  vinker  Augustus  Germanikus  og  hans  Børn  til 
sig  og  tager  den  mindste  Dreng  i  ^ine  Arme.  Ved  hans 
Side  staar  nu  den  af  Romerne  tilbedte  Helt,  den  unge 
Familiefader  i  sin  mandlige  Skønhed.  Kejseren  peger 
paa  ham  og  paa  de  blomstrende  Børn,  for  med  et  Billede 
paa  den  højeste  jordiske  Lykke:  det  dydige  Hjem,  at 
berolige  det  stormende  Folk  og  anskueliggøre,  hvor  godt 
han  havde  ment  det  med  sine  Love. 

Man  gør  Augustus  saa  kløgtig,. naar  man  i  Alt  hvad 
han  foretager  sig  eller  undlader  at  foretage  sig  ser  Snarer 
for  Friheden.  Og  dog  vilde  han  have  været  temmelig 
kortsynet,  dersom  han  ikke  havde  indset,  hvad  en  CaU- 
gula,  en  Nero,  en  Domitianus  uden  Besvær  kunde  faa  Øje 

paa:  at  Tyranniet  ikke  kender  sit  eget  Bedste,  hvis  det 
ikke  staar  paa  en  god  Fod  med  Usædeligheden. 

Havde  Augustus  ventet,  at  hans  Bestræbelser  for  en 
moralsk  Folkeaands  Genoplivelse  umiddelbart  vilde  fostre 
en  ny  Slægt  af  Catoner  er  det  vel  muligt,  at  Udsigten 
til  et  saa  velsignelsesrigt  Resultat  snarere  vilde  have  af- 
kølet end  opflammet  hans  Iver.  Men  han  vidste  vel,  at 
den  gode  Sæd,  han  saaede,  faldt  i  utaknemmelig  Jord 
og  i  bedste  Fald  vilde  komme  til  at  bære  sen  Frugt. 
For  sin  egen  Magt  havde  han  Intet  at  befrygte  af  en 
bedre  Slægts  Opvækst.  Saa  meget  ærligere  kunde  han 
søge  at  forhindre  en  slettet.  Gennem  Marv  og  Ben 
maa  han,  saavelsom  de  alvorlige  Mænd  i  hans  Omgivelser, 
have  følt  deres  Ven  Horats^  Spaadom  om,  at  de  daværende 
Eomere,  ringere  end  deres  Fædre,  vilde  blive  Ophav  til  et 
Afkom,  uslere  end  de  selv. 

To  Gange  tilbød  Augustus  at  ville  nedlægge  den 
højeste  Magt.  Dette  er  blevet  stemplet  som  det  frækkeste 
Træk  af  hans  Hykleri.  Nu  mener  ogsaa  jeg,  at  han 
næppe  vilde  have  gjort  Tilbudet^  dersom  han  ikke  havde 
været  vis  paa  Afslaget.  Det  er  nemlig  sandsynligt  hos 
en  Mand,  hvis  eneste  Lidenskab  —  men  ikke  eneste  Til- 
bøjelighed —  var  Magten  og  som  saa  godt  havde  brugt 
den  til  Samfundets  Gavn.  Men  var  denne  Handling  derfor 
ene  og  alene  en  Frugt  af  Forstillelse?  Indeholdt  den 
ikke  en  Paamindelse  til  Senat  og  Folk  om  Noget,  som 
de  syntes  at  ville  glemme:  at  Enevoldsherskeren  i  det 
romerske  Rige  var  Folkets  Ombud,  en  tilfældig  Forvalter 
af  dets  Magt,  og  derfor,  for  at  forblive  i  sit  Kald,  havde 
dets  aabenbarede  Vilje  og  fornyede  Tilladelse  nødig? 
Man  har  saa  ofte  sagt,  at  Augustus  viUe  „narre  Folket 
med  en  Skygge  af  Frihed".  Men  den  Omhu,  hvormed 
han  vaagede  over  de  republikanske  Navne  og  Former, 
lader  den  sig  ikke  bedre  forklare  af  hans  Ønske  om  at 
holde  Tilbagevejen  til  Fristaten  aaben,  efter  at  han  og 
hans  Nærmeste  havde  forladt  Skuepladsen?  Af  „Frihe- 
dens Skygge"  lod  Ingen  sig  narre,   hverken  den,   som 

vilde,  eller  dem,  som  ikke  vilde  Frihedens  Realitet.  Man 
kender  åe^x  Tids  Romere  daarlig,  dersom  man  frakender 
dem  Evnen  til  at  undervurdere  Alt  og  udtyde  Alt  til  det 
Værste.  En  Smule  Skygge  tog  de  ikke  for  Virkelighed,  men 
en  smuk  Virkelighed,  hvis  den  engang  aab^Abarede  sig, 
holdt  de  gæme  for  en  Skygge.  Augustus,  der  havde 
drukket  af  det  helleniske  Tænkesæts  Kilder,  vidste,  at 
større  Ære  ventede  ham  hos  Efterverdenen  som  Omskaber 
af  Republiken  end  som  Grundlægger  af  et  Tyranni.  Og 
er  det  ikke  i  høj  Grad  hans  Fortjeneste,  at  der  udkræ- 
vedes Aarhundreder,  før  Romerriget  var  sunket  ned  til 
noget  Lignende  som  de  østerlandske  Despotier?  I  Sandhed, 
Æren  herfor  tilkommer  ham  mere  end  Senat  og  Folk.  Den 
Skygge  af  Frihed,  han  opretholdt,  har  man  at  takke  for,  at 
da  Verden  var  stængt  for  Republiken,  fandtes  der  dog 
endnu  for  Republikanere  et  Fristed  —  paa  Kejsertronen. 
Derkunde  Mænd  som  Antonineme,  som  Gacitus,  Historie- 
skriverens Ætling,  som  Julian  endnu  virke  i  Fristatens 
Aand,  endskønt  Folket  var  ude  af  Stand  til  at  gennem- 
trænges af  denne  Aand. 

Da  Augustus  efter  et  Abdikationstilbud  vendte  til- 
bage fra  det  højtidelige  Møde  i  Senatet  til  sin  Hytte  paa 
Palatiner-Bjærget,  tror  jeg  ikke,   at   han  sagde   til  sig 

selv:  „hvilken  snedig  Fyr  du  er dolis  instructus  et 

artepdasgal  hvor  du  forstaar  at  tilfredsstille  Menneskenes 
Lyst  til  at  føres  bag  Lyset!"  Snarere  vilde  han  overtale 
sig  selv  til  at.  tro,  at  det  Skridt,  han  nylig  havde  gjort, 
var  et  uforkasteligt  Vidnesbyrd  om  Uegennytte  og  Borger- 
sind. Narrede  hans  Selvkundakab  ham  nogensinde,  saa 
var  det  nok  her.  Han  har  aldrig  tænkt  sig  som  den 
levende  politiske  Modsætning  til  Bruter  og  Gatoner. 
Bærere  af  disse  store  Navne  stod  i  en  ånden  Lejr  end 
den,  hvori  Skæbnen  kastede  ham  ind  som  Gæsars  Arving ; 
men  hans  Ærbødighed  for  dem  var  uforstilt,  han  priste 
med .  sine  Yndlingsdigtere  atrocem  animum  Catonis  og 
spurgte  med  dem:  Quis  te,  magne  Cato,  tacite  rélinquet? 
Efterat  han  ved  Middagsbordet  havde  indtaget  sine  tre 

—  ved  større  Lejligheder  seks  —  Retter  Mad  og  paa 
Løjbænken  med  Æneiden  i  Haanden  afventede  den  lille 
Middagslur,  som  han  med  Panden  støttet  mod  Haanden 
plejede  at  tage  sig,  hvilede  hans  Øje  maaske  mere  end 
en  Gang  paa  de  Vergilske  Linjer:   ' 

Mon  Tarqvineme  selv  dn  ønsker  at  tikae,  samt  Bratns', 
Hævnerens,  modige  Aand  og(  de  generobrede  Fasces? 
Eonsulsmagten  vinde  han  skal,  som  den  Første,  der  bærer 
Strænghedens  Økse;  som  Fader  ban  skal  sine  oprørske  Sønner 
stæde  til  gruelig  Straf  for  Vold  mod  den  herlige  Frihed. 
Tung  er  din  Lodl    Hvad  den  kommende  Slægt  end  dømmer  om 

Daaden, 
sejrer  dog  Hæderens  voldsomme  Lyst  og  Ømhed  for  ^jenlm6t. 

Ultor  Brate!  *  Pulchtiii  libertas!  Augustus  kunde 
slumre  ind  med  disse  Ord  paa  sine  Læber,  uden  at 
frygte  for  urolige  Drømme.  Brutus'  Skygge  og  Frihedens 
Skønhed  vare  for  ham  æsthetisk-tiltalende,  mén  ikke  po- 
litisk farlige  Spøgelser,  og  Enevælden  var  saaledes  paa 
Forhaand  rodfæstet  i  alles  Sind,  at  han  under  sin  lange 
Regering  aldrig  fik  Lejlighed  til  for  Alvor  at  prøve  hvor- 
meget  hans  Kærlighed  til  Friheden  vejede  mod  Vægten  af 
hans  Ærgerrighed.  Selv  ansaa  han  sig  for  den  bedste 
Cato,  som  fandtes  i  Rom,  og  det  var  vel  ikke  uden  en 
Hentydning  hertil,  at  han,  saa  ofte  Talen  i  hans  Venne- 
kreds faldt  paa  gammelromersk  Dyd,  med  et  Anstrøg  af 
trøstende  Vemod  ytrede:  v  „Vi  maa  nøjes  med  den  Cato, 
vi  have." 

Uden  en  saadan,  lad  nu  være  altfor  smigrende  Op- 
fattelse af  sig  selv,  vilde  han  vanskelig  have  været  i 
Stand  til  under  et  langt  Liv  og  ramt  af  mangen  huslig 
Sorg  at  bevare  den  Sjælens  Fred ,  ^om  spredte  Glæde 
over  hans  Tilværelse  og  gjorde  ham  mild  og  vennesæl 
Vi  bør  kunne  tilgive  ham,  at  hans  Dyder  fremmede  Ene- 
vælden, naar  vi  se,  at  de  følgende  Cæsarers  Laster  ikke 

formaaede  at  styrte  den. 

fiktor  RjAhtrp 

(Oversat  efter  For£8  Manuskript  ifolge  hans  Ønske  af  Otto 
Borchsenius.) 


Om  Retten  til  Arbejde. 

* 

Et   Foredrag, 

holdt  i  Stadenterforeningen  den  19de  December  1874. 


I  det  mærkrærdige  Aar  1848  var  ^Retten  til  Arbejde^ 
paa  Alles  Læber  i  Frankrigs  Hovedstad.  Naar  disse  Ord 
klang,  blev  en  Mangfoldighed  af  Sjæle  betaget  af  de  bæf- 
tigsie  Lidenskaber;  for  deres  Skyld  gik  Tusinder  i  Døden. 
Nu.  til  Dags  hører  man  kun  sjælden  hint  Begreb  nævne; 
men  det  er  ikke,  fordi  den  Sag,  hvorpaa  det  peger  hen, 
har  ophørt  at  finde  Forkæmpere.  Grunden  er  udelukkende 
den,  at  Feltraabet  i  Aarenes  Løb  hår  skiftet  Form.  Af 
alle  de  Udgangspunkter,  som  Soqialisteme  have  taget, 
forekommer  intet  mig  saa  aabenhjærtigt  at-  gaa  løs  paa 
Spørgsmaalets  Kærne  som  det,  de  valgte  i  Frankrig  1848. 
£nhver  i  egentlig  Betydning  socialistisk  Stræben  vil,  selv 
om  den  foreløbig  indskrænker  sig  til  kathedersocialistiske 
Forlangender,  til  Syvende  og  Sidst  ikke  kunne  nøjes  med 
nogetsomhelst  Mindre ,  end  at  Staten  tilsikrer  Enhver, 
som  kan  og  som  vil  arbejde,  en  nogenlunde  anstændig  'l^ 
Ifijinet  Beskæftigelse.  Dette  Program  maa  nødvendigvis 
mægtigt  tiltale  Alles  Følelser.  Man  kan  ikke  gennem- 
læse de  i  Frankrig  førte  Forhandlinger  uden  uvilkaarlig 
at  gribes  af  Vemod,  naar  man  til  Slutning  maa  lade 
Hjærtet  vige  for  Forstanden  og  indrømme,  at  hin  Tanke 


^ 

—  i  al  Fald  under  Menneskehedens  nuværende  Vilkaar  — 
desværre  kun  er  en  Utbpi,  et  forvovent  Ideal,  til  hvis 
Virkeliggørelse  Ingen,  der  vil  tage  Hensyn  til  andre 
Hgesaa  berettigede  Fordringer,  formaar  at  anvise  Vejen. 
Vort  Fædreland  blev  i  1848  saa  godt  som  helt  uberørt 
af  den  socialistiske  Bevægelse;  i  den  grundlovgivende 
Rigsforsamling  bragtes  Retten  til  Arbejde  slet  ikk^  paa 
Bane.  Nu,  da  de  socialistiske  Ideer  ogsaa  have  faaet 
Indpas  hos  os  og  fremkaldt  en  vel  begrundet  Attraa 
efter,  at  Staten  i  højere  Grad  end  tilforn  skal  tage  sig 
^f  de  Svage  og  Fortrykte,  forekommer  det  mig  ikke 
ubetimeligt,  at  man  gør  sig  klart,  hvor  Grænsen  for 
Statens  Indskriden  bør  ssQttes.  I  Kraft  af  Forstandens 
Sejr  over  Hjærtet  skønner  jeg  ikke  bedre  end,  at  Grund- 
loven har  truffet  det  Rigtige,  naar  den  hævder  Retten 
til  Understøttelse  og  Retten  til  Undervisning,  men  ude- 
lukker Retten  til  Arbejde.  Da  Eravet  paa  den  sidst- 
nævnte Ret  som  sagt  ikke  er  et  tilfældigt  Indfald,  men 
et  Punkt,  hvor  den  rene  Socialisme  afgørende  adskiller 
sig  fra  al  EathedersociaUsme,   saa  haaber  jeg,    at  det 

—  uagtet  Spørgsmaalet  for  Øjeblikket  hovedsagelig  er 
af  rent  teoretisk  Natur  —  vil  have  mere  end  historisk 
Interesse  for  Dem  at  følge  mig  gennem  de  kolde,  for- 
standsmæssige Grunde,  som  i  1848  bleve  gjort  gældende 
af  de  franske  Talere  og  Statsmænd,  og  som  have  deres 
Betydning,  hver  Gang  Nogen  uden  Omsvøb  toner  det  helt 
socialistiske  Flag. 

Til  Belysning  af  Arbejdets  Værd  og  Betydning  skal 
jeg  begynde  med  at  erindre  om  en  Ytring  af  Apostlen 
Paulus.  I  det  andet  Brev  til  Menigheden  i  Thessalonika 
indskærper  han  blandt  Andet,  at  den,  som  ikke  Til 
arbejde,  heller  ikke  skal  have  Føden  (jvfr.  3,  10).  £r 
der  noget  Ord  i  de  bibelske  Bøger,  som  i  vore  Dage 
finder  Genklang  hos  Alle,  baade  hos  de  Højeste  og  de 
Laveste,  da  er  det  dette.  Der  har  været  Tider,  hvor 
Ørkesløshed  og  Fornemhed  vare  enstydige  Begreber,  Tider, 

hYor  de  Rige  og  Dannede  hengav  sig  til  alskens  daarlig 
Tant  og  med  Foragt  saa^  ned  paa  dem,  som  yare  nødte 
til  at  trælle.  En  i^g  Adskillelse  mellem  en  arbejdende 
og  en  ikke  arbejdende  Del  af  Menneskeheden  bestaar  ikke 
længere;  den  bestaar  i  al  Fald  ikke  som  Noget,  der  har 
gyldigt  Krav  paa  at  være.  Der  er  ganske  yist  Mange, 
som  henleve  deres  Liv  i.  Lediggang  og  uafbrudt  Nydelse; 
men  der  er  Ingen,  som  offentlig  tør  sætte  sin  Ære  i  en 
Tilværelse  af  den  Natiir ;  der  er  ingen  Stand,  uden  at 
den  jo  mere  eller  mindre  undser  sig  ved  at  tælle  saa- 
danne  Medlemmer  i  sin  Midte.  Naar  vi  ved  Arbejde 
ikke  blot  tænke  paa  legemligt  Slid,  paa  rent  nævenyttige 
Bestræbelser,  men  paa  enhver  hæderlig,  for  Samfundet 
gavnlig  Virksomhed,  saa  ere  alle  ordentlige  Borgere  — 
hvilke  end  forøvrigt  deres  Livsvilkaar  ere  —  enige  om, 
at  det  er  Arbejdet,  som  adler  Mennesket,  ^  at  kun  den 
med  Rette  har  Adgang  til  Nydelsen  af  Jordens  Goder, 
der  paa  en  eller  anden  Maade  deltager  i  den  Stræben, 
som  Samfundet  udfolder  for  at  tilvejebringe  disse  Goder. 
Altsaa:  kun  den,  som  vil  arbejde,  har  Ret  til  at 
spise.  En  praktisk  Ordning  af  Samfundet  med  denne 
Sætning  som  Udgangspunkt  vilde  være  temmelig  let,  hvis 
vi  ikke  mødte  andre  Vanskeligheder  end  den,  at  der  giVes 
Adskillige,  som  vel  have  Lyst  til  at  spise,  men  aldeles 
ingen  Lyst  til  at  arbejde.  Til  disse  kunne  de,  der  ud* 
øve  Samfundsmagten,  med  stor  Sindsro  sige:  „Velan, 
naar  I  ikke  ville  arbejde,  saa  faa  I  at  sejle  Eders  egen 
Sø.  Er  der  Nogen,  som  ior  egen  Regning  vil  underholde 
Eder^  —  for  os  gæme.  Hvis  ikke,  maa  I  gaa  til  Grunde. 
Vi  kuime  ikke  paatage  os  at  holde  Liv  i  Mennesker,  som 
vægre  sig  ved  at  være  med  til  at  skaffe  Livsbetingelserne." 
Naar  denne  Tale  blev  efterfulgt  af  tilsvarende-  Hand- 
linger, 9:  af  en  fuldstændig  Ligegyldighed  ligeoverfor  de 
paagældende  Personer,  saa  maatte  den  nødvendigvis 
gøre  Underværker.  Lad  end  Lysten  til  Arbejde  være 
nok  saa  ringe:  Lysten  til  at  dø  er  .ordentligvis  betydelig 

mindre.  Giv  den  Dovne  Valget  mellem  Arbejde  eller 
Døden ;  der  er  ingen  Tvivl  om,  at  han  vælger  Arbejdet 
Langt  mere  indviklet  bliver  Myndighedernes  Stilling, 
naar  de  have  at  gøre  med  Folk,  som  baade  have  Lyst 
til  at  spise  og  til  at  arbejde,  men  som  paa  Grund  af 
Sygdom,  ibr  stor  Ungdom  eller  Alderdom  ikke  kunne 
arbejde,  eller  som  vel  kunne  arbejde,  men  som  med 
deres  bedste  Vilje  ikke  ere  i  Stand  til  at  skaffe  sig 
Arbejde.  I  alle  civiliserede  Samfund  indrømmes  det,  at 
Staten  paa  en  skammelig  Maade  vilde  svigte  sin  Opgave, 
hvis  den  i  disse  Tilfælde  hengav  sig  til  den  nys  omtalte 
Ligegyldighed.  At  spise- er  Noget,  som  ikke  taaler  lang 
Opsættelse,  men  som-  maa  besørges  hver  eneste  Dag. 
Hvem  borger  for,  at  de  Nødlidende  i  rette  Tid  formaa 
at  finde  Private,  som  baade  kunne  og  ville  staa  dem 
bi?  Og  hvilken  Skændsel  vilde  det  ikke  være,  om  Men- 
nesker, der,  i  Kraft  af  deres  Villighed  til  at  arbejde, 
have  en  moralsk  Ret  til  at  leve,  døde  af  Sult  midt  i  et 
Samfund,  der  har  Midler  til  at  yde  dem  en  Haands- 
rækning.  Overalt  finde  vi  derfor  i  de  moderne  Stater 
ved  Siden  af  den  private  Velgørenhed  et  offentligt  Fat- 
tigvæsen. For  at  tage  det  Eksempel,  som  ligger  os  nær- 
mest, bestemmer  saaledes  den  danske  Grundlov  i  §  84: 
„Den,  der  ikke  selv  kan  ernære  sig  og  Sine,  og  hvis 
Forsørgelse  ikke  paaligger  nogen  Anden,  er  berettiget 
til  at  erholde  Hjælp  af  det  Offentlige,  dog  mod  at  under- 
kaste sig  de  Forpligtelser,  som  Lovene  herom  paabyde.^ 
Men  —  maa  vi  spørge  ^-  er  det  nu  i  sin  Orden,  at 
vor  Grundlov  skærer  dem,  som  ikke  kunne  arbejde,  og 
dem,  som  ikke  kunne  faa  Arbejde,  over  én  Kam?  Burde 
den  ikke  have  gjort  en .  bestemt  Forskel  paa  disse  to 
Klasser?  At  den,  der  ikke  kan  arbejde,  maa  finde  sig  i 
udenvidere  at  modtage  Understøttelse,  det  følger  af  sig 
selv.  Men  hvor  ydmygende  er  det  ikke  for  et  ærekært, 
arbejdsdygtigt  Menneske  at  faa  Mad  og  Drikke  uden  at 
gøre  Gavn  derfor !   Den,  som  modtager  uden  at  give  igen. 

er  ikke  Ligemand  med  den,  som  girer.  Er  det  forsvar- 
ligt, at  brave  Mennesker  tabe  politiske  Rettigheder  og 
ophøre  at  være  jævnbyrdige  med  deres  Medborgere? 
Betages  vi  ikke  uvilkaarlig  af  hjærtelig  Medfiølelse, 
naar  vi  læse  om  Arbejderne  i  Lyon,  som  i  Aaret  1831 
grebe  til  Fortvivlelsens  Selvtægt  og  drog  i  Kamp  efter 
at  have  sat  paa  deres  Fane  den  berømte  Indskrift: 
vivre  en  travaillant  ou  mourir  en  combattant?  Vilde 
det  ikke  have  været ,  langt  mere  stemmende  med  Ret 
og  Billighed,  hvis  vor  Grundlov  havde  fulgt  det  For- 
billede, som  var  givet  i  de  Bestemmelser,  der  op- 
rindelig indeholdtes  i  den  1848  for  den  franske  National- 
forsamling forelagte  Forfatning*),  hvis  altsaa  §  84  havde 
lydt  omtrent  saaledes :  „De,  som  ere  udygtige  til  Arbejde, 
have  Eet  til  ofiEentlig  Understøttelse;  de,  som  kunne  ar- 
bejde, men  som  ikke  paa  anden  Maade  formaa  at 
skaffe  sig  ArbejdO)  ere  berettigede  til  at  forlange  Arb^de 
af  Staten"? 

Det  videnskabelige  Forsvar  for  denne  Fordring,  for 
Retten  til  Arbejde  er  forsøgt  af  Socialisten  Victor  Con- 
sidérant,  Charles  Fouriers  Discipel,  i  en  Artikel  „Théorie 
du  droit  de  propriété",  som  han  i  Maj  1839  lod  indrykke 
i  sit  Tidsskrift  Phalajage.  Han  begynder  med  at  fastslaa, 
at  Jordens  Overflade  saaledes,  som  den  fra  først  af 
fremtræder,  ikke  tilhører  disse  eller  hine  enkelte  Men- 
nesker, men  den  hele  Menneskeslægt.  Adgangen  til  den 
er  en  naturlig  Ret  af  samme  Beskaffenhed  som  Adgangen 
til  Luften  og  Solstraalerne.  Da  Mennesket  lige  saa  lidt 
kan  leve  uden  Jordens  Frugter  som  uden  Atmosfære 
og  Varme,  saa  vilde  det  være  lige  saa  naturstridigt  at 
udelukke  ham  fra  Brugen  af  Jorden  som  at  spærre 
Luften  og  Solen  for  ham.  I  denne  Betragtning  finder 
Forfatteren,  at  vi  yderligere  maa  bestyrkes,  naar  vi  paa- 
agte, hvilken  den  principielle  Grundvold  er,  hvorpaa  al 


*)  Jvfr.  Emile  de  Girardin:  Le  droit  au  travail.  I,  S.  XLH. 

sand  Ejendomsret  hviler.  Denne  Grundrold  er  Arbejdet. 
Ingen  kan  med  Føje  gjøre  Krav  paa  udelukkende  Raadig- 
hed  over  Andet  end  det,  som  han  ved  sin  Virksomhed 
har  frembragt;  men  om  Jordens  Overflade  gælder  jo 
netop,  at  den  i  sin  oprindelige  Skikkelse  ikke  er  frem- 
bragt af  Menneskene,  men  fotefundet  af  disse  som  noget 
Givet.  For  at  forene  den  individuelle  Udstykning  af 
Jorden  med  den  naturlige  Ret  have  Nogle  foreslaaet,  at 
Jorden  skulde  deles  lige  mellem  Alle.  Dette  Forslag  af- 
vises paa  det  Bestemteste  af  Gonsidérant.  Thi  for  det 
Første  vilde  den  naturlige  Ret  ikke  derved  blive  fyldest- 
gjort. Da  den  hele  Jord  tilhører  den  hele  Menneskeslægt, 
saa  har  ethvert  Menneske  Fordring  paa  den  hele  Over- 
flade og  vilde  derfor  være  beføjet  til  at  gøre  Indsigelse 
mod  at  indskrænkes  til  en  bestemt  lille  Plet.  Hertil 
kommer,  at  en  saadan  Ordning  vilde  umuliggjøre  al 
Civilisation,  og  at  den  vilde  være  i  høj  Grad  upraktisk; 
den  maatte  hvert  eneste  Øjeblik  gøres  om,  da  Antallet 
af  Mennesker  uafladelig  veksler.  Men  paa  den  anden 
Side  hævder  Forfatteren,  at  det  ikke  gaar  an  at  lade 
Jordens  Overflade  staa  aaben  for  Alle.  Det  vilde  være 
det  Samme  som  evindelig  at  fastholde  Menneskeslægten 
i  en  barbarisk  Titstand.  Det  er  en  ligefrem  fysisk  Be- 
tingelse for  dens  Forøgelse  og  Udvikling,  at  Jorden 
dyrkes.  Men  Dyrkningen  er  et  Arbejde,  og  Arbejde  be- 
grunder Ejendomsret;  Åltsaa  faa  dé,  som  paatage  sig 
denne  Gerning,  Ret  over  de  Produkter,  som  de  frem- 
bringe, ja  de  faa  tildels  Ret  over  Jorden  selv,  da  den 
erholder  en  større  Brugbarhed  og  Værdi  ved  den  Be- 
handling, som  de  lade  den  undergaa,  og  denne  Jordens 
højere  Værdi  er  saa  afgjort  knyttet  til  Overfladen,  at 
den  ikke  paa  nogen  Maade  lader  sig  skille  derfra.  Saa 
sandt  der  virkelig  skal  foregaa  en  fremadskridende  Kul- 
turudvikling, saa  sandt  er  det  derfor  en  uundgaaelig 
Nødvendighed,  at  Jordens  Overflade  fratages  den  hele 
Menneskehed  og  overgives  til  en  Del  af  den,  nemlig  til 

dem,  som  enten  selv  have  dyrket  den  eller  have  faaet 
den  overdragen  ved  Arv,  Oave  eller  Køb  fra  de  første 
Besiddere.  Men  denne  individuelle  £jendom  er  kun 
stenunende  med  den  naturlige  Ket  paa  den  Betingelse, 
at  det  aldrig  glemmes,  at  de  øvrige  Mennesker,  som  paa 
Grnnd  af  de  faktiske  Forhold  ingen  Jord  eje,  have  gyl* 
dig  Adkomst  til  den  oprindelige,  naturlige  Kapital  o :  til 
den  Værdi,  som  Jorden  har  i  sin  første,  udyrkede  Til- 
stand. Af  denne  Værdi  gaa  de  besiddelsesløse  Mennesker 
glip.  Ejendomsretten  bliver  derfor  kun  holdbar,  saa&emt 
Ejermændene  give  en  passende  Erstatning,  saafremt  alt- 
saa  de  Besiddelsesløse  erholde  en  Ret,  som  opvejer  den, 
de  have  mistet.  Førend  Jorden  blev  udskiftet,  dengang 
da  Menneskene  •  endnu  levede  i  Barbari,  havde  de  fire 
naturlige  Rettigheder,  idet  de  maatte  jage,  fiske,  samle 
Frugter  og  lade  deres  Dyr  græsse  overalt.  „Hvilken", 
spørger  Considérant,  „vil  nu  den  Form  være,  hvorunder 
den  naturlige  Ret  kan  forliges  med  Vilkaarpne  for  et 
civiliseret  Samfund?"  „Svaret",  siger  han,  „er  let.  I  den 
vilde  Tilstand  er  Mennesket  for  at  bruge  sin  Ret  nødt 
til  at  virke.  De  Arbejder,  som  Fiskeriet,  Jagten,  Ind- 
samlingen af  Frugter  og  Dyrenes  Græsning  kræve,  ere 
Betingelserne  for  Udøvelsen  af  hans  Ret.  Den  oprinde- 
lige Ret  er  kun  Retten  til  disse  Arbejder. .  Nu  vel,  hvis 
et  civiliseret  Samfund,  som  har  taget  Jorden  i  Besiddelse, 
og  som  berøver  Mennesket  Evnen  til  frit,  som  han  har 
Lyst,  at  udøve  sine  fire  Rettigheder  paa  Jordens  Over- 
flade, hvis  dette  Samfund  som  iBrstatning  for  disse  Ret- 
tigheder, hvorfor  det  plyndrer  Individet,  anerkender  hans 
Ret  til  Arbejde:  da  vil  Individet  —  væsenlig  set  og 
under  Forudsætning  af  Principets  tilbørlige  Anvendelse 
—  ikke  mere  have  Grund  til  at  beklage  sig.  I  Virkelig- 
heden var  hans  oprindelige  Ret  Retten  til  Arbejde  i  et 
fattigt  Værksted,  midt  i  den  raa,  udyrkede  Natur;  hans 
virkelige  Ret  vilde  blive  den  samme  Ret  udøvet  i  et 
Værksted,   der   er  bedre   forsynet   og   rigere,    og   hvor 

derfor  den  individuelle  Virksomhed  maa  være  mere  pro- 
duktiy.  Den  ueffcergiyelige  BetiBgelse  for  Ejendommens 
Lovmæssighed  er  altsaa,  at  Samfandet  anerkender,  at 
Proletariatet  har  Ret  til  Arbejde,  og  at  det  tilsikrer 
det  idetmindste  ligesaa  mange  Subsistensmidler  for  en 
vis  Virksomhed,  som  denne  Virksomhed  vilde  have  ttt- 
vejebragt  i  den  oprindelige  Tilstand.^ 

I  Modsætning  til  de  Fordringer,  som  ellers  pleje  at 
fremsættes  fra  den  socialistiske  Lejr,  ser  Victor  Considé- 
rants  nys  skildrede  Tankegang  saa  maadeholden  ud,  at 
man  ved  første  Øjekast  ikke  skulde  ane,  at  man  har 
med  en  Socialist  at  gøre.  Han  hævder  den  individuelle 
Ejendomsrets  Nødvendighed;  han  anerkender  Kapitalens 
Berettigelse;  han  har  Intet  at  iiid vende  mod  Arv  og 
mod  Uligheden  mellem  Menneskenes  økonomiske  Vilkaar. 
Han  forlanger  kun,  at  Samfundet  skal  væi'e  saaledes  ind- 
rettet, at  et  hvilketsomhelst  Menneske  er  sikker  paa  at 
erholde  dQ  Subsistensmidl^,  som  han  ved  egen  Virk- 
somhed kunde  erhverve  sig,  hvis  han  var  en  Vild,  der 
levede  i  Egne,  hvor  man  Intet  kender  til  hordens  Ud- 
stykning og  Fordeling  mellem  private  Ejermænd.  Og 
dette  maa  tilvisse  bifaldes  af  Enhver,  der  ikke  har 
drevet  sin  Uvilje  mod  Socialismen  saa  vidt,  at  han  rent 
har  glemt,  at  et  velordnet  Samfund  har  Pligter  mod  sine 
svage  og  ulykkeligt  stillede  Medlemmer.  Hemmeligheden 
ved  hans  Socialisme  stikker  i  den  Form,  som  han  har 
givet  si^  Fordring",  naar  han  for  de  Besiddelsesløse 
kræver  Ret  til  Arbejde.  Til  dette  Punkt  6kal  jeg  senere 
komme  tilbage;  foreløbig  skal  jeg  nøjes  med  at  frem- 
hæve, at  selve  denne  Form  er  uberettiget  og  aldeles  ikke 
følger  af  Præmisserne.  Det  er  sandt,  at  den  Vilde  har 
Ret  til  at  jage,  fiske,  samle  Frugter 'Og  græsse  sine  Dyr; 
det  er  sandt,  at  han  kun  kan  udøve  disse  Rettigheder 
under  den  Forudsætning,  at  han  arbejder;  men  det  er 
aldeles  ikke  sandt,  at  man  nødvendigvis  maa  bestemme 
hans  Ret   som   en  Ret  til  at  arbejde.     Hvis   han  faar 

Jordens  Goder  uden  at  arbejde,  saa  har  han,  hyad  han 
kan  forlange  og  yilde  yære  ganske  nbeføjet  til  at  beklage 
sig.  Det  tør  vistnok  ogsaa  betragtes  som  giyet,  at  en 
Vild,  som  fik  Mad  og  Drikke  uden  at  anstrænge  sig, 
aldeles  ikke  vilde  falde  paa  at  udstøde  Veraab  over  Til- 
værelsen. Men  naar  saa  er,  mon  da  den  Besiddelsesløse, 
der  lever  i  et  civiliseret  Samfund,  som  i  Keglen  har 
Brug  for  hans  Kræfter,  med  Grund  tør  føle  sig  for- 
urettet, hvis  Staten,  naar  han  undtagelsesvis  mangler 
Beskæftigelse,  ikke  anviser  ham  Arbejde,  men  uden  at 
spørge  om  Vederlag  holder  Liv  i  ham?  Ja^  det  forstaar 
sig:  det  Husly,  som  en  Fattiggaard  tilbyder,  er  ikke 
synderlig  lifligt,  rummeligt  og  elegant;  men  det  er  vist- 
nok hævet  over  al  Tvivl,  at  det  nok  kan  maale  sig  med 
de  Jordhuler,  hvortil  den  Vilde  saa  ofte  maa  tage  sin 
Tilflugt.  Og  ganske  vist  er  den  Kost,  som  Fattigvæsenet 
opvarter  med,  kun  lidet  fin  og  delikat;  men  den  maa 
være  meget  omtaaget  i  sin  Forestilling  om  Naturtilstan- 
dens Beskaffenhed,  som  indbilder  sig,  at  denne  magre 
Kost  i  Behagelighed  og  nærende  Kraft  skulde  staa  under 
de  usle.  Rødder-  og  Frugter,  som  den  Vilde  ikke  saa 
sjælden  maa  stille  sin  Hunger  med.  Vil  man  være  ret- 
færdig i  sin  Sammenligning  mellem  den  Fattiges  og  den 
Vildes  Kaar,  saa  bør  man  ikke  glemme,  at  det  sandelig 
ikke  er  hver  Dag ,  at  den  Sidstnævnte  har  Held  til  at 
bemægtige  sig  et  Raadyr  eller  lignende  fornøjelige  Med- 
skabninger. Og  det  Fortrin  har  da  den  Fattige  i  ethvert 
civiliseret  Samfund,  som  opretholder  et  offentligt  Fattig- 
væsen, at  han  ingensinde  er  udsat  for  ligefrem  at  dø  af 
Hunger,  —  en  Skæbne,  til  hvilken  den  Vilde  derimod 
hyppigt  er  hjemfalden. 

Altsaa,  naar  man  gaar  ud  fra  de  Forudsætninger, 
hvortil  Victor  Considérant  støtter  sig,  saa  kan  man  ikke 
sige  Andet  end,  at  alle  Menneskers  naturlige  Ret  til 
Jordoverfladen  i  dens  oprindelige  Skikkelse  sker  Fyldest, 
at  med  andre  Ord  Jordens  Udstykning  mellem  private 

20 


296 

Ejermænd  hviler  paa  et  tilstrækkelig  tilforladeligt  Grund- 
lag, saafremt  Btaten  tilsikrer  Enhver,  der  ikke  selv  for- 
maar  ved  Arbejde  at  skaffe  sig  det  Fornødne,   Adgang 
til  en  Understøttelse  af  den  Beskaffenhed  og  under  de 
Vilkaar,  som  ere  nødvendige,  hvis  det  overhovedet  skal 
væte  muligt  at  opretholde  et  offentligt  Fattigvæsen.   Men 
ligesom  vi,  naar  Talen  er  om  enkelte  Personer,  finde  det 
i  høj  Grad  paaskønnelsesværdigt,   at  En  gør  Mere  end 
sin  strænge  Pligt,  saaledes  er  der  næppe  Nogen,  uden  at 
han  jo  vilde  sætte  stor  Pris  paa,  at  Staterne  i  deres 
Grundlove  formaaede  at  ombytte  Retten  til  Understøt- 
telse med  Retten  til  Arbejde.    Pet  Bedste   er  og  bliver 
det  Bedste;  og  at  den  sidste  Ret  er  et  langt  større  Gode 
end  den  første,  derom  kan  der  ikke  tvistes.     Thi  som 
jeg  før  betonede,  det  er  haardt  at  skulle  købe  Mad  og 
Drikke  med  Opgivelse  af  Jævnbyrdighed  med  sine  Med- 
mennesker.    En   slig   Opgivelse  -er   højst  saarende  for 
Æresfølelsen.  Hvo  vilde  ikke  ønske,  at  Staten  formaaede 
at  værne  om  de  allerringeste  Borgeres  Æresfølelse,  at 
den  var  istand  til  at  garantere  Enhvilkensomhelst  en  fri 
Arbejders  selvstændige  Stilling  i  Samfundet!   Men  naar 
vi  befinde  os  paa  det  politiske  Omraade,  saa  spørge  vi 
først  og  fremmest  ikke  om  det  Ønskelige,  men  om  det 
Mulige.    At  ordne  en  Stat  er  ikke  et  Foretagende,  som 
egner  sig  for  Digtere;  det  er  en  Opgave,  hvis  rette  Løs- 
ning fremfor  Alt  kræver,  at  man  holder  sin  Indbildnings- 
kraft i  Tømme  og  uvægerlig  forbliver  indenfor  VirkeUg- 
hedens    haarde,    prosaiske   Grændser.     Hvad   siger  nu 
Virkeligheden   om   den   her   omhandlede    Sag?    Er  det 
muligt  at  indrønmie  Retten  til  Arbejde?  Det  ligger  nær 
at  paastaa,  at  den,  som  hævder,  at  Enhver  skal  have 
Ret  til  Understøttelse,  Intet  kan  have  mod  hin  Mulighed 
at  indvende.      „Dersom",  skrev  Émile    de  Girardin*)  i 
1848,  „Samfundet  kan  uddele  Brød  til  Enhversomhelst; 


*)  Jvfr.  Le  droit  au  travail,  I,  S.  XXVH— VHI. 

der  har  Trang  dertil,  uden  at  denne  giver  Noget  til 
Gengæld,  saa  kan  jeg  ikke  forstaa,  at  det  ikke  skulde 
være  lettere  for  Samfundet  at  uddele  Arbejde,  hvoraf 
det  kan  høste  Fordel.  Eller  mon  de  38000  Kommuner, 
hvoraf  Frankrig  bestaar,  ere  naaede  saa  vidt  i  Civilisa- 
tion, at  de  ikke  have  flere  Fremskridt  behov  for  at  gøre 
deres  Agerbrug  mere  frugtbringende,  deres  Markeder 
bedre  forsynede,  deres  Omsætninger  lettere,  deres  Sam- 
færsel  fuldkomnere,  deres  Transportmidler  mere  økono- 
miske, deres  Gader  sundere,  deres  Bygninger  mere  vær- 
dige til  deres  Bestemmelse?"  Saadanne  Udraab  lyde 
meget  smukt;  men  lader  os  ikke  henrives  af  veltalende 
Deklamationer;  lader  os  undersøge  Sagen  i  al  Ædru- 
lighed. 

Hvad  er  da  egentlig  Meningen  med  Retten  til  Ar- 
bejde? Vil  det  sige,  at,  naar  f.  Eks.  en  Skrædder-  eller 
Skomagersvend  ikke  kan  opdrive  Arbejde  hos  nogen 
Mester,  saa  behøver  han  blot  at  henvende  sig  til  en 
eller  anden  Person  eller  Institution,  som  da  paa  Statens 
Vegne  skal  lade  ham  for  den  almindelige  Arbejdsløn  sy 
saa  mange  Frakker  eller  Sko,  som  en  Svend  ordentligvis 
plejer  at  kunne  overkomme.  Man  har  forstaaet  Ordene 
saaledes.  Vi  ville  prøve  denne  Fortolkning.  Hvoraf  mon 
det  nu  kommer,  at  en  Svend  ikke  kan  faa  Arbejde? 
Forudsat,  at  han  gør  sig  den  størst  mulige  Umage  der- 
for, saa  at  han  ikke  har  nogensomhelst  Sløvhed  eller 
Efterladenhed  at  bebrejde  sig,  saa  maa  Grunden  være 
en  af  to.  Enten  duer  han  ikke  til  sin  Profession,  eller 
ogsaa  er  der  ingen  Trang  til  hans  Virksomhed,  efterdi 
vedkommende  Fag  er  overfyldt  med  Arbejdere.  I  første 
Tilfælde,  hvis  han  er  udygtig,  kan  Staten  naturligvis 
heller  ikke  bruge  ham.  Hvilken  bagvendt  Fremgangs- 
maade,  om  de  offentlige  Midler  bleve  anvendte  til  For- 
færdigelsen  af  Klædningsstykker,  som  Ingen  er  istand 
til  at  benytte  I  Det  vilde  jo  aabenbart  være  det  Samme 
som   til   ingen   Nytte    at   bortkaste   de  Raastofifer,   der 

medgaa.  Staten  yilde  altsaa  bære  sig  langt  mere  økono- 
misk ad,  hvis  den  gay  Vedkommend«  Arbejdslønnen  uden 
at  faa  hans  slette  Arbejde  til  Vederlag.  Jeg  tænker,  at 
Moralens  Dom  næppe  turde  blive  gu^istigere  end  Økono- 
miens. Maa  det  ikke  kaldes  moralsk  uforsvarligt,  saa- 
fremt  Staten  ligefrem  sætter  Præmie  paa  Udygtighed? 
Hvad  der  opmuntrer  den  Enkelte  til  at  lægge  Vind  paa 
en  særdeles  Duelighed,  er  jo  netop  den  Omstændighed,  at 
jo  dueligere  En  er,  desto  større  Sikkerhed  har  han  for 
at  faa  stadigt  og  vel  betalt  Arbejde.  Hvis  denne  For- 
skel i  Sikkerhed  svinder,  hvis  den  Duelige  i  saa  Hen- 
seende intet  Fortrin  har  fremfor  den  Uduelige,  saa  maa 
man  vistnok  betragte  det  som  temmelig  afgjort,  at  Fler- 
tallet synker  ned  til  eller  rettere  ned  under  det  Middel- 
maadige.  Thi  vel  er  det  usandt,  som  Mange  have  paa- 
staaet,  at  den  menneskelige  Natur  i  og  for  sig  har 
ligefrem  Modbydelighed  for  at  arbejde;  det  er  i  Virke- 
ligheden kun  meget  Faa,  som  rent  ud  have  Lyst  til  at 
dovne.  Men  paa  den  anden  Side  er  det  unægteligt,  at 
en  særdeles  Anspændelse  af  Evnerne  tiltaler  de  Aller- 
færreste saa  lidt,  at  saa  godt  som  Ingen  vilde  indlade 
sig  derpaa,  hvis  man  berøvede  ham  Haabet  om  derved 
at  bane  sig  Vej  til  en  bedre  Stilling  i  Samfundet.  Saa 
sandt  det  altsaa  aabenbart  hverken  kan  være  Statens 
Opgave  hensigtsløst  at  forøde  de  offentlige  Midler  eller 
at  forringe  den  Dygtighed  hosiBorgeme,  som  overhovedet 
er  Betingelsen  for,  at  der  bliver  et  saadant  Velvære  i 
Landet,  at  Statsmagten  kan  have  rundelige  Midler  at 
raade  over,  saa  sandt  kan  Staten  umuligt  indrømme 
Retten  til  Arbejde  i  den  her  omhandlede  Forstand  und- 
tagen paa  visse  Vilkaar.  Pen  maa  nødvendigvis  forlange, 
at  den,  der  henvender  sig  til  den  om  Arbejde,  først 
gennem  en  omhyggelig  offentlig  Prøve  godtgør,  at  han 
virkelig  for  Alvor  er  hjemme  i  den  Profession,  som  han 
ndgiver  sig  for  at  forstaa.  Ja,  den  kan  ikke  engang 
lade  sig  nøje  hermed;  den  maa,  hvis  den  ikke  vil  bringe 

den  mest  usalige  Forvirring  ind  i  alle  Arbejderforhold, 
stille  endnu  én  Fordring.  For  at  en  Svend  ellet  en 
almindelig  Arbejder  kan  faa,  og,  naar  han  har  faaet, 
kan  beholde  Arbejde  hos  en  Mester  eller  Fabrikherre, 
er  det  ikke  nok,  at  der  er  Brug  for  hans  Virksomhed, 
og  at  han  baade  kan  og  vil  arbejde.  Han  maa  desuden 
være  i  Besiddelse  af  en  vis  moralsk  Udvikling.  Den,  der 
faar  Arbejde,  staar  i  et  Afhængighedsforhold  til  Arbejds- 
giveren. Skal  der  komme  noget  Ordenligt  ud  af  det 
Hele,  saa  maa  hin  underordne  sig  denne  og  villig  rette 
sig  efter  de  Paalæg,  som  gives  ham.  Gør  han  Noget, 
som  er  urigtigt,  saa  maa  han  taalmodig  finde  sig  i  Ad- 
varsler og  Irettesættelser.  Uden  Disciplin  gaa  baade 
Værksteder  og  Fabrikker  istaa.  Under  den  nuværende 
Samfundsordning  er  Disciplinen  sandelig  stundom  tarve- 
Ug  nok.  Det  er  som  bekendt  kun  den  mindst  talrige 
Del  af  Menneskeheden,  der  udmærker  sig  ved  Lammets 
Fromhed  og  Føjelighed;  de  Fleste  af  os  ere  udstyrede 
med  en  god  Portion  Selvklogskab  og  Egenraadighed. 
Hvad  der  nogenlunde  holder  Egenraadigheden  i  Tømme 
og  forhindrer  den  fra  rent  at  umuliggøre  den  Under- 
ordning, hvorpaa  al  frugtbar  Samvirken  beror,  er  saare 
ofte  udelukkende  Frygten  for  Afskedigelse,  Frygten  for 
at  miste  det  vante  Udkomme  og  kastes  ud  paa  det  vilde 
Hav.  Hvorledes  mon  det  vilde  gaa  med  Disciplinen, 
naar  Staten  proklamerede  Retten  til  Arbejde,  selv  om 
det  kun  var  til  Bedste  for  dem,  som  havde  godtgjort 
deres  Dygtighed?  Det  er  saa  langt  fra,  at  Dygtighed  til 
at  arbejde  og  Evnen  til  at  underordne  sig  altid  gaa 
Haand  i  Haand,  at  tværtimod  Selvfølelsen  og  den  der- 
med følgende  XJlyst  til  at  lyde  stundom  vokser  med 
Dygtigheden.  At  sikre  de  Dygtige  Arbejde  hos  Staten 
og  det  Arbejde,  der  betales  ligesaa  godt  som  hos  de 
Private,  er  Et  med  at  berøve  dem  enhver  Opfordring  til 
Selvbeherskelse.  Arbejdsherren  behøver  slet  ikke  at  være 
haard  eller  urimelig;   blot   han   udtaler   et   mindre  vel 

overlagt  Ord  eller  foretager  en  Handling,  der  ikke  tækkes 
Arbejderne,  saa  kan  han  uden  Tvivl  være  sikker  paa  en 
Opsigelse.  Den,  der  Intet  er  nødt  til  at  taale,  bliver  let 
over  al  Maade  kæphøjet.  Hvis  altsaa  Staten  ikke  aldeles 
vil  forstyrre  Forholdet  mellem  Arbejderne  og  Arbejds- 
giverne, saa  maa  den  lade  Retten  til  Arbejde  være  ind- 
skrænket til  dem,  som  føre  et  tilforladeligt  Bevis  for,  at 
deres  Arbejdsløshed  ikke  er  deres  egen  Skyld,  ikke  er 
en  naturlig  Følge  af,  at  de  have  undladt  at  vise  den 
Lydighed  og  Hensynsfuldhed,  som  altid  kan  kræves  af 
den  Underordnede. 

Hvis  nu  Retten  til  Arbejde  bliver  knyttet  til  hine 
tvende  Betingelser,  hvis  den  gøres  afhængig  af  paalide- 
lige  Garantier  for  Vedkommendes  Duelighed  og  Mo- 
ralitet, mon  der  da  ikke  er  al  mulig  Udsigt  til,  at  denne 
Ret  bliver  Noget,  der  kun  har  hjemme  paa  et  Stykke 
Papir,  men  ikke  kommer  til  at  træde  ud  i  Virkeligheden? 
Forholder  det  sig  ikke  saa,  at  den,  der  er  duelig  til  sin 
Gerning  og  brav  i  sin  Færd,  aldrig  er  udsat  for  at  staa 
uden  Arbejde?  er  ikke  denne  sørgelige  Lod  udelukkende 
forbeholdt  dem,  paa  hvem  der  i  den  ene  eller  anden 
Henseende  er  Væsenligt  at  udsætte?  Ingen  kan  besvare 
disse  Spørgsmaal  bekræftende,  medmindre  han  paa  en 
uforsvarlig  Maade  lukker  Øjnene  for  Virkelighedens  bitre 
Kendsgerninger.  Erfaringen  lærer,  at  Efterspørgslen  efter 
en  eller  anden  Vare  stundom  kan  aftage  saaledes,  at 
der  ikke  længere  er  Arbejde  nok  til  alle  dem,  som  have 
uddannet  sig  til  at  tilfredsstille  denne  Efterspørgsel. 
Som  en  Følge  heraf  kommer  en  Del  af  de  paagældende 
Arbejdere  til  at  staa  ledige  paa  Torvet.  Da  denne 
ulykkelige  Stilling  ikke  kan  lægges  dem  selv  til  Last^ 
efterdi  den  skyldes  Omstændigheder,  hvorover  de  ikke 
ere  Herrer,  ja  som  de  end  ikke  ere  istand  til  at  forudse, 
er  det  saa  ikke  rimeligt,  at  Staten  tager  sig  af  dem, 
eller  om  ikke  af  dem  alle,  saa  dog  idetmindste  af  de 
brave  og  hæderlige?   Ja,  hvis  Meningen  er,    at  Staten 

efter  Evne  bør  hjælpe  dem  ud  af  Forlegenheden ,  saa 
maa  yi  naturligvis  svare  bekræftende.  Helt  anderledes 
derimod,  naar  man  vil  hævde  Ketten  til  Arbejde  i  den 
her  omhandlede  Forstand  o:  hvis  man  vil  forlange,  at 
Staten  skal  gire  de  Arbejdsløse  netop  den  Slags  Arbejde, 
som  de  private  Arbejdsherrer  ikke  længere  formaa  at 
skaffe  dem.  Grunden  til,  at  de  mangle  Arbejde,  er  jo 
ifølge  Antagelsen  den,  at  Efterspørgslen  efter  vedkom- 
mende Vare  aftager.  Skal  der  tilvejebringes  Ligevægt 
mellem  Produktion  og  Konsumption,  saa  kan  det  kun 
ske  derved,  at  Produktionen  formindskes.  Hvis  dette 
ikke  sket,  hvis  Staten  ufortøvet  i  samme  Øjeblik,  som 
Arbejderne  afskediges,  ansætter  dem  i  sin  Tjeneste  til 
Fortsættelse  netop  af  den  Virksomhed,  som  de  forlade, 
hvad  saa?  Inden  jeg  drager  Konsekvensen,  skal  jeg 
først  fremhæve,  at  det  vel  tør  betragtes  som  givet,  at 
Mestrene  og  Fabrikherreme  ikke  skride  til  at  indskrænke 
deres  Bedrift,  førend  Prisen  paa  detes  Varer  er  ifærd 
med  at  synke  saa  dybt,  at  de  staa  i  Fare  for  ikke 
længere  at  faa  Produktionsomkostningerne  dækkede. 
Heraf  følger,  at  den  Omstændighed,  at  Produktionen 
uafbrudt  beholder  det  samme  Omfang,  ikke  betyder 
Mindre  end,  at  baade  den  producerende  Stat  og  de  pri- 
vate Producenter  nødes  til  at  sælge  Varerne  under  Pro- 
ductionsomkostningeme.  Denne  Fremgangsmaade  kan 
Staten  fortsætte,  til  Skatteyderne  blive  saa  kede  af 
denne  hensigtsløse  Anvendelse  af  deres  Penge,  a^t  de 
træffe  de  ved  Statens  Love  hjemlede  Foranstaltninger 
for  at  standse  den.  Dette  vil  kunne  vare  tenmielig 
længe,  i  hvert  Fald  længe  nok  til,  at  forinden  stedse 
flere  og  flere  af  de  private  Producenter  ere  blevne 
tvungne  af  Forholdene  til  at  opgive  deres  Virksomhed 
og  lade  Staten  overtage  deres  Fabrikker.  Altsaa:  saa- 
fremt  Staten  anerkjender  Ketten  til  Arbejde,  udsætter 
den  sig  for  at  give  den  private  Lidustri  Dødsstødet. 
Inden  den  véd  et  Ord  deraf,  bliver  snart  én,  snart  en 

anden  Gren  af  den   industrielle  Virksomhed  bragt  ind 
under  dens  umiddelbare  Ledelse,  eller  med  andre  Ord: 
den  Understøttelse,  som  den  yder  Arbejderne,  medfører 
de  private  Arbejdsherrers  Undergang.    Denne  Ende  faar 
Sagen  saa  meget  desto  lettere,   som  Staten  ved  OYer- 
hovedet  at  slaa  ind  paa  denne  Bane  gør,  hvad  den  for- 
maar,  for  at  tilintetgøre  et  fornuftigt  Fremsyn  bos  den 
opvoksende   Arbejderbefolkning.     Ganske   vist    er  Valg- 
friheden hos  Drengen,  der  vælger  sin  Stilling,  eller  dem, 
der  vælge   for   ham,   for   Tiden   overmaade   begrænset. 
Saare  ofte  maa  man  tage,  hvad  der  tilbyder  sig,  uden 
Hensyn  til,  hvorledes  Fremtidsudsigterne  stille  sig  paa 
denne  eller  hin  Vej;   men  det  kan  dog  ikke  nægtes,  at 
der  ikke  sjælden  er  Lejlighed  til  at  gøre  slige  Betragt- 
ninger gældende;  og  i  alle  slige  Tilfælde  følger  det  af 
sig  selv,  at  Vedkommende  vogter  sig  for  at  lære  en  Pro- 
fession, som  er  saa  overfyldt,  at  den  truer  med  ikke  at 
kunne  give  ham  det  daglige  Brød.    For  slige  Skræmme- 
billeder maa  han  selvfølgelig  blive  aldeles  ufølsom,  hvis 
han    altid   er  sikker  paa,  naar  det  ikke  gaar  paa  det 
private  Omraade,    at  kunne  blive  anbragt  hos  Staten. 
Der  er  endnu  én  Omstændighed,  paa  Grund  af  hvilken 
det  maa  anses  for  højst  sandsynligt,  at  Retten  til  Ar- 
bejde   bliver    skæbnesvanger   for   den   private   Industri. 
Naar  denne  Ret  staar  skrevet  i  et  Lands  Grundlov,  da 
maa  Staten  naturligvis  være  parat  til  straks  at  imøde- 
komme de  Krav,  der  i  saa  Henseende  kunne  stilles  til 
den.    Men  det  er  virkelig  for  sent  at  indrette  et  Værk- 
sted eller  en  Fabrik,  naar  de  ledige  Svende  eller  Ar- 
bejdere have  meldt  sig.    Der  skal  Tid  til  at  sætte  slige 
Foretagender  i  Gang;  og  Mænd,   som^  kunne  lede  dem, 
skabes  ikke  i  en  Fart;  de  maa,  naar  det  Hele  skal  gaae 
ordentlig  til,  være  tilbørlig  opdragne  og  indøvede.  Staten 
nødsages  derfor  til  straks,  om  end  i  Begyndelsen  efter 
en   meget  ringe  Maalestok,   at   optræde   som  Industii- 
drivende  i  ethvilketsomhelst  Fag.  De  private^Producenter 

&a  saaledes  fra  først  af  alle  tilhobe  en  Eonkurrent  i 
Staten.  Men  det  er  indlysende,  at  en  saadan  Konkur- 
rence let  kan  blive  saare  farlig  for  dem,  da  Staten, 
fordi  den  har  andre  Midler  at  ty  til  end  Udbyttet  af 
sin  industrielle  Virksomhed,  vil  være  i  Stand  til  og  let 
vil  blive  fristet  til  at  underbyde  dem.  Det  er  nu  meget 
langt  fra,  at  de,  som  forsvare  Retten  til  Arbejde,  ere 
blinde  for,  at  dette  maa  medføre,  at  Staten  kommer  til 
at  optræde  som  Producent.  Tværtimod:  i  den  Artikel, 
som  jeg  -før  fremdrog,  indskærper  Victor  Considérant,  at 
„Anerkendelsen  af  Retten  til  Arbejde  aabenbart  kun  er 
mulig  paa  den  Betingelse,  ^  at  Staten  indlader  sig  paa  at 
organisere  Industrien";  han  forlanger  derfor,  „at  Sam- 
fundet for  at  stille  Ejendommen  paa  én  Grundvold,  der 
i  teoretisk  Henseende  er  fuldkommen  lovmæssig ,  og  for 
faktisk  at  sikkre  sig  imod  alle  revolutionære  Farer,  hvis 
Hovedgrund  er  Massens  usikkre  og  elendige  Tilstand, 
fremfor  Alt  bør  sætte  sig  istand  til  at  organisere  indu- 
strielle Institutioner,  ved  Hjælp  af  hvilke  det  kan  garan- 
tere alle  dem  af  dets  Medlemmer,  som  anmode  derom, 
et  tilstrækkelig  betalt  Arbejde."  Men  er  han  end  altsaa 
ikke  fuldstændig  blind,  saa  er  han  dog  i  højeste  Grad 
nærsynet.  Det  vidner  om  en  stor  Mangel  paa  skarpt 
Blik,  om  en  mærkværdig  Naivitet,  naar  han  indbilder 
sig,  at  slige  Foranstaltninger  ville  tjene  til  at  befæste 
Ejendommen.  Nej,  da  saa'  Proudhon  dybere  i  Tingene, 
da  han  sagde*):  „Lad  mig  faa  Retten  til  Arbejde,  og 
jeg  overlader  Eder  Ejendommen ^^  o:  ved  Retten  til  Ar- 
bejde afskaffer  jeg  Ejendommen.  For  at  indse  Rigtig- 
heden af  Proudhons  Betragtning  maa  vi  for  det  Første 
erindre,  at  det  ikke  er  ganske  heldigt,  naar  Considérant 
blot  taler   om   industrielle   Institutioner.     Herved   faar 


*)  Émile  de  Girardin:  Le  droit  au  travail,  II,  S.  112  og  175^173 
og  P.J.  Proudhon:  Le  droit  au  travail  et  le  droit  de  propriété 
i  Oenvres  complétes.  Tome  VE,  1868,  S.  196—199. 

Sagen  let  den  Vending,  som  om  det  kun  er  Fabriks-  og 
Haandyærksdrift,  hvorpaa  Staten  yU  blive  drevet  til  at 
indlade  sig.  Men  dette  er  naturligvis  en  aldeles  vilkaar- 
lig  og  uigennemførlig  Begrænsning.  Bliver  Betten  til 
Arbejde  hjemlet  ved  Loven,  saa  maa  den  selvfølgelig 
ikke  blot  kunne  paakaldes  af  Svende  og  Fabrikarbejdere, 
men  af  enhvilkensomhelst  Borger  i  Landet,  altsaa  ogsaa 
af  dem,  der  have  Handel,  Agerdyrkning  og  aandelige 
Sysler  til  Livsopgave.  Der  er  ikke  et  eneste  Omraade, 
hvorpaa  Mennesker  kunne  tumle  sig,  uden  at  Staten 
kommer  til  at  optræde  som  Arbejdsgiver.  Udtrykket: 
„Industriens  Organisation^  maa  derfor  i  SandhedeDS  og 
Nøjagtighedens  Interesse  ombyttes  med  Louis  Blånes  be- 
rømte, altomfattende  Feltraab:  „Arbejdets  OrgaIdsation^ 
Fremdeles  er  det  næppe  tilstedeligt,  naar  Considérant  taler, 
som  om  de  af  Staten  oprettede  og  ledede  Institutioner 
bestandig  kunne  vedblive  at  have  private  Foretagender 
bestaaende  ved  Siden  af  sig.  Nej,  der  vil  mellem  den 
offentlige  og  private  Virksomhed  udvikle  sig  en  Konkur- 
rence, der,  som  jeg  nys  fremhævede,  naar  den  gaar 
Haand  i  Haand  med  Retten  til  Arbejde  og  gennemføres 
med  Alvor,  efter  al  Sandsynlighed  vil  ende  med,  at  de 
private  Producenter  bukke  under.  Lader  os  høre  Lonis 
Blano.  Efterat  han  i  Marts  1848  for  det  i  Palais  Luxem- 
bourg forsamlede  Arbejderparlament  med  faa  raske  Træk 
havde  udkastet  et  Fremtidsbillede  af  den  Ordning  af  Ar- 
bejdet, hvorfor  han  var  begejstret,  udbrød  han  tilsidst*): 
„Staten  vilde  naa  til  Virkeliggørelsen  af  denne  Plan 
gennem  successive  Forholdsregler.  Meningen  er  ikke  at 
krænke  Nogen.  Staten  vilde  opstille  sit  Mønster;  Ted 
Siden  deraf  vilde  man  have  de  private  Institutioner,  det 
bestaaende  økonomiske  System.  Men  saa  stor  er  den 
elastiske  Kraft,  som  vi  tiltro  vort  System,  at  det  i  kort 


*)  Jvfr.  Loms  Blanc:  La  Revolution  de  Février  an  Luxembourg, 
S.  47. 

Tid  —  det  er  vor  faste  Tro  —  vilde  have  udstrakt  sig 
over  hele  Samfundet,  dragende  de  rivaliserende  Systemer 
til  sig  med  en  uimodstaaelig  Tiltrækning.  Det  vilde  være 
8om  en  Sten,  der  kastes  i  Havet  og  danner  den  ene 
Cirkel  efter  den  anden,  den  ene  større  end  den  anden.  ^ 
Ifølge  Louis  Blanc  vil  altsaa  —  hvor  ivrigt  han  end  selv 
adskillige  Gange  protesterer  mod  denne  Konsekvents  — 
Enden  paa  det  Hele  blive,  at  alle  Landejendomme,  alle 
Fabrikker  og  Værksteder,  kort  sagt  enhver  Bedrift,  af 
hvad  Navn  nævnes  kan,  falder  ind  under  Statens  Be- 
siddelse*). Dette  er  naturligvis  ingenlunde  det  Samme 
som,  at  AUe  blive  lige  velhavende.  Med  denne  Indret- 
ning af  Samfundet  lader  der  sig  meget  vel  forene  en 
saadan  Fordeling  af  det  Udbytte,  som  Samfundets  pro- 
ducerende Virksomhed  giver,  at  de,  der  have  overladt 
deres  Marker,  Fabrikker  o.  s.  v.  til  Staten,  faa  en  større 
aarUg  Godtgørelse  end  de,  der  ikke  kunne  skyde  Mere 
end  deres  personlige  Arbejde  ind  i  det  store  Aktie- 
selskab. Men  det  er  i  al  Fald  klart,  at  Ejendommen  vil 
liave  undergaaet  den  mest  afgørende  Forandring,  at  den 
^il  blive  aldeles  forskelUg  fra  det,  som  vi  nu  forstaa  ved 
dette  Navn. 

Om  nu  en  saadan  socialistisk  Omdannelse  af  Samfundet 
er  muUg,  om  den  vil  medføre  fælles  Elendighed  eller  alminde- 
ligt Velvære,  derpaa  skal  jeg  ikke  indlade  mig.  En  Bedøm- 
melse heraf  vilde  kræve  en  omhyggelig  Gennemgaaelse  af  de 
mangehaande  Maader,  hvorpaa  man  har  tænkt  sig  Arbej- 
dets Organisation  sat  i  Værk.  Jeg  skal  her  indskrænke  mig 
til  at  berøre  det  Forhold,  hvori  dette  socialistiske  Ideal 
staar  til  Retten  til  Arbejde.  Og  det  træffer  sig  da  saa 
mærkeligt,  at,  medens  Retten  til  Arbejde  er  Forudsæt- 
^g  og  Udgangspunkt  for  Idealet,  saa  vil  Idealets  Virke- 
liggørelse nødvendigvis  bevirke,  at  denne  Ret  gaar  til 
Grunde.  Det  maa  nemlig  fastholdes,  at  Retten  til  Arbejde  i 


*)  Jyfr.  Alfred  Sudre:  Histoire  du  Commumsizie,  S.  390 — 395. 

denne  Sammenhæng  bestandig  er  at  forstaa  om  Rettes 
til  en  bestemt  Slags  Arbejde,  om  Retten  til  efter  eget 
Ønske,  saafremt  Vedkommende  da  ellers  duer  dertil,  at 
blive  enten  Agerdyrker  eller  Skomager  eller  Læge  o,  s.  v. 
Alle  disse  Ønsker   kan  Staten   kun   imødekomme,  saa- 
længe  der  endnu  er  private  Virksomheder  tilbage,  som 
den  kan  opsluge.   Mængden  af  Arbejdere  maa  i  ethvilket- 
somhelst  Fag  nødvendigvis  rette  sig  efter  den  forhaanden- 
værende  Trang.     Der  kan  f.  Ex.  i  et  Land  kun  være  et 
begrænset  Antal  Læger  eller  Sagførere.   Det  strider  mod 
alle  Regler   for    en  sund  Husholdning,    om  Regeringen 
ansætter  flere,  end  der  behøves,  saa  at  de  gaa  og  falde 
over  hverandre  uden  at  have  Tilstrækkeligt  at  bestille. 
Og  paa  den  anden  Side  er  det  fuldstændig  ugørligt  kun- 
stigt at  forøge  Efterspørgslen;   det  vilde  være  i  højste 
Grad   baade   uøkonomisk   og  umoralsk,  om  Regeringen 
lagde  Vind  paa  at  frembringe  flere  Sygdomme  og  Rets- 
trætter  hos  Borgerne,    end   der   allerede   er.    Den  har 
tværtimod  den  omvendte  Opgave;  thi  Sygdomme  og  Rets- 
trætter  ere  ikke  til  for  Lægernes  og  Sagførernes  Skyld, 
men  omvendt  disse  for  hines  Skyld.    Som  det  gaar  med 
Læger  og  Sagførere,  saaledes  gaar  det  ogsaa  med  Skræd- 
dere, Skomagere  og  alle  mulige  Andre.    Naar  i  et  eller 
andet  Fag  den  private  Virksomhed  er  ophørt,  og  naar 
der  allerede  er  ansat  saa  mange  Funktionærer,  som  Nød- 
ven3igheden  kræver,   saa  maa  Staten,   hvis    der  endnu 
melder  sig  Flere,  nødvendigvis   svare,   at  den  kun  kan 
sysselsætte  dem  paa  det  Vilkaar,  at  de  paatage  sig,  hvad 
andet  Arbejde  den  maatte  have  at  byde  dem.   Lader  os 
tænke  os,  at  UdvikUngen  har  naaet  et  saadant  Ende- 
punkt, at  alle  Fag  ere  komne  ind  under  Statens  Ledelse, 
at  der  ikke  er  en  eneste  Borger,  uden  at  han  jo  saa  at 
sige  er  bleven  forvandlet  til  en  Statsembedsmand.  Hvad 
saa?    Ja  saa  bliver  det  for  Fremtiden  Staten,  der  skal 
træffe  Bestemmelse  om  Anvendelsen   af  den  opvoksende 
Slægt.    Hvert  Aar  vil  den  i  Henhold  til  de  statistiske 

Opgørelser  sige:  i  Aar  behøve  vi  saa  og  saa  mange 
Skræddere,  saa  og  saa  mange  Læger,  saa  og  saa  mange 
Arkitekter  o.  s.  v.  Naturligvis  er  der  Intet  i  Vejen  for, 
at  den  saa  vidt  muligt  kan  respektere  den  Enkeltes  Til- 
bøjelighed, men  vel  at  mærke  kun  for  saa  vidt  muligt. 
Har  Staten  f.  Ex.  ikke  Plads  for  flere  Læger,  og  En 
aUigevel  føler  en  uimodstaaHg  Drift  til  at  slaa  ind  paa 
denne  Vej:  saadanne  individuelle  Nykker  vil  der  ikke 
kunne  tages  Hensyn  til.  Hin  Enkelte  vil  ikke  som  nu 
kve  Lov  til  at  følge  sit  eget  Hoved  og  prøve  sin  Lykke ; 
han  maa  til  Ære  for  Statistiken  finde  sig  i  at  blive 
stukken  ind  i  en  eller  anden  ham  aldeles  ligegyldig 
Virksomhed,  hvor  der  mangler  et  Nummer  i  den  for- 
langte Mængde  af  Arbejdere.  Statens  Myndighed  maa 
faa  et  endnu  videre  Omfang;  hvis  den  skal  bære  An- 
svaret for  hver  Enkelts  Bekæftigelse  og  Underhold,  saa 
kan  den  ikke  med  Sindsro  se  paa,  at  Borgernes  Antal 
forøges  eller  formindskes  paa  en  saadan  Maade,  at  det 
hele  Maskineri  staar  i  Fare  for  at  komme  i  Uorden; 
den  nødsages  derfor  til  at  stille  Ægteskaberne  under  en 
Kontrol,  hvorom  vi  nu  til  Dags  ikke  have  nogen  Anelse. 
Den  vil  fremdeles  ikke  kunne  tillade,  at  Enhver  efter 
Behag  fæster  Bo  i  Landet,  hvor  han  vil.  Skal  den  store 
Prodoktionsvirksomhed  bære  den  behørige  Frugt,  saa 
maa  der  fremfor  Alt  herske  Punktlighed  og  Orden. 
Ligesom  nu  for  Tiden  en  Officier  uden  Indsigelse  har 
at  begive  sig  fra  det  ene  Gamisonssted  til  det  andet, 
naar  Krigsministeriet  finder  denne  Forflyttelse  belejlig, 
saaledes  vilde  for  Fremtiden  Enhver  med  Hensyn  til 
Opholdssted  blive  højere  Autoriteters  Forgodtbefindende 
undergiven.  Behager  det  f.  Eks.  en  Urtekræmmer  for- 
trinlig at  bo  i  Odense,  det  hjælper  ikke.  Hvis  der  i 
Odense  er  én  Urtekræmmer  for  mange,  men  i  Svendborg 
én  for  lidt:  fluks  maa' han  til  Svendborg.  Kortsagt:  ved 
Arbejdets  fuldstændig  gennemførte  Organisation  af  Staten 
knnses  den  personlige  Frihed   aldeles;    Samfundet   for- 

yandles  til  en  stor  Tvangs-  og  Arbejdsanstalt.    Bigtipok 
trøste  Socialisterne  os  med,  at  den  Stat^  hvorom  de  pro- 
fetere, tQ  Gengæld  vil  blive  aldeles  demokratisk,  at  En- 
hver vil  komme  til  at  øve  den  samme  Indflydelse  paa 
Regeringens  Dannelse.    Thi  naturligvis  ere  de  Fleste  af 
dem  enige  om,  at  enhver  Regering,  baade  den^  der  fore- 
staar  det  Hele,  og  de,  der  staa  i  Spidsen  for  de  under- 
ordnede Kredse,  bør  tilvejebringes  gennem  den  mest  ud- 
strakte  Udvidelse   af  Valgretten.     Alt   dette    kan  være 
overmaade  dejligt;   det   er   særdeles   tiltalende  for  den 
Enkelte  at  være  sikkret  en  medbestemmende  Indflydelse 
paa  det  Heles  Gang;  men  hvad  har  det  Altsammen  at 
betyde,  naar  han  trods  al  sin  Stemmen  mister  sin  Selv- 
bestemmelsesret?  Helligere  endnu  end  alle  de  offentlige 
Rettigheder  ere  de  rent  personlige  Rettigheder.   At  have 
—  naturligvis  indenfor  rimelige  Grænser  —  fri  Raadig- 
hed  over  sin  Person,  dette  er  et  Maal,  som  Mennesket 
ikke  kan  opgive  at  tilstræbe,  uden  at  fornægte  en  højst 
væsenlig  Side  af  sin  Natur.    Den  fuldstændigste  Sikker- 
hed for  rigelig  Nydelse  af  Mad  og  Drikke  vilde  i  Længden 
føles  som  en  Ulykke,  naar  den  blev  købt  med  Opgivelsen 
af  den  personlige  Frihed.    Er  der  blandt  de  moderne 
politiske  Forfattere  Nogen,  som  har  talt  varmt  og  ind- 
trængende for  Personlighedens  Ret,   saa   er  det  Stuait 
Mill.    Hans  Skrift  „on  liberty"  er  et  Indlæg,   der  gør 
ham  lige  megen  Ære  baade  som  Menneske  og  som  Tænker. 
Men  efter  at  have  læst  denne  Bog  overraskes  man,  naar 
man  i  hans  politiske  Økonomi  ser  ham  foretrække  Kom- 
munismen   for    den    nuværende    ufuldkomne   Samfonds- 
orden.     Han   gør   blandt  Andet    gældende*),    at    r^ei 
store    Flertal    af    Arbejdere    i    England    og    de   fleste 
andre  Lande   have   lige   saa  ringe  Frihed  til  at  vælge 
deres  Beskæftigelse   eller  Opholdssted,    at   de  praktisk 
ere    Uge    saa    afhængige    af    bestemte    Regler    og   ^ 

*)  Jvfr.  Principles  of  politicai  Economy,  Peoples  edition,  S.  1^ 
—129, 

Åndres  Vilje,  som  de  kunde  være  under  nogetsomhelst 
System,  naar  undtages  ligefremt  Slaveri."  Dette  er 
unægteligt  sandt.  Men  naar  han  deraf  slutter,  at  „Kom- 
munismens Indskrænkninger  vilde  være  Frihed  i  Sammen- 
ligning med  de  Yilkaar,  som  største  Delen  af  Menneske- 
slægten nu  for  Tiden  ^r  underkastet",  da  turde  han 
højhgen  tage  Fejl.  Thi  han  maa  tilvisse  siges  at  være 
altfor  lidet  kritisk  ligeoverfor  Kommunismen,  naar  han 
kort  i  Forvejen  bemærker,  at  „Individerne  i  et  konmiu- 
nistisk  Samfand  ikke  behøve  at  være  lænkebundne  til  en 
bestemt  Beskæftigelse  eller  til  et  bestemt  Sted."  Naar 
galt  skal  være,  er  det  dog  altid  bedre,  at  Nogle  have 
det  godt,  end  at  Alle  have  det  slet.  Selv  for  dem, 
der  have  trukket  det  korteste  Straa,  er  denne  Tingenes 
Tilstand  ikke  helt  at  foragte.  Lad  end  Muligheden  for 
en  Forbedring  af  deres  Kaar  være  nok  saa  ringe,  de 
beholde  dog  altid  Haabet  om  maaske  enten  ved  Dygtig- 
hed eller  ved  gunstige  Omstændigheder  at  opjiaa  en 
Stilling,  der  skaffer  dem  en  større  personlig  Frihed. 
Men  over  den  Port,  som  fører  ind  til  Kommunismens 
Rige,  bør,  hvad  den  personlige  Frihed  angaar,  sættes 
den  Indskrift:  „Lader  Haabet  fare".  I  dette  Rige  er  der 
ingen  Plads  for  den  fii,  selvgyldige  Personlighed;  Enhver 
maa  finde  sig  i  at  blive  en  uselvstændig  Brøkdel  af  det 
store  Hele.  Alle  de  derfor,  som  have  den  personlige 
Frihed  kær,  kunne  kun  med  Bekymring  se  Staten  begive 
sig  ind  paa  et  Spor,  der,  konsekvent  fulgt,  fører  til  Kom- 
munismen. Retten  til  Arbejde  er  et  af  de  Vejskæl,  hvor 
de  politiske  Tankegange  svinge  i  Retninger,  der  aldrig 
kunne  mødes  til  fælles  Samvirken.  Den  klinger  fra  først 
af  som  en  højst  tiltrækkende,  blid  socialistisk  Formel; 
dens  sidste  Konsekvents  er  det  konmiunistiske  Ideal. 
De,  der  her  stemme  for  og  imod,  tilhøre  diametralt  mod- 
satte, uforligelige  politiske  Skoler. 

L  C.  Larsen. 

(SlutteB  i  næste  Hefte.) 


Et  Skud  i  Taagen. 

Den  lille  grønne  Stue  paa  Stavnede  var  øjensynlig 
nærmest  indrettet  paa  at  tjene  som  Gennemgang  til  den 
øyrige  Flugt  af  Værelser.  lalfald  indbød  de  layrjggede 
Stole,  der  vare  stillede  op  langs  med  det  perlemalede 
Panel,  ikke  til  længere  Ophold.  Paa  Midten  af  Væggen 
sad  der  et  Hjorte-Gevir  og  kronede  en  lys  Plet,  hvis 
Form  tydeligt  angav,  at  et  ovalt  Spejl  her  engang  hayde 
havt  sin  Plads.  Den  ene  af  Takkerne  bar  en  bredskygget 
Damestraahat  med  lange  céladongrønne  Baand.  I  Hjøniet 
tilhøjre  stod  der  en  Fuglebøsse  og  en  tørstig  Galla,  i  det 
andet  en  Bunke  Medestænger  og  i  en  af  Snørerne  Tar 
der  indknyttet  et  Par  Hansker.  Midt  i  Stuen  fandtes  et 
lille  rundt  Bord  med  forgyldt  Fod;  en  stor  Buket  Bregner 
laa  paa  dets  sorte  Marmorplade. 

Det  var  sent  paa  Formiddagen.  I  en  stor  og  gylden 
Stime  strøg  Sollyset  ind  gennem  en  af  de  øverste  Buder 
og  dalede  ned  midt  imellem  Bregnerne;  nogle  af  dem 
var  frodigt  grønne,  de  fleste  vare  visne,  ikke  tørre  og 
sammenkrøllede,  de  havde  ganske  deres  Form,  men  den 
grønne  Farve  var  vegen  for  en  Uendelighed  af  gule  og 
brune  Skatteringer  fra  det  spædeste  Hvidgule  til  det 
kraftigste  Kødbrunt. 

Ved  Vinduet  sad  der  en  Mand  paa  en  femogtjve 
Aar  og  stirrede  hen  paa  de  lystige  Farver.  Døren  ud 
til  Naboværelset  stod  vidt  aaben  og  ved  Klaveret  der- 


i 


311 

inde  sad  en  høj  ung  Dame  og  spillede.  Klaveret  stod 
nær  ved  det  aabne  Vindii  og  Karmen  var  saa  lav  at  hun 
kunde  se  ud  paa  Græsplænen  og  Vej€n,  hvor  en  ung 
Mand  i  en  lidt  vel  stilfuld  Ridedragt  var  beskæftiget 
med  at  ride  en  Skimmel  til.  Rytteren  var  hendes  For- 
lovede, Niels  Bryde  hed  han;  hun  var  Husets  Datter. 
Skimlen  derude  var  hendes  og  det  var  en  Fætter  til 
hende,  der  sad  inde  i  Forstuen,  en  Søn  af  hendes  Far- 
broder Proprietær  Lind  til  Begtrup,  der  var  død  arm 
og  forgældet  og  om  hvem  der  i  levende  Live  aldrig  var 
bleven  sagt  et  godt  Ord,  hvad  han  da  heller  ikke  for- 
tjente. Sønnen  Henning  havde  Lind  til  Stavnede  taget 
sig  af  og  bekostet  opdraget,  dog  kun  saa  nogenlunde, 
thi  uagtet  Henning  var  godt  begavet  og  havde  megen 
Lyst  til  Bogen,  blev  han  dog  taget  ud  af  Latinskolen 
saasnart  han  vel  var  konfirmeret  og  kom  saa  l\jem  til 
Stavnede  for  at  lære  Landvæsenet.  Nu  var  han  et  Slags 
Forvalter  paa  Gaarden,  men  havde  ingen  ret  Myndighed, 
da  den  gamle  Lind  ikke  kunde  afholde  sig  fra  at  tale 
med  allevegne. 

Hans  Stilling  var  i  det  Hele  taget  meget  ubehagelig. 
Gaarden  var  i  daarlig  Forfatning  og  der  kunde  Intet 
gøres  for  at  forbedre  den,  da  der  manglede  Kapital.  Der 
kunde  slet  ikke  være  Tale  om  at  holde  Skridt,  ikke  med 
Tiden,  men  ikke  engang  med  Naboerne.  Alt  maatte  gaa 
som  det  havde  gaaet.  Gud  véd  hvorlænge:  saa  meget 
som  muligt  for  saa  lidt  som  muligt.  I  daarlige  Aar 
maatte  der  derfor  ogsaa  sælges  Jordlodder  fra,  for  at 
man  dog  kunde  faa  rede  Penge  at  se. 

Det  var  i  det  Hele  en  saare  sørgelig  Drift  for  en 
nng  Mand  at  sætte  sin  Tid  og  sine  Kræfter  ind  paa; 
hertil  kom  at  gamle  [Lind  var  meget  hidsig  og  umed- 
gørlig og  da  han  havde  vist  Henning  de  omtalte  Vel- 
gerninger, mente  han  ikke  at  være  ham  nogetsomhelst 
Hensyn  skyldig.  Han  undsaa  sig  saaledes  ikke,  naar 
han  blev  heftig,    for   at  lade  denne   høre  hvad  for  en 

forsulten  Unge  han  havde  været  da  han  tog  ham  til  sig 
og  blev  han  rigtig  vred,  gik  han  endog  saa  vidt  at  lian 
kom  med,  ganske  vist  sandfærdige,  men  ogsaa  højst 
skaanselsløse  Hentydninger  til  Faderens  Færd. 

En  ugifb  Onkel  nede  i  det  Slesvigske,  som  drev  en 
udstrakt  Tømmerhandel,  havde  flere  Gange  søgt  at  faa 
Henning  ned  til  sig  og  denne  var  ogsaa  for  lang  Tid 
siden  løben  bort  fra  Livet  paa  Stavnede,  hvis  han  ikke 
havde  været  saa  forelsket  i  Datteren  at  han  ikke  kunde 
ts^nke  sig  Muligheden  af  at  leve  noget  andet  Sted  end 
hun.  Det  var  imidlertid  ingen  lykkelig  KærUghed. 
Agathe  kunde  godt  lide  ham,  de  havde  leget  sammen 
som  Børn,  for  den  Sags  Skyld  ogsaa  som  Voksne;  men 
da  han  en  Dag,  det  var  nu  et  Aar  siden,  havde  erklæret 
sig  for  hende,  var  hun  bleven  baade  vred  og  forbavset 
og  havde  sagt  ham,  at  hun  ansaa  det  fpr  en  ubesindig 
Spøg  og  at  hun  ikke  haabede  at  han  vilde  give  hende 
Anledning  til  at  betragte  det  som  en  fiks  Yanvittiglied, 
ved  nogensinde  tiere  at  hentyde  til  noget  Lignende. 

Sagen  var  nemlig  den  at  den  nedværdigende  Be- 
handling hun  stadig  saa'  ham  udsat  for  og  som  han  taalte, 
ganske  vist  af  Hensyn  til  sin  Kærlighed  til  hende,  vir- 
kelig havde  nedsat  ham  i  hendes  Øjne,  saaledes  at  hun 
ansaa  ham  for  hørende  til  en  anden  og  lavere  Kaste 
end  hendes  egen,  ikke  lavere  i  Rang  eller  fordi  han  var 
fattig,  men  lavere  i  Følelse,  lavere  i  Æresbegreb. 

Saa  kom  nogen  Tid  efter  Forlovelsen  med  Bryde. 

Hvad  havde  Henning  ikke  lidt,  i  det  Fjerdingaar, 
det  havde  staaet  paa!  og  dog  blev  han;  han  knnde 
ikke  give  Slip  paa  Tanken  om  at  vinde  hende,  han 
haabede  der  skulde  ske  et  eller  andet,  ja  han  haabede 
egentlig  næppe,  han  fantaserede  om  mærkelige  Begiven- 
heder, der  skulde  indtræffe  og  gøre  Ende  paa  Forbin- 
delsen, men  han  ventede  ikke  hans  Fantasier  skulde  blive 
Virkelighed,  han  trængte  til  dem  som  Paaskud  for  at 
blive. 


ais 

„Agathe!^  kaldte  Rytteren  derude  og  holdt  sin  Hest 
an  ved  det  aabne  Vindu,  „du  ser  jo  slet  ikke  paa  os 
og  nu  gør  vi  dog  vore  Sager  saa  net." 

Agathe  drejede  Hovedet  om  mod  Vinduet,  nikkede 
til  ham  og  sagde  idet  hun  blev  ved  med  at  spille:  „Vist 
ser  jeg  paa  jer,  I  var  jo  nær  faldet  derhenne  ved  Sne- 
bolletræet"; og  hun  gjorde  nogle  hurtige  Løb  højt  oppe 
i  Diskanten. 

„Gaa  nu!  —  Hyp!"  og  hun  slog  over  i  en  larmende 
Galopade. 

Men  Rytteren  blev  holdende. 

„Naa?" 

„Sig  mig,  vil  du  blive  siddende  der  ved  Klaveret 
hele  Fonniddagen. 

nJa!" 

„Ja,  saa  tror  jeg  vi  vil  prøve  det  —  ja,  vi  kan 
vel  nok  ride  over  til  Hagestedgaard  og  komme  igen  til 
Middag?« 

„Ja,  naar  I  skynder  jer,  farvel,  tykke  Blis,  Farvel 
Niels". 

Saa  red  han,  hun  lukkede  Vinduet  og  spillede  videre, 
men  holdt  snart  op;  —  det  var  dog  meget  morsommere 
at  spille,  naar  han  red  derude  og  var  utaalmodig. 

Henning  sad  og  saa'  efter  den  Bortridende.    Hvor 

han  hadede  dette  Menneske ;  havde  han  blot  ikke  været 

og  de  passede  slet  ikke  for  hinanden;  vilde  der  bare 
komme  en  lille  Kurre  paa  Traaden  at  de  ret  kunde 
komme  til  at  vise  sig  for  hinanden  som  de  virkelig 
var 

Agathe  kom  ind  i  den  grønne  Stue  nynnende  paa 
Motivet  til  den  Nocturne,  hun  nys  havde  spillet,  hun  gik 
hen  til  det  lille  Bord  og  .gav  sig  til  at  ordne  Bregne- 
huketten.  Sollyset  faldt  lige  paa  hendes  Hænder;  de 
var  store  og  hvide,  dejligt  formede.  Henning  blev  altid 
betaget  af  disse  smukke  Hænder,  og  idag  bar  hun  meget 
vide  Ærmer,  saa  den  runde  Arm  saas  lige  op  til  Albuen ; 

de  yar  saa  yppige  disse  Hænder  med  deres  fyldige  Blødhed, 
blændende  Hvidhed  og  kraftige  Former ;  og  saa  det  fine 
skiftende  Muskelspil,  de  yndefulde  Bevægelser  —  der  yar 
saadan  en  nydelig  bølgende  Bevægelse  naar  de  strøg 
hen  over  hendes  Haar.  Hvor  havde  han  ikke  tidt  hayt 
Ondt  af  dem,  naar  de  maatte  springe  og  strække  sig 
over  de  dumme  Tangenter,  det  passede  de  slet  ikke  til, 
de  skulde  ligge  stille  i  Skødet  af  en  mørk  Silkekjole, 
smykkede  med  store  Binge  som  nøgne  Haremskvinder. 

Som ,  hun  stod  der  og  syslede  med  Bregnerne  var 
der  i  hendes  Ansigt  et  Udtryk  af  ligegyldig  Lykke,  der 
æggede  Henning.  Hvorfor  skulde  Livet  være  saa  lyst  og 
let  for  hende,  der  havde  ranet  hvert  Glimt  af  Lys  fra 
ham?  Om  han  skræmmede  he^ide  op  af  denne  lyse  Ko,  om 
han  jog  en  lille  Skygge  over  hendes  Vej!  Hun  havde 
slængt  hans  Kærlighed  ned  i  Støvet  for  sine  Fødder  og 
var  gaaet  hen  over  den  som  var  den  en  livløs  Ting,  som 
var  det  ikke  en  Menneskesjæl,  der  længselsfuld  og  lykke- 
syg vred  og  vaandede  sig  i  denne  Kærlighed 

„Nu  kan  han  snart  være  i  Borreby",  sagde  han  saa 
og  saa'  ud  ad  Vinduet. 

„Nej,  han  vilde  til  Hagestedgaard",  svarede  hun. 

„Naa,  ja  det  andet  er  jo  ikke  meget  af  Vejen." 

„Hvad  for  noget?    det  er  jo  slet  ikke  paa  Vejen.*" 

„Nej,  det  er  det  jo  egentlig  heller  ikke  —  kommer 
han  der  ligemeget  endlnu?" 

„Hvor?" 

„I  Borreby  naturligvis,  hos  Skovfogden." 

„Det  véd  jeg  virkelig  ikke,  hvad  skulde  han  komme 
der  efter?" 

„Aa,  det  er  vel  Folkesnak,  —  du  véd  de  har  den 
kønne  Datter." 

„Og  saa?" 

„Ja  Herregud!  alle  Mandfolk  er  da  ikke  Munke". 

„Siger  man  da  noget?" 

„Aa  hvad,  man  siger  jo  noget  om  alle  Folk,  men 
han  kunde  jo  gærne  være  noget  forsigtigere." 

„Men  hvad  siger  man  da?  hvad  siger  man? 

„Aa,  Stevnemøder  og . . .  det  Sædvanlige." 

„Du  lyver  Henning  I  det  er  der  Ingen  der  siger,  det 
er  Noget  du  laver  Altsammen." 

„Hvorfor  spørger  du  saa?  —  Hvad  Fornøjelse  skulde 
jeg  forresten  have  af  at  gaa  og  fortælle  Folk  om  den 
Lykke,  han  gør  hos  de  Borreby  Piger!" 

Hun  lod  Bregnerne  ligge  og  gik  hen  til  ham.  „Saa 
lav  havde  jeg  ikke  troet  du  var,  Henning,"  sagde  hun. 

„Ja,  Kæreste,  jeg  kan  saa  godt  forstaa  du  bliver  op- 
bragt, det  maa  jo  ogsaa  være  kedeligt  for  dig  at  han 
ikke  kan  lægge  saa  meget  Baand  paa  sig  —  ialtfald  nu." 

„Fy  Henning !  det  er  usselt  og  uværdigt  af  dig,  men 
jeg  tror  ikke  dine  Løgne." 

„Ja  det  er  jo  ikke  mig  der  siger  det,"  sagde  han 
og  saa'  ned  for  sig,  „jeg  har  ikke  set  dem  kysse  hin- 
anden." 

Agathe  bøjede  sig  hen  mod  ham  og  slog  ham  for- 
agteligt paa  Kinden. 

Han  blev  bleg  som  et  Lig  og  saa'  op  paa  hende 
med  et  Blik,  der  halvt  var  en  syg  Hunds  og  kun  halvt 
en  krænket  Mands.  Agathe  skjulte  Ansigtet  i  sine  Hænder 
og  gik  hen  mod  den  aabne  Dør.  Der  stod  hun  lidt  og 
støttede  sig  som  om  hun  var  svimmel,  saa  saa'  hun  over 
Sknldren  hen  paa  ham  og  sagde  koldt  og  roligt:  „Hen- 
^^g>  jeg  vil  sige  dig,  jeg  fortryder  ikke  hvad  jeg  har 
gjort." 

Saa  gik  hun. 

Henning  sad  længe  som  bedøvet,  saa  vaklede  han 
op  paa  sit  Værelse  og  kastede  sig  paa  sin  Seng.  Han 
væmmedes  ved  sig  selv.  Nu  var  Alt  forbi  —  det  Klogeste 
ban  kunde  gøre  var  at  skyde  sig  en  Kugle  for  Panden; 
leve  —  luske  sig  Livet  igennem  med  et  skulende  Blik 
som  en  sparket  Hund?   —  Nej!  —  Hun  havde  stemplet 

^am  med  Trællens  Mærke  ved  ait  Slag  og  hun  hayde 
Eet,  der  var  intet  Andet  at  gøre  overfor  en  saadan  Lav- 
hed. Hvor  havde  han  ikke  elsket  hende!  —  brændende 
—  vanvittigt;  men  ikke  som  en  Mand,  som  en  Hnnd,  — 
i  Støvet  for  hendes  Fødder  som  for  et  Gudebillede.  De 
stod  i  Haven,  hun  skar  sit  Navn  i  et  Træ,  Vinden  legede 
med  hendes  Haar,  han  stjal  sig  til  at  kysse  en  af  de 
flagrende  Lokker  og  var  lykkelig  i  Dage  derefter;  nej 
hans  Kærlighed  havde  aldrig  havt  mandigt  Mod  eller 
frejdigt  Haab,  han  var  Træl  i  Alt,  i  sin  KaBrlighed,  sit 
Haab,  sit  Had.  —  Hvorfor  havde  hun  ikke  troet  hvad 
han  fortalte,  men  stolet  blindt  paa  Niels?  Han  havde 
aldrig  løjet  for  hende,  det  var  den  første  lave  Handling 
han  nogensinde  havde  begaaet  og  hun  havde  straks  set 
det!  Det  var  fordi  hun  aldrig  havde  tiltroet  ham  Andet 
end  hvad  lavt  og  lumpent  var.  Hun  havde  aldrig  for- 
staaet  ham,  og  for  hendes  Skyld  havde  han  udholdt  dette 
lange  kummerlige  Liv  paa  Stavnede,  hvor  hver  BidBnød 
han  havde  puttet  i  sin  Mund  var  bleven  gjort  bitter  ved 
Mindelser  om  at  den  var  en  Gave.  Han  kunde  blive 
rasende  ved  den  Tanke.  Hvor  han  hadede  sig  selv  for 
sit  vanvittige  Taalmod,  for  sin  ydmyge  Haaben.  Han 
kunde  myrde  hende  for  det  hun  havde  gjort  ham  til,  og 
han  vilde  hævnes,  hun  skuldjB  betale  ham  de  lange  For- 
nedrelsens Aar,  de  tusinde  kvalfiilde  Timer.  Hævn  for 
hans  tabte  Selvagtelse,  Hævn  for  hans  slaviske  Elskov 
og  for  Slaget  paa  hans  Kind. 

Saa  vuggede  han  sig  nu  i  Drømme  om  Hævn,  som 
før  i  Drømme  om  Elskov,  og  han  skød  sig  ikke,  han 
rejste  ikkeheller. 


En  Formiddag  to  eller  tre  Dage  senere  stod  Hen- 
ning nede  i  Gaarden  med  Bøsse  og  Jagttaske.  Som  han 
stod  der  kom  Niels  Bryde  ridende  ligeledes  udrustet  til 
Jagt  og  ihvorvel  de  nu  begge  to  syntes  gnunme  Hdt  om 
hinanden,   taltes    de    dog   venligt   ved   og   lod   særdeles 

henrykte  over  at  det  traf  sig  saa  heldigt  at  de  kunde 
gøre  Turen  sammen.  De  fulgtes  saa  ad  ned  til  „Røn- 
nen'', en  temmelig  stor,  lyngklædt,  lav  og  flad  Holm  ude 
mod  Fjordmundingen.  Rønnen  var  hen  paa  Efteraaret 
meget  besøgt  af  Sælhunde,  som  boltrede  sig  paa  de  lave 
Sandbanker,  der  skød  ud  fra  Stranden,  eller  sov  paa  de 
store  Rullesten,  som  laa  i  Landingen.  Og  det  var  disse 
Sælhunde  Jagten  gjaldt.  Da  de  havde  naaet  Stedet,  gik 
hver  sin  Vej  langsmed  Vandet.  Det  graalige  disede  Vejr 
havde  lokket  mange  Sæler  ind  og  de  hørte  jævnlig  hin- 
anden skyde.  Efterhaanden  tog  Disen  til  og  ved  Mid- 
dagstid laa  Taagen  tyk  og  tæt  over  Holm  og  Fjord,  det 
var  ikke  muligt  at  kende  Sten  og  Sælhunde  fra  hinanden 
i  tyve  Skridts  Afstand. 

Henning  satte  sig  nede  ved  Stranden,  og  stirrede 
ind  i  Taagen.  Der  var  ganske  stille,  kun  en  blid,  skvul- 
pende Lyd  fra  Vandet  og  en  enlig  Strandløbers  ængste- 
lige Piben  dukkede  en  Gang  imellem  op  af  den  tunge, 
trykkende  Tavshed. 

Han  var  træt  af  alle  disse  Tanker,  træt  af  at  haabe, 
træt  af  at  hade,  syg  af  at  drømme.  Sidde  ganske  stille 
og  stirre  døsigt  ud  for  sig,  forestille  sig  Verden  som 
noget,  der  laa  langt  borte  i  det  Fjæme,  som  noget,  der 
var  overstaaet,  sidde  her  ganske  stille  og  lade  Timerne 
dø  en  for  en,  det  var  Fred,  det  var  næsten  Salighed. 
Da  lød  der  en  Sang  gennem  Taagen,  frejdigt  og  jublende : 

Til  Majdag  fører  jeg  hjem  min  Brud, 

£n  Rosensblomme  i  LiJtjeskrnd. 

Spil  Spillemæiid,  spill 

Den  Dag  skal  Skoven  ha'  Grønt  i  sin  Hat 

Og  Engen  ha'  Blomster  i  Barm. 

Og  fald  saa  Maanen  skal  være  den  Nat, 

Men  Solen  skal  danse  sig  varm. 

Og  Gøgen  skal  kukke  og  Lykke  os  spaa 

Og  Finker  skal  fløjte  og  Drosler  skal  slaa, 

Men  Sorgen  skal  holde  sig  Igemme. 

Det  var  Niels  Brydes  klaxe  Bøst.  Henning  sprang 
op;  som  et  Lyn  slog  Hadet  ned  i  ham,  hans  Øje  brændte, 
han  lo  hæst,  saa  kastede  han  Bøssen  til  Kinden, 

Men  Sorgen  skal  holde  sig  hjemme. 

klang  det  igen;  han  sigtede  mod  Lyden  ind  i  Taagen, 
de  sidste  Ord  døde  i  Knaldet  —  saa  var  Alt  stille 
som  før. 

Henning  maatte  støtte  sig  til  den  rygende  Bøsse, 
han  holdt  Aandedrættet  tilbage  for  at  lytte  —  nej,  Gud- 
skelov! der  var  kun  Vandets  Skvulpen  og  det  §ærne 
Skrig  af  opskræmmede  Maager.  —  Jo!  det  jamrede  sig 
derinde  i  Taagen.  Han  kastede  sig  ned  paa  Jorden, 
trykkede  Ansigtet  ned  i  Lyngen  og  holdt  sig  for  Ørene. 
Tydeligt  saa'  han  det  fortrukne  Ansigt,  Lemmernes  Krampe- 
trækninger og  det  røde  Blod,  der  ustandseligt  vældede 
ud  af  Brystet,  Strøm  paa  Strøm,  dreven  frem  ved  hvert 
Hjærteslag  —  falde  ned  paa  den  brune  Lyngtop,  risle 
nedad  Grene  og  Stamme  og  saa  sive  bort  meUem  de 
sorte  Rødder. 

Han  løftede  Hovedet  og  lyttede:  det  jamrede  sig 
endnu,  men  han  turde  ikke  gaa  der  hen,  nej,  nej!  han 
sled  i  Lyngen  med  sine  Tænder,  gravede  med  Hænderne 
i  den  løse  Bund,  som  for  at  søge  Skjul,  væltede  sig  som 
en  Vanvittig  frem  og  tilbage,  men  endnu  var  det  ikke 
forbi  derinde,  endnu  hørte  han  det  klage. 

Endelig  tav  det.  Han  laa  længe  og  lyttede,  saa 
krøb  han  langsomt  paa  alle  Fire  ind  i  Taagen.  Det 
varede  længe  inden  han  kunde  se  Noget,  saa  fandt  han 
ham  omsider  ved  Foden  af  en  lille  Jordbanke.  Han  var 
stendød;  Skuddet  havde  truffet  ham  lige  i  Hj ærtekulen. 

Henning  tog  Liget  i  sine  Arme  og  bar  det  tværs 
over  Rønnen  ned  i  den  Baad,  de  vare  komne  derover  i, 
saa  tog  han  Aareme  og  roede  mod  Land.  Fra  det  Øje- 
blik han  havde  set  Liget  havde  hans  Bevægelse  sat  sig 
og  der  var  traadt  et  stilfærdigt,  dumpt  Vemod  i  Stedet. 

Han  tænkte  paa  Livets  Forgængelighed  og  paa  hvordan 
han  skaansomst  skulde  forberede  dem  derhjemme. 

Da  han  var  kommen  i  Land  gik  han  op  til  en  Bonde- 
gaard  for  at  faa  fat  i  et  Eøretørj.  Manden  spurgte 
hvordan  Ulykken  var  sket.  Beretningen  dannede  sig 
næsten  som  af  sig  selv  paa  Hennings. Læber:  Bryde  var 
krøben  over  en  Banke  derude  paa  Vestsiden  med  Bøssen 
i  Haanden,  Hanen  havde  sagtens  staaet  paa  Halv,  Noget 
havde  taget  fat  i  den  og  Bøssen  var  gaaet  af.  Henning 
knnde  af  Skuddet  høre  at  de  var  nær  ved  hinanden  og 
havde  raabt  paa  Bryde,  da  han  intet  Svar  fik  blev  han 
nrolig  og  gik  efter  Knaldet,  saa  fandt  han  ham  ligge  lige 
nedenfor  Jordbanken,  men  da  var  han  allerede  død. 

Han  fortalte  det  Hele  roligt  i  en  dæmpet,  bedrøvet 
Tone  og  havde  slet  ingen  Fornenmielse  af  Skyld  medens 
han  fortalte  det;  men  da  de  havde  faaet  Liget  op  i 
Vognen  og  det  sank  ned  i  Halmen,  faldt  Hovedet  om 
paa  Siden  og  slog  med  et  svagt  Bump  mod  Vognfaddingen, 
da  var  Henning  nær  besvimet  og  han  var  ganske  hjærte- 
syg  medens  de  kørte  med  Liget  over  Borup  til  Hage- 
stedgaard. 

Hans  første  Tanke  da  han  havde  faaet  Liget  afleveret 
var  at  løbe  sin  Vej  og  det  var  kun  med  den  allerstørste 
Selvovervindelse  han  tvang  sig  til  at  blive  til  Begravelsen 
var  forbi.  Der  var  i  den  Ventetid  en  feberagtig  Uro 
over  ham  i  det  Ydre  og  noget  sælsomt  Opskræmt  ved 
hans  Tanker,  der  gjorde,  at  de  ikke  kunde  holde  fast 
ved  noget  Bestemt,  men  flakkede  fra  det  ene  til  det 
andet.  Denne  deres  rastløse  Hvirvlen  og  Kredsen,  som 
han  ikke  havde  Magt  til  at  standse  var  ved  at  gøre  ham 
vanvittig,  og  naar  han  var  ene  gav  han  sig  til  at  tælle 
eller  han  nynnede  og  slog  Takt  med  Foden  for  paa  denne 
Maade  ligesom  at  fængsle  Tankerne  og  slippe  for  at  blive 
hvirvlet  ind  i  deres  forfærdelige,   udmattende  Runddans. 

Endelig  kom  da  Begravelsen. 


3^0 

Dagen  efter  var  Henning  paa  Vejen  til  sin  Onkel 
Tømmerhandleren  for  at  bede  ham  om  at  giye  ham  en 
Ansættelse  i  hans  Forretning.  Han  traf  Onkelen  i  en 
meget  nedtrykt  Sindsstemning.  Hans  gamle  Husholderske 
yar  nemlig  død  for  en  Maanedstid  siden  og  han  havde 
i  disse  Dage  maattet  afskedige  sin  Driftsbestyrer  paa 
Grund  af  Utroskab.  Henning  yar  derfor  saare  yelkommen. 
Han  sætter  sig  nu  med  lyer  ind  i  Forretningen  og  efter 
et  Aarstids  Forløb  oyertager  han  Ledelsen  af  den. 


Fire  Aar  senere  er  der  foregaaet  en  Del  Forandringer. 
Tømmerhandleren  er  dø4  og  Henning  indsat  til  hans 
Hoyedarving.  Gamle  Lind  til  Staynede  er  ogsaa  gaaet 
til  sine  Fædre,  men  har  efterladt  Gaarden  saa  gæld- 
betynget  at  den  har  maattet  sælges  og  der  er  yed  Salget 
saagodt  som  Litet  bleven  tilovers  til  Agathe.  Stavnedes 
nye  Ejer  er  Henning,  der  har  opgivet  Tømmerhandelen 
og  er  vendt  tilbage  til  Landbruget.  Paa  Hagestedgaard 
er  Niels  Bryde  bleven  efterfulgt  af  en  Elavsen,  der  med 
det  Første  skal  have  Bryllup  med  Agathe,  som  nu  bor 
hos  Sognepræstens.  Hun  er  endnu  smukkere  end  &r. 
Med  Henning  er  det  anderledes.  Det  er  ikke  til  at  se 
paa  ham  at  han  har  havt  Lykken  med  sig.  Han  ser 
næsten  gammel  ud,  Ansigtstrækkene  ere  skarpe.  Gangen 
mat,  han  gaar  noget  kroget,  taler  lidt  og  meget  sagte, 
hans  Øje  har  faaet  en  underlig  tør  Glands  og  Blikket 
er  bleven  uroligt  og  vildt.  Naar  han  tror  sig  ene  smaa- 
snakker  han  med  sig  selv  og  gestikulerer,  dertil.  Folkene 
der  paa  Egnen  tror  derfor  han  drikker. 

Men  det  er  ikke  det.  Dag  og  Nat,  naarsomhelst, 
ingensinde  véd  han  sig  sikker  for  Tanken  om  Mordet  paa 
Niels  Bryde.  Hans  Aand  og  Evner, er  visnede  i  denne 
evige  Angst,  thi  naar  den  Tanke  kommer  er  det  ikke 
som  Anger  eller  dunkel  Kummer,  men  som  levende,  flam- 
mende Rædsel,  et  forfærdeligt  Delirium  hvor  Synet  for- 

Tildes,  8a.a  Alt  bevæger  sig<  strømmende,  dryppende,  sæl- 
somt rislende,  og  Alt  har  skiftet  Farve,  det  er  ligblegt 
eller  dunkelblodigt  rødt.  Og  der  er  en  Dragen  i  al  den 
Strømmen  som  suged  det  af  alle  Aarer,  som  diede  det 
af  alle  Nervers  fine  Traade  og  Brystet  gisper  i  navnløs 
Angst,  men  intet  forløsende  Skrig,  intet  lettende  Suk  kan 
bane  sig  Vej  over  de  blege  Læber. 

Saadanne  Syner  er  Tankens  Følge,  derfor  frygter 
han  den,  derfor  er  hans  Blik  uroligt  og  hans  Gang  saa 
mat.  Den  Frygt  er  det,  der  har  afkræftet  ham  og  den 
Kraft  han  endnu  har  tilbage  lever  i  hans  Had.  Thi  han 
hader  Agathe,  hader  hende  fordi  hans  Sjæl  er  gaaet  til 
Grunde  ved  hans  Kærlighed  til  hende,  hans  Livslykke 
forspildt  ved  hende,  hans  Fred  ved  hende,  men  mest 
hader  han  hende  fordi  hun  intet  aner  om  hele  den  Verden 
af  Eval  og  Elendighed  som  hun  har  skabt;  og  naar  han 
nu  snakker  med  sig  selv  under  truende  Fagter,  saa  er 
det  HevB  han  tænker  paa,  Hevnplaner  han  gaar  og  drøfter. 
Men  han  lader  sig  ikke  mærke  med  Noget,  han  er  Ven- 
ligheden selv  mod  Agathe,  han  bekoster  hendes  Udstyr, 
og  senere  var  han  hendes  Fører  til  Alteret,  og  hans 
Venlighed  kølnedes  ikke  efter  Brylluppet;  han  hjalp  og 
raadede  Elavsen  i  alle  Maader  og  de  gjorde  i  Fælleds- 
skab  flere  store  Spekulationshandler,  som  havde  et  ud- 
mærket Udfald.  Henning  holdt  saa  op,  men  Klavsen 
havde  Lyst  til  at  blive  ved  og  Henning  lovede  at  støtte 
ham  med  Raad  og  Daad.  Det  gjorde  han  ogsaa.  Han 
forstrakte  ham  med  meget  betydelige  Pengesummer  og 
Klavsen  gik. fra  den  ene  Spekulation  til  den  anden.  Han 
vandt  ved  nogle,  tabte  ved  flere,  men  jo  mere  han  spe- 
kulerede jo  ivrigere  blev  han.  Et  meget  stort  Fore- 
tagende skulde  endelig  gjøre  ham  til  en  rig  Mand.  Det 
fordrede  flere  store  Udbetalinger  og  Henning  hjalp  ham 
stadig;  den  sidste  stod  til  Rest,  da  trak  Henning  sig 
tilbage.  Udsigterne  syntes  Klavsen  meget  lovende,  og 
drog  han  sig  nu  udaf  Sagen  var  han  ødelagt,  men  betale 

kunde  han  ikke.  Saa  skrev  han  Hennings  Navn  efter 
paa  et  Par  Veksler,  der  var  Ingen,  der  vilde  fatte  Mis- 
tanke og  Vindingen  vilde  snart  komme. 

Foretagendet  mislykkedes.  Klavsen  var  næsten  mi- 
neret. Vekslernes  FoVfaldsdag  var  nær,  det  Sidste  maatte 
forsøges,  saa  sendte  han  Agathe  op  til  Stavnede.  Hen- 
ning blev  forbavset  ved  at  se  hende,  thi  det  var  ikke 
længe  siden  hun  havde  gjort  Barsel  og  Vejret  var  raat 
og  regnfuldt.  Han  førte  hende  ind  i  den  grønne  Stue 
og  hun  fortalte  der  om  den  mislykkede  Spekulation  og 
om  Vekslerne. 

Henning  rystede  paa  Hovedet  og  sagde  roligt  og 
mildt,  at  hun  maatte  have  misforstaaet  sin  Mand,  man 
skrev  ikke  andre  Folks  Navne  paa  Veksler,  det  var  nemlig 
en  Forbrydelse,  ligefrem  en  Forbrydelse  som  Loven  straf- 
fede mSd  Forbedringshuset. 

Nej,  nej,  hun  havde  ikke  misforstaaet  sin  Mand,  hun 
vidste  det  var  en  Forbrydelse,  det  var  netop  derfor  han 
maatte  hjælpe;  blot  han  ingen  Indsigelser  vilde  gøre 
mod  Underskriften,  saa  var  Alt  godt  igjen. 

Ja,  men  saa  maatte  han  betale  Vekslen  og  det  kunde 
han  ikke,  han  havde  allerede  saa  mange  Penge  i  Klav- 
sens  Foretagende  at  han  var  bebyrdet  over  Evne.  Han 
kunde  ikke. 

Hun  græd  og  bad. 

Men  hun  maatte  virkelig  betænke  at  han  havde  tabt 
uhyre  ved  Klavsen.  Da  hun  fortalte  ham  at  Foretagendet 
var  mislykket  var  det  virkelig  som  om  En  havde  slaaet 
ham  paa  Øret,  saa  overrasket  og  fortumlet  blev  han. 
Ved  at  bruge  dette  Udtryk  kom  han  til  at  tænke  paa  at 
hun  engang  havde  slaaet  ham,  kunde  hun  huske  det. 
Nej!  .  .  .  det  var  en  Dag  han  drillede  hende  med  at 
Bryde  .  .  .  kunde  hun  virkelig  ikke  huske  det?  jo  hun 
havde  i  elskværdig  Ilterhed  slaaet  ham  paa  Kinden,  paa 
den  Kind  der. 

Ja  men  kunde  han  ikke  hjælpe. 

Det  yar  her  i  denne  Stue.  Ak,  det  var  en  anden 
Tid,  en  mærkværdig  Tid.  Han  troede  endogsaa  at  han 
havde  friet  til  hende  en  Gang,  det  kom  ham  saadan  for. 
Sæt  at  hun  havde  taget  ham,  men  det  var  taabeligt  at 
tale  om,  nej  Bryde  det  var  en  smuk  Mand,  og  saa  skulde 
han  komme  saa  sørgeligt  af  Dage,  den  smukke  Fyr. 

Ja,  ja,  men  var  der  virkelig  ingen  Udvej,  slet  ingen? 

Hun  skulde  ikke  tro  det  med  Vekslerne,  det  var 
Noget  Elavsen  havde  bildt  hende  ind  for  at  lokke  ud  af 
ham  om  han  ikke  nok  kunde  hjælpe  ham  lidt  endnu, 
det  var  et  Fif,  Klavsen   var  fiffig,  meget  fin,  meget  fin. 

Nej ,  det  var  virkelig  som  hun  sagde.  Dersom  hun 
kom  tilbage  med  et  Afslag  maatte  Elavsen  flygte  til 
Amerika,  Vognen  som  skulde  bringe  ham  til  Jernbane- 
stationen i  N.  var  allerede  trukken  frem  da  hun  gik 
herop. 

Nej  det  havde  han  ikke  troet  om  Elavsen.  Det  var 
dog  den  laveste  Eæltringstreg!  bringe  den  Mand  i  Ulej- 
lighed, der  havde  hjulpet  og  hjulpet  ham  atter  og  atter. 
Han  maatte  være  meget  slet.  Det  var  oprørende,  og 
saa  bringe  Vanære  over  Eone  og  det  uskyldige  Barn. 
Hun  skulde  høre  hvad  Folk  vilde  sige!  Stakkels  Agathe, 
stakkels  Agathe! 

Hun  kastede  sig  ned  for  ham  og  bad:  „Henning, 
Henning  hav  Medlidenhed  med  os!" 

„Nej,  og  tusinde  Gange  nej,  mit  Navn  skal  være 
uden  Plet,  jeg  hjælper  ikke  en  Forbryder." 

Saa  gik  hun. 

Henning  satte  sig  og  skrev  til  PoUtiet  i  N.  om  at 
anholde  Elavsen  for  Vexelfalsk,  naar  han  viste  sig  paa 
Jernbanestationen.  En  Stafet  blev  sendt  afsted  med 
Brevet. 

Om  Aftenen  hørte  han  at  Elavsen  var  rejst,  næste 
Bag  at  han  var  anholdt  i  N. 

Agathe  maatte  lægge  sig  til  sengs,  da  hun  kom  hjem; 
svækket  som  hun  var  af  den  nys  overstandne  Sygdom 

hayde  hun  ikke  kannet  taale  Anstrængelsen  og  de  stærke 
Sindsbevægelser.  Efterretningen  om  at  Elavsen  var  greben 
knækkede  hende  ganske.  Sygdommen  antog  en  heftig 
feberagtig  Karakter  og  tre  Dage  efter  sendtes  der  Mel- 
ding til  Stavnede  om  at  hun  var  død. 

Dagen  før  Begravelsen  gik  Henning  til  Hagested- 
gaard.  Vejret  var  mørkt  og  taaget,  Løvet  faldt  i  Flokke, 
der  var  en  ram,  muldet  Lugt  i  Luften. 

De  førte  ham  ind  i  Ligstuen,  Vinduerne  vare  blæn- 
dede med  hvide  Klæder,  der  brændte  et  Par  Lys  ved 
Ligets  Hovedgærde.  Luften  var  tung  af  Blomsterdnft 
fra  de  mange  Kranse  og  af  Lugten  af  Ligkistens  Fernis. 

Han  blev  næsten  festlig  stemt  ved  at  se  hende  ligge 
der  i  den  fantastiske,  hvide  Ligdragt.  De  havde  lagt  et 
hvidt  Lin  over  hendes  Ansigt;  han  lod  det  ligge.  Hæn- 
derne laa  foldede  paa  Brystet;  de  havde  givet  hende 
hvide  Bomuldshansker  paa.  Han  tog  Haanden,"  trak 
Hansken  af  og  puttede  den  ind  paa  sit  Bryst.  Saa  saa' 
han  nysgerrigt  paa  Haanden,  bøjede  paa  Fingrene  og 
aandede  paa  dem  som  for  at  varme  dem.  Længe  holdt 
han  hendes  Haand  i  sin,  det  blev  mørkere  og  mørkere 
i  Værelset,  Taagen  tog  til  derude.  Saa  bøjede  han  sig 
hen  mod  Ansigtet  og  hvidskede:  „Farvel  Agathe  I  jeg  vil 
sige  dig  noget  inden  vi  skilles,  jeg  fortryder  heller  ikke 
hvad  jeg  har  gjort, ^^  saa  slap  han  Haanden  og  gik. 

Da  han  kom  udenfor  kunde  han  neppe  se  Lade- 
bygningen saa  tyk  var  Taagen.  Han  fulgte  Stranden 
hjem.  —  Nu  var  han  hevnet,  og  saa!  hvad  saa  imorgeu, 
og  iovermorgen  hvad  saa?  —  Der  var  saa  stille,  kun  en 
Smule  Lyd  fra  Vandet  dernede ;  —  men  han  kunde  ikke 
høre  sit  Hjærte,  jo,  det  slog  dog,  men  saa  mat,  saa  mat, 
—  hvad?  det  lød  som  et  Skud!  og  nok  et!  Han  rystede 
paa  Hovedet  smilede  og  mumled':  „nej,  ikke  to,  kun  ét, 
kun  ét."  Han  var  saa  træt,  men  hvile  —  han  havde 
ingen  Ro  til  at  hvile.  Han  standsede  et  Øjeblik'  og  saa 
sig  om:  der  var  ikke  meget  at  se,  Taagen  dannede  en 

Mnr  omkring  ham,  Taage  foroYen,  Taage  rundt  om,  Sand 
forneden;  dér  laa  hans  Fodspor  i  Sandet  i  en  lige  Linje; 
midt  ind  i  Taagekredsen  naaede  de,  ikke  videre;  han  gik 
lidt  igjen,  nej  de  kom  ikke  længer  end  til  Midten,  men 
bagved  ham,  der,  hvor  han  havde  gaaet,  der  var  der 
Kredse  falde  af  hans  Fjed.  —  Han  var  dog  meget  træt, 
det  var  Sandet,  der  var  saa  tungt  at  gaa  i  —  hvert 
Fodspor  havde  kostet  ham  nogle  af  hans  Kræfter,  ja! 
det  var  en  Række  af  Grave  for  hans  svundne  Kræfter 
—  og  til  den  anden  Side,  der  laa  Sandet  jevnt  og  glat 
og  ventede,  —  der  foer  en  Gysen  igjennem  ham:  det  er 
En,  der  gaar  over  min  Grav  —  der  er  Nogen,  der  gaar 
i  mine  Fodspor,  det  pusler  derinde  i  Taagen  bagved  som 
af  Kvindeklæder,  der  er  noget  Hvidt  derinde  i  den  hvide 
Taage.  Han  gik  igen  saa  stærkt  han  kunde.  Benene 
rystede  under  ham,  det  sortnede  for  ham,  men  fremad 
maatte  han,  afsted  igennem  Taagen,  for  det  derinde 
fulgte  ham  bestandigt.  Det  kom  nærmere  og  nærmere. 
Kræfterne  var  ved  at  forlade  ham,  han  vaklede  fra  den 
ene  Side  til  den  anden,  sære  Blink  f6r  forbi  hans  Øjne, 
skarpe,  skærende  Lyde  klang  ham  i  Øret,  den  kolde 
Sved  stod  paa  hans  Pande,  hans  Læber  aabnedes  i  Rædsel, 
saa  sank  han  om  paa  Sandet.  Og  ud  af  Taagen  kom 
det,  formløst  og  dog  kendeligt,  snigende  sig  over  ham 
tungt  og  langsomt.    Han  søgte  at  rejse  sig,  saa  greb  det 

ham  i  Struben  med  klamme  hvide  Fingre 

Den  næste  Dag,  da  Agathe  skulde  begraves,  maatte 
Følget  vente  en  Stund,  men  der  kom  dog  ingen  fra 
Stavnede  for  at  følge  hende. 

I.  P.  lacubsen. 


Ferdinand  Lassalle. 


Lassalle  før  Agitationen. 

(Sluttet) 

IV. 
Først  og  fremmest  vendte  da  Lassalle  tilbage  til  sin 
„HeraUit''.  Saaledes  som  Bogen  foreligger  trykt  er  det 
for  den  opmærksomme  Læser  ikke  vanskeligt  ligesom 
Si,t  spore  to  Hænder.  Den  modne  Mand  har  sammen- 
redigeret  og  udgivet,  hvad  Ynglingen  havde  forsket  og 
fundet.  Det  er  tydeligt  nok,  at  en  mere  historisk  Op- 
fattelse i  Aarenes  Løb  har  afløst  den  tidligere  strængt 
metafysiske  og  rent  hegelianske.  Alligevel  giver  Bogen 
et  forholdsvis  tro  Billede  af  Lassalles  videnskabelige  Lif 
som  ganske  ung.  „Die  Philosophie  Herakleitos  des Dunkeln^ 
er  en  Studie  i  Hegelsk  Aand,  en  Studie  henhørende  til 
Filosofiens  Historie.  Der  var  i  Lassalles  Organisation 
Noget,  der  mægtigt  maatte  drage  ham  til  den  i  hans 
første  Ungdom  absolut  sejrrige  Hegelske  Filosofi:  hans 
Naturs  dialektiske  Anlæg  og  hans  Trang  til  at  komme  i 
Besiddelse  af  en  Nøgle  eller  Dirk,  hvormed  han  kunde 
aabne  sig  Vej  til  den  Forstaaelse  og  Kundskab,  som  er 
Magt.  Hvad  lovede  den  Hegelske  Filosofi  ikke  sine 
Dyrkere!  At  Lassalle  særligt  søgte  til  Heraklit  var,  som 
man  kan  slutte,  først  begrundet  i  hans  Aands  Uden- 
skabelige  Hang  til  at  give  sig  i  Kast  med  Vanskelig- 
heder, der  vilde  skræmme  enhver  Anden  —  fra  den  graa 
Oldtid  af  bar  Heraklit  jo   Navnet  den  Dunkle,  og  hvad 

der  var  tilbage  af  ham  bestod  kim  af  faa  og  spredte 
Fragmenter  og  udfordrede  Euadskab  til  den  hele  klassiske 
Literatar  for  at  suppleres  og  forståas  —  dernæst  har 
tydeligt  nok  den  begejstrede  Hegelianer  følt  Lyst  til  at 
skildre  eu  Aand,  der  for  ham  stod  som  en  ^irøm  Forløber 
for  Hegel  eelv  og  som  en  saadan,  der  netop  paa  Grund 
af  sit  Slægtskab  med  den  moderne  Mester  var  uforstaaet, 
—  endelig  har  den  imge  hæftige  Nutidsapostel  følt  Til« 
trækning  til  en  Oldtidsstorhed,  hvem  mangt  et  opbevaret 
Karaktertræk  betegnede  som  udrustet  med  Egenskaber 
og  Ejendommeligheder,  som  han  følte  gære  i  sin  egen 
Sjæl.  Ogsaa  om  HerakUt  sagdes  det  jo,  ,,at  han  havde 
villet  forvise  al  Stilstand  og  Ro  af  Verden,  der  kun 
havde  været  ham  absolut  Bevægelse^  og  med  hrilken 
Tilfredsstillelse  udbryder  ikkeLassaUe  etsteds:  „Man  ser, 
at  Heraklit  var  meget  langt  fra  hin  Apathi,  der  meddeler 
de  senere  Stoikeres  ethisk-politiske  Ræsonnementer  en  saa 
dyb  Kedsommelighed:  Der  var  Storm  i  denne  Natur."  *) 
Som  næsten  alle  LassaUés  Skrifter  indeholde  en 
Protest  mod  at  betragte  en  enkelt  Disciplin  eller  en 
enkelt  Videnskab  i  aandløs  Isolerthed  —  et  Træk,  hvori 
hans  medfødte  Blik  for  det  Hele  og  Store  aabenbarer 
sig  —  saaledes  a^bnes  ogsaa  dette  Værk  med  Hævdelsen 
af  den  Sætning,  at  nu,  da  Historien  har  ophørt  at  gælde 
for  en  Samling  af  Kuriosa,  da  ogsaa  Tanken  opfattes 
som  historisk  Produkt  og  Filosofiens  Historie  som  Frem* 
stilling  af  dens  kontinuerlige  Selvudvikling,  er  den  Tid 
forestaaende,  da  Filosofiens  Historie  saa  lidet  som  Kun- 
stens, Statens  eller  Livsformernes  i  det  borgerlige  Samfund 
Til  blive  skrevet  som  en  isoleret  Disciplin.  Man  maa 
iimdlertid  ikke  af  den  Akcent,  der  her  er  lagt  paa  en 
historisk  Udvikling,  lade  sig  forlede  til  at  antage  Las- 
salles  Standpunkt  i  dette  Værk  for  mindre  hegelsk  og 
mere  moderne  end  det  er.     Fortalen,   der  akcentuerer 


*)  Lassalle:  HerakleitoB  I,  51 ;  II,  448. 

dette  Historiske,  hører  jo  utviylsomt  til  Bogens  allersidste 
Partier.  løvrigt  er  Standpunktet  rent  metafysisk.  Kaldes 
den  videnskabelige  Tanke  end  her  et  historisk  Produkt, 
saa  betragtes  Tankens  Kategorier  dog  som  evige  meta- 
fysiske Væsenheder,  hvis  Selvbevægelse  og  „Omslag"  avle 
Historien.  Filosofeme  ordnes  historisk  ikke  efter  deres 
totale  psykologiske  Udviklingstrin,  men  efter  den  Plads, 
som  den  Kategori,  de  opfattes  som  Repræsentanter  for, 
indtager  i  Systemet.  Heraklit  svarer  til  Vorden,  Par- 
menides  til  Væren,  følgelig  vide  vi  a  priori,  at  Parmenides, 
hvor  langt  højere  end  Heraklit  han  end  staar  som  Aand, 
stilles  før  og  under  ham*). 

Hermed  skal  imidlertid  langt  fra  være  antydet,  at 
Lassalle  ikke  har  forstaaet  Heraklit.  Tværtimod.  Netop 
den  hegelsk-metafysiske  Methode  slog  fortræffeligt  til 
hvor  det  gjaldt  om  Forstaaelsen  af  en  Tænker,  hvis 
Styrke  og  Originalitet  laa  i  en  til  Grænsen  af  Sofistik 
udviklet  Dialektik.  Jeg  vilde  i  dette  Punkt  ikke  forlade 
mig  paa  min  egen  Dom  alene;  men  jeg  har  spurgt  en 
Mand,  der  paa  dette  Omraade  er  Autoritet  —  Professor 
i  Filologi  ved  Universitetet  i  Berlin  —  om,  hvorvidt 
Lassalle  efter  hans  Opfattelse  havde  forstaaet  Heraklit 
og  fik  det  karakteristiske  Svar:  „Vist  har  han  forstaaet 
ham.  En  sundt  anlagt  Filolog  vil  ikke  forstaa  Heraklit 
ja  bør  slet  ikke  kunne  forstaa  ham.  Men  man  kan  ikke 
nægte,  at  Lassalle  har  forstaaet  ham  og  at  hans  Bog  er 
en  udmærket  dygtig  Bog." 

I  Opfattelsen  og  Gengivelsen  af  Heraklits  Metafysik 
føler  man  den  skolerette  Hegelianer:  Vordens  Begreb, 
Identiteten  af  den  store  Modsætning,  Væren  og  Ikke- 
Væren,  er  den  guddommelige  Lov.  Naturen  selv  er  kun 
den  legemliggjorte  Forkyndelse  af  denne  dens  inderste 
Sjæl  udgørende  Lov  om  Modsætningernes  Identitet.  Dagen 


*)  Lassalle:  Herakleitos  I,  35.    SammenlignLazamsnnd  Steinthai: 
Zeitschrift  fur  Yolkerpsychologie  und  Sprachkunde.    2  B.  333. 

er  knn  den  Bevægelse  at  forvandle  sig  til  Nat,  Natten 
klin  dette  at  blive  til  Dag,  Solopgangen  er  kun  en  uaf- 
brudt Nedgang  o.  s.  v.  Altet  er  med  ét  Ord  kun  den 
synlige  Virkeliggørelse  af  denne  det  indbyrdes  Modsattes 
Harmoni,  der  er  gennemgribende  gennem  alt  Værende 
og  styrer  det  Hele.  —  Saa  hegelsk,  at  selv  Heiberg  ikke 
kunde  have  sat  det  mere  paa  Spidsen  eller  med  større 
Fryd  boltret  sig  i  Skoleterminologien,  er  Forklaringen  af, 
hvorledes  Heraklit  fremgaar  af  Eleateme:  „Disses  rene 
ahnene  Væren  er  altsaa  efter  sit  Væsen  —  da  al  virkelig 
Væren  kun  er  bestemt  kvalificeret  Væren  —  Ophævelse 
og  Negation  af  enhver  virkelig  sanselig  Væren  eller  den 
rene  Ikke-Væren.  Den  forsonede  Modsigelse,  den  til- 
værende  Ikke-Væren  er  Kærnen  i  hans  Filosofi  og  be- 
tegner dens  hele  Dybde  (sic!).  Man  kan  foreløbigt  sige, 
at  den  bestaar  i  den  ene  Sætning:  Eun  det  Ikke- Værende 
er."*)  Hvis  Heiberg,  der  jo  døde  som  Etatsraad,  ikke 
i  det  Hinsidige  føler  sig  ilde  tilmode  ved  Overensstemmelse 
med  en  saa  berygtet  Revolutionær,  saa  har  han  „over 
Skyen^  kunnet  række  Lassalle  Haanden  for  saadan  en 
Udviklings  Skyld**).  Lassalle  forklarer  dernæst  slaaende 
rigtigt,  hvorledes  det  gik  til,  at  Heraklit  trods  dette  ab- 
strakte Fundament  kom  til  at  give  sit  Princip  Navne 
hentede  fra  Sanseverdenen:  „Heraklit  opfattede  Ikke- 
Væren  og  dens  Enhed  med  Væren  vel  som  virksom, 
men  dog  altid  kun  som  objektiv  værende,  som  objektivt 


*)  Lassalle:  Herakleitos  I,  25,  35. 
**)  Fnldstændigt  kom  Lassalle  aldrig  nd  over  den  Hegelske  Jargon. 

I  hans  Tragedie  „Franz  v.  Sickingen''  taler  Earl  den  Femte 

om  sine  Formaal  og  siger  saa  rent  hegelsk: 

Wenn  Ihr  die  meinen 
Zu  Eures  Wollens  Inhalt  machen  konnt  —  dann  Franz 
Dann  sollt  Ihr  steigen. 

Endnu  i  hans  sidste  større  Skrift  „Capital  und  Arbeit" 
tales  om  Begrebernes  „Slaaen  om".  Se  ligeledes  „System  d. 
erworb.  Rechte"  II,  9  om  Begrebets  dialektiske  Virksomhed. 

22* 


330 

I 

sig  sættende  og  fuldbrii^ende ,  endnu  ijkke  som  tilbage- 
reflekteret  i  sig,  endnu  ikke  som  forsigrærende,  subjektiT 
Tanke.  Og  fordi  hans  Princip  endnu  kun  er  den  ol^A- 
tivt  tilværende  Ikke- Væren,  kan  han  ogsaa  bestandig  kun 
udtale  det  som  saadant,  o :  i  Form  af  objektivt  tilYærende 
Eksistenser.  Men  den  objektivt  tilværende  Ikke-Væren 
er  Dd,  Strøm,  Krig,  Harmoni,  Tid,  Nødvendighed,  Alt 
styrende  Retfærdighed  og  Grænser  ssettende  Dike"  (I,  36). 
Er  den  Methode,  Lassalle  i  sin  historisk  filosofiske 
Forskiung  anvender,  nu  saaledes  rent  hegelsk,  saa  er 
dét  paa  den  anden  Side  ligesaa  tydeligt,  at  Hoved- 
interessen ved  hans  Forsknings  Genstand  for  ham  er 
den,  at  den  præformerer  hans  store  Mester.  Var  Hegel 
bleven  født  imod  Slutningen  af  det  6te  Aarhundrede  før 
vor  Tidsregning  i  det  asiatiske  Grækenland,  saa  var  han 
bleven  Heraklit.  Om  Heraklit  var  det  jo  allerede  i  Old- 
tiden bleven  bemærket,  at  han,  der  satte  Modsætningerne 
som  Urprincip,  ikke  indrømmede  Modsigelsens  Grund- 
sætning. Heraklit  havde  jo  allerede  med  en  om  Spinozas 
Pantheisme  mindende  Vending  erklæret,  at  for  Gud  er 
Alt  skønt  og  retfærdigt,  men  Menneskene  have  kaldt  Et 
retfærdigt,  et  Andet  uretfærdigt*).  Og  hos  Heraklit 
allerede  fandtes  den  filosofiske  Tilbøjelighed,  der  under 
Hegelianismens  Blomstringstid  var  saa  dominerende,  til 
ved  alle  Lejligheder  at  sige  den  saakaldte  sunde  Menneske- 
forstand hvasse  Ubehageligheder.  Lassalle  bemærker 
selv  (H,  276) ,  at .  naar  en  moderne  Filosofi  har  fundet 
Behag  i  gentagne  Gange  at  fremhæve,  at  det  tilsyne- 
ladende mest  Bekendte  og  Hverdags,  som  Enhver  tror 
at  vide  af  sig  selv,  netop  vides  mindst  og  er  af  en  for 
den  reflekterende  Forstand  ligefrem  ufattelig  Natur,  saa 
er  Heråklit  som  første  Forkynder  af  en  i  Sandhed  spe- 
kulativ og  som  saadan  opfattet  Ide  ogsaa  den,  der  fijrst 
har  udtalt  sig  ligesaa  skarpt  om  den  uspekulative  læn- 
kens og  den  subjektive  Forstands  Afmagt. 

*)  Lassalle:  Herakleitos  I,  119,  92. 

Heraklits  Ethik,  siger  Lassalle,  sammen&ttes  i  den 
ene  Tanke,  der  tillige  er  selve  det  SædeHges  evige  Grund- 
begreb: Hengivelse  til  det  Almene*).  Dette  er  pas 
engang  græsk  og  moderne ;  men  Lassalle  kan  ikke  nægte 
sig  den  Glæde  i  den  specielle  Udførelse  af  denne  Tanke 
hos  den  gamle  Græker  at  paavise  Overensstemmelsen 
med  Hegels  Statsfilosofi.  „Ligesom  i  den  Hegelske  Filosofi 
Lovene  opfattes  som  Virkeliggørelse  af  den  almene  sub- 
stantielle Vilje  uden  at  der  ved  denne  Bestemmelse  i 
mindste  Maade  tænkes  paa  Subjekternes  formelle  Vilje 
og  Optælling  af  disse  Viljer,  saaledes  har  ogsaa  Heraklits 
Ahneiie  Intet  at  gøre  med  den  empiriske  Alheds  Kate- 
gori."**). 

Dog  ikke  blot  paa  Grund  af  Analogien  med  Hegel, 
men  paa  Grund  af  Overensstemmelsen  med  Lassalles 
inderste  politiske  Anskuelse,  fremhæver  han  dette  Moment. 
Fra  sin  tidligste  Ungdom  af  havde  jo  ogsaa  han  i  Stats- 
ideen  set  Moral  og  Eet  og  Fornuft  inkarneret.  Begei- 
Btringen  for  denne  Ide,  Troen  paa  Statens  Mission  ikke 
blot  som  Beskytter  men  som  Frenmier  af  Het  og  Kultur, 
gaar  igennem  alle  hans  Skrifter.  Den  spores  i  hans 
lærde  videnskabelige  Undersøgelser  som  her  i  Heraklit,  den 
aabenbarer  sig  kraftigere,  skønt  kun  glimtvis,  i  han§ 
store  juridiske  Værk  (System  der  erworbenen  Rechte,  I, 
47,  n.  603,  ff.),  indtil  den  endelig  i  hans  politiske  og 
økonomiske  Agitationsbrochurer  forkyndes  med  liden- 
skabelig Polemik  imod  Manohestertheorien  og  med  al 
den  Overbevisningens  Varme,  der  gjorde  ham  saa  elsket 
og  frygtet  som  Taler  og  Skribent. 

Modsætningen  mellem  Heraklit  og  Lassalle  er  paa 
dette  Punkt  kun  den,  at  medens  man  udfra  den  græske 
Tænkers  Statsteori  meget  vel  forstaar,  hvorledes  han, 
trods  sin  Respekt  for  det  Almene,  maatte  træde  i  skarpeste 

♦)  n,  431. 

*♦)  n,  439. 

Modsætning  til  Masseherredømmet  i  sin  Fædreneby,*  Efesas, 
er  det  vanskeligere  at  fatte,  hvorledes  Lassalle  ud  fira 
sit  analoge  Hegelske  Grundbegreb  om  Staten  kande 
komme  til  praktiske  Konsekvenser,  der  snarere  stamme 
fra  Rousseau  end  fra  Hegel.  Men  der  var  her  i  denne 
interessante  Individualitet  en  indre  Spaltning  af  den  Art, 
som  saa  ofte  forekommer  hos  fremragende  Aander.  Af 
Instinkt  og  i  Kraft  af  sine  første  Principer  var  Lassalle 
en  Forguder  af  Intelligensen,  af  den  objektive  Fornuft, 
en  lidenskabelig  Modstander  og  Foragter  af  den  offent- 
lige Mening  og  af  Tallet.  Af  Overbevisning  derimod  og 
i  Kraft  af  sine  politiske  og  praktiske  Principer  var  Las- 
salle som  bekendt  udpræget  Demokrat,  konsekvent  og 
sejrrig  Forfægter  af  den  almindeUge  Stemmeret,  For- 
kæmper for  et  Masseherredømme  af  en  Art,  som  Historien 
ikke  før  har  set.  Aandsaristokrat  og  Socialdemokrat! 
større  Modsætninger  end  denne  kunne  rummes  i  et 
Menneskehjerte;  men  man  nærer  dem  ikke  ustraffet  i  sit 
Sind.  Hvad  vi  her  berøre  er  i  Principemes  Verden  den 
samme  Kontrast,  der  rent  udvortes  lagde  sig  for  Dagen, 
naar  Lassalle  med  sin  udsøgt  elegante  Dragt,  sit  fine 
Linned,  sine  lakerede  Støvler  talte  for  og  med  en  Kreds 
af  Fabrikarbejdere  med  sodet  Hud  og  haarde  Hænder. 
Men  var  der  nu  end  i  deime  Henseende  en  Slags 
Kontrast  mellem  Lassalle  og  hans  beundrede  Græker, 
saå  føler  man  Ligheden  naar  man  læser  Skildringen  af 
Heraklits  Personlighed  med  dens  utrolige  Selvfølelse  og 
Menneskeforagt.  Hvilken  Forestilling  har  ikke  den  Mand 
havt  om  sit  Værd,  der  som  Heraklit  mere  end  en  Gang 
lod  sig  forlyde  med,  at  „Meimeskene  udenvidere  vare 
ufornuftige  og  han  alene  vidende,  medens  alle  andre 
handlede  som  i  Søvne",  eller  der  om  sine  Medboi^ere, 
ikke  blot  i  Almindelighed,  sagde  at  de  „fortjente  at 
hænges,  da  Mængden  dog  kun  mæskede  sig  som  Fæ", 
men  med  Hensyn  til  et  enkelt  bestemt  Tilfælde,  Fordri- 
velsen af  hans  Ven  Hermodoros,  bemærkede  at  „Efesieme, 

saasnart  de  vare  voksne,  alle  burde  slaas  ihjel,  og  de 
Umyndige  forlade  Byen,  da  de  havde  fordrevet  Hermo- 
doros,  den  herligste  iblandt  dem,  i  Exaft  af  den  Tanke- 
gang: Hos  os  skal  Ingen  være  den  Fortræffeligste;  men 
er  En  det,  saa  være  han  det  andetsteds  og  hos  Andre".*) 
Hto  kan  tvivle  paa  at  disse  Ord  ofte  ere  rundne  Lassalle 
i  Hu  i  den  Tid,  da  han  Aaret  før  sin  Død  saa  sig  bag- 
vasket og  lagt  for  Had  overalt,  havde  aarelang  Fængs- 
ling som  Perspektiv  for  sit  Øje,  levede  forfulgt  af  Øvrighed 
og  Presse  og  modtoges  med  Lunkenhed  af  største  Delen 
af  dem,  han  vilde  hjælpe  og  hvem  han  ofrede  sin  Ro. 
Jeg  tror  næppe  man  finder  en  mere  slaaende  Parallel  til 
hine  fortvivlet-selvbevidste  Ytringer  af  Heraklit,  der  vidne 
om  en  Bitterhed  og  Menneskeforagt  som  Timons  fra 
Athen,  end  Lassalles  iøvrigt  dejligt  skrevne  melankolske 
„Meditation**,  der  slutter  „Kapital  und  Arbeit": 

Og  denne  Borgerstandens  absolute  Fordummelse  —  i 
Lessings  og  Kants,  Schillers  og  Goethes,  Fichtes,  Schellings 
og  Hegels  Land!  £re  disse  aandeHge  Heroer  da  virkelig 
kun  som  en  Flok  Traner  paa  Flugt  susede  hen  over  vore 
Hoveder?  Er  af  dette  uhyre  aandelige  Arbejde,  af  denne 
indre  Verdensomdrejning,  som  de  have  fuldbragt,  Intet,  Intet, 
slet  Intet  gaaet  over  i  Nationen,  og  bestaar  den  tyske 
Aand  virkelig  kun  i  en  Bække  af  ensomme  Individer,  der, 
hyer  for  sig  overtagende  Arven  fra  sine  Forgængere,  fort- 
sætte deres  ensomme  og  for  Nationen  frugtesløse  Arbejde 
under  bitter  Foragt  for  deres  Medverden?  Hvilken  For- 
bandelse har  da  gjort  Borgerstanden  saaledes  arveløs,  at  der 
af  alle  de  vældige  Kulturarbejder,  der  ere  foretagne  i  dens 
Midte,  af  denne  hele  Atmosfære  af  Dannelse  ikke  er  faldet  en 
eneste  Draabe  befrugtende  Dug  i  dens  stedse  mere  fortørrende 
Hjæme?  .  .  .  Borgeren  fejrer  Fester  for  vore  Tænkere  — 
fordi  han  aldrig  har  læst  deres  Værker!  han  vilde  brænde 
dem,  hvis  han  havde  læst  dem.  Han  sværmer  for  vore 
Digtere,  fordi  han  kan  citere  et  Par  Vers  af  dem  eller  har 
Bet  et  eller  andet  Stykke  af  dem,  men  aldrig  har  tænkt  sig 
ind  i  deres  Verdensanskuelse!^ 


*)  Lassalle:  Herakleitos  H,  269,  281,  442. 

Endnu  en  Overeossteinmelse  ^  den  sidste  imellem 
fleraklit  og  Lassalle,  danner  den  ttoåa  SeMølelsen  og 
Stoltheden  saa  lidenskabelige  Trang  til  Sy  og  Ære,  til 
Andres  Beundring  og  Ros.  Heraklit  har  sagt  det  ofte 
citerede  Ord:  De  større  Skæbner  opnaa  det  større  Lod 
(den  store  Løn)"*").  Og  han  har  sagt,  hvad  der  kaster 
Lys  paa  denne  Sætning  at  „Hoben  og  de,  der  lyUkes  sig 
vise,  følge  Folkenes  Sangere  og  spørge  Lovene  om  Baad, 
mden  at  vide,  at  Mængden  er  slet,  Faa  kan  gode,  og  at 
•de  Bedste  stræbe  efter  Hæder;  thi,  siger  han,  de  Bedste 
vælge  én  Ting  istedenfor  Alt,  det  stedsevarende  Ry  blandt 
de  DødeKge''.  **)  By  var  for  Heraklit  da  netop  hint 
største  Lod,  som  den  større  Skæbne  kan  erhverve;  hans 
Kærlighed  til  Hæder  var  ikke  den  blot  umiddelbare,  som 
ligger  i  Blodet,  men  en  ved  Refleksion  og  Filosofi  be- 
grundet. Ry,  siger  Lassalle,  er  i  Yirkeligheden  det  Mod- 
satte af  Alt,  det  modsatte  af  den  umiddelbare  reale  Væren 
og  af  Tilværelsens  enkelte  FormaaL  Det  er  Menneskenes 
Væren  i  deres  Ikke- Væren,  ren  Vedvaren  trods  selve  den 
sanselige  Tilværelses  Undergang,  derfor  er  den  Menne- 
skets opnaaede  og  til  Virkelighed  vordne  Uendelighed; 
og  tilføjer  han  med  Varme:  som  dette  er  Grunden, 
hvorfor  Hæderen  altid  har  grebet  store  Sjæle  saa  mseg- 
tigt  og  hævet  dem  ud  over  alle  smaa  og  indskrænkede 
Formaal,  som  det  er  Grunden,  hvorfor  den  „først  kan 
nærme  sig  Haand  i  Haand  med  den  prøvende  Dødsengel"^ 
[Piaten],  saaledes  er  det  Grunden,  hvorfor  Heraklit  i  den 
ser  den  sædelige  Virkeliggørelse  af  sit  spekulative  Princip. 

Lad  denne  Vurdering  af  Hæder  og  Ry  nu  end  stemme 
nok  saa  godt  med  Heraklits  metafysiske  System,  saa  staar 
det  dog  fast  at  det  er  en  drøj  logisk  Modsigelse  at  forene 
denne  Trang  til  Andres  Beundring  med  hin  dybe  Foragt 
for  Andres  Dom.  Men  hvad  der  logisk  ikke  lader  sig 
forene,  det  kan,  som  den  ringeste  Verdenskundskab  lærer, 

*)  Lassalle:  Heraklit  H,  434. 
**)  Lassalle:  Heraklit  H,  496. 

fortiseffeligt  forliges  psykologisk,  og  derfor  kunne  vi  da 
ogssa  bos  Lassalle  træ£Fe  en  Stolthed,  der  aldrig  giver 
tabt  eller  bakker  under,  nøje  sammenslynget  med  en 
uimodstaaelig  Trang  til  at  tage  Ros  og  Komplimenter 
til  Indtægt  og  til  at  indkassere  fremmede  Beundrings- 
eller  Bifaldsudbrud.  Lad  mig  ikke  blive  misforstaaet! 
Intet  er  naturligere.  Intet  menneskeligere  end  at  glæde 
sig  over  de  Bedstes  Bifald  og  Ros.  Den,  som  var  fuld- 
komment ligegyldig  for  Sligt  vilde  ikke  let  blive  Forfatter, 
ikke  let  optræde  i  hvilkensomhelst  Retning.  Ja  man  kan 
gaa  videre  og  sige:  for  Skribenten  og  for  Taleren  er  en 
vis  Grad  af  Anerkendelse  en  ligefrem  Nødvendighed,  den 
Betingelse,'  uden  hvilken  han  som  saadan  ikke  kan  drage 
Aande.  Men  han  kan,  naar  Strømmen  gaar  ham  imod, 
eller  naar  han  gaar  imod  Strømmen,  som  Tilfældet  var 
med  Lassalle,  nøjes  med  private  Beviser  paa  Paaskønnelse, 
og  han  bør  meget  nødigt  og  neppe  engang  under  den 
yderste  Miskendelse  offentligt  paaberaabe  sig  denne  pri- 
vate Hyldest.  Men  denne  Fristelse  har  Lassalle  ikke 
kunnet  modstaa;  dertil  har  hans  Stolthed  ikke  forslaaet, 
han  paaberaaber  sig  privat  Anerkendelse  paa  urette  Sted 
og  uden  sand  Takt.  Det  er  mere  end  et  oratorisk  Fægter- 
greb hos  ham,  det  er  en  Ting,  der  falder  ham  naturlig. 
Jeg  sigter  her  ikke  til  at  han  nu  og  da  med  kogende 
Selvfølelse  udtaler  hvad  der  er  den  rene  Sandhed  og 
hvad  vel  var  værd  at  sige  overfor  alle  de  Løgne  og  For- 
vanskninger, der  slyngedes  imod  ham,  at  han  var  ikke 
Dilettant,  men  Videnskabsmand  og  en  betydelig,  en  over- 
legen Videnskabsmand,  der  havde  frembragt  varige  Værker, 
ja  et  epokegørende  Hovedværk.  Men  jeg  sigter  til  hans 
usalige  Forkærlighed  for  Ærens  Larm  og  Skrald,  dens 
Pauker  og  Trompeter,  som  han  fordrede  eUer  hævdede 
sig  selv  ved  ringe  Lejligheder.  Hvad  ligner  det  saaledes 
at  han  overfor  Arbejdere  roser  sig  af  i  en  litterær  Satire 
at  have  angrebet  den  bekendte,  højst  maadelige  Literatur- 
historiker  Julian  Schmidt  „untet  dem  rauschenden  Beifall 

der  grossten  Gelehrten  und  Denker  Deutschlands,  die  mir 
dafiir  miindlich.  und  brieflich  die  Hånd  schiittelten^.*) 
Udgivelsen  af  den  nævnte  yderst  vittige  og  overmodige 
men  formløse  Pamflet  forvandler  sig  for  ham  (omtrent 
som  for  Kierkegaard  dennes  literære  Skærmydsler)  til  en 
aandelig  Stordaad.  Og  hvor  dybt  dette  Karaktertræk 
ligger  i  Lassalle  føler  man  først  ret,  naar  man  ser  det 
fremtræde,  hvor  han  digter  frit,  hos  hans  Yndlingshelt 
Ulrich  V.  Hutten  i  Dramet  „Franz  v.  Sickingen^.  Med 
en  Pathos,  der  kommer  dybt  fra  Lassalles  Inderste,  skil- 
drer Ulrich  hvorledes  han  blev  tilmode,  da  „det  mørke 
Trostyranni"  atter  hævede  sit  Hoved  i  Tyskland,  da 
Mørkemændenes  fastsluttede  Falanks  hævede  sig  mod  den 
paany  opvaagnede  Videnskab,  og  Koln^  „Præstenedrig- 
hedens tyske  Besidens^^  forkætrede  Beuchlin  og  hans 
Skrifter.  Tilløbet  er  fortrinligt,  selv  det  Larmende  og 
Bragende  i  Diktionen  er  paa  sin  Plads,  indtil  vi  endelig 
havne  i  den  ulyksalige  Appelleren  til  Applausen: 

Ich  wusste  jetzt,  wozu  ieh  ward  geboren, 
Wozu  BO  hart  gehåmmert  in  des  IJnglucks  Esse! 
Wie  sich  im  Meer  die  Woge  tosend  stiirtzt, 
Wie  Brandung  von  dem  Ufer  wiederschlågt, 
So  btiirtzte  ich  mich  flammenspruh'nden  Auges 
Zitternd  vor  Leidenschaft,  vor  WoUubt  rasend 
Kopfubei  in  den  iingeheuien  Streit. 
Des  Zornes  Axt,  des  Spottes  Stachelketde 
Schwang  ich  zermalmend  auf  der  Gegner  Haupt, 
Tinter  Europas  lautem  Beifallsklatschen 
Und  seines  schallenden  Gelåchters  Wucht, 
Ihr  Jammerdasein  auf  der  Parodie 
Schaubiihne  an  den  offiien  Pranger  schlagend. 
Doch  eine  Welt  von  Hass  erzeugt  ich  mir, 
Die  mit  mir  ringt,  der  ich  entgegen  ringe 
Auf  Tod  und  Leben,  Brust  an  Brust  gedrångt. 

Det  vil  da  nu  maaske  efter  den  Fremstilling,  her  er 
givet,  synes  mindre  overraskende  end  man   ved  iørste 


*)  Die  Feste,  die  Presse  ond  der  Frankfurter  Abgeordententag. 

Blik  er  tilbøjelig  til  at  finde  det,  at  L  assalle  har  tilbragt 
8aa  stor  en  Del  af  sin  Ungdom  med  Studiet  af  en  Aand, 
der  i  Tid  og  Kultur  ligger  os  saa  iQæmt.  Man  vil  bare 
iagttaget,  at  hin  Tænker  ikke  blot  i  sit  logiske  Anlæg 
og  sin  dialektiske  Tendens,  men  i  sin  Ethik  med  dens 
Anprisen  af  Staten  og  af  Opofrelsen  for  det  Almene,  ja 
i  sine  personlige  Egenskaber,  Dyder  saavelsom  Laster, 
paa  en  ganske  særegen  Maade  stemmede  overens  med 
den  unge  Beundrer,  hvis  Erobring  han  gjorde  nogle 
tusinde  Aar  efter  sin  Død  i  Kraft  af  samme  Lov,  der 
skaffede  Sokrates  en  saa  lidenskabelig  Dyrker  i  Søren 
Kierkegaard. 

V. 

Jeg  har  allerede  berørt,  at  det  Tidsrum  af  Lassalles 
Liv,  der  optoges  af  Studierne  til  Heraklit  og  af  Grevinde 
Hatzfeldts  Processer,  ogsaa  indbefatte  hans  første  politiske 
Optræden  og  dens  Følger. 

Faa  Maaneder  efter  Kolner-Anklagen  finde  vi  atter 
Lassalle  paa  Anklagebænken,  denne  Grang  i  Diisseldorf 
og  efter  hans  eget  Udtryk:  saa  spækket  med  Kriminal- 
forfølgelser  som  en  Krigers  Panser  med  Pile.  Den  store 
socialt-politiske  Bevægelse  i  Aar  et  1848  havde  med  Vælde 
udrevet,  ham  af  hans  private  Kamp.  Trods  sin  Ungdom 
var  han  et  af  de  indflydelsesrigeste  og  virksomste  Med- 
lemmer af  det  dengang  i  Tyskland  saa  talrige  republi- 
kanske Parti;  trods  sin  Ungdom  var  han  en  Fører.  Han 
afholdt  politiske  Møder  og  talte  der,  han  lod  Plakater 
opslaa  paa  Gadehjørnerne,  i  hvilke  han  opfordrede  til 
bevæbnet  Modstand,  da  den  preussiske  Regering  i 
November  1848  med  etForfatningsbrud  erklærede  National- 
forsamlingen for  opløst.  Forhadt  som  han  var  fra  den 
Hatzfeldtske  Affære,  frygtet  for  sin  resolute  og  uforfærdede 
Optræden  blev  han,  saasnart  Kontrarevolutionen  følte 
sig  i  Besiddelse  af  Overtaget,  kastet  i  Fængsel,  og  ved 
enhver  optænkelig  Chikane  lod  man  Varetægtsarresten 
og  Forundersøgelsen  strække  sig  ud  over  et  halvt  Aar. 

Den  Tale,  som  Lassalle  nu  holdt  for  sine  Dommere, 
er  efter  min  Opfattelse  et  af  de  beundringsyærdigste 
Vidnesbyrd,  der  i  Historien  foreligger  om  Mandsmod  og 
Veltalenhed  hos  en  Yngling.  Vidste  man  det  ikke,  vilde 
intet  Menneske  tro,  at  denne  Tale  var  holdt  af  en  nng 
Mand  paa  23  Aar.  Her  er  Lassalle  skøn.  Her  staar 
han  besjælet  og  indenfra  belyst  af  den  ædleste,  reneste 
Pathos,  der  kan  fylde  et  Menneskebryst,  nden  at  mao  et 
eneste  Sekund  tvivler  paa  Følelsens  Ægthed  eller  Dybde. 
Her  fører  han  Ordets  Klinge  med  en  l^raft  og  en  Kunst^ 
en  Elegance  og  en  Vælde,  der  overhovedet  ikke  lader 
sig  .overgaa,  og  det  uden  et  Øjeblik  at  paradere  med  sin 
Færdighed.  Her  staar  han  første  Gang  lys  og  smuk  paa 
sit  Væsens  Højde.  Denne  Tale  har  hele  den  første  Ung- 
doms friske  Farveskær  uden  paå  et  eneste  Punkt  at  være 
ungdommeligt  blomstrende  eller  yppig.  Orla  Lehmaims 
Veltalenhed  synes  at  ligge  50  Aar  tilbage  sammenholdt 
med  denne.  Men  hvorledes  skildre  en  politisk  Tale,  som 
man  ikke  kan  forudsætte  bekendt,  og  hvis  Styrke  er 
ligeligt  fordelt  paa  ethvert  Punkt,  saa  man  maatte  kende 
den  helt  for  at  vurdere  den.  Man  kan  og  maa  give 
nogle  Citater  —  det  er  sandt,  men  Citatet  giver  knn  en 
slet  Forestilling  om  Talens  bevægede  Liv,  en  Spa^d  Vand 
er  ikke  mere  en  Bølge. 

Højst  karakteristisk  begynder  Talen  med  den  Er- 
klæring, at  den  ikke  vil  beskæftige  sig  med  Forsvaret 
som  saadant,  hvilket  Defensor  har  besørget,  men  med 
Anklagen,  den  Anklage,  som  Taleren  vil  slynge  imod  den 
Sag,  der  er  anlagt  imod  ham,  hvis  Corpus  delicti  Anklage- 
akten udgør.  Endnu  mere  karakteristisk  begynder  han 
med  de  Ord,  at  han  altid  med  Glæde  vil  bekende,  at 
han  efter  sin  inderste  Overbevisning  staar  paa  et  absolut 
revolutionært  Standpunkt,  at  han  er  „revolutionær  af 
Princip".  Dog  vil  han  ikke  føre  sit  Forsvar  fira  dette 
Standpunkt ,  da  Regeringen  selvfølgelig  ikke  anerkender 
det.    Man  kan,  siger  han,  ikke  alvorUgt  træffe  og  saare 

en  Modstander,  naar  man  befinder  sig  paa  et  fra  hans 
væsentligt  forskelligt  Standpunkt.  Vaabnene  naa  da  ikke 
hinanden  og  man  slaar  i  Luften.  Man  kan  veL  gendrive 
en  Modstander  fra  et  diametralt  forskelligt  Standpunkt, 
idet  man  oplyser  Usandheden  af  hans  Grundprinciper, 
men  man  kan  ikke  beskæmme  ham,  ikke  eftervise  In- 
konsekvensen hos  ham,  Forræderiet  mod  de  Principer, 
til  hvilke  han .  selv  bekender  sig  eller  dog  nødyendigyis 
maa  lade  som  bekendte  han  sig.  ,,I  Angrebets  og  dets 
skærende  Skarpheds  Interesse  vil  jeg  derfor  nedlade  mig 
til  at  stige  ned  til  det  Standpunkt,  som  Statsprokuratoren 
som  Øvrighed  i  en  strængt  konstitutionel  Stat  idetmindste 
udvortes  maa  hævde,  det  strængt  konstitutionelle  Stand^ 
punkt  og  føre  mit  Forsvar  udelukkende  paa  denne 
Grundvold." 

Lad  os  dvæle  ved  dette  Udtryk  „revolutionær  af 
Princip",  der  saa  ofte  forekommer  hos  Lassalle,  der  saa 
tidt  fortolket  af  ham  dog  bestandig  er  bleven  misfor* 
staaet  paany  og  som  paa  en  vis  Maade  antyder  Kærnen 
i  hans  hele  politiske  og  sociale  Livsbétragtning.''')  Saa 
tidt  man  kalder  ham  revolutionær  svarer  han  med  at 
sige  at  den  faktiske  Sandhed  af  denne  Beskyldning  har 
han  i  sit  Væsens  Sanddruhed  hundrede  Gange  indrømmet, 
hvor  den  og  blev  rettet  mod  ham,  for  Offentligheden,  i 
sine  Bøger,  i  sine  Taler,  ja  en  Mangfoldighed  af  Gange 
selv  for  Domstolene.  Det  kommer  da  kun  an  paa,  hvad 
han  forstaar  derved-  I  sin  „Assisenrede!'  gør  han  med 
Styrke  gældende  at  Regeringen  har  tabt  selv  „den  møre, 
lamme  Krykke,  som  Ketsstandpunktet  giver"  og  han  siger: 
„I  Folkenes  Liv  er  Ketsstandpunktet  et  slet  Standpunkt; 
thi  Loven  er  kun  Udtryk  for  Samfundet  og  dettes  skrevne 
Vilje,  aldrig  dets  Mester.    Har  Samfundets  Vi\je  og  Krav 


*)  Smlgn.  om  dette  Udtryk:  Assisenrede  1848  S.  32,  49.  Arbeiter- 
programm,  S.  7.  An  die  Arbeiter  Berlins,  S.  13.  Hochverraths- 
procesB,  S.  12.    Die  Wissenschafi  nnd  die  Arbeiter,  S.  41. 

forandret  sig,  saa  hører  den  gamle  Kodeks  hen  i  Histo- 
riens Museum  og  i  dens  Sted  træder  Nutidens  nye  Billede, 
dens  nye  Portræt^.  Derfor  tilraaber  han  sine  Dommere  paa 
et  andet  Sted  i  Talen:  „Lad  de  rhinske  Domstole  aabent 
proklamere  sig  som  Kevolutionstribunaler  —  og  jeg  er 
beredt  til  at  anerkende  dem  og  staa  dem  til  Begnskab. 
Kevolutionær  af  Princip,  som  jeg  er,  véd  jeg  paa  hvad  Art 
Berettigelse  en  sejrrig  Magt,  naar  den  optræder  aabent 
og  utilhyllet,  tør  gøre  Fordring.  Men  aldrig  vil  jeg  uden 
Modsigelse  taale,  at  man  under  Rettens  skinhellige  Form 
øver  den  sanglanteste  Vold  og  under  selve  Lovens  Ægide 
stempler  Loven  som  Forbrydelse  og  Forbrydelsen  som 
Lov". 

Hvor  meget  disse  Ord  nu  end  tyde  paa  en  personlig 
Forkærlighed  for  Anvendelsen  af  voldsomme  Midler,  har 
LassaUe  dog  hele  sit  Liv  igennem  hævdet  den  rent  viden- 
skabelige Betydning  af  Ordet  Revolution,  som  han  an- 
vender det.  Hans  Taler  vrimle  af  Spottegloser  over 
dem,  der  ej  kunne  læse  eller  høre  Ordet  Revolution  uden 
at  se  „svungne  Høtyve"  for  deres  Øjne.  Revolution  vil 
sige  Omvæltning,  og  en  Omvæltning  har  altid  fundet  Sted, 
naar  —  ligemeget  om  med  eller  uden  Anvendelse  af  Magt^ 
thi  paa  Midlerne  kommer  det  ikke  derved  an  —  et  helt 
nyt  Princip  bliver  stillet  i  Stedet  for  den  bestaaende  Til- 
stand. Reform  derimod  indtræder  kun  der,  hvor  den 
bestaaende  Tilstands  Princip  bliver  bibeholdt  og  kun 
udviklet  til  mildere  eller  konsekventere  eller  retfærdigere 
Fordringer.  Paa  Midlerne  kommer  det  heller  ikke  herved 
an.  En  Reform  kan  sættes  igennem  ved  Oprør  og  Blods- 
udgydelse og  en  Revolution  i  dybeste  Fred.  Den  rædsels- 
fulde Bondekrig,  hvilken  Lassalle  ogsaa  altid  har  betegnet 
som  en  alt  andet  end  revolutionær  Bevægelse,  var  et  Forsøg 
paa  ved  Vaabenmagt  at  fremtvinge  en  Reform.  Opfindelsen 
af  Bomuldsspindemaskinen  1775  og  overhovedet  den  mo- 
derne Industris  fredelige  Udvikling  har  Lassalle  altid  karak- 
teriseret som  en  gigantisk  Revolution.    Det  gælder  da  her, 

8om  yed  saa  mange  andre  Lejligheder  først  og  fremmest 
om  at  ville  forstaa.  Ingen  tænkende  Læser  kan  tvivle 
paa,  at  Lassalle  dybt  har  følt  hvad  han  etsteds  ud- 
bryder*): „Hvorledes?  En  har  som  jeg  med  en  Faust- 
agtig Trang  til  Kundskab,  med  den  sejgeste  alvorligste 
Udholdenhed  arbejdet  sig  igennem  fra  Grækernes  Filosofi 
og  den  romerske  Ret,  gennem  Aandsvidenskabens  mest 
forskellige  Fag  til  moderne  Nationaløkonomi  og  Statistik, 
og  De  kan  for  Alvor  tro,  at  han  kunde  ville  slutte 
denne  hele  lange  Dannelse  med  at  trykke  Proletaren 
Brandfaklen  i  Haanden?  Hvorledes!  Har  man  saa  liden 
Kundskab  og  Lidsigt  i  Videnskabens  sædeligt  dannende 
Magt,  at  man  endog  blot  kan  antage  dette  for  muligt?^. 
Da  Muligheden  af  at  forklare  Lassalles  Forkærlighed  for 
Magtmidlerne  derved,  at  han  skulde  have  havt  dette 
Perspektiv  for  Øje,  nu  saaledes  er  helt  udelukket,  saa 
maa  vi  for  ret  at  forstaa  det,  trænge  dybere  ind  i  hans 
Tankekreds  end  vi  hidtil  have  gjort  det. 

Ifald  man  rettede  det Spørgsmaal  til  mig:  Hvad  var 
Grundtanken  i  Lassalles  Idegang?  Om  hvilket  Problem 
drejede  hans  Aand  sig?  saa  vil  jeg  svare:  Magt  og  Ret, 
det  var  de  to  Poler,  om  hvilke  denne  Stjerne  kredsede. 
Hans  Aands  Grundsyssel  var  utvivlsomt  Overvejelsen  af 
hvorledes  Ret  og  Magt  forholdt  sig  til  hinanden.  Den 
vulgære  Misforstaaelse  er  den,  at  han  overhovedet  satte 
Magten  i  Rettens  Sted.  Hvor  langt  dette  er  fra  at  være 
Sandheden,  og  hvad  der  har  givet  Anledning  til  Mis- 
forstaaelsen,.  vil  hurtigt  vise  sig.  I  sit  eneste  digteriske 
Arbejde,  der  er  temmelig  værdiløst  som  dramatisk  Kunst- 
værk betragtet,  men  højst  interessant  som  uforbeholdent 
lyrisk  -  retorisk  Udtryk  for  sin  Forfatters  rige  Ide-  og 
Følelsesliv,  har  Lassalle  skrevet  et  Replikskifte  (mellem 
Oekolampadius  og  Hutten),  der  fortjener  særegen  Op- 
mærksomhed: 


♦)  Die  indirecte  Steuer,  S.  117. 

O. 

Tror  I>  det  hellige 
FomufkB  og  SancUieds  Lys,  der  oprandt  for  os, 
Paany  for  Ufornuft  kan  bukke  under 
Og  ej  ved  ^en  Kraft  besejrer  Alt? 

H. 

0  Herre!  slet  Historien  I  kender; 

1  har  fuldt  Bet,  Fornuft  dens  Indhold  er, 
Dens  Form  dog  er  og  bliver  evigt  Magt. 

O. 
Betænk,  Hr.  Ridder,  Sandheds  rene  Sag 
Vil  med  det  blodige  Sværd  I  profaneret 

H. 

Ærværdige!  tænk  ej  om  Sværdet  ringe! 
Et  Sværd  for  Frihed  svunget,  se:  det  er 
Det  legemvordne  Ord,  som  selv  I  dyrker, 
Den  Gud,  der  virkeligt  til  Yerden  kom. 
Selv  Kristi  Lære  blev  ved  Sværdet  udbredt, 
Med  Sværdets  Bloddaab  Tyskland  døbt  af  Karl, 
Hin  Karl,  som  vi  endnu  den  Store  kalde, 
Ved  Sværdet  først  blev  Hedenskabet  styrtet, 
Ved  Sværdet  ene  Jesu  Grav  befiri't, 
Med  Sværdet  ud  af  Bom  Tarquinius  dreven, 
Med  Sværdet  Xerxes  pisket  l\jem  fra  Hellas, 
Hvor  Videnskab  og  Kunst  blev  Seirens  Frugt, 
Med  Sværdet  Samson^  David,  Gideon  slog. 
Saa  blev  ved  Sværdet  før  og  siden  fuldbragt 
Det  Herligste  og  Bedste  Jorden  saa', 
Og  alt,  hvad  Stort  man  efter  os  vil  hylde, 
Sværdet  vil  det  tilsidst  sin  Sejer  skylde. 

I  denne  Eeplik  fremkommer  for  første  Gang  hos 
Lassalle  udtalt  af  fuldt  Bryst  den  Respekt  for  Magt 
og  Magthandling,  der  giver  hans  Aand  et  saa  ejendomme- 
ligt og  saa  moderne  Præg.  Rundt  om  i  Stykket  fore- 
komme Ytringer  (af  de  forskelligste  Personer),  der  ud- 
trykke denne  samme  Glæde  over  Magten  som  Rettens 
Rygstød.  Saaledes  siger  Balthasar:  »Og  da  nu  Worms 
lo  mig  ud  og  ikke  vilde  indrømme  mig  min  Ret,  da  tog 
han  (Franz)  saadan  en  titusind  gode  Grunde  —  jeg 
mener  Pikkelhuer,   Frøken  —  og  drog  med   dem  mod 

Worms  og  gay  sig  til  en  Demonstreren  og  en  Disting- 
veren  —  ja  Frøken,  han  forstaar  det."  Og  Ulrich  af 
Hutten  siger  i  højtideligere  Stil:  „Magten  er  Himlens 
højeste  Gode,  naar  man  anvender  den  til  et  stort  For- 
maal,  et  elendigt  Legetøj,  naar  den  kun  som  Flitterstads 
tynger  den  Haand,  hvori  den  hviler."*) 

Det  hænder  ikke  sjældent,  at  et  Yndlingsord  hos  en 
Forfatter  eller  en  Yndlingslignelse  antyder  Karakteren 
af  hans  Ideal.  Lassalles  Yndlingsord  er  Ordet  Jæm 
(Eisen,  ehern).  Mange  Aar  før  Ordene  „Jæm  og  Blod" 
bleve  til  politisk  Løsen  har  Lassalle  paaberaaht  sig 
Jærntærningerne.  Ligen  Sammenligning  er  hyppigere 
hos  ham.  Jærnet  repræsenterer  i  hans  Forestillings- 
kreds den  velgørende  Voldsmagt,  Hugget,  der  renser 
Vejen,  Snittet,  der  fjæmer  Skaden,  Kejsersnittet,  der 
forkorter  Tidens  smertelige  Veer  og  fremskynder  den 
vanskelige  Fødsel  af  en  ny  Epokes  Ideal.  Jærnet  prises 
af  Franz  v.  Sickingen  som  „Mandens  Gud",  som  Trylle- 
staven, hvis  Slag  bringer  hans  Ønskers  Opfyldelse,  som 
den  sidste  Tilflugt  i  Fortvivlelsen,  og  som  Frihedens 
højeste  Pant**).  Og  paa  endnu  mere  betegnende,  end 
mere  Lassalle'sk  Maade  peger  Franz  hen  til  Magt- 
afgørelsen, da  Kejserens  Herold  paa  sin  Herres  Vegne 
har  stillet  ham  Valget  mellem  at  underkaste  sig  og 
modtage  fuld  Eet  af  Kejseren  eller  som  Oprører  at  er- 
klæres i  Kigens  Acht.  Her  ligger  for  megen  Vægt  paa 
ethvert  Ord,  til  at  jeg  kan  oversætte  eller  omskrive. 

Herold,  zieh  hin  und  kunde  Deinem  Herm: 

Voruber  ist  die  Zeit  der  Worte  jetzt, 

Und  inhaltsschwer  klopft  der  Entscheidung  Stunde 

Mit  eh'mem  Finger  an  das  Thor  der  Zeit! 

In  Zuokungen  liegt  dieses  Reich  am  Boden, 

Nicht  durch  Gesetzesfloskeki  mehr  wird  abgethan 

Der  Streit,  der  es  bewegtl  —  Schau  dorthin,  Herold! 


.  *)  Lassalle:  Franz  y.  Sickingen,  85,  2,  92. 
**)  Sammesteds,  140.  62,  207. 

Siehflrt  Du  die  DonnerbiioliBen,  die  Garihaunen  stebn? 

Ans  ihren  Mtuidimgeii  schopft  diese  Zeit 

Ihr  ungestumes  Recht  —  ich  fuhre  selbst 

Das  Reichsgericht  in  meinem  Lager  mit, 

Will  eine  neue  Ordnung  machtvoU  granden 

Und  eines  Thnens  mich  erfrechen,  dessen 

Kein  rdm'scher  Eaiser  je  sich  imterfingl  (S.  151). 

Allerede  som  Yngling  havde  lian  i  sine  første  Pro- 
cesser hævdet,  at  han  repræsenterede  Retten  overfor 
Magten,  og  underligt  nok  tidt  med  Udtryk,  dér.  hrugte 
i  nedsættende  Mening,  som  han  selv  her  anvender  for  at 
prise  og  hæve.  Saaledes  hedder  det  haanligt  i  hans 
„ Assisen-Rede" :  „Naar  man  dog  var  bestemt  paa  at  lEfse 
Retten  af  Kanonmundingerne,  hvorfor  opløste  man 
da  ikke  uden  videre  Borgervæbningen?"  Og  med  Udtryk, 
som  Balthasar  i  Stykket  bruger  for  at  udtale  Beimdrnig, 
men  som  i  Lassalles  egen  Mund  tjente  den  bitreste  In- 
dignation, sagde  han  dengang:  „Havde  man  ingen  Eet, 
saa  havde  man  bedre  end  det.  Man  havde  i  Berlin 
Belejringstilstanden,  Wrangel,  60,000  Mand  Soldater  og 
saa  og  saa  mange  hundrede  Kanoner.  Man  havde  i 
Breslau,  Magdeburg,  Koln  og  Diisseldorf  saa  og  saa 
mange  Soldater,  saa  og  saa  mange  Kanoner.  Det  er 
Grunde,  indtrængende,  som  Enhver  begriber."  Med 
Lidenskabens  Veltalenhed  havde  Lassalle  i  denne  friske 
og  stolte  Tale  hævdet  Lovens  Standpunkt  overfor  Volds- 
magtens  : 

Og  dog  opløste  man  Forsamlingen,  ja  istedenfor  at  lade 
en  ny  træde  sammen  paa  Grundlag  af  samme  Valglov,  oktroyerede 
man  en  Forfatning,  O:  man  kasserede  den  hele  offentlige 
Retstilstand  med  én  Streg,  man  var  træt  af  langsomt  at  rad- 
brække Landets  Retsorganisme  Led  for  Led,  Løv  for  Lov. 
Med  ét  Greb  kastede  man  den  i  Pulterkammeret  og  stillede 
aabent  i  dens  Sted  „sic  volo  sic  jubeo"  og  Bajonnettemes 
Veltalenhed. 

Og   i  hvilken  besynderlig  Strid    synes   det  endelig 

ikke  at  staa  med  hans  Lovprisning  af  Jæmet  og  Sværdet. 

naar  han  dengang  udraabte: 

„Sabelen  er  vel  Sabelen,  men  den  er  aldrig  Retten. 
I  saadanne  Dommere,  der  vilde  nedlade  sig  til  at  straffe 
Borgerne,  fordi  disse  have  forsvaret  Loven,  og  det  i  Kraft  af 
hine  samme  Love,  til  hvis  Yæm  de  viede  sig,  i  Dommere, 
der  vilde  betragte  en  Nations  Hævden  af  dens  Love  som  For- 
brydelse, vilde  jeg  ikke  mere  se  Dommere,  men  —  og  med 
mig  maaske  Nationen  —  Magtens  Séider.  .  .  .  Jeg  vil  i  mit 
Fængsel  finde  mig  i  Alt,  hvad  Sabelen,  som  vanærer  Bettens 
Former,  bestemmer  for* mig;  jeg  vil  hellere  have,  at  min 
Proces  antager  den  for  mig  ufordelagtigste  Skikkelse,  end 
jeg  ved  at  give  Svar  eller  paa  anden  Maade  indvillige  i  en 
Procednreformalitet  vil  overtage  en  Rolle  i  den  Rets  farce, 
som  Magten  morer  sig  med  at  opføre.-^*) 

Alle  disse  og  mange  lignende  Udtalelser  tyde  paa 
en  levende  Retsbevidsthed  og  et  ligesaa  levende  Had  til 
den  brutale  Magt  som  Rettens  Stedfortræder. 

Men  der  fandtes  i  den  tidligt  modne  og  tidligt  prak- 
tiske unge  Talers  Sjæl  paa  samme  Tid  en  ligesaa  levende 
Følelse  af  den  ideelle  Rets  Magtesløshed,  naar  den  ikke 
hævdes  af  praktiske  Aander,  af  kraftige  Viljer,  der  for- 
staa  at  gribe  de  rette  Forholdsregler  og  Virkemidler 
for  at  realisere  denne  Ret.  Og  hvor  var  det  muligt,  at 
et  ungt  Geni,  hvis  dybeste  Karaktermærke  og  inderste 
Kald  var  praktisk,  ikke  skulde  have  følt  og  iagttaget 
dette  under  den  mislykkede  og  saa  kummerligt  mislykkede 
tyske  Revolution  af  1848!  Hvor  var  det  muligt,  at  hin 
Pande,  i  hvilken  saa  megen  Handjpkraft  laa  udtrykt, 
ikke  skulde  tænke  Sit,  naar  den  saa'  Retten  saa  ynkeligt 
ligge  under  paa  Grund  af  idealistisk  Sky  for  andre 
Vaaben  end  Ordets,  paa  Grund  af  nedarvet  Frygt  for 
den  bevæbnede  Autoritet,  paa  Grund  af  personlig  Fejghed 
hos  En,  personlig  Raadvildhed  hos  en  Anden  og  teoretisk 
Forvrøvling  og  Hamletsk  Tøven.  Hvo  der  i  Karl  Marx's 
„Neue  Rheinische  Zeitung"  for  1850  har  læst  Fr.  Engels' 
Afhandling  „Die  deutsche  Reichsverfassungs-Gampagne^ 
(Opstanden  i  Rhinpreussen  og  i  Baden),  begriber,  at  der 


*)  Lassalle:  ABsisenrede  16,  26,  48. 

paa  denne  planløse  og  udisciplinerede  Slægt  maatte  følge 
en  Generation,  der  stedse  var  betænkt  paa  at  give  sine 
Idealer  et  forsvarligt  Harnisk  og  et  kraftigt  Sværd,  og 
for  hvem  Jlettens  ædle  Metal  ikke  syntes  gangbar  Mynt, 
medmindre  den  var  styrket  ved  Magtens  Kobber.  Tikidst 
smeltede  det  ædle  og  det  uædle  Metal  da  næsten  sanuDen 
for  denne  Slægts  Blik;  den  indsaa^,  at  Jæmtæmingerne 
vare  de  haardeste  og  bedste,  og  som  Brennus  fordum 
kastede  den  Jærnet  i  Vægtskaalen. 

Man  læse  i  hin  Tale  Lassalles  Elage  over,  at  Na- 
tionalforsamlingen ikke  i  rette  Tid  skabte  en  virkelig 
Borgervæbning  til  Skærm  for  Forfatningen.  Man  læse 
hans  blodige  Spot  over  Nationalforsamlingens  Opfordring 
til  „passiv  Modstand"  mod  Regeringens  Overgreb: 

„Den  passive  Modstand,  mine  Herrer,  det  maa  vi  selv 
indrømme  vor  Fjende,  den  var  i  ethvert  Tilfælde  en 
Forbrydelse.  Et  af  to:  enten  var  Kronen  ved  hine  Forholds- 
regler i  sin  Ret  —  og  da  var  Nationalforsamlingen,  idet  den 
modsatte  sig  Kronens  lovlige  Ret  og  kastede  Tvedragt  ind  i 
Landet  ganske  viet  en  Bande  af  Oprørere  og  Demagoger  — 
eller  ogsaa  var  Kronens  Forholdsregler  uretmæssig  Vold  — 
og  da  maatte  Folkets  Frihed  aktivt  beskyttes  med  Liv  og 
Lemmer,  da  maatte  Nationalforsamlingen  med  høj  Røst  kalde 
Landet  til  Vaaben.  Da  var  hin  sælsomme  Opfindelse  med 
den  passive  Modstand  et  fejgt  Forræderi  mod  Folket  og  mod 
Forsamlingens  Pligt  til  at  beskytte  Folkets  Rettigheder.  .  .  . 
Den  Enkelte,  m.  H.,  j^an,  naar  han  lider  Vold  af  en  Stat,  eller 
af  en  Masse,  jeg  f.  Eks.,  naar  jeg  bliver  dømt  af  Dem,  med 
Ære  øve  passiv  Modstand;  jeg  kan  vikle  mig  i  min  Ret  og 
protestere,  da  jeg  ikke  har  Magt  til  at  gøre  den  gældende. 
...  Et  Folk  kan  bukke  under  for  Magten,  som  Polen  — 
men  det  bukkede  ikke  under,  før  Valpladsen  havde  drukket 
dets  ædleste  Sønners  Blod,  før  dets  sidste  Krafb  var  nedbradt. 
.  .  .  Da,  naar  al  Kraft  er  brudt,  da  kan  et  saadant  Folkelig 
nøjes  med  den  passive  Modstand,  O:  med  Retspro testen,  med 
Liden  og  Taalen,  med  Forbitrelsen  i  Hjærtet,  med  det  dybt 
indesluttede  stille  Had,  der  med  korslagte  Arme  venter  paa, 
at  et  frelsende  Øjeblik  skal  bringe  Forløsning.  Denne  passive 
Modstand  bagefter,  efter  at  alle  Midler  til  aktiv  Modstand 
ere  brudte,  det  er  den  højeste  Grrad  af  udholdende  Heroisme! 

Men  den  passive  Modstand  straks,  endogsaa  uden  at  vove  et 
Sværdslag,  uden  et  eneste  Øjeblik  at  appellere  til  den  friske 
Kraft,  det  er  det  Forsmædeligste,  den  højeste  Uforstand  og 
den  største  Fejghed,  som  man  nogensinde  har  paaduttet  et  Folk. 

Den  passive  Modstand,  m.  H. ,  det  er  Modsigelsen  selv, 
det  er  den  taalende  Modstand,  den  ikke  modstaaende  Mod- 
stand, den  Modstand,  der  ikke.  er  nogen  Modstand.  Den 
passive  Modstand  det  er  Lichtenbergs  Kniv  uden  Blad  og 
uden  Skaft;  det  er  den  Pels,  man  skal  vaske  uden  at  gøre 
den  vaad.  Den  passive  Modstand  det  er  den  blotte  indre 
Vilje  uden  ydre  Daad.  .  .  .  Den  passive  Modstand  er 
Produkt  af  følgende  Faktorer: 

Den  klart  erkendte  Skyldighed  at  skulle  gøre  Modstand 
og  den  personlige  Fejghed  ikke  at  ville  gøre  nogen;  disse  to 
Potenser  avlede  i  væmmelig  Omfavnelse  i  Natten  den  10de 
November  det  svindsottige  Foster:  den  passive  Modstand."*) 

Kan  det  nu  undre,  at  den  der  som  23aarig  Yngling 
med  denne  Fynd  har  talt  mod  Handlesvaghed  og  Magt- 
stækkethed  tiAar  senere  priser  Jæmet  som  Mandens  Gud? 

Og  Forholdet  mellem  Magt  og  Ret  vedbliver  at  syssel- 
sætte Lassalle.  Dybere  og  dybere  trænger  han  ind  i 
Vekselvirkningsforholdet  imellem  dem  og  studerer  stedse 
inderligere  deres  Betingethed  af  hinanden. 

1 1862  holder  han  midt  under  de  preussiske  Forfatnings- 
kampe i  Berlin  et  Foredrag  „om  Forfatningsvæsen".  Han 
søger  her  at  oplyse  og  bestemme  en  Forfatnings  eller 
Grundlovs  Ide.  Ved  Analyse  af  Navnet  Grundlov  finder 
han  1)  at  en  saadan  Lov  maa  ligge  dybere  end  en  al- 
mindelig Lovbestemmelse;  det  viser  Ordet  Grund;  2)  at 
den  som  liggende  til  Grund  for  de  andre  Love  maa  vise 
sig  som  videre  avlende  og  virkende  i  dem ;  3)  at  den 
nødvendigvis  maa  være  saaledes  som  den  er;  thi  i  Fore- 
stillingen om  Grunden  ligger  Ideen  om  en  virksom 
Nødvendighed,  en  virkende  Kraft. 

Hvis  Forfatningen  altsaa  danner  Landets  Grundlov, 
saa  maa  den  kunne  defineres  som  en  virksom  Kraft, 


*)  Assisenrede,  33 — 36. 

der  med  Nødvendighed  gør  alle  Landets  andre  Love  og 
retslige  Indretninger  til  det,  de  er,  og  Lassalle  spørger 
da  nu  om  der  virkeUg  gires  en  saadan  virksom  Kraft? 
Ja  visselig,  er  Svaret,  de  faktiske  reale  Magtforhold, 
der  bestaa  i  ét  givet  Samfund.  De  faktiske  Magtforhold 
ere  den  levende  Kraft,  der  bestemmer  alle  dette  Samfunds 
Love  og  retslige  Lidretninger  saaledes,  at  de  i  det  Væsen- 
lige slet  ikke  kunne  være  anderledes  end  de  ere. 

For  at  forklare  sin  Mening  anvender  Lassalle  et  op- 
lysende Tankeeksperiment.  Sæt,  siger  han,  at  en  eller 
anden  uhyre  Ildsvaade  tilintetgjorde  al  skreven  Lov  i 
Preussen,  at  Landet  altsaa  ved  et  Ulykkestilfælde  var 
blevet  berøvet  alle  sine  Love,  saa  der  ingen  anden  Udvej 
var  end  at  udstede  nye.  Tror  man  da,  at  man  i  dette 
Tilfælde  kunde  gaa  tilværks  som  man  lyster,  udstede 
hvilkesomhelst  nye  Love,  det  konvenerede  En?  Vi  ville 
se.  Sæt  altsaa  det  Tilfælde,  at  man  sagde:  Lovene  ere 
gaaede  tilgrunde  og  vi  skrive  nye,  og  vi  ville  ved  denne 
Lejlighed  ikke  mere  indrømme  Kongemagten  den  Stilling, 
som  den  indtog,  eller  overhovedet  ikke  indrømme  den 
nogen  Stilling.  —  I  saa  Fald  vilde  Kongen  simpelthen 
sige:  Lovene  kunne  være  gaaede  tilgrunde;  men  faktisk 
adlyder  Hæren  mig  og  marcherer  hvorhen  jeg  befaler, 
faktisk  udlevere  Tøjhusenes  og  Kasernernes  Komman- 
danter efter  min  Ordre  Kanonerne,  og  Artilleriet  rykker 
med  dem  gennem  Gaderne  og  støttet  paa  denne  faktiske 
Magt  taaler  jeg  ikke,  at  I  give  mig  en  anden  Stilling 
end  jeg  vil.  Og  Lassalle  slutter:  „De  ser,  mine  Herrer, 
en  Konge,  hvem  Hæren  lyder  og  Kanonerne  —  det  er 
et  Stykke  Forfatning".  Og  nu  følger  med  lignende  Mo- 
tivering: £n  Adel,  der  har  Indflydelse  ved  Hoffet  og  hos 
Kongen  —  det  er  et  Stykke  Forfatning.  —  Sæt  nu  Konge 
og  Adel  bleve  enige  om  i  Kraft  af  deres  Magtfuldkommen- 
hed at  genindføre  det  middelalderlige  Laugsvæsen,  saa 
at  f.  £.  Kattuntrykkeren  ikke  turde  beskæftige  Farvere 
og  ingen  Mester  i  nogen  Haandværksgren  have  mere  end 

et  vist  bestemt  Antal  Arbejdere,  saa  med  aadre  Ord  den 
store  Produktion  blev  umulig.  Hvad  saa?  I  saa  Fald 
vilde  de  stoxe  Fabrikanter,  de  Herrer  Borsig,  Egels  etc. 
lukke  deres  Fabriker,  ja  endog  Jæmbane-Direktionerne 
giye  deres  Arbejdere  Afsked,  og  den  hele  Arbejdermasse 
vilde,  raabende  paa  Brød  og  Arbejde,  bølge  gennem 
Gaderne,  ophidset  af  det  hele  store  Bourgeoisi  og  en 
Kamp  udbryde,  i  hvilken  det  ingenlunde  var  sikkert,  at 
Hæren  blev  Sejerherre.  „De  ser  altsaa,  mine  Herrer,  de 
Herrer  Borsig,  Egels,  de  store  Industridrivende  overhovedet 
—  de  ere  et  Stykke  Forfatning."  I  Kraft  af  Begeringens 
Trang  til  store  Pengemidler,  ere  de  store  Bankierer,  Børsen 
overhovedet,  ligeledes  et  Stykke  Forfatning.  Sætter  man 
nu  derimod  det  Tilfælde,  at  Regeringen  fik  i  Sinde  at  ud- 
stede en  LoY  af  den  Art,  som  findes  i  Kina,  at  naar  En  begik 
et  Tyveri,  skulde  hans  Fader  straffes  derfor  —  saa  opdager 
man  at  den  almindelige  Bevisthed,  den  almindelige  Dan- 
nelse ligeledes  indenfor  visse  Grændser  er  et  Stykke 
Forfatning.  Sætter  man  sluttelig  det  Tilfælde,  at  Rege- 
ringen vilde  berøve  Smaaborgere  og  Arbejdere  ej  blot 
poUtisk  men  personlig  Frihed,  gøre  dem  til  Vomede  og 
Livegne,  da  opdager  man,  at  i  visse  yderste  Tilfælde 
den  menige  Mand  ogsaa  uden  at  have  de  store  Industri* 
drivende  i  Ryggen  er  et  Stykke  Forfatning. 

Have  vi  saaledes  set,  hvad  et  Lands  Forfatning  er, 
nemlig  de  faktiske  Magt -Forhold  og  spørge  vi,  hvor- 
ledes det  da  forholder  sig  med  den  retlige  Forfatning, 
saa  indse  vi  nu  let,  hvorledes  den  tilvejebringes:*  Disse 
faktiske  Magtforhold  skriver  man  ned  paa  et  Blad  Papir, 
giver  dem  et  skriftligt  Udtryk  og  naar  de  ere  blevne 
skrevne  ned,  saa  ere  de  ikke  mere  blot  faktiske 
Magtforhold,  men  de  ere  blevne  til  Ret,  og  hvem  der 
handler  derimod  bliver  straffet.  —  Fremstillingen  slutter 
da  med  en  Paavisning  af^  hvorledes  en  Forandring  i  de 
reelle  Magtforhold  (Adelsvælde  —  Stædernes  Opkomst  og 
Flor,  Forholdet  mellem  Hovedstadens  Indvaanerantal  og 

Hærens  Størelse)  bestandig  er  ledsaget  af  en  tilsvarende 
Forandring  i  Forfatningen.  Finder  et  altfor  stort  Mis- 
forhold Sted  mellem  den  skrevne  og  den  reelle  Forfatning 
og  bliver  dette  Misforhold  trykkende,  da  indtræder  virkelig 
den  Udsvaade,  vi  satte  som  Tankeeksperiment,  f.  Eks.  i 
Skikkelse  af  Revolutionen  i  Marts  48  og  —  her  kommer 
Lassalle  tilbage  til  sin  gamle  Klage  i  Forsvarstalen  fra 
1849  —  da  var  det,  at  det  seirende  Folk  istedetfor  at 
skabe  en  kraftig  Borgervæbning  af  Smaaborgere  og  Prole- 
tarer og  saaledes  forandre  den  reelle  Forfatning,  taabe- 
ligt  gav  sig  til  at  skrive  en  ny  og  magtesløs,  der  derfor 
ikke  nyttede  det  mindste.  „Naar  De,  mine  Herrer,  i 
Deres  Have  har  et  Æbletrsé  og  nu  paa  dette  Træ  hænger 
en  Seddel,  hvorpaa  De  skriver:  dette  er  et  Figentræ  — , 
er  Træet  saa  derfor  blevet  til  et  Figentræ?  Nej  og  selv 
om  de  samlede  deres  hele  Husstand,  ja  alle  Landets  Be- 
boere derom  og  lod  det  stadfæste  med  Ed  højt  og  lyde- 
ligt: dette  er  et  Figentræ  —  Træet  bliver  hvad  det  var 
og  næste  Aar  vil  det  vise  sig  —  det  vil  bære  Æbler  og 
ikke  Figen." 

Forfatningsspørgsmaal,  slutter  Lassalle,  ere  da  op- 
rindelig ikke  Retsspørgsmaal,  men  Magtspørgsmaal;  et 
Lands  virkelige  Forfatning  eksisterer  kun  i  de  reelle 
faktiske  Magtforhold,  der  bestaa  i  Landet,  skrevne  For- 
fatninger have  kun  da  Varighed  og  Værd,  naar  de  ere 
det  nøje  Udtryk  for  de  i  Samfundet  bestaaende  Magt- 
forhold. 

Skulde  man  tro  det!  denne  Udvikling  blev  straks 
af  det  liberale  Partis  Blade  betegnet  som  en  Teori 
om  at  Magt  skulde  gaa  for  Ret,  ja  Grev  Schwerin 
erklærede  med  Hensyn  herpaa  under  Kammerets  Jubel 
at  i  den  preussiske  Stat  gik  Ret  for  Magt.  Det  ene 
Blad  efter  det  andet  nægtede  Lassalle,  i  den  Hensigt 
at  tie  ham  tildøde,  Optagelsen  af  en  kort,  aldeles  objek- 
tivt holdt  Artikel  „Magt  og  Ret",  hvori  han  oplyser  Mis- 
forstaaelsen  og  han  nødsagedes  da  til  at  udgive  denne  som 

et  Flyreskrift  .for  sig.  Han  siger  her  slaaende  og  fyn- 
digt: „Ifald  jeg  havde  skabt  Verden,  saa  er  det  højst 
sandsynligt  at  jeg  denne  Gang  undtagelsesvis  havde  ind- 
rettet den  i  Overensstemmelse  med  „Volkszeitung"'s  og 
Grev  Schwerin's  Ønsker,  altsaa  saaledes,  at  Ret  gik  for 
Magt.  Thi  dette  svarer  ganske  til  mit  ethiske  Stand- 
punkt og  mine  Ønsker.  Desværre  har  jeg  imidlertid  ikke 
været  i  det  Tilfælde  at  skabe  Verden  og  maa  derfor  fra- 
lægge mig  ethvert  Ansvar,  saavel  Ros  som  Dadel  for 
dens  virkelige  Indretning."  Han  forklarer  saa,  at  han 
ikke  har  havt  til  Hensigt  at  udvikle,  hvad  der  burde 
finde  Sted,  men  hvad  der  virkelig  finder  Sted,  ikke  at 
give  en  ethisk  Afhandling,  men  en  historisk  Un- 
dersøgelse. Og  saa  viser  det  sig  da,  at  medens  ganske 
vist  Ret  skulde  gaa  for  Magt,  i  Virkeligheden  dog 
altid  Magt  gaar  for  Ret,  bestandig  og  saa  længe  til  Retten 
nu  ogsaa  paa  sin  Side  har  samlet  en  tilstrækkelig  Magt 
bag  ved  sig  til  at  knuse  Urettens  Magt.  Han  udvikler,  hvor- 
ledes den  preussiske  Forfatningshistorie  siden  1848  bestaar 
i  Retsbrud  paa  Retsbrud  og  siger:  hvad  betyder  altsaa 
den  fromme  Jubel,  hvormed  Kammeret  modtog  Greven 
af  Schwerin's  Erklæring  om  at  i  den  preussiske  Stat  „Ret 
gaar  for  Magt".  Fromme  Bameønsker  og  intet  mere! 
Thi  en  alvorligere  Betydning  vil  det  kun  have  hos  Mænd, 
der  vare  fast  besluttede  paa  nu  ogsaa  at  sætte  Magt  bag 
Retten.  Intet  Menneske  i  den  preussiske  Stat  har  Ret  til 
at  tale  om  Ret  undtagen  Demokratiet,  det  gamle  og  sande 
Demokrati.  Thi  det  alene  har  altid  holdt  fast  ved  Retten 
og  aldrig  nedværdiget  sig  til  noget  Kompromis  med 
Magten.  — 

Spøirgsmaalet  om  Forholdet  mellem  Magt  og  Ret  var 
da  hos  Lassalle  et  Spørgsmaal  om  det  Faktiske,  om 
Virkeligheden.  Hvad  han  har  sagt  herom  er  træffende 
sandt  og  vil  ikke  blive  rokket  af  Nogen.  I  hvilke  Til- 
fælde Retten  har  Magt  og  i  hvilke  Tilfælde  ikke,  naar 

Magten  bliver  til  Ret  og  naar  den  bliver  til  Uret,  har 
han  forstaaet  og  begrebet  som  ingen  Anden. 

Og  ikke  blot  med  Hensyn  til  det  Faktiske,  men 
endnu  dybere  med  Hensyn  til  det  Retslige  har  han  under- 
søgt og  begrebet  Vekselforholdet  mellem  den  gamle  Rets 
Magt,  som  de  Konservative  forfægte,  og  den  nye  Aands- 
magts  Ret,  som  de  radikale  Partier  hævde.  Den  gamle 
Ret  er  den  erhvervede  Ret.  Den  nye  Magt  er  den  nye 
Retsbevidsthed.  Hvorledes  forholder  den  nye  Retsbevidst- 
hed sig  til  den  erhvervede  Ret?  Den  nye  Retsbevidsthed 
vil  give  Rettigheder  og  berøve  Rettigheder,  men  hvorvidt 
tør  den  i  den  sidste  Henseende  gaa  ?  Hvilke  Rettigheder 
ere  velerhvervede,  urørligt  erhvervede?  Ere  alle  de 
gamle  Rettigheder  dette,  saa  staa  vi  ved  Stagnationen, 
Fortiden  slaar  da  Nutidens  Liv  ihjel.  Kan  omvendt  Ingen 
bygge  paa  nogen  fast  erhvervet  Ret^  saa  slaar  Nutiden 
Fortiden  i^jel.  Her  staa  vi  da  ved  Begrebet  om  den  er- 
hvervede Ret,  hvorom  Lassalles  mægtige  Hovedværk 
handler. 

VI, 

Den  Opgave  Lassalle  har  stillet  sig  med  sit  Værk  er, 
som  han  i  Fortalen  bemærker,  ingen  ringere  end  Frem- 
stillingen af  den  vor  hele  Periode  beherskende  politisk- 
sociale Tanke.  Hvad  er  det,  siger  han,  der  udgør  den 
inderste  Grund  i  vore  politiske  og  sociale  Kampe?  Det 
er  at  Begrebet  om  den  erhvervede  Ret  endnu  engang  er 
bleven  Stridsgenstand.  I  det  Juridiske,  Politiske  og 
Økonomiske  er  Begrebet  om  den  erhvervede  Ret  den 
drivende  Kilde  til  al  videre  Formning,  og  hvor.  det 
Juridiske  som  privatretligt  fuldkomment  synes  *  at  løse 
sig  fra  det  Politiske,  der  er  det  endnu  meget  mere  poli- 
tisk end  det  Politiske,  der  er  det  det  sociale  Element 
Allerede  den  blotte  Nødvendighed  af  at  maatte  henvise 
hertil,  viser  efter  hans  Anskuelse,  med  hvilken  Overfladisk- 

hed  Begrebet  om  det  Politiske  opfattes  af  Ordførerne 
for  det  liberale  Bourgeoisi. 

Værkets  Øjemed  er  allerede  paa  Titelbladet  betegnet 
som  det  at  forsone  den  positive  Retsvidenskab  og  Natur* 
retten  med  hinanden.    I  selve  det  Standpunkt,   Forf.  i 
denne  Henseende  indtager,  spores  et  overordentligt  Frem- 
skridt  fremfor  Standpunktet   i  Heraklit.    Vel   betegner 
kan  sig  endnu  her  som  en  Tilhænger  af  de  Hegelske 
Principer;  men  dette  hindrer  ham  ikke  i  med  fuldkommen 
Aandsfirihed  at  dømme  Hegels  og  hans  Skoles  System. 
Det  viser  sig  da  snart,   at  han  har  gjort  den  Vending, 
som  Fortalen  til  Heraklit  (ikke  Værket)  allerede  beteg- 
nede, den  samme  Vending,   som  Hegels  franske  Disciple 
have  foretaget,  nemlig  den  at  forvandle  den  mest  absolute 
af  alle  Filosofier  til  en  Filosofi  af  det  Relative,  den  fremfor 
nogen  Lære  metafysiske  Verdensbetragtning  til  en  rent 
historisk.    Afstanden  mellem  dette  Aandsstandpunkt  og 
den  rent  eksperimentelle  Methode,  anlagt  paa  Jurispru- 
dentsen  er  meget  ringe.*)    Hegel  har  da  efter  Lassalles 
Anskuelser  kun  givet  den  abnindelige  logiske  Disposition 
til  Værket,  og  Hegelianeme  have  med  deres  sædvanlige 
horror  pleni  tygget  Drøv  paa  ham,  saa  at  Restfilosofien 
og  den  positive  Retsvidenskab   som  Følge  deraf  ere  for- 
blevne lige  saa  fremmede  for  hinanden  som  Naturviden- 
skab og  Naturfilosofi,  og  hvorfor?  fordi  Hegels  System 
overhovedet  med  Hensyn  til  Aandsfilosofien  staar  i  absolut 
Inkonsekvensforhold  til  hans  egen  Methode.    Naar  man 
paa  Hegels  Tid  talte  om  Naturret,   blev    den   opfattet 
som  en  fra  Evighed  af  og   alment  gyldig,  fomuftgyldig 
Ret,  der  stod  i  samme  Forhold  til  den  positive  eller  hi- 
storiske Ret,  som  en  almindelig  Tankekæme  til  sin  Ud- 


*)  Man  sammenligne  f.  Eks.  med  Lassalles  Grundbetragtning  en 
lille  Afhandling  af  G.  Saredo,  en  af  Italiens  første  Jurister: 
Dell'  applioazione  del  metodo  sperimentale  allo  studio  delle 
scienze  civili  e  giuridiche. 

førelse  og  man  indsaa  ikke,  at  Naturretten  selv  er  af 
historisk  Natur  og  historisk  Ret.  Saaledes  blere  da  Rets- 
filosofiens Kategorier  opfattede  som  evige  og  absolute 
Kategorier,  Kategorier  af  det  logiske  Begreb,  og  saa- 
ledes forbley  da  den  historiske  Ret  ubegrebet  af  Hegel, 
antoges  at  flyde  af  Ufornuft,  Vilkaarlighed  og  Vold.  Men 
Aanden  selv  er  jo  en  Vorden  i  Historien.  Heraf  følger, 
at  man  i  Retsfilosofien  slet  ikke  kan  tale  om  Ejendom- 
men, Uretten,  Familien,  Arveretten,  det  borgerlige 
Samfund,  Staten,  men  at  man  af  den  græske,  romerske, 
germaniske  Aands  historiske  Begreb  maa  udvikle  Begrebet 
om  græsk,  romersk,  germanisk  Ejendom  etc.  I  Religions- 
filosofien bærer  Hegel  sig  jo  ogsaa  ganske  anderledes 
ad.  Hvad  vilde  der  vel  være  kommet  ud  som  Resultat, 
ifald  han  istedetfor  at  studere  de  forskellige  Religioner 
havde  talt  om  Guden,  Dogmet,  det  Hinsides  o.  s.  t.I 
Det  gælder  da  om  at  gaa  historisk,  ikke  metafysisk  til- 
værks. Hegels  Disciple  have  i  Retsfilosofien  kun  fulgt 
Mesterens  vildledende  Spor.  Den  dygtigste,  Grans,  har  i 
sit  Værk  om  Arveretten  saaledes  uden  videre  medbragt 
vore  Dages  Begreb  om  Arveret  og  tilmed  opfattet  dette 
Begreb  som  almindelig  logisk  Kategori.  Hvad  Lassalle 
tre  Aar  senere  under  den  hæftigste  Agitation  i  sit  Værk 
„Kapital  und  Arbeit"  efterviste  med  Hensyn  til  den  øko- 
nomiske Kategori  „Kapital^  og  den  juridiske  Kategori 
„Ejendom",  nemlig  at  de  ere  Kategorier  af  den  historiske 
Aand,  dette  samme  har  hån  allerede  i  dette  Værk  paa- 
vist  for  alle  juridiske  Kategoriers  Vedkommende,  i  dets 
anden  Del  specielt  for  Arverettens.*) 

Saa  gammel  som  Retten  selv  er  Afskyen  for  til- 
bagevirkende Love.  Spørgsmaalet  om  den  erhvervede 
Ret  og  Spørgsmaalet  om  Loves  Tilbagevirkning  falder 
sammen.  Hvad  der  gør  Tilbagevirkningen  saa  forhadt,  det 


*)  System  d.  erw.  Recht,  I.  68,  70;    smlgn.  „Kapital  tL  Arbeif 
165  Anm. 

er  øjeBByiiligt  den  Krænkelse  af  den  menneskelige  Frihed, 
den  indeholder  gennem  en  vilkaarlig  Udvidelse  af  Be- 
grebet Ansvar.  Ud  fra  denne  Grundtanke  -  kommer  Las- 
salle  da  til  forskelligt  fra  alle  tidligere  Forskere  at  be- 
stemme den  erhvervede  Ret  i  dens  Forhold  til  Loves 
Tilbagevirkning  saaledes: 

1)  Ingen  Lov  tør  tilbagevirke,  der  kun  træffer  Indi- 
videt gennem  en  af  dettes  Viljeshandlinger  som 
Medium. 

2)  Enhver  Lov  tør  tilbagevirke,  der  træffer  Individet 
uden  at  en  saadan  frivillig  Handling  er  mellem- 
liggende, altsaa  træffer  Individet  umiddelbart 
i  dets  uvilkaarlige,  almenmenneskelige  eller  dets 
det  af  Samfundet  overdragne  Egenskaber,  eller 
som  kun  træffer  det  derved,  at  den  forandrer 
Samfundet  selv  i  dets  organiske  Institutioner. 

Lassalle  viser  med  stor  Omstændelighed,  at  den  mo- 
derne Afsky  for  Loves  Tilbagevirkning  aldeles  ikke  finder 
Sted  hos  Nationer  og  paa  Civilisationstrin,  for  hvem  Be- 
grebet om  Menneskeaanden  som  Subjektivitet,  som  Frihed 
og  Ansvar  endnu  ikke  er  gaaet  op.  Kineserne  stemple 
ved  en  ny  Lov  en  Sag  som  Forbrydelse,  der  i  Tillid 
til  den  eksisterende  Lov  er  udført  med  aldeles  loyalt 
Smdelag  og  straffe/ den  uden  Naade  som  saadan.  Ja 
selv  Oldtidens  Jøder  vare  ikke  naaede  til  de  højst  civilise- 
rede Nationers  Respekt  for  den  erhvervede  Ret.  I  Sagen 
med  Zelaphehads  Døtre  (4.  Mos.  27, 1 — 11),  hvor  Iraels  Gud 
træffer  den  juridiske  Afgørelse,  gør  samme  Gud  sig,  uden 
at  have  en  Anelse  derom,  skyldig  i  en  flagrant  Tilbage- 
virkning i  Civilsager.  Men  derfor  var  han  ogsaa  en  orien- 
talsk Gud,  der  endnu  ikke  havde  lært  romersk  Ret  og 
ligesaa  lidt  var  opdraget  med  græsk  Dannelse  og  Kunst, 
det  vil  sige.  Gud  for  et  Folk,  hvem  Aandens  Subjektivitet 
hverken  var  bleven  klart  bevidst  iRetssubjektiviteten  (som 
i  Rom)  eller  i  den  skønne  Individualitet  (som  i  Grækenland). 

LassaUes  logiske  Udgangspiuikt  er  da  egentlig  den 
Tanke,  han  alt  som  Yngling  udtalte  i  sin  første  „Åssisen- 
rede",  nemlig  den,  at  Loven  er  Udtrykket  for  det  hele 
Folks  Retsbevidsthed  og  al  lovlig  Ret  kun  en  af  dén  be- 
standig sig  forvandlende  Almenaand  sat  Bestemmelse,  saa 
at  enhver  ny  af  denne  Aand  flydende  Bestemmelse  ufor- 
tøvet griber  Individet  med  samme  Ret,  hvormed  det  blev 
grebet  af  den  tidligere.  Fast  kan  da  for  Individet  kun 
det  være,  som  det  engang  paa  retmæssig  Maade  har  af- 
ledet af  denne  Strøm  ved  sin  egen  Handlen  og  Villen, 
hvad  det  har  gjort  til  sit  (verseinigt).  Der  lader  sig 
ikke  af  Individet  slaa  nogen  Pløk  i  Retsgrunden,  i  Kraft 
af  hvilken  det  kunde  erklære  sig  for  Selvherre  gennem 
alle  Tider  og  trods  alle  fremtidige  eller  prohibitive  Love*). 
Udførelsen  af  denne  Grundtanke  gennem  den  hele  Rets- 
sfære  optager  første  Bind  af  Værket.  Fremstillingen  er 
klar  og  skarp  til  det  Yderste,  men  næsten  aldrig  polemisk. 
Kun  med  Stahl,  den  bekendte  romantiske  Reaktionær, 
har  Lassalle  en  alvorligere  Dyst.  Han  viser,  hvorledes 
dennes  Teorier  føre  til  at  lovprise  den  hele  bestaaende 
Samfundets  Ordning  som  urørlig  og  hellig,  idet  denne  efter 
hans  Lære  med  alle  af  den  flydende  Rettigheder  skal 
danne  den  Enkeltes  erhvervede  Ret.  Ingen  Tid,  udraaber 
Stabl,  er  kaldet  til  at  holde  Dom  over  Fortiden  og 
anerkende  eller  tilintetgøre  de  fra  den  stammende  Ret- 
tigheder, alt  efter  sin  Dom  om,  hvorvidt  de  ere  passende 
eller  ej.  —  Visselig,  svarer  Lassalle,  men  netop  fordi 
enhver  Tid  er  autonom,  staar  ingen  Tid  under  en  anden 
Tids  Herredømme  og  er  ingen  forpligtet  til  at  lade  hvad 
der  strider  mod  dens  Retsbevidsthed,  beholde  sin  Virke- 
kraft i  den,  eller  til  at  lade  det,  der  for  den  staar  som 
Uret,  virke  som  Ret.  Med  sædvanlig  Skarpsindighed 
griber  han  saa  Stahl  i  adskillige  Selvmodsigelser  og  kan 
ikke  nægte  sig  den  Fornøjelse  hos   sin  Modstander  at 


*)  System  d.  e.  R.    I,  61,  197. 

firemhæye  det  „uundgaaelige  jakobinske  Fast,  som  Enhrer, 
der  nærmer  sig  til  den  moderne  Filosofi,  sely  mod  sin 
Vilje  modtager  af  den."*) 

Det  med  Hensyn  til  Forfatterens  Psykologi  og  poli- 
tiske Standpunkt  interessanteste  Afsnit  af  dette  lærerige 
første  Bind  er  imidlertid  uden  Tviyl  det,  hvor  han  kommer 
til  at  behandle  Spørgsmaalet  om  Tilbageyirkning  i  Love 
fra  den  store  franske  Kevolution**).  Her  faar  hin  Be- 
stemmelse „revolutionær  af  Princip"  en  ny  Belysning, 
her  faar  hans  Theori  en  mærkværdig  Bekræftelse,  her 
viser  det  sig  endelig,  at  det  ikke  er  Praleri[>  men  nøgen 
Sandhed,  som  Lassalle  senere  udtaler,  naar  han  tilraaber 
sine  Dommere:  „Kender  De  den  indre  Sammenhæng  i 
den  franske  Revolutionshistorie,  mine  Herrer?  Jeg  kender 
den  til  dens  inderste  Fibre."***) 

De  Gamle,  Cicero  f  Eks.,  havde  lært,  at  Alt  hvad 
der  kan  anses  for  bestemt  ved  et  Folks  sædelige  Over- 
ensstemmelse, selv  om  det  endnu  ikke  har  givet  sig  Form 
i  nogen  Lov,  dog,  naar  denne  Lov  kommer,  kan  betragtes 
som  et  allerede  tidligere  i  Retssubstantsen  'eksisterende 
Indhold,  saa  at  den  nye  Lov  kun  bliver  at  opfatte  som 
Deklaration  af  dette  Indhold.  En  saadan  Lov  vil  følgelig 
efter  de  Gamles  Anskuelse  retmæssigt  kunne  tilbagevirke. 
LassaUe  hævder  nu  overfor  denne  Lære,  at  den  kun  har 
Gyldighed  for  Oldtidens  Folk,  hos  hvem  en  saadan  sædelig 
Enighed  (substantiel  Ethos)  alene  kunde  siges  at  herske. 
I  den  moderne  Tid  maa  den  Fordring  blive  staaende,  at 
kun  et  saadant  Indhold  af  den  almindelige  Retsbevidsthed 
kan  gøre  Krav  paa  retslig  Virkelighed,  der  allerede  — 
explicite  eller  implicite  —  er  sat.  Men  nu  opstaar  det 
Spørgsmaal:  hvad  udfordres  der  til  at  den  kan  betegnes 
som  sat?    Hvad  ligger  i  dette  Begreb  ?    I  Begrebet  ligger 


*)  System  d.  e.  R.    I.  200—214. 
**)  ibid.    I,  449  ff. 
**♦)  Indirecte  Steuer,  S.  116. 

tydeligt  nok,  at  Retsbeyidsthedens  Indhold  ingenlunde 
alene  kan  være  fastslaaet  red  Ord,  at  det  ligesaa  godt 
ved  et  helt  Folks  Handlinger  kan  være  fastslaaet  og 
virkeliggjort. 

Det  franske  Konvent  bestemte  i  Lov  af  17de  Nivose 
Aar  2,  at  enhver  siden  14de  Juli  1789  tiltraadt  Arv 
skulde  ordnes  efter  denne  nye  Lov.    Under  Thermidor- 
reaktionen  blev  de  herhen  hørende  Bestemmelser  betrag- 
tede og  stemplede  som  flagrant  Tilbagevirkning.    Og  dog 
laa  det  ubetinget  ikke  i  Konventets  Hensigt  at  krænke 
Reglen  om  Ikke-Tilbagevirkning.   Det  benægtes  i  Lovens 
Motiver  at  Tilbagevirkning  her  finder  Sted,  „parce  que 
la  loi  n'a  fait  que  développer  les  principes   proclamés 
des  lors  par  un  grand  peuple^S  og  det  til&rjes:   „Feffet 
rétroactif  commencerait  lå  seulement,  ou  Ton  dépasserait 
cette  limite.^'    Ikke  desmindre  blev  som  sagt  denne  saa- 
kaldte  Tilbagevirkning  senere  anført  som  et  Bevis  paa 
det  franske  Konvents  Rædselsgeminger.    Men  den  14de 
Juli  1789  havde  det  franske  Folk  virkeligt  ved  Bastille- 
stormen  lagt  sin  Privilegierne  og  Forrettighederne  mod- 
stræbende Retsbevidsthed  for  Dagen,  og  om  end  ikke  Love, 
der  give  en  positiv  Udvikling  af  denne  Retsbevidsthed  til 
noget  objektivt  Nyt,  kunne  betragtes  som  satte  ved  hin  Akt, 
forholder  det  sig  dog  anderledes  hvor  Lidholdet  af  den 
nye  Ret   uden   videre   var   fuldstændigt   givet  med  den 
blotte  Negation   af  de  hidtil  bestaaende  Privilegier  og 
Forrettigheder.    Det  er  da  ogsaa   kun   saadanne  Love, 
som  Konventet  har  ført  tilbage  til  Ude  Juli  1789.   Saa- 
ledes  se  vi,  siger  Lassalle,  denne  filosofiske  Forsam- 
ling erklære,  at  dens  Arvelove  kun  ere  en  Deklaration 
af  de  Principer,  som  Folket  selv  ved  Bastillestormen  hai 
proklameret  og  hævet  til  Ret.     Og  paa  dobbelt  Maade 
har  Verdenshistorien  retfærdiggjort  Konventet  dels  der- 
ved, at  Nivoselovens  .arveretlige  Grundsætninger,  der  gik 
over  i  Code  civil,  ere  forblevne  uanfægtet  herskende  under 
det  første  Kejserdømme,  ja  endog  under  Restaurationen 

og  firemdeles  imder  Julidynastiet  og  det  andet  Kejser- 
dømme, og  saaledes  have  vist  sig  at  være  et  nødvendigt 
og  tvingende  Indhold  af  den  Retsbevidsthed,  som  med 
Revolutionen  kom  til  Magten,  dels  derved,  at  alle  Historie- 
skrivere, tyske  saa  vel  som  franske,  reaktionære  som  re- 
Yolutionære,  filosofiske  Skribenter  saa  godt  som  Forfat- 
terne af  de  almindelige  Haandbøger  datere  den  franske 
Revolution  fra  14:de  Juli  1789. 

Jeg  tør  paastaa,  at  Lassalle  ikke  uden  en  Følelse 
af  indre  Triumf  har  meddelt  disse  interessante  Fakta. 
Thi  hvad  her  forelaa  var  jo  ikke  blot  den  godtgjorte 
Retsgyldighed  af  Love,  der  udsprang  af  en  Revolution, 
men  den  stadfæstede  Retsgyldighed  af  en  Tilbagevirk- 
ning, der  ansaaes  for  tilstrækkeligt  begrundet  ved  Hen- 
førelsen til  „den  uskrevne  Lov",  til  en  ny  fuldstændigt 
revolutionær  Retsbevidsthed,  der  havde  givet  sig  Udtryk 
i  en  enkelt  dybt  berettiget  Magt-  eller  Voldshandling. 

vn. 

Anden  Del  af  Lassalles  store  Værk  drejer  sig  ude- 
lukkende om  Arveretten  j  specielt  den  romerske  Arveret. 
Ligesom  Værkets  Hensigt  overhovedet  er  at  gennembryde 
Forskellen  mellem  den  historiske  og  den  dogmatiske  Be- 
Iiandling  af  Retten,  saaledes  viser  denne  Del  i  et  stor- 
artet Eksempel,  hvorledes  ogsaa  det  Dogmatiske  i  et 
Retsinstitut  kun  forstaas  gennem  Forstaaelsen  af  dets 
historiske  Begreb  o:  af  det  bestemte  historiske  Aands- 
stadium,  paa  hvilket  det  paagældende  Institut  til  enhver 
Tid  befinder  sig.  Lassalles  Paastand  er  nu  ingen  ringere 
end  den,  at  ikke  blot  dette  eller  hint  Enkelte  i  den 
romerske  Arveret,  men  hele  denne  Ret  lige  til  hans  Tid 
er  bleven  fuldstændigt  ubegrebet  og  misforstaaet,  har 
ligget  hen  som  en  ugættet  Hemmelighed. 

Lassalles  Opdagelse,  hvilken  hans  Værk  unægteligt 
godtgør  til  den  højste  Grad  af  Evidens,  er  den,  at  Ar- 
vingen i  romersk  Mening  oprindeligt  kun  er  Viljesarving, 

ikke  Formuesaryiiig  af  den  Døde,  hvorfor  den  romerske 
Arverets  Genstand  og  Interesse  ligesom  dens  historiske 
Oprindelse  slet  ikke  ligger  i  den  formueretlige  Sfære, 
og  denne  Arveret  efter  sit  Begreb  ikke  betyder  nogen 
Formuestilvendelse,  men  er  en  quasi-metafysisk  Anskuelse, 
der  staar  i  direkte  Strid  med  denne  Forstandsforestilling. 
Fomd  for  den  snbjektive  Aands  Uendelighed  i  Kristen- 
dommen gaar  i  Historien  en  anden,  en  udvortes  Subjek- 
tets Uendelighed,  den  subjektive  Viljes,  der  forhol^der  sig 
til  Yderverdenen  <^  har  sin  Genstand  i  den.  Der  synes, 
siger  Quinctilian  naivt,  ikke  ai  gives  anden  Trøst  for 
Døden  end  den  ud  over  Døden  gaaende  Vilje.  Den 
romerske  Udødelighed  er:   Testamentet. 

Da  Testamentet  nu  altid  maatte  være  en  insiituUo 
heredis  ^  formel  Indsætten  af  en  Arving,  da  enhver  i  Te- 
stamentet foretagen  pur  Formuesfordeling  var  intet- 
sigende, naar  den  direkte  Indsætten  af  Viljesfortsætteren 
manglede ,  da  denne  Indsætten  fremdele^  maatte  ske  før 
alt  Andet,  navnlig  før  Legaterne  nævntes,  og  maatte 
danne  Testamentets  Begyndelse,  da  endelig,  ifald  Arvingen 
diøde  før  Erhvervelsen  af  Arven  eller  hvis  han  afslog  den, 
det  hele  Testamente  i  Beglen  faldt  sammen  og  alle  Le- 
gater bleve  ugyldige,  ses  det,  at  det  er  Arvingen,  hyis 
Tilværelse  først  giver  Testamentet  Tilyserelse,  og  som  ved 
sin  Vilje  skænker  Testators  Viljesbestemmelser  Hold  og 
retslig  Eksistens.  Altsaa:  kun  naar  den  Afdødes  Vilje 
er  sat  som  eksisterende  ud  over  hans  egen  Død  i  Ar- 
vingen, anskues  den  som  endnu  tilværende  og  kommer 
den  til  Udførelse  i  hans  Testamente.  Uden  Viljeskon- 
tinuatoren  derimod  bliver  den  Dødes  Vilje,  hvad  den 
faktisk  er,  død  og  intetsigende  og  ugyldig. 

Men  naar  Arvens  Begreb  altsaa  er  det,  at  virkelig- 
gøre den  arveladende  Viljes  Videre-Eksistens,  saa  ligger 
Arveladerens  Interesse  ikke  i  at.  Arvingen  har,  men  i 
at  Arvingen  handler,  handler  efter  hans.  Arveladerens 
Vilje.    At  lade  Arvingen  handle  efter  sin  Vilje,  det  er 

efter  romersk  Forestilling  Arveladerens  Triumf.  Men  saa- 
Isenge  Arvingen  endnu  baade  har  og  handler  o:  baade 
faar  og  overtager  Arv,  er  Situationen  tvetydig.  Thi  saa- 
længe  er  det  altid  muligt  at  hans  egen  Interesse  og  hans 
egen  egoistiske  Vilje,  istedenfor  at  fortsætte  Arveladerens 
Viljessubjektivitet,  omvendt  opsluger  og  tilintetgør  den. 
Kun  ét  afgørende  Middel  eksisterer  herimod,  det  nemlig 
ikke  at  tilstaa  Arvingen  den  ringeste  egne  Fordel,  ja 
endnu  mere  at  bringe  ham  i  direkte  Strid  med  sin  egen 
egoistiske  Interesse.  Arvingen,  der  ikke  faar  Noget,  og 
dog  er  Arving  og  dog  handler  efter  Arveladerens  Vilje, 
den  arveløsgjorte  Arving,  er  det  uomstødelige  Bevis  for 
at  den  arveladende  Vilje,  dér  fortsætter  sig  i  ham,  eksi- 
sterer. Den  arveløse  Arving  er  den  højeste  Triumf  for 
denne  Vilje,  den  højeste  Nydelse  af  Eksistensens  Fort- 
sættelse, som  denne  Vilje  kan  skænke  sig. 

For  at  begribe,  hvorledes  denne  dybe'  og  overalt 
træffende  Anskuelse  af  Alreretten,  som  Lassalle  gør 
gældende,  saa  længe  hai^  kunnet  være  overset,  maa  man 
vide,  at  Juristerne  hidtil  bestandig  havde  taget  Romer- 
retten i  dens  sidste  Skikkelse  hos  Justinian  til  Ud- 
gangspunkt, istedenfor  at  betragte  den  som  Endepunktet 
og  søge  tilbage  til  dens  primitive  Spire.  Gør  man  dette, 
falder  det  klareste  Lys  over  Lassalles  skarpsindige 
Teori.  Gajus  meddeler,  at  da  det  i  Roms  ældre  Tider 
stod  Enhver  frit  at  udtømme  den  hele  Arvemasse  ved 
Legater  og  ikke  efterlade  Arvingen  Andet  end  det  tomme 
Navn,  saa  hændtes  det  altfor  hyppigt,  at  de,  der  vare 
indskrevne  som  Arvinger,  meldte  sig  fra  Arven.  For  at 
raade  Bod  paa  dette  Onde,  tortæller  han  videre,  fore- 
sloges den  Furiske  Lov  (omtrent  571  efter  Byens  Grund- 
læggelse), der  bestemte,  at  med  Undtagelse  af  visse  Per- 
soner maatte  ingen  Legatar  faa  større  Arv  end  1000  Asses 
(en  ringe  Sum).  Men,  vedbliver  Gajus,  heller  ikke  denne 
Lov  opnaaede  Hensigten,  da  man  dog  udtømte  Formuen 
i  Legater.     Derfor  blev   da   den  Voeoniske  Lov   givet 

(omtr.  585  e.  B.  6.),   hyilken   bestemte,    at  Ingen  paa 
Grund  af  et  Legat  kunde   faa  Mere  end  Arvingen  fik, 
saa  det  ved  denne  Lov  dog  idetmindste  syntes  sikret,  at 
Arvingen  overhovedet  fik  Noget.   Men  heller  ikke  dette 
hjalp.    Thi  ved  Udstykning  af  Formuen  til  et  stort  Antal 
af  Legater   kunde   man   efterlade  Arvingen   et   saadant 
Minimum,  at  det  for  ham  dog  ikke  kunde  lønne  sig  for 
en  saa  ringe  Fordels  Skyld  at  tage  den  hele  Arvs  Byrder 
paa  sig.    Og  saaledes  blev  da  tilsidst  den  Falcidiske  Lov 
(omtr.  714)  udstedt,   i  Kraft  af  hvilken  det  ikke  længer 
stod  Nogen  frit  for  at  raade  over  mere  end  V^  af  sin 
Formue  ved  Legater,   og  saaledes  maatté  Arvingen  da 
nødvendigvis  faa  en  Fjerdedel  af  Arven. 

Tydeligt  er^  det  nu  for  enhver  Tænkende,  at  der  ikke 
her,  som  Gajus,  paa  hvis  Tid  den  gamle  metafysiske  Op- 
fattelse ikke  mere  forstodes,  naivt  forudsætter,  kan  yære 
Tale  om  uheldige  Lovredaktioner.  Disse  et  Tidsrom  af 
150  Aar  omfattende  tre  Love  indbefatte  en  svær  og 
haardnakket  Kamp,  den  Kamp,  som  den- romerske  Aaad 
kæmper  med  sine  egne  inderste  Anskuelser,  og  denne 
indre  Krig  føres  vel  at  mærke  ikke,  som  man  har  ment, 
mellem  Arving  og  Legatar,  men  øjensynligt  mellem  — 
Arvelader  og  Arving.  Legataren  er  kun  Prygledrengen, 
paa  hvis  Kyg  Arvingen  leverer  Arveladeren  sine  Feltslag. 
Det  ses  tydeligt  nok  af  Lovenes  B.ækkefølge.  Der  gaaes 
ud  fra  de  tolv  Tavlers  Jlet,  ifølge  hvilken  Legataxens 
Stilling  er  gunstigst.  Pludseligt  bliver  den  allerugunstigst 
ved  den  Furiske  Lov,  saa  væsenligt  forbedret  ved  den 
Voconiske  Lov,  idet  Legataren  kan  erholde  den  fulde 
Halvdel  af  Formuen,  saa  endnu  gunstigere  ved  den  Fal- 
cidiske Lov,  ifølge  hvilken  han  endog  kan  erholde  tre 
Fjerdedel  af  Formuen  —  en  meningsløs  Bevægelse ,  hvis 
den  sanmienlignes  med  Arvingens  paraUele  Situation  (der 
jo  ogsaa  ved  den  sidste  Lov  bliver  gunstigst)  —  ifald 
Kampen  opfattes  som  staaende  mellem  dem.  Nej  Sagen 
er  den^  at  Kampen  overhovedet  er  af  ganske  anden  Art, 

det  er  den  personlige  Egoismes,  den  sunde  Menneske- 
forstands Kamp  imod  en  hel  Folkeaands  metafysisk- 
religiøse Grundanskuelse  af  Liv  og  Død.  Baalænge 
Folkeaanden  i  Rom'  endnu  er  uanfægtet,  hel  og  fast  i 
sin  oprindelige  Støbning,  kan  den  personlige  Interesse 
i  Arvingen  endnu  ikke  revoltere,  fordi  Arven  netop  er 
denne  Folkeaands  bindende  og  helligste  Substans,  dens 
Udødeligheds-Ide.  Lang  Tid  gaar  da  hen,  inden  Arvingen 
vover  principielt  at  erklære,'  at  han  vil  have,  absolut, 
for  sig,  ej  blot  formelt,  i  Forhold  til  Legataren.  Og 
dog  maa  dette  komme;  thi  den  sunde  Menneskeforstand 
lader  sig  ikke  holde  ude.  Den  Falcidiske  Lov  betyder, 
at  Usandheden  i  den  Fiktion,  der  fra  Begyndelsen  af 
ligger  til  Grund  for  det  hele  Arvevæsen,  nu  ogsaa  bliver 
sat  og  erkendt.  Med  lex  Falcidia  begynder  derfor  det 
hele  romerske  Arvevæsens  afgørende  Undergang.  Og 
dog  —  selv  nu  finder  den  romerske  Folkeaand  i  Arve- 
rettens Tempel  et  Kapel,  hvorhen  den  kan  redde  sit 
Allerhelligste.  Under  August  kom  lex  Falcidia  ud,  og 
endnu  under  samme  Kejser  udkommer  Loven  om  fidei- 
kommissarisk  Arv,  der  aabner  Arveladeren  et  nyt  Asyl. 
Hvem  der  er  Arving  paa  Basis  af  denne  frivillige  Tro- 
skab (fides)  mod  Folkeaanden  og  dens  hellige  Over- 
leveringer, tør  og  kan  ikke  gøre  Brug  af  den  nye  Tvang, 
Arvingen  ved  den  foregaaende  Lov  fik  Ret  til  at  udøve 
mod  Arveladeren  og  har  ingen  Fordring  paa  Afdrag  efter 
lex  Falcidia. 

Saalænge  romersk  Aand  eksisterer,  stræber  den  da 
at  holde  fast  ved  Sandheden  af  hin  Fiktion  om  Fort- 
sætteisen  af  Arveladerens  Viljeseksistens  og  om  hans  og 
Arvingens  Viljesidentitet.  Hvor  ofte  end  Historien  under 
sin  Udviklingsgang  stempler  den  som  usand,  Folkeaanden 
søger  stedse  at  frelse  den  om  end  i  nok  saa  afbleget  en 
Skikkelse.  Testamentet  er  da  for  det  romerske  Folk  en 
Kultus  af  dets  eget  Væsen;  thi  det  er  den  højeste  Selv- 
stadfæstelse af  den  almene  Folkeaand,  hvortil  Romerne 

vOYerhovedet  bringer  det,  og  alt  det  er  Kultus  og  af 
religiøs  Natur,  hvori  et  Folk  fejrer  den  offentlige  Åand, 
der  gennemtrænger  det.  Derfor  sker  Testeringen  ikke 
blot  i  Folkeforsamlingen  og  i  Piræstemes  Nærværelse, 
men  i  de  udtrykkeligt  kun  til  religiøse  Formaal  sammen- 
kaldte Eomitier.  Og  derfor  bliver  Romerens  Vilje,  som 
var  Privatvilje  medens  han  levede,  til  offentlig  Vilje  efter 
hans  Død.  Tidt  er  det  blevet  sagt,  at  den  romerske 
Testator  paa  Orund  af  sin  uindskrænkede  Frihed  oyerfor 
den  paa  Lov  beroende  Intestatarvefølge  kunde  sammen- 
lignes med  en  Lovgiver.  Men  dette  er  altfor  lidet  sagt. 
Det  var  i  Rom  Skik,  at  Arveladeren  ej  blot  i  Testamentet 
men  ogsaa  i  Lidskriften  paa  Gravmonumentet,  som  han 
ofte  i  levende  Live  lod  rejse,  fastsatte  en  Formuesstraf 
for  Salg,  Udlejning  eller  Bortpantning  af  Gravstedet, 
Bøder  der  altid  vare  at  betale  til  Vestalindemes  eUer 
Pontiffcemes  Kasse  eller  til  det  offentlige  Skatkammer. 
Og  en  saadan  Arvelader  behøvede  ikke  at  gentage  disse 
Straffetrusler  i  Testamentet  Hvorfra  tog  han  denne  Magt 
til  at  straffe?  Efter  alle  gængse  Begreber  om  romersk 
Arveret  kunde  han  dog  kun  true  Arvingen  med  Shgt, 
og  han  truer  den  fremmede  Køber  med  samme  Straf  som 
Sælgeren.  Denne  Gravret  viser  paa  Grund  af  sin  dob- 
belte Karakter:  formelt  ikke  at  være  noget  Testament, 
men.  reelt  efter  sit  aandelige  Lidhold  det  samme  som  et 
Testament  o:  en  sidste  Vilje  angaaende  Bevarelsen  af 
det  egne  Jeg,  paa  det  Skarpeste  hvad  der  fø^er  af  Te- 
stamentets Begreb,  dets  aandige  Betydning.  I  Døden  til- 
kommer der  Romeren  en  Ret,  som  han  i  levende  Live 
aldrig  besad;  i  Døden  forklarer  han  sig  til  Lovgiver. 
Den  Døende  maa  forklare  sig  til  Lovgiver  efter  sit  Be- 
greb og  i  sin  egen  Literesse;  thi  han  skal  jo  nu  sætte 
sin  Vilje  som  en  varende  og  blivende  og  ligeoverfor  den 
hele  Omverden  bestaaende,  o :  som  Lov.  Og  han  maa  og 
kan  ogsaa  optræde  som  Lovgiver  overfor  de  andre  Rets- 
subjekter og  gøre  Indgreb  i  deres  Rets-Sfære.    Thi  over- 

for  tun  metafysiske  Interesse,  som  Folkeaanden  nærer  for 
ham  komme  de  andre  Retspersoner,  der  i  Sammenligning 
med  ham,  den  Døde,  ere  blotte  Privatpersoner,  slet  ikke 
i  Betragtning.  Langsomt  fuldbyrdes  saa  under  Romer- 
rigets Historie  det  metafysiske  Begrebs  Oyergang  til 
Formuesbegrebet  og  Viljesfortsætterens  Forvandling  til 
Formue- Arving,  indtil  endelig  under  Justinian  ved  Ind- 
førelsen af  Arv  sub  beneficio  inventarii  Arvingen  prokla- 
merer Formueerhvervelsen  som  det  Afgørende,  ja  Eneste 
i  hans  Forhold  til  Arveladeren.  Men  hermed  er  da  ogsaa 
Afgnidnings-  og  Denationaliseringsarbejdet  tilende  og  den 
romorske  Folkeaand  forbi.*)    . 

Ikke  nøjet  med  saaledes  at  have  opdaget  og  frem- 
stillet den  religiøst-metafysike  Grundanskuelse,  hvorpaa 
det  hele  romerske  Aryevæsen  hviler,  eller  med  at  have 
bevist  sin  Teoris  Evne  til  at  forklare  selv  den  mest 
specifiske  Detail  i  Arveretten,  studerer  Lassalle  med  en 
Filosofs  og  Filologs  hele  Grundighed  Oprindelsen  til  denne 
Grundanskuelse,  han  som  Jurist  har  følt  sig  slaaet  af. 
Han  gaar  tilbage  til  Folkets  forhistoriske  Tid  for  at 
finde  dens  Urgrund,  der  ingen  anden  kan  være  end  Reli- 
gionen, i  hvilken  Folket  altid  nedlægger  sine  ældste  Erin- 
dringer. Han  finder  da  at  denne  Forestilling  har  sin  aande- 
lige  Rod  i  den  gamle  Manes-  og  Lar-Kultus.  Ved  Manes 
(de  Afdødes  Aander)  forstaar  Romeren  ikke  de  Døde,  de 
Forgangne,  men  de  Blivende.  Begrebet  Manes  ligger  i 
Ordet  manere  (at  forblive)  ganske  fraset  Etymologiens 
Rigtighed  eller  Urigtighed;  thi  saaledes  etymologiserede 
man  i  Oldtiden.  De  ere  og  blive  det  Samme  de  vare: 
Aandsindividualiteter,  altsaa  i  Overensstenuaelse  med  det 
romerske  Begreb  om  Aandsindividualiteteji:  Viljes-Sub- 
jekter, som  have  deres  Genstand  i  Yderverdenen.  Op- 
rindeligt brændte  Romerne  ikke  den  Døde,  men  begravede 


*)  Se  især  System  d.e.R.  H.  S.  21,  62,  72,  77,  101,  106,  179—84, 
288,  486. 

ham  i  sin  Bolig,  paa  Skuepladsen  for  hans  Viljesherre- 
dømme,  og  selv  efter  at  Ligbrænding  er  indført,  anses 
Lararium,  HuskapeUet,  for  Aandernes  Sæde.  Saaledes 
blive  da  Lareme  Skytsguder,  Vogtere  og  Bevarere  af 
Huset,  og  forsaaTidt  samme  Familie  vedbliver  at 
bebo  Huset,  ere  de  Familieguddomme.  Men  kun  til 
Huset,  ikke  til  Familien  ere  de  bundne,  de  ere  ikke 
Ahner,  men  Stedguddomme  og  blive  ikke  i  Familiens 
Besiddelse  naar  den  flytter.  Lareme  ere  Magthaverne, 
de  Mægtige,  „potentes^.  Laren  bevogter  vel  Stedet,  men 
ikke  som  Husgud;  han  beskytter  kun  Huset  som  det  hans 
Magt  underlagte  Omraade.  Heri  ligger  ogsaa  at  hans 
Forhold  til  den  nye  Besidder  ikke  kan  være  noget  sær- 
deles venligt;  thi  denne  griber  jo  ind  i  hans  Magtsfære. 
For  at  formilde  Laren  og  Gudinden  Mania  fandt  da  i 
Boms  ældre  Tider  formelige  Menneskeofre  Sted,  den  nye 
Besidder  slagtede  sit  eget  Barn  ved  Alteret  for  at  Fa- 
milien skulde  forblive  uskadt.  Allerede  under  Kongerne 
var  denne  Kultus  bleven  forbudt  i  Rom;  Tarquinius,  der 
som  Etrurer  staar  ReUgionen  nærmest,  genindfører  den; 
Junius  Brutus  gør  Ende  paa  den,  idet  han  befaler,  at 
man  for  at  tilfredsstille  Oraklet  skal  slaa  Løg-  og  Valmue- 
hoveder af,  det  vil  ^ige:  Republiken  fordriver  dette  fra 
de  gamle  pelasgiske  Tider  stammende  Barbari.  Den 
pelasgiske  Aand  udvikler  sig  til  Romeraand.  Romerens 
sande  Religion  er  Retten,  Religionen  selv  er  ham  kun 
det  forhistoriske  Udgangspunkt  og  bevares  derfor  af  ham 
som  noget  for  ham  selv  og  hans  Aand  Fremmed,  der  dog  som 
Grundlaget  for  hans  Folkeaand  fylder  ham  med  ærefrygts- 
fuld  Gysen.  Medens  alle  andre  Folk  selv  drive  deres 
Religion,  lader  Romeren  den  derfor  besørge  for  sig  af 
et  fremmed  Folk,  og  netop  af  ^it  Stammefolk  Etruskerne. 
Det  er  Haruspices,  der  komme  fira  Etruskerne,  som  for- 
lange Curtius'  Død  som  Sonoffer  til  „Maneguden".  An- 
gurerkunsten  var  en.  etruskisk  Kunst.  Den  Forsoning 
mellem  den  Afdøde  og  den  Levende  (Laren  og  den  nye 

Besidder),  som  Komeraanden  nu  fuldbringer  eller  egentlig 
ikke  fuldbringer  men  er,  den  er  det,  som  finder  Sted  i 
Retten.  Den  testamentariske  Arving  er  allerede  Forso- 
ningen. Han  er  jo  selr  Fortsættelsen  af  den  Afdødes 
Tilværelse,  har  optaget  hans  Vilje  i  sig.  Men  med  dyb 
indre  Nødvendighed  maa  Retten  nu  paany  afspejle  hin 
indre  Spaltning  og  Splid  mellem  den  Døde  og  den  Le- 
vende, som  fandtes  i  den  religiøse  Grundsubstans.  Påa 
Grundlaget  af  den  skete  Forsoning  hæver  sig  da  paany 
det  gamle  i^^i^dtlige  Forhold  mellem  Laren  som  blivende 
Vilje  og  hans  Efterfølger  i  Skikkelse  af  Arveladerens  og 
Arvingens  iQendtlige  Forhold  til  hinanden.  Denne  Splid 
maa  opstaa  paany;  thi  det  er  jo  den  samme  Folkeaand, 
hvis  Væsen  fremtraadte  paa  det  lavere  Udviklingstrin, 
Religionen,  der  nu  fremtræder  paa  det  højere  Stadium, 
Retten.  Alt  det  tidligere  Udviklede  faar  ved  Indsigten 
i  dette  Forhold  et  helt  nyt  og  større  Perspektiv.  Og 
hvad  den  romerske  Folkeaand  angaar  forstaaes  dens  Ud- 
vikling i  Rets-Sfæren  ogsaa  før^t  nu  fuldstændigt.  Alle 
Folk  have  en  Éet;  thi  alle  Folk  virkeliggøre  et  aandigt 
Indhold  i  den  reale  Virkelighed.  Men  hvad  Romeren  her 
virkeliggør,  det  er  den  uendelige  Viljes -Subjektivitets 
Tanke  o:  selve  Rettens  Indholdsbegreb  og  saaledes  har 
han  ikke  eti  Ret,  men  Retten,  og  saaledes  bliver  denne 
hans  Væsens  sande  Udtryk.  Overgangen  fra  det  pelas- 
giske  Stammefolk  til  Romere  og  Grækere  er  da  det  uende- 
lige Jegs  Overgang  fra  Religionens  fantastiske  Inderlighed 
til  Kunstens  højere  Form  hos  Grækerne,  til  Rettens  højere 
Form  hos  Romerne  og  Religionen  bliver  kun  liggende  bag 
begge  disse  Aandsformer,  hist  som  Konstens  Stof,  her 
som  Rettens  religiøst-metafysiske  Grundlag. 

Idet  nu  Lassalle  fra  denne  grundige  Undersøgelse 
af  den  romerske  Arverets  Væsen  lader  Blikket  falde  paa 
den  germaniske  Arveret,  finder  han,  at  ikke  et  Ord  af 
det  om  Romerretten  Udviklede  passer  paa  den  helt  for- 
skellige germaniske  Stammes  Arveret.    Grundreglen  her 

er  at  Arven  øjeblikkelig  ved  Aryeladerens  Død  gaax  over 
paa  AryiEgen.  Da  Germanerne  dukke  op  i  Historien, 
kende  de  kun  Intestatarveret  (Arveret  uden  Testament), 
og  der  er  en  uendelig  {"orakel  mellem  den  Intestatarveret, 
der  som  i  Rom  kui^  subsidiært  har  Gyldighed,  naar  Arve- 
laderens individuelle  Vilje  ej  har  taltf  og  Intestatarve- 
retten  som  eneste  og  eksklusiv,  som  udelukkende  en  af- 
vigende Vilje  hos  Arveladeren.  Den  germaniske  Intestat- 
arveret er  da  hvad  dei^  romerske  med  Urette  er  bleven  kaldt: 
virkelig  Familieret,  og  Familiens  Begreb  er  her  Personernes 
paa  Blodets Baand  beroende  sædelige  Identitet;  man  kunde, 
hvis  det  gjaldt  om  Antitheser,  sige,  at  den  romerske  Arveret 
forholder  sig  til  den  germaniske  som  Vilje  til  ICærlighed. 
Enheden  mellem  Arvelader  og  Arving  er  her  umiddelbart 
Blodets  Identitet.  Formuen  betragtes  efter  sit  Begreb  som 
fælles  Familieejendom;  den  erhverves  af  Arvingen,  saasnart 
han  er  avlet,  og  ved  Arveladerens  Død  bliver  Erhvervelsen 
kun  virkeUggjort;  Ejerens  Ret  over  Formuen  er  derfor 
ogsaa  i  hans  Levetid  indskrænket.  De  germaniske  Folk 
kende  som  Følge  deraf  slet  intet  Testamente.  Da  de 
træffe  sammen  med  Romerne,  laaae  de  vel  paa  rent  ud- 
vortes Maade  Testamentet  fra  dem,  men  forstaa  natur- 
ligvis ikke  det  Ringeste  af  deta  aandelige  Betydning. 
De  holde  det  romerske  Testament  for  det,  hvad  det  ud- 
vortes og  sanseligt  er,  en  Formuesbestemmelse.  Som 
en  saadan  bruge  de  det  nu,  fordi  det  smigrer  deres 
Sans  for  individuel  Frihed-,  men  de  forstaa  saa  lidet 
dets  Begreb,  at  de  længe  tage  det  for  enstydigt  med  en 
Gave  mellem  Levende,  ud  fra  den  Tankegang,  at  en 
Formueshandling  jo  umuligt  kunde  ske,  naar  den  Hand- 
lende allerede  var  død.  Denne  deres  Vildfarelse  kan  da 
betegnes  som  logisk;  det  er  en  Vildfarelse,  hvori  der  er 
større  Sandhed  end  i  Rettelsen  af  den  paa  dette  Grundlag. 
Selv  om  det  romerske  Testamentes  juridiske  Karakter 
rekonstrueres  indenfor  det  germaniske  System,  er  det 
jo  dog  løsrevet  fra  den  Begrebsgrund,   hvori  det  alene 


369 

havde  sine  arødelige  Rødder  og  sin  indre  Eksistens- 
mttlighed,  og  paa  den  mest  udvortes  Maade  ført  over  i 
en  aandelig  Verden,  med  hvilken  det  i  alle  Retninger 
staar  i  Strid,  ja  til  hvilken  det  staar  i  et  indre  Umulig- 
hedsforhold.  De  germaniske  Nationers  Testamentret  er 
da  kun  en  stor  Misforstaaelse,  en  teoretisk  Umulighed, 
og  naar  dette  udsiges,  er  det  ikke  i  Kraft  af  en  vil- 
kaarlig  og  subjektiv  Kritik  af  Testamentet,  men  for- 
medelst en  af  Historien  selv  fuldbyrdet  og  derfor  objektiv 
Kritik. 

De  Nyeres  store  Vildfarelse  er  den,  at  Testamentet 
er  naturretligt.  Men  langt  fra  at  antage  Evnen  til 
at  gøre  Testamen,t  for  en  naturlig  og  derfor  natujretlig 
Evne  hos  Individet,  er  Romeren  omvendt  saa  gennem- 
trængt af  Individets  naturlige  Uformuenhed  til  efter  sin 
Død  endnu  at  udøve  en  Vilje,  at  der  behøves  et  Sammen- 
træf af  to  ViJ^er,  Sammenstrømningen  med  en  endnu  levende 
Vilje,  der  gør  den  Dødes  til  sin,  for  at  den  Dødes  Vilje, 
Testamentet,  kan  opnaa  Gyldighed.  Den  hele  romerske 
Arveret  er  jo  netop  den  uhyre  Anstrængelse  for  ikke  at 
lade  Viljen  gaa  tilgrunde  med  den  naturlige  Død,  men 
at  opretholde  den  i  al  Evighed  ved  Vedligeholdelse  af 
Viljessubjektiviteten.  Derfor  er  det,  at  den  med  Sandhed 
kunde  betegnes  som  Udødelighedsdogmet  i  dets  romerske 
Skikkelse.  Man  har  gjort  en  Naturret  ud  af  en  Ret, 
der  ingensteds  og  aldrig  har  eksisteret,  hverken  i  det 
romerske  eller  i  det  germaniske  Retssystem,  hos  intet 
Folk,  til  ingen  Tid. 

Og  atter  slutter  Lassalle  da  her  sin  Udvikling  med 
en  Anprisning  af  den  franske  Revolutions  juridisk-filo- 
sofiske  Skarpblik.  „Saaledes  forstaar  man,  hvorledes  i 
hin  Tid  da  Verden,  som  Hegel  siger,  blev  stillet  paa  sit 
Hoved,  Fornuften,  det  franske  Konvent  i  Lov  af  7. — 10. 
Marts  1793  afskaffede  al  Evne  til  at  testere  i  lige 
Lii\je.^  Af  Reaktionen  mod  alt  empirisk  Overleveret  ud- 
sprang Folkeaandens  Tilbagegang  til  sin  egen  nationale 

Substans,  den  fjæmede  et  Stykke  Romanisme.  Dog  det 
forstaar  sig,  at  til  de  germaniske  Skove  gik  man  ikke 
tilbage.  Intestatarvingeme  fik  ingen  Ret  til  Arveladerens 
Formue,  medens  han  endnu  lever.  De  arve  kun,  forsaa- 
vidt  der  efter  Døden  findes  Noget,  men  de  have  ingen 
Ret  til  at  overhovedet  nogen  Del  af  Formuen  kommer 
til  Arv.  Ideen  om  den  individuelle  Frihed  havde  udviklet 
sig  saa  vidt,  at  i  Modsætning  til  det  germanisme  Rets- 
standpunkt  Ejeren  nu  stod  som  eneste  og  ubetinget  Ejer. 
Ejendommen  er  da  nu  ikke  mere  efter  sit  Væsen  Familie- 
ejendom, hvis  Fællesskab  først  ved  Døden  opløser  sig; 
det  vilde  den  kun  være,  hvis  der  var  givet  Intestat- 
arvingen  en  Ret  til  at  formindske  Arveladerens  Afhæn- 
delsesevne,  medens  denne  var  ilive;  men  Ejendommen  er 
nu  rent  individuel  Ejendom  (kun  bortskænk e  kan 
Ejeren,  der  har  Børn,  ogsaa  i  levende  Live  ikke  mere 
end  en  vis  Forholdsdel)^  Paa  hvilket  Princip  hviler  da 
her  Intestatarvefølgen?  Som  vi  saa'  iike  paa  Intestat- 
arvingernes  egne  Formuesrettigheder,  der  alt  maatte  give 
sig  tilkende,  medens  Arveladeren  var  ilive,  og  da  Arve- 
laderen ikke  kan  testere,  heller  ikke  paa  enpræsumeret 
Vilje  hos  ham.  Det  er  altsaa  klart,  at  den  ikke  beror 
paa  Andet  end  paa  Statens  almene  Vilje,  der 
regulerer  Formue  s  efterladenskaberne.  Den  beror 
vel  paa  Familien,  da  den  kun  hidkalder  den  til  Arv, 
men  ej  paa  Familien  som  arvende  i  Kraft  af  sin  egen 
Ret,  heller  ikke  paa  Familien  som  kaldet  ved  den  Dødes 
præsumer ede  Vilje,  men  paa  Familien  som  Statsinstitu- 
tion. Selv  om  nu  ogsaa  i  de  gældende  Arveretter  Testere- 
friheden  bestaar  indenfor  en  kvantitativ  Grændse,  saa 
vil  dog  indtil  det  Punkt,  hvor  den  disponible  Forholdsdel 
indtræder,  Arveretten  have  den  nu  udviklede  Karakter. 
Det  lader  sig  altsaa  (hvor  meget  dette  end  kan  forundre 
eller  forskrække)  ikke  nægte,  at  de  fleste  nugældende 
Arvesystemer,  som  f.  Eks.  Code  Napoleon,  i  deres 
inderste  Grund  og  indtil  Indtrædelsen  af  den  disponible 

Forholdsdel,  i  Principet  ikke  betyde  Andet  end  en  Re- 
gulering af  Efterladenskaberne  paa  Samfunds- 
vegne. 

For  Fortidens  store  Filosofer, ,  der  ikke  som  LassaUe 
gik  historisk  tilværks  i  Opfattelsen  af  Arverettens  Væsen, 
maatte  dens  Gaade  nødvendi^is  forblive  uløst.  Opfattelsen 
af  Arveretten  som  beroende  paa  den  sædelige  Identitet  af 
Familiens  Medlemmer,    der  giver  sig  ydre  Virkelighed  i 
den  efter  sit  Begreb  fælles  Formue,  tilhører  Hegel;  men 
han  forfaldt  til  den  Vildfarelse,    at  tage  for  Arverettens 
Ide  overhovedet,  hvad  der  netop  kun  var  den  germaniske 
Arverets   bestemte   historiske  Ide.      Det   lykkedes   ham 
derfor  kun  at  give  en  Teori  af  Intestatarvefølgen,  medens 
han  ikke  kunde  bringe  det  til  nogen  holdbar  Teori  af 
Testametitet.    Den  eneste  store  Filosof  foruden  ham,  der 
har  forsøgt   derpaa,    er  Leibnitz,    som  med  sit  geniale 
Skarpblik  stod  paa  Nippet  til  trods  fuldstændig  Mangel 
paa  historisk  Kundskab  at  producere  den  romerske  Arve- 
rets Princip  ud  fra  en  Fornuftovervejelse.     Han  siger: 
„Testamenter  vilde  visselig  retligt  ikke  have  nogensomhelst 
Betydning,    hvis  Sjælen  ikke  var  udødelig;   men  da  de 
Døde  virkeligt,  leve  endnu,  forblive  de  Tingenes  Herrer, 
og  de  Arvinger,  de  efterlade  sig,  maa  opfattes  som  Sted- 
fortrædere for  dem."  *)    Saa  nær  er  den   store  Tænker 
ved  at  fremstille  den  romerske  Arverets  Ide.    Men  det 
forstaar  sig,  at  med  den  Konsekvens  som  en  Folkeaand 
tænker  ingen  enkelt  Tænker.    Medens  i  den  romerske 
Arveret  Arveladeren  fortsætter  sin  Eksistens  i  Arvingen, 
der  er  selve  den  Afdødes  fortsatte  Tilværelse,  lader  dette 
sig  ej  tænke  paa  den  kristelige  Aands  Grund,  hvor  det 
tros,   at  Individet  fortsætter  sit  Liv  ganske  andensteds 


*)  Testamenta  vero  mero  jure  nuUios  essent  momenti,  nisi  anima 
esset  immortalis ;  sed  quia  mortui  revera  adhuc  vivunt,  ideo 
manent  domini  renun ;  quos  vero  heredes  reliqaerant  concipiendi 
8imt  at  procuratores  in  rem  saam. 

og  paa  ganske  anden  Maade  end  i  sin  endelige  Vilje, 
hvilken  han  netop  har  opgivet,  da  han  har  opgivet  al 
Endelighed.  £r  det  saaledes  altsaa  end  sandt,  at  Te- 
stamentet kun  under  Forudsætning  af  personlig  Udøde- 
lighed har  Betydning,  saa  gælder  dette  dog  kun,  naar 
denne  Udødelighed  opfattes  som  i  det  gamle  Rom;  thi 
kristeligt  talt  er  det  S j  æ  1  e  n ,  som  er  udødelig,  og  den 
ejer  ikke  jordisk  Gods,  dernæst  kan  ^en  som  hlivende 
Herre  over  Tingene  ikke  træde  i  dette  forsonede  Forhold 
til  sin  Stedfortræder,  endelig  vilde  man  ved  paa  demie 
Maade  at  redde  Testamentet  kun  opnaa,  at  hele  Be- 
grebet Ejendom  faldt  bort;  Adam  vilde  som  første 
Testator  være  eneste  Ejermand*). 

Det  var  ikke  ganske  let  paa  nogle  faa  Blade  at 
sammenpresse  en  Udvikling,  der  i  Lassalles  concise  Stil 
tager  mere  end  600  Sider.  Jeg  haaber  imidlertid  at 
have  givet  Læseren  et  korrekt  og  udtømmende  Begreb 
om  Værkets  anden  Hoveddels  Karakter  og  Grundtanke. 
Man  ser,  hvorpaa  det  løber  ud;  det  udmunder  i  den 
Anskuelse,  der  etsteds  direkte  kommer  til  Orde  i  Skriftet**), 
at  en  strængere  Opfattelse  af  Statsbegrebet  ét  den  Kilde, 
fra  hvilken  alle  i  dette  Aarhundrede  gjorte  Fremskridt 
flyde  og  fremdeles  ville  flyde.  Udover  dette  Intet,  ikke 
en  Antydning,  ikke  en  Stavelse.  Værket  er  stræng  Teori; 
det  indeholder  ikke  en  Linje,  der  henpeger  paa  en  Om- 
sætning af  denne  Teori  i  Praksis.  Og  hvad  mere  er: 
ikke  blot  indeholder  Værket  som  grundlærd  historisk- 
filosoflsk  Undersøgelse  intet  saadant  Vink,  men  Lassalle 
har  end  ikke  et  eneste  Sekimd  i  hele  Resten  af  sit  Liv, 
ikke  under  den  lidenskabeligste  Agitation  og  den  hid- 
sigste Forfølgelse  fra  Bourgeoisiets  Organers  Side  givet  sit« 
Parti  saa  meget  som  et  Blink  med  Øjnene,  der  kunde 
tilkendegive   et   Ønske   om  Agitation   for   en   til  denne 


*)  Smlgn.  Lassalle:  System  d.  e.  R.  II,  400—604. 
**)  I,  47. 

Teori  svarende  Praksis.  Lassalle,  der  i  det  pmate  Liv 
kunde  lade  det  skorte  stderkt  paa  Selvbeherskelse,  havde 
i  det  offentlige  Liv  sig  selv  saa  ganske  i  sin  Magt  og 
var  sa£l>  eminent  praktisk  an^gt,  at  han  altid  kun  op- 
stillede de  nærmeste  Formaal.  Saa  tidt  og  saa  haard- 
nakket  han  altsaa  opfordrer  til  at  agitere  for  Opnaaelsen 
af  saadanne  Formaal  som  almindelig  og  direkte  Valgret, 
og  Oprettelsen  af  Froduktionsforeninger  med  Stats- 
kredit,  om  Arveretten  forekommer  i  alle  hans  Flyve- 
skrifter tilsammen  ikke  en-  Linje  eller  en  Tøddel. 

I  Aaret  1861  udgav  han  da  dette  sit  Hovedværk, 
tilegnet  hans  Fader  paa  dennes  70aarige  Fødselsdag. 
Efter  hans  flere  Steder  ytrede  Plan*)  var  hans  Hensigt 
den,  med  dette  Arbejde  at  lægge  den  første  Grundsten 
til  en  sammenhængende  Fremstilling  af  den  hele  Aand^ 
filosofi,  hvilken  han  „maaske  en  Dag  vil  levere,  dersom 
—  tilfjøjer  han  hørjst  karakteristisk  —  Lejligheden  til 
teoretisk  Frihed  og  Otium  aldrig  skulde  ophøre  for  os 
Tyske."  I  1859  havde  han  sendt  sin  „Heraklit"  ud  i 
Verden  med  et  Suk  over,  at  praktiske  Kampe  havde 
udsat  Udgivelsen  i  saa  lang  en  Aarrække;  i  1861  allerede 
ledsager  han  sit  juridiske  Hovedværk  med  et  Hjærtesuk 
over,  at  den  politiske  StiUestaaen  har  undt  ham  teoretisk 
Ro  til  at  udarbejde  det.  Hvor  dybt  han  end  formaaede 
at  grave  sig  ned  i  Teorien,  hans  Attraa  og  hans  Livs 
Længsel  stod  til  praktisk  indgribende  Aktion. 

vm. 

Vi  have  for  ikke  at  afbryde  Sanunenhængen  i  en 
bestemt  Idekreds  hos  Lassalle  ladet  os  drage  lige  hen 
til  Aaret  1861.  Det  er  da  nødvendigt  nu  at  kaste  et 
Blik  tilbage. 

Som  Deltager  i  Revolutionen  1848  var  det  Lassalle 
forment  at  tage  Ophold  i  Berlin.    Hans  Liv  i  Diisseldorf 


*)  Fortalen^  smlgn.  II,  586,  Note. 

var  en  Slags  ufrivillig  Forvisniiig  fra  Landets  Hoyedstad, 
hvor  han  af  mange  Grunde  maatte  ønske  at  turde  bo.  Ti 
Aar  af  sit  lav  tilbragte  han  ved  Rhinen,  og  for  politiske 
Flygtninge  og  forarmede  Demokrater  og  Arbejdere  var 
hans  Hus  eller  hans  Pung  i  den  Tid  bestandigt  aabne. 
Mange  Aar  senere  erindrede  han  i  en  af  sine  Agitations- 
taler  de  Rhinske  Arbejdere  med  følgende  betegnende 
Ord  om  denne  Periode  af  sit  Liv:  „I  kendte  mig!  jeg 
havde  levet  ti  Aar  midt  iblandt  den  Rhinske  Arbejder- 
stand, jeg  havde  med  Eder  oplevet  saavel  Revolutions- 
tiden som  Halvtredssindstyvemes  hvide  Rædselsregimente. 
I  havde,  som  I  i  Eders  Adresse  med  Rette  tilraabe  mig, 
set  mig  saavel  i  hin  som  i  denne  Tid.  I  vidste,  hvilket 
Hus  der  trods  Hinkeldey-Westphalens*)  hvide  Terreur, 
trods  al  hin  Tids  vilde  Retløshed  indtil  det  sidste  Øje- 
blik, da  jeg  dvælede  blandt  Eder,  var  det  frygtløse  Asyl 
for  demokratisk  Propaganda,  det  trofaste  Asyl  for  den 
frygtløseste  og  mest  energiske  Partihjælp  I^  **)  Lnidlertid 
Lassalle  længtes  til  Berlin  og  hans  Venner  vare  bekjendte 
med  hans  Ønske.  Forklædt  som  Kusk  kjørte  han  efter 
saa  mange  Aars  Fraværelse  ind  i  Hovedstaden  og  for- 
søgte nu  fra  sit  Skjul  gennem  sine  Beskyttere  at  udvirke 
sig  Tilladelse  til  at  blive«  Ligen  var  saa  ivrig  for  at 
opnaa  denne  for  ham  som  den  gamle  indflydelsesrige 
Alexander  v.  Humboldt,  i  hvis  Hus  Lassalle  altid  havde 
gaaet  ud  og  ind.  Man  havde  paa  højere  Steder  i  og 
for  sig  Lidet  eller  Litet  mod  at  tillade  Lassalle  at  tage 
Ophold  i  Hovedstaden;  men  Grevinde  Hatzfeldt's  for- 
maaende  Familie  vilde  absolut  forhindre,  at  denne  Dame 
kom  til  at  opholde  sig  i  sine  Slægtninges  Nærhed;  man 
ansaa  det  for  afgjort,  at  >  hun  blev,  hvor  Lassalle  boede, 
og  søgte  saaledes  at  i^æme  hende  ved  Hjælp  af  ham; 
de  preussiske  Magthavere  anvendte  altsaa  mod  Lassalle 

*)  Hinkeldey,  datidig  preussisk  Politipræsident.     Westphalen,  da- 
tidig Minister. 
**)  Die  Feste,  die  Presse,  und  der  Frankfurter  Abgeordnetentag. 

nøjagtigt  den  modsatte  Fremgangsmaade  af  den,  som  de 
østerrigske  i  sin  Tid  havde  anvendt  mod  Byron  i  Italien, 
da  hele  Familien  Giuccioli  blev  forvist  fra  Ravenna  fordi 
man  var  overbevist  om  at  Byron  vilde  følge  den  unge 
Grevinde. 

En  Aften  trængte  Alexander  v.  Humboldt  i  et  støirre 
Selskab,  hvor  han  kom  til  at  sidde  ved  Siden  af  Hinkeldey 
ved  Aftensbordet,  med  Iver  ind  paa  denne  for  at  opnaa 
Tilladelsen  for  Lassalle.  £n  Deltager  i  Selskabet,  der 
var  Vidne  til  Samtalen,  har  fortalt  mig,  at  han  tydeligt 
hørte,  hvorledes  Hinkeldey  svarede:  „For  mig  gærne, 
jeg  har  Ingenting  imod  det,  mig  er  det  fuldstændig  lige- 
gyldigt, men  Kongen  vil  paa  ingen  mulig  Maade."  „Er 
der  intet  Andet  i  Vejen,  svarede  Humboldt,  Kongen  paa- 
tager jeg  mig  at  omstemme."  Han  holdt  sit  Ord  og 
Lassalle  blev  i  Berlin.  Som  man  havde  ventet  tog  Grev- 
inden kort  efter  Ophold  sammesteds.  Hans  Liv  i  Berlin 
var  delt  mellem  Studier  og  Adspredelser;  han  var  og 
blev  jo  lige  saa  meget  Verdensmand  som  Lærd;  den 
offentlige  Opmærksomhed  tabte  ham  ikke  af  Syne  og 
han  havde  neppe  noget  derimod.  Rygtet  om  smagfulde 
og  originale  smaa  Aftenselskaber  som  han  gav  er  endog 
trængt  ind  i  Døgnskribenternes  Skildring  af  ham.  Jeg 
erindrer  saaledes  i  Samlingen  „Zeitgenossen",  at  have 
læst  om  hvorledes  han  havde  for  Skik  at  beruse  sine 
Gjæster  med  Haschis  og  begaa  lignende  Eksentriciteter. 
Hvad  her  sigtes  til  er  kun  et  enkelt  HUe  Selskab,  hvor 
Lassalle  og  hans  Gjæster,  som  en  af  de  Indbudne  har  fortalt 
mig,  for  en  Gangs  Skyld  morede  sig  med  i  tyrkiske  Dragter, 
som  han  havde  bragt  hjem  med  fra  Orienten,  at  prøve  Virk- 
ningen af  Haschis.  Til  en  ubetydelig  Skandal,  som  ikke  des- 
niindre  gjorde  en  ubehagelig  Opsigt,  blev  Lassalle  \  denne 
Tid  Anledning.  En  Herre,  der  med  Skinsygens  altfor 
skarpe  Blik  ansaa  sig  for  krænket  af  ham,  gav  ham  i  et 
større  Selskab  et  Slag  paa  Øret.  Lassalle,  der  bestandig 
havde  kæmpet  for    at    et  Medlem  af  det  demokratiske 

Parti  ikke  maatte  duellere,  og  som  f.  Eks.  var  yderst 
opbragt  over  Duellen  mellem  Twesten  og  Manteuffel, 
havde  skønt  dygtig  Fægter ,  og  Skytte  Selvbeherskelse 
nok  til  trods  Fornærmelsen  at  afslaa  den  Udfordring 
som  fulgte.  Da  imidlertid  næste  Dag  Fomærmeren  til- 
ligemed en  Kammerat  havde  passet  Lassalle  op  paa  hans 
sædvanlige  Spadseretur  og  overfaldt  ham  i  Nærheden  af 
Brandenburger  Thor,  pryglede  Lassalle  alene  begge  Herrer 
i  den  Grad  sønder  og  sammen,  at  de  opgav  deres  kri- 
gerske Lyster.  Denne  ubetydelige  og  uskønne  Begivenhed 
har  kun  Literesse,  fordi  den  viser  til  hvilken  Yderlighed 
af  Lidenskab  Lassalle  senere  maatte  være  kommen  for 
selv  at  udstede  den  Dobbelt-Udfordring,  der  fremkaldte 
hans  Død.  I  Anledning  af  dette  Overfald  forærede  en 
tysk  Historiker  ham  Robespierres  Stok,  som  han  altid 
førte  med  sig.  Hvor  kraftig  Lassalle  nu  end  var  hvor 
det  gjaldt  legemlige  Idrætter,  saa  var  hans  Helbred  dog 
ingenlunde  godt.  Som  allerede  hans  første  „Assisenrede" 
viser  havde  han  fra  sin  tidligste  Ungdom  af  lidt  af  de 
betænkeligste  kroniske  Sygdomme,  og  da  han  stod  i 
sine  bedste  Aar,  var  hans  Sundhed  undergravet.  Han 
maatte  underkaste  sig  lange  og  kedsommelige  Kure. 

Medens  han  under  en  af  disse  maatte  holde  sig 
nogle  Uger  inde  modtog  en  Ven  af  ham  en  Dag  en 
Billet,  hvori  Lassalle  bad  ham  om  et  Besøg:  „Jeg  vil 
vise  Dem  Noget  hvortil  jeg  behøver  Deres  Eaad  og  Hjælp, 
og  hvorfor  De  rimeligvis  vil  le  mig  ud,  men  kom  blot!" 
Min  Hjemmelsmand  traf  Lassalle  skrivende  paa  Dramaet 
„Franz  v.  Sickingen",  første  Akt  var  færdig.  Man  be- 
griber Vennens  Forundring:  Lassalle  det  mest  decideret 
udigterisk  anlagte  Menneske  forsøgende  sig  som  Digter. 
„Jeg  ved  hvad  De  vil  indvende,  skyndte  Lassalle  sig  med 
at  sige;  jeg  ved  saa  godt  som  De  at  jeg  ikke  er  Poet. 
Men  Lessing  har  ogsaa  skrevet  Dramer  med  den  Be- 
vidsthed, at  han  ikke  var  Digter.  Uden  at  ville  sammen- 
ligne  mig   med  Lessing,   indser  jeg   ikke,    hvorfor  jeg 

ikke  o.  8.  V  "  Med  Hensyn  til  det  Theatralske,  som  han 
ikke  forstod  sig  paa,  og  med  Hensyn  til  Versene  var  det 
han  ønskede  Hjælp  af  Vennen',  der  er  en  sand  metrisk 
Kunstner.  Dennes  første  Raad  var  da,  at  Liassalle  skulde 
skrive  Stykket  i  Prosa,  et  Raad  der  ikke  kunde  være 
bedre;  thi  Prosaen  vilde  om  end  oratorisk  dog  altid 
være  bleven  fortrinlig  i  sin  Art,  medens  Lassalle  i  en 
aldeles  forbausende  Grad  manglede  Evnen  til  at  skrive 
et  korrekt  og  velklingende  Vers.  Man  kan  just  ikke 
sige,  at  han  absolut  manglede  Øre;  thi  han  forelæste 
godt  og  gæme  metriske  Oversættelser  af  de  græske  Dig- 
tere; men  haos  egne  Vers  afgive  højst  pudsige  Vidnes- 
byrd  om  Usikkerheden  af  hans  metriske  Sands.  Seks- 
fcdedé  Jamber  løbe  i  hans  Drama  paa  den  mest  be- 
drøveligt ildeklingende  Maade  ind  blandt  femfodede,  og 
Akcenteme  i  disse  urimelige  Vers  falde  —  hvor  det  kan 
falde  sig.  „Der  Wissenschaften  Wiederhersteller"  klang 
for  Lassalles  Øren  som  et  godt  „blank  verse".  Ikke  des- 
mindre eller  rettere  netop  derfor  var  Lassalle  ej  til  at 
bevæge  til  Opgivelse  af  Verseformen,  som  nu  engang 
stemte  med  hans  fra  Grækerne  og  Hegel  abstraherede 
Teorier  om  et  højtideligt  Drama.  Saaledes  fik  da  Franz 
V.  Sickingen  den  Form,  det  har.  Det  besidder  som  æsthe- 
tisk  Produkt  —  fraset  den  intelligente  Plan  —  omtrent 
alle  de  Formfejl,  et  poetisk  Arbejde  kan  have,  det  vrimler 
af  Smagløsheder,  Scenerne  slæbe  sig  hen  og  have  hverken 
Haand  eller  Fod;  at  det  er  absolut  uspilleligt  forstaar 
sig  næsten  af  sig  selv.  Ikke  desmindre  kan  man  paa 
ingen  Maade  sige  at  Stykket,  fyldt  som  det  er  til  Randen 
med  Lassalles  glødende  Energi,  virker  upoetisk.  Den 
dybe  politiske  Forstaaelse  af  en  hel  mægtigt  bevæget 
Tidsalder  og  den  lynsvangre  Pathos  som  udgaar  fra  den, 
har  visselig  sin  Poesi.  Som  det  foreligger,  er  dette  Drama 
i  ethvert  Tilfælde  den  mærkværdigste  Guldgrube  for  den, 
som  studerer  dets  Forfatters  Psykologi.  Hvor  man  saa 
befinder  sig  i  Læsningen  af  hans  Værker,  det  rinder  En 

bestandigt  i  Hu,  det  indeholder  Alt:  den  dybeste  Selv- 
karakteristik  af  Ferdinand  Lassalle  som  Naipr  og  Privat- 
personlighed,  og  de  alsidigste  og  talrigste  Vink  til  den 
psykologiske  Forstaaelse  af  hans  Verdensanskuelse,  hans 
Syn  påa  Historien,  hans  hele  ydre  og  indre  Politik.  En 
Helhed  er  det  ej  og  kan  derfor  heller  ikke  under  Skil- 
dringen af  Lassalle  tages  som  saadan ;  men  overalt  kan 
det  bruges  som  Illustration.  Lad  os  her  kaste  Blikket 
paa  den  Selvskildring,  det  indeholder.  Jeg  citerer  de 
vigtigste  Steder  med  Omskrivning  af  de  mange  Grange 
skrækkelige  Vers  i  Prosa  og  anfører  kun  enkelte  slaaende 
Linjer  i  Originalen.  Ulrich  v.  Hutten  skildrer  sit  elen- 
dige Liv,  siden  han  af  Paven  blev  lyst  i  Ban.  Han  for- 
tæller, hvorledes  Stædernes  Raad  af  Sky  for  Strid  mei 
Paven  eller  Fyrsterne  ikke  have  vovet  at  aabne  ham 
Tilflugt  inden  deres  Mure.  „Og  dog,"  siger  han,  maaske 
havde  de  skjænket  mig  Asyl,  hvis  jeg  havde  villet  love 
at  forholde  mig  stille,  men: 

Ich  kann  nicht  schweigen,  kann  durch  Schweigen  nicht 
Mir  Obdach  und  des  Leibes  Sicherheit  erkaufen; 
Mich  treibt  der  Geist!    Ich  muss  ihm  Zeugniss  legen, 
Eann  nicht  verschliessen,  was  so  måchtig  quillt. 

Jo  stærkere,  siger  han,  den  almindelige  Nød  voxer, 
saa  at  Enhver  som  i  Pestens  Tid  skjuler  sig  i  sit  Hus 
eller  lydløs  sniger  sig  forbi  de  Andre,  desto  mere  driver 
Aandens  Magt  mig  til  at  kaste  mig  mod  Ødelæggelsen 
og  bekrige  den  stedse  hæftigere,  jo  mere  den  truer.  O 
havde  jeg  tusinde  Tunger!  Med  alle  tusinde  vilde  jeg 
netop  nu  tale  til  Landet.  Langt  heller  vil  jeg,  hidset 
som  et  Stykke  Vildt,  flakke  fra  én  Landsby  til  en  anden 
end  tie  og  svigte  Sandhedens  Kald.  ....  Ros  mig  ikke 
derfor  Franciscus.    Mange  have  haardt  dadlet  mig  derfor: 

Und  doch,  wenn  ich  es  recht  erwåge,  glaub  ich 
Nicht  Tadel  und  nicht  Lob  d*rum  zu  verdienen, 
Wenn  ein  Gemnth  mir  mitgegeben  ward, 

Dem  der  gemeine  Schmerz  weher  als  Andem  thut 
Dem  mehr  als  Andem  die  gemeine  Noth 
Zu  Herzen  geht  —  ich  kann*s  nicht  andem,  Herr! 
Es  ward  mir  eingepflanzt. 

Han  skildrer  sine  Venners  Holdning.  Nogle  glædede 
sig  ved  at  sé  ham  igjen,  men  mange  trak  sig  svagsindede 
og  sky  tilbage  fra  ham.  „Nogle  sagde  mig  det  rent  ud, 
Andre  vilde  ikke  sige  det  saa  ligefrem,  men  jeg  følte  det 
vel,  at  jeg  var  dem  til  Byrde.  Atter  Andre  hvem  min 
Stemme  i  onde  Tider  havde  trøstet,  hvem  jeg  havde  været 
et  Anker  i  mangen  en  Storm  —  de  sagde  mig,  at  de 
hemmeligt  gæme  vilde  vedblive  at  være  mine  Venner, 
men  dog  offentligt  ikke  mere  godt  kunde  vise  sig  med 
mig,  de  kunde  ikke  helt  fordærve  det  med  Rom. 

Sieh,  Herr,.  von  Freunden  das  erfahren  mussen, 
Denen  man  stets  mit  willigem  Gemtith 
Und  freier  Liebe  hingegeben  war. 
O,  das  schmerzt  hartt 

Optaget  med  Inderlighed  hos  Franz  v.  Sickingen  og 
elsket  af  dennes  Datter  Marie,  svarer  Ulrich  den  unge 
Pige :  „Før  Du  hengiver  Dig  til  denne  Kærlighed,  Marie, 
saa  kend  den  Forbandelse,  hvoraf  jeg  drives  frem.  Det 
er  den  mægtigste,  den  mest  uafvendelige  af  alle  dem, 
som  en  Gud  i  sin  Kærligheds  Vrede  kan  nedslynge  paa 
en  Dødeligs  Hoved.  ;  O  evigt  bliver  den  gamle  Fabel 
sand!  Da  i  Rom  en  Afgrund  aabnede  sig  og  Pest  og 
Fordærvelse  truede  Byen,  da  sagde  Oraklerne,  at  kun 
det  Kostbareste,  naar  det  kastedes  i  Svælget,  kunde 
sone  Guderne.  Og  se !  højt  tilhest,  i  Vaabnenes  festlige 
Smykke  sprang  Curtius  ned  i  Afgrunden  viende  sig  til 
Underverdenens  mørke  Aander!  De  Bedste  maa  springe 
i  Tidens  aabne  Gab,  kun  over  deres  Legemer  lukker 
Afgrunden  sig."  Og  Franz  tænker  ganske  som  Ulrich 
og  —  ganske  som  Lassalle.  Han  siger:  „Vi  skylde  vort 
Liv  til  hine  store  Forpiaal,  i  hvis  Værksted  Slægterne 

sendes  hen  som  Arbejdere,  Jeg  har  gjort  hvad  jeg  har 
kunnet  og  føler  mig  fri  og  let,  som  en,  der  redeligt  har 
betalt,  hvad  han  skyldte."  —  Men  af  alle  i  Stykket  fore- 
kommende Kepliker  karakteriserer  ingen  bedre  og  fold- 
stændigere  end  den  følgende  Lassalles  inderste  Yiljesliy, 
som  han  førte  det,  naar  han  drevet  til  det  Yderste  i  indre 
Anspændelse  eller  ydre  Farer  sugede  Vilje  af  uudgrun- 
delige indre  Kilder.  I  denne  Replik  er  han  virkeligt 
Digter;  thi  han  har  her  følt  saa  dybt,  at  Ordene  opsendte 
fra  denne  Dybde  stige  i  Vejret  som  Lyrik.  Forskjellen 
mellem  en  Rhetor  og  en  Digter  er  jo  den,  at  Taleren 
har  de  Andre  for  Øje,  medens  den  lyriske  Digter  er  ene 
med  sig  selv.  Men  ene  med  sig  selv  er  Lassalle  i  dette 
Udbrud : 

Blick  nicht  zur  Erde,  Balthasar,  blick  auf  I 

Im  AeuBsersten  erst  o£fenbaret  sich 

Des  Mannes  ganze  Kraft.  —  Yerblassend  weichen 

Zurucke  von  ihm  die  Bedenken  all', 

Die  erdgeboren  ihn  zur  Erde  ziehn, 

Und  aus  dem  Schiffbruch  vielverschlungner  Plane 

Und  ans  den  Trummem  seiner  eitlen  List 

Hebt  sich  der  Geist  in  seine  reine  Grosse.  — 

In  die  Unendligkeit,  die  in  ihm  schlummert, 

Die  Willensallmacht  kehrt  er  wachsend  ein, 

Saugt  zugedruckten  Auges  neue  Kraft, 

Neue  Erfallung  aus  sich  selber,  setzt 

Auf  eine  Karte  seines  Lebens  Summe 

Und  sich  entladend  flammt  er  auf  zur  That 

Die  gleich  dem  Blitz  in  ein  em  Augenblick 

Der  festgewordnen  Dinge  Antlitz  åndert. 

Det  forekommer  mig,  at  man  i  disse  Ord  har  den 
sande,  den  ideale  Lassalle,  Lassalle,  som  han  i  sine 
bedste  Timer  var.  Og  er  det  ikke  Manden?  Hvilket 
Resultat  konmier  ikke  selv  ved  de  største  Aander  ud, 
naar  man  vil  sammentælle  alle  de  Timer,  hvori  de  ikke 
vare  sig  selv,  og  vil  bedømme  dem  derefter  I  Hvor  megen 
Tid  have  de  ikke  nødtvungne  givet  til  Legemets  Krav 
og  Hverdagslivets  Fornødenheder  og  Adspredelser!   Hvor 

megen  have  de  ikke  spildt  ved  Søvn,  ved  Sygdom,  ved  Lege- 
mets Pleje,  ved  Andres  Krav  paa  deres  Opmærksomhed  og 
Deltagelse !  Og  hvad  der  gælder  om  alle  disse  for  Aands- 
livet  direkte  tabte  Timer,  gælder  det  ikke  i  næsten  lige 
saa  fuldt  et  Omfang  om  den  Part  af  deres  Sjæleliv,  som 
ubehersket  Lidenskab,  urolig  Selvsyge,  Nydelseslyst  eller 
Svaghed  have  usurperet?  Maa  og  skal  man  ikke  saavidt 
blot  muUgt  se  bort  herfra,  naar  man  vil  vide,  hvad  den 
Enkelte  inderst  inde  var,  og  er  det  retfærdigt  eller  for- 
nuftigt evindeligt  at  hænge  sig  i  en  mægtig  Aands 
Skrøbeligheder  og  Fejl?  I  ethvert  Tilfælde  bør  man  be- 
gribe, at  den,  der  vilde  lægge  lige  saa  stor  Vægt  paa  de 
negative  som  paa  de  positive  Egenskaber,  —  hvad  han 
end  forresten  vil  kunne  gøre  ud  af  Manden,  ikke  kan 
gøre  noget  Billede  af  ham.  Thi  det  staarfast,  at  Ingen 
kan  male  noget  Portræt,  ifald  han  vil  forsøge  paa  at 
give  Originalen  en  Mine,  som  han  i  alle  Situationer 
kunde  have,  og  ifald  han  ikke  har  et  Ideal  af  Person- 
ligheden for  Øje.  Hvad  det  gælder  om,  er  at  se  dette 
Ideal,  hvilket  det  paa  mere  eller  mindre  fuldstændig 
Maade  historisk  lykkedes  at  aabenbare  sig  for  Verden  i 
den  enkelte  betydelige  Aand,  som  virkende  i  alle  dens 
Ytringer  og  Bedrifter.  Og  dette  Ideal  af  sit  Væsen  har 
Lassalle  i  hine  Linjer  malt. 

Stykket  indeholder  endnu  ligesom  en  Anelse  om  hans 
pludseUge  Endeligt.  Marie  spørger  Ulrich,  da  hun  ser 
ham  saa  mistrøstig  med  Hensyn  til  sin  Fremtid,  om  han 
da  ikke  tror  paa  en  højere  Styrelse,  der  fremmer  det 
Godes  Sag.    Han  svarer: 

Das  grosse  Ganze  kann  anf  sie  wohl  bauea. 
In  eigner  Weisheit  planvoU  sich  verschlingend 
Fuhrt  es  sich  seinem  eignen  Ziele  zu 
In  allen  "Windungen  sich  nie  verlierend. 


Der  Einzelne  steht  auf  des  Zofalls  Pnlvermine, 
Aufiliegend  sprengt  sie  in  die  Lufte  ihn. 

Der  ligger  en  sand  og  bitter  Livsfilosofi  i  disse  Ord, 
bitter  for  enhver  Enkelt,  sand  for  Alle,  men  sandest  for 
den,  der  som  Lassalle  selv  lægger  Miner  og  selv  stormer 
underminerede  Skanser. 

Med  disse  næsten  selvbiografiske  Træk  i  Stykket  vil 
den,  der  studerer  Digterens  Personlighed,  føle  de  Træk 
der  indeholde  hans  historiske  og  politiske  Grundsyn,  nær' 
sammenknyttede.  Allerede  i  sin  „Assisenrede"  havde 
Lassalle  skildret,  hvorledes  den  indre  Bevægelse  i  Sindene, 
der  i  Virkeligheden  behersker  Historiens  Udviklingsgang, 
ikke  lader  sig  kue  ved  Forholdsregler,  som  blot  ramme 
dens  ydre  Symptomer:  „Længe  før  Barrikaderne  i  den 
ydre  Verden  kunne  rejse  sig,  maa  i  Borgernes  Lidre  den 
Afgrund  være  gravet,  der  opsluger  Regeringsformen",  og 
i  Overensstemmelse  hermed  siger  her  Franz  v.  Sickingen 
til  Kejser  Karl  det  vægtige  Ord,  at  han  ej  maa  over- 
vurdere sin  Magt;  thi  „han  kan  kun  fremskynde,  ikke 
forhindre,  kun  forme,  ikke  undertrykke."  Her  har  man 
Grundlaget  for  Lassalles  historiske  Tro,  omsat  i  politisk 
Aksiom;  enhver  teoretisk  Overbevisning  antog  hos  ham 
jo  straks  en  praktisk  Form.  Paa  denne  hans  Over- 
bevisning om' en  sig  uimodstaaeligt  fremarbejdende  hi- 
storisk Strøm  hviler  hans  Afsky  for  alle  diplomatiske 
Smaakunster,  alle  halve  Midler  og  al  Forstillelse.  Da 
Karl  vil  underhandle  med  Reformationen,  svarer  Franz: 
„Med  Sandheden  gives  ingen  Underhandlen,  I  kunde 
ligesaa  gæme  ville  underhandle  med  Ildsøjlen,  der  gik 
foran  Israels  Folk"  og  da  Franz  senere  opbyder  sine 
Tropper  udtrykkeligt  til  Krigstog  mod  Staden  Trier  i 
den  Hensigt  saaledes  uigennemskuet  at  kunne  samle  en 
Hær,  han  kan  bruge  mod  alle  de  øvrige  Fyrster,  fore- 
holder Balthasar,  Stykkets  skarpest  skuende  Politiker, 
ham  Dumheden  af  denne  Klogskab.  Hvem  skuffer  Du? 
siger  han;  ikke  dine  Fjender,  thi  hvormeget  en  Mand 
ogsaa  forstiller  sig,  hans  Fjende  aner  altid,  hvad  han  mener 
og  vil ;  Livsdriften  i  den  Truede  sporer  hurtigt  Planerne 

hos  den,  der  truer  ham  med  Undergang.  Fyrsterne  har 
Du  da  ikke  skuffet,  de  se  med  sikkert  Instinkt  i  Dig 
deres  Stands  svorne  Fjende  og  tro  ikke  paa  Fablen  om 
denne  ringe  Fejde.  Kun.  dine  Venner  har  Du  omhygge- 
ligt skuffet  og  narret,  de  troede  Dig  paa  Ordet,  for  dem 
betød  denne  Fejde  kun  den  ringe  Sag,  Du  gjorde  den 
til,  og  de  støttede  Dig  ikke.  Nej,  vilde  Du  slaa  løs,  da 
var  det  bedre  for  Dig,  at  Du  aabent  rejste  Dig  mod  Kejser 
Karl,  at  Du  skrev  Omdannelse  af  Kirken  og  af  Biget  i 
store  Træk  læseligt  paa  dit  Banner,  ja  bedre  endog,  at 
Du  selv  i  Kraft  af  den  Ret,  dit  Formaal  giver  Dig,  ud- 
raabte  Dig  til  Kejser  over  dette  Rige  og  løslod  Nationens 
bundne  Kræfter,  end  at  Du  saaledes  leger  Skjul  med 
dine  Venner,  uden  at  have  narret  en  eneste  af  dine 
Fjender. 

O  nicht  der  Erste  seid  Ihr,  werdet  nicht 
Der  Letzte  sein,  dem  es  den  Hals  wird  kosten 
In  grossen  Dingen  schlau  zu  sein.    Yerkleidung 
Gilt  auf  dem  Markte  der  Geschichte  nicht, 
Wo  im  Gewiihl  die  Volker  Dich  nur  an 
Der  Eustung  mid  dem  Abzeichen  erkennen; 
Dmm  hulle  stets  von  Soheitel  bis  zur  Sohle 
Dich  kuhn  in  Deines  eignen  Banners  Farbe. 
Dann  probst  Du  aus  im  ungeheuren  Streit 
Die  ganze  Triebkraffc  Deines  wahren  Bodens 
Und  stehst  und  fållst  mit  deinem  ganzen  Konnen. 
Nicht  dass  Ihr  stiirzet  ist  das  Schrecklichste  — 
Dass,  wenn  Ihr  sturzt,  Ihr  hinsinkt  in  der  Bluthe 
Der  unbesiegten,  ungebrauchten  Kraft  — 
Das  ist  es,  was  ein  Held  am  schwersten  tragt. 

Den  politiske  Grundanskuelse,  som  i  denne  Replik 
er  udtalt,  det  er  den,  som  Lassalle  i  hele  sit  følgende 
Liv  har  hævdet  og  fulgt.  Den  er  det,  som  opbragte  ham 
mod  Datidens  „Fortschrittspartei",  da  det  under  sin 
Kamp  med  Ministeriet  indbildte  sig  at  det  ved  bestandig  at 
foresnakke  Regeringen,  at  den  jo  dog  var  konstitutionel, 
kunde  faa  den  selv  til  at  indrømme  det  eller  tro  paa 
det.     „De  ville,  udraabte  han,  omlyve  Regeringen.    Men 

alle  reelle  Fordele  i  Livet  saavel  som  i  Verdenshistorien 
lade  sig  kun  opnaa  ved  Omarbejden  og  Ompløjen,  aldrig 
ved  Omlyven."*)  Den  samme  Anskuelse  var  det,  der 
øjeblikkeligt  da  Bismarck  kom  til  Boret  og  medens 
Luften  genlød  af  Forbandelser  mod  ham,  lod  Lassalle 
alene  se  Fremtidens  Mand  i  ham  og  bragte  ham  til 
med  fuldkommen  Sikkerhed  at  spaa,  hvad  Bismarck 
vilde  gøre.  Anklaget  for  Højforræderi  paa  Grundlag  af, 
at  han  har  villet  omstyrte  Forfatningen  ved  Agitation 
for  den  almindelige  Valgret,  tilraaber  han  sine  Dommere: 
„Vel,  mine  Herrer,  skønt  en  simpel  Privatmand,  kan  jeg 
sige  Dem:  jeg  vil  ikke  alene  omstyrte  Forfatningen,  men 

inden  et  Aar  har  jeg  muligvis  allerede  omstyrtet  den 

Det  varer  maaske  ikke  et  Aar,  saa  er  den  almindelige 
Valgret  oktroyeret.  De  stærke  Spil,  mine  Herrer, 
kunne  spilles  med  Kortene  paa  Bordet!  Det  er 
det  stærkeste  Diplomati,  der  ikke  behøver  at  omgive 
sine  Beregninger  med  nogensomhelst  Hemmelighedsfuldhed, 
fordi  de  ere  grundede  paa  en  Nødvendighed,  af  Erts.  Og 
saa  forkynder  jeg  Dem  da  paa  dette  højtidelige  Sted,  at 
maaske  vil  før  et  Aar  er  gaaet  hen  Hr.  v.  Bismarck  have 
spillet  Bobert  Peels  Bolle,  og  den  almindelige  og  direkte 
Valgret  være  oktroyeret."*)  Som  bekjendt  opfyldte  Bis- 
marck denne  Spaadom  efter  Krigen  med  Østerrig  for  det 
nyskabte  nordtyske  Forbunds  og  senere  for  det  tyske 
Biges  Vedkommende. 

Vi  have  da  set  de  almindelige  politiske  Principer, 
som  Stykket  indeholder.  Principer,  der  ere  dybt  ejen- 
dommelige for  dets  Forfatter.  Ved  den  særligt  tyske 
Politik,  det  rummer,  er  her  ikke  Stedet  til  at  dvæle. 
Jeg  vil  kun  bemærke,  at  den  uden  Indskrænkning  er  den 
nu  herskende:  Brændende  Uvilje  mod  Smaafyrsteme  og 
mod  aUe  Smaastater.  „Historiens  Trækluft,  siger  Franz, 
kan  ikke  stryge  gennem  sUge  Smaaparceller^^ ;    dernæst 

*)  Was  nun?   S.  24.    Smlgn.  Offenes  Antwortschreiben,  S.  6. 
**)  Hochverratha-Process,  S.  44. 

dyb  Forbitrelse  over  Folk6ts  Fordummelse  under  Præste- 
yælden,  Had  til  Bom,  og  som  Maal:  en  protestantisk 
Kejser  i  Spidsen  for  det  tyske  Rige. 

IX. 

Netop  paa  samme  Tid,  som  Lassalle  sendte  „Franz 
V.  Sickingen"  ud  i  Verden  fandt  han  sig  for  første  og 
sidste  Gang  i  sit  Liv  foranlediget  til  offentligt  (om  end 
undtagelsesvis  anonymt)  at  udvikle  sine  Anskuelser  om 
den  ydre  Politik,  der  af  Preussen  burde  følges.  Den  ita- 
lienske Krig  var  erklæret,  en  mægtig  Sindsbevægelse  ry- 
stede Europa  og  den  national^liberale  Borgerstand  stod 
i  lige  Grad  desorienteret  og  ophidset  og  raabte  paa  Krig 
imod  Louis  Napoleon  for  at  straffe  hans  Angreb  paa 
Østerrig,  der  som  tysk  Stammeland  for  enhver  Pris  burde 
understøttes.  Italiens  retfærdige  Sag  og  Preussens  poli- 
tiske Interesse  bleve  lige  letsindigt  satte  tilside  for  en 
blind  og  daarlig  Følelsespolitik.  Under  denne  Tingenes 
Tilstand  var  det,  at  Lassalle  slyngede  sin  Brochure  „Den 
italienske  Krig  og  Preussens  Opgave,  en  Stemme  fra 
Demokratiet"  ud  i  Verden.  Han  viser  her  først,  at 
Demokratiet  ikke  uden  Brud  paa  sit  eget  Program,  kan 
træde  de  frie  Nationaliteters  Princip  under  Fødder.  Han 
godtgør,  hvor  taabeligt  det  vUde  være  af  Had  til  Napo- 
leon d,  3die  at  lade  sig  henrive  til  at  bekæmpe  ham  paa 
et  Punkt,  hvor  han  —  ligegyldigt  af  hvilke  Motiver  — 
har  taget  en  Sag  i  sin  Haand,  der  maa  og  vil  blive  ham 
selv  allerfarligst.  Han  udvikler  saa,  at  Napoleon,  vak- 
lende som  han  staar,  splittet  og  delt  i  alle  sine  Formaal, 
allieret  med  Victor  Emanuel  og  støttende  Paven,  kæm- 
pende for  Folkefrihed  i  den  Hensigt  at  styrke  sit  eget 
Tyranni,  paa  langt  nær  ikke  er  Demokratiet  saa  farlig  som 
Østerrig  er  det;  thi  Østerrig  vilde  jo  dengang  sige  „et  i  sig 
selv  fast  og  konsekvent  reaktionært  Pringip."  Og  endelig 
træffer  han  Sømmet  paa  Hovedet  ved  den  klare  Paavis- 
ning  af,  hvorledes  de  politiske  Følger  af  den  italienske 

Krig  kun  kunne  konune  Preussen  og  Tyskland  til  Gode. 
Hvorfor?  Fordi  Østerrigs  Nederlag  jo  netop  vil  udjævne 
de  Hindringer  for  Tysklands  Enhed,  hvorpaa  Revolutionen 
af  1848  og  Datidens  tyske  Enhedsbestræbelser  strandede 
saa  elendigt.  Hvad  nyttede  det  nemlig,  at  Revolutionen 
dengang  ophævede  det  tyske  Forbund,  som  man  naivt 
antog  for  Aarsag  til  Adsplittelsen,  naar  den  ikke  hævede 
Adsplittelsens  sande  og  dybe  Aarsag,  nemlig  Ligevægten 
mellem  de  to  store  tyske  Staters  Magtstilling.  Delt- 
heden  beroede  jo  ikke  paa  en  slet  skrevet  Forfatning, 
men  paa  de  faktiske  Magtforhold.  Og  til  at  give  Lige- 
vægten mellem  Staternes  Styrke  det  første  Stød  maatte  den 
italienske  Krigi  under  Forudsætning  af  Frankrigs  Sejr, 
uundgaaeligt  føre.  „Den  Dag,  da  Østerrig  som  Forbunds- 
stat tilintetgøres,  blegne  ogsaa  Farverne  paa  Baiems, 
Wlirtembergs  og  de  andre  Landes  Grændsebomme."  Paa 
den  Dag  var  for  Lassalle  Tysklands  Enhed  konstittteret  og 
sikret.  —  Og  med  et  beundringsværdigt  Seerblik,  der  i 
Virkeligheden  kun  beror  paa  en  dybt  indtrængende  For- 
staaelse  af  alle  faktiske  Forhold,  spaaer  nu  Lassalle, 
uforstyrret  ^  af  Folkestemningens  rent  forskellige  Drømme- 
rier og  Tilbøjeligheder,  uberørt  af  Avisernes  stik  modsatte 
Profetier  og  Trusler,  Alt  hvad  der  vil  komme  —  og  Alt 
hvad  der  er  kommet:  at  Frankrig  vil  annnektere  Savoyen 
og  Nizza,  og  at  Italien  imod  Napoleons  Ønske  vil  kon- 
stituere sig  som  en  eneste  Stat.  Hildet  som  han  er  i  de 
sædvanlige  tyske  Fordomme  mod  Danmark,  fordrer  han 
i  Nationalitetsprincipets  Navn  at  Preussen  skal  føre  Krigen 
mod  Danmark  og  annektere  Slesvig  og  Holsten,  og  der- 
næst at  det  skal  kaste  Østerrig  ud  af  det  tyske  Forbund 
og  endelig  slutte  med  at  proklamere  det  tyske  Kejser- 
rige. —  Da  Freden  til  Villafranca  var  sluttet,  fore- 
tog Lassalle  en  Rejse  til  Italien,  boede  flere  Dage  hos 
Garibaldi  paa  Caprera  og  skal  have  forsøgt  at  bevæge 
denne  til  at  foretage  et  Friskaretog  ind  i  Østerrig  for 
ad  denne  Vej  at  hidføre  Tysklands  Enhed.    For  sit  eget 


387 

Land  at  udrette  noget  lige  saa  Stort,  som  Garibaldi 
havde  udrettet  for  sit  F^edreland,  har  —  underligt  nok  — 
maaske  i  sangvinske  Øjeblikke  hørt  til  Lassalles  Fremtids- 
drømme.  Foreløbig  trak  han  sig,  da  Alt  i  Politiken  paany 
var  stille,  tilbage  til  sit  Studereværelse,  udarbejdede  sit 
„System  der  erworbenen  Rechte"  og  stod  nu  1861  med 
to  store  teoretiske  Arbejder  bag  sig  i  sin  fulde  Mands- 
kraft,  36  Aar  gammel  som  nødtvungen  Tilskuer  til  det 
Lidet,  der  i  den  ydre  Verden  skete.  Det  var  et  Aar  før 
Bismarcks  Tiltrædelse  af  Udenrigsministerposten,  og  den 
udenrigske  Politik  laa  brak.  Det  sociale  Spørgsmaal, 
der  endnu  langt  mere  end  alle  politiske  fyldte  den  unge 
Lærdes  Sjæl,  var  siden  1849  forsvundet  fuldstændigt  fra 
Skuepladsen  i  Tyskland.  Det  gamle  demokratiske  Parti 
var  ikke  mere.  Med  den  Lidenskab,  der  udmærkede 
Lassalle  i  Alt,  hvad  han  foretog  sig,  fordybede  han  sig 
nu  stedse  inderligere  i  Statsøkonomien,  som  han  fra,  sin 
tidhgste  Ungdom  havde  dyrket,  og  ved  hvis  grundige 
Studium  han  alene  i  Overensstemmelse  med  sine  prak- 
tiske Anlæg  kunde  krone  en  Række  af  videnskabelige 
Forskninger,  der  vare  gaaede  ud  fra  Metafysiken  i  den 
graa  Oldtid  og  som  ud  fra  dette  Udgangspunkt  dybt 
gravende  havde  brudt  sig  historisk  og  filosofisk  Vej  lige 
ind  i  den  mest  moderne  Politik  og  Statistik.  Med  dyb 
Utaalmodighed  saa  han  paa  samme  Tid  overfladiske  og 
ukaldede  Faiseurs  lede  den  offentlige  Mening  til  For- 
foskning  af  de  store  sociale  Problemer,  ærlige  og  uvi- 
dende Ubetydeligheder  forsøge  paa  ved  de  mest  util- 
strækkelige, ja  ofte  hensigtsstridige  Midler,  at  afhjælpe 
de  skrigende  Nødstilstande.  En  dyb  Medlidenhed  brændte 
i  hans  Sjæl.  Og  der  slumrede  ubrugte  Evner  i  ham, 
han  var  skabt  til  Tribun  og  det  var  nu  mere  end 
et  Aarti  siden  han  havde  talt.  Udrustet  som  han  var 
med  alle  de  Evner,  der  udfordres  til  Handling:  Aands- 
nærværelse.  Aplomb,  Snarraadighed,  Herredømme  over 
Andre,  sjælden  Gave  til  Organisation  og  med  en  Verden 


388 

af  uløste  Opgaver  foran  sig,  var  han  henvist  til  at  lægge 
Hænderne  i  Skødet.  Han  havde  prøvet  paa  at  vække 
de  Mægtige  med  sin  Stemme,  maaske  et  IZfjehlik  haabet 
at  se  Preussen  gribe  til  Handling,  for  ad  den  Vej,  han 
havde  anvist,  at  realisere  hvad  han  ansaa'  for  dets  Op- 
gave og  absolute  Formaal.  Han  havde  forsøgt  at  be- 
væge de  Højtstaaende  ,,flectere  superos^,  men  hans  Stemme 
havde  tabt  sig  blandt  de  Manges.  Han  var  ved  sin  Sam- 
fundsstilling og  sin  Fortid  for  bestandig  udelukket  fra 
som  Magthaver  fra  oven  af  at  udrette  Noget  for  sine  Ideer 
og  for  Folkets  Vel.  Atter  og  atter  maatte  da  den  Tanke 
opstaa  hos  ham,  om  det  ikke  skulde  kunne  lykkes  ham  at 
organisere  og  disciplinere  de  nu  i  12  Aar  fra  Politiken 
udelukkede  Masser  til  politisk  Aktion.  Hvad  maatte  der 
ikke  kunne  udrettes  fra  neden  af?  Hed  det  ikke  hos 
Vergil:  Hvis  jeg  ej  kan  bevæge  de  Overjordiske,  vil  jeg 
sætte  Underverdenen  i  Bevægelse !  —  Saa  kom  den  preus- 
siske Eonflikttid.  Striden  om  Militærorganisationen 
stillede  Regeringen  og  Kammeret  ahsolut  fjendtligt  mod 
hinanden  og  for  Flertallet  stod  det,  som  gjaldt  Kampen 
Absolutisme  eller  Folkefrihed.  Et  Øjeblik  synes  Lassalle 
at  have  haabet  energisk  Optræden  af  Bourgeoisiet  gennem 
dets  Repræsentanter.  Men  mere  og  mere  skuffet  og  indig- 
neret over  Kammerets^  Holdning  ansaa'  han  det  for  givet, 
at  Borgerstandens  politiske  Rolle  var  udspilt.  Dens  kon- 
servative Interesser  maatte  bevirke,  at  den  hellere  lod  sig 
sine  Friheder  berøve  end  den  kaldte  den  frygtede  §erde 
Stand  til  Hjælp  til  Frihedens  Forsvar.  Arbejderstanden  blev 
da  paany  en  Magt.  Den  alene  havde  ingen  reaktionære  In- 
teresser, men  var  Folkefrihedens  fødte  Støtte.  Og  en  Rege- 
ring, der  laa  i  en  Strid  paa  Liv  og  Død  med  Bourgeoisiet, 
havde,  efter  hans  Opfattelse,  slet  intet  Andet  tilovers  end 
selv  at  appellere  til  Arbejderne  som  Stand.  Fra  en  di- 
rekte Indflydelse  paa  denne  Regering  og  dermed  paa  den 
politiske  og  sociale  Udvikling,  var  han  absolut  udelukket 
mellenjL  ham  og  den  laa  hele  Afstanden  mellem  junkerlig 

Beaktion  og  reTolutionær  Radikalisme.  Men  var  han 
udelukket  fra  en  indirekte  Indflydelse  ifald  han  uden  at 
skabe  sig  nogen  unødvendig  Fjende,  uden  hverken  at  an- 
gribe Monarkiet  i  Almindelighed  eller  Dynastiet  eller 
Regeringen  eller  Nationalfølelsen  eller  Religionen  eller 
Arveretten  udrev  den  saakaldte  ^eråe  Stand  af  dens 
Umyndighedstilstand  og  vakte  den  til  en  rolig  og  lovlig 
Kamp  for  social  og  politisk  Ligeberettigelse  (ikke  Lighed) 
med  de  øvrige  Klasser?  Nej  ingenlunde.  Hvad  Under 
da,  om  han  grublende  som  Achilles  i  sit  Telt  mangen 
en  Dag  og  mangen  en  Nat  i  sit  stille  Sind  har  gentaget 
Vergils: 

Flectere  si  nequeo  Superos,  Acheronta  movébo. 

6.  Brandes. 


Dansk  Juleliteratur. 


De  sidste  Maaneder  før  Jul  udgøre  den  Tid,  da  den 
hele  literære  Yerden  med  samt  dens  Planeter  og  Drabanter 
er  i  fuldest  Yirksomhed.  Begge  disse  sidste  Maaneder  igennem 
have  alle  Stadens  Bogtrykkerpresser  knaget  og  stønnet  af 
Overanstrængelse  og  Sætternes  Fingre  med  rasende  Hast 
sprunget  om  mellem  Bogstaverne;  Forfatterne  have  i  Produk- 
tionens sidste  Feber  sat  Prikker  over  i'erne  i  Manuskriptet 
og  foretaget  Parforcej agten  efter  Trykfejl  i  de  Korrekturer, 
som  aandeløse  Bogtrykkerdrenge  have  bragt,  —  indtil  endelig 
kort  før  Jul  som  Resultat  af  saa  mange  Anstrængelser  Bjer- 
gene føde  —  og  det  ikke  en  Mus,  men  et  Bjerg  af  Bøger, 
der  først  sent,  forhaabentligt  sent  ville  faa  Noget  m.ed  Mus 
og  deslige  at  bestille.  Kort  før  Jul  staar  den  hele  nyskabte 
Literatur  paa  engang  under  Vaaben,  alle  Bøgerne  pyntede 
som  unge  Damer  til  Bal,  nogle  smukke  og  friske,  andre  med 
Skønhedsplet  paa  Titelbladet  og  forlorne  Yndigbeder  under 
Stadsen,  men  alle  i  deres  bedste  Puds.  —  Hvorfor  danne  to 
af  vore  ældste  og  bedste  Digteres,  Paludan-Mullers  og  Chr. 
Winthers  Bøger  i  denne  Henseende  en  Undtagelse?  Hvilken 
Læser  vil  kunne  forsone  sig  med  det  hæslige  røde  Omslag 
om  Paludan-Mtillers  „Adonis"  og  'med  det  grimme,  urene 
Papir,  hvorpaa  dette  lille  fine  Digt  er  trykt  I  Det  forekommer 
os,  at  naar  man  har  den  Ære  at  udgive  Fr.  Paludan-MCQlers 
Poesier,  bør  man  sørge  for,  at  de  komme  Publikum  i  Hænde 
i  den  smukkeste  Udstyrelse,  der  kan  tilvejebringes.  „Adonis'* 
hører  i  Aand  og  Ide  nøje  hen  til  den  Cyklus  af  mythologiske 
Digte,  der  i  Paludan-Mtillers  Digterliv  gik  forud  for  „Adam 
Homo"  :  en  rent  hedensk  Livsanskuelse  er  i  disse  Poesier  udtalt 
med  en  ganske  ejendommelig  Romantik.  Døden  forherliges 
som  Grækerne  forherligede  den  i  Genien   med   den  omvendte 

Fakkel.  I  „Tithon"  var  Nydelseslivet  hos  Aurora  skildret 
som  saa  tomt  for  den  Udkaame,  at  han  fra  det  længtes  ned 
til  Jordens  Uro  og  Plage,  her  er  det  ikke  mod  Yirksomhed, 
men  mod  den  evige  Glemsels  Hvile  og  mod  den  evige  Be- 
tragtnings Drømme,  at  Yenus's  YndHng  Adonis  higer  fra 
Gudindens  Favn.  Sjældent  har  Livstræthedens  Længsel  efber 
Fred  fundet  et  skønnere  Udtryk  end  i  Slutningen  af  dette 
smukke  lille  Digt.  Sjældent  er  den  stille  Lykke,  Kontempla- 
tionen skænker,  lovprist  med  ædlere  Inderlighed.  Denne 
Apotheose  af  Døden  har  en  Svanesangs  Kenhed.  Men 
vender  Digteren  nu  i  „Adonis"  Yirkeligheden  og  dens  Køre 
Ryggen,  saa  har  han  i  et  andet  Arbejde  af  lettere  Natur, 
„Tiderne  skifte",  vist,  at  hans  Deltagelse  for  Historiens  Om- 
skifbninger  og  Dagens  Kampe  ikke  er  udslukt.  Man  kan  sige, 
at  Digteren  i  dette  Stykke,  som  desværre  ikke  besidder  til- 
strækkelig scenisk  Spænding  og  Effekt,  skildrer  vore  Dages 
Kamp  mod  Standsulighedeme  under  Billedet  af  en  Kamp  mod 
Standsforskellen  i  Fortiden,  og  med  mere  Sympathi  for  Frem- 
skridtet end  Mellemgenerationen  hertillands  besidder,  viser 
den  alderstegne  Digter  os  den  opvoksende  Slægt  (repræsenteret 
af  en  ung  fra  Udlandet  hjemvendt  og  for  Rousseau  begejstret 
Doktor)  som  i  alt  Yæsenligt  berettiget  overfor  de  Ældres 
Hildethed  i  Fordom  og  Konvenients.  Det  forstaar  sig  iøvrigt, 
at  den  fra  gammel  Tid  konservative  Digter  ogsaa  giver  det 
Bestaaende  sin  Ret  og  er  paa  sin  Post  mod  den  altfor  over- 
ilede Triumf  over  Pudder  og  Parykker;  de  gamle  Skikke  og 
Sædvaner  bevares  i  hans  Stykke  foreløbig,  efter  at  deres 
Fundament  er  rokket.  Til  en  saadan  Betænkelighed  ved 
altfor  resolute  Forandringer  spores  Lidet  eller  Intet  i  den  af 
Paludan -Mullers  Samtidige  og  Aandsbeslægtede  Hr.  Biskop 
Martensen  udgivne  Brochure  „Socialisme  og  Kristendom". 
Det  synes  næsten,  som  om  den  ældste  Generation  i  Danmark 
er  den,  som  med  størst  Liberalitet  iagttager  Aarhundredets 
Stræben  og  Søgen.  Hvad  der  betegner  den  sidstnævnte  lille 
Bog,  er  det  aarvaagne  Blik  for  vore  Dages  demokratiske  Be- 
stræbelser, som  den  kathqlske  Kirkes  Fyrster  allerede  længe 
have  udmærket  sig  ved,  men  som  det  er  nyt  at  iagttage  hos 
en  protestantisk  Biskop.  Alliancen  mellem  Ultramontanismen 
og  enkelte  socialistiske  Grupper  har  længst  været  en  Kends- 
gerning i  Tyskland,  hvis  katholske  Bisper  vel  vide  hvad  de 
gøre  —  der  kan  næppe  være  Tvivl  om,  at  ogsaa  hertillands 
Socialismen  foreløbig  vil  gribe  den  imod  den  fra  Kirken 
fremstrakte  Haand.     At  Biskop  Martensen  iøvrigt  paa  samme 

Tid  som  han  ved  ethisk-religiøse  Betragtninger  berøver  sine 
Udsagn  enhver  revolutionær  Karakter  lader  sig  drage  noget 
for  vidt  af  sin  Iver,  kan  maaske  ikke  benægtes.  Saaledes 
f.  Eks.,  naar  han  med  Hensyn  til  Aagerlovene  tiltræder  et 
uigennemførligt  Projekt  af  Rud.  Meyer.  Det  er  let  forstaaeHgt, 
at  Biskop  Martensen  paa  dette  Omraade  kan  være  udsat  for 
undertiden  at  øse  af  de  mindre  gode  Kilder.  En  saadan 
mindre  god  Kilde  er  netop  Rudolph  Meyer,  Redaktøren  af 
den  reaktionære  „Berliner  l^vue^,  til  hvis  G-eschafb  det  hører 
altid  at  staa  i  den  ømmeste  Forbindelse  med  den  klerikale 
og  junkerlige  „Kreuzzeitung'^  paa  den  ene  Side  og  Socia- 
listerne paa  den  anden.  Biskop  Martensens  G-rundanskuelse 
er  hentet  fra  Lassalle,  men  han  syneis  snai;ere  at  støtte  sig 
til  Gengivelser  af  dennes  Lære  end  til  hans  egne  Udtalelser. 
Hr.  Biskoppen  vilde  ellers  næppe  kunne  tillægge  den  „revolu- 
tionære^ eller  „falske^  Socialisme  i  vore  Dage  saa  absurde 
Meninger  som  den,  at  alle  menneskelige  Individualiteter  ere 
ens,  eller  den,  at  Samfundet  ikke  skal  være  en  Organisme  (S.  39). 
Hverken  hos  Marx  eller  hos  Lassalle  vil  Biskop  Martensen 
kunne  finde  den  første  Sætning,  og  hvad  den  sidste  angaar, 
bestaar  de  socialistiske  Bannerføreres  Ensidighed  som  bekendt 
netop  omvendt  i  at  ville  anvende  et  Overmaal  af  OrganiBation. 
Yi  ere  overbeviste  om,  at  Hr.  Biskoppen  yderst  ugerne  gør 
sine  Modstandere  blandt  Socialisterne  Uret.  Men  paa  flere 
Punkter  kan  han  næppe  siges  fri  derfor.  Den  Beskyldning, 
som  Biskop  Martensen  retter  mod  Socialisterne  for  at  ville 
„opløse  Familielivet^,  have  disse  ikke  én,  men  hundrede  Grcuige 
besvaret  med  at  sige,  at  de  omvendt  ville  sikre  det  mod  den 
Opløsning,  som  det  den  hele  Dag  igennem  fortsatte  Fabrik- 
arbejde  medfører  for  det.  Og  Beskyldningen  for  at  ville 
„ophæve  den  private  I5®^^<^^"  ^*^v®  ^^  ligesaa  tidt  besvaret 
med  det  Udsagn,  at  de  netop  ville  indføre  gennemgaaende 
Privat-Ejendom,  medens  Pri vat-Ejendommen  efber  Biskop  Mar- 
tensens egen  Mening  nuomstunder  faktisk  er  „ophævet"  for 
Vio  ft^  Statsborgernes  Yedkommende.  Til  Gengæld  ere  faa 
af  dem  gaaede  saa  vidt  som  Biskop  Martensen  i  enkelte  Ud- 
tryk og  Fordringer.  Den  Lassalleske  Socialisme  f.  Eks.,  der 
i  sit  Yæsen  er  strængt  monarkisk,  vilde  ikke  beraabe  sig  paa 
Luthers  med  spærret  Skrift  anførte  Citat:  „Dine  Fyrster  ere 
blevne  Tyves  Stalbrødre"  (S.  21),  og  vilde  lige  saa  lidt  op- 
stille det  besynderlige  Forlangende  om  Fastsættelsen  af  en 
Rentefod  (S.  51).  Dog  vil  Læseren  end  maaske  saaledes  i 
Enkeltheder  hist   og   her  stemme  sig  imod  det  Indtryk,    han 

modtager  af  Biskop  Martensens  lille  Skrift,    saa   er   det  dog 
i  og  for  sig  saa  fortjenstfuldt  at  skrive  et  saadant,  naar  man 
befinder  sig  i  en  Samfundsstilling,  der  staar  de  Gæringer,  der 
beyæge  Masserne,   fjæmt,    at  Biskop  Martensen   sikkert   ved 
dette  sidste  Skridt  er  steget  i  alle  deres  Agtelse  og  Velvilje, 
der  betragte  det  som  et  Gode,  at  vor  Kirkes  Hoved  studerer 
og  forstaar  sin  Tid.     Hans  Bog   er   den   eneste  literære  „Be- 
givenhed",  Julen   har   bragt.      Hermed   skal   dog   ingenlunde 
være    sagt,  >  at    den     ikke    har    bragt    meget    Glædeligt    og 
Læseværdigt.      Til    dette   hører   fremfor  Alt  Tredje  Bind    af 
H.  C.  Andersens  nye  Eventyr  og  Historier,    der  nu  frem- 
træde i  en  samlet  Udgave,    illustrerede   af  Frølich.     Ethvert 
af  de  Hæfter,    hvoraf  Bogen  bestaar,   har   allerede  gjort  sin 
Lykke  og  vundet  sin  Læsekreds,  da  det  første  Gang  Udkom. 
Vi  ville  kun   fremhæve    et  enkelt  Moment,    at   den   komiske 
Kraft  hos  Digteren   fremtræder   saa  usvækket   i   denne  sidste 
Samling  som  i  hans  første  Produktioner.    Ganske  vist  er  den 
overgivne  og  fortræfiPelige  Spøg  „Laserne",  der  lige  morsomt 
parodierer    dansk    og    norsk    Pjalteri,    af   ældre   Dato,    men 
„Loppen  og  Professoren"  og  „Tante  Tandpine",  som  ere  fra 
de  allersidste  Aar,  overraske  ved  det  friskeste  og  lyseste  Lune. 
Liigeledes  humoristisk,  men  udført  i  større  og  bredere  Stil  er 
det  ypperlige  Eventyr  „Den  store  Søslange".    Det  er  lykkedes 
Digteren  ved  sin   kraftigt  fantastiske  Behandling   selv   af  det 
mindst  Fantastiske  som  en  Telegrafbraad  at  føre  Læseren  ind 
i  en  Trylleverden,  hvor  Alt  synes  En  at  gaa  aldeles  naturligt 
til.  —  Paany  udgivet   om   end  i    omarbejdet  Skikkelse   fore- 
ligger Henrik  Ibsens  „Fru  Inger  til  Østraat",  der  sikkert 
for  en  stor  Del  af  Læseverdenen  vil  staa   som  en  ganske  ny 
Bog.      Ibsens  nuværende  Smagsstandpunkt  afspejler  sig  i  den 
nye  Udgave,    der  mere  karakteriserer  sig  ved  Bort^kæringen 
af  Alt   hvad   der  var   Deklamation   og  blot   Ordprang   i   den 
gamle  end  ved  nye  Tilføjelser.     Det  fortjener  at  noteres,    at 
Heltens  Skikkelse  ved  disse  Bortskæringer  har  vundet  betyde- 
ligt.    Alle  de  Pralerier  og  Smagløsheder,  der  skulde  betegne 
Allerhelvedeskarlen ,    ere  faldne  bort.     Saaledes  have  f.  Eks. 
i  Niels  Lykkes  første  store  Monolog  de  simple  Ord  „Blomster 
brækkes.  Blomster  visne"  afløst  følgende  Tirade :   „Blomsterne 
visne  tidligt  her  i  Norden !  en  Jomfru  kommer  til  Skade,  hun 
faar  et  Knæk,  og  saa  er  det  forbi  engang  for  alle.    Jeg  gad 
vide,  om  det  er  af  Harm  og  Blussel  over  at  hun  mister,  hvad 
man  kalder  Æren,  eller  om  det  skulde  være  af  Sorg  og  Smerte, 
fordi  hun  ånder  Svig   hos  den  Mand,    hun   har  hengivet  sig 

til?     Nu,    i  begge  Tilfælde   er   hun  en  Taabe,    og  en  Taabe 
mer  eller  mindre  i  Verden  o.  s.  v."     Kort   sagt:    Digtet  bar 
ved   de   foretagne  Forandringer   vundet  i  Holdning   og  Adel. 
Yil  man  fra  en  Digter,   der  forlængst  hjaæ  vundet  og  grund- 
fæstet sit  Navn,    kaste  Blikket  paa   en,    der   staar  i  Begreb 
med  at  vinde  sig   et,    da  læse   man  Holger  Drachmanns 
Skildringer  „I  Storm  og  Stille'^,    en   frisk  og  talentfuld  Bog, 
hvis  6mi:|kke  Illustrationer  Forfatteren  selv   har  tegnet.     Den 
indeholder  Sager  af  højst  forskelligt  Yærd,  den  unge  Skribent 
har  meget  mere  produktiv  Evne  end  Selvkritik.     Saaledes  er 
Indledningen  „Paa  den  øde  0""  noget  daarligt  Gods,  der  let 
kunde  skræmme  en  Læser  fra  Bogen,  og  den  brede  Fortælling 
„Flugten  til  Amerika'^    langt  fra   behandlet  med  tilstrækkelig 
overlegen  Humor,    tilmed   næsten  slet  ikke  komponeret.     Til 
Gengæld  er  her  noget  virkeligt  og  sjældent  Godt.    Den  store 
Novelle    „Fra  Sandets  Regioner^'    er   en   fuldstændig  original 
og  i  høj  Grad  dygtig  Komposition,  med  et  sikkert  Natursyn 
og  en  skarp  rammende  Satire.    Der  er  et  ungt,  kraftigt  Pust 
i    denne   Fortælling,    hvis    Svagheder    i    mange    Enkeltheder 
glemmes  over  store  Fortrin.    Ingen  forstaar  i  dansk  Literator 
for  Øjeblikket  at  lade  en  Haandværker  eller  Sømand  tale  saa 
sandt  og  saa  morsomt  som  Hr.  Drachmann.    „Now  Tommy!'' 
er  en  net  Bagatel  med  en  smuk  og  overraskende  Pointe,  og 
„Vil   han   naa   om   Pynten?",    Bogens   bedste   Stykke,    er    et 
lyrisk  Digt  i  Prosa,  hvis  fuldkomne  Stil  antyder  den  Højde, 
Forfatteren  kan  naa  til.     For  2  Aar  siden  udgav  denne  For- 
fatter en  Digtsamling,  der  med  Rette  vakte  Opmærksomhed; 
den  røbede  ingenlunde  et  ringere  Talent  end  Bichardts  første, 
om  den  end  ikke  kunde  blive  saa  populær.    Nu  har  Chr.  Ri- 
chardt  paany    glædet   Læseverdenen    med    en    Digtsamling, 
„Billeder    og    Sange '^,    som    vi    af  Hj ærtet    ønske   alt   Held. 
Faa  Nulevende  blandt  os  kunne  skrive  et  Vers  som  Richardt. 
Af  Digtene  i  denne  Samling  er  der   et  „Mod  Efteraar",    der 
ved  sit  yndige  Naturmaleri  hører  til  hans  bedste  Landskabs- 
billeder, og  en  Sang  „I  Schweiz'^,  hvor  Naturstemningen  paa 
den  smukkeste  Maade  smelter  sammen  med  Menneskekærlig- 
hedens rent  humane  Følelse.     Digteren  ønsker  at  kunne  føre 
alle  dem,    der  maa  „trælle  haardt"  i  Livet,    op   i   den    rene 
Bjergluft : 

Ja  de,  som  staves  derhjemme 

fra  Kvist  til  Kælderens  Hul, 

De  skulde  herop  paa  Bjerget 

og  vaske  sig  for  Kuli 

Og  løsne  Lungernes  Skimmel 
i  Græssets  krydrede  Duft 
Og  se  denne  blomstervrimmel 
Og  komme  lidt  nær  Guds  Himmel 
I  Alperosens  Luft  I 

Og  de,  som  daglig  maa  døje 
Maskinens  snurrende  Gang,  < 
de  skulde  ha'e  Lov  &%  høre 
en  Bjærgstrøms  brusende  Sang  I 
De  skulde  ha'e  Lov  at  følge 
det  sælsomt  vekslende  Sj^il, 
dens  Fald,  dens  Krumninger  vilde 
helt  op,  hvor  Strømmen  er  Kilde, 
helt  op,  hvor  Floden  blev  til. 

Det  er  godt,  at  der  endnu  i  Danmark  er  Nogen, 
der  kan  skrive  eaa  smukke  Vers.  Undertiden  ser  det  ud 
som  skulde  de  mange  oversatte  Digtere  rent  fortrænge  de 
indfødte.  Af  Iwan  Turgéniew  er  to  fortræffelige  Bøger 
Bomanen  „Røg"  og  „Nye  Billeder  fra  Rusland"  udkomne  i 
Hr.  Yilh.  Møllers  Oversættelse ;  deres  Publikum  er  dem  sikret. 
Et  interessant  Lidblik  i  en  anden  fremmed  Verden  afgiver  en 
Bog,  der  ikke  hører  Skønliteraturen  til,  men  som  skøndt  for- 
fattet som  Doktordisputats  ligefuldt  kan  læses  med  Fornøjelse 
af  enhver  almindelig  Dannet:  Hr.  Schandorph's  lærerige 
Monografi  „Goldoni  og  Gozzi".  Den  ene  af  disse  to  berømte 
Digtere  var  klassisk,  den  anden  romantisk.  Saavel  klassiske  som 
romantiske  ere  to  danske  Musadyrkere  D'Herrer  H.  H.  Nye- 
gaard  og  Jludolf  Schmidt,  der  have  forelagt  Læseverdenen 
en  samlet  Udgave  af  deres  Poesier,  en  maaske  ikke  ganske 
overflje^dig  Forsigtighed,  da  de  enkelte  Digtninge,  spredtvis 
publicerede,  muligvis  ikke  have  fæstnet  sig  stærkt  i  Læsernes 
Erindring.  At  de  begge  samtidig  ere  blevne  grebne  af  den 
Tanke,  at  minde  det  danske  Folk  om  deres  digteriske  Eksi- 
stens, gør  det  lettere  at  konstatere  den  mærkværdige  Lighed, 
der  findes  mellem  disse  to  lyriske  Aander.  Nu  lyse  de  sam- 
men paa  den  poetiske  Stjærnehimmel.  De  ere  begge  svær- 
mende Drømmere  og  dog  kraftige  Realister,  begge  dybt 
religiøse  Gemytter,  begge  i  højeste  Grad  sædeligt  bevægede 
Moralister  og  dog  varme  Erotikere,  og  endeldg  —  det  klii^ger 
igennem  inderst  inde  som  fra  en  brusten  Stræng  —  l)egge 
miskendte.  Man  undres  over  Hr.  Schmidts  djærve  Realisme 
i  Digtet  „Den  badende  Dreng" : 

Med  din  Kaskæt  trykt  fast  paa  det  vaade  Haar 
Paa  Sten  du  sidder,  Foden  i  Vand  end 
Og  iført  Skjorten  kun  du  tærer 
Kringlen,  den  stenhaarde  Kommenskringle. 

o^   ^^E  ^^^  hermed  maale  sig  Hr.  Nyegaards  Beskrivelse  af 
sig  selv  i  en  barnlig  Situation  diende  ved  Mosens  Bryst: 

Omkring  den  Skønnes  Liv  jeg  Armen  slynged' 
Min  Tanke  yi^ggedes  i  salig  filand 
Ved  Brystets  Tyillinghøje  Læben  gynged 
Og  Sneen  smeltede  fra  Læbens  Grand, 
En  Bose,  klædt  i  Kærlighedens  Bødme 
Udfolded  Kronen  der,  hvor  Liljen  stod. 
I  falde  Drag  indaanded  jeg  den  Sødme, 
Hvis  Vellyst  væbned  mig  med  Gaders  Mod. 

Selv  i  metrisk  Henseende   udfolde  de  to  Digtere  samme 
Færdighed;  man  sammenligne: 

„Under  Kampen"  (Nyeg.)     med       „Frejas  Boser**  (Schm.) 


—   Smerten  knager    dit  Bryst, 

Uro  griber  din  Sjæl 
Na  da  Frihedens  Helt,  Folkenes 

kaarede  Bidder 
Tolk  for  Ideernes  Krav,  Talsmand 

for  Sprogenes  Bet 
Ligger  paa  Valen  i  Blod,  fældet 
ved  Spydstageretten. 


Men  naar  i  Ungdommens 
Livsalige  Vaar 
Et  Par 

Hvem  Lykken  har  udset  ogkaaret 
Øje  faar 

Paa  de  samme  to  forenede  Boser 
Og  bakker  sig  for  hver  at  tage 

sin. 


Det  første  er  Heksameter,  det  andet  er  —  et  frit  Verse- 
maal.  Endnu  citere  vi  blot,  for  at  Læserne  ret  kunne  kende 
disse  „to  forenede  Boser^'  og  „bukke  sig  for  hver  at  tage 
sin",  et  lille  Digt,  der  betegner  det  lettere  Vid  hos  Lyrikere 
af  denne  Natur.     Det  kaldes 

,  Impromptu. 

Har  Da  sagt  A,  saa  maa  Da  sige  B, 
Naar  Valg  er  gjort,  kan  Valg  ej  længer  ske. 
Saa  Da  det  ikke  før.  Da  barde  set  det 
Men  er  det  sket,  og  har  først  A  Da  sagt. 
Bliv  rask  kan  ved,  lad  ingen  Tvivl  fieia  Magt, 
Saa  kommer  snart  Du  gennem  Alfabetet. 

Er  dette  Nyegaard  eller  er  det  Schmidt?  Vi  tør  trøstigt 
spørge  om  Nogen  drister  sig  til  at  afgøre  et  saa  yanskehgt 
Problem? 

Vil  man  glæde  sig  over  en  Modsætning  til  disse  For- 
fattere, saa  tage  man  et  Bind  af  Mark  Twain  i  Haanden. 
Her  er  hverken  Lyrik  eller  Erotik,  hverken  Salighed  eller 
Drømme:  et  skarpt  Hoved,  et  hurtigt  Svar  og  en  dygtig 
Næve,  det  er  Amerikanerens  personlige  og  literære  Egen- 
skaber. Man  tænke  sig,  at  Dickens  raadsnare  og  lystige  Marc 
Tapley  var  bleven  i  Amerika  og  havde  nedsat  sig  som  Feoille- 
tonist,   og  man   vil   have   en  Forestilling  om  Twains  Humor. 

Med  det  Livsprincip  til  Baggrund:  „Aldrig  skal  man  narre 
mig  i  nogen  Fælde",  ser  han  alle  denne  Verdens  Rædsler  og 
Elendigheder  fra  den  lystige  Side,  og  driver  dernæst  regel- 
mæssigt det  Komiske  ud  i  den  allersidste  Konsekvens.  Allige- 
vel skjuler  der  sig  et  varmt  og  medfølende  Hjærte  under 
denne  Spot,  der  undertiden  ogsaa  hliver  trist  af  lutter  Lystig- 
hed.  Tvivler  man  om,  at  det  er  det  virkelige  Amerika  og 
den  ægte  Tankeej  han  skildrer,  kan  man  skaffe  sig  Overbevis- 
ningen derom  gennem  en  anden  Julebog  „Træk  af  Livet  i 
Amerika",  der  indeholder  en  Række  yderst  lærerige  og  vel- 
skrevne Breve  om  amerikansk  SamAindsliv.  Psykologiske 
Iagttagelser  veksle  med  økonomiske  Beregninger,  Temperance- 
Krigen  beskrives  og  Udsigterne  til  en  fredelig  Ophævelse  af 
Mændenes  Underkuelse  drøftes;  et  meget  interressant  Kapitel 
behandler  det  nu  brændende  Spørgsmaal  Spiritismen  —  kort 
og  godt  det  er  en  overmaade  morsom  Bog.  Men  for  at 
vende  tilbage  til  Mark  Twain,  saa  beror  endel  af  hans  Pro- 
duktions humoristiske  ^/  irkning  paa  Stilens  snurrige  Vendinger 
med  dens  formidable  Overdrivelser,  og  dem  er  Oversætteren 
Hr.  Watt  tilsyneladende  kommen  godt  fra,  desværre  paa  ad- 
skillige Steder  ikke  uden  Præjudice  for  det  danske  Sprog. 
Der  hører  megen  Skødesløshed  til  at  nedskrive  en  Sætning 
som  denne:  „I  over  en  Time  tog  vi  lige  saa  megen  Interesse 
i  Overland  City  som  om  vi  aldrig  havde  set  en  By  før."  Og 
dog  hvad  er  dette  mod  en  Sætningsbygning  som  den  en  anden 
Oversættelse  paa  sin  allerførste  Side  frembyder  1  Den  islandske 
FortæUing  „Indride  og  Sigrid"  begynder  saaledes  i  Hr. 
Kaalunds  Oversættelse: 

„I  det  østlige  Island  ligger  en  stor  og  smuk  Bygd,  ret  folkerig 
endnu,  men  langt  flere  Gaarde  fandtes  her  dog  i  Side-Halls  Dage, 
og  vide  ser  man  nu  kun  Spor  til  Tomter,  hvor  Sagaerne  fortæUer 
at  der  har  været  vel  byggede  Høvdingesæder.  Her  gaar  Syn  for 
Sagen  men  om  Aarsagen  er  derimod  de  Lærde  ikke  enige:  om  de 
smukke  Bopæle  ligger  øde  paa  Grund  af  Befolkningens  Uduelighed, 
som  Nogle  mener,  da  dog  Landet  end  er  ligesaa  „yndigt  og  skønt" 
som  i  gamle  Dase,  da  ^rmændene  besatte  sig  der,  og  da  store 
Strækninger  endnu  venter  paa  Opdyrkning,  eller  om  man  skal 
tilskrive  Havisen  og  Tømmermanfflen  den  afbaffende  Befolkning, 
medens  Landet  i  det  tiende  og  ellevte  Aarhunorede  paastaas  at 
have  været  frit  for  Havis  og  skovbevokset  fra  Fjæld  til  Fjære,  eller 
om  begge  Aarsager  tHsammen  har  bevirket  Forandringen  —  er 
imidlertid  Spørgsmaal,  som  vi  vil  lade  staa  hen  for  at  vende  os 
til  noget  helt  andet.  ^ 

Man   fristes   til  med   en   lille  Forandring   at  citere  Hol- 
bergs Ord:    „Ak  Yæ   det   danske  Sprog  —  den  Indgang  var 

forlang'^.  En  saadan  Indledning,  der  fuldstændig  tager  Vejret 
fra  En,  vækker  just  ikke  Læselysten,  hvad  der  ellers  er  Skade, 
da  Bogen  frembyder  endel  kulturhistorisk  Interesse. 

Ja,    det   danske  Sprog,    det  bliver   rigtignok  misbrugt  i 
disse  Tider  og  det  ikke  af  Oversætterne  alene,   nej  ogsaa  de 
„originale   Fyre"    skrive    det   mange  Gange   snarere   med  en 
Svovlstik  end  med  en  Pen.     I  hvad  man   kalder    „dannede" 
Noveller  som  Hr.  S.  Møllers  finder  man  de  usaligste  Dilettantfejl. 
Den  Yanskelighed,  Forf.  har  ved  at  forbinde  Ord  og  Sætninger, 
bringer  ham  f.  Eks.  til  bestandig  at  bruge  Konjunktionerne  galt. 
Paa  en  eneste  Side  (5)  kan  plukkes  følgende  Buket :  ,^Hans  Haar 
var  kruset  og  tykt,   skønt   allerede   graanet  —  Blikket  var 
klart  og  stærkt,  men  faldt  dog  kærligt  —  en  Jomfru,  stærkt, 
men  dog  harmonisk  bygget,  og  med  særdeles  bestemt  udfor- 
mede Ansigtstræk,  men  smuk  —  hun  sad  i  faa  Skridts  Af- 
stand, Hdt  længere  borte  stod  Sønnen,  men  i  ærbødig  Tavs- 
hed syntes  begge  at  vente  o.  s.  v.".     I  en  saadan  Prosa  læser 
man   ugæme   marvløse  Reminiscenspoesier   som   Hr.  Møllers; 
og   dog   bør   selv   den   Art    ukunstnerisk   Fremstilling   langt 
foretrækkes     for    den    kunstige    Stiliseren,    hvortil    Forf.   af 
„I  Landflygtighed"  hengiver  sig.    Skønt  dette  Værk  kaldes 
„et   historisk  Livsbillede   fra  Reformationstiden",    vilde   man 
maaske   tilgive   at   der    hverken  findes  Liv  eller  Billede  deri, 
gjorde  det  blot  ikke  Fordring  paa  vist  historisk  Præg.     Det 
overalt    vedligeholdte    Sprog   —   en    slet    Kopi    af   C.  Bern- 
hardts „Krøniker   fra  Kristjan   den   2dens  Dage"    og   P.  P.'s 
„Grevens  Fejde"   —  er  den  Art  Gammeldansk,  som  skal  være 
fælles  for  alle  Aarhundreder,  svarende  til  den  bekendte  Theater- 
Bondedialekt,   der   skal   gælde   for   alle  Landets  Egne.     Ved 
Hjælp    af  enkelte    Gloser   og   en   gal   Ordstilling    —  for   det 
Meste   sættes   Adverbierne   først   i    Sætningen  —  opnaas  der 
en  gammeldags  Udstaffering  af  Samtalerne,  der,  hvis  ikke   alle 
Folk  dengang  talte  som  Bibeloversættelse  og  Postiller,  er  saa 
affekteret    som   vel   muligt.      „Nu   er  Klokken   seks"    hedder 
saaledes   paa  Barnersk  (S.   16):    „Alt   er    en   Stund   forløben 
siden  Viseren  paa  Uhrværket  pegede   paa   fem."      „Sæt   Dig 
ned  og  spis"  udtrykkes:   „Udfyld   skyndsomst    din  Plads  ved 
Disken  og  lad  Mad  og  Drikke  smage  Dig. "    Holberg  vilde  spørge, 
om  Folk  ogsaa  talte  saadan  i  de  korte  Vinterdage. 

Ovenpaa  Sligt  er  det  en  sand  Vederkvægelse  at  tage 
„I  NaadsenSaaret"  i  Haanden.  Det  er  en  simpel  lille 
Kærlighedshistorie,  fjæm  fra  al  Forcerthed  og  Spræl,  uden 
enhversomhelst  Tendens,  og  udført  med  en  saadan  Stilens  Kunst, 

at  Læseren  slet  ikke  mærker,  hvor  fuldendt  Fremstillingen  er. 
Sprogets  sunde  Strøm  flyder  endnu  ligesaa  klart  som  i  Christian 
Winthers  unge  Dage.  Hvad  kunde  ikke  vor  Literaturs  unge 
Mænd  lære  af  denne  Mesterens  fuldkomne  Form! 

En  hel  anden  Karakter  har  Sproget  i  Bergsøes  nye, 
velskrevne  Noveller.  Den  største  Fortælling  „Pillone"  minder 
paa  engang  om  Spaniernes  picareske  Boman  og  den  ridderlige 
piéce  de  cape  et  d'épée.  Den  er  et  Melodrama  fra  Porte 
Saint -Martins  allerhedste  romantiske  Dage.  Eventyr  paa 
Eventyr,  Bædsel  paa  Rædsel,  Overaskelse  paa  Overraskelse, 
Forvandlinger,  Flugt,  Overfald,  Jembaneplyndring ,  dejlige 
Kvinder,  Jalousi,  Mord,  —  »hvo  kan  nævne,  hvo  kan  mindes 
alt"  !  —  Det  er  umuligt  ikke  at  være  i  Spænding  og  ikke 
at  følge  med,  naar  man  først  er  bleven  greben  af  Forf.s  vold- 
somme Indbildningskraft,  der  snurrer  En  rundt  og  gør  En 
svimmel,  saa  man  som  han  ser  Virkeligheden  i  en  blændende 
Fantasibelysning.  Saadan  en  Historie,  der  har  en  udmærket 
flot  og  godt  malet  Theaterdekorations  hele  Yirkning,  bør  egentlig 
fortælles  i  Tusmørket  ved  Kaminilden,  medens  Tilhørernes 
Skikkelser  tegne  sig  som  spøgelseagtige  Skyggeflgurer  paa 
Væggen.  Bergsøes  Helt  er  en  Røverkaptejn  med  spidspuUet 
Hat,  Helgenbillede  ved  Barmen,  Raseri  i  Hjærtet,  Pistoler  i 
Bæltet,  iført  Fløj  eisbluse  og  Knæbenklæder,  kortsagt  Fra 
Diavolo  som  vi  alle  kende  ham  fra  Operaen.  Hvor  vilde 
denne  Fyr,  der  ligesom  Forf.s  Stil  stadig  har  le  diable  au 
corps,  forskrække  de  blide,  opofrende  Smaavæsener,  der  fra 
Arilds  Tid  have  været  alle  Damefortællingers  Idealer  og  som 
derfor  Julens  Forfatterinder  Silvia  Bennet  og  Johanne 
Schørring  heUer  ikke  undgaa.  Som  Helheder  gøre  disse 
Bøger  ikke  noget  fyldigt  Indtryk.  Hos  Fru  Schiørring  findes 
Tilløb  til  noget  Betydeligt.  I  „En  Rejse-Skizze"  er  med  faa 
Træk  en  original  Kvindeskikkelse  tegnet,  og  „Dr.  Agnes" 
indeholder  et  smukt  Indlæg  for  Kvindeemancipationen.  Frk. 
Bennet  har  øjensynligt  stillet  sig  sine  Opgaver  med  Alvor  og 
Inderlighed,  men  hun  bør  vogte  sig  for  en  stereotyp  præken- 
agtig Jargon,  der  ikke  falder  hende  naturlig  og  som  skader 
det  iøvrigt  gode  Indtryk,  den  beskedne  Forf.  gør.  Begge 
Bøger  ere  som  man  kunde  vente  meget  religiøse  og  deres 
Helte  ligesaa  moralske  som  Bergsøes  var  forvoven  og  guds- 
forgaaen. 

At  Damer  tænke  og  skrive  som  Damer,  er  let  at  forstaa ; 
men  naar  man  har  gjort  sig  bekendt  med  Hr.  J.  Paludans 
Behandling   af  den  franske  Literatur,   spørger  man  sig  selv. 

hvordan  det  kan  behage  en  Mand  at  optræde  som  en  snærpet 
gammel  Jomfru,  Lærerinde  i  et  af  Byens  bedste  Institater  og 
født  Tante.      Hvad   der   er   af  et  Mandfolk  i  denne  Bog,   er 
tysk:    tysk   den  pedantiske,   aandløse  Faktasamlen,   tysk  det 
enfoldige  Had  til  den  franske  Kulturs  hele  Retning.     £fterat 
Hr.  Paludan   med  dyb  Misbilligelse   og   under  megen  Hoved- 
rysten har   læst  endel  fransk  Literatur  —  den  hele  har  han 
vel  næppe  gennemgransket  —  har  han  akslet  sit  Skind,  svunget 
sin  Pen  og  sat  sig  til  Doms  over  de  Digtere  og  Videnskabs- 
mænd, der  lide  under  den  Nationalulykke  at  være  franskfødte. 
Under  Synspunktet   Historie   kan   ingenlunde   hvad   deraf  er 
kommet  ud  blive  seet,  det  er  nærmest  en  Advarsel  mod  Læs- 
ning af  franske  Bøger.    Maaske  for  „at  gøre  Bogen  anvendelig 
i  de  højere  Klasser  af  Pigeskoler  og  paa  Kursus",  hvad  Forf. 
efter   Fortalen    har    tænkt    paa,    blive    de    yderst  subjektive 
Domme,   der   fældes,    udstafferede  med  et  hvidt  Halsbind  af 
objektiv  Fornemhed,  saa  at  Læseren  ikke  faar  at  vide,  hvem 
det   er,    der   staar   inde   for    denne   Mængde    af   fuldstændig 
ubeviste   og   ubevislige   Kendelser.      Gaadefiildt   bliver    det  i 
hvert   Fald,    hvorledes  'Nogen    i   et  Land,    til    hvis    største 
borgerlige  Goder   det  hører,    at   Censurens   Dage    ere    forbi, 
ganske   uopfordret    kan    føle    sig    kaldet  til   at   overtage  en 
Censorpost  for   en  fremmed  Literatur.      Man   faar    ved  Læs- 
ningen en  Fornemmelse  som  saa'  man  alle  de  største  franske 
Forfattere  løbe  Spidsrod  gennem  to  Geledder  af  Teologer  og 
Seminarister  i  „bunte  Reihe".     Hver  faar   sit  Løbepas    trykt 
fast  paa  Ryggen:  materialistisk,  letfærdig,  modbydelig,  mang- 
lende ethvert  Spor  af  digterisk  Idealitet,   raa   af  Indre   som 
af  Ydre  (Balzac!)  usund,  berygtet  o.  s.  v.     En  Digterinde  af 
Mme  de  Girardin's   Talent   og   Betydning,   Forfatterinden  af 
det  fortrinlige  Drama  „Lady  Tartuffe",  affærdiger  Hr.  Paludan 
med  Ordene,  at  hun  idetmindste  ikke  „vækker  Anstød^.    Om 
Encyklopædisterne  bemærker  Hr.  P.,  at  „det  mærkeligste  er, 
at  disse  Filosofer  med  alt  det   ofte   personlig  vare  hæderlige 
Mænd.'^  —  Kun  naar   man   holder   den  franske  Literatur  op 
mod  Balles  Lærebog  og  Ingemanns  Romaner  som  de  absolute 
Literatur-Idealer ,  kan  man  komme  til  at  skrive  en  Bog  som 
denne  „Udsigt  over  den   franske  NationalHteraturs  Historie^. 
Den  upartiske  Læser  maa   herved  uvilkaarligt  komme    til  at 
tænke  paa   hin   Undersøgelse,    Svanen   i   Andersens  udødelig 
sande    „grimme  Ælling^    underkastes   i   Bondehuset.      Scenen 
er  forandret.    Yi  ere  paa  Dannelsesanstalten,  hvor  den  franske 
Literatur    er    antagen    paa    Prøve.       Katten    er    Kandidat, 

Hønen  er  Institatbestyrerinde ,  og  „altid  sagde  de:  Yi  og 
Verden,  for  de  troede,  at  de  vare  Halvparten  og  det  den 
allerbedste  Del. 

,,Ean  Du  læses  højt  uden  Anstød?^  spurgte  hun. 

»Nej." 

,,Ja,  saa  bliver  Du  aldrig  anvendelig  paa  Kursus." 

„Kan  Du  krumme  Ryg  og  lade  være  at  gnistre?"  spurgte  han. 

„Nej." 

„Ja  saa  maa  Du  tage  imod  dit  Skudsmaal." 

To  Bind  Forelæsninger  af  Erik  Bøgh,  somereh^rte 
og  kendte  af  det  hele  København,  foreligge  i  nye  Oplag,  lette 
og  morsomme  Bøger.  Ærbødighedsorganet  er  ikke  synderligt 
udviklet  hos  denne  Københavnernes  enfant  terrible.  Han  karak- 
teriseres maaske  bedst  som  Rationalist.  Han  har  ingen  Respekt 
for  det  historisk  Overleverede  (Middelalderens  Herlighed, 
Riddertiden  o.  s.  v.),  og  hans  Lyst  er  den  med  megen  bon 
sens  at  tale  det  jævnt  Fornuftiges  Sag  (om  det  Urimelige  i 
Forlovelsesvæsenet,  Tanteforkælelsen  o.  s.  v.).  „Vrangen  af 
Kulisserne",  der  giver  en  smuk  Fremstilling  af  Skuespillerens 
oprivende  Liv,  er  den  bedste  Forelæsning,  ligesom  selve 
Titlen  betegner,  hvad  det  er  hans  Færdighed  at  skildre. 
Med  mindre  Talent,  men  i  samme  Retning  som  de  Bøghske 
Forelæsninger  har  en  Hr.  B.  C.  skrevet  en  Række  „Øjebliks- 
fotografier",  hvori  der  drages  til  Felts  mod  det  københavnske 
Selskabslivs  Smaalatterligheder.  Forf.  har  utvivlsomt  Ret, 
men  han  vilde  opnaa  langt  større  Virkning,  hvis  han  istedetfor 
at  behandle  uskyldige  Fadæser  som  „det  Vanvittigste  af  Alt" 
skildrede  dem  uden  Kommentar.  Et  umiskendeligt  sprogligt 
Slægtskab  findes  mellem  disse  Smaastykker  og  den  eneste 
store  Roman,  Julen  har  bragt:  Urolige  Tider  (Hard  times). 
Bogen  er  komponeret  som  Forf.s  tidligere  Romaner:  en  stor 
Eriminalforbrydelse  som  Baggrund  fremhæver  de  sympathetiske 
Personers  Væsen  og  Færd.  Som  „Et  Handelshus"  mindede 
om  „Dombey  &  Søn",  saaledes  genkalder  denne  Roman 
„Martin  Chuzzlewitz"  (Peckniff  —  Hr.  Baumann).  Det  er 
en  underholdende  og  spændende  Bog.  Personerne  staa  skarpt 
karakteriserede,  men  rigtignok  vel  tidt  efter  Dickens'  Mønster 
ved  et  næsten  grimaceagtigt  tilbagevendende  psykologisk  Træk. 
Alligevel  er  en  Frigørelse  fra  den  Dickens' ske  Paavirkning  i 
denne  sidste  Roman  umiskendelig,  saasnart  den  sammenlignes 
med  Forf.s  tidligere.  Vi  vilde  ønske,  at  det  kunde  lykkes 
ham  helt  at  afryste  den,  saa  han  ikke  mere  saa'  de  danske 
Forhold    gennem   engelske  Briller.    —   Naar   vi    endnu   have 

nævnt  en  temmelig  broget  Samling  af  Oversættelser  ved  Navn 
^Euterpe",  i  hvilken  Dr.  Geertz'  Gengivelse  af  den  Lnkianske 
Dialog  „Menippos'  Rejse  til  Himlen"  vækker  Lyst  til  at  se 
alle  Lukians  Dialoger  omplantede  paa  Dansk  af  samme  kyn- 
dige Haand)  ere  vi  til  Ende  med  denne  lange  Juleliste.  Har 
man  ventet  sig  Overraskelser  af  Julebordet,  er  man  ganske 
vist  bleven  skuffet;  men  man  ser,  der  findes  saavel  solide  og 
smagfalde  Arbejder  som  lettere  Nips.  Ser  man  hen  til  Landets 
Lidenhed,  maa  man  indrømme,  at  der  hos  os  for  Tiden  findes 
en  stærk  og  mangesidig  literær  Bevægelse.  Selve  Julelitera- 
turen  har  nødvendigvis  altid  en  vis  Karakter  af  Present- 
Literatur.  Gid  de  øvrige  Grene  af  Literaturen  ogsaa  maatte 
blomstre  i  det  nye  Aar!*) 

Red. 


*)  Opløsning   paa  den  ovenfor  S.  396  firemsatte  Gaade.     Digtet 
„Impromptu^  er  forfattet  af  Hr.  Rudolf  Schmidt. 


En  Berigtigelse, 


I  dette  Tidsskrifts  Novemberhæfte  forekommer  i  Anmel- 
delsen af  Yictor  Norfelts  Brochure  et  urigtigt  Udtryk:  der 
staar  to  Steder  „Daabstyangens  Ophævelse ^^  istedetfor  „Tvungen 
borgerlig  Navnegivelse''.  I  Tyskland,  hvor  Artiklen  blev 
skreven,  faldt  Daabstvangens  Ophævelse  umiddelbart  sammen 
med  Indførelsen  af  obligatorisk  Anmeldelse  af  Fødslerne  for 
den  borgerlige  Øvrighed,  og  saaledes  forlededes  jeg  til  den 
Fejl  at  bruge  det  første  af  disse  Udtryk  som  Betegnelse  for 
den  sidste  Sag. 

Først  ved  Indførelsen  af  den  tvungne  borgerlige  Fødsels- 
anmeldelse  er  Daabstvangen  faktisk  ophævet;  thi  først  da 
synes  Staten  at  sige  til  Individerne:  Mig  er  det  nok,  at 
Barnets  Fødsel  anmeldes  for  den  borgerlige  Øvrighed.  Alle- 
rede i  den  første  Maaned  efter  Tvangens  Ophævelse  viste  sig 
i  Berlin  det  overraskende  Resultat,  at  i  et  af  Arbejder- 
kvartererne  (St.  Jacobi  Sogn)  kun  i  12  TiKælde  af  150  den 
kirkelige  Daab  blev  ønsket.  At  Ophævelsen  af  de  Mulkter, 
hvormed  Daaben  tidligere  blev  fremtvungen  i  Danmark,  faktisk 
slet  ingen  Virkning  har  havt,  beror  ganske  sikkert  ikke  blot 
paa  den  hos  os  herskende  Opinion,  men  i  Særdeleshed  derpaa, 
at  Fødslerne  ikke  skulle  anmeldes  paa  et  ikke -kirkeligt 
Statskontor.  Paa  samme  Maade  som  borgerligt  Ægteskab, 
hvad  selv  af  Modstanderne  anerkendes,  ikke  kan  siges  at  være 
indført  i  et  Land,  hvor  Ægteskabets  Indgaaelse.  for  den 
borgerlige  Øvrighed  ikke  er  obligatorisk,  paa  samme  Maade 
er  Daabstvangen  i  Virkeligheden  ikke  hævet,  hvor  der  ikke 
fordres  Fødselsanmeldelse  og  Navnegivelse  for  den  borgerlige 
Øvrighed. 

To  Punkter  i  en  længere  Artikel  om  denne  Sag  i  „Dag- 
bladet" foranledige  mig  til  et  kort  Genmæle. 

„Dagbladet^  hævder  i  en  Tone,  som  en  urbanere  Dan- 
nelse plejer  at  vrage  ^  at  „Jøder"  allerede  af  Sømmeligheds- 
hensyn  burde  holde  sig  tilbage  fra  al  Talen  med  om  den  Art 
Spørgsmaal.  Disse  Ord  kunne  let  give  Anledning  til  den 
Misforstaaelse,  at  jeg  i  min  lille  Anmeldelse  havde  stiUet  mig 
paa  et  „jødisk"  Standpunkt.  Jeg  har  hverken  gjort  det  her 
eller  overhovedet  nogensinde  i  mit  literære  Liv.  Kun  hvis 
dette  var  Tilfældet,  kunde  Hr.  Topsøe  medtage  det  som  en 
Faktor  i  Sagen,  ikke  naar  han  kun  véd  det  af  Mandtalslister 
eller  andre  lignende  Dokumenter  eller  af  private  Meddelelser. 
At  jeg  er  af  jødisk  Afstamning,  er  en  Sag,  der  er  „Dag- 
bladets" Bedaktør  og  dette  Anliggende  saa  absolut  uvedkom- 
mende, som  det  vilde  være  det,  om  jeg  var  døv  eller  havde 
Negerblod  i  mine  Aarer.  At  jødiske  Rigsdagsmænd  under 
Rigsdagens  Forhandlinger  have  holdt  sig  udenfor  kirkepolitiske 
Debatter,  kan  være  en  ganske  naturlig  Levning  af  Foi^uetheden 
i  tidHgere  Tider,  men  afgiver  i  ethvert  Tilfælde  ingen  Norm. 

„Dagbladet"  udslynger  fremdeles  den  giftige  Beskyldning 
imod  mig,  at  der  „ikke  er  nogen  dansk  Publicist,  der  har  givet 
Anledning  til  saa  mange  uretfærdige  Beskyldninger  og  ned- 
sættende Anklager  mod  sit  Fædreland"  som  jeg.  —  Mine 
Skrifter  ere  blevne  omtalte  i  den  evropæiske  Presse.  Det  vU 
let  forstaas,  at  en  stærk  Fremhæven  af  formentlige  Fortrin 
ved  disse  Bøger  let  kunde  drage  lidet  smigrende  Udtryk  efter  sig 
om  den  Kritik,  de  i  Danmark  havde  fundet,  og,  som  det  var 
at  vente  af  Udlændinge,  ogsaa  let  adskillige ^  dels  ubetydelige, 
dels  store  Fejltagelser  i  Omtalen  af  danske  Forhold.  Jeg 
har  selvfølgelig  intetsomhelst  Ansvar  for  slige  mange  Gange 
letfærdigt  affattede  Revue-  og  Joumalartikler,  som  jeg  tidt  og 
ofte  end  ikke  har  læst.  Den,  der  i  en  Aarrække  som  Forfatter 
har  set  Bladartikler  paastaa  snart  dette,  snart  hint  fdldstændigt 
Urigtige  om  ham  og  Andre,  væbner  sig  efterhaanden  med  en 
fuldkommen  Apathi  overfor  Sligt  og  sporer  ingen  Lyst  til  at 
indsende  Berigtigelser  til  de  forskellige  Blade,  især  fordi 
Erfaringen  til  Overflod  har  lært  ham,  at  disse  sjældent  eller 
aldrig  blive  optagne*).     Yar  jeg  bleven  ufordelagtigt  bedømt 


*)  Et  Eksempel  hentet  fra  de  sidste  Dage.  „Dagbladet"  indeholdt 
for  nylig  en  Artikel,  hvis  Forfatter  i  Anledning  af  en  Bog  af 
Herbert  Spencer,  Englands  berømteste  nulevende  Tænker, 
bemærkede,  at  denne  —  Herbert  Spencer  —  efter  Bogen  at 
dømme  aør  Indtryk  af  at  være  en  meget  (!)  ung  (! !)  Mand 
med  nogle  titaniske  Vuer,  om  hvem  det  maatte  haabes,  at 
Tiden  v3de  give  ham  større  Modenhed  (! !  I),  det  var  i  alt  Fald 

i  Udlandet,  saa  var  jeg  vis  paa  at  se  Dadelen  prange  med 
fede  Typer  i  den  mig  Qendtligt  sindede  Del  af  den  danske 
Presse,  ligesom  jeg,  uden  at  protestere,  i  den  har  læst  Forsøg 
paa  ved  direkte  forfalskede  Oversættelser  af  Artikler  om  mig 
at  give  Publikum  en  urigtig  Forestilling  om  den  fremmede 
Kritik.  Nu  blev  jeg  saavel  i  Tyskland  som  i  Frankrig  og 
England  bedømt  med  stor  Overbærenhed  og  Yelvilje.  Der 
stod  da  ikke  Andet  tilbage  end  at  betegne  de  Angreb  paa  den 
mig  Qendske  Presse,  der  nogle  enkelte  Steder  ledsagede  Omtalen 
af  mine  Skrifter,  som  Angreb  paa  Danmark  og  det  danske 
Folk.  De  Herrer  Redaktører  anse  sig  gærne  for  identiske 
med  Danmark.  Lykkeligvis  er  imidlertid  Danmark  noget  fra 
en  Gruppe  københavnske  Blade,  Redaktørerne  og  deres  Med- 
arbejdere højst  Forskelligt,  er  det  nu  betydeligt  mere  end 
for  10 — 15  Aar  siden  og  vil  med  hver  Dag  blive  det  mere. 
„Dagbladet'^,  der  selv  gentagne  Gange  har  antydet  for 
sine  Læsere,  at  den  evropæiske  Dannelse  er  firisindet  i  en 
ganske  anden  Mening  end  den  danske ,  og  f.  Eks.  selv 
har  meddelt,  at  „alle  dannede  Mennesker  i  Tyskland  ere 
Fritænkere",  kan  ikke  anse  det  for  underligere,  at  disse 
„Fritænkere"  finde  den  ofGlcielle  Presse-Orthodoksi ,  som  jeg 
hertillands  har  at  bekæmpe,  bornert,  end  at  de  Orthodokse 
hertillands  finde  de  friere  Anskuelser  forkastelige.  —  Det 
Maal,  jeg  i  en  Række  af  Skrifter  har  forfulgt,  er  det  at 
betale  min  Gæld  til  mit  Fædreland  ved  at  bidrage  Mit  til 
at  hæve  dets  Aandsliv  et  Trin.  Jeg  har  ingen  Anstrængelse 
gjort  for  at  menagere  den  Opinion,  som  forefandtes,  da  jeg 
netop  bestandig  er  gaaet  ud  paa  at  frembringe  en  ny.  Dette 
kan  ingen  Forfatter  gøre  uden  direkte  eller  indirekte  at  ud- 
tale sig  imod  Mangt  og  Meget,  især  mod  Mange,  der  i  hans 
Fædreland  staa  i  høj  Kurs,  og  man  har  benyttet  denne  Om- 
stændighed mod  mig  som  man  til  alle  Tider  har  benyttet  den 
mod  Mænd  i  en  lignende  Stilling  som  min.  Den  berømte 
nissiske  Forfatter  Alexander  Herzen,  der  vel  mere  end  nogen 
anden  Skribent  har  bidraget  til  Ruslands  nuværende  Opsving, 
maatte,  som  han  i  sine  Memoirer  meddeler,  bestandig  finde 
sig  i  at  afinales  som  slet  Patriot,  fordi  Udlandet  gennem  ham 
lærte  Skyggesiderne  ved  det  russiske  Liv  at  kende.  Døgnets 
Skælden   og  Smælden  er   imidlertid   ikke   Historiens   endelige 


Tilfældet  med  hans  Forgænger  Stuart  Mill.  £n  kort  Artikel 
blev  indsendt  til  Bladet,  der  paaviste,  at  der  i  ti  Linjer  om 

Dom.  —  Min  Modstander,   Hr.  Topsøe,   har  folgt  en  anden 

Bane  end  jeg.     Han   har  skrevet   digteriske  Forsøg,  der  ere 

blevne    modtagne    forbindtligt    af   Eritiken,    hvad   ikke  kan 

nndre  i  et  Land  og  paa  en  Tid,  hvor  Rudolf  Schmidt' er  nyde 

en  vis  Anseelse  som  Poeter,   og  han   har   som  Politiker  for- 

staaet  at  anslaa  den  Stræng,  som  for  Øjeblikket  helst  bUver 

hørt  i  København.    Han  har  uden  Tvivl  ogsaa  sit  Maal.   Det 

er  næppe  alene  at  være  en  i  København  afholdt  Literat,  der 

forstaar  at  tage  Hatten  af  paa  rette  Maade,  eller  ved  stadigt 

Hensyn  til*  den  i  ethvert  Øjeblik  givne  Opinion  bestandig  at 

flyde   ovenpaa  som  en  lille  persona  grata.    Hr.  Topsøe  mener 

ganske  sikkert  at  tjene  vort  fælles  Fædreland  paa  sin  Maade, 

jeg  mener  at  tjene  det  paa  min.     Fremtiden  vil  vise,   hvem 

af  os  det  lykkes  at  gøre  sit  Fædreland  mest  Nytte  og  tjene 

det  bedst. 

6.  Brandes. 

Om  Retten  til  Arbejde. 

(Sluttet). 


I  det  Foregaaende  har  jeg,  naar  jeg  talte  om 
Retten  til  Arbejde,  bestandig  tænkt  paa  en  bestemt 
Slags  Arbejde,  paa  det  Arbejde  nemlig,  hvortil  hvet 
Enkelt  har  en  særlig  Dygtighed.  Paa  et  helt  andet, 
for  de  egentlige  Socialister  lidet  tilfredsstillende  Stand- 
punkt stilles  yi,  hvis  Meningen  af  hint  Udtryk  blot  er 
den,  at  de  Arbejdsløse  vel  skulle  have  Krav  paa  at 
sysselsættes  af  det  Offentlige,  men  at  de  tillige  maa 
finde  sig  i  at  modtage,  hvad  Arbejde  Staten  maatte 
være  i  Stand  til  at  tilbyde  dem.  Staten  kan  da  nøjes 
med  at  anvise  dem,  der  paakalde  hin  Ret,  Vejarbejde, 
Grøftegravning  og  andet  Deslige.  Da  den  altsaa  hverken 
behøver  at  oprette  Værksteder  eller  Fabrikker,  kommer 
den  ikke  til  at  optræde  som  Konkurrent  med  den  private 
Virksomhed.  Som  Følge  heraf  falder  en  stor  Del  af  de 
Farer  bort,  som  Retten  til  Arbejde  medfører,  naar  den 
forstaas  paa  den  først  angivne  Maade.  Til  den  Art  af 
grove  Arbejder,  som  jeg  nys  pegede  hen  paa,  vil  der  vel 
altid  være  Trang  i  Samfundet;  det  tør  derhos  betragtes 
som  en  given  Sag,  at  de  offentlige  Midler  saa  godt  som 
altid  ville  være  tilstrækkelige  til  at  sætte  dem  i  Gang, 
^g  det  saa  meget  mere,  som  Staten  naturligvis  ikke  kan 

være   forpligtet   til   at   betale   Mere   for   dem   end    den 
gangbare  Pris  for  sHge  Arbejder,  o:  Mere  end  den  Løn, 
som  en  almindelig  Daglejer  plejer  at  oppebære.   Men  en 
Daglejers  Stilling  er  tilvisse  saa  ringe,  at  næppe  Andre 
end  de,  for  hvem  der  absolut  ingen  anden  Udvej  gives, 
ville  tage   deres  Tilflugt  til  Staten,   hvorfor  det  orden- 
ligvis  maa   blive  ét  saare   begrænset  Antal  Mennesker, 
om   hvis  Sysselsættelse   der   kan   være  Tale.    Det   naaa 
derfor  indrømmes,  at,  naar  Retten  til  Arbejde  undergives 
en  saa  vældig  Begrænsning,  saa  er  der  ikke  stor  Sand- 
synlighed for,  at  en  Stat  ligefrem  skulde  bevæge  sig  ind 
paa  det  Umuliges  Omraade  ved  i  sin  Grundlov   udtryk- 
kelig at    tilsikre    alle    Borgerne    denne   Ret.      Men   en 
nøjere  Overvejelse  vil  ikke  destomindre  føre  til  den  Er- 
kendelse, at  den  vil  handle  særdeles   uklogt,    hvis    den 
gør  det.    Det  er  jo  alle  de  ringest  Stillede,   alle   dem, 
der  til  daglig  Brug  eller  i  al  Fald  engang  imellem  maa 
tage  til  Takke  med  en  Daglejers  eller  et  Tjenestetyendes 
beskedne  Eaar,  for  hvem  en  saadan  Bestemmelse  nærmest 
skulde  være  til  Gavn;   men  der  er  al  Udsigt  til,  at  den 
i  Stedet  for  at  gavne  kun  vil  virke  højst  demoraliserende 
paa  dem.    Thi,  som  Samfundet  nu  er  indrettet,  have  de 
en  stor  Opfordring  til  at  anstrænge  sig  for  at  faa  Ar- 
bejde  hos   private  Arbejdsgivere,    og   til,    naar    de  ere 
blevne    anbragte,    at  opføre    sig   saaledes,    at  Arbejds- 
giverne vedblive  at  beholde  dem.    De  vide,  at  de  i  modsat 
Fald  ingen   anden   Udvej   have   end  Fattigvæsenet,  og, 
naar  dette  er  fornuftigt  indrettet,  vil  et  Fattiglems  sociale 
Stilling  altid  staa  saa  meget  under  en  Daglejers,  at  de 
af  al  Magt  værge  sig  mod  at   synke  saa  dybt.    Denne 
Opfordring  til  Selvvirksomhed  og  en  god  Opførsel  for- 
svinder aldeles,   naar  Staten  sikrer  Retten  til  Arbejdet. 
Hvem  gider  anstrænge  sig,  naar  han  uden  Anstrængelse 
kan  opnaa  det  Selvsamme!    Og  vil  det  ikke  i  Længden 
blive    en   Umulighed    for    de   private   Arbejdsgivere  at 
komme  ud  af  det  med  Daglejerne,  naar  disse  bestandig 

kunne  sætte  dem  Kniven  paa  Struben  ved  at  kaste  sig 
i  Statens  Arme?  Naturligvis  kan  der  noget  raades  Bod 
derpaa,  saafremt  Retten  til  Arbejde  knyttes  til  visse 
moralske  Garantier.  Men  selve  den  Omstændighed,  at 
en  saadan  Ret  findes,  kan  dog  vanskelig  undlade  at  frem- 
kalde paa  den  ene  Side  en  vis  Ligegyldighed  for  Op- 
naaelse  af  Arbejde  hos  Private,  paa  den  anden  Side  en 
vis  Træghed  og  Uvillighed  under  Arbejdets  Udførelse. 
Fordi  En  ikke  opfører  sig  saaledes,  at  han  rent  ud 
mister  Retten  til  Arbejde,  derfor  kan  han  gæme  i  sin 
Færd  lade  særdeles  Meget  tilbage  at  ønske.  Demorali- 
sationen vil  let  angribe  endnu  Flere  end  Daglejerne. 
Det  er  ethvert  Menneskes  Pligt  i  de  gode  Dage  at  tænke 
paa  de  onde.  Den,  som  bærer  sig  fornuftigt  ad,  undlader, 
hvis  det  paa  nogen  Maade  er  muligt,  at  bruge  Alt,  hvad 
han  fortjener;  han  lægger  Lidt  til  Side,  for  at  han, 
hvis  han  skulde  komme  til  at  mangle  Arbejde,  ikke  skal 
være  blottet  for  det  Nødvendige  ellet  nødt  til  at  gaa 
paa  Fattigvæsenet  i  den  Tid,  derhenrinder,  inden  Lykken 
atter  smiler  til  ham.  Daglejeren  formaar  ganske  vist 
sjælden  at  samle  sig  en  Spareskilling.  Dette  er  derimod 
eller  burde  i  al  Fald  —  om  end  naturligvis  efter  en 
meget  beskeden  Maalestok  —  være  Tilfældet  med  dem, 
der  befinde  sig  et  Trin  over  dem,  med  Fabrikarbejdere 
og  Haandværkssvende.  Hvis  de  aldeles  ikke  kunne  gøre 
det,  er  det  i  Reglen,  fordi  de  selv  have  forhindret  det 
ved  for  tidlig  at  indlade  sig  i  Giftermaal.  En  saadan, 
paa  fornuftigt  Fremsyn  bygget,  sund  Sparsommelighed 
hører  til  de  Træk,  hvorved  civiliserede  Mennesker  af- 
gørende adskille  sig  fra  vilde.  Det  er  i  Statens,  i  Civili- 
sationens Interesse,  at  saa  mange  Borgere  som  muligt 
beflitte  sig  herpaa.  Men  følger  heraf  ikke,  at  Staten 
modarbejder  sine  egne  Formaal,  naar  den  proklamerer 
Retten  til  Arbejde?  Thi  mon  ikke  Adskillige  af  dem, 
der  kunne  spare,  ville  afholde  sig  derfra  og  slaa  sig  til 
Ro  med  den  Betragtning,   at,   hvis    det   virkelig   skulde 

gaa  saa  galt,  at  de  bleve  helt  arbejdsløse,  saa  kiinne 
de  i  hvert  Fald  bKve  Daglejere  i  Statens  Tjeneste?  Der 
er  endnu  én  Kilde  foruden  Sparepengene,  hvortil  den 
hæderlige  og  brave  Arbejder  i  onde  Dage  tør  see  hen 
med  Fortrøstning,  nemlig:  velvillige  Medborgeres  Bistand. 
Turde  det  ikke  være  rimeligt,  at  Retten  til  Arbejde  vil 
bevirke,  at  denne  Kilde  vil  flyde  mindre  rigeligt?  Der 
gives  Mange,  som  gæme  ville  forhindre  en  Medboi^er 
fra  at  komme  under  Fattigvæsenet.  Mon  ikke  adskillige 
af  disse  Mange  ville  blive  forvandlede  til  kolde  og  lige- 
gyldige Tilskuere,  hvis  det  staar  fast,  at  Vedkommende 
ogsaa  uden  deres  Hjælp  er  sikker  paa  at  blive  oven 
Vande?  Men  kan  det  kaldes  tilbørligt,  at  Staten  i 
Stedet  for  at  tilskynde  den  private  Velvilje  til  at  give 
sig  Vidnesbyrd  i  Kærlighedsgæminger,  gør,  hvad  den 
formaar,  for  at  kvæle  den?  Lader  os  nu  tænke  os,  at 
det  virkeUg  gaar  saa  vidt,  at  Eetten  til  Arbejde  paa- 
kaldes af  Andre  end  dem,  der  høre  til  de  egentlige 
Daglejeres  Stand.  Saa  længe  Vedkommende  ere  Folk, 
der  ere  vante  til  grove  Forretninger,  vil  der  ikke  opstaa 
særdeles  Vanskeligheder.  Dette  maa  derimod  nødven- 
digvis blive  Tilfældet,  saafremt  den  Virksomhed,  hvorved 
de  ellers  fortjene  deres  Brød,  er  af  en  finere  Natur. 
Naar  man  giver  en  Spade  til  Mennesker,  som  pleje  at 
haandtere  en  Naal,  eller  maaske  endog  en  Pen,  saa 
behøver  man  ikke  at  være  i  Besiddelse  af  nogen  særdeles 
profetisk  Begavelse  for  med  Sikkerhed  at  kunne  forud- 
sige, at  det  Arbejde,  som  de  Fleste  af  disse  ville  udføre, 
kun  vil  have  et  saare  ringe  Værd.  Hvis  man  nu  lader 
Lønnen  svare  til  Arbejdets  Beskaffenhed,  saa  er  der  al 
mulig  Sandsynlighed  for,  at  den  som  oftest  vil  blive  saa 
ringe,  at  de  ikke  engang  ere  i  Stand  til  at  friste  Livet. 
Man  vil  vel  derfor  i  Reglen  blive  nødsaget  til  at  betale 
dem  en  Løn,  der  er  lige  saa  stor  som  den,  der  oppe- 
bæres af  Folk,  som  virkelig  formaa  at  udføre,  hvad  der 
kræves  af  en  Arbejdsmand.   Men  i  saa  Fald  er  det  ikke 

let  at  indse,  hvorfor  man  ikke  Uge  saa  gæme  kan  lade 
dem  henfly  til  Fattigvæsenet.  Det  er  jo  for  at  spare 
dem  for  et  Fattiglems  ydmygende  Skæbne,  at  man 
hævder  Retten  til  Arbejde.  Men  man  opnaar  for  alle 
de  nævnte  Menneskers  Vedkommende  kun  at  sætte  én 
Ydmygelse  i  Stedet  for  en  anden.  Thi  Thiers  har  uom- 
tvistelig Eet,  naar  han  i  den  Anledning  indskærper*),  at 
„det  er  endnu  mindre  vanærende  at  modtage  en  Almisse 
af  Staten  end  at  gøre  sig  skyldig  i  Bedrageri,  o :  end  at 
lade  sig  betale  en  Løn  for  et  Arbejde,  som  man  ikke 
udfører." 

Enhver  maa  vistnok  indrømme ,  at  alle  de  her  frem- 
satte Indvendinger  have  en  ikke  ringe  Betydning.  Skulde 
En  eller  Anden  med  Anerkendelse  heraf  føle  sig  fristet 
til  at  fastholde,  at  de  mislige  Sider  ved  Retten  til  Ar- 
bejde dog,  naar  Alt  kommer  til  Alt,  rigelig  opvejes  af 
de  gode,  saa  maa  han,  inden  han  sætter  sig  altfor  fast 
i  sin  Anskuelse,  ikke  glemme  til  Slutning  at  betænke,  at 
Lovene  i  et  Land  bør  være  saaledes  indrettede,  at  de 
ikke  blot  kunne  anvendes  under  jævne,  dagligdags  For- 
hold, men  at  de  ogsaa  nogenlunde  kunne  passe  paa 
overordentlige  Tilfælde,  eller  at  de  i  al  Fald,  hvis  saa- 
danne  møde,  ikke  efter  al  Rimelighed  maa  afstedkomme 
ubodelige  Farer.  Og  der  kan  tilvisse  indtræflfe  over- 
ordentlige Begivenheder.  Det  er  muligt,  at  Misvækst, 
Krig,  uheldige  Spekulationer  eller  andet  Deslige  kan 
medføre,  at  pludselig  betydelige  Skarer  af  Mennesker 
staa  uden  Virksomhed.  Hvilke  forfærdelige  Ulykker  der 
under  slige  Forhold  kan  afstedkommes  i  et  Land,  der 
har  garanteret  Borgerne  Retten  til  Arbejde,  derpaa  af- 
giver Frankrigs  Historie  i  1848  et  lærerigt  og  advarende 
Eksempel.  Det  ligger  udenfor  min  Plan  at  give  en 
Skildring  af  hine  Begivenheder.  Jeg  ønsker  kun  for 
det  her  foreliggende  Spørgsmaals  Vedkommende  at  minde 


*)  Jvfr.  De  la  propriété,  2den  Udgave,  S.  247. 

om  de  afgørende  Hovedtræk"').  Den  24de  Februar  flyg- 
tede Ludvig  Philip.  Under  den  kaotiske  Græring,  hvorfor 
Paris  denne  og  de  følgende  Dage  var  Skuepladsen,  skete 
det  blandt  Andetø  at  en  Arbejder  den  25de  Februar 
tvang  Louis  Blanc  —  dog  ikke  mod  hans  Vilje  —  til  i 
den  provisoriske  Regerings  Navn  at  underskrive  et  De- 
kret, hvori  Regeringen  forpligtede  sig  til  at  garantere 
alle  Borgere  Arbejde.  Dette  Dekret  blev  Udgangspunktet 
for  en  Række  Forlegenheder  og  Vanskeligheder,  der  til 
Slutning  kun  kunde  løses  med  Sværdet.  Som  en  Følge 
af  Revolutionen  var  der  nemlig  kommen  en  total  For- 
virring ind  i  Forretningslivet.  Mangfoldige  saa'  sig  nød- 
sagede til  at  begrænse  eller  til  endog  helt  at  ophøre 
med  deres  Virksomhed.  Dette  medførte,  at  Tusinder  og 
atter  Tusinder  dreve ,  om  i  Gaderne  uden  at  have  det 
daglige  Brød.  Ligeoverfor  denne  stedse  voxende  Elendig- 
hed maatte  Regeringen  holde  sit  givne  Løfte,  hvis  den 
ikke  vilde  udsætte  sig  for,  at  Tøjlen  helt  slap  den  ud 
af  Hænderne.  Ministeren  for  de  offentlige  Arbejder, 
Marie,  skred  derfor  —  men  rigtignok  paa  en  Maade,  der 
var  i  fuldstændig  Strid  med  Louis  Blånes  Planer  —  til 
Oprettelse  af  Nationalværksteder.  Herhen  strømmede  de 
Mange,  som  stod  uden  Beskæftigelse;  man  saa'  blandt 
dem  ikke  blot  simple  Arbejdere,  men  Folk  af  den  finere 
Klasse,  Kunstnere,  Læger  og  Skribenter.  Dag  for  Dag 
voksede  Antallet;  i  Begyndelsen  af  Juni  var  det  steget  til 
117,000.  Daglønnen  var  to  Francs;  skønt  i  og  for  sig 
ikke  overmaade  stor  var  den  dog  stor  nok  til  at  lokke 
Mange,  som  kunde  faa  Arbejde  i  deres  Hjemstavn,  ind 
fra  Provinserne  tili  Hovedstaden.  Det  forekom  dem,  at 
det  ikke  var  nær  saa  morsomt  at  slide  hjemme  som  at 


*)  Jvfr.  Émile  Thomas:  Histoire  des  ateliers  nationanx,  og  A.  L. 
V.  Bochaa:  Greschichte  Frankreichs  vom  Starze  Napoleons  bis 
znr  Wiederherstellung  des  Eaiserthums.  U,  S.  188— 190, 224k-285 
og  246—249. 


413 

gaa  og  dovne  i  Paris.  Om  alvorligt  Arbejde  var  der 
nemUg  ikke  Tale  i  Nationalværkstederne.  Man  havde  i 
Beglen  ikke  Andet  at  byde  end  Jordarbejder  og  det 
ovenikøbet  Arbejder,  som  vare  til  liden  eller  ingen  Nytte. 
Man  lavede  f.  Eks.  Dæmninger  og  Grave,  for  hvilke  der 
aldeles  ikke  var  Brug.  I  økonomisk  Henseende  maatte 
en  slig  Tilstand  i  Længden  føre  til  Statens  finansielle 
Ruin;  de  sidste  fire  Uger,  Værkstederne  bestod,  beløb 
Omkostningerne  sig  til  mere  end  fire  Millioner.  De  mo- 
ralske Virkninger  vare  af  en  endnu  forfærdeligere  Be- 
skaffenhed. Arbejderne  vare  i  Virkeligheden  ikke  Andet 
end  Almisselemmer;  Arbejdet  tjente  kun  som  Paaskud 
til  at  modtage  Almisser  under  Navn  af  Løn.  I  Værk- 
stedernes talrige  Befolkning  fik  Paris  saaledes  et  stort, 
i  magelig  Lediggang  levende  og  vel  organiseret  Proleta- 
riat, der  nødvendigvis. maatte  blive  et  frugtbart  Stof  for 
politiske  Agitatorers  Bearbejdelse.  Og  paa  Ophidselser 
manglede  det  ikke ;  herfor  havde  Regeringen  selv  sørget, 
idet  den  under  28de  Februar  —  med  Louis  Blanc  som 
Præsident  og  Arbejderen  Albert  som  Vicepræsident  — 
havde  oprettet  en  Arbejderkommission.  Denne  Kommis- 
sion, til  hvilken  de  forskellige  Arter  af  Arbejdere  selv 
valgte  Delegerede,  blev  i  Palais  Luxembourg  af  Louis 
Blanc  indviet  i  hans  højtflyvende  Planer  om  Arbejdets 
Ordning;  der  blev  holdt  mange  Taler,  fulde  af  tomme, 
velklingende  Talemaader  om  Frihed,  Lighed  og  Broder- 
skab. Men  de  virkelig  fortjenstlige  Foranstaltninger, 
hvortil  Arbejderparlamentet  gav  Anledning,  ere  snart 
talte.  Hovedudbyttet  var  en  Mængde  umulige  socialistiske 
Forslag,  hvorpaa  Regeringen  ikke  kunde  indlade  sig, 
men  som  fandt  mægtig  Genklang  hos  de  lavere  Folke- 
klasser. Inden  faa  Maaneder  vare  henrundne,  indsaa' 
man  Nødvendigheden  af  at  ophæve  Nationalværkstedeme. 
I  Slutningen  af  Maj  skred  Regeringen  til  nogle  for- 
beredende Forholdsregler,  idet  den  forordnede,  at  de 
ugifte  Arbejdere,  som  vare  mellem  18  og  25  Aar,  skulde 

opfordres  til  at  indtræde  i  Hæren,  og  at  de,  hvis  de 
vægrede  sig,  skulde  udstryges  af  Værkstederne.  Den  samme 
Skæbne  skulde  ramme  saavel  dem,  som  ikke  i  mindst 
seks  Maaneder  havde  havt  fast  Ophold  i  Paris,  som  dem, 
der  afslog  at  træde  i  Tjeneste  hos  de  private  Arbejds- 
givere, der  vare  villige  til  at  modtage  dem.  Fremdeles 
bestemtes,  at  den  faste  Dagløn  skulde  ombyttes  med 
Betaling  for  Akkordarbejde,  og  at  en  Del  af  Arbejderne 
skiilde  fjæmes  fra  Paris  og  beskæftiges  i  Provinserne. 
Da  Direktøren  for  Værkstederne,  Émile  Thomas,  erklærede, 
at  han  ikke  kunde  udføre  disse  Befalinger,  fordi  de  stred 
mod  Dekretet  af  25de  Februar,  blev  han  afsat  og  under 
Politibevogtning  ført  til  Bordeaux.  Alt  dette  satte  Ar- 
bejderne i  en  feberagtig  Bevægelse;  de  saa\  at,  hvis  de 
ikke  gjorde  Modstand,  vilde  der  rimeligvis  snart  blive 
gjort  Ende  paa  det  Underhold,  som  de  havde  vænnet 
sig  til  at  betragte  som  en  af  de  helligste  Menneske- 
rettigheder. I  Begyndelsen  lykkedes  det  at  holde  den 
oprørske  Stemning  nede.  Men  da  Ministeren  den  20de  Juni 
forlangte  en  ny  Bevilling  til  Nationalværkstedeme,  stødte 
den  paa  saa  stærk  en  Modstand,  at  der,  uagtet  den  for 
denne  Gang  gik  igennem,  ikke  længere  kunde  være  Spor 
af  Tvivl  om,  at  NationaKors^mlingen  vilde  benytte  den 
første  Lejlighed,  der  maatte  tilbyde  sig,  til  at  hæve 
Værkstederne.  Dagen  efter  forkyndte  Moniteuren,  at  man 
nu  vilde  skride  til  at  optage  alle  de  Arbejdere,  som  vare 
mellem  18  og  25  Aar,  i  Hæren,  og  at  man  vilde  sende 
en  Del  af  de  øvrige  til  Provinserne.  Dette  blev  af  Ar- 
bejderne opfattet  som  en  aabenlys  Krigserklæring.  De 
rejste  sig  til  en  Kamp,  som  antog  saa  alvorlige  Dimen- 
sioner, at  det  for  at  redde  Samfundet  blev  nødvendigt 
at  suspendere  Friheden.  Gavaignac  valgtes  til  Diktator; 
fra  den  23de  til  den  26de  Juni  varede  Blodsudgydelsen 
i  Paris's  Gader.  Man  har  beregnet,  at  der  omkom  om- 
trent 10,000.  Saa  dyrt  maatte  Frankrig  betale  den  Let- 
sindighed, hvormed  man  havde  indrømmet  Folket  Retten 

til  Arbejde.  Intet  Under,  at  Mangfoldige  bleve  grebne 
af  Rædsel  for  en  Ret,  der  kunde  styrte  Landet  i  saa 
stor  en  Elendighed.  Da  under  Forhandlingerne  om  den 
nye  Forfatning  ogsaa  den  ubetingede*  Ret  til  Arbejde 
kom  paa  Bane,  rejste  adskillige  Talere  —  navnlig  Thiers  — 
saa  stærke  og  velgrundede  Indvendinger  mod  den,  at 
den,  trods  de  socialistisk -sindede  Medlemmers  An- 
strængelser,  efter  en  lang  og  glimrende  Debat  —  fra 
den  12te  til  den  16de  September  —  blev  udstemt  af 
Forfatningen.  Louis  Slanc,  som  allerede  forinden  var 
bleven  nødt  til  at  gaa  i  Landflygtighed,  nedlagde  &a 
Udlandet  en  Protest  mod  denne  Beslutning,  I  sit  Indlæg 
hævdede  han*),  at  Nationalværkstedeme,  i  hvis  Indretning 
og  Ledelse  han  ikke  havde  havt  nogensomhelst  Andel, 
Intet  havde  bevist  angaaende  Retten  til  Arbejde,  efterdi 
det  i  hans  og  enhver  fornuftig  Socialists  Øjne  maatte 
staa  som  en  utilgivelig  Fejl,  at  man  ikke  havde  taget 
Hensyn  til  de  forskellige  Arbejderes  særlige  Dygtighed, 
men  dømt  dem  alle  til  én  ensformig,  ufrugtbar  Virksom- 
hed, som  var  fremmed  for  deres  daglige  Vaner.  Heri 
er  der  unægtelig  en  stor  Sandhed.  I  farefulde  og  be- 
vægede Tider,  naar  Mange  staa  brødløse,  maa  Gennem- 
førelsen af  Retten  til  Arbejde  saare  let  blive  til  et 
tomt  Gøglespil,  medmindre  man  ved  Arbejdet  tænker 
paa  dette  eller  hint  bestemte  Arbejde,  medmindre  altsaa 
Staten  paatager  sig  formelig  at  organisere  Arbejdet. 
Men  Louis  Blanc  er  højlig  paa  Vildspor,  naar  han  deri  ser 
Samfundets  Frelse ;  thi  selv  om  hans  Forslag  skulde  være 
muligt  at  udføre,  saa  strander  det  allerede  afgjort  derpaa, 
at  dets  Iværksættelse,  som  jeg  før  udviklede,  er  Et  med 
Frihedens  Undergang. 


*)  Le  Socialisme,  droit  au  travail,  2den  Udgave,  S.  81  og  94—96, 
jvfr.  Louis  Blanc:  Pages  d'Histoire  de  la  Revolution  de  Février 
1848,  S.  58—72. 

Saaledes  staar  altsaa  Sagen.  Man  kan  fortolke 
Retten  til  Arbejde,  som  man  vil;  man  kan  yed  Arbejdet 
tænke  paa  det  bestemte  Arbejde,  hvortil  Enhver  duer, 
eller  paa  det  Arbejde,  som  Staten  maatte  være  i  Stand 
til  at  tilbyde.  Det  er  l^egyldigt,  hvilken  Fortolkning  vi 
vælge;  i  begge  Tilfælde  viser  det  sig,  at  naar  hin  Ret 
skal  være  mere  end  et  tomt  Ord,  at,  naar  den  skal  for- 
vandles til  en  levende  Virkelighed,  saa  støder  dens 
Gennemførelse  paa  uovervindelige  Vanskeligheder.  Enhver, 
som  ikke  lever  i  en  indbildt  Drømmeverden,  maa  —  om 
han  end  nok  saa  nødigt  vil  —  til  Slutning  bekvemme 
sig  til  at  indrømme,  at  det  i  dette  Stykke  er  bedst  at  bUve 
ved  de  Orundprinciper,  hvorpaa  det  gamle  Samfund  hviler. 
Staten  kan  ikke  principielt,  men  kun  rent  undtagelsesvis*) 
indlade  sig  paa  at  skaffe  Folk  Arbejde;  den  kan  i  sin 
Grundlov  alene  forpligtige  sig  til  at  yde  dem,  der  staa 
ledige  paa  Torvet,  Fattigvæsenets  tarvelige  Understøttelse. 
De,  som  ønske  bedre  Kaar,  maa  fremfor  Alt  ikke  glemme 
selv  at  stride.  Ligeoverfor  de  umulige  Forlangender,  som 
Socialisterne  ofte  fremføre,  kan  Staten  ikke  Andet  end 
idehg  indskærpe,  at  der,  hvad  det  juridiske  Grundlag  for 
Samfundets  Ordning  angaar,  fremdeles  maa  lægges  et 
stort  Eftertryk  paa  det  gamle  Ordsprog:  Enhver  er  sin 
egen  Lykkes  Smed.  Men  idet  jeg  hævder  dette,  maa  jeg 
tillige  paa  det  Bestemteste  fastholde,  at  det  er  noget 
helt  Andet  end  at  vedkende  sig  Manchester-Skolens  For- 
mel: laissez  faire,  laissez  passer.  Der  gives  Mange,  som 
af  Uvillie  mod  Socialismen  lade  sig  drive  over  til  den 
modsatte  Yderlighed,  til  en  ensidig  Individualisme,  der 
aldeles  miskender  Statens  humane  Opgave.  Blandt  disse 
indtager  Frédéric  Bastiat  en  fremragende  Plads.  Han 
er  skarp,  vittig  og  knusende,  hver  Gang  det  gælder  om 
at  gennemkritisere   den   Hærskare    af  utopiske  Forslag. 


*)  Jvfr.  §  2  i  Lov  af  3die  Marts  1860  om  Straffen  for  Løsgængeri 
og  Betleri. 

hvormed  hans  Fædreland  blev  oversyømmet;  men  han 
kommer  tilkort,  naar  han  selv  skal  give  en  positiv  Be- 
stemmelse af  Statens  Væsen.  Thi  da  har  han  intet  Andet 
at  byde  end  dette""),  at  Statsmagten  er  Individernes  fælles 
Kraft,  der  udelukkende  bør  anvendes  til  det  lovmæssige 
Forsvar  af  aUe  individuelle  Rettigheder,  hvis  eneste  For- 
maal  er  at  tilvejebringe  Respekt  for  Alles  Frihed  og 
Ejendom.  EUer  med  andre  Ord:  ifølge  hans  System  ind- 
skrænkes Staten  til  at  spille  en  Dommers  og  Politibetjents 
Rolle.  Det  bliver  dens  Pligt  paa  ethvilketsomhelst  Om- 
raade  at  afholde  sig  fra  positive  Foranstaltninger.  Et 
Forsvar  for  det  Bestaaende,  der  føres  fra  et  saadant 
Standpunkt,  kan  i  Længden  umulig  faa  Bugt  med  den 
revolutionære  Socialisme.  Det  kan  et  Øjeblik  imponere 
ved  sin  Livlighed  og  Dygtighed;  men  det  varer  kun  kort, 
inden  med  fornyet  Kraft  det  Spørgsmaal  trænger  sig  frem: 
Men  hvad  skal  der  da  blive  af  alle  dem,  som  ere  uhel- 
digt stillede  i  Kampen  for  Tilværelsen?  skal  Staten  med 
Sindsro  se  paa,  at  de  bukke  under,  naar  det  blot  sker 
paa  en  lovmæssig,  o :  paa  en  i  udvortes  Henseende  nogen- 
lunde anstændig  Maade?  Det  hjælper  kun  lidet,  at 
Bastiat  idelig  og  idelig  henviser  til  Harmonien  i  Til- 
værelsen og  forsikrer  os,  at  Alt  vil  ordne  sig  paa  den 
bedste  Maade,  naar  man  giver  de  individuelle  Kræfter 
frit,  ubundet  Spillerum.  Thi  hin  Harmoni  er  kun  et 
Fremtidsideal;  i  den  Verdensorden,  hvori  vi  leve,  er 
Harmonien  paa  mange  Maader  tilbagetrængt  af  fæle 
Disharmonier.  For  disse  Disharmonier  har  Bastiat  et 
altfor  lidet  aabent  Øre.  Jeg  skal  som  et  enkelt  Vidnes- 
byrd herom  blot  pege  hen  paa  hans  Polemik  mod  Victor 
Considérants  Teori,  mod  hvilken  han  til  Slutning  anfører*^), 
at  Grundejendommen  giver  Mere,  end  Considérant  fordrer, 
idet  den  ikke  blot  giver  Retten  til  Arbejdet,  men  endog 


*)  Jvfr.  Harmonies  économiqnes,  6te  Udgave,  1870,  S.  568. 
'*'*)  Jvfr.  Harmonies  économiques,  6te  Udgave,  3.  339. 

selve  Arbejdet.  Det  tør  vistnok  ikke  nægtes,  at  den 
maa  være  meget  hildet  i  en  foradfattet  ideel  Betragtning 
af  Livet,  meget  blind  for  de  faktiske  Forhold,  som  for 
Alvor  kan  overse,  at  det  virkelig  tidt  og  ofte  hænder, 
at  den,  som  vil  arbejde,  ikke  med  alle  sine  Anstrængelser 
kan  faa  Arbejde.  En  slig  blind  Tro  paa,  at  Alt  nok  af 
sig  selv  vil  gaa  fortræffeligt,  formaa  vistnok  kun  de  Færreste 
at  fastholde;  jeg  tvivler  paa,  at  ret  Mange  ville  finde  udelt 
Behag  i  en  Anskuelse,  der  konsekvent  gennemført  maa 
ende  med,  at  Skoler  og  Universiteter,  at  Blinde-  og 
Døvstummeinstituter  og  andre  deslige  almennyttige  In- 
stitutioner ophæves  som  Noget,  der  ikke  vedrører  Staten. 
Jo  mere  denne  Tankegang  forfægtes  og  forfølges,  desto 
mindre  kunne  selv  de,  der  staa  Socialismen  aUerQæmest, 
undlade  at  gribes  af  Sympathi,  naar  de  læse,  hvorledes 
Louis  Blanc  i  den  franske  NationaKorsamling  udbrød*): 
„Hvad  vi  have  sagt,  hvad  vi  ville  hævde,  er,  at  Staten 
bør  skride  ind  mellem  den  Svage  og  den  Stærke  for  at 
beskytte  den  Svage,  at  Staten  har  en  Formynderpligt  at 
opfylde  mod  de  Uvidende,  mod  de  Fattige,  mod  alle  dem, 
der  have  Beskyttelse  behov,  mod  alle  dem,  som  Ude." 
Men  jeg  finder  det  i  sin  Orden,  om  de  havde  undladt  at 
tage  Del  i  det  Bifald,  hvormed  han  blev  hilset,  naar  han 
i  Arbejderparlamentet  gav  hin  Grundsætning  en  saadan 
Anvendelse,  at  han  udtrykkelig  forlangte,  at  Staten 
skulde  intervenere  paa  det  industrielle  Omraade  for  at 
knuse  den  frie  Konkurrence.  Skønt  Bastiat  og  Louis 
Blanc  betegne  to  absolut  modsatte  Yderpunkter,  stemme 
de  dog  forsaavidt  overens,  som  de  begge  ere  ensidige 
Idealister  og  derfor  begge  mangle  det  rette  realistiske 
Blik  paa  de  praktiske  Forhold.  Men  da  de  betragte 
Samfundet  fra  forskelUge  Sider,  gaar  Fejlsynet  i  for- 
skellig Retning.  For  Bastiat  synes  Virkeligheden  bedre, 
for  Louis  Blanc  slettere,  end  den  er.   Hei^  følger  atter, 


*)  Jvfp.  Émile  de  Girardin:  Le  droit  au  travail,  I.  S.  232. 

at  Hin  frabeder  sig  al  Mellemkomst  af  Staten .  i  Indi- 
vidernes Arbejde,  medens  Denne  omvendt  vil  gøre  Staten 
rent  overmægtig  i  Forhold  til  Individerne,  aldeles  over- 
seende, at  der  —  i  Kraft  af  de  ved  Menneskenaturen 
givne  Betingelser  for  en  frugtbar  Udvikling  —  er  en 
faktisk  Grænse,  som  Staten  ikke  kan  overskride,  uden  at 
den  udsætter  sig  for  at  forværre  Tilstanden  i  Stedet  for 
at  forbedre  den.  Denne  Grænse  er  betegnet  ved  Retten 
til  Arbejdet.  Naar  Staten  indrømmer  denne  Ret  og  i 
Medfør  deraf  indlader  sig  paa  e&  kunstig  Organisation 
af  Arbejdet,  da  er  det  rette  Forhold  mellem  den  og 
Individerne  forrykket.  Men  mod  Alt,  hvad  der  kan  gøres, 
uden  at  hin  Grænse  overskrides,  er  der  principielt  Intet 
at  indvende.  Paa  den  anden  Side  er  det  umuligt  engang 
for  alle  principielt  at  afgøre,  hvorvidt  indenfor  den  rette 
Begrænsning  Statens  Omsorg  for  Individerne  bør  gaa. 
Der  gives  ingen  farligere  Vildfarelse  i  Politiken  end  den 
at  indbilde  sig,  at  man  kan  opstille  almengyldige  Sæt- 
ninger, der  ubetinget  passe  paa  ethvert  Folk  og  paa 
enhver  Tid.  Politiken  er  først  og  fremmest  en  praktisk 
Videnskab.  Mange  af  de  Foranstaltninger,  som  maatte 
hilses  med  Glæde  i  det  18de  Aarhundrede,  vilde  være  et 
afgjort  Misgreb  i  det  19de;  hvad  der  befordrer  den 
engelske  Nations  Fremskridt,  vil  maaske  være  en  Hæmsko 
for  den  danske,  Kun  saa  Meget  kan  siges  i  al  Alminde- 
hghed,  ^  at  hvad  der  til  en  bestemt  Tid  kan  paavises  at 
ville  blive  til  virkelig  Gavn  for  et  Folk,  det  bør  ogsaa 
udføres  med  Kraft  og  Energi. 

Vilde  man  spørge,  hvad  der  nu  for  Tiden  i  vort  Land 
tør  kræves  af  Staten,  saa  er  der  navnlig  ét  Punkt, 
hvorpaa  jeg,  inden  jeg  slutter,  kunde  ønske  at  henlede 
Opmærksomheden.  Dette  Punkt  er  Oplysningen.  Ogsaa 
den  hører  naturligvis  til  de  Ting,  hvormed  Bastiat  vil 
forbyde  Staten  at  befatte  sig;  han  erklærer  ligefrem*),  at 


*)  Jvfr.  La  Loi  i  Oeuvres  complétes,  1854,  IV,  S.  362. 

det  er  „et  Angreb  paa  Friheden  og  Ejendommen,  en  legal 
Plyndring",  naar  man  tager  fra  de  Bemidlede  for  at 
betale  Lærere,  der  skulle  undervise  de  Ubemidledes  Børn. 
Heldigvis  er  det  ikke  Bastiat,  som  har  skrevet  vor 
Grundlov;  vi  ere  saa  lykkelige  at  leve  i  et  Land,  hvor 
de  fattige  Børns  Oplæring  er  erklæret  for  en  Sag,  som 
Staten  ikke  blot  kan,  men  endog  skal  tage  sig  af. 
Paa  denne  Bestemmelse  i  Grundloven  tror  jeg,  at  der 
bør  lægges  den  største  Vægt;  en  rundhaandet  Gennem- 
førelse af  den  vil  uden  Tvivl  være  et  af  de  mægtigste 
Midler  til  at  løfte  den  lavere  Del  af  Samftmdet  op  til 
den  bedre  Stilling,  hvorefter  den  med  Føje  higer.  Thi 
Retten  til  Undervisning  er  den  bedst  mulige  Erstatning 
for  Retten  til  Arbejde.  Jo  bedre  Borgerne  ere  oplærte, 
desto  mindre  vil  der  være  Trang  til,  at  Staten  sikrer 
dem  Arbejde.  De,  der  virkelig  due  til  Noget,  ere  i 
Reglen  kun  under  overordentlige  Forhold  udsatte  for  at 
mangle  en  nogenlunde  anstændig  lønnet  Beskæftigelse; 
og  slige  Forhold  tør  vel  ordentligvis  antages  kun  at 
være  en  forsvindende  Overgangstilstand.  Hertil  kommer, 
at  en  sund,  solid  Uddannelse  modvirker  saavel  Sløvhed 
og  Træghed  som  Letsindighed  og  Ubesindighed;  den 
plejer  som  offcest  at  afføde  Opvakthed,  Paapassenhed, 
Fremsyn,  fornuftig  Hensyntagen  til  de  praktiske  Forhold, 
kort  sagt  alle  de  personlige  Egenskaber-,  som  ere  Be- 
tingelsen for,  at  Mennesker  —  hvad  enten  det  nu  sker 
enkeltvis  eller  i  Associationer  —  med  Held  kunne  deltage  i 
den  almindelige  Konkurrence.  Med  Aanden  i  Grundloven 
har  man  altsaa  som  sagt  al  Anledning  til  at  være  til- 
freds; derimod  vil  næppe  Nogen  nægte,  at  de  praktiske 
Foranstaltninger,  som  ere  trufne  for  at  virkeliggøre  Loven, 
langt  fra  tilfredsstille  billige  Fordringer.  Undervisningen 
Almueskolen  staar  endnu  paa  et  altfor  lavt  Trin;  i 
mangfoldige  Byer  savnes  tekniske  Skoler,  og  i  Københayn 
har  man  endnu  ikke  drevet  det  til  Oprettelsen  af  en 
stor,  tidssvarende  Haandværksskole.   Paa  dette  Omraade 

foreligger  der  for  det  danske  Samfund  en  stor  og  mægtig 
Fremtidsopgave,  hvis  rette  Løsning  maa  ligge  Alle  paa 
Hjærte.  Det  er  ikke  mere  end  billigt,  at  den  her  i 
denne  Kreds  omfattes  med  om  muligt  endnu  større 
Varme  end  nogetsomhelst  andet  Sted.  Thi  hvilken  Klage 
end  En  eller  Anden  af  os  maatte  føle  sig  beføjet  til  at 
rette  mod  Samfimdstilstanden,  —  hvad  Oplysning  an- 
gaar,  have  vi  ingen  Grund  til  at  klage;  tværtimod,  vi 
have  al  Aarsag  til  at  være  Samfiindet  saare  taknemmelige 
for  de  Goder,  som  i  saa  Henseende  ere  blevne  os  til 
Del.  Saa  sandt  Taknemmelighed  bør  lægge  sig  for  Da- 
gen i  Ord  og  Gerning,  saa  sandt  er  det  vor  ligefremme 
Pligt,  naar  Lejlighed  gives,  med  Iver  at  føre  Oplysningens 
Sag.  Det  er  i  sin  Orden,  at  man  med  gode  Grunde  af- 
viser alle  urimelige  Fordringer,  som  de  Einge  og  For- 
trykte maatte  falde  paa  at  gøre  til  Staten;  men  hver 
Gang  der  fra  neden  raabes  paa  Lys,  bør  dette  Krav 
i  os  finde  de  nidkæreste  og  kraftigste  Talsmænd. 

A.  C.  LarseB. 


En  Fortælling  om  et  Barn. 


Kaptejn  F.  havde  i  sin  Ungdom  og  langt  hen  i 
Manddomsaarene  ført  et  meget  bevæget  Liv.  Han  var 
gaaet  i  fremmed  Tjeneste,  havde  deltaget  i  flere  Krige, 
været  haardt  saaret,  og  han  havde  tilbragt  mer  end  13 
Maaneder  i  tungt  Fangenskab.  Træt  af  et  saa  anstrængt 
Liv  længtes  han  efter  Ro  og  vendte  derfor  som  en 
Mand  paa  40  Aar  tilbage  til  sit  Fædreland.  Kort  efter 
sin  Hjemkomst  købte  han  sig  en  smuk  Landejendom 
og  giftede  sig  med  en  elskværdig  Pige.  De  levede  godt 
sammen,  og.  skønt  han  vel  baade  mod  sin  Hustru  og  sine 
Undergivne  kunde  vise  sig  stræng  og  bydende,  mødte 
han  dog  i  sit  Hjem  baade  Agtelse  og  Kærlighed.  Knap 
et  Aar  efter  Brylluppet  fødte  hans  Kone  ham  en  velskabt 
Datter. 

I  stærk  Sindsbevægelse  gik  han  op  og  ned  ad  Gulvet 
da  man  bragte  ham  Efterretningen  om  det  lykkelige 
Udfald. 

Da  han  saa'  den  lille  nyfødte  Pige  i  Moderens  Arm, 
lyste  vel  hans  Ansigt  af  en  inderlig  Glæde,  men  han 
kunde  dog  ikke  tilbageholde  den  Ytring,  der  som  et 
halvkvalt  Suk  undslap  hans  Læber:  Tænk,  om  det  havde 
været  en  Søn!  I  Løbet  af  fem  Aar  blev  han  Fader  til 
endnu  tre  smaa  Piger,  og  hver  Gang  viste  han  sin 
Skuffelse  paa  en  stærkere  og  mere  uforbeholden  Maade. 

Ved  den  i^erde  Datters  Fødsel  varede  det  endog 
temmelig  længe,  inden  han  gik  ind  til  sin  Hustru.  Med 
synlig  Forstemthed  sagde  han  hende  nogle  yenlige  Ord, 
men  kastede  næppe  et  Blik  paa  Barnet.  Denne  unaturlige 
Kulde  vedligeholdt  sig  i  længere  Tid  og  kostede  Moderen 
mange  lønlige  Taarer ;  men  da  den  lille  Marie  yar  henved 
et  halvt  Aar  gammel,  udfoldede  hun  allerede  saa  megen 
Kløgt  og  Elskværdighed,  var  saa  indtagende  ved  sin 
Livfuldhed  og  Ynde,  at  den  haarde  Faders  Sind  lod  sig 
bøje,  saa  han  ganske  blev  overvimden  ved  Barnets  Spøg 
og  Kærtegn* 

Hun  blev  nu  snart  hans  erklærede  Yndling.  Han 
kunde  i  hele  Timer  ganske  leve  for  hende,  han  red 
Ranke  med  hende  paa  sit  Knæ,  trak  hende  i  den  lille 
Barnevogn  omkring  i  Haven,  bar  hende  ned  til  Hestene, 
lod  hende  give  dem  Brød  og  var  saa  indtaget  i  hende, 
som  han  endnu  ikke  havde  været  det  i  noget  af  de  andre 
Børn. 

Denne  hans  store  Forkærlighed  blev  med  Varme 
gengældt.  Hos  ingen  i  Huset,  selv  ikke  hos  sin  Moder, 
vilde  den  Lille  saa  gæme  være  som  hos  ham.  Hun 
jublede,  naar  hun  langt  borte  saa'  ham  komme,  kaldte 
paa  ham  med  Utaalmodighed  og  slog  sig  ikke  til  Ro, 
før  hun  fik  sin  Vilje  og  han  tog  hende  op  paa  sin  Arm; 
saa  lagde  hun  kælent  sin  bløde  Kind  op  til  hans  skæg- 
gede Ansigt,  og  lo  med  Henrykkelse  til  de  Andre.  Da 
hun  begyndte  at  gaa  alene,  søgte  hun  snart  hen  til 
hans  Dør,  bankede  med  de  smaa  Fingre,  først  ganske 
sagte,  saa  stærkere  og  stærkere,  saa  han  blev  tvunget 
til  at  aabne  for  hende,  selv  om  han  ønskede  at  være 
uforstyrret. 

Denne  Lidrømmelse  viste  han  kun  mod  hende,  og 
Fru  F.  smilede  tidt  ved  sig  selv,  naar  hun  blev  Vidne 
til  den  Magt,  som  dette  deres  yngste  Barn  havde  vundet 
over  sin  Fader.  Han  fortalte  ofte  Børnene  om  sine 
mange  Rejser,    og   om   alle  de  forunderlige  Ting,   han 

havde  set  i  fremmede  Lande,  og  længe  før  hun  egentlig 
kunde  forstaa  noget  deraf,  lyttede  Marie  med  spændt 
Opmærksomhed  til  hans  Ord,  og  stirrede  med  store 
)^ne  ufrayendt  ind  i  hans  Ansigt.  Hendes  Plads  yar 
altid  paa  hans  Skød,  og  tidt  trykkede  han  hende  med 
Stolthed  op  til  sig,  naar  hun  ved  et  Udraab  eller  et 
Spørgsmaal  lagde  sin  Opvakthed  for  Dagen. 

Saaledes  hengik  flere  Åar  i  uforstyrret  Ro  og  in- 
derlig Tilfredshed.  Eaptejn  F.  havde  stor  Interesse  for 
sit  Landbrug,  han  forbedrede  stadig  sine  Jorder,  og  Husets 
Formuesomstændigheder  blev  med  hvert  Aar  bedre.  Ved 
et  Dødsfald  i  Familien  var  der  desuden  tilfaldet  ham 
en  ikke  ubetydelig  Fideikommiskapital,  men  denne  vilde 
ved  hans  Død  gaa  over  til  en  langt  ude  Beslægtet,  hvis 
han  ingen  Sønner  fik. 

Hans  Hustru  blev  imidlertid  atter  frugtsommelig; 
men  istedetfor  at  glæde  sig  herover  blev  han  mørk  og 
forstemt,  og  de  Faa,  som  kendte  ham  nøjere,  tvivlede 
ikke  om,  at  det  var  Frygten  for  en  ny  Skuffelse  i  Haabet 
om  at  blive  Fader  til  en  Søn,  der  hidkaldte  denne 
sørgelige  Sindsstemning.  Efter  en  svær  Fødsel,  under 
hvilken  Fru  F.s  Liv  svævede  i  stor  Fare,  kom  Barnet  til 
Verden.  Det  var  en  Søn,  stor  og  kraftig,  med  et.  tæt, 
mørkt  Haar  over  hele  det  lille  Hoved.  Kaptejn  F.  hørte 
dette  Budskab  med  stum  Forbavselse,  og  stirrede  længe 
tvivlende  hen  for  sig,  som  om  han  ikke  ret  kunde  fatte 
hvad  det  var  der  blev  sagt  til  ham;  men  da  han  blev 
vis  paa  sin  Lykke,  da  han  holdt  den  lille  Dreng  i  sine 
Arme,  da  han  saa'  sin  Hustrus  kærlige  Ansigt,  hendes 
glade  Smil,  der  ligesom  spurgte  ham:  naa,  har^eg  nu 
ikke  opfyldt  min  Pligt,  er  du  ikke  nu  tilfreds  med  mig? 
da  fyldtes  hans  Hjærte  af  Taknemmelighed  og  Glæde. 

Barnet  trivedes  ypperligt  og  udviklede  sig  hurligt. 

Kaptejn  F.  hørte  i  høj  Grad  til  de  Fædre,  der  ude- 
lukkende foretrække  det  yngste  Barn  og  næsten  synes 
at  glemme   de  andre,   for   kun   at  beskæftige  sig  med 

dette.  Hans  tre  ældste  Pigebørn  havde,  det  ene  efter 
det  andet,  maattet  finde  sig  i  denne  Troløshed;  kun 
Marie,  som  nn  yar  fem  Aar  gammel,  havde  endnu  ikke 
været  udsat  for  nogen  Omveksling  i  hans  Kærlighed. 
Men  nu  kom  Turen  til  den  lille  Pige,  og  da  hun  saa- 
længe  havde  været  sin  Faders  kæreste  Selskab,  og  des- 
uden var  et  Barn  med  langt  stærkere  og  varmere  Følelser 
end  sine  Søstre,  saa  blev  Forandringen  saa  meget  mere 
smertelig. 

Det  var  nu  ikke  hende,  men  den  saa  længe  ønskede 
Søn,  der  var  Genstanden  for  hans  Ømhed,  den,  med 
hvem  han  i  sine  ledige  Timer  helt  beskæftigede  sig.  I 
Begyndelsen  var  hendes  Glæde  over  den  lille  Broder  saa 
stor,  at  hun  ikke  mærkede  denne  Tilsidesættelse,  men 
alt  som  Tiden  gik,  følte  hun  tungt,  at  det  nu  ikke 
var  hende,  som  indtog  den  første  Plads  i  sin  Faders 
Hjærte.  En  sørgmodig  Skygge  hvilede  tidt  over  det  før 
saa  glade  Ansigt,  og  spejdende  kunde  hun  ofte  betragte 
ham,  naar  hun  saa'  ham  lege  med  Drengen,  som  om 
hun  vilde  spørge  ham:  har  du  da  ikke  et  Ord  tilovers 
for  mig?  og  naar  hun  da,  som  det  sædvanlig  var  Til- 
fældet, slet  ikke  blev  bemærket,  sneg  hun  sig  stille  bort, 
og  søgte  da  som  oftest  hen  i  en  ensom  Krog  af  Haven. 
Der  udviklede  sig  snart  hos  Barnet  en  mørk  og  pirreUg 
Sindsstemning,  der  i  Forening  med  en  vaklende  Sundhed 
gjorde  hende  opfarende  og  trættekær.  Hendes  Moder 
bemærkede  med  Bedrøvelse  denne  sørgelige  Forandring, 
men  Aarsagen  dertil  var  ikke  gaaet  op  for  hende. 

Kaptejh  F.  behandlede  fra  nu  af  sin  tidligere  Ynd- 
ling som  et  vanartet  Barn,  der  maa  omgaas  med  Alvor 
og  Strænghed,  aldrig  formildet  ved  en  kærlig  Mine  eller 
et  opmuntrende  Ord. 

Marie  holdt  inderlig  af  sin  Broder,  og  det  var 
hendes  største  Glæde  naar  hun  var  inde  i  Barnekammeret; 
at  tale  til  ham,  lege  med  ham,  og  more  sig  over  hans 
smaa   Kunster;    men   naar    hendes   Fader   var   tilstede, 

nærmede  hun  sig  aldrig   Barnet,    og   han   havde   derfor 
sat  sig  fast  i  Hovedet,  at  hun  ikke  kunde  lide  den  Idlle. 

En  Morgen,  da  hun  i  Dagligstuen  var  ene  med 
Drengen  fordybet  i  sin  Leg  i  den  anden  Kant  af  Væ- 
relset, hørtes  der  pludselig  et  hvinende  Skrig.  Kaptejn 
F.  traadte  hurtigt  ind,  og  fandt  ham  liggende  paa 
Gulvet  ganske  blodig  i  det  lille  Ansigt;  han  havde  slaaet 
sig  slemt  i  Panden  og  var  ude  af  sig  selv  af  Fortvivlelse. 

Søsteren,  som  var  løben  hen  til  ham,  stod  med  et 
ængsteligt  Ansigt  foran  ham  og  søgte  at  berolige  ham. 
Paa  en  hæftig  Forespørgsel  om  hvorledes  det  var  gaaet 
til,  svarede: hun  med  skælvende  Stemme,  at  hun  ikke 
vidste  det,  hun  havde  leget  henne  ved  Vinduet,  da  hendes 
Broder  var  faldet. 

„Du  lyver!"  udraabte  Kaptein  F.,  idet  hans  Ans^ 
blev  dødblegt,  han  tog  sin  lille  Datter  ved  Haanden  og 
trak  hende  hurtigt  med  sig  ind  i  sit  eget  Værelse.  Han 
tiUaasede  Døren,  tunge  Slag  og  en  dæmpet  Klage  mødte 
hans  Hustrus  Øre,  da  hun  ængstelig  lyttede  udenfor. 

Da  han  noget  efter  traadte  ud,  var  hans  Udseende 
besynderlig  vildt  og  forstyrret;  kans  Kone  vovede  ikke 
at  tiltale  ham,  men  gik  stille  hen  mod  Døren  til  hans 
Værelse. 

„Jeg  forbyder  Dig  at  gaa  derind,"  sagde  han  med 
hul  og  klangløs  Stemme;  „det  halstarrige  Barn  skal 
udstaa  sin  Straf  alene."  Med  disse  Ord  aflaasede  han 
atter  Døren  og  stak  Nøglen  til  sig. 

Fru  F.  var  en  af  hine  svage  Kvinder,  som  aldrig 
vove  selvstændig  at  træde  op  mod  deres  Mands  Vilje. 
Naar  han  gjorde  hende  selv  eller  Andre  Uret,  tav  hun 
ydmygt  stille,  og  fældede  tidt  i  Enrum  bitre  Taarer. 
Saaledes  ogsaa  dennegang. 

I  den  pinligste  Spinding  tilbragte  hun  flere  kval- 
falde Timer;  endelig  hørte  hun  sin  Mand  gaa  ind  til 
Barnet.  Han  talte  til  det,  men  intet  Svar  paafdlgte. 
Nu  kunde  hun  ikke  udholde  det  længer;   hun  ilede  ind 

til  dem  for  selv  at  trøste  sin  lille  Pige,  uden  at  ændse 
om  hun  havde  faaet  Lov  dertil  eller  ikke.  Det  Syn,  der 
,nu  mødte  hende,  var  rystende. 

I  en  Krog  henne  ved  Kakkelovnen  sad  Marie  paa 
Gulvet,  med  Hænderne  krampagtig  sammenknyttede  og 
med  stive,  stirrende  Øjne,  der  ligesom  vare  berøvede 
deres  Sekraft.  Brystet  hævedes  af  et  stærkt  Aandedræt 
og  en  forstenet  Rædsel  stod  præget  i  det  lille  fine  An- 
sigt. Hendes  Fader  stod  bøjet  over  hende.  „Bring 
hende  tilsengs,^  sagde  han  med  dirrende  Stemme,  „hun 
er  meget  syg." 

Der  blev  straks  sendt  Bud  efter  Lægen;  men  han 
bragte  dem  ingen  Trøst.  Da  han  saa'  Barnet,  var  det 
ham  klart,  at  her  kunde  hans  Kunst  intet  udrette.  Det 
ene  hæftige  Krampeanfald  afløste  det  andet,  og  ikke  et 
Glimt  af  Bevisthed  vendte  mer  tilbage. 

Begge  Forældrene  vaagede  ved  hendes  Seng;  men 
alt  ved  Midnat  var  deres  Pleje  overflødig,  kort  før  12 
drog  hun  det  sidste  Suk. 

Hvad  der  foregik  i  Faderens  Sind,  var  ikke  let  at 
gennemskue.  Intet  fortvivlet  Udbrud  af  Smerte ,  ingen 
Selvbebrejdelse  undslap  hans  Læber,  han  ænsede  ikke 
sine  Omgivelser,  talte  til  Ingen,  men  gik  næsten  bestandig 
med  hurtige  Skridt  op  og  ned  ad  Gulvet  i  sit  eget  Værelse. 

Han  befattede  sig  ikke  med  nogen  af  alle  de  For- 
beredelser, som  ^aa  forud  endogsaa  for  det  mindste 
Barns  Begravelse;  men  overlod  alt  til  sin  Hustru,  og  da 
hun  kort  før  Liget  skulde  bringes  bort,  spurgte  ham,  om 
hap  dog  ikke  nok  efter  Skik  og  Brug  selv  vilde  følge 
det  til  Jorden,  rystede  han  kun  paa  Hovedet,  og  gjorde 
med  Haanden  en  afvisende  Bevægelse. 

Flere  Maaneder  hengik  uden  at  der  foregik  nogen 
Forandring,  da  kom  der  pludselig  en  forunderlig  Uro 
over  ham,  og  noget  Frygtsomt  i  hans  Blik  ængstede  ofte 
hans  bekymrede  Hustru;  det  faldt  hende  ind,  at  der 
kunde  være  Fare  for  hans  Forstand. 

Hyor  dyb  en  Sorg  han  end  ved  sin  Hapardhed  havde 
forvoldt  hende,  følte  hun  dog  ofte  en  Trang  til  med 
Venlighed  at  nærme  sig  ham.  Men  hun  manglede  Mod 
hertil.  Har  en  Mand  først  iklædt  sig  Indesluttethedens 
kolde  Harnisk  overfor  sin  Hustru^  da  er  det  svært  for 
Jiende  derigennem  at  søge  Vejen  til  hans  Hjærte. 

Mørk  og  tavs  søgte  han  at  undvige  hende,  frygtsom 
og  nedslagen  fandt  hun  sig  deri. 

Saaledes  var  deres  Forhold,  da  han  pludselig  en 
Aften  i  Skumringen  traadte  ind  til  hende,  og  bad  hende 
om  at  følge  med  ham  ind  i  hans  Værelse.  Hun  for- 
færdedes næsten  over  denne  Anmodning,  men  fdlgte  dog 
villig  hans  Opfordring.  Med  Haanden  anviste  han  hende 
at  tage  Plads  i  Sofaen,  og  satte  sig  saa  ved  hendes 
Side.  Han  vedligeholdt  i  nogen  Tid  en  fuldkommen 
Tavshed.  Endelig,  men  som  om  det  var  ham  svært  at 
hringe  Ordene  frem,  tiltalte  han  hende  saaledes:  „Dn 
maa  nu  ikke  tvivle  om  Sandheden  af,  hvad  jeg  her  vil 
aabenbare  Dig,  ikke  tro,  at  det  er  et  tomt  EQæmespind, 
en  sygelig  Forestilling,  fremkaldt  ved  tunge,  længselsfulde 
Tanker.  Nej,  det  er  kun  alt  for  vist,  vort  Barn  har 
ikke  Ro  i  Graven,  flere  Gange  har  hun  vist  sig  for  mig, 
altid  paa  samme  Maade. 

En  Eftermiddag,  da  det  begyndte  at  mørkne  og  jeg 
sad  alene  her,  idet  ]eg  søgte  at  genkalde  mig  hendes 
Billed,  da  jeg  tænkte  paa  den  Tid,  hvor  hun  glad  og 
tillidsfuld  nærmede  sig  til  mig,  sikker  paa  min  Kærlighed, 
hørte  jeg  med  Et  en  sagte  Lyd  udenfor  min  Dør.  Den 
gentog  sig  endnu  ilgang,  og  jeg  kendte  nu  tydelig  den 
sagte  Banken  paa  min  Dør  af  hendes  smaa  Fingre,  saa- 
ledes som  jeg  saa  ofte  havde  hørt  den  i  tidligere 
lykkelige  Dage.  Jeg  rejste  mig  op  og  vilde  lukke  hende 
ind,  men  før  jeg  naaede  Døren,  stod  hun  foran  mig 
der,  midt  paa  Gulvet,  og  saa'  paa  mig  med  et  Blik  saa 
alvorligt  og  bebrejdende,  som  ingen  Levendes  Øje  kan 
udsende. 

Deu  sælsomme  Angst,  som  betog  mig,  maatte  dog 
yige  for  min  Kærlighed;  jeg  bøjede  mig  ned  mod  hende, 
for  igen  at  trykke  hende  til  mit  Hjærte,  men  frygtsom 
undveg  hun  mig,  og  hun  tyede  nu  hen  til  den  Krog 
i  mit  Værelse,  hvor  hun  havde  fundet  sit  sidste  Tilflugts- 
sted her  paa  Jorden.  Da  jeg  ogsaa  her  søgte  at  nærme 
mig  hende,  var  hun  der  ikke  længer^  jeg  hørte  kun  en 
sagte  Lyd  som  af  noget,  der  J^ærnede  sig. 

Det  er  saaledes  ikke  alene  hendes  Liv  her,  jeg  har 
berøvet  hende,  men  ogsaa  Freden  hinsides  Graven. 

Du  har  endnu  aldrig  udta!t  dii^  Forbandelse  over 
mig,  men  stille  gemt  den  i  dit  Hjærte;  slyng  den  nu 
kun  ud  over  mit  Hoved,  din  Mildhed  kan  jeg  dog  ikke 
bære." 

Fru  F.  søgte  med  kærlige  Ord  at  berolige  sin 
ulykkelige  Mand;  han  syntes  ikke  at  høre  hvad  hun 
sagde  til  ham,  men  han  faldt  atter  hen  i  sit  mørke, 
tavse  Tungsind. 

Dagene  hengik  for  ham  uden  Beskæftigelse,  og  i  de 
lange,  søvnløse  Nætter  kastede  han  sig  urolig  om  paa 
sit  Leje.  De  tre  Pigebørn  havde  deres  Soveværelse 
ved  Side^  af  Forældrenes,  og  Døren  stod  aaben  ind  til 
dem.  En  Nat  mærkede  Fru  F.,  at  hendes  Mand  sagte 
stod  op  af  Sengen;  ved  det  svage  Lys  af  Natlampen 
saa'  hun  ham  gaa  hen  mod  Børnenes  Værelse,  hvor  han 
blev  staaende  stille  i  den  aabne  Dør. 

Hun  frygtede  for  at  han  var  blevet  syg,  stod  derfor 
hurtig  op  og  gik  hen  til  ham  for  at  spørge  ham,  om  der 
var  noget,  han  ønskede. 

Skønt  hun  lagde  sin  Haand  paa  hans  Arm,  idet 
hun  talte  til  ham,  syntes  han  først  ikke  at  bemærke 
hende,  men  stirrede  ufravendt  paa  de  sovende  Børn. 
Men  pludselig  vendte  han  sig  mod  hende  og  sagde  halv 
hviskende:  „Tal  Du  til  hende,  jeg  tør  det  ikke,  men  Dig 
kan  hun  jo  ikke  frygte.  Saa,  der  kyssede  l^un  den 
Sidste.    Hun  har  været  hos  dem  alle  tre,  men  ingen  af 

dem  mærkede  det.  Kun  jeg  alene  føler  altid  naar  hun 
kommer.^  —  Rolig  og  besindig  søgte  Fru  F.  at  tale 
sin  Mand  tilrette. 

Kort  Tid  efter  naaede  en  ondartet  Skarlagensfeber, 
der  længe  havde  hærget  Omegnen,  ogsaa  til  dem. 

I  Løbet  af  14  Dage  bortrev  den  Husets  tre  Døtre, 
og  nu  var  den  liUe  Dreng  eneste  Barn. 

Eaptejn  F.  kunde  ikke  længer  udholde  Livet  i  sit 
Hjem.  Han  gik  atter  tilsøs,  og  den  gule  Feber  endte 
hans  Lidelser,  da  han  lige  havde  naaet  de*  vestindiske  Øer. 

Fru  F.  levede  efter  sin  Mands  Død  endnu  i  mange 
Åar.  Hendes  Søn,  hvis  Opdragelse  nu  var  hendes  Livs 
Formaal,  skænkede  hende  megen  Glæde;  han  havde 
arvet  sin  Faders  Dygtighed  og  hendes  milde  Sind ,  og 
leviede  et  virksomt  og  lykkeligt  Liv. 

S.  lasch. 


G.  Kr.  Hilker. 


Dekorationsmaleren  Georg  Kristian  Hilker,  som 
døde  iaar  den  13de  Januar  i  en  Alder  af  omtrent  68 
Aax,  var  en  Kunstner,  hvis,  Nam  der  vil  blive  spurgt 
efter,  saa  længe  som  de  malede  Pilastre  i  Universitetets 
Forhal  og  andre  ypperlige  Arbejder  blive  skaanede  for 
Tidens  Ødelæggelser.  Meddeleren  af  disse  Linjer  er 
ikke  i  Stand  til  at  fortælle  Hilkers  Levnetsløb.  Hvad 
hans  Stilling  i  den  danske  Kunst  angaar,  kan  man  sige 
saa  Meget,  at  han  er  en  aandelig  Ætling  af  Billedhuggeren 
H.  E.  Freund,  hvis  Eftervirkning  paa  vor  Kunst  egentlig 
mere  maa  søges  paa  Dekorationens  end  paa  Skulpturens 
Omraade.  I  sin  brændende  Enthusiasme  for,  hvad  han 
i  Italien  havde  set  af  Kunsthaandværk  og  Dekoration, 
tænkte  Freund  nemlig  for  ramme  Alvor  paa  og,  hvad 
mere  er,  virkede  han  for  her  hjemme  i  Danmark  at 
gennemkultivere  det  daglige  Liv,  lige  fra  det  Største  til 
det  Mindste,  med  Kunst,  saaledes  at  end  ikke  Ildklemmen 
eller  Spyttebakken  blev  glemt.  „Det  kalder  Verden 
Galenskab  !^^  som  der  staar  i  Grundtvigs  Bomance. 
Hans  i  højeste  Grad  uverdslige  Enthusiasme  for  at 
skabe  et  antikt  Kunstparadis  her  oppe  under  den  56de 
Breddegrad  fandt  først  og  fremmest  sin  Tumleplads  i 
hans  egne  daglige  Værelser  ved  Frederiksholms  Kanal, 
men    slog    tillige   Gnister   ud    af    andre    Kunstnersjæle, 

navnlig  BindesbøU  og  Hilker.  Freunds  Privatbolig  gav 
det  første  og  virksomme  Eksempel  for  Dekorationen  af 
Thorvaldsens  Museums  Indre  og  af  Universitetets  Forhal. 
I  den  maleriske  Dekoration  af  Museet  har  Hilker  taget 
virksom  Del,  blandt  Andet  ere  de  skønne  Hvælvinger  over 
Hjømeværelseme  i  anden  Etage,  hvor  Maleri-Gralleriet 
ender  og  hvor  Thorvaldsens  Skitser  staa  opstillede,  |malede 
af  ham. 

Han  havde  allerede  dengang  paa  Rejser  i  ItaUen 
gjort  selvstændige  Studier  i  Pompeji,  i  iRafaels  Loger, 
Peruzzis  dejlige  Arbejder  i  Farnesina,  og  mange  andre 
Steder.  Hans  Studietegninger  og  Akvareller,  af  hvilke 
større  Rækker  ved  Lejlighed  have  været  udstillede,  sidst 
paa  den  nordiske  Udstilling  1872,  høre  til  det  Fortræffe- 
ligste, som  man  faar  at  se  af  den  Slags.  Han  leverede 
Tegninger  til  F.  v6n  Quast's  smukke  Værk  over  Ravenna, 
og  udgav  selv  et  Par  Hæfter  pompejanske  Studier.  Efter 
Hjemkomsten  blev  det  overdraget  ham  og  Gonstantin 
Hansen  at  smykke  Universitetets  Forhal  med  Fresko- 
malerier. Hilkers  Del  i  Arbejdet  var  naturligvis  den  orna- 
mentale. Hvo  har  ikke  betragtet  —  nej,  lad  os  være  saa 
ærlige  at  sige:  Hvor  Mange  have  rigtig  givet  sig  Tid  til 
at  betragte  Hilkers  Udsmykning  af  de  høje,  brede  Pilastre 
i  dette  Rum,  og  hvor  Manges  Øjne  ere  ikke  gledne  lige 
saa  ligegyldige  hen  over  disse  ypperlige  Kunstværker  som 
over  andet  „Vægsmøreri"?  Det  er,  hvad  de  gamle 
Italienere,  som  først  gravede  antik  Dekoration  frem  i 
underjordiske  Rum,  vilde  have  kaldet  „Grottesker*" ,  og 
hvad  man  nutildags  tidt  kalder  „Arabesker^,  skønt 
Himlen  skal  vide,  at  de  Intet  have  med  Arabien  at  gøre. 
Store  frodige,  friske  og  fugtige  Planteformer,  Stængler 
og  Blade,  slynge  sig  opad  den  violblaa  Grund,  indflettede 
med  eller  omslyngende  fantastiske  Menneske-  og  Dyre- 
former, Symboler  eller  Smaabilleder,  hvert  Øjeblik  ligesom 
dannende  en  afsluttet,  skøn  og  rig  symmetrisk  Figur 
men   alligevel   atter  stræbende  videre  og   ledende  Øjet 

opad  og  opad  gennem  et  harmonisk  Spil  af  bestandig 
nye  Figurer,  indtil  de  øverst  oppe  krones  af  en  let 
ungdommelig  Skikkelse,  der  staar  triumferende  paa 
Toppen  af  det  hele  Fantasispil.  Sammenlignede  med 
den  antike  Dekoration,  som  her  har  været  Kunstnerens 
nærmeste,  om  end  ikke  udelukkende  Forbillede,  bære 
disse  Arbejder  Spor  af  det  samme  Refleksionsforhold, 
hvori  alle  moderne  Kunstnere,  der  have  reproduceret 
Antiken,  staa  til  Originalen  selv.  En  saa  himmelsk 
munter  og  spillende,  kaad  og  overgiven  Gratiedans,  som 
de  gamle  Pompejaneres  Pensel  har  opført  paa  Fladen, 
genfinder  man  ikke  ganske  hos  Hilker;  han  beregner 
Symmetrien  lidt  ængsteligere,  han  gør  mere  Indtryk  af 
at  komponere  end  af  at  improvisere.  Men  hvor  finder 
man  i  det  moderne  Dekorationsmaleri  Noget,  som  over- 
gaar  disse  Kompositioner  i  Harmoni,  i  Rigdom  og 
Skønhed,  denne  Pensel  i  Bredde  og  Formsikkerhed, 
denne  Kolorit  i  Adel  og  Finhed?  Gid  vor  akademiske 
Ungdom  engang  imellem  vilde  se  paa  disse  Ting,  i 
Stedet  for  at  skrabe  Farven  af  dem  med  deres  Stokke! 
Hilker  har  tillige  Æren  for  den  smukke  Disposition 
af  hele  Rummets  Udsmykning,  som  desværre  nu  skæmmes 
saa  slemt  derved,  at  den  gule  Okkerfarve,  der  er  Grund- 
farven i  det  Hele,  og  tillige  er  benyttet  meget  i  det 
Enkelte,  allevegne  løsner  sig  fira  Fladen.  Senere  ledede  han 
den  pragtfuldere  og  mere  glinsende  Dekoration  af  Universi- 
tetets Festsal,  i  hvilken  Renæssancekarakteren  har  Over- 
haand.  Det  er  et  Foretagende,  der  gør  ham  stor  Ære, 
men  ved  Udførelsen  benyttedes  foruden  hans  tillige  andre 
—  forøvrigt  meget  dygtige  —  Hænder;  og  der  er  næppe 
Noget  i  Festsalen,  der  forkynder  hans  Pris  som  Kunstner 
saa  godt,  som  den  strængere,  ædlere  Skønhed  og  den 
mere  gennemførte  Form  i  Forhallens  malede  Ornamenter. 
I  Landbohøjskolen,  paa  Herlufsholm,  paa  Sorø  Akademi, 
i  Ledøje  Kirke  og  i  Privatbygninger,  f.  Eks.  en  Gaard  i 
Ny- Vestergade,    som  senere  ejedes  af  Grevinde  Danner, 

har  han  udført  fortrinlige  Arbejder.  Mindre  betydelig 
er  hans  Medyirksomhed  i  Dekorationen  af  Kristian  den 
Fjerdes  Kapel  i  Roskilde  Domkirke  og  hans  Arbejder 
f .  Eks.  i  Nationalbanken.  Den  antike  og  den  antikiserende 
Renæssancestil  yar  næsten  alleyegne  G-mndlaget  for  hans 
Dekorationsstil;  hyerken  Middelalderen  eller  den  senere 
flotte,  yppige,  glinsende  Renæssance  forstod  han  sig  syn- 
derlig paa,  og  hyor  Opgayen  yar  at  benytte  yor  egen 
barokke  Renæssance  fra  Kristian  den  Fjerdes  Tid,  kunde 
Hilker  ikke  længere  yære  Manden.  Han  yar  selv  yistnok 
udrustet  med  megen  praktisk  Sans  og  samlede  sig  i  sit 
lange  Kunstnerliy  mange  gode  tekniske  Erfaringer.  Men 
det  Forhold,  hyori  han  stod  til  Sydens  Dekorationsmaleri, 
og  hans  Lyst  til  at  arbejde  i  dets  Aand  stillede  ham  i 
teknisk  Henseende  mange  vanskelige  Opgaver.  Det  har 
i  Tidens  Løb  vist  sig,  at  han  paa  flere  Punkter  har  begaaet 
Fejlgreb  med  Hensyn  til  Farvestoffers  og  Bindemidlers 
Anvendelse  under  vore  klimatiske  Forhold.  Overhovedet 
har  det  vist  sig,  at  man  maa  gaa  forsigtigere  tilværks 
end  baade  han  og  Marstrand,  BindesbøU  og  Const.  Hansen 
ret  have  været  betænkte  paa.  Men  i  vor  Kunsthistorie 
vil  Hilker  altid  bevare  sin  Plads  som  den,  der  i  en 
virksom  og  i  mange  Henseender  ypperlig  Periode  bar  hele 
vort  Dekorationsmaleri  og  repræsenterede  det  med  Ære. 

Jil.  laBge. 


Dannelse  og  Kristendom. 


„Har  De  hørt  Skandalen?'^  saaledes  gaar  det  som  en 
Løbeild  fra  Mund  til  Mund  gennem  den  „hele  By''  o :  gennem 
alle  dannede  Familier;  „den  unge  Kandidat  Petersen,  Biskop- 
pens Søn,  har  forlovet  sig  med  en  simpel  Tjenestepige,  en 
Husmandsdatter  fra  Smørumnedre,  en  fuldkommen  udannet 
Person!  Det  er  dog  ret, Skade  for  den  belevne  og  elskværdige 
unge  Teolog!  Det  er  ikke  mere  end  otte  Dage  siden,  jeg 
hørte  ham  præke  i  Hofkirken  saa  yndigt  og  overbevisende 
om  den  rette  kristelige  Lydighed,  og  saa  gaar  han  hen  bag- 
efter og  begaar  en  saa  nedrig  Handling!  Tænk,  hvilken  for- 
færdelig Hj  ærtesorg  det  dog  maa  være  for  den  kære  gamle 
Biskop!  Og  Bispinden!  Hun,  som  er  saa  komplet  Dame, 
hvad  vil  hun  dog  stille  op  med  saadan  en  Svigerdatter?  Og 
hvad  vil  man  dog  sige  derom  paa  højere  Steder?  Kongen 
havde  jo  lovet  saa  sikkert  at  gøre  ham  til  Hofprædikant  om 
et  Par  Aar,  naar  han  havde  naaet  en  passende  Alder,  men 
nu  har  han  jo  gjort  sig  selv  fuld-stændig  umulig.  En  Hus- 
mandsdatter! Har  man  nogensinde  hørt  noget  Lignende!  Og 
fra  Smørumnedre!  Saadan  et  Navn!"  Og  saa  gaar  Sladderen 
fra  den  ene  £nde  af  Byen  til  den  anden  gennem  alle  Sel- 
skaber og  Baller,  indtil  man  otte  Dage  efter  har  faaet  en  ny 
Skandale  at  beskæftige  sig  med. 

Hvad  har  den  stakkels  teologiske  Kandidat  da  egentlig 
gjort?  Tidligere  var  han  som  de  fleste  andre  unge  Mennesker. 
Han  havde  som  Student  moret  sig  et  passende  Antal  Aar  i 
Studenterforeningen  med  sine  Kamerater,  var  en  yndet  Kavaler 
i  Selskabslivet,  havde  saa  sat  sig  ned  og  læst  til  teologisk 
Embedseksamen,  da  han  ikke  følte  noget  særligt  Kald  i  nogen 
anden  Retning,  og  da  hans  Faders  Stilling  og  Indflydelse 
kunde   sikre  ham  en  hurtig  Karriere    paa    denne  Vej.     Han 


436 

tog  den  hele  Seng  som  de  Fleste  tage  den,  som  en  Forret- 
ning; han  tog  ogsaa  teologisk  Attestats  paa  samme  Maade, 
og  var  efter  alt  dette  fremdeles  den  samme  elskværdige  Sel- 
skabsmand og  den  samme  gode  og  lydige  Søn,  som  gjorde 
sine  Forældre  Glæde.  Om  han  var  troende,  spurgte  Ingen 
om,  ikke  engang  hans  Forældre;  han  var  jo  døbt  og  kon- 
firmeret i  den  kristelige  Tro  og  havde  ikke  vist  Tilbøjelig- 
hed til  at  gaa  ud  af  Folkekirken,  og  altsaa  var  han  en  god 
Kristen.  Men  saa  blev  han  en  skøn  Dag  troende,  og  med 
Troen  kom  en  Afsmag  for  hele  det  hule  verdslige  Liv,  han 
hidtil  havde  ført;  han  fik  Modbydelighed  for  det  tomme 
aandsfortærende  Selskabsliv;  han  søgte  og  fandt  Hvile  i  den 
kristelige  Tro.  Foreløbig  var  der  ingen  Ulykke  deri.  Det 
gjorde  ham  endog  interessant  i  Verdens  Øjne,  at  han  saa- 
ledes  havde  slaaet  sig  fra  den;  det  var  endog  meget  passende^ 
at  en  ung  Mand,  som  var  ifærd  med  at  blive  Præst,  dog  i 
nogen  Tid  vendte  Verdsligheden  Ryggen  for  desto  bedre  at 
forberede  sig  til  sit  høje  Kald.  Hans  Fader  Biskoppen  saa' 
det  heller  ikke  ugæme,  men  lod  dog  engang  et  Ord  falde 
om,  at  han  ikke  maatte  gøre  formeget  ud  deraf,  da  det  let 
kunde  faa  et  pietistisk  Anstrøg,  og  Pietisme  er  ikke  velset  i 
Statskirken  og  paa  højere  Steder.  Men  Kandidaten  agtede 
sin  Tro  og  sin  Bibel  højere  end  sin  Faders  Formaninger. 
Hans  Tro  førte  ham  til  at  søge  Samkvem  med  andre  Troende, 
der  samledes  til  gudelig  Andagt  uden  Hensyn  til  ydre  Stand 
og  Vilkaar,  og  saa  kom  „  Skandalen  ^^  Thi  i  disse  Forsam- 
linger gjorde  han  Bekendtskab  med  den  unge  Husmands- 
datter,  som  tjente  hos  en  Bager  der  i  Byen,  og  da  han  var 
kommen  til  den  faste  Erkendelse,  at  kun  Hensyn  til  sand 
kristelig  Tro  skulde  være  det  Afgørende  for  ham  ved  Valget 
af  en  Hustru,  saa  valgte .  han  hende.  Om  hende  galdt  det 
med  Sandhed,  at  end  ikke  i  Israel  kunde  man  finde  saa  stærk 
en  Tro.  Hos  hende  kunde  man  virkelig  sige,  at  Kristen- 
dommen var  et  Liv  og  ikke  en  Lære,  thi  endskønt  hun  var 
ferm  nok  i  sin  Bibel  og  Katekismus,  saa  var  hun  dog  ikke 
bleven  staaende  ved  dette  Ydre,  men  var  gennem  de  gude- 
lige Forsamlinger  bleven  vakt  til  en  dyb  og  inderlig  kristelig 
Tro,  hun  var  saa  fuldkommen  som  overhovedet  kan  tænkes 
her  paa  Jorden,  opofirende  og  lydig  i  sin  Gerning  og  et 
Mønster  i  hele  sin  Vandel.  Men  hun  var  som  sagt  kun  af 
simpel  Stand  og  var  tilmed  en  stor,  grov  og  klodset  Person, 
rød  i  Ansigtet  og  paa  Hænderne,  og  utiltalende  over  al 
Maade.     Og   saa  var  hun  uvidende  om  Alt  undtagen  om  de 

kristelige  Dogmer,  saa  uvidende  som  kun  den  kan  være  det, 
der  alene  har  faaet  sin  Opdragelse  i  en  offentlig  dansk 
Almueskole.  Men  hun  erkendte  denne  sin  indre  Armod;  hun 
tog  den  i  beskeden  Ydmyghed  som  et  Kors,  Vorherre  havde 
lagt  paa  hende  her  i  Verden,  og  hun  vidste  ogsaa,  at  Vor- 
herre selv  har  sagt:  „Salige  ere  de  Fattige  i  Aanden,  thi 
Himmeriges  Rige  er  deres'',  og  i  Kandidatens  Øjne  var  denne 
hendes  Ydmyghed  hendes  kosteligste  Smykke. 

Det  var  altsaa  det^  Kandidaten  havde  gjort.  Han  havde 
sat  en  levende  kristelig  Tro,  en  ydmyg  og  from  Bekendelse 
af  Daabspagten  højere  end  alle  verdslige  Fordele,  han  havde 
ladet  Kristendommen  være  den  afgørende  Livsmagt  i  en  af 
Livets  vigtigste  Handlinger.  Og  han  var  glad  i  sin  For- 
sagelse, og  hans  Tro  gjorde  ham  stærk  mod  alt  det  Onde, 
han  maatte  høre,  ikke  mindst  fra  Forældrene,  om  den  Sorg, 
han  havde  forvoldt  dem  ved  at  forlove  sig  med  eij  Pige, 
som  ikke  var  præsentabel,  thi  Rygtet  havde  denne  Gang  Ret : 
det  var  en  Hjærtesorg  ikke  mindre  for  den  kære  Bispinde 
end  for  Biskoppen,  som  under  disse  Forhold  kun  fandt  ringe 
Trøst  i  at  genkalde  sig  de  opbyggelige  Taler,  hvormed  han 
i  sit  lange  Liv  saa  ofte  havde  trøstet  sin  Menighed  for 
dens  skuffede  verdslige  Forhaabninger.  Han  fandt  ikke  en- 
gang nogen  Trøst  i  sin  sidste  smukke  Præken,  der  gik 
ud  paa  at  vise,  hvorledes  det  er  Kristendommen,  som  ved 
at  forkynde  den  sande  Frihed  og  Lighed  har  gengivet 
de  tidligere  fortrykte  Lag  af  Samfundet  deres  Menneske- 
rettigheder, hvorledes  Kristendommen  forkynder,  at  alle 
Mennesker  ere  Uge,  idet  de  alle  ere  Syndere,  o.  s.  fr.  Det 
var  ikke  engang  langt  fra,  at  han  ønskede  den  uskreven, 
skønt  den  havde  gjort  en  saa  overordenlig  Lykke,  thi  da 
han  foreholdt  sin  Søn  det  Ufornuftige  i  hans  Opførsel  og 
bad  ham  saa  indstændigt  om  straks  at  hæve  denne  ulykke- 
lige Forbindelse,  saa  kunde  Alt  endnu  blive  godt,  saa  svarede 
Kandidaten  ham:  „Kære  Fader!  Jeg  var  betænkt  paa,  inden 
jeg  gjorde  det  afgørende  Skridt,  at  raadspørge  Dig  derom, 
da  det  var  mig  vigtigt  at  vide  baade  min  Faders  og  min 
øverste  Trosforesattes  Mening  derom,  men  da  jeg  saa  havde 
hørt  den  veltalende  og  overbevisende  Præken,  Du  holdt  i 
Søndags,  saa  var  jeg  ikke  mere  i  Tvivl ^  ja  jeg  var  vis  paa, 
at  jeg  vilde  gøre  Dig  en  sand  Glæde  med  mit  Valg.  Det 
smerter  mig  dybt,  at  jeg  har  taget  fejl  heri,  men  Du  maa 
ikke  forlange,  at  jeg  nu  skal  ofre  denne  Piges  Rygte  og 
hele  Fremtid,   naar   Du   ikke   med   andre  Grunde   kan   over- 

bevise  mig  om,  at  jeg  har  handlet  urigtigt. '^  Biskoppen 
havde  Intet  at  sige  hertil,  men  det  skar  ham  dybt  i  Hjærtet, 
at  han  saaledes  skulde  se  sin  eneste  Søns  glimrende  Karriere 
afskaaren.  Og,  Haanden  paa  Hjærtet,  Alle  I,  som  kalde  Eder 
Kristne  her  i  Landet:  Hvormange  iblandt  Eder,  selv  blandt 
de  alvorligste  Troende,  vil  uden  Hykleri  kunne  sige  til  Eders 
Søn,  der  bringer  en  Svigerdatter  til  Huset :  „Jeg  glæder  mig. 
min  Søn ,  over  at  Du  har  valgt  denne  Pige  alene  for  den 
Tros  Skyld,  hvori  jeg  har  oplært  Dig,  og  uden  noget  smaa- 
ligt  verdsligt  Hensyn  til  Guld,  Skønhed  eller  Forstand",  eller 
til  Eders  Datter,  som  fører  en  Svigersøn  til  Eder:  „Du  har 
gjort  ret,  min  Pige,  i  at  vælge  denne  fattige  Arbejdsmand 
til  Din  Husbond,  thi  hans  levende  kristelige  Tro  skinner  som 
et  Lys  blandt  Menigheden,  og  Dit  Valg  viser,  at  vi  ikke 
forgæves  har  opdraget  Dig  i  from  Ydmyghed  og  til  For- 
sagelse, af  denne  Verdens  falske  Glimmer."  — 

Jeg  stod  netop  i  min  Have  og  filosoferede  over  denne 
„Skandale",  som  en  geskæftig  Nabofrue,  der  lige  var  flyttet 
ud  fra  Byen,  om  Formiddagen  havde  meddelt  mig  med  Til- 
læg af  alle  sine  egne  og  sine  Veninders  velvillige  Band- 
bemærkninger, medens  jeg  med  Spaden  i  Haanden  holdt  mig 
parat  til  at  falde  over  en  Muldvarp,  som  havde  begyndt  paa 
at  anrette  en  sørgelig  Ødelæggelse  i  mit  nylig  tilsaate  Gule- 
rodsbed,  da  Havelaagen  aabnede  sig  forben  Besøgende.  Det 
var  en  ung  Frue,  der  laa  paa  Landet  i  en  nærliggende  Bonde- 
gaar4,  og  som  jeg  vidste  var  en  meget  ivrig  og  ihærdig  Til- 
hænger af  den  grundtvigianske  Religion,  men  forøvrigfc  havde 
jeg  kim  et  ganske  flygtigt  Bekendtskab  til  hende;  jeg  plejede 
ikke  engang  at  hilse  hende,  naar  jeg  mødte  hende.  Det  foi> 
undrede  mig  derfor  lidt  at  se  hende  komme  ind,  men  jeg 
saa'  straks  paa  hende,  at  der  maatte  være  noget  Usædvanligt 
paa  Færde:  der  var  noget  Betaget  over  hele  hendes  Person, 
og  over  hendes  i  sig  selv  smukke  Ansigt  var  der  udbredt  et 
ejendommeligt  forklaret,  halvt  højtideligt,  halvt  triumferende 
Udtryk,  som  gjorde  det  endnu  mere  indtagende  end  ellers. 
Jeg  mindedes  ikke  at  have  sét  denne  Slags  Udtryk  sid^ 
Krigsaarene  i  1848,  men  dengang  var  det  ikke  usædvanligt 
at  flnde  det  paa  ellers  ganske  dagligdags  Ansigter,  naar  der 
var  kommen  Efterretning  om  en  Sejr  eller  om  en  hæderlig 
Bedrift  fra  Krigsskuepladsen;  vildfremmede  Mennesker  med- 
delte den  da  til  hinanden  som  om  de  vare  gamle  Venner,  og 
den    overstrømmende    patriotiske   Glæde    gjorde    dem   for  et 

Øjeblik  naturlige  og  bragte  dem  til  ganske  at  forglemme 
KonveniensenB  filistrøse  Fordringer.  Saaledes  gik  det  ogsaa 
her.  Den  unge  Frue  gik  lige  hen  til  mig,  rakte  mig  Haanden 
som  til  en  fortrolig  Bekendt  og  sagde:  „De  maa  undskylde, 
at  jeg  saadan  uden  videre  kommer  ind  til  Dem,  men  ingen 
af  mine. Omgangsvenner  er  herude  idag,  og  jeg  maa  meddele 
min  Glæde  til  et  andet  Menneske.  Tænk  Dem,  min  Sviger- 
inde Marie  er  bleven  forlovet  igaar,  og  kan  De  gætte  med 
hvem?"  For  min  Skyld  kunde  Marie  være  bleven  forlovet 
med  Kejseren  af  Eina  uden  at  det  vilde  have  forundret  mig, 
saa  lidt  kendte  jeg  til  hende  og  hendes  Omgangskreds,  og 
saa  uklar  var  jeg  med  Hensyn  til  hendes  Chancer  i  det 
ægteskabelige  Lotteri,  men  inden  jeg  paa  Maa  og  Faa  havde 
kunnet  nævne  en  passende  Mandsperson,  reddede  hun  mig 
ud  af  min  Forlegenhed,  idet  hun  med  en  Hurtighed,  som 
viste,  at  nu  kunde  hun  ikke  længere  holde  paa  den  store 
Nyhed,  tilføjede:  „Med  den  unge  Lensbaron  Trane!"  Og 
hendes  Figur  hævede  sig  flere  Tommer  over  hendes  alminde- 
lige Højde,  da  hun  udtalte  dette  imponerende  Navn,  medens 
det  straalende  Udtryk  i  hendes  Ansigt  samtidigt  blev  saa,  ja 
hvad  skal  jeg  sige,  helgenagtigt  forklaret,  at  jeg  for  Høflig- 
heds Skyld  følte  mig  nødsaget  til  ogsaa  at  se  Baa  henrykt 
ud,  som  det  overhovedet  var  mig  muligt  uden  at  føle  nogen 
indre  Henrykkelse,  og  jeg  søgte  derfor  ogsaa  forgæves  efter 
Ord  for  at  udtrykke  den.  Der  var  imidlertid  ikke  tabt  noget 
derved,  thi  min  Tavshed  blev  aabenbart  udlagt  som  den  na- 
turlige Glæde,  Enhver  maatte  antages  at  overvældes  af  ved 
Meddelelsen  af  en  saa  vigtig  Nyhed,  og  da  hun  derved  følte 
sig  ligesom  mere  hjemme,  blev  hun  mere  fortrolig  og  aabnede 
ganske  uforbeholdent  hele  sin  Sjæl.  „De  véd  jo  (jeg  havde 
ingen  Ide  derom),  at  Marie  var  i  Besøg  derude  i  Foraaret, 
men  da  var  der  saa  mange  Fremmede,  at  der  slet  ingen  Ko 
var,  og  Vejret  var  ogsaa  saa  uheldigt,  der  kunde  aldrig  blive 
noget  af  Spadsereture  i  Haven,  og  saa  blev  det  jo  ikke  til 
noget  dengang.  Men  for  fjorten  Dage  siden  kom  der  uventet 
igen  en  Indbydelse  til  hende  og  hendes  Moder,  og  nu  var 
de  ganske  en  famille,  saa  nu  kunde  der  jo  gøres  noget  for 
Sagen.  De  kender  jo  min  Svigermoder  (jeg  vidste  næppe, 
hvordan  hun  saa'  ud);  har  hun  først  besluttet  en  Ting,  saa 
kan  hun  ogsaa  sætte  den  igennem,  og  imorges  flk  jeg  da 
endelig  deres  Forlovelseskort.  Maa  jeg  vise  Dem  det,  det 
tager  sig  saa  elegant  ud  med  den  lille  Erone  over.  Ja,  De 
maa  saamænd  gæme  beholde  det",  tilføjede  hun  nedladende, 

da  jeg  vilde  række  hende  dei  igen;  „min  Mand  bar  sendt 
mig  en  hel  Bunke,  for  der  er  bleven  trykket  to  tusinde,  da 
der  skal  sendes  saa  mange  omkring.  Og  tænk  blot,  hvad 
for  et  Liv  Marie  kommer  til  at  føre;  hundrede  tusind  om 
Aaret,  det  kan  man  kalde  for  noget,  og  yndige  Rideheste  og 
Ekvipager,  det  er  rigtig  noget  for  hende;  har  hun  ventet 
længe,  den  Stakkel,  paa  at  blive  gift,  har  Vorherre  da  ogsaa 
belønnet  hende  for  hendes  Taalmodighed. "  Under  denne  Ord- 
strøm, som  jeg  kun  har  kunnet  give  en  svag  Efterligning  af, 
havde  jeg  imidlertid  besindet  mig  paa,  at  den  omtalte  unge 
Lensbaron  ingenlunde  var  mig  ubekendt,  tværtimod  vidste 
jeg,  at  han,  skønt  endnu  ikke  myndig,  havde  benyttet  sin 
Ungdom  og  sine  Penge  saa  godt  i  Paris  og  Wien,  at  han  nu 
var  halvdød  af  Udsvævelser  og  næppe  vilde  holde  sammen  i 
mange  Aar.  Det  gjorde  mig  derfor  virkelig  ondt  for  Marie, 
der,  efter  Alt  hvad  jeg  vidste,  var  en  meget  elskværdig  og 
dannet,  ufordærvet  ung  Pige,  og  jeg  kunde  ikke  bare  mig 
for  at  henkaste  et  beskedent  Spørgsmaal  om,  hvorvidt  den 
unge  Mands  Karakter  og  Moralitet  nu  ogsaa  harmonerede 
med  hans  Millioner  og  med  den  rene  kristelige  Yandel,  som 
hans  tilkommende  Svigermoder  og  hele  hendes  Familie  vare 
saa  bekendte  for,  kort  sagt,  om  han  ogsaa  var  et  saa  ønsk- 
værdigt Parti,  naar  man  saa'  bort  jfra  hans  Titel  og  Rigdom; 
men  disses  fortrinlige  Egenskaber  dækkede  aabenbart  Ejerens 
Synder  med  en  kærlig Kaabe.  „Bedste  Norfelt",  svarede  den 
unge  Frue,  idet  hun  ligesom  neddyssende  vinkede  nedad  mod 
Jorden  med  den  lille  fintbehanskede  Haand,  „det  véd  vi  jo 
Allesammen,  at  disse  unge  Adelsmænd  skal  have  en  Tid  til 
at  rase  ud  i;  de  behøver  jo  ikke  som  de  Andre  at  tage 
nogen  Embedseksamen,  men  kan  anvende  hele  deres  dejlige 
Ungdomstid  paa  at  tilegne  sig  det  fuldendte  Væsen,  som  er 
saa  nødvendigt  for  Mænd  i  deres  Stilling,  og  om  de  skejer 
lidt  ud,  Herregud,  de  er  dog  ogsaa  Mennesker.  Kaar  først 
Marie  bliver  Lensbaronesse,  saa  vænner  hun  ham  nok  af  med 
disse  Ungdommeligheder;  man  kan  saamæn  tidlig  nok  blive 
gammel  her  i  Verden.  Der  skal  være  et  umaadeligt  stort 
Bal  otte  Dage  efter  Bryllupet,  og  Marie  har  allerede  bestilt 
sin  Balkjole  fra  Paris.  Ja,  det  kan  man  rigtignok  kalde", 
og  saa  tog  hun  da  med  lettet  Hjærte  Afsked,  medens  jeg 
skyndte  mig  tilbage  til  mit  Gnlerodsbed  og  ærgerlig  ønskede 
alle  Lensbaroner  og  deres  Svigerinder  Pokker  i  Vold,  thi 
Muldvarpen  havde  benyttet  sig  af  den  lange  Vaabenstilstand 
og  havde   skudt  adskillige  Skud  op  paa  de  mest  ubekvemme 

Steder  i  det  nye  Bed.  Men  fra  den  Dag  af  hilste  jeg  altid 
den  unge  Frue  med  en  særegen  Agtelse,  som  hun  rimeligvis 
tror  skyldes  hendes  fornemme  Svoger,  men  som  har  en  ganske 
anden  Grund,  thi  blandt  mine  mange  kristelige  Damebekendt- 
skaber har  jeg  aldrig  før  truffen  nogen,  som  med  en  saa 
elskværdig  Ugenerthed  har  aabnet  deres  ^j  ærtes  Skatkammer 
for  mig  og  vist  mig,  hvor  propfuldt  det  var  af  Verdslighed. 

Det  var,  som  man  kan  tænke,  i  øvrigt  ingenlunde  vel 
set  blandt  den  kristelige  Svigerfamilies  mange  kristelige 
Venner,  at  Marie  skulde  gøre  et  saa  glimrende  Parti.  De 
kunde  vel  ikke  finde  stærke  Ord  nok  for  at  udtrykke 
deres  Glæde,  naar  de  lykønskede  hende  til  hendes  Forlovelse, 
men  bag  hendes  Hyg  gav  deres  inderligB  Misundelse  sig  Luffc 
i  en  dydig  Forargelse  over,  at  man  saaledes  vilde  ofre  sig 
eller  sin  Datter  paa  Kigdommens  Alter,  og  da  jeg  tilfældig 
boede  midt  i  Bisværmen,  kunde  jeg  ikke  undgaa  at  høre  det 
summe  om  Ørene  paa  mig  og  bemærke,  hvordan  de  velvillige 
Veninder  ikke  engang  lævnede  den  stakkels  Baron  for  fire 
Skilling  Marv  i  Knoglerne.  Der  var  imidlertid  ikke  en  af 
de  Forargede,  som  ikke  med  Glæde  vilde  have  givet  hvad 
det  skulde  være  for  at  kunne  sætte  sin  Datter  i  Maries  Sted. 
Og  hvor  mange  blandt  Eder,  som  kalde  Eder  Kristne  her  i 
Landet,  selv  blandt  de  alvorligste  Troende,  vil,  naar  en  Lens- 
greve eller  Miljonær  frier  til  Eders  Datter,  spørge  om  den 
unge  Mand  i  og  for  sig  uden  Hensyn  til  hans  Rang  og  Rig- 
dom er  saadan,  som  I  kunde  ønske  en  kristelig  Svigersøn 
skulde  være?  Hvor  mange  iblandt  Eder  vilde  ikke  under 
saadanne  Forhold  ignorere  selv  et  ganske  betydeligt  Kvantum 
af  Ryggesløshed  og  Last,  medens  I  vilde  finde  det  formaste- 
ligt, om  det  samme  Menneske,  hvis  han  var  en  fattig  Stodder, 
turde  vove  at  kaste  sine  Øjne  paa  Eders  rene  og  fromme 
kristelige  Datter?  — 

Jeg  vil  standse  her  med  disse  Eksempler  for  ikke  at 
blive  misforstaaet ,  som  om  jeg  vilde  holde  en  Moralpræken 
for  mine  Læsere.  Intet  er  Qærnere  fra  min  Tanke.  Jeg 
ønsker  blot  at  fremdrage  nogle  Stykker  af  det  daglige  Liv, 
noget,  som  Enhver  kendes  ved  fra  sin  egen  Erfaring,  for  at 
vi  i  denne  Diskussion  om  Dannelse  og  Kristendom  kimne 
have  noget  Haandgribeligt  at  holde  os  til,  saa  at  vi  ikke 
komme  til  at  bevæge  os  i  en  taaget  Almindelighed.  Og  jeg 
frygter  ikke  for  at  blive  beskyldt  for  Overdrivelse,  naar  jeg 
har  fremdraget  disse  Par  Eksempler.  Jeg  véd  vel,  at  der 
gives  Undtagelser,  at  man  kan  finde  Folk  baade  i  de  lavere 

og  de  højere  Stænder,  som  virkelig  vove  at  trodse  de  Stands- 
fordomme, hvorunder  de  leve,  og  virkelig  gennemføre  det, 
at  lade  Kristendommen  være  den  afgørende  Livsmagt  for 
dem.  Biskoppens  Søn  er  jo  netop  en  saadan.  Men  det 
gælder  om  dem,  hvad  Vergil  siger: 

„Apparent  rari  nantes  in  gorgite  vasto"; 
de   danne  kun   de  Undtagelser,   som  ere   nødvendige  for   at 
bekræfte  Reglen. 

Og  Keglen  er  altsaa  den,  at  Kristendommen  H^  er  det 
Afgørende  for  Nutidens  Kristne,   at   de  Kristnes  Handlinger 
her  i   Livet  bestemmes   af  en  Mængde   andre  Hensyn,    der 
kunne  være  af  meget  forskellig  Art,  men  som  alle  have  det 
tilfælles   at  være  verdslige,  altsaa  at  være  væsentlig  forskel- 
lige fra  de  Hensyn,  som  Kristendommen  forlanger,  man  skal 
tage.     Og  vel  at  mærke,  disse  de  Kristnes  verdslige  Hensyn 
ere  nøjagtigt  af  samme  Art  og  Beskaffenhed  som  de  Hensyn, 
der    tages    af  de   Ikke-Kristne.     Jeg    har    gaaet    rundt    som 
Diogenes  med  sin  Lygte  og  søgt  om  den  kristelige  Livsmagt 
men  jeg  har  ikke  kunnet   finde  den ,  hvor  man  skulde  vente 
at  finde  den,  og  hvor  man  har  vist  mig  hen  for  at  se  den. 
Jeg  har  funden  Mangfoldige,  som  aabent  og  med  Glæde  be- 
kendte sig  at  være  Kristne,    som  vilde  finde  Livet  tomt  og 
uudholdeligt,  naar  de  ikke  hver  Søndag  kunde  deltage  i  det 
kristne  Menighedsliv,  saaledes  som  det  leves  ved  de  ofiPentlige 
Gudstjenester,  og  som  vistnok  vare  villige  til,  hvis  Fordringen 
blev  stillet  til  dem,    at   ofre  deres   Liv  hellere   end   at  foi> 
nægte  nogen  af  deres  Tros  Dogmer,  men  deres  Liv  var  des- 
uagtet i  ingen  Henseende  praktisk  forskellig  fra  de  med  dem 
i  social  Henseende  ligestillede  Ikke-Kristnes  Liv:  skulde  der 
vælges  en  Ægtefælle   eller  Svigersøn    eller  Svigerdatter   eller 
desl. ,  saa  toge  hine   nøjagtigt  samme  verdslige  Hensyn  som 
disse,  og  hvor  bliver  saa  Ejnstendommens  Livsmagt  a£?  Poul 
Møller   omtaler   etsteds  en  ung  Pige,  som  elskede  sin  Tante 
lidenskabeligt    og    kunde    have   døet  for  hende,   bogstavelig 
talt,  men  gnide  hendes  syge  Byg  hver  Aften  med  KamferoHe, 
det  var  for   meget,    dertil   elskede  hun   sin  Magelighed  for 
højt.     Saaledes  gaar  det   ogsaa  Nutidens  Kristne.     Naar  det 
kommer  til  Stykket  og  de  i  det  daglige  Liv  skulle  give  Af- 
kald paa  noget  af  den  behagelige  brede  magelige  Verdslighed, 
som  ikke  ret  harmonerer  med   den   evangeliske  Kristendoms 
Fordringer,    saa  skyde   de  Kristendommen  tilside  og  gemme 
den  til  om  Søndagen.     De  Ikke-Kristne   skyde   den  helt  til- 
side, men  kommer  begge  Dele  ikke  omtrent  ud  paa  Et? 

Thi  det  er  jo  netop  i  det  daglige  Liv,  at  Forsagelsen 
af  det  Verdslige  skulde  vise  sig,  hvis  det  skal  have  nogen 
Art  med  Kristendommen)  hvis  det  skal  være  mere  end  en 
tom  Talemaade,  at  Kristendommen  er  et  Liv  og  ikke  blot 
en  Lære.  Ghidstj enesten  om  Søndagen  er  jo  nemlig  den  rent 
ydre  Bekendelse  af  Læren;  Deltagelsen  deri  betyder  selv- 
følgelig slet  Intet  uden  en  Erklæring  om;  at  man  er  Kristen, 
hvad  der  altsaa  (for  den  IJdenforstaaende)  lige  saa  godt  kunde 
opnaas  ved  en  rød  Sløjfe  paa  Brystet  eller  et  lignende  Em- 
blem. Og  den  almindelige  kristelige  Moral  har  jo  forlængst 
gennemtrængt  d^n  civiliserede  Lovgivning  og  den  almindelige 
sædelige  Bevidsthed  paa  en  saadan  Maade,  at  man  ikke  ret 
vel  kan  tale  om,  at  det  nu  til  Dags  er  Kristendommen,  der 
viser  sin  Livsmagt  ved  at  ave  de  grovere  naturlige  Drifter, 
da  Loven  og  den  hele  dannede  Opinion  ganske  har  paataget 
sig  dette  Arbejde.  Loven  kan  imidlertid  efter  sin  Natur  kun 
holde  sig  til  det  rent  Ydre  og  mere  Iøjnefaldende,  at  stjæle, 
røve,  myrde,  o.  desl. ,  men  den  kristelige  Morals  inderste 
Yæsen,  Troens  mere  skjulte  Livsfrugt,  kan  den  ikke  paatage 
sig  at  vaage  over.  Der  bliver  derfor  et  meget  stort  Gebet 
indenfor  den  grove  ydre  Eamme,  hvor  Kristendommen  har 
LejHghed  til  at  vise  sin  Livsmagt  hos  sine  Bekendere.  Her, 
hvor  den  borgerlige  Lov  slipper  sit  Tag  baade  i  Kristne  og 
Ikke-Kristne  og  overlader  det  til  dem  selv  at  leve  som  de 
ville,  her  m^iatte  der  vise  sig  en  iøjnefaldende  og  umis- 
kendelig Forskel  mellem  ægte  Kristne  og  Navnekristne,  der- 
som Kristendommens  Bekendere  virkelig  saaledes  vare  gennem- 
syrede af  deres  Tro,  at  Kristendommen  var  bleven  til  et  Liv 
for  den  store  kristelige  Masse  og  ikke  til  en  overfladisk 
Lære.  Men  det  er  her,  man  forgæves  spejder  til  højre  og 
venstre  efter  en  saadan  Forskel.  Her,  hvor  der  bliver  givet 
E^nhver  frie  Tøjler  til  at  f^lge  den  Magt,  som  for  ham  er 
Livsmagten,  her  gælder  det  som  sagt  nu  til  Dags  for  de 
Fleste,  baade  for  Kristne  og  Ikke-Kristne,  at  Yerdsligheden 
er  Livsmagten. 

Lad  os  tage  endnu  et  Eksempel  for  at  faa  et  sikrere 
Syn  paa  denne  Sag,  f.  Eks.  Forholdet  mellem  Herskab  og 
Tyende.  Her  kunde  jo  Kristendommen  ret  faa  Lejlighed  til 
at  vise  sin  Livsmagt  ved  at  udjævne  den  dybe  sociale  Ulig- 
hed mellem  et  velhavende,  dannet  og  troende  Herskab  og  et 
fattigt,  udannet,  men  troende  Tyende.  Men  uagtet  Nutidens 
Kristne  bestandig  bekende  og  vel  ogsaa  ere  overbeviste  om, 
at  de   elske  Alle,   navnlig  alle  kristelige  Brødre,    og  uagtet 

det  tydeligt  nok  fremgaar  af  Eyangelieme,  at  Meningen  her- 
med er,  at  der  skal  være  et  virkeligt  aandeligt  SamHy  mel- 
lem saadanne  kristelige  Brødre,  saa  er  der  jo  nu  til  Bags 
nøjagtigt  samme  skarpt  begrænsede  Afstand  i  Samfandet 
mellem  et  troende  Tyende  og  Herskab  som  mellem  et  vantro. 
De  tilsyneladende  Undtagelser,  man  i  større  Maalestok  finder, 
f.  Eks.  i  Bondestanden,  hvor  i  det  mindste  tidligere  selv  den 
rigeste  Gaardmand  fuldstændigt  optog  sit  fattige  Tyende  i 
sin  Familiekreds,  har,  som  man  let  vil  se.  Intet  med  Kristen- 
dommen at  bestille.  Den  sociale  Lighed,  der  tilsyneladende 
gennemføres  i  denne  Stand,  er  udelukkende  begrundet  i,  at 
Husbond  og  Tyende  staa  paa  samme  Dannelsestrin,  have  lært 
deres  Katekismus  i  samme  Almueskole,  men  ellers  i  Livet, 
ved  Giftermaal  f.  Eks.,  kommer  den  sociale  Ulighed  mellem 
Gaardmænd  og  Husmænd,  der  væsenligst  betinges  af  Forskel 
i  Velstand,  tilstrækkeligt  frem,  og  er  i  Virkeligheden  lige 
saa  stor  som  mellem  Tyendet  og  Herskab  af  højere  Stand. 
Men  Kristendommens  Betydning  i  dette  Forhold  kommer  alt- 
saa  tydeligst  frem  ved  at  se  paa  de  højere  Stænder,  ved  at 
tage  f.  Eks.  en  troende  Præst efamilj es  Behandling  af  deres 
Tjenestefolk.  De  have  en  uklar  Fornemmelse  af,  at  de  maa 
gøre  Noget  for  dem,  derfor  lade  de  dem  først  og  fremmest 
gaa  i  Kirke,  lader  dem  deltage  i  Husandagten,  om  saadan 
holdes,  og  giver  dem  opbyggelige  Bøger  at  læse.  Men  der- 
med standser  Brødreforholdet.  Om  Tyendet  iøvrigt  er  nok 
saa  troende  og  maaske  vil  komme  til  at  sidde  aller  øverst  i 
Paradiset,  saa  holdes  de  dog  her  i  Verden  tre  Skridt  fra 
Livet,  nede  paa  den  dem  efter  deres  Dannelse  tilkommende 
ringe  Plads  i  Samfandet,  thi  „man  Tcan  dog  virkelig  ikke 
optage  sine  Tjenestefolk  i  sin  Familie",  tage  dem  ind,  naar 
man  har  Selskab  af  Byens  Honoratiores,  hvad  vilde  Folk  dog 
sige  dertil?  Der  gives  næppe  noget  mere  slaaende  Bevis  for, 
hvor  underordnet  en  Bolle  Kristendommen  nu  til  Dags 
spiller  i  Livet,  end  dette  Tyendeforhold,  thi  den  Smule  For- 
søg, der  gøres  paa  at  være  deres  Brødre,  at  man  kalder  dem 
op  og  lader  dem  staa  inden  for  Døren  i  Dagligstuen,  naar 
man  synger  Morgen-  og  Aftensang,  medens  man  selv  er  halvt 
flov  ved  Situationen  og  er  glad,  naar  xLe  skyndsomst  tage 
Flugten  efter  endt  Andagt,  dette  lille  Tilløb  til  at  gennem- 
føre det  evangeliske  Lighedsprincip  i  Livet  er  jo  saa  paro- 
disk, at  man  virkelig  hellere  rent  maatte  opgive  det.  Og 
det  er  hos  de  bedste  og  mest  oprigtige  Gistne,  at  man 
kommer  saa  vidt ;  de  fleste  Steder  tænker  man  slet  ikke  paa, 

at  Ens  Tyende  kan  gøre  Fordring  paa  at  være  Ens  Brødre, 
Og  det  nævnte  eller  Hgnende  Tilløb ,  som  nu  til  Dags  for- 
søges, skyldes  ret  beset  slet  ikke  Kristendommen,  thi  man 
Lår  i  de  foregaaende  Aarhundreder  ikke  mærket  det  Mindste 
til  noget  Sligt;  det  skyldes  alene  den  Humanitet,  som  Dan- 
nelsen har  beirvndt  paa  at  fremelske  i  Samfiindet,  denne 
Humanitet,  der  ligesom  ligger  i  Luften  og  derfor  Iqligheds- 
vis  ogsaa  smitter  de  Kristne. 

Alene  saadan  et  enkelt  Punkt,  hvor  det  var  saa  let  at 
vise  lidt  Eristenkærlighed  uden  at  behøve  at  prostituere  sig 
for  Verden,  nemlig  Tyendets  Forplejning,  viser  hvor  tarveligt 
det  er  bevendt  med  Kristendommens  Livsmagt.  Det  er  ganske 
vist  et  materielt  Æmne,  og  det  skurrer  maaske  i  Mangens 
Øre  at  sætte  noget  saa  Ophøjet  som  Kristendommen  i  For- 
bindelse med  noget  saa  Underordnet  som  Folkemaden.  Jeg 
har  endogsaa  mere  end  engang  faaet  det  Svar,  naar  jeg  vilde 
bringe  dette  Spørgsmaal  paa  Bane,  at  det  var  meget  uaan- 
digt  at  tale  om  saadan  en  Sag,  at  i  en  kristelig  Fami\je  fik 
Tyendet  natwrligvis  saa  god  Behandling  som  det  skulde 
have,  at  da  Kristendommen  er  et  Liv  og  ikke  en  Lære,  saa 
kan  den,  der  ikke  tror  og  ikke  er  levende,  selvfølgelig  slet 
ikke  dømme  om  de  Kristnes  Forhold.  Om  de  Kristne  virkelig 
kunne  berolige  sig  selv  med  saadanne  tomme  Ord,  véd  jeg 
ikke,  men  selv*  med  Fare  for  at  blive  betragtet  som  materiel 
og  ikke  „levende^,  kan  jeg  dog  ikke  indse  andet,  end  at  en 
saadan  Sag  netop  egner  sig  til  at  belyse  den  moderne  Kristen- 
dom, og  at  det  ikke  er  rent  hen  i  Vejret,  at  Kristus  selv 
har  sagt:  „Paa  deres  Frugter  skulle  I  kende  dem",  eller  at 
han  har  sagt:  „Lader  saa  Eders  Lys  skinne  for  Menneskene, 
at  de  se  Eders  gode  Gerninger  og  ære  Eders  Fader,  som 
er  i  Himlen".  Nu  er  det  som  bekendt  det  Almindelige  her 
i  Landet  hos  de  højere  Stænder,  at  Tyendet  faar  tarveligere 
Mad  end  Herskabet.  Dette  er  maaske  i  sin  Orden,  men  hvad 
der  ikke  er  i  sin  Orden  er,  at  denne  tarvelige  Mad  ofbe  er 
saa  tarvelig  og  knap,  at  der  bliver  en  skærende  Modsætning 
mellem  den  og  Herskabets  overdaadige  Middag.  Dette  er 
navnlig  Tilfældet  i  Folkehusholdningeme  paa  Landet,  hvor 
3aa  sjældent  nogen  kærlig  Haand  tager  sig  af  Maden  og 
sørger  for  at  en  omhyggelig  og  renlig  Tilberedning  kan  bøde 
paa  Magerheden,  men  hvor  som  oftest  en  Jomfru,  hvem  det 
er  om  at  gøre  at  faa  det  billigt,  forestaar  det  Hele.  Den 
Haan  og  Foragt,  som  gennem  denne  forsømmelige  Forplejning 
vises  Tyendet,  føles  dybt  af  dette,   og  det  er  et  af  de  Mo* 

menter,  som  meget  bidrager  til  at  opirre  de  i  Samiondet 
lavere  Stillede  mod  de  mere  begunstigede  Klasser.  Det  er 
imidlertid  ikke  for  at  moralisere  over  denne  Sag,  at  jeg 
fremdrager  den,  men  kun  for  yed^]^lp  af  den  at  finde  den 
kristelige  Livsmagt.  Er  det  nu  altsaa  Tilfældet,  at  der  er 
nogen  som  helst  Forskel  i  denne  Henseende  mellem  kristelige 
og  ukristelige  Huse?  Er  det  en  b^endt  Ting  blandt  Tyendet, 
at  det  ubetinget  er  bedst  at  Ijene  bos  kristelige  Familier, 
fordi  disse  gennemgaaende  behandle  deres  Tyende  langt  mere 
som  Brødre  og  Søstre  end  Tilfældet  er  med  de  ukristelige 
Familier?  Jeg  tror  ikke,  at  selv  den  mest  forblindede  og 
selvretfærdige  Kristen  tør  paastaa  noget  saadant.  Og  Grunden 
til  at  Tyendet  saa  saare  ofte  ogsaa  i  kristelige  Hase  bliver 
behandlet  saa  uforsvarligt  med  Kosten,  er  jo  ingenlunde  den, 
at  det  i  det  Hele  for  de  Kristne  stiller  sig  som  noget  Uaan- 
digt  at  beskæftige  sig  med  den  legemlige  Forplejning,  tvært 
imod,  de  tillægge  den  en  stor  Betydning.  Naar  der  f.  Eks. 
skal  være  Bispevisitats ,  saa  steges  og  brases  der  i  Køkken 
og  Kælder,  og  man  henter  en  Kogekone  fra  Hovedstaden, 
naar  Præstekonen  mistvivler  om  sin  egen  Tilstrækkelighed, 
ja  man  har  før  sét,  at  Bispen  selv  har  befordret  Kogekonen 
med  omkring  i  sin  egen  Vogn  fra  Præst  til  Præst.  Alt  dette 
viser  jo,  at  man  godt  véd  at  vurdere  Madens  Betydning,  ja 
at  man  endogsaa  tillægger  den  en  saa  stor  *^etydning,  at 
man  mistvivler  om,  at  Bispen,  som  til  daglig  ellers  faar  fin 
Mad,  vilde  kunne  taale  i  nogle  Dage  at  leve  mere  tarveligt. 
Jeg  kender  som  sagt  saadanne  Tilfælde,  men  jeg  kender 
ingen  Eksempler  paa,  at  en  kristelig  Familie  af  og  til  be- 
handler sit  Tyende  som  den  behandler  sin  kristelige  Broder 
Biskoppen.  Jeg  kender  ikke  engang  noget  Eksempel  paa,  at 
Biskoppen,  naar  den  rige  Anretning  blev  serveret  ved  Visi- 
tatsen,  har  standset  Husmoderen  og  har  sagt:  Kristelige 
Venner!  Lad  os  give  et  Bevis  paa,  at  vi  eli^ke  vore  Brødre! 
Vi  ere  jo  saa  vante  til  at  leve  godt,  lad  os  derfor  for  en- 
gangs  Skyld  kalde  Tyendet  ind,  som  har  maattet  trælle  Dag 
og  Nat  for  at  faa  beredt  dette  herlige  Maaltid,  og  lad  dem 
prøve  hvad  det  er  at  gøre  sig  tilgode,  medens  vi,  blot  for' 
denne  Gang,  tage  tiltakke  med  Tyendets  tarvelige  Mad.  — 

Det  er  som  sagt  ikke  fordi  jeg  forlanger,  at  Nogen  skal 
bære  sig  saaledes  ad,  at  jeg  anfører  dette;  men  jeg  spørger 
blot,  naar  man  aldrig  sér  noget  Saadant,  hvor  da  den  kriste- 
lige Livsmagt,  den  saa  meget  omtalte,  er  henne.  Jeg  paa- 
fitaar  blot,  at  det  Liv,  som  Nutidens   dannede  Kristne  føre, 

i  ingen  Henseende  adskiller  sig  fra  det,  som  de  dannede 
Ikke*Eristne  fører,  at  Kristendommen  slet  ingen  Magt  har 
nu  til  Dags  til  at  paatrykke  sine  Bekenderes  Liv  og  Yandel 
noget  særegent  ophøjet  Præg. 

Eeglen  er  altsaa  den,  at  det  i  de  moderne  saakaldte 
kristelige  Samfdnd  ikke  er  Kristendommen,  der  er  det  til 
Grund  liggende  for  de  sociale  Ligheder  og  Uligheder, 
hverken  for  Kristne  eller  for  Ikke-Kristne.  Reglen  er  den, 
at  ligesom  Kristendommen  ikke  har  Kraft  i  sig  til  hos  sine 
Bekendere  at  udjævne  den  ^tore  Forskel,  der  af  andre  Grunde 
er  mellem  de  forskellige  Lag  af  Samfundet,  saaledes  gør  det 
omvendt  ingen  Adskillelse  mellem  de  i  social  Henseende  iøvrigt 
Ligestillede,  om  de  ere  Bjistne  eller  Vantro.  Kristendommen 
forkynder  selv,  at  den  kan  og  skal  gøre  alle  sine  Bekendere 
til  Brødre,  men  naar  man, vil  se  rigtigt  efter,  opdager  man 
snart,  at  det  kun  er  en  Talemaade,  og  at  den  ikke  har  denne 
Evne.  Hvad  er  det  da,  der  nutildags  betinger  Lighed  og 
Ulighed  i  social  Henseende? 

For  at  finde  ud  deraf  kan  vi  vende  tilbage  til  Biskoppen 
og  hans  Søn.  Hvis  Husmandsdatteren  fra  Barn  af  havde 
været  opdraget  i  en  velhavende  dannet  Familie,  saa  at  hun 
var  vokset  op  til  at  blive  en,  vel  temmelig  styg,  men  vel- 
opdragen, n9t  og  kundskabsrig  ung  Dame,  der  da  var  taget 
ud  som  Gouvemante  hos  en  Præst,  i  hvis  Hus  Kandidaten  gjorde 
hendes  Bekendtskab,  havde  Forlovelsen  saa  været  en  Skan- 
dale? Paa  ingen  Maade.  Man  ser  ofte  saadanne  Forlovelser, 
og  de  vække  ikke  nogen  særlig  Opsigt.  Jeg  vil  naturligvis 
ikke  paastaa,  at  det  ansees  for  særligt  ønskeligt  for  en 
Biskop  at  faa  en,  selv  nok  saa  velopdragen,  Husmandsdatter 
til  Svigerdatter,  men  blot  fremhæve,  at  det  isaafald  ikke 
behøver  at  være  ham  en  Sorg,  nemlig  hvis  han  ikke  er  mere 
end  nødvendig  versligsindet.  Skandalen  ligger  altsaa  ikke  i 
den  „simple  Ekstraktion",  heller  ikke  i  Mangelen  paa  Skønhed 
eller  Penge,  men  hovedsagelig  i  Mangelen  paa  Opdragelse. 
Dannelsen  vilde  i  dette  Tilfælde  have  udjævnet  den  meget  dybe 
Kløft,  som  der  i  social  Henseende  er  mellem  en  Biskopssøn 
og  en  Husmandsdatter.  Og  ligesom  vi  har  set,  at  hendes 
levende  Tro  og  kristelige  Vandel  ikke  vejede  et  eneste  Gran 
i  Vægtskaalen  til  hendes  Fordel  ved  Spørgsmaalet  cm  hendes 
Adkomst  til  at  faa  Kandidaten,  saaledes  vil  man  vistnok  ind- 
rømme, at  det  ligesaalidt,  hvis  hun  var  dannet  og  velopdragen, 
vilde  skade  hendes  Adkomst  i  mindste  Maade,    om   hun  var 

en  a%jort  Fritænker  og  forlængst  havde  glemt  hvert  Ord  af 
de  tre  Troens  Artikler.  Thi  Reglen  er,  at  'Eristendonmien 
end  ikke  som  et  Bispørgsmaal  bliver  draget  med  ind  i 
Diskussionen.  Og  i  og  for  sig  er  dette  fuldkommen  rigtig. 
Ejristendommen  har  ikke  og  kan  ikke  mere  faa  nogen  levende- 
gørende Indflydelse  paa  Nutidens  civiliserede  Samfundsliv; 
det  Forkerte  ligger  ikke  i,  at  den  ikke  har  nogen  saadan 
Indflydelse,  men  deri,  at  man  indbilder  sig  selv  og  Andre, 
at  den  har  det.  Det  er  Dannelsen  i  dette  Ords  videste  Be- 
tydning, der  er  og  nødvendigvis  maa  være  den  rette  Maale- 
stok  for  det  sociale  Livs  Tvivlsspørgsmaal.  Det  er  Dannelsen, 
der  væsentlig  frembringer  Lighed  i  social  Henseende,  og 
omvendt  betinger  Ulighed  i  Dannelse  en  social  JJlighedj 
som  Kristendommen  hverken  kan  eller  skal  kunne  udviske. 
Det  er  derfor  fuldstændig  berettiget  af  Biskoppen  at  tage 
det  som  en  Hj ærtesorg,  naar  hans  dannede  og  aandeligt  udvik- 
lede Søn  ødelægger  sin  Fremtid  i  alle  Henseender  ved  at  for- 
binde sig  med  en  udannet  og  aandeligt  uudviklet  Pige,  der 
aldrig  vil  kunne  harmonere  med  sin  Mand  i  Smag  og  i  hele 
Maaden  at  tage  Livet  paa.  Biskoppen  har  Eet,  naar  han 
inderst  i  sin  Sjæl  holder  fast  paa,  at  Ulighed  i  Dannelse  er 
en  afgørende  og  uforbederlig  social  Ulighed.  Det  Forkerte 
for  hans  Vedkommende  ligger  ikke  i,  at  han  i  saa  Henseende 
er  fulgt  med  Tiden,  og  at  han,  maaske  ubevidst,  har  bøjet 
sig  for  Humanitetens  algyldige  Love;  det  Forkerte  ligger  i 
den  Tvetydighed,  hans  Stilling  som  kristelig  Biskop  bringer 
ham  i,  thi  som  saadan  maa  han  ex  offlcio  holde  paa  Tåle- 
maaden  om  at  Kristendommen  er  det  A%ørende  i  Yerden; 
han  maa  bekende  denne  Talemaade  i  Ord  og  Skrifter  .for 
Menigheden,  medens  hans  Handlinger  klart  bevise,  at  han 
ikke  engang  selv  kan  respektere  Talemaaden  for  andet  end 
for  hvad  den  i  Virkeligheden  er. 

Med  Marie  og  hendes  Lensbaron  er  Forholdet  et  noget 
andet.  Den  Verdslighed,  som  her  lægges  for  Dagen  af  Maries 
kristelige  Familie,  er  af  en  ganske  anden  Art  end  den,  der 
kommer  frem  hos  Biskoppen.  Verdslighed  betyder  i  sin 
videste  Almindelighed  alle  de  Hensyn  til  denne  Verdens 
Goder,  der  tages  af  Menneskene  her  i  Livet,  men  disse  Hen- 
syn ere  af  meget  forskellig  Værdi  og  Beskaffenhed ;  der  gives 
en  sund  og  berettiget  Verdslighed  og  der  gives  en  usund 
og  forkastelig  Verdslighed,  og  disse  to  Arter  maa  man  nøje 
skelne  fra  hinanden.  Den  berettigede  Verdslighed  kan  f.  Eks. 
aabent  vedkende    sig    at   stræbe   efter    et    vist  Kvantum    af 

Bigdom,  men  Rigdommen  er  ikke  dens  Maal;  det  er  kun 
et  Middel  for  den  til  at  kunne  naa  Maalet  her  paa  Jorden, 
nemlig  at  føre  en  sund  og  menneskeværdig  Eksistens.  Den, 
der  som  en  aandelig  eller  legemlig  Arbejdsmand  maa  anvende 
alle  sine  Kræfter  blot  for  at  skaffe  sig  det  daglige  Brød,  og 
som  gennem  nok  saa  anstrængt  Arbejde  aldrig  naar  videre, 
han  fører  en  ynkværdig,  umenneskelig  Tilværelse,  som  den 
sunde  Verdslighed,  altsaa  søger  at  komme  ud  over.  Maalet 
er  i  Almindelighed  Udviklingen  af  den  menneskelige  Aand 
gennem  Erhvervelsen  af  Kundskaber  og  Dannelse  og  gennem 
Vedligeholdelsen  af  den  legemlige  Sundhed,  som  er  et  nød- 
vendigt Substrat  for  en  sund  aandelig  Virksomhed;  en  vis 
Respekt  for  sit  eget  Legeme  er  i  Reglen  Tegn  paa  en  sund 
Sjæl.  Denne  Verdslighed  lægger  altsaa  den  sande  Humanitet 
aabent  og  med  Bevidsthed  for  Dagen;  det  hører  med  til 
dens  Religion  at  bekende  den.  Den  moderne  Kristendom  be- 
kender sig,  som  vi  saa'  hos  Biskoppen,  ogsaa  til  den,  men 
ikke  aabenbart,  thi  denne  for  et  sundt  Menneske  naturlige 
Verdslighed  og  Glæde  over  Livets  Goder  er  uforenelig  med 
den  Forsagelse,  som  den  evangeliske  Kristendom,  den  moderne 
Kristendoms  oprindelige  Grundlag,  kræver  af  sine  Bekendere. 
Den  anden  Art  af  Verdslighed,  den  man  i  Almindelighed 
mener,  naar  man  bruger  dette  Udtryk,  er  forkastelig  baade 
fra  det  absolute,  humane,  og  fra  det  relative,  kristelige  Stand- 
punkt. .  Det  er  en  Synd,  som  har  den  Ejendommelighed 
fremfor  alle  andre  Synder,  at  den  indretter  sig  paa  at  synde, 
den  bringer  Synden  i  System.  I  hvor  høj  en  Grad  dette 
Karaktertræk  bidrager  til  at  forøge  denne  Synds  Syndighed, 
ser  man  bedst  ved  at  tænke  sig  en  anden  almindelig  anerkendt 
Synd  bære  sig  ad  paa  samme  Maade,  f.  Eks.  hvis  En  købte 
sig  fortrinlige  Bøsser  og  indrettede  sig  paa  hver  Dag  at  skyde 
sine  Naboer.  Det  er  netop  det.  Verdsligheden  gør.  Den 
køber  sig  et  smukt  Hus,  smukke  Møbler,  moderne  Klæder 
og  indretter  sig  paa  at  gøre  Selskaber  og  i  det  Hele  paa  at 
vise  en  smuk  Overflade  frem  for  Verden.  Men  det  verdslige 
Liv  er  dens  Maal  og  ikke  Middel  til  noget  Højere;  derfor  er 
denne  Art  Verdslighed  saa  ofte  forenet  med  en  vis  Grad  af 
Udannethed,  ja  den  er  egentlig  altid  Tegn  derpaa.  Den 
mangler  ogsaa  saa  ofte  Respekt  for  det  legemlige;  for  at 
kunne  gaa  en  Time  om  Dagen  paa  Gaden  med  smukke  moderne 
Klæder,  sulter  og  fryser  den  gæme  den  øvrige  Tid  af  Døgnet 
i  Hjemmet,  hvor  Ingen  ser  deti  Denne  Verdslighed  sætter 
Alt  i  Formen,   i  Skinnet,   Indholdet   er   den  ligegyldigt,    og 

den  er  saa  Qæm  fra  at  angre  sin  Synd,  at  den  som  sagt 
ganske  ugenert  belaver  sig  paa  at  vedblive  med  Synden. 
Derfor  er  den  Sammenblanding  af  det  indbildte  Kristelige, 
og  det  Bundverdslige,  som  Maries  Familie  lægger  for  Dagen, 
et  saa  vammelt  Fænomen,  fordi  det  Verdslige  bliver  saa  grelt 
i  Belysning  af  det  Kristelige,  som  forkynder  sig  selv  som 
Forsagelse,  medens  det  i  sin  Forbindelse  med  det  Verdslige 
fremtræder  saa  klart  som  Hykleri.  Man  kan  forstaa,  at  den 
kristelige  Tro  kan  forenes  med  de  Synder,  som  uforvarende 
overvælde  et  Menneske;  man  kan  forstaa,  at  en  Kristen  i 
Hidsighed  kan  slaa  sin  Næste  il^el,  at  Feder  blev  saa  over- 
vældet af  Angst  for  sit  Liv,  at  han  fornægtede  sin  Herre, 
men  hvis  han  havde  indrettet  sit  hele  Liv  paa  daglig  at 
fornægte  sin  Frelser,  som  ofrede  sig  for  ham  paa  Korset, 
saa  vilde  d(^  Ingen  kunne  antage,  at  det  var  Alvor  med 
hans  Tro. 

Hvis  nu  Lensbaronen  havde  været  et  dannet  og  kund- 
skabsrigt Menneske,  en  dygtig,  praktisk  Landmand,  en  indsigts- 
fuld Godsejer,  for  hvem  Rigdommen  ikka  var  et  Middel  til 
at  leve  et  ødselt  og  udsvævende  Liv,  men  som  ved  Hjælp  af 
sine  Penge  skabte  sig  en  indholdsrig  og  lykkelig  Tilværelse, 
saa  havde  det  fra  det  humane  Standpunkt  været  berettiget 
og  rigtigt  af  Maries  Familie  at  være  fornøjet  med  Forlovelsen, 
selv  om  Baronen  havde  været  en  nok  saå  udpræget  og  bevidst 
Fritænker,  thi  Dannelsen  bekender  sig  aabenbart  til  den  An- 
skuelse, at  Bigdom  under  saadanne  Forhold  er  en  Lykke, 
fordi  den  giver  sin  Besidder  en  uafhængig  Tilværelse,  og  at 
det  derfor  er  værd  at  tage  den  med,  naar  den  tilbyder  sig. 
Men  kristelig  set  vilde  Familien  dog  være  kommen  i  den 
samme  Tvetydighed  som  Biskoppen,  idet  dens  theoretiske 
Kristendom  og  praktiske  Verdslighed  vilde  have  ondt  ved 
at  forliges. 

Og  naar  et  kristeligt  Herskab  overfor  sit  Tyende  siger: 
Man  kan  dog  virkelig  ikke  saadan  optage  sine  Tjenestepiger 
i  sin  Familiekreds,  —  saa  har  de  i  deres  Egenskab  af 
Kristne  Uret,  thi  en  alvorlig  og  troende  Kristen  maatte 
ubetinget  gøre  dette  af  egen  Drift,  men  som  Børn  af  det 
nittende  Aarhundrede  har  de  Ret,  thi  man  hm  virkelig  ikke 
med  sin  bedste  Vilje  gøre  Kristendommen  til  den  afgørende 
Livsmagt,  man  Jean  ikke  engang  faa  sig  selv  til  at  tro  paa 
den  Usandhed,  at  det  er  Kristendommen,  der  gør  Alle  hge. 
Fra  det  absolute,  humane  Standpunkt  har  de  altsaa  Ret,  thi 
fra  dette  Standpunkt  er  Dannelsen  det  Afgørende,  men  deres 

Uret  bestaar  i,  at  de  med  Manden  bekende  den  kristelige 
Eeligion,  medens  de  i  Hj  ærtet  bekende  den  humane  Religion« 
Humaniteten  siger  nemlig  med  fuld  Bevidsthed  og  uden  at 
Bøge  at  tilsløre  Sagen,  at  der  er  en  saa  stor  Kløft  mellem 
de  dannede  og  de  udannede  Stænders  hele  Livsopfattelse,  at 
det  vilde  være  unyttigt  at  prøve  paa  at  arbejde  dem  sammen, 
og  at  man  derfor  hverken  kan  eUer  skal  optage  sit  Tyende 
Bom  Sønner  og  Døtre  af  Huset,  saalænge  de  ere  udannede. 
Men  Humaniteten  siger  tillige,  at  man  bør  stræbe  efber  at 
udjævne  Forskellen  ved  at  bibringe  de  lavere  Stænder  den 
Dannelse,  man  hidtil  har  forholdt  dem,  og  Humaniteten  viser 
i  Gerning,  at  naar  denne  Lighed  i  Dannelse  er  tilstede,  saa 
er  Kløften  udjævnet  trods  alle  andre  sociale  Uligheder.  Kri- 
stendommen kan  ikke  taale  denne  Ildprøve.  Den  har  i  Aar- 
hundreder  havt  Lejlighed  til  at  vise  sin  Livskraft  i  Forholdet 
mellem  Herskab  og  Tyende,  men  uden  noget  Besultat.  Der 
har  i  umindelige  Tider  været  at  finde  saa  troende  og  sande 
enfoldige  Kristne  blandt  den  tjenende  Klasse  som  overhovedet 
var  at  finde  nogetsteds,  men  deres  Tro  har  ikke  bidraget  et 
eneste  Gran  til  at  gøre  Forholdet  mellem  dem  og  deres 
kristelige  Herskab  mere  inderligt  og  broderligt.  Der  har 
nøjagtigt  været  den  samme  Afstand  mellem  troende  Herskab 
og  Tyende  som  mellem  ikke-troende^  en  Afstand,  som  til  de 
forskellige  Tider  har  været  forskellig,  men  som  aldrig  har 
været  afhængig  af  Kristendommens  Fordringer,  men  kun  af 
den  Maade,  hvorpaa  den  almindelige  sædelige  Bevidsthed  til 
enhver  given  Tid  opfattede  dette  Forhold. 


Det  er  imidlertid  ikke  blot  i  det  daglige  Liv,  at  man 
har  Lejlighed  til  at  iagttage  Brydningerne  mellem  Dannelse 
og  Kristendom.  Som  man  kunde  vente  det  af  den  store  KoUe, 
disse  to  Magter  i  det  Hele  taget  spille  i  Verden,  kommer 
Forholdet  mellem  dem  ogsaa  frem  i  Literaturen,  og  den  op- 
mærksomme Iagttager  har  her  ofte  Anledning  til  at  fortsætte 
sine  Studier  og  berige  sin  Erfaring.  Stoffet,  man  har  at  vælge 
imellem,  er  rigt  nok,  men  jeg  skal  her  indskrænke  mig  til 
at  nævne  et  enkelt  Skrift,  som  nærmest  har  været  en  An- 
ledning for  mig  til  at  fremsætte  de  foregaaende  Betragtninger, 
nemlig  en  af  en  Prcest  nylig  udgiven  „politisk  Betragtning" : 
„Hvorfra  skal  Hjælpen  Jcomme?^  Hovedindholdet  af  denne 
lille  Pjece  er  i  Korthed  det,  at  Forholdene  her  i  Landet  i 
politisk  Henseende  for  Øjeblikket  ikke  ere  glædelige,  at  man 

af  forskellige  Grande  ikke  kan  vente  Hjælp  hverken  fra  Højre 
eller  Yenstre,  hverken  fira  de  national-liberale  Mænd  eller  fra 
Bondevennerne  eller  fra  det  forenede  Venstre,  thi  disse  for- 
skellige Partier  have  enten  udspilt  deres  Rolle  eller  frembyde 
ikke  tilstrækkelige  Kapaciteter;  Hjælpen  skal  derimod  komme 
fra  Grrundtvigianeme ,  det  eneste  Parti,  der  forener  ægte 
Kristendom  (o :  Grundtvigianisme)  med  ægte  Folkelighed,  og 
derfor  det  eneste  Parti,  der  er  istand  til  at  frembringe  politiske 
Dygtigheder:  „Kun  den,  der  opvokser  heri  (i  Kristendom  og 
Folkelighed),  kan  blive  en  fuldt  udviklet  Personlighed." 

Man  vil  se,  at  det  er  samme  Anskuelse,  som  tidligere 
flere  Steder  er  kommen  til  Orde,  saaledes  f.  Eks.  i  et  lille 
Skrift  af  Præsten  Otto  Muller:  „Politik  og  Kristendom",  der 
iQor  vakte  endel  Opsigt  ved  at  erhverve  sin  Forfatter  en 
Adresse  fra  ligetænkende  Mænd  af  Partiet.  Men  medens 
denne  sidste  Pjece  var  skreven  fra  et  saa  ensidigt  Standpunkt, 
at  man  straks  saa',  at  en  Diskussion  om  Sagen  var  umulig,  naar 
man  ikke  hørte  til  Partiet  og  benyttede  dets  Stikord,  saa  er 
den  førstnævnte  Pjece  aabenbart  forfattet  af  en  Mand,  der 
ikke  blot  har  Respekt  for  Ejistendommen ,  men  ogsaa  for 
Dannelsen,   og  den  faar  derved  en  mere  almindelig  Interesse. 

Hvad  den  politiske  Side  af  Betragtningen  angaar,  da  er 
jeg  for  mit  Yedkommende  meget  tilbøjelig  til  at  tro,  at  der 
ligesaa  godt  blandt  Grundtvigianerne  som  blandt  andre  Partier 
kan  findes  Mænd^  som  kunde  magte  den  Opgave  at  fj^re 
Statsskibet  sikkert  gennem  Tidens  mange  Skær,  og  jeg  er  i 
saa  Henseende  ikke  enig  med  „Fædrelandet",  som  nylig  i  sin 
Omtale  af  dette  Skrift  udtalte  sig  afgjort  imod,  at  Partiet 
skulde  kunne  opvise  politiske  Dygtigheder.  Men  hvad  jeg 
vil  fremhæve  er  dette,  at  om  saadanne  Mænd  findes  og  om 
de  faa  Lejlighed  til  at  godtgøre  deres  statsstyrende  Evner, 
saa  vil  det  aldrig  være  i  deres  Egenskab  af  Grundtvigianere, 
at  de  ville  magte  Opgaven,  men  kun  fordi  de  da  ere  i  Be- 
siddelse af  den  almenmenneskelige  Dannelse,  Dygtighed  og 
Viljeskraffc,  som  udkræves  til  at  være  et  Folks  Leder.-  Ja, 
hvad  mere  er,  det  er  kun  ved  at  gemme  Grundtvigianismen 
i  deres  Hjærtes  Lønkammer  og  ved  at  lade  deres  almindelige 
humane  Personlighed  faa  uindskrænket  Herredømme  hos  sig, 
at  de  ville  være  istand  til  at  gøre  Fyldest  paa  Minister- 
taburetten. Det,  der  gør  en  Xxrundtvigianer  til  en  saadan, 
ligesom  det,  der  gør  en  Muselman  til  en  Muselman,  er  jo  nemlig 
en  bestemt  formuleret  Tro  paa  et  bestemt  formuleret  Dogme, 
en  Tro,    der  for  den  Troende  er  den  Livskraft,    der  holder 

barn  oppe  under  Livets  vekslende  Bryderier,  og  som  er  ham 
en  Borgen  for,  at  han  i  et  andet  Liv  bliver  delagtig  i  den 
Løn,  der  venter  Gruds  udvalgte  Menigbed.  Men  hvilken 
tænkelig  Forbindelse  kan  der  være  mellem  denne  rent  private 
og  personlige  Tro  og  de  Fordringer,  der  stilles  til  en  dygtig 
Minister?  Yil  en  nok  saa  inderlig  Tro  hjælpe  en  Mand  det 
allermindste  til  at  føre  en  dygtig  diplomatisk  Noteveksling 
med  Tyskland  eller  til  at  træffe  den  rigtige  Bestemmelse  an- 
gaaende  Retningen  af  de  jydske  Tværbaner  eller  til  at  ordne 
Kvaksalverlovgivningen  paa  en  fornuftig  Maade.  Ligesaa  godt 
kunde  man  paastaa,  at  en  Skomager  eller  Skræder  med  en 
levende  Tro  maatte  sy  bedre  Sko  eller  Klæder  end  en  vantro 
Lavsbroder,  thi  Kristendom  og  Politik  har  ligesaa  lidt  med 
hinanden  at  bestille  som  Kristendom  og  Haandværk;  intet  af 
Stederne  saalidt  som  nogetsteds  i  det  borgerlige  Liv  har  man 
Brug  for  eller  spørger  man  om  Inderligheden  af  den  private 
Tro,  men  man  spørger  udelukkende  om  almindelig  eller  faglig 
Dannelse  og  Dygtighed. 

Uagtet  man  skulde  tro,  at  denne  Sandhed  er  saa  ind- 
lysende, at  det  næsten  bliver  en  Trivialitet  at  udtale  den, 
saa  er  det  dog  ligesaa  vist,  at  der  blandt  de  mange  forkerte 
Paastande,  som  føre  en  frodig  Tilværelse  i  denne  bagvendte 
Yerden,  næppe  gives  nogen  saa  almindelig  udbredt  og  saa 
sejglivet  som  den.  Fremfor  noget  andet  Spøgelse  trænger 
den  til  at  faa  en  Pæl  gennem  Kroppen,  men  uagtet  dette  er 
sket  tidt  nok  og  tilsyneladende  solidt  nok  af  Sandhedens 
Talsmænd,  saa  hjælper  det  ikke  stort;  dens  Hoveder  tælles 
ikke  som  hos  Hydraen  efter  Hundreder,  men  efter  Tusinder, 
og  den  er  saa  indvokset  i  Menneskeslægten,  at  den  kun  vil 
forsvinde  med  de  Generationer,  hvori  den  har  fæstet  Rod. 
Man  kan  faa  enhver  fornuftig  Mand  med  almindelig  Dannelse 
til  Punkt  for  Punkt  at  maatte  indrømme  Paastandens  Uhold- 
barhed, men  næppe  er  han  bleven  færdig  dermed,  før  han 
ufortrødent  ligesom  Gralilæi,  sans  comparaison  iøvrigt,  gentager 
sit  „E  pur  si  muove".  Selv  den  Præst,  som  har  forfattet 
den  her  omtalte  Pjece,  er  jeg  overbevist  om  vilde  med  Lethed 
give  den  sunde  Sans  og  den  aabenbare  Logik  Æren,  naar 
man  diskuterede  Sagen  med  ham  under  fire  Øjne,  men  han 
vilde  dog  ikke  forandre  en  Tøddel  af  sine  Betragtninger, 
hvis  han  Dagen  efter  skulde  udgive  dem  paany.  Man  kan 
faa  indrømmet,  at  den  Største  i  Himmeriges  Rige  ofte  er, 
ja  helst  maa  være,  en  af  de  Mindste  her  paa  Jorden;  man 
kan   faa   indrømmet,    at   en   fuldkommen   uvidende    og    i    et 

civiliseret  Samfdnd  hjælpeløs  Indianer  kan  yære  den  største 
Pryd  for  den  Menighed,  til  hvis  Tro  han  er  omvendt;  man 
kan  faa  indrømmet,  at  hvis  fanatiske  Trosbrødre  faldt  paa  at 
sætte  en  saadan  Troende  i  Spidsen  for  Statsstyrelsen ,  man 
da  med  Hænder  og  Fødder  vilde  modsætte  sig  at  faa  denne 
rene,  usminkede  Kristendom  sat  som  Ledestjæme  for  Sam- 
fundet; og  man  kan  faa  indrømmet,  at  en  Mand  som  Fyrst 
Bismarck  ikke  har  Fortjenester  af  sit  Land  paa  Grund  af 
nogensomhelst  Inderlighed  i  Troen,  men  tværtimod  paa  Grund 
af  Egenskaber,  der  maa  anses  for  at  være  uforeneUge  med 
nogen  Tro  overhovedet;  man  kan  faa  Alt  dette  og  meget 
mere  indrømmet,  og  dog  hører  man  den  gamle  Paastand  gen- 
tage i  samme  Aandedræt  med  uforstyrrelig  Bo,  ligesom  Nissen 
i  Fortællingen  stikker  sit  Hoved  op  mellem  Flyttegodset,  naar 
man  tror  ham  vel  indestængt  i  det  forladte  Hus. 

Herved  er  der  foreløbigt  ikke  andet  at  gøre  end  at 
protestere  efter  bedste  Evne  og  forøvrigt  afvente  bedre  Tider 
og  mere  Klarhed  i  den  almindelige  Bevidsthed,  men  i  Mellem- 
tiden er  det  ialfald  en  stor  Trøst  at  iagttage,  hvorledes 
den  Dannelse,  som  man  ikke  vil  indrømme  Hæderspladsen,  dog 
ikke  undlader  at  gøre  sin  Almagt  gældende  selv  hos  sine 
Fornægtere.  Yi  træffe  nemlig  her  det  samme  Fænomen,  som 
vi  ovenfor  have  paavist  at  være  det  hyppigste  i  det  daglige 
Liv:  Kristendommen  anerkendes  med  Ord,  men  Dannelsen 
respekteres  i  Gerning.  Naar  „en  Præst ^  saaledes  opsummerer 
sit  Resultat,  siger  han,  at  det,  der  ene  har  Betydning  i 
Politiken,  er  Kristendom  og  Folkelighed,  to  Egenskaber,  som 
jo  i  Yirkeligheden  Alle  ville  betakke  sig  for  at  lade  sig  regere 
af,  naar  de  ikke  vare  forenede  med  og  beherskede  af  en 
overlegen  human  Dannelse.  Men  ellers  i  Afhandlingen,  hvor 
han  lader  sin  Dannelse  faa  dens  naturlige  Baaderum,  udtaler 
han  sig  som  om  der  ikke  var  noget  saadant  til  som  de  to 
nævnte  Faktorer.  Saaledes  S.  9:  „Skal  et  Lands  Styrelse 
være  heldbringende  og  føre  Folket  frem,  da  maa  den  udgaa 
fra  de  Personligheder,  som  til  den  givne  Tid  repræsentere 
den  største  Aandsmagt,  det  bedste,  som  da  er  oppe  i  Folket, 
der  altsaa  raade  over  de  største  Aandskræfter  i  Forbindelse 
med  den  Kundskabsdannelse,  som  de  ikke  kunne  undvære, 
der  skulle  optræde  ledende  og  styrende  overfor  Mængden.^ 
Det  er  gyldne  Ord,  som  Enhver  kan  underskrive,  og  de  vise 
klart,  hvor  lidt  alvorligt  Forfatteren  selv  tager  Talemaaden 
om  Kristendommens  Enevælde;    Folkeligheden  er  jo  nemlig 


455 

ingen  Belvstændig  Faktor,   men  eitBT  Partiets ' Sprogbrug  kun 
en  Affødning  af  den  speeifiske  danske  Tro.    . 


Den  Livsmagt,  som  Alle' i  Si;ilhed  bøje  sig  for,  men  som 
kun  saa  Faa  loyalt  ville  anerkende,  er  altsaa  Dannelsen  i 
dette  Begrebs  bele  Omfang:  Kundskaber,  Forstandens  Dannelse, 
Hjærtets  Dannelse,  Yiljens  Dannelse,  kort  sagt  Udviklingen 
af  den  menneskelige  Personligbeds  mange  Spirer  gennem  Hu- 
manitetens Opdragelse. 

Lad  os  med  et  Par  Træk  karakterisere  en  enkelt  Side 
af  denne  Humanitet,  den  Affødning  af  den,  som  man  kan 
Kalde  den  humane  Socialisme,  forsaavidt  som  Humaniteten 
her  træder  i  Forhold  til  de  store  sociale  Spørgsmaal.  Læserne 
ville  ikke  forarges  over  dette  tidligere  saa  ildeklingende  Ord, 
der  saa  ofte  er  sat  i  Forbindelse  med  Revolutioner  og  røde 
Fribedshuer,  thi  dette  mistænkelige  Udtryk  er  nylig  blevet, 
om  jeg  saa  maa  sige,  lutret  ved  at  anvendes  af  en  Forfatter, 
hvis  Loyalitet  er  bævet  over  al  Tvivl,  og  som  ved  at  opstille 
Begrebet  etbisk  Socialisme  bar  bævdet  Ordet  Ret  til  ogsaa 
at  være  et  Udtryk  for  opbøjede  og  rene  Følelser. 

£t  af  de  Spørgsmaal,  som  afstedkommer  mest  Gæring  i 
Samfundet  og  som  besvares  saa  forskelligt  af  de  forskellige 
Samfundklasser,  er  Spørgsmaalet  om  Nødvendigbeden  af  de 
bestaaende  sociale  Uligbeder. 

Naar  man  er  uenig  om  en  Sag  og  i  Diskussionen  derom 
er  kommen  saa  vidt,  at  man  bar  stillet  Spørgsmaalet  nøgent 
frem,  afført  alle  besmykkende  Talemaader,  saa  kommer  man 
ogsaa  tilsidst  til  det  Punkt,  at  man  enten  maa  kunne  blive  enig, 
eller  at  Uenigbeden  træder  frem  som  principiel,  begrundet  i 
et  væsentligt  forskelligt  Syn  paa  Livet  og  Menneskene.  Hvor 
Talen  er  om  sociale  Spørgsmaal,  vil  Uenigbeden  til  Syvende 
og  Sidst  dreje  sig  om  det  Grundprincip,  om  man  anerkender 
eller  ikke  anerkender  alle  Menneskers  Ligeberettigelse  med 
de  Modifikationer,  som  et  ordnet  borgerligt  Samfund  med 
tvingende  Nødvendigbed  medfører;  om  man  mener,  at  alle 
Mennesker  ere  skabte  af  ét  Slags  Ler,  eller  at  nogle  ere 
dannede  af  en  Art  finere  Porcellænsjord,  saa  at  Samfundet 
for  deres  Skyld  maa  indrette  Rangklasser,  Titler,  Ordener, 
Grevskaber  og  Baronier,  bvorved  deres  Fortrinligbed  fremfor 
den  gemene  Hob  ret  kan  blive  iøjnefaldende;  om  man  an- 
tager, at  Ligbeden  er  en  guddommelig  Listitution  eller  al 
XTligbeden  er  af  en  endnu  ældre  Datum,  saa  at  man  med  bin 

gamle  adelige  Frøken  indigneret  fastholder,  at  ,,sely  om  Vor- 
herre vil  give  Borgerlige  Adgang  til  Himlen,  saa  vil  min 
Broder  Erik  dog  aldrig  give  sit  Minde  dertil". 

Den  humane  Socialisme  gaar  selvfølgelig  ud  fra  alle 
Menneskers  Ligeberettigelse,  thi  det  er  dens  Yæsen  at  være 
menneskelig.  Yel  er  den  lige  saa  bange  som  alle  besindige 
Medborgere  for  at  konmie  ind  paa  den  fantastiske  Socialisme, 
for  at  efterstræbe  Utopier,  men  dette  forhindrer  den  ikke  i  at  se, 
at  der  er  et  saa  stort  Spillerum  mellem  Utopiernes  Paradis 
og  den  nuværende  Yerdensordning,  at  man.  foreløbig  kan 
arbejde  ufortrødent  væk  paa  sociale  Forbedringer  uden  Frygt 
for  at  man  i  de  første  tusinde  Aar  skal  rykke  Utopierne  for 
nær.  Og  den  nærer  ogsaa  ligesom  de  gamle  Statsmænd  stor 
Frygt  for  at  komme  ind  paa  den  revolutionære  Socialisme; 
men  medens  de  Konservative  sluti^er  saaledes,  at  da  der 
tnaa  være  Forskelle  i  Verden,  og  da  der  vitterligt  er  For- 
skelle i  Verden,  saa  er  for  saa  vidt  Alt  i  Orden,  og  man 
behøver  kun  hist  og  her  at  rette  lidt  derved,  saa  siger 
Humaniteten,  at  da  der  er  en  himmelvid  Forskel  paa  de 
Forskelle,  som  nødvendigt  maa  eksistere  og  paa  dem,  som 
for  Tiden  eJcsisterer,  saa  er  det  nødvendigt  at  foretage  en 
grundig  Omdannelse,  ja  maaske  en  hel  Omvæltning  af  mange 
sociale  Forhold  for  at  rykke  det  Ønskelige  og  Opnaaelige, 
det  Menneskelige,  en  lille  Smule  nærmere. 

Som  man  ser,  er  det  bestandig  til  Fortolkningen  af  det 
Nødvendige  at  man  kommer  tilbage;  man  maa  bestandig 
klare  sig  dette  Begreb  i  dets  Anvendelse  paa  hvert  enkelt 
socialt  Spørgsmaal.  Naar  den  arbejdende  Klasse  saaledes 
klager  over  den  ulige  Fordeling  af  Rigdom  og  Fattigdom,  og 
man  da  spørger,  om  denne  Ulighed  er  nødvendig,  saa  maa  man 
ganske  vist  med  alle  tænkende  Mennesker  foreløbig  dertil  svare: 
Ja,  den  er  til  en  vis  Grad  nødvendig;  det  er  umuligt,  at 
give  Alle  lige  mange  Penge;  om  man  imorgen  tidlig  vilde 
dele  alle  Landets  Rigdomme  nøjagtigt  lige  mellem  alle  Landets 
Beboere,  saa  vilde  den  gamle  XJlighed  være  vendt  tilbage 
inden  Afben;  det  er  umuligt,  at  Alle  kunne  være  fælles  om 
Formue,  thi  det  er  en  af  de  dybest  rodfæstede  Fordringer  i 
Menneskenaturen  at  eje  Noget,  man  kan  kalde  sit  Eget; 
enhver  Kommunisme,  som  gaar  ud  paa  Ophævelsen  af  Ejen- 
domsretten er  en  Utopi.  Men  der  er  en  anden  Art  af  Rig- 
dom, som  Møl  og  Rust  ikke  kan  fortære  og  Tyvehaand  ikke 
kan  rane,  det  er  den  aandelige  Rigdom,  Oplysning,  Kund- 
skaber, Dannelse  af  enhver  Art.    Naar  man  overfor  den  gen- 

tager  Spørgsmaalet,   om  den  eksisterende  uhyre  Ulighed  er 
nødvendig,  om  det  vilde  være  et  frugtesløst  Arbejde  at  prøve 
paa   at  fordele  Kundskabernes  Rigdom  ligeligt  til  Alle,   saa 
kan  man  ikke  med  de  Ledere,  der  bære  Kristendommens  Fane 
som  Banner,  affærdige  denne  Sag  med  at  sige,  at  det  nok  maa 
tillades  Arbejderne,  naar  de  først  have  lært  deres  Ejristendom 
ordentlig  og  ere  blevne  forsvarligt  konfirmerede,  da  at  besøge 
de  Haandværkerskoler,  som  humane  Menneskevenner  have  be* 
gyndt  at  oprette  for  dem,  men  hvor  de  vel  at  mærke  aldrig 
kunne  erhverve  sig  andet  end  en  ren  Fagdannelse,  og  endda 
kun  en  ufuldkommen,  fordi  de  mangle  Betingelsen  derfor,  en 
forsvarlig    og    grundig    elementær    Fordannelse.      Ved    dette 
Spørgsmaal  viser  det  sig,  hvor  forskelligt  Opfattelsen  af  det 
Nødvendige  er,  thi  her  svarer  den  humane  Socialisme   med 
Overbevisningens  Sikkerhed:  Nej,  det  er  ikke  nødvendigt,  at 
der  er  nogen  væsentlig  Forskel  i  denne  Henseende,  thi  Dan- 
nelsens Rigdom  har  det  Særegne  ved  sig,  at  den  ikke  svinder 
ind  ved  at  meddeles,  at  den,    der  ejer  den,  daglig   kan   øse 
ud   af  sin  Velstand   med  begge  Hænder,    og    dog  bestandig 
selv  blive  rigere;  derfor  er  det  tværtimod  nødvendigt  og   en 
uundgaaelig  Fordring  af  den  sunde  Menneskelighed,  at  denne 
Dannelsens  Rigdom   meddeles   til  Alle  uden  Undtagelse  og  i 
saa  fuldt  Maal,  som  Samfundet  paa  nogen  Maade  formaar  at 
gøre  det;  thi  Ingen  vil  tabe  derved.  Alle,  baade  de  Enkelte 
og   hele   Samfundet,    vil   vinde   derved.     Og  Meddelelsen   af 
Dannelse  til  Alle   er  tillige   et  virksomt  og  det  eneste  ratio- 
nelle Middel   til   at   modarbejde   den  først  omtalte  Ulighed  i 
Rigdom,  og  det  viser  sig  da  her,  at  Enigheden   mellem  den 
ethiske   og  den  humane   Socialisme  paa  hint  Punkt  kun   er 
tilsyneladende.     Thi  medens   Ej:istendommén  bliver  staaende 
magtesløs  over  for  Problemet  om  den  ulige  Rigdom,  og  idet 
den    ganske  opgiver  det,  derved  tillige   paa  en  Maade  sank- 
tionerer   de    skærende  Modsætninger,    som   Livet    nu    i    saa 
Henseende    fremviser,    saa    kommer   Humaniteten,    idet    den 
modsat  Kristendommen  benægter  Nødvendigheden  af  Ulighed 
i  Dannelse,   tillige   til   at  løse  Problemet  om  Ulighed  i  Rig- 
dom, ikke  saaledes,  at  den  hæver  den,  men  saaledes,  at  den 
borttager-  dens   Braad,    at   den    „harmoniserer^    Rigdommens 
Ulighed    i    Dannelsens    „ Enhed ^.     Thi    ved    Kundskaber    og 
Dannelse  bibringer  man  Menneskene  Evne  til  at  erhverve  sig 
Velstand,  Evne  til  at  bevare   den,  Evne  til  at  være   tilfreds 
med   Lidet,   Evne   til   at  danne    sig  et  hyggeligt  Hjem  selv 
med  Bmaa  Kaar,  Evne  til   at   gribe  ind  i  sin  egen  Skæbne, 

til  at  søge  sig  et  nyt  Hjem,  hvis  det  gamle  ikke  længere 
har  Plads  tilovers.  Dannelsen  lærer  Menneskene  at  betragte 
Rigdom  som  et  betinget  Gode;  Dannelsen  giver  Evne  til 
onder  ulige  ydre  Kaar  at  hævåi  sin  Plads  i  Sam^indet,  den 
er  Betingelsen  for  at  kunne  tage  sig  selv  tilrette  paa  en 
menneskeværdig  Maade,  ikke  ved  raa  fysisk  Kraft;  den  er 
den  eneste  Magt,  som  formaar  at  holde  Mennesket  o]^pe  og 
kan  forhindre  det  i  at  synke  ned  til  et  rent  Trældyr.  Dan- 
nelsen endelig  er,  som  „en  Præst"  saa  rigtig  har  sagt,  det 
Eneste,  som  de  ikke  kunne  undvære,  der  skulle  optræde 
ledende  og  styrende  overfor  Mængden,  med  andre  Ord,  Dan- 
nelsen er  det  Eneste,  der  under  den  almindelige  Valgret  kan 
skabe  brugbare  Rigsdagsmænd. 

Det   er  Statens  Opgave   indenfor   sit  Omraade  at  bringe 
Menneskehedens   hele   naturlige   og   aandelige  Livsindhold  til 
Yirkeliggørelse.     Her  er  et  Stykke  af  denne  Opgave,  som  er 
en  livskraftig   og   fremadskridende  Nation   værdig.     Ligesom 
Villiam  Pitt  i   sin  Tid   gav    efter    for    de    engelske  Fabrik- 
herrers  Forestillinger   og   tillod   dem  atter  at  bruge  Børnene 
i  Fabrikerne  med  de  Ord:    „Tager  Børnene",    og  ligesom  de 
toge  dem   og   ofrede   dem    til   den   tidlige  Død,  saaledes  har 
Fortidens  Kongemagt  her  i  Landet,  da  den  indrettede  Stats- 
kirken, sagt  til  Gejstligheden:   „Tager  Børnene",  og  de  toge 
dem  og  ofrede  dem  til  en  systematisk  Yankundighed.    Det  er 
den  demokratiske  Nutidsstats  Opgave  at  tage  Børnene  tilbage 
og  gengive    dem  til  den  humane,  menneskelige  Dannelse,  at 
gøre  dem  alle  delagtige  i  den  Dannelse,  som  hidtil  udelukkende 
har  været  forbeholdt  de  begunstigede  Klassers  Børn. 

Det  er  ingen  Utopi,  vi  her  staa  overfor;  det  er  en 
Opgave,  som  kan  løses  med  nogen  Energi  og  god  Yilje. 
Man  ser  straks  dette  ved  at  kaste  et  Blik  paa  den,  ved  at 
se  paa  Udgangspunktet  og  paa  Maalet.  Skolernes  nuværende 
Tilstand  er  træffende  skitseret  for  kort  siden  af  Professor 
Rovsing  (Fædrelandet  16de  Okt.  f.  A.),  hvis  Ord  jeg  skal 
tillade  mig  at  anføre:  Skolevæsenet  i  det  protestantiske  Ev- 
ropa  kan  siges  at  have  taget  sin  Begyndelse  med  selve  Re- 
formationen ....  Saavel  den  højere  som  den  lavere  Skole 
var  (af  Reformatorerne)  beregnet  paa  Kirkens  Tarv,  hin  var 
for  de  vordende  GejstHge,  denne  for  Lægfolk.  Den  lavere 
Skole,  Folkeskolen,  var  fra  Begyndelsen  af  kun  Konfirmand- 
forberedelse, og  det  varede  længe,  inden  den  ved  Siden  af 
det,  som  var  Hovedsagen,  indrømmede  nogen  Plads  til  anden 
almennyttig  Kundskab.      I  alle   de    nordiske   Lande  er  Til- 

standen  saaledes  endnu.  Beligionsundervisningen  er  Hoved*' 
sagen,  det  der  optager  det  Allermeste  af  Tiden.  Man  vilde 
gærne  bibringe  Børnene  nogen  verdslig  Yiden,  men  der  er 
ikke  Tid  til  det;  det  er  den  almindelige  Undskyldning  og 
Elage  overalt *^  Bet  er  som  man  ser,  et  fattigt  Udgangs- 
punkt, naar  Maalet  er  Gennemførelsen  af  det  Princip,  som 
en  sund  konstitutionel  Stat  ikke  kan  undgaa  at  anerkende, 
nemlig  at  alle  Børn  uden  Hensyn  til  ydre  Kaar  faa  fri 
Adgang  til  at  erhverve  sig  en  saa  høj  Grad  af  almindelig 
Dannelse,  som  Samfundet  i  det  Hele  taget  Jean  yde,  men 
hvad  skulde  der  være  tilbinder  for  at  naa  dette  Maal?  Der 
er  vel  Ingen,  der  vil  paastaa,  at  de  „nødvendige"  Forskelle 
i  Samfundet  strække  sig  saa  vidt,  at  Almuens  Børn  ikke 
skulde  bave  Evne  til  at  lære  det  samme  som  de  Riges  Børn? 
Og  bvis  det  ikke  er  Tilfældet^  saa  kan  Midlerne  til  at  naa 
Maalet  angives  med  faa  Ord:  Grode,  tilstrækkelige  Skoler; 
dygtige  Lærere;  fortrinlige  Højskoler  til  Uddannelse  af  Læ- 
rere; Erkendelsen  af,  at  Folkeskolelærerne  bør  lønnes  bøjt, 
fuldt  saa  bøit  som  nogen  Embedsmand  i  Landet,  tbi  deres 
Opgave  er  at  bibringe  Folket  Dannelse,  og  denne  Opgave  er 
fuldt  saa  vigtig  som  nogen  Embedsgerning,  bele  Samfundets 
Ltiteresser  berøres  deraf.  Og  endelig  en  fast  og  energisk 
gennemført  Skoletvang  med  dens  Supplement,  Forbud  mod 
at  Børn  i  Skolealderen  anvendes  til  Fabrikarbejde  eller  Tyende- 
gerning af  nogen  Art,  tbi  uden  Skoletvang  hjælpe  de  bedste 
Skoler  Intet,  idetmindste  ikke  før  der  er  opvokset  en  ny 
Generation,  som  selv  erkender  og  bar  følt  den  Velsignelse  og 
Magt,  som  Kundskaber  bringe.  Til  en  saadan  Folkeskole, 
der  meddeler  alle  Landets  Børn  fyldige  og  omfattende  almen- 
menneskelige elementære  Kundskaber,  ville  de  nuværende 
saakaldte  Folkehøjskoler  danne  et  betydningsfuldt  Supplement 
i  Forbindelse  med  tekniske  Skoler  og  Fagskoler  af  enhver 
Art,  thi  Folkehøiskolerne  ville  da  have  et  Grundlag  at  bygge 
paa,  medens  de  nu  ganske  svæve  i  Luften ;  de  ville  da  kunne 
tilegne  sig  Grundtvigs  smukke  Sang  „Hvad  Solskin  er  for 
det  sorte  Muld,  er  sand  Oplysning  for  Muldets  Frænde"  ikke 
som  en  from  Talemaade,  men  som  en  levende  Virkelighed. 

Til  alt  dette  behøves  der  naturligvis  Penge,  men  det 
danske  Folk  behøver  ikke  at  lade  Sagen  strande  derpaa, 
hvis  man  ellers  erkender,  at  denne  Reform  af  Almueskolen 
er  tidssvarende,  ja  paatrængende  nødvendig.  Og  man  maa 
vel  huske  paa,  at  der  vanskeligt  kan  anvendes  formeget  paa 
denne  Sag,  og  at  Alt,  hvad  der  anvendes,  kommer  tifold  til- 

bage.  Hvad  om  man  f.  Ex.  satte  denne  Sag  i  Forbindelse 
med  Indførelse  af  en  virkelig  Religionsfrihed  og  med  Op- 
hævelse af  Folkekirken,  saa  at  man  successivt  anvendte  de 
ledige  Præsteembeder  i  Skolens  Tjeneste,  indrettede  Præste- 
gaardene  til  Skolehuse  og  lønnede  Lærerne  med  Embedets 
Ladtægter?  Af  de  tusinde  Pastoraters  Indtægter,  ligeligt  for- 
delte, kunde  der  leve  mindst  to  tusinde  Skolelærere  og  leve 
bedre  end  nogen  Skolelærer  nu  lever.  Og  Staten  fik  da 
tilvejebragt  et  foreløbigt  ret  grundigt  Opsving  i  Skolevæsenet 
uden  at  det  vilde  koste  en  eneste  Skilling.  Tilmed  vilde 
Spørgsmaalet,  om  Indtægten  af  Præstejordeme  skulde  være 
et  særligt  „Fond"  eller  et  særskilt  „Aktiv",  derved  løses 
paa  en  tilfredsstillende  Maade,  og  de  hidtidige  gejstlige  Ind- 
tægter vilde  ikke  profaneres  ved  at  gaae  i  den  materielle 
Statskasse,  men  vilde  fremdeles  tjene  Aandens  Interesser. 
Alt  dette  kan  her  imidlertid  kun  behandles  antydningsvis  og 
fremsættes  kun  for  at  skitsere  den  humane  Socialismes  Tanke- 
gang saa  tydeligt  som  Pladsen  tillader,  og  derved  mulig  at 
vinde  Samstemning  hos  den  tænkende  og  humane  Læser. 


Naar  man  derfor  spørger  om,  hvorfra  Hjælpen  skal  komme, 
da  maa  man  dertil  svare:  Hjælpen,  forsaavidt  det  beror  paa 
os  selv,  skal  komme  ved  at  opdrage  hele  Folket,  navnlig  det 
menige  Folk,  til  kundskabsrige  og  intelligente  Borgere;  Hjælpen 
skal  komme  ved  gennem  en  omfattende  almenmenneskelig 
Undervisning  at  udvikle  Folket  til  selvstændigt  dømmende  og 
tænkende  Mennesker,  der  ikke  som  den  uvidende  Hob  er  et 
blindt  Bytte  for  egoistiske  Partiførere;  Hjælpen  skal  komme 
ved  at  anvende  alle  Kræfter  paa  at  skabe  en  fyldig  og  frugt- 
bringende Folkeskole,  der  i  lige  Grad  antager  sig  alle  Landets 
Børn.  Men  Betingelsen  for  at  dette  kan  ske,  er  at  man 
indser,  at  Kristendommen  vel  kan  være  en  Livsmagt,  ja  en 
afgørende  Livsmagt  for  den  enkelte  Troende,  men  at  den  ikke 
skal  være  Livsmagten  for  det  hele  borgerlige  Samfund  som 
Helhed,  og  at  man  derfor  ikke  kan  raadspørge  den  i  Nutidens 
store  Samfundsspørgsmaal.  Betingelsen  er  den,  aabent  og  uden 
Omsvøb  at  bekende  den  Magt,  Dannelsen  har  over  os  Alle. 
Dannelsen  og  Dogmerne  har  til  alle  Tider  kæmpet  med  hin- 
anden om  Herredønmiet  i  Verden.  Sejren  er  ikke  usikker, 
men  det  tager  Tid  for  Oplysningen  at  faa  Bugt  med  sejge 
Fordomme  og  indgroede  Vaner,  det  tager  Tid  at  faa  Dog- 
merne  henvist  til  deres   rette   Plads,    til  at  være  en  privat 

Sag  mellem  Enhver  og  hans  Samvittighed,  en  Sag,  der  ikke 
vedkommer  Nogens  borgerlige  Liv  og  Færden  her  i  Verden. 
Meget  tyder  imidlertid  paa,  at  Dannelsen  snart  har  faaet 
Overtaget.  Thi  medens  Dogmerne  vel  endnu  formaar  at 
fængsle  Samfundet  i  deres  middelalderlige  stillestaaende  For- 
mer, saa  formaar  de  dog  intetsteds  i  det  Liv,  som  rører  sig 
indenfor  de  døde  Former,  at  frigøre  sig  for  Dannelsens  uimod- 
staaelige  Magt,  de  formaar  intetsteds  at  staa  selvstændig 
paa  deres  egne  Ben.  Men  først  naar  Dannelsen  loyalt 
anerkendes  som  den  eneste  rette  Livsmagt  her  paa  Jorden, 
vil  Dogmernes  usalige  Samfundstyranni  være  forbi,  og  saa  vil 
der  først  for  Alvor  kunne  tages  fat  paa  Løsningen  af  de 
store  Opgaver,  som  den  humane  Socialisme  har  at  udføre. 

Yictor  lHorfelt. 


B  j.  B  j  0  r  n  s  o  n :  Et  Handelshus  (En  Fallit). 

(Korrespondance  fra  Stockliolm.) 


Ikke  sandt,  kære  Venner,  I  erindre  endnu  Tore  Disputer 
fra  iforfor^or  om  vore  respektive  Fædrelandes  Dyder  og 
Fejl?  I  huske  uden  Tvivl,  hvorledes  vi,  som  altid  Danske 
og  Svenske,  naar  de  komme  sammen,  og  de  første  gensidige 
Komplimenter  ere  sagte,  fortabte  os  i  Debatter  om  Sverrig 
eller  Danmark  var  videst  fremme  i  Kultur,  og  hvorledes 
begge  Parter  søgte  at  hævde  sit  Fødeland  Forrangen.  Jeg 
gav  undertiden  tabt  —  især  sent  paa  Aftenen,  jeg  var  des- 
uden ene  mod  saa  mange;  saa  rejste  jeg  bort  og  adhuc  sub 
judice  lis  est;  saa  kom  den  Tid,  da  jeg  modtog  jert  ven- 
lige Brev  om  at  sende  Jer  nogle  Ord  til  „Det  nittende  Aar- 
hundrede"  og  nu  indfrier  jeg  idag  mit  maaske  ildebetænkte 
Løfte,  fordi  jeg  mener  paa  Prent  og  med  Udsigt  til  Sejr  at 
kunne  fortsætte  hift  Disput,  hvori  jeg  som  ene  og  fremmed  i 
København  saa  tidt  maatte  forstumme.  Eller  afgiver  det 
maaske  ikke  et  tydeligt  Fingerpeg  med  Hensyn  til  Spørgs- 
maalet  om  hvem  af  os  der  er  forud,  at  medens  I  ere  saa 
glade  over  jert  nye  Theater,  at  I  slet  ingen  nye  Stykker 
spille  paa  det,  saa  have  vi  paa  engang  faaet  et  nyt  Theater 
(„Nya  Teatem"  vid  Blasieholmsgatan),  en  ny  højst  talentfuld 
Theater  direktør  og  det  bedste  nye  Stykke,  der  i  Mands 
Minde  er  skrevet  og  spilt,  opført  paa  det  ved  private  Kræfter 
byggede  Theater  af  vor  nye  Direktør?  Er  det  Stykkets  danske 
Titel,  der  har  afskrækket  Eder?  har  man  frygtet  for  at  „spille 
Fallit"  paa  Eders  kongelige  Theater?  Eller  er  det  jer  na- 
tionale, iøvrigt  altid  saa  elskværdige  Lyde  „Vrøvlet",  denne 
Sag,  for  hvilken  vi  ingen  passende  Betegnelse  have,  der  her 
har  holdt  Jer  tilbage? 

„Et  Handelshus",  som  Stykket  hedder  hos  os,  frem- 
kaldte straks  et  overordentligt  Tilløb,  saa  stort,  at  det  for  de 
i  Theatersager  Profane   var  meget  svært   at  faa  Billet;   der 

dannedes  queue  allerede  om  Natten  i  12  til  14  Grraders 
Kulde.  Ved  Protektion  af  en  høj  Beskytter  kom  jeg  alt 
den  første  Aften  ind,  sad  godt,  saa'  godt,  og  det  er  Ind- 
trykket af  denne  Afben,  som  jeg  nu  skal  forsøge  at  meddele 
„Det  nittende  Aarhundrede",  det  danske  Organ,  om  hvis 
Læsere  jeg  med  størst  Sikkerhed  véd,  at  de  med  Interesse  følge 
enhver  Ytring  af  virkeligt  aandeligt  Liv  i  Samtiden  og  i  Norden. 

Indtrykket  af  den  smukke  med  hvidt  og  Guld  dekorerede 
Tilskuerplads,  overfyldt  af  en  skuelysten  Skare,  i  hvilken 
vore  smukkeste  Blondiner  straalede  i  Festtoilette,  stemte  En 
paa  bedste  Maade  til  den  Kunstnydelse,  for  hvilken  Tæppet 
gik  op.  Bjørnsons  nye  Stykke  fulgtes  helt  igennem  med 
Opmærksomhed  og  Glæde,  afbrødes  af  Bifald,  sluttede  under 
Bifald.  Det  er  en  i  Ordets  gode  Forstand  realistisk  Nutidsr 
skildring,  en  saadan,  der  hos  os  maaske  staar  mindre  paa- 
faldende,  da  vi  allerede  længe  have  spillet  de  bedste  af  Au- 
giers  og  den  nyere -franske  Skoles  Værker,  men  som  vil 
komme  til  Eder  som  et  Pust  fra  en  ny  poetisk  Verden,  naar 
Stykket  naaer  til  at  blive  opført  i  København,  hvor  saavidt 
jeg  véd  det  moderne  franske  Drama  hidtil  kun  er  blevet  frem- 
stillet paa  Forelæsninger,  dem  jeg  i  Foraaret  72  var  Tilhører  til, 
men  hvor  Scribe  og  hans  danske  Konsorter  saa  længe  have 
spærret  det  moderne  Skuespil  Vejen,  og  hvor  jeg  ser,  at  I 
lige  nu  først  ere  naaede  til  Augiers  Gabrielle,  et  Arbejde, 
som  det  franske  Akademi  jo  allerede  i  Aaret  1849  tilkendte 
en  Præmie  for  Dyd,  men  som  efter  Eders  Bladkritik  at 
dømme  paa  jer  Scene  ser  fiildt  saa  fattigt  som  dydigt  ud. 

Bjørnsons  Stykke  har  det  Fortrin,  at  dets  Indhold  lader 
sig  opsummere  med  to  Ord.  Hovedet  for  den  Familie,  det 
fører  frem  for  os  og  hvis  forskellige  Medlemmer  alle  in- 
teressere os  i  højeste  Grad,  staar  ved  Stykkets  Begyndelse 
paa  Randen  af  en  Fallit;  han  har  som  Indehaver  af  en 
kolossal  Forretning  længe  med  største  Sindrighed,  ja  med 
Fortvivlelsens  Genialitet  kæmpet  for  at  holde  sig  oven  Vande; 
han  staaer  i  andet  Akt  paa  Nippet  til  at  frelses,  idet  en  af 
Forretningslivets  Matadorer  giver  sit  Minde  til  at  forstrække 
ham  med  en  betydelig  Sum,  da  ægte  dramatisk-  Omslaget 
sker  gjennem  en  enkelt  stærkt  bevæget  Samtale  mellem 
Helten,  Tjælde  ved  Navn,  og  en  Advokat  fra  Hovedstaden, 
en  klartseende  og  koldblodig  Mand,  der  har  ^ærnet  hin  Hjælp, 
der  kun  kunde  forhale  Katastrofen,  og  hvis  Ord  med  Sand- 
hedens egen  Magt  tvinge  Tjælde  til  at  erklære  sig  fallit. 
Da  dette  er  sket  og  dette  Tordenbudskabs  forskellige  Virk- 
ning paa  alle  Familiens  Medlemmer   og  Venner   er  fremstilt, 

kan  Familien  begynde   et   nyt  Liv  og  Stykket   ende    som  en 
fredelig  Idyl. 

Lad  mig  skildre  Eder  et  Par  af  de  fortrinligste  Scener. 
Der  er  først  og  fremmest  Stykkets  Eksposition,  som  i  Liy  og 
malerisk  Sikkerhed    søger   sin  Lige.      I   hver  Beplik   er    den 
rige  ørkesløse  Families   Dagligliv  malt.     Den  yngste  Datters 
Forlovede,   Løjtnanten,    ligger  paa  Sofaen   og   spørger,    hvad 
man  skal  finde  paa   den  Dag,   hans  Forlovede  i  Gyngestolen 
gider  ikke  svare,  nikker,  nynner  og   synger  de  Par  Ord  hnn 
i    den   stærke  Sommervarme   overhovedet  gider  fremføre   tre 
fire  Gange  efter  hinanden,  Fruen  gaaer   om   døsigt  fortvivlet 
over,  hvad  hun  skal  opfinde   at    give   de   ventede  Gæster    til 
Middag  —  der  ligger  en  død  blytung  Middagsstemning  over 
Huset,    en   Atmosfære  af  Lediggang,    Lede  ved   sig   selv   og 
Andre,    pinlig  Bekymrethed   angaaende   Bagateller,   Yrøvl   og 
Mundhuggeri.      Digteren   har  med    faa    sikre   Træk   vist    os 
Moderens  Forkuethed  og  Forpinthed  ved  nødtvungen  at  skalle 
gaa  op  i  Bigmandslivets  Sorger,   Signes  Sødhed   og  Elskvær- 
dighed   under    Landladhedens    Maske,    Valborgs,    den    anden 
Datters,  strænge  kraftige  Natur,  der  under  disse  Forhold  op- 
træder   som    Hjærtenshaardhed    og    Pengehovmod.       Tjælde 
vender   hjem,    ridende    paa   en   dejlig  brun  Hest,    Familiens 
Stolthed    og    aUe   Kavalleriløjtnantens    Ønskers    Maal.      Han 
kommer  fra  en   Forretningsvens  Fallit,    forstemt  og   træt  og 
adspredt.     Blandt  de  Bepliker,  der  falde,  gøre  især  Yalborgs 
haarde   Domme   over   Fallenten  Indtryk;   hun   er  Veninde  af 
hans  Datter  og  erklærer,  at  hun,  hvis  hun  var  i  dennes  Sted, 
aldrig  vilde  tilgive  Faderen,  da  den,  som  bringer   en  saadan 
Skam  og  Ulykke  over   sin  Familie   ingen  Skaansel   forijener, 
og  en  Fortielse,  som   den,  der   er .  gaaet   forud,   uden  videre 
maa  betegnes  som  en  samvittighedsløs  Løgn.  —  Scene  mellem 
Tjælde  og  den  kloge,  overlegent  dannede,   overlegent  prøvende 
og   frittende   Advokat   Berent    fra   Eristiania,    der    erklærer 
sig  bemyndiget  af  Bankerne  til  at  skaffe  sig  et  Skøn  over  de 
forskellige  Huses  Stilling  og  hertil  udbeder  sig  Tj ældes  BQælp. 
—  Tjælde   modtager  Telegram,   at  hans   forhaabede  Frelser- 
mand, Børsfyrsten  Konsul  Lind  fra  Hovedstaden  vil  ankomme 
til  Middag  og  samtale  om  Forretninger.     Han  føler  sig  som 
befriet  fra  alle  sine  Angster.     Middagsinvitationerne  udstedes 
i  en  kostelig  Scene,    hvor  alle  de,   man  bestemmer  sig  til  at 
indbyde,   lige   fra    Enutzon  med   z  til  Knudsen  med  s,    faa 
en  kort  slaaende  Karakteristik.    —   Anden  Akt   aabnes  med 
Middagsselskabet,    der    er    en    af  Stykkets    ypperste    Glans- 
scener.     Af  et  som  Manuskript  trykt  Eksempllir,  jeg  er  sat  i 

Besiddelse  af,  tillader  jeg  mig  at  aftrykke  følgende  Anord- 
ning af  Gangen  fra  Middagsbordet,  i  hvilket  Bjørnson  næsten 
som  de  italienske  Maskekomediers  Digtere  har  overladt  det 
til  Skuespillernes  Grenialitet  at  benytte  de  fortrinlige  Vink 
han  har  givet  —  Vink,  af  hvilke  hos  os  næsten  intet  var 
givet  forgæves. 

Anden  Scene. 
Først  kommer  Konsul  Lind,  ført  af  Tj  ælde.  Man  hører  den 
første  forsikre  den  anden,  at  Middagen  var  udmærket,  og  Tjælde 
svare,  at  den  var  efter  fattig  Lejlighed  paa  Landet  i  en  Smaaby. 
Lige  i  Hælene  paa  dem  Grossererne  Holm  og  Ring  i  stærk  Sam- 
tale om  Trælastpriserne;  den  første  mener,  at  de  ville  synke  endnu 
dybere,  den  anden,  at  de  ville  stige  og  det  snart;  de  staar  i  om- 
vendt Forhold  til  Kullet  og  Jernet,  hvilket  den  første  paa  det 
allerstærkeste  benægter.  Umiddelbart  efter  disse  Præsten,  ført  af 
Husets  Svigersøn  Hamar.  Ben  første  forsikrer  den  anden,  som 
er  lidet  ædru,  at  han  har  mindre  imod  Sognebaandets  Løsning, 
dersom  Menighedslemmeme  fremdeles  skal  være  bundne  til  at  be- 
tale deres  lovlige  Sognepræst,  hvad  enten  de  bruge  en  anden  eller 
ej:  —  thi  der  skal  være  Orden  i  al  Ting,  saasom  Orden  er  en 
væsentlig  Bestanddel  af  Guds  Rige.  Hamar  søger  at  faa  nogle 
Ord  indførte  om  den  brune  Hest;  men  det  lykkes  ikke.  Samtidig 
Knutzon  og  Falbe  i  Ordskifte  om  en  Danserinde,  som  Falbe 
har  set  i  Hamburg  og  som  kunde  hoppe  tre  Alen  i  Hø] den,  hvilket 
den  første  tillader  sig  at  drage  i  Tvivl;  men  det  er  udenfor  al 
Tvivl,  saasom  Falbe  engang  nar  spist  ved  samme  Table  d'hote 
som  hun.  Finne,  Knudsen,  Jakobsen  lige  efter.  Man  hører 
Jakobsen  byde  de  andre  sit  Hoved.  Det  gælder,  at  han  har  Ret 
—  og  man  hører  de  andre  med  megen  Iver  forsikre,  at  det  aldeles 
ikke  var  saaledes  ment  som  han  har  opfattet  det;  — men  Jakobsen 
kan  forsikre  dem,  at  han  gir  Fanden,  hvad  de  har  ment,  men  at 
hans  Principal  er  den  største  Handelsmand,  den  hæderligste  Karl 
i  Verden,  i  alt  Fald  i  Norge.  Overtoldbetjent  Pram  gaar  for 
sig  selv  i  stille  Indadvendthed.    Alle  Samtaler  føres  paa  én  Gang. 

Dette  Gharivari  afløses  af  Skaaltale  med  pudserlige  Af- 
brydelser og  forsinket  Kanonsalut,  hvorpaa  følger  en  alminde^ 
lig  Konversation  med  saa  humoristisk-satiriske  Bepliker,  som 
kun  en  stor  Digter  kan  skrive  dem.  Konsulen  siger  Farvel 
under  ny  Kanonsalut  og  Tjælde  synes  reddet.  Saa  følger 
Samtalen  med  Advokaten,  som  spilles  af  Direktøren  selv,  vor 
fortræffelige  Stjernstrøm,  med  den  isnende  Advokatkulde 
og  den  fomenune  Ro,  der  udfordres  for  at  man  kan  forstaa, 
hvorledes  ikke  blot  Vredesudbrud  og  Trusler,  men  selv  den 
løftede  Revolver  i  Tj  ældes  Haand  preller  af  mod  den  sand- 
hedskærlige Forretningsmands  gennemskuende  Blik  og  væg- 
tige Ord.  Denne  Scene  blev  især  ved  Stjernstrøms  Spil  af 
saa  afgjørende  Betydning,  at  den  sikkert  mest  Ibranledigede 
den  Slutningsfremkaldelse,  for  hvilken  Skuespilleren  i  sin 
Egenskab  af  Theaterdirektør  i  en  kort  Tale  frembar  sin  Tak. 

Dog  kan  man  ikke  nden  Uretfærdighed  overse,  hYor  stor  en 
Del  i  Aftenens  Held  den  dygtige  Fremstiller  af  Tjælde,  Hr. 
Holmquist  havde.  Modsætningen  mellem  hans  ubeherskede 
Lidenskabelighed  og  Berents  lidenskabsløse  Sikkerhed  var  af 
den  højeste  Virkning,  maaske  oveiiiovedet  Stykkets  stæikeste 
Effekt  —  og  det  til  Trods  for,  at  den  hele  Samtale  knn 
drejer  sig  om  Forretninger,  afhandlede  forretningsmæssigt  i 
de  tekniske  Udtryk.  En  smuk  og  inderlig  Dialog  mellem 
Tjælde  og  hans  Hustru,  der  i  lange  Tider  har  anet  Alt;  de 
aabne  nu  i  den  højeste  Nød  for  første  Gang  deres  Hj ærter 
for  hinanden.  Saa  følger  i  en  bevæget  Scene  den  forbitrede 
Pøbels  Storm  mod  Huset  under  Skrig  og  Stenkast,  foranle- 
diget ved  den  Misforstaaelse,  at  et  Pistolskud,  som  Hamar 
affyrer  mod  den  elskede  brune  Hest,  for  at  den  ej  skal  falde 
i  Kreditorernes  Hænder,  »gælder  den  udenforstaaende  Mængde. 
Denne  Storm  bliver  til  Ildprøven,  paa  hvilken  de  sande 
Tenner  kendes.  Hamar  Qæmer  sig  fra  Signe.  Den  ærHge 
Sannæs  nærmer  sig  Valborg.  Fjerde  Akt  „efter  Stormen^  er  saa 
den  afsluttende  Idyl  under  ny  opblomstrende  Lykke  i  ringe  Kaar. 

Hvad  der  heroppe  alene  kunde  kaste  som  en  Skygge 
over  Stykket,  var  de  endnu  friske  Erindringer  om  visse  For- 
styrrelser i  vore  merkantile  Forhold,  visse  store  uhyggelige 
Fallitter,  der  for  ikke  lang  Tid  siden  have  rystet  vort  Sam- 
fund. Hos  Eder  vil,  saavidt  jeg  véd,  ingen  lignende  Be- 
givenheder ved  deres  VirkeHghedsindtryk  kunne  blande  Stem- 
ningen hos  Publikum. 

Hvad  der  hos  os  end  mere  har  forhøjet  Beundringen 
for  Stykkets  Digter,  er  den  i  literære  Kredse  vel  bekendte 
Omstændighed,  at  •  han  samtidigt  med  at  han  skrev  dette 
Stykke  har  forfattet  et  andet  efter  min  Anskuelse  teknisk 
endnu  fortrinligere,  men  i  hvert  Fald  Ugesaa  dyg^tigt  Skue- 
spil „Redaktøren".  Det  fremstiller  en  Kamp  mellem  et 
af  de  indflydelsesrige  Blade  her  i  Norden  og  to  unge  Mænd, 
Brødre,  Førere  for  et  demokratisk  og  frisindet  Parti  i  Hoved- 
staden, der  understøttes  ai  en  Bondebefolkning  af  Grundt- 
vigsk Farve ;  den  ældste  af  Brødrene  bukker  under  i  Kampen, 
dræbes  tilsidst  af  Presseforfølgelsen,  men  den  yngre,  som 
har  grebet  Faklen  i  det  Øjeblik  den  faldt  ud  af>  hans  syge 
Brodere  Haand,  fortsætter  Kampen  og  vinder  trods  Redak- 
tørens Forsøg  paa  offentligt  og  borgerligt  at  tilintetgøre 
ham,  paa  engang  sin  Brud  og  Sejren  i  den  politiske  Kamp. 
Hovedpersonen,  Redaktøren,  er  skildret  som  Type.  I  have  i 
Eders  nyere  Litteratur  et  beslægtet  Forsøg  i  Hostrups  „Mester 
og  Lærling".     Men   medens  hine*  Tiders   „Redaktffr"    er  en 

ganske  uvidende  og  latterlig  Peraonnage,  er  Redaktøren  her 
en  velbelæst  og  kundskabsrig,  paa  ingen  Maade  latterlig, 
men  frygtet  og  mægtig  Person.  Man  skal  i  Kristiania  ikke 
liave  villet  spille  Stykket,  fordi  man  frygtede  for,  at  enkelte 
satiriske  Stænk  skulde  opfattes  som  Satire  mod  en  bestemt 
Privatmand,  hvad  maaske  kan  have  en  Art  Rimelighed ;  jeg 
har  imidlertid  hørt,  at  det  af  lignende  Grunde  skulde  være 
forkastet  i  Danmark,  Noget  der  forekommer  mig  i  allerhøjeste 
Grad  ufornuftigt,  eftersom  Eders  dannede  og  slebne  Redak- 
tører jo  staa  saa  højt  over  den  afskyelige  Figur,  som  her 
er  tegnet,  at  Ingen  hos  Eder  vilde  kunne  finde  Hentydninger  i 
Stykket.  Jeg  vil  ikke  tro,  at  Rygtet  har  Ret;  mig  tykkes 
det  vilde  være  næsten  en  Prostitution  for  de  Danskes  National- 
theåter,  om  det  vragede  et  saadant  Skuespil.  —  Lad  mig 
slutte  med  nogle  Ord  om  vor  nye  Theaterdirektør.  Han 
er  et  ægte  Stockholmerbam,  lys  og  aaben  i  Sind  og 
Yæsen,  og  en  af  dem,  hvem  et  ægte  Snille  have  ført  gennem 
Verden  hen  paa  den  Plads,  som  dette  Snille  bestemte  for 
dem.  Stjernstrøm  begyndte  som  Elev  i  Hs.  svenske  Maje- 
stæts kongelige  Køkken,  og  det  fortælles,  at  det  var  en  af 
ham  egenhændigt  for  Carl  Johans  egen  Mund  lavet  Omelette, 
der  ved  sine  kulinariske  Dyder  først  vakte  Kongens  Interesse 
for  den  tilkommende  Theaterdirektør  som  Omelettens  Ophav. 
Hans  Hu  stod  allerede  da  til  Skuespilkunsten;  han  forberedte 
sig  med  sjælden  Energi,  lod  f.  Eks.  Tænder  trække  ud,  der 
sad  forkert  og  afstedkom  en  Læspen,  lærte  og  indstuderede 
Roller  og  optraadte  første  Gang  22.  Marts  1833.  20  Aar 
gammel  var  han  kongelig  Skuespiller  og  havde  i  sit  Reper- 
toire Roller  som  Don  Carlos,  Mortimer  i  „Maria  Stuart", 
Ferdinand  i  „Kabale  und  Liebe'^  og  Hernani.  Han  uddan- 
nede sig  videre,  først  i  Tyskland  (Berlin,  Dresden,  Wien), 
saa  i  Paris.  Fra  1854 — 66  ledede  han  Mindre  teatem  her 
i  Stockholm  og  optraadte  bl.  A.  i  Roller  som  den  gamle 
Marquis  d'Auberive  i  vort  fælles  Yndlingsstykke,  Augiers 
fortræffelige  „Les  effrontés^,  Saa  solgte  han  sit  Theater, 
rejste  atter  udenlands,  gav  Gæsteroller  i  Kristiania  og  Stock- 
holm og  er  nu  paany  optraadt  som  Chef  for  et  Theater  under 
de  Auspicier,  jeg  har  skildret.  Stjemstrøm  er  mere  end  en 
ypperlig  Skuespiller,  han  er  en  sand  Dramaturg,  en  gennem- 
dannet  Mand  med  den  grundigste  Indsigt  i  alt,  hvad  der 
vedrører  den  literære  og  tekniske  Side  af  hans  Kunst.  Jeg 
ønsker  Eder  en  lignende  Direktør  for  Eders  ny  Theater. 

C.  B— g. 


Literatur. 


Alessandro  Manzoni:    De   Trolovede,    oversat   af 
J.  C.  Barth.     I— II.     København  1874. 

Medens  vistnok  kun  faa  af  dem,  som  rejse  til  Italien, 
undlade  at  stifte  Bekendtskab  med  Gomo-Søens  vestlige  Arm, 
der  strækker  sig  fra  Pynten  Bellaggio  ned  til  Como  og  frem- 
byder et  meget  smukt  Skue  med  sine  mange  Villaer,  er  der 
næppe  mange,  der  besøge  den  østlige  Arm  fra  Bellaggio  ned 
til  Lecco,  hvor  Adda-Floden  atter  strømmer  ud  af  Søen  og 
fortsætter  sit  Løb  ned  til  Po.  Benne  Arm  er  rigtignok 
heller  ikke  saa  smilende,  og  den  lille  By  har  ikke  noget 
U^^dvanligt  at  fremvise;  men  hvo  der  bevarer  Mindet  om 
Manzonis  Boman  og  ikke  frygter  for  at  forlade  den  slagne 
Jernvej,  vil  dog  næppe  fortryde  en  tJdflugt  fra  Milano  eller 
Como  gennem  det  herlige  Landskab  Brianza;  og  hvis  han 
endnu  ikke  kender  Noget  til  Como-Søen,  vil  han  sikkert  have 
Glæde  af  en  Dampskibsfart  fra  Lecco  rundt  om  BeUaggio 
til  Como. 

Det  er  til  denne  Egn,  at  Manzoni  har  henlagt  Scenen 
for  sin  Fortælling,  der  tillige  er  en  omhyggelig  og  levende 
Skildring  af  Livet  og  Sæderne  i  Norditaliei;  for  halvtredje 
Hundredaar  siden.  Helten  er  kun  en  ringe  Silkespinder,  og 
Fortællingen  gaar  ud  paa  at  skildre  de  mange  Vanskeligheder, 
han  har  at  overvinde,  før  det  lykkes  ham  at  blive  forenet 
med  sin  udkaame  Brud.  Men  alt  medens  Digteren  med 
Mesterhaand  fremstiller  disse  beskedne  Menneskers  mange 
Sorger  og  Kampe  saaledes,  at  man  bestandig  følger  dem  med 
den  største  Interesse,  forstaar  han  tillige  at  fremmane  en 
Mængde  Skikkelser  af  forskellige  Stænder  og  Karakterer,  der- 
iblandt ogsaa  historiske  Personer  og  knytte  dem  saaledes 
sammen  med  historiske  Begivenheder  og  Optrin,  at  det  Hele 

danner  et  sandt  og  levende  Billede  af  deres  Samtids  brogede 
og  bevægede  Liv.  Han  viser  ikke  blot  sin  overlegne  Digter* 
evne  og  sit  dybe  psykologiske  Blik  naar  han  fremstiller  saa* 
danne  Karakterer  som  den  frygtsomme,  forkuede,  men  dog  ret 
skikkelige  Præst  Don  Abbondio,  som  Fader  Cristoforo,  denne 
stolte  Mand,  der  forstaar  at  overvinde  sig  selv  og  sætte  sin 
Ære  i  Ydmyghed,  som  den  fornemme,  verdsligtsindede  Nonne 
Gertrude,  den  ædle  Kardinal  Federigo  Borromeo,  den  rygges- 
løse Don  Eodrigo  og  den  hemmelighedsfulde  „Ubenævnte"; 
men  i  sine  Skildringer  af  Hungersnøden  og  Pesten  i  Milano 
fremhæver  han  saaledes  enkelte  Træk  af  det  individuelle  Liv 
og  forener  det  Historiske  med  det  Digteriske  paa  en  saadan 
Maade,  at  det  Sandelig  maatte  være  et  underligt  Menneske, 
der  ikke  skulde  føle. sig  bevæget  af  de  gribende  Scener,  han 
forstaar  at  male.  Hans  Kunst  viser  sig  ikke  blot  i  Skildringen 
af  det  Store  og  Ædle;  han  tegner  ogsaa  det  Lave  og  Usle, 
det  Naive  og  Dagligdags  med  den  største  Skarphed  og  Finhed^ 
men  dog  ingensinde  saaledes,  at  han  lader  sig  selv  drage 
nedad.  Overalt  mærker  man  det  samme  ædle  Hjærte,  den 
samme  levende  Retfærdighedsfølelse,  den  samme  Højhed  i 
Sindet.  Ingensteds  forfalder  han  til  Svulst  eller  falsk  Pathos; 
dertil  har  han  for  megen  Ironi;  men  en  Ironi,  der  hverken 
er  saarende  eller  trættende. 

Hans  Fremstillingsmaade  vil  maaske  forekomme  En  og 
Anden  noget  tung  og  ofte  bredere  end  adskillige  af  Nutidens 
Læsere  synes  om.  Vist  er  det,  at  man  hos  ham  ikke  vil 
finde  nogen  Jagen  efter  en  glimrende  og  blændende  Frem- 
stilling, men  tør  bliver  han  dog  aldrig.  Han  krydrer  be- 
standig sin  Fremstilling  med  træffende  Lignelser  og  malende 
Billeder;  men  han  ødsler  aldrig  dermed.  Han  er  ikke  af 
dem,  der  ere  villige  til  at  staa  paa  Pinde  for  det  „store" 
Publikums  Smag;  og  det  behøver  han  da  heller  ikke:  han 
har  overalt  fundet  saa  mange  Læsere,  som  han  ønskede. 
Hans  Bog  er  ikke  blot  udkommet  i  mangfoldige  Oplag  i 
Italien,  men  ogsaa  oversat  paa  alle  civiliserede  Sprog.  Paa 
Dansk  er  den  tidligere  oversat  af  Schaldemose.  Denne  Over- 
sættelse, der  synes  at  være  temmelig  skødesløs,  fulgte  Original- 
udgaven, der  udkom  for  næsten  50  Aar  siden.  Den  anden 
Udgave,  der  ikke  maa  forveksles  med  det  andet  Oplag,  udkom 
1840  i  Milano.  Den  er  i  Indhold  ganske  ens  med  Original- 
udgaven; men  Manzoni,  har  for  at  bringe  sit  Sprog  i  nærmere 
Overensstemmelse  med  den  toskanske  Dialekt  og  med  Tale- 
sproget,  foretaget  saadan  en  Mængde  sproglige  Forandringer 


IJn  turpe  monatto  and6  per 
levarle  la  bambina  dalle  braccia, 
con  ima  specie  per5  d'insolito 
rispetto,  con  wesitazione  in- 
Yolontaria.  Ma  quella,  tirandosi 
indietro,  senza  per5  mostrare 
sdegno  né  disprezzo,  „no  V^  disse: 
„noQ  me  la  toccate;  devo  metterla 
io  SU  quel  carro:  prendete".  Cosi 
dicendfo,  apri  ona  mano,  fece 
vedere  nna  borsa  ecc. 

eller  Rettelser,  at 'næsten  hver  hiDJe  frembyder  en  eller  flere 
Varianter.  Disse  Forandringer  have  ingenlunde  vandet  al- 
mindeligt Bifald.  Mange  holde  ganske  bestemt  paa  den  første 
Udgave,  medens  Andre  ligesaa  afgjort  foretrække  den  anden; 
og  man  vedbliver  at  optrykke  dem  begge.  Efter  Manzonis 
Død  har  nu  Spørgsmaalet  igen  fremstillet  sig  med  større  In- 
teresse. Man  har  trykt  en  Prøve  paa  en  Udgave  med  begge 
Tekster,  den  ene  lige  overfor  den  anden,  og  fremsat  Ønsket 
om  at  faa  hele  Bogen  trykt  paa  samme  Maade.  En  liUe 
Prøve  vil  bedst  oplyse  Forholdet: 

Iste  Udgave.  2den  Udgave. 

£d  ecco  uxL  tnrpe  monatto 
awicinarsi  alla  donna,  e  far  vista 
di  torre  il  pebo  dalle  sue  braccia, 
ma  pure  con  una  specie  d'insolito 
rispetto,  con  una  esitazione  in- 
voiontaria.  Ma  quella,  ritraen- 
dosi  alquanto,  in  atto  pero  che 
non  mostrava  né  sdegno  né  dis- 
pregio,  „Nol"  disse:  „non  la  mi 
toccate  per  ora,  deggio  riporla 
io  in  SU  quel  carro:  prendete". 
Cosi  dicendo,  aperse  una  mano, 
mostr6  una  borsa  ecc. 

Den  foreliggende  Oversættelse,  der  følger  den  anden 
Udgave,  er  i  det  Hele  foretagen  med  stor  Omhu;  det  er 
tydeligt,  at  Oversætteren  baade  har  god  Kundskab  i  Italiensk 
og  er  gaaet  med  Kærlighed  til  sit  Foretagende,  som  ingen* 
lunde  er  let,  da  Manzoni,  skønt  han  just  ikke  hører  til  de 
vanskeligste  Forfattere,  dog  ofte  bruger  proverbiale  og  fami- 
liære Udtryk  og  Vendinger,  hvis  nøjagtige  Betydning  det 
undertiden  kunde  være  vanskeligt  nok  for  adskillige  Italienere 
at  forklare.  At  Sproget  ikke  altid  falder  let  og  flydende, 
kan  ikke  lægges  Oversætteren  til  Last,  da  dette  idetmindste 
for  største  Delen  skriver  sig  fra  Manzoni  selv.  Oversætteren 
har  aabenbart  bestræbt  sig  for  at  gengive  Nuancerne  i  de 
forskellige  Personers  Sprog,  og  ofte  er  det  vistnok  lykkedes; 
men  undertiden  har  han  valgt  sit  Udtryk  med  mindre  Smag, 
f.  Eks.  naar  han  oversætter  (I,  p.  50):  „mettergli  una  pulce 
nell'  orecchio"  ved  „sætte  ham  Lus  i  Skindpelsen^.  Jeg  maa 
tilstaa,  at  jeg  ikke  kendte  Betydningen  af  dette  folkelige 
Udtryk;  men  i  Videnskabernes  Selskabs  Ordbog  finder  jeg  det 
forklaret  ved  „at  sætte  Splid  mellem  Nogen,  gøre  Ondt  værre *'. 
Det  er  altsaa  heller  ikke  ganske  rigtigt  oversat,  da  den 
italienske  Talemaade  betyder  „at  gøre  En  hed  om  Ørene,  gøre 

Gn  angst ^.  Der  er  et  Par  andre  Ord,  om  hvilke  jeg  maa 
tilstaa,  at  jeg  ikke  kender  dem,  f.  Eks.  ,,gadsbar^  (II,  p.  334) 
og  „Klaade"  (I,  p.  321),  hvilket  sidste,  paa  en  forvirrende 
Maade,  ogsaa  er  brugt  om  en  Kvinde  (II,  p.  352).  At  slutte 
efter  det  italienske  Ord  „baggiano",  der  nærmest  betyder  „et 
Tossehoved",  maa  „Klaade"  vel  være  enstydigt  med  „Klodrian". 
Paa  sine  Steder  findes  der  nogle  Germanismer,  f.  Eks.  „Hatte- 
krampe"  for  „Hatteskygge"  (H,  p.  324).  Side  141  i  anden 
Del  har  Oversætteren  taget  Franskmanden  Jean  Bodin  for  en 
Italiener:  „Bodino".  Naturligvis  er  der  ogsaa  nogle  Trykfejl, 
der  dog  ikke  ere  videre  forstyrrende,  maaske  med  Undtagelse 
af  prelosqus  for  plerosque  i  den  latinske  Note II,  p.  232. 
Men  alt  Sligt  er  dog  for  ubetydeligt  til  at  forringe  den  For- 
tjeneste, man  erhverver  sig  ved  en  virkelig  omhyggelig  Over- 
sættelse, eller  til  at  formindske  selve  Oversættelsens  Værd  og 

Brugbarhed. 

Thor  Sundby. 


J.E.Sars:  Udsigt  over  den  norske  Historie.  FørsteDel. 

Kristiania  1873. 

Da  Norge  i  Begyndelsen  af  dette  Aarhundrede  var  blevet 
et  selvstændigt  Eige,  blomstrede  Historiegranskningen  frodig 
frem  under  en  stærk  Opblussen  af  Nationalfølelsen,  og  ved 
to  Mænds  Arbejde,  Keysers  og  Munchs,  fik  Norges  Historie 
en  kritisk  Udforskning,  som  mange  Slægtled  ikke  have  for- 
maaet  at  give  Danmarks.  Men  disse  det  fri  Norges  Historikere 
vendte  sigi  med  Mishag  bort  fra  den  lange  Afhængigheds- 
periode,  og  Rigets  Storhedstid  i  Oldtid  og  Middelalder  blev 
det  stadige  Maal  for  deres  Værker.  Kun  med  Sagatidens 
Nordmænd  følte  man  sig  aandelig  i  Slægt,  og  der  uddannede 
sig  mere  og  mere  den  Opfattelse,  at  Norges  Historie  bestod 
af  tre  store  Perioder,  som  blot  i  det  rent  Ydre  hang  sammen, 
saaledes  at  den  storartede  Udfoldelse  i  Sagatiden  uden  egenlig 
Overgang  afløstes  af  den  dybe  Stilhed  i  Unionstiden,  der  da 
atter  ligesaa  pludselig  veg  Pladsen  for  Norges  nye  Frihedstid; 
Overgangene  traadte  i  Skygge,  „baade  de,  som  førte  til,  og 
de,  som  førte  fra  Norges  Glansperiode."  —  I  Modsætning 
hertil  lægger  Sars  overalt  Udviklingstanken  til  Grund.  Han 
søger  at  paavise  den  sammenhængende  og  lovbundne  Udvikling, 
der  forbinder  hine  tre  Perioder,  og  at  fremdrage  de  alminde- 
lige Synspunkter,    som  den  ivrige  Syslen  med  Enkelthederne 

har  bragt  i  Forglemmelse.  Denne  Plan  udfører  han,  støttet 
paa  et  grundigt  Studium  af  den  norske  Historie,  der  har  en 
omfattende  almenhistorisk  Dannelse  til  Baggrund. 

Af  Sars'  Arbejde  foreligger  endni;  kun  den  første  Del, 
hvori  han  fører  Norges  Historie  frem  til  Kongedømmets  ende- 
lige Sejr  med  Olaf  den  hellige.  I  Stedet  for  den  tidligere 
Opfattelse  af  Sagatiden  som  noget  oprindelig  færdigt  og  af- 
sluttet påaviser  han  her  den  skridtvise  Uddannelse  af  Norges 
historiske  Karakter  og  følger  Udviklingens  Gang  fira  det  for 
alle  ariske  Folk  fælles  Grundlag  indtil  den  ejendommelig 
udprægede  Kultur,  der  fremtræder  i  Sagatiden.  Indenfor 
dette  Tidsrum  er  Udviklingen  tillige  stadig  fremadskridende, 
og  Sars  forkaster  derfor  alle  Theorier  om  en  forhistorisk 
Guldalder,  hvorfra  der  senere  skulde  være  Tilbagegang,  hvad 
enten  denne  Guldalder  med  Romantikerne  henlægges  til  det 
fællesgermanske  Standpunkt  eller  med  danske  Oldforskere 
til  Mellemjemalderen.  Udgangspunktet,  den  oldariske  Kultur, 
var  lavere  end  noget  senere  Punkt  i  Udviklingen,  og  selv  da 
Germanerne  optraadte  som  en  særlig  Folkegren,  sondrede  fra 
og  kæmpende  med  Kelter  og  Romere,  havde  de  endnu  langt 
fra  den  udprægede  Ejendommelighed,  som  man  har  villet 
tillægge  dem.  Ikke  i  en  saadan,  men  i  en  „ydre  Situation^ 
søger  Sars  Hovedgrunden  til  deres  verdenshistoriske  Rolle; 
hvad  der  adskiller  dem  fra  andre  Folk,  er  kun  en  Grads- 
forskel, et  noget  større  Maal  af  Frihed,  end  der  plejer  at 
findes  paa  lignende  Trin,  og  Aarsagen  hertil  er  deres  Frem- 
dragen af  Krigerlivet,  der  som  samfundsdannende  er  et  mindre 
ubetinget  Princip  end  Religionen  og  derfor  frembringer  en 
større  Bevægelighed  i  de  germanske  Samfundsforhold.  Dog 
findes  her  endnu  kun  Spirer  til  en  ejendommelig  Udvikling, 
men  disse  Spirer,  som  i  de  romanske  Lande  bukke  under 
for  den  antike  Kultur,  komme  til  videre  Uddannelse  i  de 
Lande,  hvor  Romanismen  og  Katolicismen  først  sent  vandt 
Overhaand,  i  det  saksiske  England  og  i  Norden. 

Især  i  Norden  fortsættes  Udformningen  af  de  germaniske 
Ejendommeligheder  under  gunstige  Betingelser.  Ligesom 
Tyskland  paavirkes  Norden  stærkt  af  den  romerske  Kultur, 
men  denne  er  her  i^æm,  bliver  vækkende,  uden  at  blive  over- 
vældende. Og  skønt  Nordboernes  Yikingetog  ere  en  ligefr*em 
Fortsættelse  af  Folkevandringen,  faa  de  dog  en  afvigende 
Indvirkning;  medens  Sydgermaneme  som  hele  Folk  indvan- 
drede paa  romersk  Grund  og  derved  ganske  gik  op  i  den 
romanske  Kultur,   foretages  de  nordiske  Tog  til  Søs  og  kun 

en  Mængde  Krigerfølger  drage  ud  for  at  bekæmpe  og  oYer- 
vinde  Vestevropas  Folk;  Hovedmaesen  af  Folket  bliver  i 
Hjemmet  og  fortsætter  her  sin  Udvikling  uden  noget  Brud, 
blot  ansporet  paa  de  mangfoldigste  Maader  af  rige  Indtryk 
fra  de  hjemvendte  Vikinger.  Det  krigerske  Liv,  som  allerede 
gav  Tacitus'  Germaner  deres  ejendommelige  Præg,  bliver  i 
Norden  det  alt  gennemsyrende;  Kampen  bliver  Nordboens 
Hovedsyssel  i  Livet,  og  Religionen  lover  ham  en  evig  Fort- 
sættelse deraf.  —  Men  samtidig  med,  at  den  spirende  Ejen- 
dommelighed saaledes  udvikles,  gaar  strax  hvert  af  de  nor- 
diske Folk  sine  egne  Veje,  og  her  faar  de  skandinaviske 
Landes  Natur  en  afgørende  Betydning.  Det  norske  Folk 
bliver  i  sit  Fjældland  forskelligt  fra  de  danske  Slettebeboere. 
Den  forskellige  Natur  præger  sig  i  Sproget  og  Folkekarak- 
teren, og  endnu  mere,  den  foranlediger  en  afv^igende  Bebyggelses- 
maade  og  derigennem  en  hel  forskelligartet  Samfundsorden. 
I  Danmark  opretholde  Germanerne  deres  mærkelige  Landsby- 
forfatning, hvorefter  Byen  er  den  egenlige  Ejer  af  Jorden, 
som  for  største  Delen  dyrkes  i  Fællesskab;  i  Norge  derimod 
gør  Naturen  denne  Ordning  umulig;  hver  Bonde  nedsætter 
sig  her  for  sig  og  opdyrker  fra  sin  Gaard  saa  meget  Land, 
han  formaar,  aldeles  uafhængig  af  sine  Naboer.  Det  er  ind- 
lysende, at  denne  norske  Odelsforfatning  er  i  høj  Grad  gun- 
stig for  Aristokratiets  Udvikling,  medens  Landsb3rfælleBskabet 
stedse  hæmmer  den  enkeltes  Opadstræben.  Og  den  samme 
Modsætning  fremtræder  i  de  større  Træk.  Danmarks  lave 
og  tæt  sammenliggende  Lande  kunde  samles  til  en  politisk 
Enhed,  længe  før  de  spredte  Lidbyggere  ved  Norges  dybt- 
indskaarne  Fjorde  eller  i  dets  langstrakte  Dale  en(biu  havde 
fundet  nogen  fælles  Interesse,  noget  forenende  Baand.  Dan- 
marks og  Norges  Udvikling  bliver  derfor  tidlig  afvigende; 
hver  følger  sin  særlige  Eetning  ud  fra  det  med  Sydgermanerne 
fælles  Grundlag.  I  Danmark  faa  vi  et  stærkt  Enekongedømme, 
under  hvilket  Folket  danner  en  temmelig  ensartet  Masse, 
medens  Spirerne  til  en  Adel  træde  helt  tilbage;  —  modsat 
i  Norge:  her  blive  netop  disse  Spirer  stærkt  udviklede,  og 
her  fremtræder,  tæt  under  lidet  indflydelsesrige  Smaakonger, 
et  mægtigt  Aristokrati,  med  bestemte  Forrettigheder  og 
støttet  til  udstrakt  Godsbesiddelse. 

Hele  denne  Udvikling,  hvorved  Norge  efberhaanden  løser 
sig  ud  fra  Fællesskabet  med  de  beslægtede  Nationer,  er 
hovedsagelig  en  indre,  og  Sars  vil  i  det  hele  nødig  opfatte 
de   historiske   Forandringer   som    frembragte    ved    pludselige 

ydre  Stød.  Han  forlader  den  norske  historiske  Skoles  Theori 
om  en  ny  Indvandring  ved  Vikingetidens  Beg]rndelse  og  an- 
tager, at  det  er  de  samme  Folkeslag,  som  have  levet  i  Norden 
gennem  hele  Jernalderen.  Mere  tilbøjelig  er  han  til  at  til- 
lægge den  almenhistoriske  Situation  en  meget  stor  indirekte 
Indflydelse  paa  det  enkelte  Lands  Udvikling.  Det  er  væsen- 
ligst  ad  denne  Vej,  han  forklarer  Kongedømmets  pludselige 
Sejr  i  Norge  med  Harald  Haarfager,  thi  om  der  end  samtidig 
kan  paavises  Enhedstendenser  i  Norge,  om  man  end  kan  hen- 
vise til  Opkomsten  af  Folkenavnet  norsk,  til  Lovgivnings- 
enheden  for  visse  Landsdele,  var  Norge  dog  endnu  langt 
Qæmet  fra  en  virkelig  Enhed.  Harald  Haarfagers  Samling 
af  de  norske  Fylker  bliver  derfor  et  Værk  af  hans  Person- 
lighed, og  sejrer,  frembaaret  af  Kongedømmets  Styrke  i  det 
øvrige  Europa,  i  de  nordiske  Nabolande  saavelsom  i  Vestens 
toneangivende  Riger. 

I  denne  anticiperede  Indførelse  af  Enekongedømmet  ligger 
hele  Norges  og  Islands  følgende  Historie  som  in  nuce.  Aristo- 
kratiet faldt,  men  uden  egen  Skyld;  det  stod  endnu  i  sin 
fulde  Kraft,  og  derfor  gik  det  heller  ikke  under,  men  flyttede 
kun  sit  Sæde  fra  Norge  til  Island,  hvor  den  norske  Udvik- 
ling saa  blev  fortsat  i  en  end  mere  aristokratisk  Retning. 
I  N(/rge  sejrede  Kongedømmet  altsaa,  dog  kun  for  i  halvandet 
Aarhundrede  at  omtumles  i  stadige  Kampe  mod  Provins- 
selvstændigheden  og  det  tilbageblevne  Aristokrati.  Sin  ende- 
lige Sejr  vinder  det  først,  efter  at  det  noget  har  mindsket  sine 
Krav,  og  især  efter  at  det  i  Kristendommen  har  fiindet  et 
retsligt  Grundlag  for  sin  Magt;  thi  da  den  hedenske  Religion 
var  nøje  knyttet  til  den  gamle  Stammeforfatning  og  til  Stor^ 
ætterne,  blev  den  nye  Religion  med  sit  Enhedsstræv  en  natni^ 
lig  Forbundsfælle  af  den  nye  Enhedsstat.  Den  Konge  der 
kristner  Norge,  Olaf  Trygveson  nemlig,  bliver  ogsaa  den,  der 
tilføje  Aristokratiet  det  afgørende  Nederlag.  Han  bæres 
frem  af  Lykken  i  Forbund  med  alle  Tidens  nye  Magter, 
medens  Aristokratiet  skal  forsvare  den  gamle  Religion  saa- 
velsom den  gamle  Forfatning,  og  kommer  i  Strid  med  den 
vakte  Folkeaand  ved  at  maatte  støtte  sig  til  Danmark,  i 
Strid  med  sig  selv  ved  at  maatte  opkaste  sig  til  Hersker, 
da  Rigsenheden  nu  engang  var  dannet  (Haakon  Jarl).  Med 
Olaf  Trygveson  sejrer  derfor  Enhedsstaten,  og  da  Olaf  den 
hellige  falder  som  Martyr  for  det  nationale  og  kristelige 
Kongedømme,  er  Kampen  til  Ende;  Rigets  Patron  er  ikke 
mere  Thor,    men  Hellig-Olaf,    der  fra  hin   laaner   det  røde 

Skæg    og    Stridsøksen,    og    bliver    Personificationen    af   det 
norske  Eige. 

Bette  er  efter  Sars  Hovedtrækkene  i  Norges  ælsté  Hi- 
storie, og  Enhver  vil  allerede  heraf  kunne  se,  hvor  gennem- 
arbejdet og  vel  sammenhængende  hans  hele  Opfattelse  er. 
Netop  derfor  føler  man  sig  ikke  opfordret  til  at  gaa  i  Rette 
med  Forfatteren  om  Enkeltheder,  thi  alle  saadanne  ere  fuld- 
stændig indarbejdede  i  Helheden  og  kunne  vanskelig  uddrages 
af  denne  til  særlig  Drøftelte.  Paa  de  fleste  Punkter  har 
Sars  sikkert  havt  det  rette  Syn,  og  selv  dér,  hvor  hans  Op- 
fattelse er  mest  ny,  fremtræder  den  saa  gennemtænkt,  med 
et  saa  fast  Grundlag  i  det  faktiske,  at  man  ikke  kan  nægte 
ham  sit  Bifald.  Dette  gælder  for  Eks.  om  hans  Paavisning 
af  den  tidlige  og  stærke  Modsætning  mellem  Danmark  og 
Norge,  mellem  det  monarkisk-demokratiske  Sletteland  og  det 
aristokratiske  Bjergland,  og  hans  Følgeslutning,  at  den  ældre 
Edda  i  sin  nuværende  Form  væsentlig  maa  tilhøre  Norge, 
bliver  ogsaa  vanskelig  at  rokke,  skønt  man  ganske  vist  maa 
tillægge  Vekselvirkningen  mellem  de  to  Lande  en  langt  større 
Indflydelse,  end  Sars  er  tilbøjelig  til.  Men  vi  tilføje,  at 
om  end .  Mythologiens  afsluttede  Udvikling  maa  henføres  til 
Norges  aristokratiske  Skjaldedigtning,  saa  har  Danmark  sam- 
tidig udført  en  ligesaa  stor  literær  Bedrift  paa  et  andet 
Punkt.  Medens  Normændene  i  Mythologien  fandt  et  Fælles- 
omraade  for  deres  politisk  sønderdelte  Land,  var  Enheds- 
staten i  Danmark  med  Midtpunkt  i  det  kraffcige  Kongedømme 
særlig  gunstig  for  Historieskrivningens  Udvikling.  Derfor  staar 
ogsaa  den  danske  Sagnhistorie  med  en  mærkværdig  Fylde  og 
Rigdom  overfor  Normændenes  faa  historiske  Oldsagn,  og 
samler  sig  fastsluttet  om  Lejrekongernes  lange  Række.  I  begge 
Lande  er  det  Vikingetiden,  der  bringer  et  stærkt  aandeligt 
Røre;  som  Mythologien  da  bliver  omskabt  i  Norge,  saaledes 
faar  Sagnhistorien  i  Danmark  den  Skikkelse,  hvori  den  nu 
fremtræder  hos  Saxo.  Vel  ere  adskillige  Kongenavne  ældre, 
vel  stamme  flere  Fortællinger  fra  ældgamle  Myther,  men  det 
er  Vikingeaanden ,  der  lever  og  rører  sig  i  disse  Sagn  fra 
først  til  sidst;  allerede  de  ældste  Konger  foretage  Vikingetog 
mod  Øst  og  Vest,  og  velbekendte  Træk  fra  Normannernes 
Eampmaade  tillægges  her  de  gamle  danske  Konger.  Mod- 
sætningen mellem  Danmarks  og  Norges  Samj^ndsforfatning 
har  altsaa  udtrykt  sig  i  begge  Landes  Literatur,  og  den  af- 
spejler sig  endnu  i  Mythologiens  og  Sagnhistoriens  Optegnere, 
i  den  største  Sagamand,  der  tillige  var  Islands  største  Aristokrat, 

og  i  den  danske  Erønikeforfatter ,    der   saa  nøje  var  knjttet 
til  Danmarks  Kongehus. 

Sars'  historiske  Værk  er  en  meget  usædvanlig  Tilsyne- 
ladelse  i  den  nordiske  Literatur ;  det  er  frembragt  af  Strøm- 
ninger og  Fremskridt  i  Historieskrivningen,  som  ingen  før 
ham  har  anvendt  paa  de  skandinaviske  Landes  Historie,  og 
dets  Forudsætninger  maa  søges  ^æmt  fra  Norge.  Yi  have 
her  ikke  en  almindelig  Historiker,  som  skildrer  de  samtidige 
Rørelser  i  en  Periode  eller  fastsætter  Begivenhedernes  ydre 
Følge,  heller  ikke  en  Filosof,  der  betragter  det  norske 
Folks  Historie  som  en  særlig  Grren  af  Menneskeaandens  og 
forstaar  Norges  Ret  til  at  være ,  ved  at  paavise  den  ejen- 
dommelige Aandsform,  det  virkeliggør.  Yi  har  ikke  den 
simple  Historikers  hvad,  ikke  Filosofens  hvorfor,  men  den 
filosofiske  Historikers  hvorledes.  Den  filosofiske  Historie- 
skrivning eller  rettere  Historievidenskaben  i  stræng  Forstand, 
stræber  at  paavise  den  lovmæssige  Udviklingsgang  i  Menneske- 
hedens Levnetsløb,  søger  at  finde  Underlovene,  uden  at  viUe 
fastsætte  Historiens  Grundaarsag  eller  Endemaal.  Denne  Ret- 
ning hører  især  hjemme  i  Frankrig,  hos  et  Folk,  hvis  logpuske 
Aand  ikke  tilfredsstilles  ved  en  blot  Sammenstilling  af  Fakta, 
og  hvis  lidet  dybe  Aand  hindrer  det  fra  Forsøg  paa  at  se  de 
historiske  Begivenheder  som  umiddelbare  Udtryk  for  Menneske- 
aandens Udvikling.  Endnu  før  den  filosofiske  Historieskrivning 
var  bragt  i  System,  fik  den  en  Repræsentant,  hidtil  maaske 
sin  største, -i  Guizot,  der  paa  en  glimrende  Maade  anvendte 
dens  Methode  i  sine  Forelæsninger  over  Evropas  og  Frank- 
rigs Civilisationshistorie.  I  disse  Guizots  Yærker  fra  Juh- 
revolutionens  Tid  have  vi  sikkert  de  nærmeste  Forbilleder 
for  Sars'  Arbejde.  Dette  spores  især  paa  Samfundsudviklin- 
gens Omraade.  Begge  Forfattere  kunde  gaa  ud  fra  en  Til- 
stand, i  hvilken  alle  Samfundsformer  fandtes  jævnsides:  Ghiizot 
begynder  Frankrigs  Historie  lige  efter  Folkevandringen,  da 
gammelt  og  nyt  mødtes,  det  nye  endnu  ikke  fæstnet,  det 
gamle  brudt  ved  Barbarernes  Fremtrængen-,  Sars  fører  Norges 
Historie  tilbage  til  Germanernes  Fællesleven  ved  Kristi  Tid, 
paa  hvilket  tidlige  Udviklingstrin  der  var  uudfoldede  Spirer 
til  alt,  til  Aristokrati  og  Demokrati  saavelsom  tU  Monarki. 
Den  følgende  Tid  udvikler  derpaa,  snart  én,  snart  en  anden 
af  disse  Muligheder,  alt  eftersom  Betingelserne  blive  gunstige 
for  én,  hæmmende  for  en  anden,  og  vekselvis  indvirker  saa 
Naturen,  saa  indre  historiske  Situationer,  saa  ydre  Begiven- 
heder.    Udviklingen  faar  i  Frankrig,  det  større  Land,  nærmest 

Karakteren  af  Selvudfoldelse,  og  ligeledes  er  den  i  Norge 
længe  selvstændig,  om  end  mere  udformende  og  uddybende  end 
skabende,  men  til  Slutningen  bryder  den  verdenshistoriske 
Situation  overmægtig  ind  over  det  mindre  Land;  først  Konge- 
dømmet, snart  efber  Kristendommen  indbringes  udefra,  og  der 
sker  herved  det  Brud  i  Udviklingen,  som  senere  fpraarsager 
en  pludselig  Stagnation.  Hvad  Frankrigs  ældste  Samfunds- 
udvikling angaar,  staar  Guizots  Fremstilling  som  klassisk  og 
Granskningen  følger  her  endnu  de  Hovedlinjer,  som  han  har 
draget.  Ved  en  lignende*  Fremgangsmaade,  dog  overalt  med 
stor  Ejendommelighed  og  gennemtrængende  Skarphed,  har 
Sars  kunnet  paavise  Gangen  i  Norges  sociale  Udvikling,  og 
denne  Side  af  Historien  lader  lidet  tilbage  at  ønske  i  hans 
Behandling. 

Men   er  Samfundsudviklingen   det    eneste  Synspunkt  for 
Historiens    Løb?     Foregaar    der    ikke,    jævnsides    med  For- 
andringerne i  Regeringsformer  og  Institutioner,  fiildt  saa  vig- 
tige Ændringer  i  Individernes  Opfattelsesmaade  og  Anskuelser? 
Allerede    Guizot    fremhævede    denne    Dobbeltsidighed    i    den 
historiske   Udvikling,    og    fulgte   i    den   franske    Civilisations 
Historie  Udviklingsgangen  i  Sæder  og  Skikke,  i  Folkets  moralske 
og    intellektuelle  Meninger  med   samme  Opmærksomhed,  som 
han  henvendte   paa  Omdannelsen   af  de    politiske    og   sociale 
Former.     I   denne  Henseende,   forekommer  det  os,   har  Sars 
ikke  taget  tilstrækkeligt  Eksempel  af  hin  store  Mester.     Indi- 
videt  træder   i   den   norske   Forfatters   Arbejde   altfor  meget 
tilbage,  Samfundets  Tilstand  bliver  det  alt  overvejende  Syns- 
punkt.    Ved  Læsningen   af  Sars  Betragtninger   har  man  ikke 
sjældent   en  Følelse   af,    at   Bevægelsen  mangler  fast  Grund, 
ligesom  svæver  i  Luften,    og  Grunden  hertil  er  hin  Elimine- 
ring af  Individet,   af  „de   enkelte   levende  Aander,    som   dog 
ere  de   egentlig  virkende  Punkter  i  Historiens  Løb"   (Lotze). 
Kun  paa  et   enkelt  Sted   er   den  individuelle  Aandsudvikling 
stærkere    fremdraget,     hvor    nemlig    Surs    i    sine    Slutnings- 
betragtninger  angiver  Forholdet  mellem  det   nordiske  Heden- 
skab og  den  indtrængende  Kristendom.     Men  her  er  det  alt- 
saa  kun   fra   et  særligt  Synspunkt,    at  Datidens  rige    Aands- 
udvikling betragtes;    og   fremfor  Alt   er   denne  Aandstilstand 
langtfra  tilstrækkelig   forbundet  med    den   forudgaaende   Ud- 
vikling   fra    det    Grundlag,     som     er    fælles    for    alle    Ger- 
manerne.     Det,    der  fremdrages,    er    kun   enkelte    Sider    af 
Aandslivet,    de,    som   den    nordiske    eller    norske   Særudvik- 
ling   har    frembragt    eller    mest    a%]brt    omdannet;    derimod 

savner  man  i  denne  Skildring  saavelsom  tidligere  de  dybest* 
liggende  Ejendommeligheder,  der  maa  føres  tilbage  til  den 
germanske  Folkegren  som  Helhed.  —  Vi  erindre  vel,  at  Sars 
ikke  vil  tillægge  Germanerne  nogen  udpræget  Ejendommelighed 
allerede  paa  det  Qæme  Tidspunkt,  da  de  endnu  vare  forenede 
til  én  stor  Folkestamme;  men  denne  Opfattelse  kan  næppe 
fastholdes  og  for  Sars  har  den  kun  været  mulig,  fordi  han 
altfor  udelukkende  fæster  Blikket  paa  de  sociale  Forhold 
og  mythologiske  Forestillinger,  ikke  paa  den  hele  individuelle 
Aandsudvikling.  Thi  det  er  ikke  blot  i  Germanernes  Samfunds- 
former og  Religion,  at  der  fremtræder  en  Ejendommelighed, 
som  vistnok  er  noget  mere  udpræget  end  Sars  vil  medgive. 
Fremfor  alt  turde  det  vanskelig  kunne  nægtes^  at  Germanerne 
da  allerede  ved  særegne  Aandsanlæg  have  staaet  i  en  stærk 
Modsætning  til  de  antike  Folk.  I  mange  Aarhundreder  havde 
de  været  adskilte  fra  de  Folkefærd,  som  tidlig  fandt  Vejen 
til  Sydevropas  lykkelige  Egne;  under  et  langt  Liv  i  et 
barsk  Klima,  i  snart  bjergfulde  eller  skovbedækkede ,  snart 
sumpede  Lande  var  der  hos  dem  uddannet  fysiologiske  og 
psykologiske  ^endommeligheder,  som  ikke  genfindes  hos  de 
sydligere  Folkeslag,  £{j  end  ommeligheder,  der  skulde  frembringe 
en  Opfattelse  af  Tingene,  der  afviger  meget  fra  de  lyse  og 
harmoniske,  men  stærkt  begrænsede  og  mindre  inderlige 
Anskuelser  hos  de  antike  Folk.  Bette  aandelige  Særpræg, 
som  kan  spores  i  Skildringerne  hos  Cæsar  og  Tacitus, 
der  stode  de  fremmede  Barbarers  Aandsliv  saa  Qæmt,  det 
viser  sig  senere  saa  ensartet  hos  de  forskelligste  germanske 
Folkefærd,  at  det  sikkert  maa  føres  tilbage  til  deres  Fælles- 
tid. Det  fremtræder  skarpt  i  den  germanske  Aands  ældste 
Frembringelse,  i  Bjowulfsdigtet ,  det  indgaar  en  mærkelig 
Forbindelse  med'  Kristendommen  i  Kædmons  og  Kynewul& 
saksiske  Poesi  og  i  det  tyske  Digt  Heliand,  -  det  viser 
sig  endelig  i  de  nordiske  Sagn  og  Myther.  Udtømmende  at 
bestemme  dette  germanske  Folkesærpræg,  kan  være  vanske- 
ligt; at  det  findes,  er  uomtvisteligt.  Krigerlivet,  hvori  Sars 
vil  se  Grunden  til  Germanernes  Ejendommeligheder,  kan  kun 
forklare  enkelte  Sider  deraf  og  mindst  deres  særegne  Aands- 
anlæg, det  skulde  da  være,  at  man  ved  deres  krigerske  Liv 
mindre  vilde  tænke  paa  Kampen  mod  Mennesker  end  paa 
deres  lange  Kamp  mod  en  haard  Natur. 

Sars  imødegaar  med  Rette  den  evindelige  Freindragen 
af  en  „nordisk  Folkeaand,  der  fungerer  som  et  Slags  my- 
thisk   Væsen   eller   en  skolastisk  Entitet,"    der   opfattes   som 

faldt  færdig  og  skal  forklare  alt,  uden  selv  at  blive  for* 
klaret.  Imidlertid  har  hans  polemiske  Retning  vistnok  ført 
ham  for  vidt.  Som  han  lægge  vi  Udviklingstanken  til  G-rund; 
kun  har  der  ligesaa  vel  været  en  stærk  Udvikling  fra  Årer 
til  Germaner  som  fra  Germaner  til  Normænd.  Da  alle  de 
ariske  Folk  boede  sammen  et  Sted  i  Høj  asien,  kan  der  ikke 
have  været  nogen  indgribende  Forskel  mellem  de  enkelte 
Stammer;  naar  der  senere  hos  Germanerne  vise  sig  Ejen- 
dommeligheder, som  sondre  dem  fra  de  øvrige  Årer,  maa 
disse  altsaa  være  frembragte  i  det  lange  og  dunkle  Tidsrum, 
der  ligger  mellem  den  fællesariske  Kultur  og  Germanerne 
paa  Cæsars  Tid.  Bisse  Ejendommeligheder,  der  ved  Germa- 
nernes første  Optræden  vise  sig  som  noget  givet,  blive  de 
egenlig  bevægende  Kræfter  i  Stammens  historiske  Liv;  de 
fremtræde  som  særegne  aandelige  Anlæg,  der  delvis  og  efter- 
haanden  faa  deres  Udtryk  i  Virkeligheden  og  idet  disse 
individuelle  Aandsformer  kun  omdannes  meget  langsomt,  danne 
de  de  relativ  faste  Punkter  under  Ændringen  af  de  sociale 
Forhold;  ved  at  føre  de  historiske  Bevægelser  tilbage  til 
Individet,  kommer  den  virkelige  Sammenhæng  i  Udviklingen 
frem.  Sars  har  ikke  forsøgt  sig  paa  denne  ganske  vist  yderst 
vanskelige  Opgave  og  har  derved  fjærnet  sig  fra  den  Retning, 
som  Historievidenskaben  har  taget  siden  Guizots  Tid.  Han 
danner  f.  Eks.  en  stærk  Modsætning  til  Taine,  og  naar  man 
om  dennes  engelske  Literaturhistorie  har  sagt,  at  den  mere 
viser  Identiteten  gennem  Tiderne  end  Udviklingen,  kan  man 
t>verfor  Sars  med  endnu  større  Ret  gøre  gældende,  at  hans 
Yærk  lader  den  til  Grund  liggende  og  bærende  Enhed  træde 
alt  for  meget  i  Skygge  for  Udviklingens  fortsatte  Ændringer. 

Ben  som  ikke  fæster  Blikket  paa  Germanernes  ejen- 
dommelige Aandsanlæg,  vil  ikke  kunne  forstaa  deres  verdens- 
historiske Betydning. 

Bette  gælder  ogsaa  om  Sars,  der  nærmest  vil  søge  denne 
paa  det  sociale  Omraade,  altsaa  se  den  udtrykt  i  Feudalsystemet. 
Herimod  kan  nu  for  det  Første  rejses  kritiske  Indvendinger  af 
stor  \ægt:  Lensvæsenet  kommer  saa  ofte  igen  paa  de  foi*- 
skelligste  Steder,  at  dets  Forekomst  snarere  synes  at  maatte 
føres  tilbage  til  en  historisk  Situation  end  til  særlige  Ejen- 
dommeligheder hos  en  enkelt  Folkegren,  og  af  indre  Grunde  har 
den  nyeste  tyske  Videnskab  været  lidet  tilbøjelig  til  at 
indrømme  germanske  Institutioner  nogen  stor  Indflydelse  paa 
Lensforholdets  Uddannelse  i  Middelalderen.  Fremfor  alt  maa 
det  dog  gøres  gældende,  at  hin  Bestemmelse  af  Germanernes 

Betydning  er  for  snæver  og  ikke  rammer  Midtpunktet. 
Deres  Ejendommeliglied  var  langt  mindre  udpræget  i  poli- 
tisk end  i  individuel  Retning;  den  fremtræder  skar- 
pest og  klarest  paa  Literaturens  Omraade.  Naar  den 
franske  Positivisme,  Comte  saavelsom  Littré,  derfor  helt  under- 
kender Germanernes  Indflydelse,  og  i  Folkevandringen  kan 
ser  den  haardeste  Sygdom,  vi  kende,  kan  denne  Opfattelse 
maaske  fastholdes  overfor  de  sociale  Forhold;  aldeles  uholdbar 
er  den  derimod  paa  det  aandelige  Omraade.  Her  træder  med 
Germanerne  noget  nyt  ind  i  Verden,  og  den  gennemgnbende 
Raceforskel  mellem  germanske  og  romanske  Folk  udgør  det 
moderne  Europas  Aandshistorie.  For  at  forstaa  dette,  behøver 
man  kun  at  sammenligne  en  nederlandsk  eller  tysk  Maler  med 
en  italiensk  eller  fransk,  at  stille  Shakespeare  mod  Racine, 
eller,  som  det  nylig  er  sket  her  hjemme,  at  vise,  hvor  for- 
skellig Romantiken  optræder  i  Tyskland  og  i  Frankrig.  Man 
se  hen  til  det  Øjeblik  i  det  sekstende  Aarhundrede,  da  de 
evropæiske  Folk  skulle  vælge  deres  Religion:  medens  alle 
Romanerne  holdt  fast  ved  Katolicismen,  sejrede  Protestan- 
tismen hos  næsten  alle  de  germanske  Folk  (Taine).  Og  dette 
Fællesskab  for  Germanerne  er  ikke  frembragt  i  Middelalderen; 
før  denne  endnu  var  ret  begyndt,  viser  der  sig,  i  England 
som  i  Tyskland,  ved  de  gerlnanske  Folks  første  Sammentræf 
med  Kristendommen  det  inderligere,  mere  personlige  Forhold 
til  Religionen  og  den  hele  Underkenden  af  den  traditionelle 
Form  til  Gunst  for  det  bagvedliggende  Indhold,  som  i  Reforma- 
tionstiden  bliver  Aarsag  til  alle  Germanernes  fælles  Forladen  af* 
den  romanske  Katolicisme;  her  fremtræder  hos  Germanerne, 
syv  Aarhundreder  før  Luther,  en  protestantisk  Tendens,  her 
er  et  Fingerpeg  for  Historikeren,  i  hvilken  Retning  han  maa 
søge  deres  største,  mest  utvivlsomme  Indflydelse.  — 

Yi  have  søgt  at  paavise,  hvad  vi  anse  for  en  Ensidighed 
i  Sars'  historiske  Syn,  og  hvorledes  denne  fører  ham  til  en 
Undervurdering  af  Germanernes  Fællesejendommelighed.  Selv 
luider  Forudsætning  af  en  saadan  Mangel,  bliver  hans  Værk 
ikke  desto  mindre  en  virkelig  epokegørende  Produktion,  der  vil 
blive  betydningsfuld  for  hele  den  nordiske  Historieskrivning, 
Om  der  end  er  Ting,  som  Sars  ikke  har  set,  er  der  endnu 
meget  mere,  som  han  har  set  og  gengivet.  Han  har  frem- 
bragt et  Værk,  saa  helstøbt  fra  Ende  til  anden  som  om  dets 
Emne  var  en  ofte  behandlet  Genstand,  medens  det  tværtimod 
er  første  Gang,  at  Nordens  Historie  er  set  under  et  paa  engang 
saa  universelt   og    saa    gennemført    videnskabligt  Synspunkt. 

En  ny  og  vanskelig  Opgave  har  Sars  løst  saa  heldig,  at 
vi  haahe,  at  hans  Værk  vil  virke  aneporende  paa  de  nor- 
diske Historikere,  de  danske  ikke  mindre  end  de  norske; 
thi  ogsaa  Danmark  kan  i  høj  Grad  trænge  til  et  Værk,  der 
kan  klare  den  historiske  Udviklingsgang,  og  samle  de  mang- 
foldige Specialundersøgelser  som  i  et  Brændpunkt,  hvorfra 
Granskningen  da  paany  kan  sprede  sig  til  alle  Sider.  Hvis 
nogen  skulde  have  Mod  til  at  udføre  et  saadant  Arhejde, 
kunne  vi  kun  ønske,  at  det  maa  komme  til  at  staå  i  Linje 
med  det  Værk,  som  Sars  har  skænket  sit  Fædreland. 

Kr.  Ersler. 


John  Stuart  Mill:     Om  Friheden. 
John  Stuart  Mill's  Levnet,  fortalt  af  ham  selv. 
Paa  Dansk  ved  Vilh.  Arntzen. 

Oversættelsen  af  disse  to  beundringsværdige  Bøger  er 
udført  med  Kærlighed  og  Omhu.  Kun  hist  og  her  er  ind- 
løbet en  Fejl.  Saaledes  staar  i  „Om  Friheden",  S.  126,  L. 
15  „Frafald"  for  „Forfald";  i  Selvbiografien,  S.  61,  L.  9 
fr.  n.,  „naar  alt  kommer  til  alt"  istedenfor  „naar  det  kommer 
til  Stykket".  —  Den,  der  uden  Kundskab  til  andet  Sprog 
end  Dansk  vil  lære  Stuart  Mill  at  kende,  har  da  nu  fire 
Bøger,  hvoraf  han  kan  danne  sig  et  Billede  af  den  engelske 
Tænker,  nemlig  foruden  de  nu  oversatte  hans  Skrift  om 
Kvindesagen  og  hans  saa  lærerige,  men  hos  os  saa  upaaagtede 
^  Moral,  grundet  paa  Lykke-  eller  Nytteprincip  et",  Skrifter, 
der  alle  staa  i.  et  nært  indre  Forhold  til  hverandre*).  Des- 
uden foreligger  i  vor  Literatur  en  grundig  og  dygtig  Karak- 
teristik af  Mill's  filosofiske  og  sociale  Lære  udfra  et  fra  hans 
eget  forskelligt  Standpunkt  i  Dr.  H.  HøfiTding's  Bog  „Den 
engelske  Filosofi  i  vor  Tid"   (S.   18—66). 

Mill's  Levnet  vakte  kort  efter,  hans  Død  en  ny  In- 
teresse for  ham  og  hans  Skrifter.  Mod  det  overvældende 
Indtryk  af   overlegen  Aand   og   Kundskab,    som  Bogen   med- 


'*')  MilPs  Moral  blev   kun  omtalt  i  „Dagbladet",   og  delte  Blad, 
der  er  for  aandsfrit  til  at  bekymre  sig  om  Navneværdier,  til- 
delte  Stuart   Mill   i   den   Anledning  en   Revselse   i   Stil   med 
den  skarpe  Tilrettevisning,    det   senere  gav  Herbert   Spencer. 
„Dagbladet^  billiger  ikke  den  nyere  engelske  Filosofi. 

delte,  havde  det  aandelige  Eræmmerlaug,  der  havde  bekæmpet 
ham  i  England  og  andensteds,  intet  andet  at  stille  end  den 
Paastand,  at  Mill's  hele  Opdragelse  og  Dannelse  var  altfor 
ualmindelig  og  nnaturlig  til  at  han  kunde  betragtes  som  en 
Fører.  Istedenfor  at  beundre  den  fuldkomne  aandelige  Kon- 
stitution, der  bragte  Mill  til  at  gaa  uskadt  og. fuldt  udrustet 
ud  af  en  saa  overbebyrdende  og  farlig  Skole  som  hans  Far 
ders,  valgte  man  at  stemple  ham  som  Abnormitet  paa  Grund 
af  det  utroligt  store  Kundskabsforraad,  han  allerede  som 
Dreng  var  sat  i  Besiddelse  af.  Som  bekendt  reagerede 
MiU's  Natur  imod  den  kunstige  Overudvikling  af  hans  aande- 
lige Evner  under  en  Krise,  som  han  paa  en  rørende  Maade 
har  skildret,  en  Krise,  som  Dr.  Høffding  i  sit  Skrift  paa  en 
skarpsindig,  men  efter  min  Opfattelse  ikke  fyldestgørende 
Maade  søger  at  forklare  ved  en  Følelse  hos  Mill  af  Lykke- 
moralens Utilstrækkelighed.  Det  er  neppe  et  Vidnesbyrd 
mod  Lykkemoralen,  at  Moral  alene  ikke  skaber  Lykke.  Havde 
Mill  paa  hin  Tid  kendt  sin  tilkommende  Hustru,  vilde  Krisen 
have  antaget  en  ganske  anden  Karakter;  hun  vilde  sikrere 
end  nogensomhelst  Udviklingsmoral  have  hjulpet  ham  ud 
over  den  nedslaaede  Sindstilstand,  som  han  har  malt  med  de 
træffende  Ord :  „Jeg  var  strandet  ved  Begyndelsen  af  min 
Rejse  med  et  velrustet  Skib  og  et  Ror,  men  uden  noget 
Sejl'*.  Man  bør  ikke  overse  hans  egen  Ytring  derom,  at 
„hvis  han  havde  elsket  nogen  Anden  højt  nok  til  at  betro 
denne  Anden  sin  Sorg  vilde  han  ikke  have  været  i  den  Til- 
stand han  var^. 

Sejlet  paa  dette  Skib,  der  havde  saa  rig  og  kostbar  en 
Ladning  inde,  var  og  blev  en  sværmerisk  Begejstring  med 
Hang  til  at  forgude  og  underkaste  sig,  og  Faderens  Ind- 
flydelse var  paa  hin  Tid  i  Aftagen,  Hustruens  endnu  ikke 
begyndt.  Følgelig  laa  han  stille.  Mill's  Natur  frembyder 
den  Dobbelthed  at  være  ædru,  undersøgende  og  opløsende 
paa  streng  prosaisk-videnskabelig  Maade  og  samtidig  tilbøjelig 
til  et  Liv  med  store  Idealer  og  Fremtidssyner  for  Ø^e. 
Han,  Tænkeren  „med  Kvindehj ærtet''  var  paa  engang  som 
Forfatter  næsten  fantasiløs,  derfor  tør  og  metodisk  i  sin 
Stil,  og  som  Menneske  i  høj  Grad  poetisk,  derfor  dristig 
til  Forvovenhed,  menneskekærlig  indtil  Sværmeri  og  elskende 
indtil  Tilbedelse.  Det  dybe  Hang,  der  laa  i  hans  Sind  til 
at  tjene  ikke  blot  en  Sag,  men  en  personlig  Inkarnation  af 
det  Aandelige,  der  var  ham  helligst,  bragte  ham  til  efter 
hinanden    at    dyrke    to    Personligheder,,     der,     skønt    begge 

sjældne  og  højst  betydelige,  neppe  vare  ham  overlegne,  hans 
Fader  og  hans  Hustru.  Til  Faderen  (og  Bentham)  saa  han 
op  i  sin  første  Ungdom,  til  sin  Hustru  i  hele  den  øvrige  Del 
af  sit  Liv.  Store  Digtere  som  Dante  eller  Petrarca  have 
sat  de  af  dem  paa  fantastisk  Maade  elskede  Kvinder  et  fan- 
tastisk Monument,  men  jeg  véd  ikke,  at  nogen  Digter  har 
aflagt  et  saa  varmt  og  saa  sanddru  Vidnesbyrd  om  en  Kvindes 
blivende  Betydning  for  ham,  som  Mill  har  afgivet  det  om  sin 
Hustrus  Værd. 

I  Forening  med  hende  er  det,  at  han  har  udarbejdet 
det  andet  nu  udkomne  Skrift  „Om  Friheden**,  et  gennem- 
følt  og  fra  alle  Sider  gennemtænkt  Indlæg  for  Tænkefriheden  og 
den  personlige  Originalitets  Berettigelse  overfor  Orthodoksiens  og 
den  abeagtige  Efterlignelsesdrifts  Bornertheder,  der,  som  Mill 
selv  har  sagt,  kan  betragtes  som  „en  Slags  filosofisk  Haandbog*" 
for  en  enkelt  Sandhed,  som  Alle  bekjende  med  Læberne  og 
næsten  Ingen  i  Handling.  De  første  Afsnit  i  denne  Bog  ere 
mesterlige,  det  tredie  om  Grænserne  for  Samfundets  Myn- 
dighed overfor  den  Enkelte  staar  usikrere  i  sine  Omrids, 
uden  Tvivl  paa  Grund  af  den  Overgang  fra  overvejende 
Individualisme  til  overvejende  Socialisme,  i  hvilken  Forf.s 
Anskuelser  under  hans  modnere  Leveaar  befandt  sig.  Mere 
end  Tankernes '  Nyhed  er  det  Tænkemodet,  der  giver  denne 
Bog  dens  Karakter,  og  det  var  ogsaa  et  Thema,  hvortil  Mill 
mundtlig  ofte  kom  tilbage,  at  det  var  Modet,  hvorom  det  for 
en  Forfatter  navnlig  gjaldt.  Medens  Flertallet  af  saakaldte 
frisindede  Mænd  næsten  altid  købe  relativ  Frisindethed  paa 
et  enkelt  Punkt  med  dobbelt  Forstokkethed  paa  andre,  er 
Mill  paa  sin  Post  mod  enhversomhelst  Konveniens  eller  For- 
dom, ja  gaaer  angrebsvis  tilværks  imod  den,  opsøger  den 
med  fuldkommen  Uforfærdethed  i  dens  Forskansning. 

Han  viste  dette  Mod  ligeoverfor  det  sociale  Spørgsmaal 
ikke  blot  ved  at  gøre  sig  til  Talsmand  for  de  mest  upopu- 
lære Anskuelser,  ja  for  Meninger,  der  betragtedes  med  Afsky 
og  Angst  af  de  herskende  Klasser  i  England,  men  ved  over- 
for Arbejderklassen  at  staa  ved  de  ubehagelige  Sandheder, 
han  havde  sagt  den.  Ingen  var  jQæmere  fra  at  være  Demagog 
end  han.  Der  forekommer  i  Mill's  Levnet  ingen  smukkere 
Situation  end  den,  hvor  han  adspurgt  paa  et  af  lutter  Ar- 
bejdere bestaaende  Vælgermøde,  om  han  havde  skrevet  og 
offentliggjort  de  Ord,  at  de  arbejdende  Klasser  i  England 
„endnu  i  Almindelighed  vare  løgnagtige",  straks  og  stolt 
svarte  „Ja"   („I  did").     „Næppe  havde  jeg  udtalt  dette  Ord, 

siger  Mill,  før  et  voldsomt  Bifald  mugede  gennem  Forsam- 
lingen. Det  var  aabenbart,  at  Arbejderne  vare  saa  vante  til 
tvetydige  og  undvigende  Svar  fra  dem,  der  søgte  deres 
Stemmer,  at  de,  naar  de  i  Stedet  herfor  fik  en  direkte  Til- 
staaelse  af  Noget,  der  var  dem  ubehageligt,  langt  fra  at 
blive  fornærmede  straks  sluttede,  at  dette  var  en  Mand,  de 
kunde  have  Tillid  til". 

Han  viste  samme  Mod  med  Hensyn  til  Nationalfølelsen 
hos  sine  Landsmænd.  Saa  engelsk  han  end  er  ved  Udvik- 
ling og  Dannelse  nævner  han  i  sine  Skrifter  næsten  aldrig 
England  og  engelske  Forhold  uden  for  at  dadle  og  nedsætte 
dem,  og  hvor  han  kan  finde  en  Lejlighed  til  at  hæve  frem- 
mede, især  franske  Tilstande  paa  de  engelskes  Bekostning 
forsømmer  han  det  aldrig.  Siden  Byrons  og  Shelleys  Tid 
var  der  ikke  talt  med  en  saadan  Ringeagt  om  Englands  lov- 
priste Konstitution,  om  Englands  nyere  Historie,  om  det 
engelske  Selskabsliv,  om  engelske  Lyder  og  Laster  som  i 
Mill's  almenfattelige  Skrifter.  Han  gaaer  i  dette  Punkt  øjen- 
synligt for  vidt,  men  hans  Afsky  for  at  vinde  Popularitet 
ved  at  smigre  Nationalforfængeligheden  gjør  ham  Ære. 

Han  viste  endelig  dette  Mod  i  Spørgsmaalet  om  For^ 
tidens  Religion.  „Hvad  selve  Religionen  angaaer,  siger  han 
i  sin  Selvbiografi,  saa  troer  jeg,  at  den  Tid  ér  kommen,  da 
enhver  forstandig  Mand,  der  efter  moden  Overvejelse  har 
overbevist  sig  om,  at  de  gældende  Meninger  ikke  alene  ere 
falske,  men  ogsaa  skadelige,  har  den  Pligt  at  gøre  sine  af- 
vigende Meninger  bekendte;  idetmindste  bør  han  gøre  det, 
hvis  hans  Stilling  eller  Navn  gør  det  sandsynligt,  at  der  vil 
tillægges  hans  Mening  Betydning.  En  saadan  Tilstaaelse 
vilde  engang  for  alle  gøre  Ende  paa  den  almindelige  Fordom, 
at  hvad  man  meget  uegentligt  kalder  Yantro  er  forbundes 
med  en  uklar  Tanke  eller  et  slet  Hjærte.  Verden  vilde  blive 
forbauset,  hvis  den  erfarede,  hvor  mange  af  dens  mest  ly- 
sende Prydelser,  af  dem,  som  nyde  den  mest  almindelige 
Udmærkelse  og  Agtelse  paa  Grund  af  Visdom  og  Godhed, 
der  ere  fuldstændigt  skeptiske  i  religiøse  Spørgsmaal.  Mange 
undlade  imidlertid  at  tilstaa  deres  Skepticisme,  mindre  af 
personlige  Hensyn  end  paa  Grund  af  en  samvittighedsfuld, 
skønt  efter  min  Mening  aldeles  misforstaaet  Frygt  for  at 
gøre  mere  Skade  end  Gavn  ved  at  udtale  Noget,  der  kunde 
svække  den  eksisterende  Tro  og,  som  de  mene,  herved  ogsaa 
den  existerende  Tugt". 

Ingen  vil  knnne  læse  de  to  nu  oversatte  Bøger  uden  en 
Følelse  af,  at  Stuart  Mill  er  en  af  de  ædleste  Mænd,  som 
har  levet,  en  af  de  aandfuldeste  og  fordomsfrieste,  som  England 
og  Evropa  i  dette  Aarhundrede  har  besiddet.  Bekendt- 
skabet med  en  Aand  af  denne  Rang  og  denne  Renhed  er  i  og 
for  sig  saa  stort  et  Gode,  saa  vækkende  og  frigørende,  at 
Manglerne  ved  hans  Talent  og  hans  Bøger  forsvinde  under 
Indtrykket  af  Forfatterens  sjælelige  Højhed.  Han  havde 
Mangler,  men  ingen  Fejl. 

tt.  Brandes. 


Eugéne  Manuel:  Arbejderliv.     Skuespil  i  én  Akt. 
Oversat  af  Chr.  K.  F.  Molbech. 

Rundt  om  i  Pressen  har  man  været  enig  om  at  betragte 
dette  Stykke  som  henhørende  under  den  larmoyante  Genre 
og  i  den  Anledning  mindet  om  fordums  Tiders  rørende  Fa- 
miliedramer.  Ingen,  der  overværede  Fremstillingen  paa  det 
kgl.  Theater,  vil  dette  undre;  thi  da  Skuespillerne  stadig 
flød  hen  i  Taarer  under  Spillet,  og  Graad  som  bekendt  er 
yderst  smitsom,  overdøvede  tilsidst  de  følsomme  Tilskuerinders 
Næsefanfarer  selve  Fremstillernes  Suk  og  Hulken.  -  Derimod 
vil  den,  der  kun  fender  „les  ouvriers^  fra  Læsning  eller 
fra  dets  Opførelse  i  Frankrig,  ikke  kunne  undlade  at  for- 
bavses over,  at  dette  ædruelige  lille  Skuespil  i  saa  høj  Grad 
kunde  sætte  Lommetørklæderne  i  Bevægelse.  Nu  da  den 
danske  Oversættelse  foreligger  trykt,  kan  Publikum  skifte  Sol 
og  Vind  mellem  Forfatteren  og  Skuespillerne. 

Sagen  er,  at  „Arbejderliv'^  er  sat  i  Scene  som  Ballet 
og  spilles  som  Duftvaudeville.  Hvor  Marcel  f.  Eks.  forærer 
sin  Moder  Shawlet,  draperes  hun  malerisk  dermed  og  danner 
dernæst  en  lille  Gruppe  med  de  to  beundrende  unge  Menne- 
sker, saa  man  faar  en  Fornemmelse  som  Frøken  Nielsen 
umiddelbart  derefter  vilde  danse  en  pas  de  shawl;  hvor 
Marcel  og  Helene  dække  Bordet,  sker  det  med  saamange 
nette  Hop  og  Drejninger  om  denne  Genstand,  at  ingen  Ballet 
vilde  skamme  sig  over  en  saadan  Borddans,  og  saaledes  be- 
standig. Vore  Skuespillere  udviske  Rollernes  alvorlige  og 
simple  Karakter;  kun  Hr.  J.  Wiehe  gav  Morin  med  den 
rette  Maske  og  Stemme  og  overgik  deri  langt  sin  franske 
Kollega  Maubant.    Og  dog  bragte  de  Andres  Spillemaade  ogsaa 

ham  ind  i  det  Taarekvalte,  skønt  Morin  kun  engang  maa  græde, 
nemlig  der  hvor  Marcel  rystet  bebrejder  Moderen  hendes  Haardhed. 
Hr.  £.  Ponlsens  Marcel  er  en  artig  Dreng,  en  glad  Sømands- 
gut  i  ulastelige  Søndagsklæder,  Coquelins  er  en  Blanding  af 
en  lystig  gamin  og  en  alvorlig  ung  Mand,  paa  hvis  Ansigt 
man  kunde  læse  Sandheden  af  de  Ord:  „min  Moder  græd  — 
det  blev  jeg  gammel  af^ .  Frøken  Nielsen  deklamerer  tragisk  og 
gestikulerer  akademisk,  hvor  Mile  Nathalie  talte  fortrykt  og 
ulykkelig  med  Armene  som  frysende  sluttede  ind  under  Shawlet, 
og  Frøken  Schnell  er  en  blid  ung  Dame  med  Manerer  som 
Lotte  i  Amors  Genistreger,  der  aldeles  intet  har  tilfælles 
med  en  lille  flittig  Parisersypige.  Som  sagt,  man  maa  undres 
over,  at  Fremstillingen  af  dette  halvt  didaktiske  Skuespil 
kunde  løbe  ud  i  Føleri;  der  er  dog  saa  lidt  Sentimentalt  i 
dets  simple  Handling,  dets  fordringsløse  Skildring  af  fordrings- 
løse Mennesker  og  saa  megen  Sandhed  i  dets  dybestliggende 
Motiv:  Spørgsmaalet  om  Bamekærlighedens  sande  Grund  er 
Instinkt  eller  Taknemmelighed.  Det  er  Synd,  at  vort  Theater 
tager  saa  ukunstnerisk  fat  paa  saa  fint  et  Kunstværk,  tilmed 
naar  dette  findes  i  en  fortræffelig  Oversættelse.  Hvad  man 
kan  bebrejde  denne,  er  alene  Beskæreisen  af  et  Par  Repliker, 
hvorved  de  skønne  centrale  Ord:  Quicongue  sait  Ure  est  un 
homme  sauvé!  ere  faldne  bort;  iøvrigt  kan  kun  den  nøjeste 
Kendskab  til  fransk  Talebrug  i  Forening  med  den  fineste 
Sprogsans  for  det  Danskes  Vedkommende  paa  en  saadan 
Maade,  som  her  overalt  er  Tilfældet,  vælge  de  fuldkommen 
adækvate  Udtryk.  Hvad  angaar  nogle  hidsige  Angreb  paa 
Yersificationen,  som  hist  og  her  ere  rejste,  saa  behøver  vel 
Dantes  Oversætter  paa  dette  Punkt  intet  Forsvar;  alligevel 
til  Gavn  for  de  i  dette  Spørgsmaal  Uindviede  være  det  sagt, 
at  der  ikke  mange  Steder  i  dansk  dramatisk  Poesi  kan  op- 
vises en  saa  kunstforstandig  Forening  af  naturlig  Diktion  og 
velklingende  jambisk  Rytme. 

E.  B. 

